IOAN PETRU CULIANU 


Gnozele dualiste 
ale Occidentului 


"n. A : Vaca P^ : * pe 
e us WE Spini j p UE. ua 
w e va Mu, 
"T Ey RN Fi , e r © 
LA. - : svo ^ " 
^s - : (^. 3 2 
* 


POLIROM 


Table of Contents 

Cuvint înainte 

Abrevieri 

Introducere 

Capitolul I Stadiul cercetărilor asupra dualismului 
1. Dualism: o definiţie de lucru 

2. Istoricul cercetărilor: „plonjonul cosmogonic” 
3. Istoricul cercetărilor: o schimbare de perspectivă 
4. „Păcat antecedent” şi „păcat originar” 

5. Problema continuității 

6. Dualismul în marile religii 

7. O tipologie dualistă 

8. Mituri dualiste: 1. Demiurgul şarlatan 

9. Mituri dualiste: 2. „Cherchez la femme” 


10. Originea şi interpretările dualismului: cîteva ipoteze 
11. Concluzie 

Referinţe bibliografice 

Capitolul II Schiţă de cronologie a dualismelor Occidentului 
Referinţe bibliografice 

Capitolul III Analiza miturilor gnostice 

1. Cîteva probleme privind definirea gnosticismului 
2. Critica clasificărilor interne 

3. Critica noţiunii de „sincretism” 

4. Insuficienta „căutării originilor” 

5. Analiza prin ,invarianti" 

6. Analiza prin „pachete de opoziții” 

7. Simon şi „protognosticii” 

Referinţe bibliografice 

Capitolul IV Înţelepciunea căzută 

1. Greşeala Sophiei 

2. Sophia ca eon superior 

3. Sophia inlocuità de Logos 

4. Originea mitului 

5. Interpretári ale mitului Sophiei 

6. Analiza mitului 

7. Sinteza mitului Sophiei 

8. Antecedente dualiste 

9. Sophia, Trickster feminin 

Referinte bibliografice 

Capitolul V Demiurgul ignorant 

1. Aparitia, infátisarea si numele lui 

2. Fanfaronada Arhontelui 


3. Crearea Puterilor ceresti 
4. Crearea omului 


iei binomului profund / superficial 
le generare 


IOAN PETRU CULIANU 


Gnozele dualiste ale Occidentului 
ISTORIE SI MITURI 
Editia a doua 


Traducere de Tereza Culianu-Petrescu 
Cuvânt înainte al autorului 


Postfaţă de H.-R. Patapievici 


Editura Polirom 
2002 


O Plon, 1990 
€ 2002 by Editura Polirom, pentru prezenta editie 


Colectie coordonatà de Tereza Culianu-Petrescu 


www.polirom.ro 
Editura POLIROM 
Iasi, B-dul Carol I nr. 4; P.O. BOX 266, 700506 
Bucuresti, Splaiul Unirii nr. 6, bl. B3A, sc. 1, et. 1; 
sector 4, 040031, O.P. 53, C.P. 15-728 


ISBN: 973-683-909-5 


Coperta: Manuela Oboroceanu 
Redactor: Tereza Culianu-Petrescu 


Pentru H.S. 
'ayn al-Shams wa'l-Bahâ' 


The mind is its own place, and in it self 
Can make a Heav'n of Hell, a Hell of Heav'n. 

Cuvint inainte 


Din motive dificil de expus în cîteva cuvinte, ediţia franceză originală a 
acestei cărţi apare la un an după traducerea italiană publicată de Jaca Book 
sub titlul / Miti dei dualismi occidentali: Dai sistemi gnostici al mondo 
moderno. Nu cred cá situatia din Italia, unde primul tiraj al cártii s-a epuizat 
în cîteva luni, se va repeta în Franţa. În Italia, cuvîntul ,gnosticism" are, 
mult mai mult decît în Franţa, unde nu este cunoscut decît prin eruditia 
elegantă a lui Henri-Charles Puech şi traducerea tardivă a Religiei gnostice 
a lui Hans Jonas, o rezonanţă magică (Michel Tardieu, cu siguranţă unul 
dintre cei mai mari experţi ai gnozei la ora actuală, este prea esoteric 
pentru publicul nespecialist). 

M-am obişnuit să fiu criticat din cele mai diferite pricini, în special de la 
apariţia acestei cărţi în Italia şi de la traducerea engleză a lucrării mele 
Eros et magie à la Renaissance încoace. De la critici am aflat cá sînt un 
structuralist suspect, un pluralist fără jumătăţi de măsură, un adversar al 
şcolii germane de istorie a religiilor, avocatul anumitor ciudate libertăţi 
mentale şi sociale şi încă multe altele. N-aş avea nimic împotrivă dacă toate 
acestea ar fi şi adevărate. La ora la care publicul îl apaudă pe Allan Bloom, 
chiar şi un moderat poate părea revoluţionar. A fost însă deosebit de plăcut 
pentru mine să am cititori precum Elémire Zolla, Grazia Marchianó, Mario 
Baudino, Alfredo Cattabiani, Giuseppe Conte, Sergio Noja, Armando 
Massarenti si atitia alţii... 

E indispensabil să consacrám cîteva cuvinte preistoriei acestei cărţi. 
Iniţiatorul meu în misterele gnozei a fost Ugo Bianchi, la Milano, din 1973 
piná în 1976: nu cunosc un altul mai bun. La Paris, am avut şansa de a 
descoperi în persoana lui Michel Meslin un ghid savant şi atent ale cărui 
observaţii subtile şi perspicace m-au ajutat să evit în multe rînduri erorile 
care ne pindesc pe toti în nesfirsitele noastre studii. Aş vrea să-i exprim aici 
întreaga mea gratitudine pentru sfaturile date cu amabilitate timp de atitia 
ani; îi datorez de asemenea un ajutor nepretuit în corectarea manuscrisului, 
sarcină pe care a impártit-o cu Dl Jean-Luc Pidoux-Payot şi cu Dnii profesori 
(de la Sorbona) Pierre Aubenque, Jean-Claude Fredouille şi Andre Vauchez. 
În ciuda vîrstei sale înaintate şi a bolii, în ciuda faptului cá ne rămînea puţin 
timp pentru proiecte comune, Mircea Eliade m-a susţinut fără greş în toţi 
cei treisprezece ani cît a durat redactarea acestei cărţi. Din 1978 pînă la 
dispariţia-i prematură, Maarten J. Vermaseren m-a ajutat la stabilirea 
bibliografiei. Gerard Luttikhuizen m-a învăţat elementele de bază ale limbii 
copte; s-a arătat indulgent în timpul examenelor, la care l-a convocat pe 
egiptologul Herman te Velde. Cea mai mare parte a acestei cărţi a fost 
scrisă la Wassenaar, lîngă Haga, unde am petrecut un an ca Fellow in 
Residence al NIAS (Netherlands Institute for Advanced Studies); este o 
datorie agreabilă pentru mine să le mulţumesc aici directorului, Dl Profesor 
D. van de Kaa, personalului şi colegilor mei Peter Boekholt, Uta Janssens, 
Walter Gerbino şi multor altora. 


O parte a acestei lucrări a fost prezentată mai întîi la un curs ţinut în 
primăvara anului 1986 la Universitatea din Chicago, în calitate de Visiting 
Professor şi Hiram Thomas Guest Lecturer, şi într-o conferinţă rostită în mai 
1987 la aceeaşi universitate, în cadrul Nathaniel Colver Lectures. Pentru tot 
ceea ce am învăţat de la ei, îmi face plăcere să le mulţumesc aici studenţilor 
mei Carol Anderson, Philip Cray, Ramona Hartweg, Richard Heinemann şi 
Karen Pechilis, ca şi auditorilor mei Eugene Clay, Terry Sparkes şi Hillary 
Wiesner. Datorită colegilor mei de la Divinity School, şederile mele repetate 
la Chicago au fost deosebit de interesante pentru mine. Păstrez amintirea 
unei discuţii pasionante despre mit, la care au participat Wendy Doniger şi 
David Tracy, precum şi a primirii călduroase pe care mi-au făcut-o profesorii 
G. Ahlstrom, H.D. Betz, J. Brauer, F.I. Gamwell, R.M. Grant, J.M. Kitagawa, 
B. McGinn, F. Reynolds, A.C. Yu si sotiile lor. 

Timp de zece ani, am primit cu relativà regularitate volume si extrase de la 
numerosi maestri si colegi: Ugo Bianchi, R. van den Broek, M.V. Cerutti, 
Carsten Colpe, Jacques Duchesne-Guillemin, Mircea Eliade, Giovanni 
Filoramo, Jarl Fossum, Florentino Garcia, Gherardo Gnoli, Hans 
Kippenberg, Giancarlo Mantovani, Michel Meslin, Gilles Quispel, Tito 
Orlandi, Julien Ries, Giulia Sfameni Gasparro, Alan F. Segal, G.G. Stroumsa 
etc. li asigur pe toti de recunostinta mea. 

În general, un autor se mîndreşte să citeze în bibliografie un număr cît mai 
mare de izvoare; eu má felicit, dimpotrivá, de a nu fi citat decit poate un 
sfert din cite am citit. Pentru prima dată, am întreprins aici o analiză a 
miturilor vehiculate de curentele religioase dualiste; scopul meu nu a fost să 
scriu o lucrare de referinţă. Am renunţat deci la citarea celor mai multe 
dintre lecturile mele şi n-am urmărit firul problemelor istorice dincolo de 
ceea ce era strict necesar acestei cărţi. 

În timpul ultimelor luni de redactare, în 1986, mi s-a întîmplat să petrec şi 
optsprezece ore pe zi în faţa computerului. Mi-ar fi fost imposibil să găsesc 
rezervele de energie necesare fără gîndul constant şi sprijinul dat de H.S. 
Dedicatia purtată de paginile de faţă exprimă mai mult decît gratitudine din 
partea mea. 


LP.C. 
Chicago, 19 septembrie 
1989 


Abrevieri 


Abrevieri utilizate pe tot parcursul textului: 
VT = Vechiul Testament 
NT - Noul Testament 


Lista de abrevieri ale textelor gnostice copte o urmeazá, cu citeva exceptii, 
pe cea din Sources gnostiques et manichéennes datorate grupului de 
cercetári din Paris, publicate in M. Tardieu - J.-D. Dubois, Introduction à la 
littérature gnostique I, Éditions du Cerf/Éditions du CNRS, Paris, 1986, pp. 
141-3: 

BG = Papirusul de la Berlin 8502 

NH = Codicele de la Nag Hammadi 

PS = Pistis Sophia 

BG 1 Evanghelia Mariei = EvMr 

2 Apocriful lui loan = AJ 

3 Înţelepciunea lui Isus Cristos = Sg] 

4 Faptele lui Petru = AcPt 

NHI 1 Rugăciunea lui Pavel = OrPI 

2 Apocriful lui Iacov = AJc 

3 Evanghelia Adevărului = EV 

4 Epistola către Reginus = R 

5 Tratatul Tripartit = TI 

II 1 AJ 

2 Evanghelia lui Toma = EvTh 

3 Evanghelia lui Filip = EvPh 

4 Natura Puterilor = HE 

5 Scrierea fără titlu = SST 

6 Cercetarea Sufletului = EA 

7 Cartea lui Toma Luptătorul = Th 

III 1 AJ 

2 Evanghelia Egiptenilor = EE 

3 Preafericitul Eugnostos = Eug 

4 SgJ 

5 Dialogul Mintuitorului = DS 

IV 1 AJ 

2 EE 

V1 Eug 


2 Apocalipsa lui Pavel = ApPIl 

3 Prima Apocalipsă a lui Iacov = 1Apjc 
4 A doua Apocalipsă a lui Iacov = 2ApJc 
5 Apocalipsa lui Adam = ApAd 

VI 1 Faptele lui Petru şi ale Celor Doisprezece Apostoli = AcPtD 
2 Bronte = Br 

3 Authentikos Logos = AL 

4 Noéma = N 

5 (fragm. din Republica lui Platon) 

6 Discurs despre Ogdoadă = Og 

7 Rugăciunea hermetică = G 

8 Asclepius = Ascl 

VII 1 Parafraza lui Sem = PSem 

2 Al doilea Tratat al Marelui Seth = ST 
3 Apocalipsa lui Petru = ApPt 

4 Silvanus = Sil 

5 Trei Stele ale lui Seth = TSS 

VIII 1 Zostrianos = Z 

2 Epistola lui Petru către Filip = EpPt 
IX 1 Melchisedek = Me 

2 Norea = Nor 

3 Mărturisirea Adevărului = TVer 


X 1 Marsanes = Ma 
XI 1 Interpretarea = Al 


2 Expunerea Valentiniană = Pr 
3 Alogeni = All 

4 Hypsiphron = Hy 

XII 1 Cugetările lui Sextus = Se 
2 Ev Ver 

3 Fragmente = Fr 

XIII 1 Protennoia Trimorphe = P 
2 SST 


Introducere 


Cercetarea de faţă isi propune să studieze miturile vehiculate de un grup 
specific de curente religioase: le-am numit „dualisme ale Occidentului”, 
pentru că timp de mai bine de un mileniu au fost ţinta unei preocupări 
constante din partea bisericilor creştine. Sistemele gnostice, Marcion, 
maniheismul, paulicianismul, bogomilismul şi catharismul - aceasta este în 
mare succesiunea cronologică a curentelor respective, succesiune care pare 
să implice, în majoritatea cazurilor, o filiatie directă sau indirectă. Dar 
problema raporturilor de dependenţă dintre „dualismele Occidentului” nu 
va fi examinată aici decît la nivelul structurilor mitologice; aspectul istoric 
va forma doar obiectul unei tratări cu totul marginale (cap. II). 

Dacă astfel am justificat raporturile întreţinute de aceste curente cu 
Occidentul, va trebui să precizăm prin ce se definesc ele ca „dualiste”. De 
aceea primul capitol al studiului este consacrat problemei dualismului văzut 
drept categorie istorico-religioasă. 

Se atribuie uneori  „dualismelor Occidentului” trăsături comune: 
anticosmismul sau ideea că lumea aceasta este rea, antisomatismul sau 
credința că trupul este rău, encratismul sau ascetismul mergînd pînă la 
refuzul căsătoriei si al procreatiei. În cele mai multe cazuri, dualistii par a fi 
doceti, adică, dincolo de nenumăratele variatiuni doctrinale, par să nu 
creadă în realitatea patimilor si a morții lui Isus Cristos pe cruce. În sfîrşit, 
unele dualisme practică vegetarianismul complet sau parţial. Din punct de 
vedere al moralei romane în primul rînd, iar apoi din punct de vedere al 
moralei iudaice şi creştine, aceste curente au fost definite ca „antinomiste”, 
ele opunîndu-se în multe feluri ordinii (nomos) comune. 

Uneori s-a încercat minimalizarea distanţei care-i separă pe dualişti de 
Biserică şi recent Simone Pétrement (Le Dieu séparé) a încercat să 
demonstreze cá gnosticismul este o sectă radical-crestiná si cá împărtăşeşte 
cu creştinismul primitiv o puternică opoziţie faţă de lume. Dar, deja in 
epoca primilor apologeti, Biserica se distanteazá mult de Marcion si de 
gnostici: le combate anticosmismul, le batjocoreşte si le blestemà 
antinomismul, se indigneazá de encratismul lor, apárind cauza cásátoriei, 
anatemizeazá doctrinele docetiste si-i scoate in afara ei pe cei suspecti de 
dualism, precum Origen si discipolii lui. 

Pe de o parte, crestinii si dualistii utilizeazà aceleasi scrieri, pe care le 
supun unor exegeze diferite. Gnosticii folosesc insá si mituri care n-au nici o 
legáturá cu crestinismul: mituri pe care nu le imprumutá nici de la iudaism, 
nici de la religiile Iranului, ci pur şi simplu de la dualism ca atare. Într- 
adevăr, dualismul în calitate de categorie istorico-religioasá îşi are propriile 
mituri care nu sînt decît „dualiste”, tot aşa cum mitul potopului, înainte de a 
fi iudaic, grec sau maya, este în primul rînd mitul potopului. 

Vom descoperi că specificul gnosticismului derivă în parte din faptul că 
vehiculează două mituri dependente unul de celălalt. Perspectiva dualistă 
care decurge de aici dă loc unui sistem particular de exegeză care se aplică 


unui al treilea mit - cel al Genezei biblice -, rásturnindu-i datele. Toată 
această operaţie se dovedeşte foarte complexă, datorită libertății de care se 
bucură interpreţii gnostici în a exploata gama posibilităţilor logice conţinute 
de fiecare secvenţă a celor trei mituri, ceea ce duce la un număr foarte 
ridicat de combinaţii şi reaşezări. 

Vom descoperi repede că trăsăturile distinctive atribuite gnosticismului - 
anticosmism, antinomism etc. - sînt rezultatul unui procedeu incorect de 
inducţie aplicat majorităţii relative a textelor, fără a se ţine seama de faptul 
că alte texte, care merită în egală măsură să fie numite „gnostice”, nu 
împărtăşesc aceste trăsături. Într-adevăr, spectrul de toleranţă al 
gnosticismului este foarte larg: el merge de la anticosmism la procosmism 
(atitudine favorabilă lumii), de la ascetismul encratic la libertinismul în 
aparenţă cel mai îndrăzneţ, de la fantaziasm, doctrină potrivit căreia Isus 
Cristos n-a asumat un trup fizic, pînă la admiterea existenţei acestui trup şi 
a suferinţei sale pe cruce, de la o atitudine anti-iudaică la respectul pentru 
divinitatea din VT, de la acceptarea metensomatozei (reîncarnarea 
sufletului în corpuri noi) pînă la negarea ei şi acceptarea doctrinei Bisericii 
(suflete noi pentru corpuri noi) etc. 

În contextul cultural al epocii, gnosticismul face figură aparte. Dacă este 
considerat ca un fenomen relativ unitar, aceasta se datorează atitudinii sale 
de fond, revoluţionară în raport cu doctrinele şi cu religiile cele mai 
importante ale epocii - platonism, iudaism, creştinism. În contrast cu 
doctrinele amintite, gnosticismul neagă bunătatea Creatorului, existenţa 
ecosistemică ce ordonează universul vizibil. Lumea - chiar cînd nu formează 
obiectul unor aprecieri de-a dreptul negative - este totdeauna rezultatul 
unei erori, iar Demiurgul este în orice caz ignorant în momentul creaţiei, 
chiar dacă pe urmă ajunge vrednic să primească iluminarea. Doctrinele 
religioase ale epocii cunosc trei variante ale principiului antropic: lumea a 
fost creată pentru om, omul a fost creat pentru lume (varianta biblică), 
lumea a fost creată precum omul, omul a fost creat precum lumea (varianta 
platonică) şi o combinaţie a celor două (în iudaismul platonicizant, în 
creştinism). Gnosticismul se arată încă o dată revoluţionar, negind 
principiul antropic, căruia îi opune o concepţie articulată în două propoziţii: 
omul a fost creat împotriva lumii, omul este superior creatorilor săi. Prin 
asta, în ciuda opiniei ráspindite, vedem că în plan antropologic 
gnosticismul, departe de a fi pesimist, este de un optimism fără egal nu 
numai în lumea veche, dar probabil în toată istoria ideilor occidentale. 

În sfîrşit, ca apărător inversunat al individualitátii umane si al liberului 
arbitru împotriva a tot ce le poate primejdui, gnosticismul cultivă o 
polemică susţinută contra astrologiei. Doar prin convenţie vorbim de o 
„religie gnostică”: în intenţia producătorilor si a beneficiarilor lor, miturile 
gnostice au un conţinut științific, în ciuda aparentei lor relativ naive sau 
imature. 

Obiectul acestui studiu este analiza comparată a miturilor dualiste 
vehiculate de „dualismele Occidentului”. În vreme ce situaţia gnosticismului 


este cu deosebire complicată de faptul că el combină trei mituri, fiecare 
dispunind de numeroase secvenţe, mecanismul generator al tuturor 
celorlalte curente, inclusiv al maniheismului, este mult mai simplu. Ca şi 
gnosticismul, maniheismul nu-i doar o simplă exegeză dualistă a Genezei şi 
a NT. El îşi are propriul său mit, care trebuie reconstituit după numeroase 
izvoare (cap. VII). Dar, avind în vedere caracterul particular al 
maniheismului, religie care are un fondator şi o structură ierarhică aptă să 
asigure transmiterea corectă a doctrinei, variatiunile mitului maniheist sînt 
relativ puţin numeroase în comparaţie cu sistemele gnostice cu care se 
înrudeşte îndeaproape. 

Miturile gnostice, în virtutea unei reguli simple de generare, exploatează un 
număr foarte mare de posibilităţi logice prezente în secvențele lor, 
recombinîndu-le aproape întotdeauna într-o manieră nouă. S-ar spune că, o 
dată pus în funcţiune, sistemul are tendinţa de a-şi epuiza toate 
virtualităţile. Într-adevăr, maniheismul pleacă de la o ipoteză aflată doar 
marginal în gnosticismul care-l precedă, explorindu-i pînă la capăt 
consecinţele. 

Situaţia celorlalte dualisme din Occident este mai simplă. Miturile originale 
ocupă aici o poziţie secundară, în timp ce principiul lor de producere 
continuă să se aplice constant scrierilor din VT (în special cărţii Genezei) si 
din NT. Începînd cu Marcion, primul care adoptă această atitudine - 
distingindu-se astfel net de gnostici -, dualismele Occidentului vor supune 
Biblia unei exegeze dualiste ce pare să utilizeze toate posibilităţile 
sistemului. 

Acesta însă continuă să funcţioneze timp de secole în alte curente de 
gîndire care nu vor fi decit menţionate în studiul de faţă, deoarece nu 
aparţin istoriei Occidentului. În secolul al XVII-lea, drumurile Occidentului 
se încrucişează din nou cu cele ale dualismului. Prin ocolişuri bizare, gnoza 
ajunge la Goethe, apoi la Hegel. De aici înainte, filiatiile vor prezenta puţin 
interes, deoarece sistemul însuşi se pune din nou în funcţiune, exploatind 
noi soluţii care se obţin printr-o simplă inversare de semne în regula 
fundamentală a generării. Romanticii sînt în acelaşi timp creatori de mituri 
de aparenţă gnostică si exegeti oarecum marcioniti ai Bibliei. lar dezbaterea 
asupra gnozei a fost relansată recent în ştiinţele politice şi, mai recent încă, 
în filozofia ştiinţei, mai ales a biologiei. În ultimul capitol vom arunca o 
privire asupra tuturor acestor dezvoltări tardive ale sistemului, cu proiectul 
de a reveni asupra lor într-un studiu mai amplu. 

Dar, de vreme ce descrierea pe care o facem sistemului nu pare să ţină 
seama de diverşii săi utilizatori de-a lungul unei perioade de două mii de 
ani, trebuie oare considerat că în spatele acestui gen de analiză se ascunde 
ipoteza că sistemul îl gîndeşte pe om? Cum vom mai afirma în paginile ce 
urmează, omul şi sistemul de producţie mitică se gîndesc ei înşişi si 
citeodatá se re-gindesc reciproc. Nenumăratele opţiuni pe care mecanismul 
reproductiv al miturilor si al exegezei dualiste le oferă nu sint totdeauna 
aleatorii; în unele cazuri, ele provin dintr-o puternică interacţiune 


ideologicá cu alte grupuri sau in interiorul grupului dualist insusi. Pe scurt, 
dualismele Occidentului au o istorie socială întinsă, care însă nu constituie 
obiectul acestei cercetări. Le revine altora s-o scrie. 


Capitolul I 
Stadiul cercetărilor asupra dualismului 
1. Dualism: o definiţie de lucru 


Cuvîntul dualismus a fost inventat de Thomas Hyde în 1700 pentru a 
traduce într-o formulă succintă una dintre caracteristicile cele mai evidente 
ale religiei persane: opoziţia a două spirite. El va face apoi obiectul unei 
aplicaţii improprii: celebrul „dualism cartezian”, care încă mai suscită 
criticile unui A.O. Lovejoy (Revolt against Dualism). Studiul acestei ultime 
acceptii va rămîne în afara cercetării noastre. 

Înainte de a descoperi multitudinea manifestărilor dualismului relevate de 
istoriografie, să ne oprim puţin asupra unei definiţii care ne va ajuta să nu 
ne rătăcim în vegetaţia luxuriantă a motivelor înrudite cu dualismul, 
reprezentate abundent în cele mai multe religii din lume. Această limitare a 
conceptului nu forţează materialele existente; ea implică pur şi simplu 
„cercul hermeneutic” care ne va face s-o regăsim a posteriori, după ce vom 
fi examinat mărturiile originale, ca şi teoriile moderne privitoare la ele. 

Este poate superfluu să mai spunem că un acord absolut n-a fost realizat 
între cercetători în ceea ce priveşte definiţia dualismului. Unul şi acelaşi 
termen se aplică, fără distincţie, lui Platon, creştinismului, lui Descartes şi 
religiei mandeenilor. În unele cazuri, numitorul comun este cu desávírsire 
absent; în altele, prezenţa lui nu ajunge pentru a se conchide cu 
indreptátire asupra apartenenţei fenomenelor la o aceeaşi clasă. 

În formularea lui ontologică, dualismul prevede opoziţia a două principii. 
Această definiţie minimală, care poate fi regăsită şi în dicţionare, ar fi 
aplicabilă cu condiţia de a se preciza semnificaţia exactă a termenilor. 
„Opoziţie” implică antagonism, pe cînd „principiu” indică dintr-o dată că e 
vorba despre originea unui anumit lucru: ne aflăm deci în prezenţa a două 
entităţi separate care generează, fiecare, o creaţie proprie. Această 
specificare implică automat, pe lîngă dualismul ontologic de bază, un 
dualism cosmologic, exprimat, la nivelul creaţiei, de acele părţi ale lumii ce 
revin în lucrarea fiecărui principiu. La fel, antagonismul celor două principii 
cunoaşte uneori şi o expresie etică, dublată la nivel cosmologic şi redublată 
la nivelul moralei umane. Cu alte cuvinte, unul dintre principii este, în 
majoritatea cazurilor, „bun”, pe cînd celălalt e „rău” şi, în consecinţă, 
primul va fi răspunzător de o creaţie „bună”, iar al doilea de una „rea”, 
creaţii care vor fi obiectul alegerii, individuale sau colective, a omului. 

Se opune oare dualismul, conform formulei clasice, monismului? În accepţia 
filozofică a termenului „monism”, ar trebui considerate ca „dualiste” toate 
sistemele în care fiinţa este transcendentă în raport cu lumea. Accentul se 
pune, în acest caz, pe faptul că numai doctrinele panenteiste, panteiste, 
imanenteiste sau pur materialiste pot fi „moniste”. Panteismul este inversul 
formal al panenteismului, care nu rămîne mai puţin un „monism”, de vreme 
ce poate antrena nu absorbţia divinității în lume, ci, dimpotrivă, resorbirea 


lumii în monada divină. În unele cazuri, dihotomia monism versus dualism 
pare să fie valabilă, deşi nu sînt uşor de găsit doctrine unde Răul să nu fie, 
pînă la sfîrşit, alungat de către Bine. Si in acest caz însă, dacă Răul 
reprezintă un principiu în sensul tare al cuvîntului, el va continua să existe, 
înlănţuit, chiar după înfrîngerea-i finală. Dimpotrivă, situaţia dualistă apare 
adeseori acolo unde principiul Răului nu este coetern Principiului unic care 
transcende orice creaţie: el îşi face apariţia într-un moment precis al istoriei 
expansiunii fiinţei şi e menit să se stingă cînd eroarea care afectează 
această expansiune va fi fost îndepărtată. În acest caz, dualismul nu-i decât 
un accident în interiorul unui mecanism ale cărui premise şi rezultate sînt 
perfect moniste. Fără nici un fel de contradicţie, putem numi aceste sisteme 
monist-dualiste. În sfîrşit, deseori variatiunile mitologice ale formulelor 
dualiste nu permit să se stabilească măsura exactă a distanţei dintre 
,monism" şi dualism”, nici în ce priveşte originea lumii, nici în ce priveşte 
istoria şi, eventual, sfîrşitul ei. 

Ugo Bianchi a dat o serie de definiţii dualismului, oprindu-se la următoarea 
(Prometeo, p. 39): „Sînt dualiste religiile şi concepţiile de viaţă conform 
cărora două principii, coeterne sau nu, întemeiază existenţa, reală sau 
«aparentă», a ceea ce există şi se manifestă în lume”. Aceasta înseamnă că 
fiecare din cele două principii (care nu sînt în mod necesar antagoniste) 
trebuie să contribuie la crearea unei părţi determinate a lumii. Conform 
acestei definiţii, Bianchi nu plasează „religiile biblice” în categoria 
dualismului. 

Mai precisă, ultima definiţie a lui Bianchi este de asemenea mai puţin 
restrictivă decît a noastră si în alt fel restrictivă decît cea care deschidea 
lucrarea sa Dualismul religios (Dualismo, p. 7): dualismul apărea acolo unde 
„două (sau mai multe) dintre fiinţe (-le «supraumane şi pre-umane care 
guvernează lumea») sînt concepute ca antagoniste şi rele prin natură 
intrinsecă, eventual şi ca răspunzătoare de o creaţie care le este proprie sau 
de un domeniu care le este rezervat”. Regăsim aici antagonismul dispărut 
din ultima formulare a lui Bianchi; dar în formularea din urmă participarea 
celor două principii la creaţia lumii a devenit obligatorie, în timp ce cuvîntul 
„eventual” o făcea mai mult sau mai puţin aleatorie în vechea definiţie. 
Tinind seama de precizările făcute, nu intentionám să ne modificăm 
„definiţia de lucru” dată dualismului, nici să-i substituim, mai tîrziu, o 
definiţie ,perfectionatà" sau  „definitivă”. În cursul analizei, vom fi 
confruntati cu atitea surprize si variatiuni în interiorul unui gen multiform şi 
schimbător, încît este mai bine să restringem de la început un teren de 
acţiune deja foarte vast, pentru a nu cădea în echivoc. Vom avea grijă să 
precizăm, la momentul oportun, caracterul dualistoid sau pseudodualist al 
anumitor formaţiuni de la marginile dualismului. Dar, în tot ceea ce 
urmează, pentru noi dualismul va continua să semnifice: opoziția a două 
principii. 

2. Istoricul cercetărilor: „plonjonul cosmogonic"^ 


Un examen cronologic al istoriografiei dualismului religios este 
indispensabil. 

Pentru evitarea oricărei probleme de întiietate în descoperirea părţii 
ascunse a icebergului dualist, precizám că începem cu slavizantii din pură 
convenţie. Aceştia, de altfel, şi-au dat seama repede, spre mirarea lor, că 
dualismul în sine nu are cum să fie de origine slavă (deşi ipoteza unui 
„dualism slav” rămîne destul de veche şi persistentă). 

Nimeni nu exemplifică mai bine decît A.N. Veselovski peripetiile si 
deziluziile acestei căutări, provocate de dorinţa sa de a elucida problema 
complicată a influențelor exercitate de mişcarea dualistă a bogomililor. 
După ce descoperise, pe teren slav, mai multe povestiri folclorice dualiste 
despre creaţia lumii prin „plonjon cosmogonic”, în 1872 Veselovski a tras 
concluzia unei ráspindiri populare a bogomilismului. Savantul finlandez 
Julian Kron l-a făcut să-şi schimbe opinia şi să se convertească, în 1889, la 
propria lui ipoteză: legendele dualiste sînt de origine fino-ugrică şi uralo- 
altaică. În 1891, sub impresia puternică a unor noi descoperiri (versiuni 
nord-americane ale aceluiaşi mit deveniseră deja accesibile datorită 
americanistului francez de Charencey, în 1884), Veselovski va susţine 
ipoteza „genezei independente” a povestirilor în „diverse arii etnice” 
(Dragomanov, pp. 11-14; Ivanov, pp. 324-26). 

Scriind la puţină vreme după Veselovski, învățatul ucrainean M.P. 
Dragomanov formula o teorie mai complexă: legendele dualiste, care 
presupun un context maritim (v. infra), s-au născut în India, au fost păstrate 
şi aduse la o formă mai elaborată în Mesopotamia, au jucat un rol 
determinant în formarea dualismului iranian zervanit (opus dualismului 
zoroastrian) şi, de acolo, s-au îndreptat spre nord-est (Transcaucazia) şi 
spre Occident, unde au creat gnosticismul. Prin ramura maniheistă a 
acestuia, au pătruns pînă la popoarele asiatice, atingind, prin paulicienii 
armeni, Bulgaria şi influentind bogomilismul. Slavii de est nu le-au moştenit 
de la bogomili, ci direct de la popoarele transcaucaziene (p. 100). În afara 
caracterului ei uşor fantezist în plan istoric, această ipoteză prezintă 
inconvenientul de a nu da seama în nici un fel de existenţa miturilor 
americane. Pentru a explica proveniența lor, Dragomanov este obligat să 
recurgă (p. 21, n. 6) la teoria perfect contradictorie a „genezei 
independente”. În ciuda artificialitátii sale, studiul lui Dragomanov a fixat 
cadrul cercetărilor ulterioare, de la Dàhnhardt la Ivanov si Schmidt. 
Aplecîndu-se din nou asupra enigmei dualiste în 1925, savantul bulgar 
Iordan Ivanov a adoptat, fără a-l contrazice totuşi pe Dragomanov (p. 331), 
o atitudine mai prudentă privind apariţia şi difuziunea legendelor 
„Plonjonului cosmogonic", mărginindu-se să-i precizeze aria imensă de 
ráspindire (Ivanov, pp. 321-26). Între timp, numeroase versiuni ale legendei 
fuseseră publicate in Natursagen ale lui Oskar Dàhnhardt (volumele I, III şi 
IV, 1907, 1910 şi 1912), iar Wilhelm Schmidt continua să se ocupe de 
filiaţiile lor. Dàhnhardt a modificat teoria lui Dragomanov. A făcut distincţie, 
în primul rînd, între două tipuri principale de legende: bogomil şi asiatic. În 


ambele cazuri, creatia lumii are loc prin colaborarea dintre Dumnezeu si o a 
doua fiinţă primordială care, într-un fel mai mult sau mai puţin accentuat, 
este antagonistă lui Dumnezeu. În legendele de provenienţă - după 
Dâhnhardt - bogomilă, adversarul lui Dumnezeu este Satanael; în legendele 
asiatice este, de obicei, ornitomorf. E vorba despre colaboratorul/adversar 
care, cufundindu-se in adincurile apelor, aduce de acolo pămîntul necesar 
formării lumii (vol. I, pp. 1-6). Două motive principale si distincte sînt 
prezente în aceste povestiri: motivul oceanic şi cel dualist (p. 6), care poate 
lipsi din unele arii de ráspindire a celui dintii, precum America de Nord. 
Credincios liniilor trasate de Dragomanov, Dâhnhardt a continuat să caute 
în marile religii originea celor două motive atit de ráspindite în etnologie: a 
găsit in Chaldeea şi în India originea „plonjonului” (Tauchmotiv) şi în Iran 
pe cea a dualismului, care se propagă prin curentele gnostice şi maniheism, 
ca să ajungă, prin intermediul paulicianismului, pînă la bogomilism, 
răspunzător de ráspindirea dualismului în aria slavă (pp. 6-36). Prezenţa 
motivului plonjonului în America se explică prin teoria migraţiilor asiatice 
prin strimtoarea Behring (p. 36). Cît despre Wilhelm Schmidt, autorul celei 
mai bune culegeri de informaţii privind Tauchmotiv-ul, el nu acordă 
dualismului poziţia importantă şi independentă pe care acesta o merită. 
Datorăm inegalabilei eruditii a lui Mircea Eliade o limpezire a discuţiilor 
purtate în jurul „plonjonului cosmogonic". Studiul lui Eliade, a cărui tertá 
versiune, revăzută, a apărut în 1970, închide ciclul inaugurat de Veselovski 
printr-o analiză riguroasă a versiunilor dualiste şi non-dualiste ale mitului şi 
printr-o discutare a ipotezelor dualismului slav (pp. 93-7) si a ráspindirii 
motivului dualist pornind din Iran (pp. 109-14). Refuzind sá pronunte o 
judecată definitivă in problema genezei legendelor (a căror iradiere s-ar 
produce, totuşi, dintr-un centru unic: p. 126), Eliade se ocupă mai ales de 
aspectul structurii şi semnificației lor (pp. 127-130), pentru a ajunge la 
concluzia că sistemele dualiste nu reprezintă în mod necesar „influenţe 
tardive, de origine iraniană” (p. 128). 


3. Istoricul cercetărilor: o schimbare de perspectivă 


Ce importanţă se cuvine să acordăm devalorizării ipotezei potrivit căreia 
Iranul ar fi fost „patria primordială” a dualismului religios, ipoteză apărată, 
după cum s-a văzut, de numeroase autorităţi în materie, de la Dragomanov 
la Ivanov? 

Pentru istoria religiilor, această schimbare de perspectivă are valoarea unei 
revoluţii care-i afectează toate domeniile. Pentru că dacă Dragomanov este 
un precursor (articolele lui apar în 1892 si 1894), Dàhnhardt şi Ivanov nu 
fac decit să se ralieze opiniei general împărtăşite in timpul lor, comună 
savanților care se ocupă de răspîndirea dualismului în marile religii. 
Savanţii credeau că rezolvă în acest fel mai cu seamă problema originilor 
gnosticismului: W. Anz în 1897, W. Bousset în 1901 şi 1907, R. Reitzenstein 
în 1921 etc. (vezi discuţia în lucrările noastre Psychanodia, pp. 16-23 şi 
Experiences, pp. 9-10). Aceşti reprezentanţi ai şcolii istorico-religioase 


germane - religionsgeschichtliche Schule - construiesc intr-un fel totusi 
riguros edificiul complet fictiv al unui „mister iranian” foarte vechi, care ar 
explica apariţia misterelor Antichității timpurii, a gnozei pre-creştine si a 
creştinismului însuşi. 

Acest „mister iranian”, castel din cărţi de joc născocit spre a risipi toate 
misterele din istoria mişcărilor religioase dualiste, de la gnosticism şi 
maniheism la cathari - „dualisme ale Occidentului” care ne vor reţine 
atenţia în paginile ce urmează -, se va spulbera la o simplă atingere, 
constituită de analizele unor savanţi precum Carsten Colpe, H.-M. Schenke 
şi Gilles Quispel. Dar problema dualismului, de acum scoasă din terenul de 
predilecție ce părea a fi Iranul, rămîne deschisă. O dată cu Schenke si 
Quispel, gnosticismul este pus mai ales în relaţie cu istoria religioasă a 
iudaismului, căruia îi lipsesc reprezentările dualiste. Proveniența lor se 
explică la rigoare printr-o revoluţie care afectează iudaismul după 
distrugerea Templului din anul 70 (v. Expériences, pp. 45-77), sau prin 
dezvoltarea unor credinţe în marginea religiei samaritene, după cum crede, 
recent, Jarl Fossum (The Name of God). Este însă insuficient pentru a da 
seamă de apariţia unor situaţii existenţiale, a unor mituri şi a unor motive 
tipic dualiste. O parte a cercetării de faţă va furniza demonstraţia necesară 
privind, în primul rînd, apariţia antagonismului celor două (sau mai multe) 
principii şi originea lumii şi a omului. Meritul de a fi semnalat pentru prima 
dată existenţa acestei enigme a istoriei religiilor constînd în reactivarea 
repetată, după instalarea erei creştine, a miturilor dualiste care par să vină 
din vremuri străvechi, îi revine lui Ugo Bianchi. El este cel care a pus în 
legătură figura , Demiurgului-7rickster" sau viclean, prezent în unele culturi 
„Primitive”, cu mai multe personaje mitice din marile religii şi, in special, cu 
acelaşi Demiurg gnostic rău pe care-l vom regăsi, pînă la începutul secolului 
al XV-lea, la catharii din Italia de nord. 

Acest grup special de mişcări religioase pe care le vom numi, în lipsa unei 
formule mai bune, „dualismele Occidentului” (căci, direct sau indirect, au 
afectat istoria religioasă şi socială a Occidentului în anumite perioade), 
prezintă unele trăsături particulare ce se cuvin menţionate înainte de a păşi 
mai departe. 


4. „Păcat antecedent” şi „păcat originar” 


Pentru a preciza distanţa dintre doctrinele dualiste şi doctrina Bisericii, Ugo 
Bianchi a recurs la acest cuplu de opoziții: „păcat originar"/,pácat 
antecedent”. În timp ce dualiştii ar explica situaţia decăderii actuale a lumii 
şi a omului printr-un eveniment dezastruos care precedă creaţia omului sau 
a cuplului uman primordial („păcat antecedent”), iudeo-creştinismul pune 
decăderea în legătură cu liberul arbitru al lui Adam şi al Evei, acest „păcat 
originar” care-l scuteşte pe Dumnezeu de orice răspundere (Selected 
Essays, pp. 177-86; Prometeo, pp. 55-70). 

Analiza lui Ugo Bianchi face parte dintr-un proiect care urmăreşte să 
definească doctrinele dualiste prin „trăsături distinctive” servind în acelaşi 


timp ca demarcatii in interiorul genului si ca invarianti ce permit separarea 
genului dualist de genul non-dualist. Vom examina mai departe alte perechi 
de opoziții (8 7) şi dezavantajele căutării ,invariantilor" (cap. III 5). 

5. Problema continuității 


Un progres foarte important in cercetarea dualismului a fost realizat o datá 
cu aparitia cártii Simonei Pétrement, Le Dualisme chez Platon, les 
Gnostiques et les Manichéens (1947). Studiind formele dualismului 
platonician, Simone Pétrement îl aşeza în raport tipologic cu gnosticismul si 
maniheismul, oprindu-se asupra formulelor dualiste din NT etc. 

Reluată de Ugo Bianchi, teza Simonei Petrement s-a găsit integrată într-un 
context de o valoare euristică de necontestat (Prometeo, pp. 153 sq. etc.; v. 
mai departe). 

Ugo Bianchi constată că moştenirea dualistă platoniciană se bazează pe 
tradiţii mai vechi, legate de numele lui Orfeu, Pitagora şi Empedocle. 

Există în Grecia antică o întreagă literatură referitoare la Orfeu, constituind 
un curent religios numit orfism (cf. Bianchi, Selected Essays, pp. 187-95; 
Prometeo, pp. 129-43). Se pare că, pentru autorii care vorbesc despre el, 
,Orfismul era un mod de viaţă şi anume un mod de viaţă ascetic” (Guthrie, 
p. 27), implicind vegetarianismul. Binecunoscutele ,abtineri" (apochai) 
orfice se justificau printr-un mit dualist creat in jurul lui Dionysos-copil, 
moştenitor al puterii tatălui sáu, Zeus, si sfişiat în bucăţi de Titanii invidiosi. 
Zeus l-a reînviat pe Dionysos slujindu-se de inima lui, salvată şi adusă de 
zeiţa Athena. Dar „partea cea mai îngrozitoare din crima Titanilor abia 
urmează să fie povestită: după ce l-au omorît pe copilul Dionysos, Titanii au 
mîncat din carnea lui. Zeus, plin de furie în faţa acestei nelegiuiri, şi-a 
repezit fulgerele asupra lor si i-a ars, iar din rămăşiţele lor fumeginde a ieşit 
o rasă necunoscută pînă atunci, rasa oamenilor muritori. În virtutea acestor 
date, natura noastră este dublă: sîntem născuţi din Titani, odioşii fii ai 
pămîntului, dar în noi subzistă totuşi ceva din natura divină, pentru cá în 
corpul nostru au trecut fărime din trupul lui Dionysos, fiul lui Zeus 
Olimpianul, din care Titanii s-au hrănit prin sacrilegiu” (Guthrie, p. 98). 
Acest „păcat antecedent” marchează pentru totdeauna condiţia umană, care 
nu-şi va putea răscumpăra greşeala (timória, scelus etc.; surse la Bianchi, 
Prometeo, pp. 66-70) decît imbrátisind „viaţa orficá" (orphikos bios), ce 
constă în ,abtinerea de la consumul cărnii fiinţelor vii" (apoché tón 
empsychón) şi în practicarea ascezei. 

Ar fi fără îndoială exagerat să le atribuim acestor „puritani greci”, cum au 
fost numiţi orficii, o doctrină anticosmicá. Ei sint net antisomatici, 
antinomisti în raport cu obiceiurile majorităţii (ei îi învaţă pe oameni să nu 
ucidă: Guthrie, p. 219) şi vegetarieni. Sîntem prea puţin informaţi asupra 
lor spre a le atribui în mod cert ideea metensomatozei (reîncarnarea 
aceluiaşi suflet în mai multe corpuri), dar este aproape sigur c-o 
împărtăşeau, împreună cu pitagoreicii, cu şamanul („iatromant”) Empedocle 
din Agrigent şi cu Platon însuşi (v. Expériences, pp. 31, 50 etc.). În cele ce 


urmeazá, vom vedea cá doctrina metensomatozei nu este in mod necesar 
legată de dispretuirea vieţii pámintesti. E totuşi ceea ce se întîmplă la 
pitagoreici, Empedocle, Platon si, probabil, la orfici. Avem aici de-a face, in 
majoritatea cazurilor, cu doctrine dualiste caracterizate prin antisomatismul 
lor şi printr-un antinomism incluzind anumite forme de asceză care implică, 
in cazul orfismului, vegetarianismul. 


6. Dualismul fn marile religii 


E imposibil să stabilim aici un tablou complet al religiilor sau al curentelor 
religioase care fac parte din familia dualistă. Analogiile dintre budism şi 
gnosticism, de exemplu, sînt impresionante. Într-adevăr, budismul este o 
religie dualistă al cărei mesaj anticosmic şi antisomatic se concentrează în 
cunoscuta formulă: 


sarvam duhkham sarvam anityam, 


„totul este suferinţă, totul este neadevăr”. Dar care sint termenii 
dualismului budist? Pentru Calea cea Micá (Hinayana), s-ar putea la rigoare 
vorbi de opoziţia dintre samsăra (ciclul transmigratiilor) si nirvana. Dar, în 
mod evident, această dihotomie este abolită în Mahayana, care proclamă 
identitatea dintre samsara şi nirvana. De aici înainte vom vedea cum, din ce 
în ce mai mult, ramificaţiile uneori antinomiste ale budismului insistă 
asupra „iluminării” care, în măsura în care poate fi condensată într-un 
mesaj transmisibil, duce exact la descoperirea acestei identități. 

Dacă nu le este proprie hinduşilor în general, o oarecare atitudine 
anticosmică impregnează totuşi religiozitatea lor şi cea mai mare parte din 
sistemele lor filozofice tradiţionale. Dar precizarea în fiecare caz particular 
a rădăcinilor şi a formelor ei de expresie dualiste ar depăşi cu mult cadrele 
cercetării noastre. 

Tárim predilect al dualismului, Iranul oferă un teren mai solid de 
investigaţie. Va trebui să distingem în primul rînd dualismul care urcă pînă 
la reformatorul Zoroastru însuşi de dualismul mult mai specific apartinind 
mişcării heterodoxe zervanite din secolul al III-lea p.C., în care Zaehner (p. 
5) vede totuşi o tentativă ce vizează instaurarea unui monism superior 
conflictului dintre cele două spirite „gemene” despre care vorbeşte Yasna 
30, 3-4. Dincolo de finitudinea acestora s-ar impune infinitudinea lui Zervan 
(avesticul zrvàn-akarana, în pahlavi zurvân i akanàrak). Vom avea ocazia să 
revenim în mai multe rînduri asupra zervanismului. În ce măsură însă 
zoroastrismul însuşi este dualist? Avem de-a face cu un dualism care nu 
priveşte opoziţia dintre spirit şi materie, dintre sus şi jos (ca în tradiţia 
platoniciană), ci dintre două „forţe rivale, spirituale şi morale: binele şi răul, 
lumina şi tenebrele, ordinea şi dezordinea, Ohrmazd şi Ahriman" (Zaehner, 
p. 4). Crearea lumii i se datorează lui Ohrmazd. Ea este deci esențialmente 
bună, deşi Ahriman a întinat-o pe urmă (p. 5); dar, conform ortodoxiei 
tardive zoroastriene (Marele Bundahishn 7, 2-6), ultima perioadă cosmică se 
va caracteriza prin triumful final al lui Ohrmazd asupra lui Ahriman. 


Descoperirea manuscriselor de la Qumrán a lárgit cimpul cercetárilor 
asupra dualismului in marile religii. Una dintre doctrinele fundamentale ale 
sectei, conținută în Serek (10S 3, 13-4, 26; cunoscută de asemenea sub 
numele de „Manual de Disciplină”, „Canonul sectei” sau „Regula 
comunităţii”: Delcor-Garcia Martinez, p. 88), este a Celor Două Spirite 
create de Dumnezeu: Prinţul Luminii (sr wrym) şi Îngerul Tenebrelor (ml'k 
hwsk: 3, 20-21, ib., p. 287). „În acest fel, dualismul care împarte în două 
umanitatea se dedublează într-un dualism celest, iar el contribuie la 
organizarea şi opunerea radicală a două lumi ostile una alteia. Despre cei ce 
urmează adevărul se spune că «merg pe calea luminii»; dimpotrivă, cei răi, 
«fiii perversitátii», «merg pe calea întunericului»” (3, 20-21; ib., p. 287). 
Natura si acţiunile umane sînt determinate de Cele Două Spirite: 
„Dumnezeu, în misterul inteligenţei sale şi al înţelepciunii gloriei sale, a pus 
capăt existenţei răului”; la judecata eschatologică, „îl va distruge pentru 
totdeauna” (4, 18-19), „răul nu va mai avea fiinţă” (4, 23; ib., p. 288). 
Purificati, Dreptii vor ajunge să-l cunoască pe Cel Preaînalt (4, 22; ib.). 
Interpretarea acestei doctrine a dat mult de furcă nu numai semitizantilor, 
ci şi comparatiştilor, care au apropiat-o imediat de zoroastrism şi de un mit 
dualist transmis de Plutarh în tratatul De Iside et Osiride (v. Delcor-Garcia, 
pp. 290 sq., cu un excelent expozeu bibliografic). În ce-l priveşte, Ugo 
Bianchi a negat in mai multe rînduri acestui text orice implicatie dualistă (v. 
Prometeo, pp. 103-5), în temeiul absenței unei sfere de creaţie proprii Celor 
Două Spirite. Cu toate acestea, documentul spune explicit cà ,generatiile" 
umane (twldwt) sînt împărţite între Lumină si Tenebre; asta înseamnă, fără 
echivoc, că Cei Doi dispun de sfere de creaţie separate, lucru neanulat de 
faptul cá amîndoi sînt creati, la rîndul lor, de Dumnezeu. După chiar 
criteriile formulate de Ugo Bianchi, ar fi greu de exclus doctrina eseniană a 
Celor Două Spirite din sfera conceptului de „dualism”. 


7. O tipologie dualistă 


În prezentarea sumară făcută cîtorva religii dualiste, am constatat deja 
diferenţe considerabile între ele: una poate fi acosmică şi alta procosmică, 
una este antisomatică şi alta nu ş.a.m.d. Lui Ugo Bianchi (Prometeo, pp. 48- 
53) i se datorează o tipologie funcţională care înregistrează principalele 
perechi de trăsături opuse prezente în toate sistemele  dualiste: 
radical/moderat; | eschatologic (sau linear)/dialectic (sau ciclic); 
anticosmic/procosmic. 

Prima pereche de trásáturi priveste originea situatiei dualiste: dacà cele 
douá principii sint coeterne, dualismul este radical; dacá, dimpotrivá, 
principiul Răului apare la un moment dat din cauza vreunui „păcat 
antecedent”, avem de-a face cu un dualism moderat sau monarhian (cu un 
singur arche sau principiu). 

A doua pereche se referă la rezolvarea sau la finalul conflictului dualist: 
dacă el e destinat dispariţiei în momentul în care monarhia principiului bun 
va fi stabilită (sau restabilită), avem de-a face cu un dualism eschatologic; în 


situaţia contrară, conflictul se repetă ciclic: vorbim despre un dualism 
dialectic. 

A treia pereche se referă la poziţia lumii în cadrul conflictului: dualismul 
anticosmic crede că lumea este de-a dreptul rea, în timp ce dualismul 
procosmic afirmă bunătatea lumii. 

Cu ajutorul acestor trei dihotomii fundamentale, Ugo Bianchi stabileşte un 
tablou al principalelor forme de dualism: zoroastrismul (radical, 
eschatologic, procosmic), orfismul si Empedocle (radical, dialectic), Heraclit 
(radical, dialectic), dualismul indian atman/maya (radical, dialectic), Platon 
(radical, dialectic,  procosmic),  gnosticismul  „moderat” (moderat, 
eschatologic, anticosmic), maniheismul (radical, anticosmic), 
neoplatonismul (moderat, dialectic, procosmic), mandeismul (radical), 
bogomilismul (moderat, eschatologic, anticosmic), catharii ,radicali" 
(radical, anticosmic), catharii „monarhieni” (moderat, anticosmic). Absența 
anumitor trăsături din tablou reflectă imposibilitatea determinării lor 
precise în cazul mai multor dualisme particulare. 

Foarte utilă pentru a distinge între ele principalele forme de dualism, 
această tipologie nu este totuşi în măsură să reflecte nuanțele care separă 
„dualismele Occidentului”. În special la micronivel, va fi indispensabil să 
introducem numeroase alte dihotomii; ele ne vor permite să constatăm că 
dualismul nu este pur şi simplu o doctrină ce se poate moşteni, ci un proces 
de gîndire care, o dată pus în mişcare, produce de la sine o infinitate de 
variante perfect previzibile, plecînd de la o simplă analiză logică (v. infra, 
cap. V 19). Studiul acestui proces formează obiectul cercetării noastre. 
Pentru a-l descrie, recursul la opoziții binare va fi necesar în nenumărate 
puncte ale povestirii mitice. Spre capătul cercetării noastre, vom constata 
că „dualismele Occidentului” n-au epuizat decît o parte a alternativelor pe 
care le aveau la dispoziţie. Timpurile moderne par să fi refăcut restul. Iată 
de ce problema „gnozei moderne” şi a nihilismului (cap. XII) va completa 
imaginea surprinzătoare oferită de partea istorico-religioasă a acestei 
lucrări. 


8. Mituri dualiste: 1. Demiurgul sarlatan 


Existenţa miturilor dualiste în afara „marilor religii” a fost deja demonstrată 
de aria întinsă de difuziune a povestirilor despre „plonjonul cosmogonic” 
(cf. supra, 8 2), unde am întîlnit prima dată şi personajul Demiurgului 
şarlatan. Faptele sávirgite de el, obiect al unor nesfirşite epopei populare, 
nu se limitează doar la creaţia lumii prin „plonjon”. În povestirile dualiste, 
Demiurgul şarlatan, anatagonist al Creatorului, este răspunzător pentru 
tentativele nereuşite de reorganizare a lumii, în urma cărora condiţia 
umană este alterată şi degradată pentru totdeauna. Printre cele mai 
cunoscute exemple, să amintim mai multe versiuni ale mitului cosmogonic 
al indienilor maidu din California, asupra cărora vom reveni (cap. V 12). 
După varianta nord-occidentală, pămîntul a fost creat de Fiinţa celestă cu 
ajutorul Broastei Testoase care aduce nămol de pe fundul mării. În absenţa 


Creatorului si a Testoasei, din pămînt iese Coyotul. Cînd Creatorul 
plámádeste cuplul uman primordial, Coyotul isi aratá dezaprobarea, dar nu 
reuşeşte să facă nici el ceva mai bun si, nevoind să-şi recunoască nereusita, 
profereazá prima minciuná de pe lume. Oamenii din timpurile originare au o 
viaţă uşoară; pe deasupra, pot să întinerească perpetuu, scáldindu-se intr- 
un lac a cărui acţiune miraculoasă Kusku, Primul Om, o experimentează 
asupra lui însuşi. El va fi singurul care nu se va lăsa convins de Coyot să-şi 
dea nemurirea în schimbul unei condiţii de muritor. Lucrurile iau o 
întorsătură proastă pentru Coyot, căci propriul lui fiu va fi primul mort; 
Coyotul va încerca în zadar să-l readucă la viaţă, scufundîndu-l în lacul cu 
apă vie. În urma altor întîmplări nefericite, Coyotul se sinucide şi 
călătoreşte spre Occident, în ţara morţilor, în timp ce propriul său fiu şi 
Kusku dobindesc un fel de nemurire celestă. 

În versiunile nord-orientale, Coyotul există de la începuturi alături de 
Creator. Cînd el afirmă: „Sîntem doi conducători”, Creatorul nu-l dezminte 
(Bianchi, Dualismo, p. 76), iar Coyotul, care poate să ia orice înfăţişare, 
continuă să-l maimutáreascá pe Kodoyampeh (Creatorul), să aibă pretenţii 
la intiietate şi să-şi demonstreze invulnerabilitatea. 

În privinţa condiţiei umane, ea este în sarcina Coyotului, care se ocupă de 
căsătorii, naşteri şi moarte. Creatorul e amărit: „N-am dorit-o, şi iată că 
lumea va fi muritoare” - se plînge el. Înainte de a se retrage însă, lasă în 
lume două fire de stuf care, transformate în şerpi cu clopoței, îl vor ucide pe 
fiul Coyotului. Pentru acesta, e prea tîrziu de-acum să se căiască: nu există 
cale de întoarcere (ib., pp. 77-8). 

Vestitul Trickster nord-american, Demiurg uneori şi totdeauna şarlatan, 
îmbracă înfăţişarea mai multor animale: este Corb în Alaska şi în Columbia 
britanică; mai spre sud, e Dihor şi Coţofană albastră; pe podişurile 
occidentale, e Coyot; în cîmpii, apare ca lepure; pe coasta Pacificului, în 
Marile Cîmpii şi în regiunea Mackenzie, are formă umană (Goas, pp. 465-6). 
În cunoscuta lui carte despre Trickster, Paul Radin descria acest personaj 
ridicol, antinomist şi extrem de popular, ca instabil, amoral, bulimic, 
hipersexuat (uneori ithyfalic) şi atins de boală deambulatorie. Reluind o teză 
a lui Fr. Boas, Radin credea în existenţa unui ciclu „pur” al Tricksterului, 
necontaminat adică de istorii referitoare la eroul cultural - personaj 
esențialmente „serios”, de origine şamanică. Într-un ciclu „amestecat”, s-ar 
putea încă recunoaşte trăsăturile originale ale Tricksterului, alături de cele 
ale eroului. Ca urmare, Radin se simţea îndemnat să considere miturile 
Demiurgului şarlatan, singurele care ne interesează aici pentru că uneori 
sînt dualiste, drept produse recente în care anumite isprăvi ale eroului au 
fost transferate asupra Tricksterului (v. şi Ricketts, pp. 330-1). 

Părerea lui Radin a fost combătută de Mac Linscott Ricketts, care subliniază 
unitatea celor trei feţe ale personajului: Trickster, „Transformer” (Demiurg) 
şi Erou cultural în acelaşi timp (ib., pp. 327 sq.). Rivalitatea dintre Creator 
şi Trickster i se pare lui Ricketts a fi produsul unei succesiuni cronologice: 
Tricksterul ar fi anterior imaginii unei Fiinte Supreme construite de samani, 


in timp ce functiunile creatoare ale celor doi se suprapun (p. 340). Existenta 
miturilor dualise atit de ráspindite in America de Nord este explicată de 
Ricketts ca rezultat ulterior al acestei lupte a competenţelor: in ariile în 
care Creatorul triumfá, Tricksterul este redus la pozitia unui Demiurg 
sarlatan. Asta ar fi adevárat mai ales pentru California centralà, unde 
populaţiile pomo fac din Coyot un Creator, yuki îl consideră un secund al 
Creatorului, iar maidu - adversarul lui (p. 341). 

Povestirile dualiste in etnologie, cu Tricksterul, in general, ca protagonist, 
sînt cercetate în cartea lui Ugo Bianchi I dualismo religioso (1958), care 
delimitează mai multe arii principale de răspîndire, cuprinzind Asia centrală 
si nord-orientalá, Eurasia septentrionalá, Australia (cf. Selected Essays, pp. 
78-85), Oceania si Tara de Foc (ib., pp. 75-8). De importanţă majoră în 
istoria dualismului este descoperirea de cátre Bianchi a faptului cà 
numeroase mituri prezente in ,marile religii" sint de aspect si de origine 
dualiste. Să le examinám pe rînd. 

Într-un apendice la Dualismo (pp. 194-7), Bianchi se oprea deja asupra 
figurii lui Loki din mitologia scandinavă, acest „Ase viclean” pe care 
Georges Dumezil îl descria ca înfumurat, lăudăros, de o curiozitate 
insatiabilá, amoral, ridicol, mincinos, pervers, punind la cale farse 
răutăcioase, trisind la joc, lipsit de loialitate - dar totodată ingenios şi 
inventiv (Dumézil, Loki, pp. 10-11). Bianchi ajungea la concluzia cá 
„numeroase trăsături tipice Tricksterului aparţin personajului Loki" (p. 
197). 

Dacă, în această situaţie, o interpretare similară fusese deja avansată de J. 
de Vries în 1933 (cf. Dualismo, p. 197, n. 8), celelalte apropieri făcute de 
Bianchi rămîn mereu surprinzătoare, căci prezintă într-o lumină nouă 
miturile pe care le vom intilni in „dualismele Occidentului”. Din acest motiv, 
un scurt inventar ni se pare indispensabil. 

Să începem cu zervanismul, în care cercetătorii de odinioară se obişnuiseră 
să afle originea mai multor povestiri dualiste populare. 

În versiunea autorului armean Eznik din Kolb, cea mai completă din cele 
patru existente, mitul principal al zervanismului este prezentat astfel: 
Zervan, fiinţă după toate aparențele androgină, al cărei nume s-ar traduce 
prin Soartă sau Destin, exista înainte de orice. Dorind să aibă un fiu, Zervan 
aduce repetat un sacrificiu timp de o mie de ani, apoi e cuprins de îndoieli 
cu privire la utilitatea sacrificiului. Atunci, doi fii sînt conceputi în 
„matricea” lui (v. 22): Ohrmazd în virtutea sacrificiului si Ahriman în 
virtutea îndoielilor. Zervan promite să-l facă rege pe cel dintii care va 
ajunge la el. Ohrmazd îi descoperă lui Ahriman acest plan, iar Ahriman se 
grăbeşte să „străpungă sînul” (v. 39) lui Zervan şi să se prezinte înaintea 
Tatălui său. Zervan nu-l recunoaşte: „Fiul meu, zice el, e parfumat şi 
luminos, tu eşti întunecat si imputit" (vv. 54-5). Oricum, Zervan e obligat 
prin jurămîntul făcut să-i acorde lui Ahriman titlul de rege, dar numai 
pentru nouă mii de ani, după care Ohrmazd „va domni şi tot ce va voi să 
facă, va face” (vv. 84-5). Fiecare dintre cei doi fraţi începe să creeze: „Şi tot 


ce crea Ohrmazd era bun si drept, iar ceea ce făcea Ahriman era rău şi 
strimb" (vv. 89-92; v. si Zaehner, pp. 433-4). 

Un alt mit zervanit este foarte apropiat de atmosfera povestilor cu 
Demiurgul sarlatan, acest personaj extrem de complex, comic si tragic in 
acelaşi timp, care se dovedeşte uneori mai înţelept decît Creatorul. Este 
tocmai cazul lui Ahriman, deţinător al unui secret de fabricaţie pe care 
Ohrmazd îl ignoră şi anume: cum se fac „luminătorii” pentru a da lumină 
lumii. Vorbind de faţă cu demonii, Ahriman le dezvăluie că Ohrmazd ar 
putea face Soarele prin acuplare cu sora sa (aluzie la practica xwétwódatih, 
avestica xvetuk das, foarte onorabilă în contextul ei) Demonul Mahmi 
aleargă la Ohrmazd pentru a-l informa (surse la Zaehner, F 5-7, pp. 435-9). 
În sfîrşit, un al treilea mit descrie un conflict de proprietate între Ohrmazd 
şi Ahriman: apele în întregul lor îi aparţin lui Ahriman şi totuşi animalele lui 
Ohrmazd (cîinele, porcul, măgarul şi boul) se adapă în ele. Cînd Ahriman le 
interzice să se atingă de apa lui, Ohrmazd nu ştie ce să facă, dar unul dintre 
demonii ahrimanieni îl învaţă să-i spună vecinului plin de răutate: „Scoate 
atunci apele din pămîntul meu!” Vicleşugul nu are rezultatul aşteptat, căci 
Ahriman o pune pe una din creaturile lui, broscoiul, să înghită toată apa 
aflată pe proprietăţile lui Ohrmazd. Acesta rămîne din nou în încurcătură, 
pînă cînd un alt partizan de-al lui Ahriman, musca, intrind în nasul 
broscoiului, îl sileşte să dea înapoi apa (F5 la Zaehner, p. 436). 

Sînt oare aceste trei mituri de origine iraniană? În trecut, cei mai mulţi 
cercetători au crezut astfel (cf. studiul nostru Dualistic Myth, 48). Pentru 
fiecare dintre ele, Ugo Bianchi a găsit însă la popoarele fără cultură scrisă 
paralele care par să întărească mai curînd ipoteza unei geneze 
independente. 

La dogonii din Mali, Demiurgul şarlatan, Ogo-Yurugu, este Vulpoiul palid, 
„independent, dar nemulţumit de a fi astfel; activ, inventiv şi în acelaşi timp 
distrugător; îndrăzneţ, dar şi temător; neliniştit, şmecher şi totuşi dezinvolt” 
(M. Griaule - G. Dieterlen, citati de Bianchi, Selected Essays, p. 92). 
Naşterea lui este neobişnuită, ca şi cea a lui Ahriman: o versiune a mitului 
istoriseşte cum Ogo-Yurugu n-a avut încredere în promisiunea tatălui său, 
zeul celest Amma, care avea de gind să-i dea pe sora lui geamănă de soţie 
(acest principiu rigid al gemeleităţii, din care decurge întreaga creaţie a 
fiinţelor divine la dogoni, aduce bine aminte de syzygiai sau perechile de 
eoni gnostice, aflate în unire matrimonială; de altfel, degradarea lumii se 
explică, la cei mai mulţi gnostici, prin întreruperea îngemănării divine către 
zona periferică a eonilor care emană de la Tatăl). Din cauza neîncrederii lui 
Ogo, naşterea lui e prematură: el iese din sînul mamei sale (Pámintul) 
săpîndu-şi o cale şi smulgînd pentru asta o parte de placentă. Ogo îşi caută 
in van o soţie; spre a-şi potoli nevoia de impreunare, recurge la propria-i 
mamă, iar din această unire incestuoasă se nasc geniile rele. Transformat în 
Yurugu, Vulpoiul palid, Tricksterul dogon rămîne îndeaproape legat de o 
serie de acte cosmogonice ambigue: „Solitar, incomplet şi mereu revoltat, 


activ insá, el va fi un agent necesar dezvoltárii vietii pe pámint" (Bianchi, 
ib., pp. 93-4). 

În ce priveşte mitul Creatorului ignorant si al antagonistului sáu mai 
intelept, Ugo Bianchi semnala mai multe paralele in aria eurasiaticá (ib., pp. 
162 sq.), la care am adăugat altele. Un inventar aproximativ arată că una 
sau mai multe versiuni ale mitului circulă la bulgari, la români, georgieni, 
estonieni, tătari şi buriati. Antagonistul are uneori forma unui animal (arici, 
prepelitá), în timp ce spionul care aduce secretul la cunoştinţa Creatorului 
ignar este o insectă (Dualistic Myth, p. 48). Miturile unde adversarul este 
un animal ar putea indica faptul că povestirea zervanită nu reprezintă, în 
ultimă instanţă, decît adaptarea unui mit dualist popular (ib., p. 48; Bianchi, 
Prometeo, p. 123). 

O paralelă cu totul suprinzătoare a mitului absorbirii apei a fost găsită de 
Ugo Bianchi la irochezi (Dualismo, pp. 121-3). Creatorul lumii este Ioskeha, 
iar antagonistul, Tawiscara, îi este şi frate geamăn: „Primul creează tot ce 
există pe lume, de la astre pînă la om şi la apele continentale, în timp ce al 
doilea nu ajunge decît la o contracreatie monstruoasă şi dăunătoare; în 
urmă, dă viaţă unui broscoi gigantic care înghite toată apa fluviilor şi a 
lacurilor făcute de Ioskeha, lăsînd lumea aridă ca la origini. (...) Ioskeha 
străpunge broscoiul, eliberînd apele” (ib., p. 122). 

Să fie oare vorba, în descoperirea tuturor acestor variante, de o manie 
sterilă de colecţionar care nu duce nicăieri, aşa cum proclamau destul de 
recent partizanii unui functionalism limitat? Ne găsim oare în prezenţa 
unuia şi aceluiaşi mecanism al gîndirii umane care produce peste tot 
povestiri similare, aşa cum crede Claude Lévi-Strauss? Sau ne aflăm în fata 
uneia dintre problemele fundamentale şi încă nerezolvate ale istoriei 
religiilor, care trebuie să continue fără încetare să şi-o pună, pentru a nu-i 
uita importanţa? Cu siguranţă, epoca marilor sinteze în istoria religiilor a 
trecut. Şi ne găsim în prezenţa unei categorii - în speţă, cea a dualismului 
religios - care a avut nenorocul de a nu fi fost recunoscută ca atare de către 
marii experti ai mitului. În ce-l priveşte pe Ugo Bianchi, el a avut prudenta 
de a nu propune nici o teorie istorico-culturală ca să explice naşterea 
dualismului. Ne vom mărgini să observăm aici că o construcţie prin opoziții 
binare poate conduce, în unele cazuri, la mituri similare în structura lor de 
profunzime, dar foarte diferite în ce priveşte structura de suprafaţă. Orice 
ipoteză  istorico-culturalá este, în această situaţie particulară, mai 
convingătoare decît cea a universalei identități a gîndirii umane. Fără a 
înceta să ne interogăm asupra originii şi a rolului dualismului religios (v. 
infra, 8 12), revenim acum la alti Tricksteri prezenţi în marile religii: Seth, 
Prometeu şi Indra. 

Egiptologul Herman te Velde a pus în legătură pentru prima oară pe 
antagonistul lui Osiris, zeul Seth-Iyphon, cu figura universală a 
Tricksterului (Seth as a Trickster, pp. 37-40). Ugo Bianchi a aprofundat 
intuiţia lui Te Velde, furnizindu-bi paralele cu Demiurgul şarlatan al 
dogonilor (Selected Essays, pp. 103-25). 


lată, in rezumat, atributele lui Seth: incorect, necivilizat, homicid, 
homosexual (dar şi „exuberant pe plan sexual”), hoţ; pe de altă parte, se 
bate cu monstrii si are funcţie cosmogonicá. Nastera lui are un caracter cu 
totul neobişnuit: mama îl expulzeazá scuipind (Te Velde, p. 38; Bianchi, p. 
121). Cum animalul acestui zeu ,stráin", steril, „chinuit şi chinuitor”, pare 
să fie un canideu neidentificat, Ugo Bianchi conchide: „Legătura lui Seth cu 
deşertul si cu loci inculti în general ar fi deci pandantul exact al celei 
existente între alte canidee dispretuite [Vulpoiul palid şi Coyotul] şi mediile 
ecologice ale stepelor şi junglelor africane şi nord-americane” (p. 125). 

Să adăugăm că mitul dualist al naşterii nefireşti este prezent în tratatul De 
Iside et Osiride al lui Plutarh din Cheroneea, unde nu se aplică la Seth- 
Typhon, ci la Horus-Apollon, „zeu imperfect născut în întuneric” (cap. 12) şi 
la „al doilea Horus”, Harpocrat, „copil prematur, cu membrele inferioare 
şubrede” (cap. 19), născut „neîmplinit şi tînăr”, adică la 81 de zile de la 
concepere (cap. 65; cf. A. Torhoudt, pp. 27-38). Savantul belgian Albert 
Torhoudt apropiase deja mitul lui Plutarh de mitul Demiurgului gnostic, 
zămislit de Sophia fără partener (pp. 48 sq.). În realitate, aceste două 
povestiri nu par să aibă vreun raport de filiatie. Aerul lor „de familie” 
provine de la apartenenţa lor comună la categoria dualismului religios. 

Nu vom insista aici asupra figurii lui Indra, ale cărui trăsături ambigue au 
fost semnalate de alţi cercetători (v. Van den Bosch, pp. 54 sq.). Miturile 
despre tînărul Demiurg ithyfalic care le seduce pe femeile asceţilor şi este 
castrat de aceştia (motiv pentru care, în reprezentări, este împodobit cu 
panglici) au fost minunat reunite de către W. O'Flaherty (Hindu Myths, pp. 
56-96). 

Între Tricksteri, Prometeu este fără îndoială cel mai cunoscut. Să amintim 
că răpirea focului sau a luminii figurează printre isprăvile cele mai obişnuite 
ale Tricksterului nord-american (Ricketts, pp. 334 sq.) si paleo-siberian 
(Bianchi, Dualismo, pp. 60, 63 etc.). Să amintim şi că, aşa cum se vede în 
mitul Coyotului relatat mai sus, Tricksterul este amestecat în mod activ în 
creaţia omului şi în acea perioadă a preistoriei lui în care omul, ajuns 
muritor, are nevoie de felurite tehnici pentru a supravieţui. Ar fi inutil să 
rezumăm aici miturile prometeice: avem de-a face cu un personaj mai vechi 
decît zeii înşişi, care-l înfruntă pe stápinul universului în folosul omului. 


9. Mituri dualiste: 2. „Cherchez la femme” 


Cum a subliniat Paul Radin (pp. 147 sq.), Tricksterul, acest antinomist prin 
excelenţă, cumulează - pe lîngă alte calităţi - trăsăturile ridicole specifice 
individului mascul din societăţile amerindiene. Tricksterul „este omul însuşi, 
luptindu-se cu greutăţile existenţei, descoperindu-si puterile spiritului si ale 
trupului, intrebuintindu-le într-un mod cînd înţelept, cînd absurd, dar 
totdeauna entuziast. Tricksterul refuză calea credinţei, preferind să facă 
greşeli pe cont propriu şi să-şi asume consecinţele. De multe ori incoltit, nu 
este niciodată învins” (Ricketts, p. 346). În povestirile despre acest personaj 
hazliu, accentul este pus, după părerea noastră, pe faptul că el se află în 


afara oricărei ordini (nomos), divine sau umane. Aceasta explică 
semantismul foarte divers al miturilor Demiurgului şarlatan inserate în 
numeroase tradiţii religioase: ambiguu şi adeseori de-a dreptul rău în 
povestirile etnologice, îl regăsim încă astfel în Egipt, Iran si in VT; dar 
aspectul său de erou civilizator devine cu totul preponderent în miturile 
prometeice. 

Dacă Tricksterul este, într-adevăr, sub unele aspecte, un mascul luat în 
deriziune, ne-am putea aştepta să existe povestiri asemănătoare al căror 
protagonist să fie o femeie. Astfel de istorisiri, presupunind uneori existenţa 
unei drame dualiste, au fost semnalate de noi în 1977 (Iter in silvis, pp. 1- 
14) şi, într-o versiune mai recentă, în 1984 (Feminine versus Masculine, pp. 
65-98, în special 89-97). 

Vom analiza mai încolo (cap. IV 8) mitul lui Muso Koroni la populaţiile 
bambara din Mali, în legătură cu mitul gnostic al Sophiei. 

Un alt mit privind situaţia de criză creatoare a entităţilor feminine 
primordiale provine de la murnginii din Ţara Arnhem din Australia (Yirkalla 
şi Millingimbi). În urma unor relaţii incestuoase, surorile Wawilak sînt silite 
să-şi părăsească locurile natale, rătăcind în interiorul continentului. Pe 
parcursul drumului, ele exercită puteri creatoare ambigue. Toate secretele 
culturale ale murnginilor au legătură cu această peregrinare, în timpul 
căreia apare pentru prima dată şi sîngele menstrual etc. (v. studiul nostru 
La Passione di Sophia, pp. 7-9). 

Un al treilea mit provine de la grupul de indieni tukano din pădurile 
ecuatoriale din Vaupes, pe Amazonul columbian nord-occidental. Populatia 
desana nu cunoaste un Demiurg masculin, dar atribuie binele si ràul 
creatiei celor douá fiinte feminine, Fiica Soarelui si Fiica lui Aracü (Reichel- 
Dolmatoff, p. 31, n. 12). Prima aduce focul si citeva tehnici si rituri de 
purificare; cea de-a doua inventeazá agricultura (p. 35). Se considerá cà 
toate animalele şi-au dobindit identitatea actuală asistind la acuplarea Fiicei 
lui Aracü, femeie-peste dotatá cu puteri creatoare, cu un indian desana. Cei 
doi Tricksteri feminini se află şi la originea sîngelui menstrual (p. 73). 
Moartea se introduce in lume din cauza sexualitátii lubrice a Fiicei Soarelui. 
lar primul mort va fi propiul ei fiu, exact ca în mitul nord-american al 
Coyotului. Dupá remarca lui Reichel-Dolmatoff, in mitologia desana ,Fiica 
Soarelui nu apare in primá instantá drept victimá, ci drept complice la o 
crimă căreia nu ştie să-i recunoască transcendenta" (p. 75). Pericolele 
vaginului sint simbolizate la indienii desana prin páianjen, care a lins 
singele pierdut de Fiica lui Aracü la prima nastere. Pinza páianjenului este 
comparată cu placenta (p. 99). Broasca ţestoasă seamănă şi ea cu vaginul 
pentru cá a asistat de asemenea, pindind, la prima nastere. De aceea nu 
trebuie mîncată, mai ales după vise erotice, căci produce febră şi vărsături. 
Pisica de mare reprezintă placenta eliminată de Fiica lui Aracü: intepátura 
ei provoacă dureri asemeni celor ale naşterii (p. 103). 

De vreme ce un Demiurg şarlatan de sex feminin pare extrem de bine 
reprezentat în numeroase culturi orale (şi sîntem departe de a fi stabilit un 


inventar, chiar aproximativ), este legitim sá ne intrebám, dacá el a trecut in 
marile culturi. Ráspunsul este afirmativ: un personaj atit de important 
precum este zeiţa greacă Demeter prezintă toate trăsăturile unei entităţi 
feminine a cărei disperare are consecinţe dăunătoare pentru întreaga lume, 
dar a cărei acţiune culturală, pe de altă parte, aduce beneficii majore 
umanităţii (v. La Passione, pp. 9-13). 

În concluzie, sîntem indreptátiti să afirmăm cá, în unele culturi, Demiurgul 
şarlatan masculin este concurat puternic şi chiar eliminat de entităţi 
feminine care-i preiau toate funcţiile. Crima acestor Tricksteri feminini se 
defineşte prin raportare la o ordine (nomos) special instaurată cu privire la 
femei, o ordine pe care o transgresează îndeosebi din cauza apetitului lor 
sexual exacerbat (incest, abuz de exerciţii veneriene), de asemenea însă 
atribuindu-şi o libertate care este apanajul masculilor. Dezechilibrul 
entităţilor feminine antrenează în primul rînd efecte dezastruoase pentru 
pămînt şi pentru om: moartea, menstrele, durerile naşterii, lipsa 
comunicării directe între indivizi etc. Pe de altă parte, aceste femei 
hipersexuate şi pornite spre tot felul de excese îi ajută pe oameni, mai mult 
decît oricine altcineva, să suporte dureroasa stare post-lapsará de care ele 
însele trebuie considerate răspunzătoare. 


10. Originea şi interpretările dualismului: citeva ipoteze 


Într-un admirabil eseu, Remarques sur le dualisme religieux, Mircea Eliade 
punea în relaţie dualismul cu sistemele de clasificare binare. 

În 1909 deja, într-un studiu intitulat De Ja prééminence de la main droite (v. 
R. Needham, Right and Left, pp. 3-31), Robert Hertz constata că ideea 
superiorității miinii drepte asupra stîngii este absolut universală. Ea 
caracterizează gîndirea primitivă ca atare şi formează baza clasificárilor 
dualiste care se extind la întreaga lume. 

Astfel de clasificări, pornite de la categorii binare precum dreapta/stînga, 
sus/jos, zi/noapte, bărbat/femeie etc., au fost analizate de un mare număr de 
antropologi. După R. Needham, diviziunea dualistă „face mai mult decît să 
clasifice: ea oferă o ierarhie a categoriilor” (Symbolic Classification, p. 9). 
Robert Hertz considera că polaritatea reprezintă una dintre problemele cele 
mai profunde cu care se confruntă istoria comparată a religiilor şi sociologia 
(p. 21). Dimpotrivă, R. Needham înclina spre o soluţie antropologică a 
chestiunii, clasificarea prin opoziții binare párindu-ise mai curind o 
,propensiune naturală a gîndirii umane" (Symb. Class., p. 57). 


1) Creierul bicameral 

Existá in prezent suficiente date stiintifice pentru a confirma vederile lui 
Needham. Problema preeminentei miinii drepte şi a clasificárilor dualiste, in 
măsura în care ele sint ierarhizate după acelaşi principiu, este pe cale de a 
fi rezolvată. În special cercetările lui Roger Sperry - laureat al Premiului 


Nobel - asupra functiunilor celor două emisfere cerebrale au arătat limpede 
că disparitatea funcţională dintre mîna stîngă şi mîna dreaptă se bazează pe 
supradezvoltarea, prin specializare, a emisferei stingi a creierului. Or, cele 
două jumătăţi ale corpului sînt cuplate invers la cele două emisfere, 
emisfera stingă comandind jumătatea dreaptă a corpului şi viceversa (cu 
excepţia nărilor). Problema revine deci la a explica preeminenta emisferei 
stîngi mai curînd decît aceea a míinii drepte. Într-adevăr, se stie că la 
animale cele două emisfere se află într-un perfect echilibru: animalele nu 
pot dezvolta criterii pentru o „conştiinţă ierarhică” binară. La om, emisfera 
stîngă s-a specializat în funcțiunile limbajului, localizate în primul rînd în 
„aria lui Wernicke” - care ocupă mai ales partea posterioară a lobului 
temporal. Doar la 5% din populaţia mondială funcțiunile emisferei stingi sînt 
preluate de emisfera dreaptă, astfel încît mina stîngă să poată fi mai bine 
folosită. Este şi mai rar ca un individ adult să conserve echilibrul celor două 
emisfere (la aşa-numiţii ambidextri), desi la femei se constată in general o 
specializare mai puţin accentuată decît la bărbaţi a emisferei stingi. 

Aceste descoperiri neurofiziologice fundamentale ne permit să afirmăm cu 
toată certitudinea că dominaţia universală a mîinii drepte se întemeiază pe 
transfomarea istorică a creierului uman, o transformare de altminteri 
esenţială în procesul formării omului. Plecînd de la experienţa fizică a 
superiorității miinii drepte (experienţă mult mai marcată la bărbat decît la 
femeie), clasificările binare dispun de un instrument foarte eficace întru 
ierarhizarea acelor fenomene ale universului care se prezintă de la sine ca 
duale: ziua şi noaptea, bărbatul şi femeia (individ „stingaci”, în cel mai bun 
caz ambidextru), soarele şi luna, anotimpul cald şi cel rece, dedublarea 
corpului uman etc. Alte asocieri pornite din experienţă au furnizat 
substratul etic al acestor clasificări în care un termen este „bun” şi altul 
,ráu". Si se vede clar cá un nomos asociat cu mina dreaptă şi cu toti 
termenii „buni” ai opozitiilor binare putea să asume o astfel de consistenţă 
mentală şi socială încît constrastul cu polul „rău” să apară puternic marcat. 
De aici pînă la dualism nu e decît o diferenţă de grad. Diferenţa avea să fie 
depăşită cînd experienţa negativă a lumii prevalînd, nomos-ul avea să fie de 
exemplu conceput ca un sistem rigid de reguli avînd drept scop conservarea 
omului şi a interioritátii sale în ciuda lumii ostile. O dată ce clasificarea 
binară s-a constituit, nimic n-o poate împiedica să funcţioneze - poate doar 
o nouă conştiinţă, individuală sau de grup. Vedem foarte bine cum tot felul 
de catastrofe pot provoca schimbări de conştiinţă. Dar nu pare să existe 
vreun raport direct între situaţiile de criză şi atitudinile dualiste: acestea se 
manifestă în toate epocile. Oare tocmai pentru că e imposibil să ieşim din 
sistemul binar, o dată ce el s-a pus în mişcare? Vom reveni asupra acestei 
ipoteze. 

Fără a pretinde că am dat o soluţie problemei originilor dualismului religios 
(fiind convinşi însă de existenţa unui raport direct între clasificările 
ierarhizate şi structura creierului uman), să ne oprim puţin asupra rolului 
pe care acesta l-a putut avea în decursul istoriei. 


2) Societatea impotriva Statului? 

Este oare capabilă antropologia politică să ne explice rolul social al 
dualismului? Oricum, ea încearcă să furnizeze o explicaţie - subtilă, dacă nu 
şi convingătoare. 

Profetismul pe baze dualiste al populațiilor tupi-guarani din Brazilia este un 
fenomen foarte cunoscut. Profeţii (karai) răsar din timp în timp, antrenind o 
parte a locuitorilor într-o aventură pe cit de atrăgătoare, pe atit de 
autodistructivă: căutarea Ţării fără de Rău, un loc utopic unde munca nu va 
mai fi necesară subzistentei şi unde toate interdicțiile, sexuale ori de alt tip, 
vor fi abolite. Oamenii vor fi cu totul liberi să se consacre plăcerilor 
dansului şi băuturii. 

Tara fără de Rău reprezintă o negare a condiţiilor naturale şi a celor sociale 
ale triburilor tupi. Prin constringerile impuse, amîndouă sînt resimtite ca un 
rău pe care oamenii îl pot depăşi pornind la drum spre un paradis terestru. 
Dacă ordinea socială este un rău, atunci Tara fără de Rău nu va mai avea 
ordine socială; dacă cea naturală implică durerile naşterii şi moartea, în 
Ţara fără de Rău omul va fi nemuritor şi naşterea se va petrece fără 
suferinţă (H. Clastres, pp. 83-4). 

În 1539, douăsprezece mii de tupi din Brazilia au pornit spre vest, fără să 
găsească ţara promisă. Cînd au ajuns în Peru, în 1549, nu mai rămăseseră 
decît trei sute. 

În 1602, iezuiţii au pus capăt migraţiei a trei mii de indieni din Bahía, 
conduşi de un page (profet). În 1609, căpitanul hughenot La Ravardiére 
intilneste un grup de indieni din Pernambuco plecaţi în căutarea Ţării fără 
de Rău. Îi aduce şi-i debarcă în insula San Luis de Maranhao, unde Părintele 
Yves d'Evreux îi găseşte trei ani mai tîrziu. În 1605, un metis pune în 
mişcare opt mii de persoane din Pernambuco, care-l urmează în căutare. 
Între 1820 şi 1870, numeroşi guarani de la sud de Mato Grosso pleacă spre 
Orient; puţini dintre ei ajung pînă la Atlantic, unde Kurt Nimuendaju îl 
intilneste in 1912. Un grup de indieni apapokuva din Mato rătăceşte de 
colo-colo, de la Răsărit la Apus, în căutarea paradisului, pînă ce o epidemie 
îi ucide pe toţi, cu excepţia profetului şi a încă unuia din grup (H. Clastres, 
pp. 77-102). 

Primii interpreti ai acestui fenomen au vázut aici un val de mesianism adus 
de albi (A. Métraux, E. Schaden), sau reactia unui ,popor oprimat" 
impotriva opresorilor sái (V. Lanternari, pp. 183-92). Dar, dupá cum foarte 
bine remarcă Helene Clastres, în secolul al XVI-lea, cînd s-au produs 
primele migrații atestate, societăţile tupi-guarani erau „în plină evoluţie 
politică; şi nu erau deloc popoare oprimate, ci, dimpotrivă, cuceritoare şi 
opresoare" (p. 72). Să fie vorba atunci, după cum crede Alfred Métraux, de 
o „mişcare politico-mistică ce şi-ar propune să frineze dezorganizarea 
socială şi culturală”? Răspunsul, după H. Clastres, este negativ: „Pe deo 


parte... ei n-au absolut nimic politic. Pe de altă parte, nu numai că nu 
«frinează» dezorganizarea socială, ci chiar o promovează” (p. 73). Pentru 
această strălucită antropoloagă, „căutarea Țării fără de Rău este... refuzul 
activ al societăţii. Autentică asceză colectivă care, tocmai pentru că este 
colectivă, nu poate decît să-i ducă pe indieni la pieire: «migrațiile» eşuează 
pentru că proiectul care le insufleteste - disoluția societăţii - este el însuşi 
suicidar” (p. 84). Şi, mai departe: „Profetismul tupi este exact inversul 
mesianismului: el provine dintr-o cultură care-şi secretă propria punere în 
chestiune şi în care religia, fiind locul acestor critici, naşte dispersarea. 
«Migraţiile» spre Tara fără de Rău ilustrează astfel una dintre ieşirile 
posibile din criza... societăţilor tupi-guarani: autodistrugerea acestor 
societăţi” (pp. 84-5). Este teza „Societăţii împotriva Statului” a lui Pierre 
Clastres, care crede că valul de anticosmism ce-i copleşeşte pe tupi 
reprezintă expresia inconştientă a aversiunii lor faţă de acumularea puterii 
şi formarea Statului: ,...dacà profeţii, iviti din inima societăţii, proclamau 
drept rea lumea în care trăiesc oamenii, o făceau pentru că discerneau 
nenorocirea, răul, în moartea lentă la care emergenta puterii condamna, 
mai devreme sau mai tirziu, societatea tupi-guarani ca societate primitivă, 
ca societate fără Stat. Pătrunşi de sentimentul că vechea lume sălbatică se 
clătina din temelii, bintuiti de presimtirea unei catastrofe socio-cosmice, 
profeţii au hotárit că trebuie să schimbe lumea, că trebuie să caute altă 
lume, s-o abandoneze pe cea a oamenilor şi să ajungă în lumea zeilor” (P. 
Clastres, pp. 183-4). 

Să recunoaştem că interpretarea este deosebit de sugestivă: e ca şi cum 
fiecare cultură ar păstra în rezervă o puternică încărcătură de nihilism 
(religios sau de alt fel) pe care ar activa-o în perioadele de criză pentru a 
conserva vechea ordine a lucrurilor (v. cartea noastră Religione e potere, p. 
221). Consecința riguroasă a acestui punct de vedere este „paradoxul 
nihilismului”: „El nu urmăreşte... aneantizarea, ci prezervarea unei stări de 
lucruri. Nu vrea să distrugă prezentul, ci viitorul; nu ceea ce există, ci ceea 
ce s-ar degrada inevitabil prin evoluţia unei forme de existenţă. Societatea 
împotriva Statului, cultura împotriva transformării; rezultat: societatea 
tinde să se distrugă ea însăşi, cultura tinde la aneantizarea vieţii... 
Nihilismul este un instrument de conservare care, pentru a-şi atinge scopul, 
nu dă înapoi în faţa aneantizării a ceea ce ar trebui să păstreze” (cf. studiul 
nostru Fantasmes du nihilisme, pp. 426-7). 

Din nou, logica celor doi Clastres este sugestivá. Aplicatà insá la alte valuri 
dualisto-nihiliste din alte culturi, ea n-ar face decit să supraliciteze 
paradoxul: i-ar transforma pe nihilistii rusi in cei mai aprigi apárátori ai 
ţarismului si pe teroristii din Fractiunea Armata Rosie în partizani neînţeleşi 
ai capitalismului... Caricatura deserveşte, desigur, un fond de adevăr care 
se exprimă prin teza celor doi: anume că orice distrugere implică nostalgia 
după ceva mai bun, proiectată uneori asupra trecutului. Dar s-ar putea ca P. 
Clastres să meargă prea departe cînd îi atribuie cuiva care are magaziile 
pline de bunátáti înţelepciunea de a le distruge, ca să nu fie silit să angajeze 


un administrator ce s-ar putea dovedi infam (Statul). Cei mai multi dintre 
oameni n-au avut aceastá intelepciune. 

Dacá procesul social descris de cei doi Clastres pare sá aibá cauze de o altá 
natură decît aceea găsită de ei, el rămâne pertinent pentru o anumită 
atitudine mentală care, fără a fi proprie dualismului în sine, se aplică 
suficient de bine originilor gnosticismului. 


11. Concluzie 


Rezumiînd istoria cercetării dualismului, am încercat să stabilim un inventar 
al celor mai importante subiecte asupra cărora s-au aplecat mai multe 
generaţii de savanţi. 

Categoria „dualismului religios” la popoarele fără cultură scrisă reprezintă 
o descoperire destul de recentă, deşi numeroase materiale dualiste fuseseră 
semnalate şi interpretate în a doua jumătate a secolului al XIX-lea. 

Mult mai familiare istoricilor creştinismului, „dualismele Occidentului” - 
primul, cronologic, fiind gnosticismul - nu fuseseră niciodată puse în 
legătură cu miturile dualiste ale Tricksterilor (masculini şi feminini), a căror 
arie de ráspindire este imensă. La întrebarea asupra originii acestor mituri, 
răspunsul a fost mult timp invariabil: patria oricărui dualism este Iranul. 
Împărtăşim, în acest studiu, opinia lui Ugo Bianchi, care consideră că 
miturile dualiste la popoarele fără cultură scrisă şi cele vehiculate prin 
„dualismele Occidentului” sau prin alte dualisme aparţin unei singure 
categorii istorico-religioase. Aceasta ne va scuti de căutarea ,originilor" - 
stricto sensu -, în cazul gnosticismului sau al altor curente occidentale. 
Nenumărate motive şi speculaţii prezente aici derivă din iudaism, din 
creştinism sau din platonism etc., structura miturilor lor originare este însă 
dualistă şi nimic mai mult, fără a proveni din vreuna din aceste tradiţii. 
Altminteri, ni se pare că tentativa lui Ugo Bianchi de a defini în mod riguros 
formele de dualism prin trăsături distinctive invariante se poate lovi de 
numeroase obiecţii (cf infra, cap. III 5). În marea lor majoritate, aceste 
trăsături distinctive sînt pertinente; dar ele se dovedesc inaplicabile la un 
nivel atit de general ca acela al unor curente complexe de tipul 
gnosticismului.  Dihotomia formulată de Bianchi între un „păcat 
antecedent”, caracteristic formelor de gindire dualiste şi „păcatul originar”, 
specific contextelor non-dualiste din Biblie, este greu de susţinut (cf. infra, 
cap. V 19). 

Nu vom urmări, în analiza mitică a „dualismelor Occidentului”, trăsături 
distinctive invariante. Calea cercetării noastre, diferită, ne va permite să ne 
orientăm la fel de bine la nivelul microscopic al variantelor textuale, ca şi la 
nivelul macroscopic care priveşte regulile generale de generare a sistemului 
mitologic şi exegetic dualist (cf. infra, cap. V 18-19). 

Capitolul II 
Schità de cronologie a dualismelor Occidentului 


Mişcările dualiste din Occident, care se întind pe o perioadă de 1500 de ani, 
au desigur o diacronie in cadrul cáreia pot fi precizate raporturi de filiatie 
directă: maniheismul derivă dintr-o formă de gnosticism, paulicianismul 
bizantin derivă din marcionism, catharismul monarhian derivă din 
bogomilism, iar catharismul radical derivă din origenism. Şi totuşi, nu 
acesta este lucrul cel mai important: sistemul format de ele este sincron, iar 
derivarea constituie doar o modalitate secundară de perpetuare şi 
îmbogăţire a sistemului. În diacronie sînt verigi care lipsesc, se produce un 
amalgam, se inventează continuu. Istoria socială a reproducerii sistemului, 
care ar merita într-adevăr să fie studiată, nu va putea fi reconstituită 
niciodată. 

În aceste condiţii, o istorie a dualismelor din Occident, deja încercată de 
alţii, dar mereu în curs de perfecţionare prin noi cercetări, reprezintă un 
proiect puţin atrăgător. Studiul nostru se va ocupa de funcționarea 
sistemului - şi nu de transmiterea cutărui motiv sau mitologem; de aceea, 
cercetarea trebuie să procedeze sincronic. Istoriei propriu-zise nu-i revine 
decît un scurt capitol, al cărui scop principal este să situeze în timp obiectul 
investigaţiei noastre. Cealaltă intenţie a lui este să menţioneze existenţa 
unor curente sau religii dualiste puse uneori în legătură cu dualismele din 
Occident (ghulàt şi ismaeliti, cabala luriană, teozofia pietistă, druzi, nusairi, 
yazizi, ahl-e haqq, mandeeni etc.), dar care nu vor fi studiate in paginile 
următoare. Am expus deja în ,Cuvint înainte” cauzele acestei limitări: 
cantitatea de material utilizat în cursul cercetării este infimă în comparaţie 
cu cea a materialelor la care am renunţat. 

„Originea” gnosticismului este necunoscută, istoria începuturilor lui - 
controversată, dar o dată de naştere ulterioară anului 70 p.C., legată sau nu 
de căderea celui de-al doilea Templu, rămîne probabilă. Problema 
,protognosticismului" va fi discutată mai departe (cap. III 7). Marii gînditori 
gnostici aparţin secolului al II-lea. Basilide este activ în Alexandria sub 
împărații Hadrian şi Antoninus Pius (117-61). Nu există informaţii despre 
viaţa sa, dar doctrina i se află expusă într-un număr de izvoare (cf. infra, 
cap. IV-V), mult mai sumare în ce priveşte activitatea „fiului” său - carnal 
sau spiritual - Isidor. 

Cam în aceeaşi perioadă se situează activitatea lui Marcion, născut la 
Sinope în Pont, în Asia Mică, unde, se pare, tatăl său era episcopul 
comunităţii creştine. Marcion nu este un gnostic; învăţătura lui (cf. infra, 
cap. VI) este uneori chiar la antipodul gnosticilor. Adolf von Harnack 
(Marcion, pp. 21-8) îi situează naşterea pe la anul 85 şi moartea în jur de 
160 p.C. Joseph Hoffmann mută aceste date cu vreo zece ani înapoi (cca 70- 
150; Marcion, pp. 31-74). Într-adevăr, ultima menționare a personajului, a 


cărui importanţă sporise o dată cu virsta, apare pe la 150 în Apologia lui 
Iustin Martirul. 

Comunitatea iudaică din Sinope trebuie să fi fost de mare importanţă şi nu-i 
exclus ca Marcion să fi fost evreu creştinat. Ereziologii vor să-l discrediteze 
atribuindu-i seducerea unei tinere din Sinope, faptă după care ar fi fost 
excomunicat de propriul său tată. Probabil are dreptate Harnack să 
interpreteze această piesă a dosarului marcionit ca pe o deformare a 
metaforei curente conform căreia ereticii au pîngărit fecioara pură - 
Biserica (Harnack, p. 23). Excomunicat sau nu, Marcion putea atesta că a 
aparţinut comunităţii creştine din Sinope. Sigură este şi îndeletnicirea lui de 
navigator. Ea îl împingea la multe călătorii, printre care una la Roma - e 
greu să-i stabilim data şi durata adevărate. După aprecierea lui Harnack, 
Marcion a stat la Roma între 139 şi 144. La sosire, a dăruit comunităţii 
romane 200000 de sesterti (echivalentul a 100 de scuzi de aur; suma i-ar fi 
fost de ajuns ca să trăiască douăzeci şi cinci de ani: Cancik, Gnostiker, p. 
179). Tot după calculele lui Harnack, discursul lui Marcion despre parabola 
copacului bun şi a celui rău (Luca, 6, 43) a fost ţinut în faţa Adunării 
Bátrinilor din Roma la sfîrşitul lui iulie 144. Doctrina i-a fost respinsă de 
romani şi darul înapoiat. După spusele lui Iustin, cam prin anul 150 erezia 
lui corupsese deja lumea întreagă. Irineu (cca 180-85) îi atribuie o întîlnire 
cu gnosticul Cerdon, venit din Siria în timpul episcopului Hygin (Iren. I 27, 
1). Dacă întîlnirea a avut loc cu adevărat, n-a fost decisivă pentru nici unul 
dintre ei. 

Biserica marcionită era bine organizată şi, după spusele lui Tertulian, 
semăna mult în aparenţă cu cea creştină; avea o ierarhie funcţională supusă 
aceleiaşi discipline riguroase ca şi restul credincioşilor. Femeile aceau 
acces la magisteriu. Toţi membrii comunităţii practicau un ascetism sever şi 
renunţarea la căsătorie (encratismul). Carnea şi vinul erau excluse din 
regimul lor alimentar, peştele era însă îngăduit. Practicarea strictă a 
postului cuprindea şi sabbatul. Morala marcionită era eroică în toate 
sensurile termenului. Contrar creştinilor, care acceptau numai martiriul, 
marcionitii considerau că trebuie chiar să-l provoace. 

Biserica era misionară. În secolul al II-lea, ea a fost singurul concurent 
serios al creştinilor (Harnack, p. 155). În secolul al III-lea, şi-a pierdut 
puterea în Occident. În Orient, persecuțiile repetate i-au obligat pe 
marcioniti să se retragă la ţară. Două secole mai tirziu, Theodoret din Cyr a 
convertit la ortodoxie opt sate marcionite din dioceza sa. 

În jurul anului 140, un alt creştin care avea să se dovedească heterodox 
(gnostic însă), Valentin, venea din Alexandria pentru a se stabili la Roma. 
Tertulian îi atribuie o candidatură ratată la Sfintul Scaun, fapt care nu se 
poate referi decît la succesiunea lui Pius în 143. Valentin rămase la Roma 
pînă în timpul pontificatului lui Anicet (154-165). Conform spuselor lui 
Epifaniu, s-ar fi instalat în Cipru. 

Doctrina originară a lui Valentin nu poate fi reconstituită pornind de la 
puţinele fragmente care subzistă, în ciuda unor tentative onorabile care au 


fost întreprinse. Din învăţătura lui au luat naştere două şcoli: şcoala 
occidentală, căreia îi aparţin Ptolemeu (contemporanul lui Irineu) şi 
Heracleon, şi şcoala orientală sau anatolică, din care fac parte Marcu 
(contemporan cu Irineu), Axionicos din Antiohia si Theodot (din 
Constantinopole?). 

Citiva gnostici minori sînt vag cunoscuţi: Monoimos ,Arabul", Prodikos şi 
pictorul Hermogene din Antiohia, care provoacă verva polemică a lui 
Tertulian. 

Hubert Cancik nu este singurul care a atras atenţia asupra caracterului 
limitat al grupurilor gnostice din Roma. El apreciază că în secolul al II-lea 
renumita Urbs avea în jur de un milion de locuitori. O statistică religioasă 
aproximativă descoperă existenţa a 50-80000 de evrei practicanți, a 20- 
30000 de adepţi ai cultelor egiptene, a aceluiaşi număr pentru cultele 
siriene, a aproximativ 20000 de creştini şi a 10000 de adepţi ai cultelor 
mithraice (Gnostiker in Rom, p. 172). Cancik nu se aventurează în 
precizarea numărului gnosticilor; dar, tinind seama de totalul şcolilor lor 
(Cerdon, Valentin etc.), el nu poate depăşi cîteva sute. Ponderea lor 
intelectuală este însă cu atît mai remarcabilă. Pe la 215-17, Origen îi scrie 
bogatului său prieten Ambrozie din Alexandria, care devenise valentinian 
(Crouzel, în Arche e Telos, p. 272), spre a-l readuce la Biserică. Plotin în 
Enneade (II, 9) îi combate pe gnosticii valentinieni care se infiltraserá în 
şcoala sa (cf. studiul meu Gnosticismo, pp. 112 sq.). Că încă mai existau 
gnostici în Egipt pînă la sfîrşitul secolului al IV-lea, aceasta se vede din 
traducerea în limba coptă a tratatelor lor originale - cele mai tirzii, precum 
Pistis Sophia, fiind atinse de maniheism. Nu ştim însă nimic despre istoria 
lor socială. Este foarte probabil ca scrieri gnostice să fi circulat printre 
călugării pahomiti, iar Gilles Quispel explică îngroparea codicelor de la Nag 
Hammadi ca pe o consecinţă a enciclicii lansate de arhiepiscopul Athanasie 
împotriva cărţilor necanonice, în 367 (Gnosis, p. 416). 

Sistemul gnostic cel mai important şi biserica misionară cea mai puternică 
sînt opera lui Mani, în secolul al III-lea. 

Mani s-a născut la 14 aprilie 216. După informaţiile din Pihrist-ul lui al- 
Nadim (cca 988), tatăl său Pattek (în arabă Futtug, în greacă Pattikios sau 
Patekios, în latină Patticius), originar din Ecbatana/Hamadan, se mutase în 
oraşul geamăn, Seleucia-Ctesiphon/al-Mada'in. Sub impulsul unei revelații, 
aderase la comunitatea baptistă a elchazaiţilor, mughtazilahilor sau 
„sabeenilor”, din regiunea mesopotamiană numită ,Mlastinile". Mani, copil, 
rămăsese la mama sa, al cărei nume nu-i sigur - Mais, Utâhim sau Maryam. 
Ea era o Askganiya, aparţinea familiei Arsacizilor. Mai tîrziu, Pattek l-a 
introdus pe copil în sectă. La doisprezece ani, Mani are prima întîlnire cu 
dublul lui celest, „Geamănul” (CMC cap. 6), în coptă Saich, în pahlavi 
Narjamig, în arabă at-Taum (corespunzător arameanului tomâ), care-i arată 
că va trebui să-i părăsească pe mughtazilahi. Fragmente din Codexul 
grecesc din Köln indică voinţa lui de a reforma religia elchazaitilor, 
atribuindu-i lui Alchasaios, fondatorul ei (mitic), o revelaţie care l-ar fi 


determinat să nu mai maltrateze elementele (regimul de ablutiuni frecvente 
practicat de mughtazilahi ar fi maltratat elementul apá). Doisprezece ani 
mai tîrziu, la 19 aprilie 240 după calculele lui L. Koenen, Mani a fost din nou 
vizitat de at-Taum si s-a despártit de elchazaiti. S-a dus in India; teatrul 
operatiunilor sale ar fi fost Turanul, pe al cárui sah l-ar fi convertit, si 
Makranul. Dupá moartea lui Ardashir Sassan (242), Mani s-a intors in Iran, 
sub Shapur I (regent intre 240-273). A ajuns in orasul Rew-Ardashir, la 
Golful Persic, apoi in Babilonia, în sfîrşit la Messena si Suziana. La Messena 
l-a convertit pe nobilul Mihrshah, provocindu-i o transá care l-a transportat 
in Paradisul de Luminá (M 47 part, ap. Ort, p. 145). Prezentat lui Shapur I, 
ajunge în anturajul acestuia în urma unei întîmplări incerte: izvoarele 
vorbesc de spaima împăratului la vederea lui, sau de vindecarea unei tinere 
aflate printre apropiații sahului (M 566 I part, ap. Ort, pp. 50-2). La moartea 
lui Shapur, Mani isi pástreazá pozitia sub Hormizd I (273-4), dar isi teme 
capul în timpul lui Bahram I (274-276-7) şi vrea să plece din Suziana în 
Khorasan. Călătoria îi este interzisă. În drum spre Messena, ajunge la 
Ctesiphon, apoi la Belabad, unde viceregele Baat îi era discipol. Este prins 
şi aruncat în închisoare, sub învinuirea puternicului Kerder, conducătorul 
magilor (mobadân mobad), şi a confratelui acestuia, conducătorul preoţilor 
focului (herbadân herbad). După al-Biruni, Bahram ar fi spus despre Mani: 
„Omul acesta vrea să distrugă lumea. De aceea trebuie să începem prin a-l 
distruge pe el însuşi, înainte de a-şi putea el realiza planul” (Bâhlig, p. 26). 
Pe 4 ale lunii Phamenoth, într-o luni, la ora 11, după douăzeci şi şase de zile 
de închisoare, Mani moare (Omilii copte, pp. 60, 10 sq.). Datele sînt 
interpretate diferit: astfel, pentru H.H. Schaeder, ar fi vorba de 14 februarie 
276, pentru W.B. Henning de 2 martie 274, iar pentru S.H. Taqizadeh de 26 
februarie 277 (Ort, pp. 154-6). Două izvoare siriene precizează că trupul i-a 
fost jupuit, iar pielea umplută cu paie expusă la porţile oraşului elamitilor, 
Bet-Lapat (Ort, pp. 184-7). 

Moartea lui a fost urmată de un interregn, după care Sisinnios (Mar Sísin) şi 
aliatul sáu Gabriabios (Mar Gabriab) i-au urmat la putere. Succesorul lui 
Sisinnios a fost Innaios. Marii misionari în Occident au fost, pe lingă deja 
amintitul Gabriabios, Mar Zako, Patecius, Abzakya şi Addai, pe care 
Augustin il cunostea sub numele de Adimante. Cel mai important misionar 
in Orient a fost Mar'Ammo. Maniheismul a cunoscut o expansiune 
considerabilá. A ajuns in Siria, in Egipt, Palestina, Asia Micá, Africa de 
Nord, Europa, Iranul oriental si mai tîrziu in Asia centrală (v. Prosper 
Alfaric, Écritures, II, pp. 56 sq.). Roma i-a primit pe maniheeni la începutul 
secolului al IV-lea. La 372, prezenţa lor era atestată de un edict al lui 
Valentinian. Zece ani mai tîrziu, Augustin le era auditor, era găzduit la ei şi 
participa la discuţii despre doctrina comună (Confesiuni, V 19). La 
recomandarea lor, era numit retor de către prefectul Symmac, în acelaşi 
Milano unde Ambrozie şi Filastru duceau împotriva maniheismului un război 
fără crutare. Cînd apostazia îl lansează pe Augustin într-o strălucită carieră 
ecleziastică, un auditor din Roma, Secundinus, îi scrie la Hippona (405), 


urmărind să-l readucă la credinţă (cf. Alfaric, Évolution, pp. 88-9). În 443, 
maniheenii par concentrati la Roma, unde prezenţa lor este încă atestată in 
timpul papei Hormisdas (514-23). La adăpost de centrul ciclonului care le 
ameninţă Bisericile, prolifereazá mai ales în Asia Mică (Alfaric, Écritures, II 
66). În China, maniheismul ar fi fost adus de un persan în anul 694. În 719, 
un astronom maniheist ar fi sosit la curtea chineză. La începutul secolului al 
VIII-lea apar în limba chineză cărţi maniheiste. Doctrina lor perversă este 
sever condamnată de către autorităţi în 732, dar adepţii nu sînt supuşi 
urmăririi judiciare. În 758, ofiţerul An Lushàn se revoltă împotriva 
împăratului Xuan Zong din dinastia Tang şi ocupă capitalele Chang'an si 
Luoyang. Împăratul cere ajutorul turcilor uiguri, care eliberează Luoyang în 
noiembrie 762. Conducătorul uigur Mon Yu, poposind la Luoyang din 
noiembrie 762 pînă în martie 763, face cunoştinţă cu nişte călugări 
maniheişti şi, impresionat de doctrina lor, ia cu sine patru dintre ei. La puţin 
timp după aceea, maniheismul este declarat religie de stat în imperiul 
uigur, ceea ce le garantează şi maniheenilor din China libertatea de a-şi 
profesa religia. În 840, puterea uigurilor este distrusă de kirghizi. În 843, o 
gravă persecuție se porneşte împotriva maniheenilor din China. În jur de 
981-84, un grup de uiguri care se refugiase în apropiere de Turfan continua 
să profeseze pe faţă maniheismul, alături de budismul chinez (Bryder, pp. 1- 
11). 

A doua jumătate a secolului al IV-lea vede înaintarea curentelor ascetice în 
interiorul unei biserici occidentale ai cărei preoţi şi episcopi se căsătoreau 
şi aveau copii. De altfel, episcopii aparţin în general patriciatului şi sînt 
uneori menţionaţi pentru relaţiile şi calităţile lor de oameni de afaceri (cf. 
Babut, Priscillien). Mişcările „eretice” apar în zonele limitrofe imperiului - 
în Orient (Siria, Egipt) şi în Occident (Spania). 

Numele mesalienilor (cunoscuţi în greceste ca euhiti sau, de asemenea, ca 
entuziaşti, horeuti, adelfieni, eustatieni, lampetieni şi marcianiti sau 
marcianisti) provine din sirianul m-salleyane, ,nume de agent format de la 
participiul verbului care înseamnă «a (se) ruga»: el îi desemnează aici pe 
«cei care se roagă», «rugătorii», prin aluzie la importanţa aproape exclusivă 
acordată de ei rugăciunii” (Guillaumont, Messaliens, col. 1074). Primele 
izvoare care vorbesc despre ei sînt: Efrem, în Imnurile asupra ereziilor (22, 
4), compuse la Edessa între 363 şi 373, şi Epifaniu, în Panarion (haer. 80), 
care le semnalează prezenţa în Antiohia către 376-77 (venind din 
Mesopotamia). Cel mai cunoscut printre ereziarhii mesalieni a fost 
Adelphos, căruia Filoxene din Mabbug îi atribuie invenţia ereziei. Chemat la 
Edessa de Flavian, patriarhul Antiohiei (381-404), bătrinul Adelphos căzu 
într-o capcană şi dezvălui secretele sectei, provocînd prin asta expulzarea 
mesalienilor din Siria. Ei se refugiază în diocezele din Asia şi din Pont 
(Licaonia şi Pamfilia). Sînt condamnaţi pe la 388 în Sideea şi anatemizati în 
jur de 390 la sinodul din Antiohia; în 428, o lege imperială îi expulza din 
Imperiu; în 431, formează obiectul condamnării Conciliului din Efes. În a 
doua jumătate a secolului al V-lea, un anume Lampetius, uns preot creştin 


pe la 460, întemeiază miînăstiri mesaliene in munţii situaţi între Cilicia si 
Isauria. Mai existau încă lampetieni în Siria in 532-4. La sfîrşitul secolului al 
VI-lea, mesalienii sint numiţi si marcianiţi, de la numele unui adept, 
Marcian, zaraf la Constantinopole în vremea lui Iustinian si a lui Iustin al II- 
lea. După condamnarea lor, mesalienii din Mesopotamia se refugiază şi în 
Persia sasanidá. Denuntati şi condamnaţi de Conciliile din Seleucia- 
Ctesiphon (486, 576, 585, poate şi 596), au drept principal adversar în 
secolul al VII-lea pe Babai cel Mare, inspector al mînăstirilor între 607-628, 
cînd scaunul patriarhal rămăsese vacant. Acuzatia de mesalianism reapare 
mai tîrziu, dar nu se mai referă la adevărații mesalieni (ib., col. 1074-79). 
Doctrina mesalienilor nu este propriu-zis dualistă. Ea insistă asupra 
prezenţei răului, a demonului, în om. La capătul unei perioade de trei ani, 
demonul este expulzat printr-o rugăciune de rechemare a Sfîntului Duh. 
Sfîntul Duh se instalează în om într-un fel sensibil: este asemenea unui foc 
care-l transformă într-o fiinţă capabilă să citească în inimile celorlalţi, să 
aibă revelații şi viziuni si mai ales să vadă puterile invizibile (demonii). 
„Alungarea demonului care-l locuieşte în mod fizic pe om se face într-un 
mod fizic, prin scurgere nazală şi prin eliminare de spută (...); asistenţa - 
dacă este compusă din «spirituali» capabili să distingă forţele invizibile - îl 
vede pe demon ieşind din om, ca un fir de fum sau ca un şarpe” (ib., 1080). 
Pentru cá Sfîntul Duh îi conferă apatie posesorului său, un spiritual poate, 
în principiu, să se lase în voia oricărei licenţe, căci o înfăptuieşte fără 
pasiune (ib., 1081). 

Cercurile mesaliene care foloseau scrierile lui Simeon din Mesopotamia, 
călugăr din a doua jumătate a secolului al IV-lea, au fost condamnate ca 
atare cel tîrziu la sinodul din Sideea, din anul 400 (Staats, Messalianism, p. 
27). Hermann Dorries, care în 1941 subscria la teza mesalianismului 
scrierilor lui Simeon, atribuite lui Macarie cel Mare, a ajuns recent la 
concluzia că Simeon nu era mesalian, în convingătoarea sa carte Die 
Theologie des Makarios/Symeon. Simeon n-ar fi fost nici dualist. El credea 
pur şi simplu că răul domină lumea şi că mesajul biblic nu l-a putut extirpa, 
fiind tot atit de ineficace ca şi legislaţia romană (ib., pp. 21-2). Putere ocultă 
care domină destinul genului uman, răul nu aparţine totuşi naturii umane: 
dimpotrivă, este contra naturii (ib., 23). Răul nu este un al doilea principiu: 
Dumnezeu l-a creat pe om bun şi el a devenit rău prin exercitarea liberului 
său arbitru (ib., pp. 30-39). Dumnezeu se foloseşte de Satan pentru a-l pune 
pe om la încercare (ib., 38). În viziunea lui Dórries, Simeon nu era numai 
antimaniheist (ib., pp. 78-93), ci era şi antimesalian (ib., pp. 26-7). 
Priscillian din Avila, ascet spaniol de intentii perfect ortodoxe si avind o 
doctrină aproape perfect ortodoxă, se bucură de tristul privilegiu de a fi fost 
întiiul creştin decapitat pentru erezie cu complicitatea Bisericii (la 
Treves/Trier, 385). După o opinie de acum generalizată, acuzaţiile de 
maniheism şi de magie aduse împotriva lui de un alt episcop spaniol, Itacius 
din Ossonoba, erau scoase de acuzator din cele mai cunoscute izvoare 
ereziologice (cf. Babut, pp. 44-51, 253-90; teza a fost recent reconfirmată de 


H. Chadwick). Ín ciuda condamnárii rostite la cele douá Concilii din Toledo 
(400, 447), adepti ai doctrinei lui Priscillian existau încă in 561 (data 
Conciliului din Braga); moartea unui invátátor inocent le dáduse forta de a 
rezista aproape două secole si nu-i exclus ca unele legende priscilliene 
devenite populare să fi asigurat celebritatea locului de pelerinaj de la 
Compostella. 

Evagrie Ponticul (Ibora, 345 - Egipt, 399), dacă n-a fost singurul origenist, a 
fost cu siguranţă cel mai mare. Îndeosebi datorită acelei Historia lausiaca a 
contemporanului său Palladius, personalitatea sa ne este destul de bine 
cunoscută. Născut la Ibora în Pont, primeşte lectoratul: din mîinile lui Vasile 
cel Mare şi, după moartea acestuia în 379, este uns diacon de către Grigorie 
din Nazianz, pe care-l urmează la Constantinopole. În 381, cînd Grigorie se 
retrage din scaunul patriarhal, Evagrie rămîne în preajma succesorului său 
Nectarie. Se îndrăgosteşte de soţia unui înalt funcţionar imperial; fugind de 
propria-i pasiune, se îmbarcă pentru Ierusalim şi este primit acolo de 
Melania cea Bătrînă (sau cea Mare), care-l convinge să ia calea pustiei. În 
388, se instalează pentru doi ani la Nitria, apoi rămîne paisprezece ani, piná 
la moarte, în deşertul care mărgineşte locurile numite „Chiliile”. Călugării 
egipteni, mai curînd simpli şi aspri, nu-l prea simpatizau pe acest intelectual 
origenist; dar acolo, la Chilii, Evagrie întilneşte prieteni de-ai Melaniei, 
care-i împărtăşesc credinţa; cel mai important era Ammonios, poreclit ho 
Parótés, căci îşi tăiase o ureche ca să nu fie numit episcop. Ammonios avea 
trei fraţi şi, cum toţi patru erau foarte înalţi, fraţii, discipoli ai lui abba 
Pambó, erau numiţi hoi Makroi, „Lunganii”. Controversele şi persecuțiile 
origeniştilor au fost declanşate de venirea în Palestina a lui Epifaniu (393). 
În 399, origeniştii pierd sprijinul patriarhului Teofil al Alexandriei, din 
pricina unei certe meschine. Un sinod convocat în anul 400 la Alexandria 
condamnă lucrările lui Origen şi pe cei care le citesc. Expulzati din Egipt, 
fraţii Lungani găsesc adăpost la Constantinopole, la Ioan Chrysostom. 
Evagrie murise între timp, în 399, puţin după Bobotează. 

Protagonistul intelectual al acestei lupte este Ieronim, stabilit in 386 la 
Bethleem, într-o minástire întemeiată de Paula. Origenist convins la 
început, leronim trecuse in 383 de partea lui Epifaniu, certindu-se cu 
prietenul sáu din tinereţe Rufin şi cu multi alţii. În 404, controversa locală 
ia sfîrşit prin reimpácarea lui Teofil si a Lunganilor. Origenismul va fi 
definitiv condamnat în 543 şi în 553, la al cincilea Conciliu ecumenic de la 
Niceea (Guillaumont, pp. 16-66). Vom discuta mai departe (cap. X) doctrina 
origenistă (care nu-i propriu-zis cea a lui Origen însuşi), după sursele 
ereziologice de la sfîrşitul secolului al IV-lea. Era însă Origen dualist? Da, 
conform opiniei lui Ugo Bianchi (Arche e Telos, pp. 20-1), care-l urmează 
aici pe Hans Jonas. Nu, după H. Crouzel (ib., pp. 29-34). Pentru Ugo 
Bianchi, argumentul decisiv este că, la Origen, Intelectele (no cad prin 
liber arbitru, transformindu-se prin „răcire” în suflete: păcatul este 
antecedent apariţiei omului. Doctrina ortodoxă, formulată de Augustin, 
precizează că păcatul este provocat de liberul arbitru uman, dar că el este 


corporativ, pentru a fi transmisibil. Este evident că mitul lui Origen contine 
un prolog celest (căderea Intelectelor) pe care-l ignoră mitul lui Augustin, 
mai apropiat de Biblie. Dar oare un astfel de prolog nu poate fi înţeles şi 
autorizat ca o interpretare alegorică a mitului perfect ortodox al lui Lucifer? 
Acesta, ca şi nofi lui Origen, păcătuieşte tot prin liber arbitru. Atunci, 
trebuie afirmat sau cà doctrina Bisericii este dualistă (poziţia lui J.B. 
Russell), sau că Origen nu e dualist şi nici heterodox (poziţia lui H. Crouzel; 
într-adevăr, Origen nu susţinea anumite exegeze dualiste ale Genezei, care 
se regăsesc totuşi la Ambrozie din Milano - cf. infra, cap. X). 

Heinz Halm crede în existenţa unei dependențe doctrinale a două tradiţii 
şiite - fapt istoriceşte plauzibil - faţă de gnosticism: cea a „extremiştilor” 
(ghulăt), apărută în veacul al VIII-lea în Irak, tradiţie din care provin 
nusairii sirieni de astăzi, şi cea a ismaelitilor sau a qarmatilor (Irak, secolul 
al IX-lea), din care s-au separat druzii în secolul al XI-lea (Halm, Gnosis, pp. 
14-15). Analogiile sînt mai curînd superficiale şi vizează unele speculaţii 
esoterice asupra creaţiei, asupra literelor alfabetului, a  syzygiilor 
(perechilor) de eoni cereşti, a şirului de profeti etc. (Halm, Kosmogonie, pp. 
18-138), speculaţii netipic gnostice, deşi uneori prezente în gnosticism. 
Argumentul cel mai serios al lui Halm constă în apropierea pe care o face 
între demiurgul gnostic şi demiurgul existent în cîteva scrieri şiite sectare. 
Un exemplu ar fi oferit de o cosmologie ismaelită din secolul al X-lea, unde 
ipostaza feminină Kuni (un imperativ feminin: „Fii!”) s-ar comporta precum 
demiurgul gnostic (ib., p. 80). Încă o dată, analogiile nu sînt convingătoare. 
Nimic nu este gnostic în mitul lui Umm al-kitâb, „Cartea primordială” in 
persană, cu caracter non-ismaelit, descoperită la începutul secolului la 
ismaeliti. După Halm, partea cea mai veche a scrierii ar fi fost compusă în 
Irak, în timpul lui Hărun (170-193/786-809). Prima secvenţă derivă în mod 
evident din apocriful Viața lui Adam şi a Evei care, după toate 
probabilitățile, circula în cercurile gnostice. Ea povesteşte cá Azazil refuză 
să-l adore pe Salman, Omul primordial. De aceea, Azazil şi cei 124000 de 
adepti ai lui sînt aruncaţi afară din Împărăţie. Dumnezeu îi ia lui Azaàzil 
culoarea roşie şi din ea face o perdea cu care îşi va feri lăcaşul de privirile 
îngerilor căzuţi. La fiecare o mie de ani, Dumnezeu se arată pentru a face 
pace cu rebelii, dar ei o refuză. De fiecare dată, Dumnezeu face un nou cer 
din altă perdea roşie; astfel a creat opt în total (ib., p. 146). O cosmogonie 
similară există la nusairii sirieni (ib., pp. 147-8). S-ar putea eventual 
descifra aici - ca şi în bogomilism (cf. cap. IX) - reelaborarea unei legende 
dualiste populare. Dar căderea diavolului nu constituie nici un motiv 
heterodox, nici unul dualist: diavolul nu este un al doilea principiu, iar 
cerurile sînt create de Dumnezeu dintr-o substanţă - culoarea roşie - 
provenită de la arhangheli. Nu putem conchide altceva decît că paralelele 
stabilite de H. Halm sint insuficiente pentru a-i considera pe ismaeliti si pe 
ghulăt ca derivind dintr-o formă oarecare de gnosticism. 


Dacá datele furnizate de scriitorul bizantin Petru din Sicilia, cálugár si 
egumen, sint adevárate, atunci secta paulicienilor, o ramurá populará a 
marcionismului (cf. cap. VIII), s-a format în secolul al VII-lea. 

Petru din Sicilia fusese trimis de impáratul Vasile I in 869 la Tibrike sau 
Tefrik (Tephrike), pe cursul superior al Eufratului, într-o misiune de 
conciliere pe lîngă conducătorul paulician Chrysokeir, într-o vreme cînd 
puterea militară a paulicienilor, aliaţi ai arabilor, se afla la apogeu. În 867 
sau 868, Chrysokeir făcuse o incursiune pînă la Efes, transformînd biserica 
Sfîntului Ioan în grajd pentru caii săi. Petru din Sicilia a stat la Tibrike nouă 
luni, fără a obţine vreun succes politic. Aceasta l-a obligat pe împăratul 
Vasile să întreprindă în 870 o acţiune militară, terminată însă dezastruos în 
faţa cetăţii Tibrike. Peste numai doi ani, în 872, ginerele său avea să obţină 
o victorie strălucită asupra lui Chrysokeir. Ereziarhul însuşi a fost decapitat 
după bătălie. Un secol mai tîrziu, împăratul loan Tzimisces îi strămuta pe 
numerosii paulicieni, deveniți din nou ameninţători, in tema Traciei, în jurul 
fortăreței Philippopolis. Multi s-au grăbit să vadă în aceşti paulicieni, fără 
nici un motiv, pe strămoşii bogomililor bulgari. În schimbul aportului lor 
militar la luptele împotriva barbarilor din Nord, paulicienii s-au bucurat, de 
bine-de rău, de toleranţă religioasă. Situaţia s-a schimbat cînd circa 2500 de 
paulicieni au dezertat în timpul campaniei din Epir împotriva normanzilor 
(1081). Împăratul Alexis Comnenul, care avea să devină flagelul bogomililor 
bizantini, s-a străduit personal, la Philippopolis, să opereze conversiuni în 
masă la ortodoxie. Restul a fost înfăptuit de iezuiţi în secolul al XVII-lea. 
Oarecare contaminare între paulicienii despre care vorbeşte Petru din 
Sicilia şi adoptianistii „paulieni” armeni trebuie să se fi produs de timpuriu, 
căci Petru atribuie întemeierea sectei unui anume Pavel din Samosata şi 
fratelui său Ioan, fiii unei „maniheene” pe nume Callinice. E vorba probabil 
despre ereziarhul adoptianist din secolul al III-lea, Pavel din Samosata. 
Fondatorul real al sectei pare să fi fost un anume Constantin din Mananali, 
pe Eufratul superior, la nord de Samosata, care a primit, în timpul 
împăratului Constant al II-lea (641-688), un canon neotestamentar (ortodox) 
de la un diacon sirian aflat în trecere. Erezia începe în momentul cînd 
profanii încep să comenteze Scripturile, declară Petru. Constantin îşi luă 
numele unuia dintre discipolii lui Pavel (Silvan), tradiţie care avea să fie 
respectată de toţi ereziarhii paulicieni şi care pare să arate că cineva îl 
initiase în principiile exegezei marcionite a NT. Secta este persecutată, 
adepţii ei rătăcesc adesea dintr-un loc în altul, apoi ea se scindează, se 
aşază în apropiere de Antiohia, în Pisidia, cunoaşte o perioadă glorioasă în 
timpul unui şef deosebit de capabil, Sergius-Tychicus, adorat de supusii săi 
de la domnia împărătesei Irina (797-802) pînă în vremea împăratului Teofil 
(829-842). O sursă demnă de încredere îi precizează anul morţii: 835. 
Urmăriţi din cauza unor acţiuni teroriste întreprinse în Noua Cezaree, 
paulicienii fug în teritoriu musulman, la emirul din Melitene, care le 
dăruieşte satul Argaoun. Incursiunile conjugate ale paulicienilor şi 
musulmanilor devin şi mai puternice după moartea lui Sergius, cînd în 


fruntea paulicienilor ajunge un anume Karbeas, fost căpitan al gărzilor 
comandantului din tema Anatoliei, dezertor din armata imperială împreună 
cu cinci mii de soldaţi. Lui Karbeas îi urmează ginerele său Chrysokeir, ale 
cărui întîmplări feiricite şi nefericite le cunoaştem deja. O dată cu el, istoria 
glorioasă a statului paulician ia sfîrşit. 

Doctrina bogomilà nu pare să aibă vreo legătură de filiatie cu cea a 
paulicienilor, chiar dacă superficial ele au unele puncte comune. Spre 
deosebire de paulicianism, bogomilismul nu afirmă că lumea de aici este 
produsul unui al doilea principiu. Dincolo de bizareriile mitului bogomil, 
premisele lui nu sînt departe de cele ortodoxe; numai că din ele derivă 
consecinţe etice şi antropologice de aspect puternic dualist. Pe ansamblul 
ei, mişcarea poate fi definită ca pseudodualistă (cf. cap. IX). 

Erezia este menţionată pentru prima dată în Bulgaria, pe la 950; ea 
formează obiectul unei ample refutatii din partea preotului Cosmas, după 
972. Nu se ştie nimic despre fondatorul ei, părintele Bogomil. La începutul 
secolului al X-lea, bogomilismul era prezent în tema Opsikionului din Asia 
Mică, unde ereticii erau supranumiti phoundaites (din lat. funda, „traistă”, 
trecut în greacă) sau „trăistari” (,tolbasi", „torbaşi”) (bulgarul torbeshi), 
după traista („tol/r ba”) în care adunau pomenile. Ei înşişi se intitulau, 
simplu, ,crestini". Ereziologii şi invátatii moderni îi derivă adesea din 
mesalianism, dar fără nici un temei. 

În vremea lui Alexis Comnenul,  bogomili se instalaseră şi la 
Constantinopole. Împăratul l-a ademenit pe conducătorul lor, un credincios 
pe nume Vasile, într-o capcană meschină: pretextind că vrea să se 
convertească, l-a tras de limbă, în timp ce un secretar ascuns după o 
draperie făcea procesul-verbal al întrevederii, în prezenţa tuturor 
demnitarilor Imperiului. Ereziarhul n-a acceptat să se dezică şi a fost ars pe 
TUg. 

Biserici bogomile influente existau încă la Bizanţ în 1167, în Bulgaria şi într- 
un teritoriu pe care sursele italiene ale catharismului îl numesc „Sclavonia”. 
Este vorba probabil despre Bosnia, unde nişte creştini heterodocşi, atestati 
de la 1199, au constituit treizeci de ani mai tîrziu o biserică puternică. Din 
nefericire, doctrina lor nu e cunoscută decît din surse mult mai târzii 
(secolele al XIV-lea şi al XV-lea), care le atribuie un dualism radical. Or, 
dacă e să ne luăm după ereziologii italieni, biserica „sclavonilor” profesa o 
doctrină monarhiană de tip bogomil. 

Dacă bosniacii ar fi fost radicali în secolul al XII-lea, enigma catharismului 
ar fi fost dezlegată. Cum însă nu aşa stau lucrurile, enigma va continua să 
existe. Într-adevăr, catharii se împart în două grupuri: unul care este pur şi 
simplu bogomil şi altul care predică un dualism radical de origine 
intelectuală, provenit dintr-o combinaţie de origenism tardiv si de 
maniheism, în proporţii inegale (maniheismul este prezent numai în 
doctrina celor două Împărăţii). Cele două catharisme au aceeaşi etică, de 
origine bogomilă. Catharismul radical a fost născocit în Imperiul Bizantin şi 
nu în Occident, cum cred unii, căci preotul bizantin Nicetas care a vizitat 


Sudul Frantei in 1167 apartinea deja ordinului radical de Draguntia- 
Dragovita. 

Nu se stie cu precizie nici pe ce cale a pátruns bogomilismul in Europa. 
Manifestári protocathare au loc sporadic la inceputul secolului al XI-lea, dar 
primii cathari sint atestati in 1143 la Kóln. Jean Duvernoy le atribuie drept 
centru nordic provincia Champagne (regiunea Vertus, Mont-Aimé). Guibert 
de Nogent semnalează o erezie de aparenţă cathará în 1114, in Soissonnais 
(Duvernoy, Hist., pp. 116 sq.). R.I. Moore (Origins, p. 67) contestá aceastá 
mărturie, fără motive absolut valabile. În 1167, se desfăşoară celebrul 
„conciliu” cathar de la Saint-Félix-du-Lauragais, în prezenţa papei Nicetas, 
episcop bogomil al Bizanțului căruia occidentalii îi dau prin analogie titlul 
de „papă”. Nicetas îi confirmă pe episcopii de Franţa (Robert d'Epernon) şi 
de Albi (Sicard Cellerier) îi reînnoieşte consolamentum-ul lui Marc, 
episcopul lombard, care trece de la ordinul bulgar (bogomilism) la cel de 
Draguntia-Dragovita (dualism radical) şi aşază trei noi episcopi: Bernard 
Raimond în Toulousain, Guiraud Mercier în Carcasses şi Raimond de Casals 
în Agenais (Duvernoy, pp. 216-17). În Lombardia, catharismul monarhian 
este mult mai puternic decît doctrina radicală (cf. cap. X). Cînd organizaţia 
va fi fost distrusă în Sud prin cruciadă si prin cucerirea fortăreței 
Montségur (la 16 martie 1244), din ea nu rămîn decît vreo două sute de 
perfecti. La începutul secolului al XIV-lea, în ciuda înfricoşătoarei Inchiziţii, 
notarul Pierre Authie desfăşura acolo o activitate intensă. Primise 
consolamentum-ul in Lombardia, după toate aparențele în biserica 
francezilor, identică celei din Bagnolo, şi devenise monarhian. Dar doctrina 
lui pare a nu mai avea nimic de-a face cu sumbrul catharism albigend al 
epocii anterioare. 

Soarta catharilor italieni devine problematică după 1300. Hărţuiţi fără 
răgaz, ei fug spre Sicilia sau îşi găsesc ascunzişuri prin Alpii piemontezi. 
După 1412 nu se mai vorbeşte despre ei (Borst, p. 118). Jean Duvernoy 
(Rel, pp. 245-54) face o legătură între emigrarea lor din Sud spre 
Lombardia şi apariţia celebrilor bancheri lombarzi. 

Nu e foarte clar dacă speculaţiile cabalistice ale lui Isaac Luria (1534-1572), 
„Leul Sfint” (Ari ha-Kadosh) din Safed, păstrate în notele discipolului sáu 
Hayym Vital (1534-1620), sînt sau nu dualiste şi atinse de „gnosticism”. 
Doctrina lui este complexă (un rezumat există la Scholem, Sabbatai, pp. 22- 
77). Nu aflăm mare lucru numai din aluziile la procesul de „contragere” 
(tsimtsum) a lui Dumnezeu în el însuşi pentru a face loc creaţiei (tehiru), 
sau la cel al „spargerii vaselor” (shevirath ha-kelim), adică al întreruperii 
continuității spirituale, al invadării „canalelor” spirituale de către materie şi 
al originii Răului, care este şi el spiritual - format din „cioburile”, resturile 
sau „cojile” (qelipoth) vaselor spirituale care cad în vid. Toate acestea 
amintesc într-adevăr de mitul gnostic (cf. cap. V 3) al originii spirituale a 
Răului, care-l face pe acesta superior demiurgului ignorant al lumii. 

Tratatul Despre revoluțiile sufletului de Hayym Vital a fost tradus în latină 
de Franciscus Mecurius van Helmont şi inclus în tomul al treilea din 


Cabbala denudata de Knorr von Rosenroth (cf. Benz, in Kabb. chr., p. 107 si 
n. 35). Există si o traducere franceză, foarte aproximativă, a lui Edgar Jégut 
(1903). Doctrina este imposibil de rezumat. Lumea va exista atita timp cit 
din poporul ales vor mai rámine suflete de salvat (celelalte suflete nu 
conteazá), adicá de scos din qelipoth. Un suflet este recuperat prin 
copulatia unui om „drept”: se vede cá, in contradicţie cu alte tradiţii, 
procreatia si metensomatoza sînt, în cabala luriană, net pozitive. 
Posibilitatea ca un om să aibă mai multe suflete şi „scîntei” de suflete nu 
este exclusă. Pe deasupra, nu sufletele rele sînt închise în gelipoth, căci 
acolo unde există mai mult spirit şi pericolul este mai mare - teorie în care 
se regăseşte ideea spiritualităţii răului. Luria aminá sfîrşitul lumii pentru o 
dată care depăşeşte neîndoielnic previziunile celor mai optimişti dintre 
savanții care cred în răcirea treptată a sistemului solar. Într-adevăr, 
numărul sufletelor din poporul lui Israel este uriaş: între 600000 la puterea 
613 şi 600000 la puterea 600000. Un calcul sumar ne arată că numărul 
minim de suflete este reprezentat de o cifră cu 3065 de zerouri, fără a mai 
socoti că, pentru a-i obţine primele cifre, trebuie să-l ridicăm pe 6 la 
puterea 613. 

Nu se poate dovedi că Jakob Bóhme (1575-1624) ar fi cunoscut în vreun fel 
Cabala. Pentru Bóhme, Divinitatea este Ungrund. În lipsa Fiului, imaginea 
ei este sinistră, e imaginea Diavolului. Doar întru Cristos Tenebrele 
originare devin Dumnezeu (Deghaye, p. 148). Trupul este „dorinţă 
încremenită” (ib., p. 163). Dumnezeu are două manifestări: un Dumnezeu al 
angoasei, care nu este decît drept şi se identifică divinității din VT; si 
adevăratul Dumnezeu, al iubirii şi nu al dreptăţii (b., p. 175). Or, primul nu- 
i altceva decît Diavolul (ib., p. 164). Cosmologia lui Bóhme are trei principii: 
Întunericul, Lumina şi clarobscurul, care este lumea amestecului şi a 
dualității. Creaţia lumii se face în două faze, prin doi demiurgi: primul numit 
de Bóhme Verbum fiat, este o entitate saturniană; al doilea, creator al lumii 
vizibile, se identifică sufletului lumii şi, fără a fi propriu-zis Diavolul, este 
divinitatea minioasá a VT (ib., pp. 169-76). Acestei cosmologii în două etape 
îi corespunde o antropologie în două faze: „Adam a fost creat cu două 
trupuri. Unul este un trup de lumină, imagine desávirsitá a formei omeneşti 
figurate din veşnicie de către Înţelepciune şi care a fost si cea a lui Lucifer. 
Celălalt este un corp întunecat, după chipul spiritului acestei lumi, spirit al 
macrocosmosului" (ib., p. 181). 

Ernst Topitsch crede cá teologia evanghelică germană, mai mult decît 
oricare alt curent de gîndire din zorii erei moderne, păstrează încă o bună 
parte din motivele neoplatoniciene şi gnostice transportate de Cabala 
creştină. Pînă la o epocă foarte recentă, această combinaţie forma 
„ideologia germană”, un soi de „moştenire de familie” pe care puţini filozofi 
ar fi îndrăznit s-o abandoneze complet. În transmiterea motivelor „gnostice” 
piná la tînărul Hegel, Topitsch îi acordă un loc important teozofului pietist 
Friedrich Christoph Oetinger (1702-1782) (cf. cap. XII). 


Problema sectelor siite, dintre care unele existá incá, a fost discutatá pe 
scurt mai sus. Este fals să le numim ,dualiste". Dacă prezintă motive de 
aparenţă gnostică, acestea au fost, ca să spunem aşa, „de-dualizate”. Un 
exemplu potrivit îl oferă mitul cosmogonic al siitilor ahl-e haqq, a căror 
vatră principală se situa „în Iranul Occidental, în provincia kurdă 
Kermanchah” (Mokri, p. 9). Creaţia începe cu o perlă primordială, după 
care Dumnezeu vrea să-i dea viaţă lui Pir-Benyamin sau Djibraiil, 
arhanghelul Gabriel, care nu-şi cunoaşte creatorul. Cînd Dumnezeu îi 
vorbeşte, Gabriel răspunde: „Nu ştiu cine eşti, tu care-mi vorbeşti în taină, 
eu sînt o fiinţă liberă în lume şi nu ştiu nimic altceva. Nu-i nimeni mai mare 
ca mine si în afara mea nu cunosc pe nimeni” (ib., pp. 19-20). La rigoare, se 
poate recunoaşte în acest episod mitul gnostic al demiurgului lăudăros (cf. 
cap. V 2). Dar, după ce-şi plăteşte ignoranta cu preţul aripilor, arse de minia 
divină, Gabriel este iertat, îşi recunoaşte neputinta si se declară umilul 
supus al lui Dumnezeu (ib., p. 22). Această dispută primordială între 
Dumnezeu şi înger nu este urmată de nici o creaţie. Reminiscenta mitului 
gnostic (sau, mai curînd, a unei legende dualiste populare - lucrul este 
valabil şi pentru miturile comogonice ale yezizilor, înrudite cu miturile şiite 
ahl-e haqq; cf. Sfameni Gasparro) se află reinserată aici într-un context non- 
dualist, ceea ce ne va face să nu ne ocupăm, nici chiar marginal, de sectele 
islamice. 

Situaţia mandeenilor din Irak şi Iran este diferită. Ei sînt „oameni ai cărţii” 
(ahl al-kitab), ca şi evreii, creştinii sau zoroastrienii. Limba lor este un idiom 
aramean oriental, format în Babilonia inferioară şi înrudit cu dialectul 
Talmudului (Babilonia superioară: Rudolph, Mand., I 13). Scrierile lor 
polemizează cu Islamul, cu creştinismul şi mai ales cu iudaismul (ib., pp. 47- 
55). Lăsăm în suspensie problemele istorice foarte complexe pe care le pune 
mandeismul. Nu ne revine nouă să ne pronuntám asupra datării 
numeroaselor straturi prezente în textele mandeene, nici asupra 
caracterului acestei religii, original, iudeo-creştin sau gnostico-dualist (cum 
crede, într-o manieră apodictică, Kurt Rudolph, puternic influenţat de 
religionsgeschichtliche Schule germană). 

Materialul teologic mandean este foarte variat şi contradictoriu (Rudolph, în 
Theogonie, p. 78, distinge unsprezece concepţii diferite). Cu siguranţă, 
dualismul mandean derivă din maniheism. El îşi găseşte expresie în opoziţia 
dintre lumea Luminii şi a Vieţii şi lumea Întunericului, care există din 
veşnicie sau este mai tînăr decît Lumina. Tenebrele o contin pe 
înfricoşătoarea Hewat/Ruha (hewat trimite la aparenta-i de animal sau de 
reptilă), Apa Neagră sau Tulbure, îi conţin pe Dragoni şi pe Rebelii cei răi. 
Regele Întunericului este fiul lui Rühà; este numit şi Sarpe, Dragon, 
Monstru, Uriaş, Domn al Lumii. Un tratat din Ginza de dreapta (XII 6, ap. 
Rudolph, ib. p. 92) împrumută de la maniheism descrierea infátisárii 
teribile a Regelui Întunericului: el are cap de leu, corpul de dragon, aripile 
unui vultur, carapacea unei țestoase, mîinile şi picioarele unui monstru (cf. 
infra, cap. VII). 


Cosmogoniile mandeene oscilează între soluţia radicală (amestecul Luminii 
şi al Întunericului) şi soluţia monarhiană. Prima se exprimă într-un mit din 
Ginza de dreapta (III 93, 19 sq., ap. Rudolph, ib., pp. 139-46): demiurgul 
Ptahil este trimis în Întuneric pentru a-şi crea acolo o lume. El „intră in 
smircul infect, in Apa Tulbure”. Focul Vieţii care-l insufleteste îşi pierde din 
intensitate si marea diavolitá Ruhă, care vrea probabil să-l ia in stápinire, 
prinde curaj. Ea îl împinge pe fiul ei, Regele Întunericului, la incest si din 
această unire iau naştere cele şapte planete, care se întorc împotriva mamei 
lor. Atunci Ptahil încearcă să creeze un pămînt şi nu reuşeşte. Ruhă prinde 
din nou curaj, se uneşte cu fratele ei, Marele Monstru, şi dă naştere celor 
douăsprezece semne zodiacale - care şi ele se întorc împotriva mamei lor. 
Ptahil hotărăşte să iasă din Întuneric, iar Rühà comite al treilea incest, cu 
propriul ei tată, zămislind cele cinci furii, a căror înfăţişare o consternează 
şi-o îndurerează pe Ruhă însăşi. Ptahil îşi recunoaşte slăbiciunea şi, pentru 
că se căieşte, primeşte de la Viaţă un vesmint de Foc viu. Din amestecul 
Focului cu Apa Tulbure apar corpuri solide: pămîntul şi firmamentul. Ptahil 
apucă buricul pămîntului pentru a-l agăța de firmament, dar se pomeneşte 
înconjurat de cele şapte planete şi cele douăsprezece semne zodiacale. 
Prinde totuşi pămîntul de firmament şi firmamentul de tronul său. Astfel, 
Planetele şi Semnele sînt „legate” de bolta cerească. Ptahil se întreabă de 
unde provin acele puteri, iar Planetele îl înşală, prefăcîndu-se că vor să-l 
slujească. Ptahil le acceptă ajutorul, dar asta îl face să piardă diriguirea 
lumii, căci puterile Ruhei îi acaparează domeniul. Atunci Ptahil urcă spre 
tatăl său, pentru a-i povesti cele întîmplate. Într-o altă versiune (89, 1-10), 
Demiurgul este Trimisul bun al Luminii, Gabriel, care, după voinţa şi 
indicaţiile Vieţii, aşază pămîntul pe Apă. 

Mandeismul este preţios, căci constituie singurul exemplu de sincretism 
tipic care ne-a parvenit efectiv din lumea antică: el juxtapune mituri 
împrumutate de peste tot, fără să le integreze într-o concepţie originală. 
Este imposibil să li se stabilească o cronologie, dar stratul baptist, probabil 
cel mai vechi, ar putea să provină dintr-un iudeo-creştinism anterior 
maniheismului. 

Încheiem aici înşiruirea cronologică a dualismelor din Occident şi a 
eventualelor lor influenţe. Precizăm încă o dată că nu istoria acestor 
dualisme constituie obiectul studiului de faţă, ci, în mod exclusiv, sistemul 
format de structurile lor mitice. Din acest motiv, discuţia modernă asupra 
gnosticismului şi a nihilismului a fost inserată într-un capitol aparte (cap. 
XII): ea ţine de prelungirile sistemului şi poate fi încă definită în termenii 
sistemului însuşi, printr-o simplă inversiune de polaritate, care produce 
mituri aparent asemănătoare celor gnostice, cu semnificaţie însă de 
asemenea inversată. 

1 Al doilea dintre ordinele monahale minore (n.tr.) 


Capitolul III 
Analiza miturilor gnostice 
1. Citeva probleme privind definirea gnosticismului 


Ne va permite oare analiza miturilor gnostice să circumscriem mai bine 
tárimul întins al gnosticismului, această hidrá cu o mie de capete care 
seamáná tulburare in constiinta primilor apologeti crestini? Se poate oare 
afirma de la bun început că aceste mituri contin invarianti care ne vor face 
să recunoaştem un text drept gnostic în orice împrejurare? Întrebarea nu-şi 
va găsi răspunsul decît la capătul unei cercetări răbdătoare, de-a lungul 
căreia vom vedea desfăşurindu-se istorii de o uimitoare varietate şi 
profunzime. 

O primă întrebare asupra caracterului gnosticismului: formează el o religie 
aparte, dotată cu particularităţi bine marcate, sau este un simplu concept - 
denigrator la origine - atribuit în stînga şi în dreapta pentru a desemna 
grupuri şi grupuscule din Antichitatea tirzie, care nu au nimic comun între 
ele? Hans Jonas, care a încercat să definească gnosticismul prin invarianti, 
a ajuns la concluzia că este vorba într-adevăr despre o religie, caracterizată 
prin dualism anticosmic şi antisomatic, printr-o geneză transcendentală a 
lumii şi a omului etc. (cf. studiul meu Gnosticismo, p. 22). La acestea s-ar 
putea adăuga doctrina consubstantialitátii pneumatice a omului şi a 
transcendentei, prezentă în neoplatonism (ib., p. 99). Căci, de fapt, cu 
excepţia anticosmismului, toate trăsăturile distinctive ale gnosticismului se 
regăsesc în neoplatonism (ib., p. 52). În consecinţă, definiţia prin invarianti 
propusă de Hans Jonas ar fi inoperantă dacă gnosticismul nu s-ar dovedi 
anticosmic în întregime. 

Gnosticismul pare să cunoască trei categorii de texte, corespunzind cu trei 
„etape” pe care nu trebuie să ne grăbim a le transforma într-o secvenţă 
cronologică: etapa „primitivă”, unde discordia dintre creatorii lumii nu 
implică nici răutatea lor esenţială, nici caracterul rău al cosmosului; etapa 
„acută”, marcată de anticosmismul şi de demonizarea creatorului lumii; şi 
etapa „moderată”, nu obligatoriu posterioară celei de-a doua, în care sînt 
vădite eforturile de a apropia contrariile, de a-l scuza pe Demiurg şi chiar, 
în unele cazuri, de a „salva” lumea. În această ultimă situaţie, distanţa 
dintre platonism şi gnosticism devine minimă; diferenţa mai constă doar în 
faptul cá gnosticismul continuă să folosească mituri specifice. Procedind ca 
Hans Jonas, prin „trăsături distinctive”, sîntem obligaţi mai devreme sau 
mai tirziu să constatăm că distincţiile devin din ce in ce mai slabe, că 
diferenţele se estompează, pînă la a se reduce la un singur element ce-ar 
putea - eventual - să ne permită să încadrăm un text în paradigma gnostică: 
mitul. 

Înainte de a trece mai departe, să ne oprim asupra conceptului de „religie”, 
aşa cum a fost aplicat gnosticismului. El nu este numaidecit eronat, cu 
condiţia să fie precizată sfera religiosului în epoca de înflorire a sistemelor 


gnostice. O delimitare precisă între religie si ştiinţă nu este proprie 
perioadei, astfel încît gnosticismul ar putea fi foarte bine descris ca o 
mişcare ştiinţifică extrem de critică la adresa paradigmei dominante. În 
contextul său istoric, gnosticismul se defineşte aşadar prin apartenenţa lui 
la contracultură. Paradigma revoluţionară pe care o propune se distinge 
printr-o atitudine de noutate izbitoare cu privire la creatorul lumii 
(„inteligenţa ecosistemică”) şi la poziţia omului în cosmos („principiul 
antropic”). Obsedat de chestiunea liberului arbitru, gnosticismul o aşază în 
cadrul unei dezbateri ştiinţifice: dacă puterile celeste (care formează 
obiectul de studiu al astrologiei) ştirbesc libertatea umană, aceasta 
înseamnă că ele sînt rele şi că trebuie inventate mijloace de a anula 
infailibilele  apotelesmata, influențele astrale. Fără a fi astrologi 
profesionişti, gnosticii utilizează cunoştinţele ştiinţifice generale şi se 
situează în cadrul cosmologiei epocii. Precum astrologii înşişi, ei personifică 
puterile astrale, reuşind descrieri perfect realiste şi oferind soluţii originale 
- desi impracticabile - pentru ieşirea din Fatalitatea inexorabilă 
(heimarmené), determinatá de entitátile ceresti. Ín mai multe moduri, 
gnosticismul produce o inversare de semne in cultura epocii: considerá in 
general cosmosul drept ráu, pe om - superior Creatorului sáu, si se opune 
practicilor ştiinţifice curente, ca astrologia, deoarece duce o luptă acerbă 
împotriva oricărei idei de predeterminare a destinului individual. 

În istoria ideilor, individualitatea umană nu are un apărător mai îndiîrjit faţă 
cu lumea decît gnosticismul. Această concepţie unică asupra demnităţii 
umane îi relativizează total „pesimismul”, asupra căruia atiţia autori au 
insistat (cf. infra, cap. VI-VII). 


2. Critica clasificărilor interne 


O mare parte a cercetărilor despre gnosticism, atunci cînd nu se epuizează 
în investigarea „motivelor” şi a raporturilor lor cu contextul cultural al 
epocii, se ocupă să stabilească clase şi subclase de texte (corespunzind unor 
grupări de indivizi în cea mai mare parte artificial constituite), plecînd de la 
scrierile originale şi de la informaţiile ereziologilor. Astfel, de exemplu, au 
fost construite şi apoi demontate conceptele unei gnoze „ofite” şi, mai 
recent, „sethiene”. Procedeul, expurgat de exagerările cărora le dă uneori 
naştere, nu-i în întregime fals, pentru că există într-adevăr o clasă şi nişte 
subclase - de valentinieni, de exemplu - despre care mărturiile, atît directe, 
cît şi indirecte, prezintă trăsături comune. 

Au fost elaborate si alte criterii de clasificare, conducind la distincţii uneori 
de-a dreptul imponderabile între sisteme gnostice ,masculine" şi 
„feminine”, „cu două principii” şi „cu trei principii” etc. Inutil să mai 
precizăm: valoarea de întrebuințare a unor asemenea clasificări este 
minimă. De vreme ce nici studiul „motivelor”, nici cel al eventualelor 
raporturi între texte apartinind unor grupuri si grupuscule incerte şi 
întotdeauna prost definite nu pot satisface exigenţele cercetării moderne, 
aceasta a încercat să găsească în miturile gnostice criterii intrinsece de 


clasificare. Nu trebuie sá ne descurajám constatind cá aceastá cercetare si- 
a risipit prea adesea eforturile incercind sá stabileascá ,arhetipuri" factice 
sau extaziindu-se la descoperirea unor lucruri evidente. Tendinta care pare 
sá se reliefeze din toate aceste tentative, in ciuda esecurilor si a 
extravagantelor, este aceea de a renunta la investigarea invariantilor pentru 
a studia in primul rînd opţiunile logice pe care fiecare secvenţă mitică, 
fiecare situaţie şi fiecare personaj le conţin în ele însele. Se înţelege de la 
sine că una singură dintre alternative se poate actualiza într-o versiune 
particulară a mitului şi că spectrul real al opţiunilor, aşa cum au fost ele 
codificate în scrierile gnostice sau ereziologice, poate fi inferior spectrului 
lor logic, adică virtualităţilor detectabile prin simplă deducție. Dar este tot 
atit de evident că opţiunile reale se suprapun întotdeauna opţiunilor logice 
şi că sistemul tinde să elimine distanţele dintre cele două, astfel încît, o dată 
pornit de la un fascicul de reguli simple, el tinde să se reproducă la infinit 
printr-o infinitate de soluţii, combinări şi aranjamente noi (v. supra, 
,Introducere"). În loc să căutăm invariantii, va trebui deci să stabilim pe de 
o parte diferenţele dintre variantele mitului şi, pe de altă parte, regulile 
simple care dau naştere mecanismului de generare în totalitatea lui. 

Vom fi obligaţi să privilegiem, în analiza noastră, un grup de texte ale căror 
afinități dar si discordante le-am constatat de multă vreme. Ele se 
caracterizează în primul rînd prin includerea celor două mituri dualiste care 
ne interesează: mitul „Mamei care greşeşte” şi cel al Fiului ei, Demiurgul 
ignorant şi lăudăros al acestei lumi. Între aceste texte, cele mai importante 
sînt expunerea făcută de Irineu doctrinei ofitilor et alii, Apocriful lui Ioan 
(AJ), Scrierea fără titlu (SST), Natura puterilor (HE) şi o scriere tardivă, mai 
lungă şi mai complexă, Pistis Sophia (PS). Vom încerca să orinduim în jurul 
secventelor celor două mituri decelabile în aceste texte, fără pretenţie de 
exhaustivitate, majoritatea informaţiilor conţinute în tratatele gnostice 
originale, ca şi pe cele furnizate de ereziologi. Se înţelege de la sine că 
sistemele „primitive” (sau „protognostice”: Simon, Menandru, Saturnin) vor 
trebui discutate separat. 

O notă specifică a gnosticismului în interiorul genului dualist este 
redundanta lui: spre deosebire de alte specii dualiste, el nu operează cu un 
singur mit central, ci cu două mituri dualiste aflate într-o succesiune 
temporală care le face dependente unul de celălalt şi, în consecinţă, 
indisolubil legate: fără Mamă care greşeşte, n-ar fi Demiurg ignorant, după 
cum fără existenţa unui Demiurg ignar ar fi de prisos să se inventeze o 
Mamă care greşeşte. Pentru a determina - nu „arhetipul”, ci numai simpla 
categorie de mituri dualiste căreia îi aparţin cele două mituri gnostice, a 
trebuit să le desfacem unitatea în mod arbitrar şi să le discutăm în două 
capitole separate ale studiului de faţă (cap. IV şi V). 


3. Critica noțiunii de „sincretism “ 


Cercetarea „motivelor” încă mai foloseşte conceptul caduc de „sincretism”, 
pentru a demonstra că gnosticismul este format din elemente de împrumut. 


Aceasta tine de cáutarea obstinatà a ,originilor", de care ne vom ocupa mai 
departe (8 4). Aplicarea constantà la gnosticism a termenului ,sincretism" 
ca un explanatory principle (G. Bateson), al cárui rol este exact acela de a 
stabili limitele demersului explicativ, se dovedeste nu doar sterilà, ci si 
lipsită de necesitate, avînd in vedere cá se poate trece perfect dincolo de 
acest principiu in cunoasterea gnozei. Un ,principiu explicativ", ne spune 
Bateson nu fárá ironie, desemneazá in stiintá ceva ce se poate descrie, dar 
nu şi explica, precum de exemplu ,gravitatia", ,inconstientul", ,telepatia" 
sau „hipnoza”. ,Gravitatia" ca principiu explicativ îndeplineşte o funcţie 
precisă, deoarece se referă la o realitate măsurabilă, de natură, totuşi, 
necunoscută şi de necunoscut. Dimpotrivă, conceptul de „sincretism” este 
aplicat, în cazul gnosticismului, unei realităţi în parte cunoscute prin 
numeroase texte şi în parte posibil de cunoscut prin studiul textelor 
individuale, al relaţiilor reciproce, al raporturilor lor cu contextul intelectual 
al epocii etc. 

La nivelul mitului, gnosticismul se caracterizează prin utilizarea aproape 
constantă a materialelor dualiste a căror apariţie nu se explică prin 
contextul cultural. A spune că în gnosticism există elemente iudaice, 
samaritene şi poate iraniene, amalgamate prin „sincretism” sau topite prin 
„pseudo-morfoză” (Jonas-Spengler) în creuzetul intelectual al Antichității 
târzii, înseamnă uitarea faptului (totuşi evident) că miturile gnostice nu sînt 
nişte structuri compozite, ci nişte unități sintagmatice indisolubile proprii 
numai gnosticismului şi nici unui alt sistem ştiinţific, religios etc. 

Aceste mituri determină existenţa gnosticismului ca entitate istorică 
independentă, garantindu-i originalitatea intrinsecă în raport cu alte entităţi 
istorice. Este deci inutil să ne folosim de conceptul de „sincretism”, fie el 
considerat ca „principiu explicativ”, fie ca simplu element euristic: departe 
de a adăuga ceva la înţelegerea fenomenului în cauză, el încurcă urmele, 
făcînd să se înţeleagă cà gnosticismul ar fi un fel de patchwork construit din 
piese disparate. Ceea ce, cu sigurantă, nu-i adevărat. 


4. Insuficienta „căutării originilor” 


Trebuie distinse trei etape principale în cercetările moderne asupra 
gnosticismului. 

Prima este dominată de religionsgeschichtliche Schule germană, in special 
de lucrarea lui Wilhelm Bousset, Hauptprobleme der Gnosis (1907). Din 
masa documentelor gnostice, Bousset extrage cîteva elemente pe care le 
defineşte ca , Hauptprobleme" (Sophia, Cei Şapte Arhonti etc.) şi porneşte 
în căutarea originii fiecăruia dintre aceste motive, luate în afara contextului 
lor. Originea este găsită aproape invariabil în Iran. Procedeul lui Bousset 
este să acumuleze materiale tinind de paradigmele motivelor studiate, luate 
în toate contextele accesibile. Rezultatul este un lexic incomplet al 
gnosticismului, supus unei interpretări abuzive şi mai ales lipsit de orice 
gramatică a gnozei. 


A doua etapă provine dintr-o revoluţionare internă a religionsgeschichtliche 
Schule. În 1924-25, H.H. Schaeder lansează o critică radicală a cărţii lui 
Bousset, remarcînd că „adevăratele” probleme ale gnozei trebuie reperate 
în contextul care le este propriu: „Cartea lui Bousset despre Problemele 
principale ale gnozei, scrie Schaeder, nu acordă de fapt nici o atenţie 
«problemelor» înseşi: Bousset nu se ocupă defel de «probleme», ci de cîteva 
elemente de tradiţie şi de cîteva simboluri mai mult sau mai puţin arbitrare 
care au contribuit la expresia figurată a acestor probleme. Cartea ar trebui 
să se intituleze nu Problemele principale, ci Elemente de stil în gnozá" 
(Urform und Fortbildungem des manicháischen Systems, 1927, p. 100). 

A treia etapá este marcatà de opera lui Hans Jonas (1934), care propune o 
fenomenologie existenţială a gnozei pentru a descoperi „adevăratele” 
probleme pe care le mentioneazà Schaeder. Dar, dupá cum singur remarca 
in introducerea la Gnosis und spátantiker Geist I, niciodatá nu poate fi 
depăşit cercul hermeneutic care te face să găseşti in gnoză exact ceea ce ai 
pus în ea: în cazul respectiv, existentialismul primului Heidegger (cf. studiul 
meu Gnosticismo, pp. 33-50). Meritul lui Hans Jonas este acela de a fi iniţiat 
cercetarea invariantilor şi de a fi căutat să definească gnosticismul si 
tipurile de gnosticism după invarianti. 

Aceste trei direcţii de studiu au fost continuate, după descoperirea textelor 
de la Nag Hammadi, cu instrumente metodologice cîteodată mai subtile. 
Trebuie de asemenea să constatăm că formula lui Wilhelm Bousset, care 
este cea mai comodă, pare să domine astăzi din nou cercetările asupra 
gnosticismului. Sub indiferent ce pretext - studiul „motivelor” unui text luat 
integral sau parţial, al „contextului intelectual” în care s-ar găsi o expresie 
sau un motiv etc. -, regăsim de obicei acelaşi lexic lipsit de o gramatică a 
gnozei. Din fericire, lucrări solide încearcă însă şi să contureze această 
gramatică a gnozei care, ca şi în vremea lui Schaeder, încă lipseşte. 
Dinamica internă şi spectrul de acţiune ale gnosticismului formează obiectul 
cîtorva studii fundamentale care rup monotonia imensei bibliografii 
„normale”, încă dominată de obsesia originii unor elemente disparate. 


5. Analiza prin „invarianţi 


În perioada cînd Hans Jonas a început s-o aplice la studiul gnosticismului, 
analiza prin invarianti era încă o noutate. În entuziasmul junetei 
structuralismului, Claude Lévi-Strauss formula conceptul de „mitem”, prin 
analogie cu „fonemul” descris de Roman Jakobson prin „trăsături 
distinctive” (Claude Lévi-Strauss, Anthropologie structurale, p. 233). 
Analogie care mai mult incurcá lucrurile, cáci fonemul intereseazá ca 
invariant, pe cind mitemul intereseazá tocmai prin capacitatea lui de a 
stabili variante: si dacă se consideră toate aceste „mănunchiuri de relaţii” 
(ib., p. 233) care sînt mitemele drept unităţi minimale ale mitului, asistăm la 
o proliferare lipsită de măsură a sistemului primar al limbajului mitic. În loc 
să obţinem un număr restrins de invarianti - unităţi analoage fonemului -, 
ajungem la un număr foarte ridicat de variante. Lévi-Strauss şi-a rezervat 


privilegiul de a se contrazice sistematic: acest punct de plecare fals nu l-a 
împiedicat să întreprindă o analiză a variantelor mitului care n-are nimic de- 
a face cu fonologia. Alţii însă cu încercat într-adevăr să definească 
gnosticismul prin invarianti, sau mai curînd printr-o serie de trăsături 
distinctive ,atomizate", în raport cu care gnosticismul, platonismul, 
iudaismul, creştinismul etc. ar fi un soi de „foneme” religioase. Această 
tentativă nu-i lipsită de măreție, dar, din păcate, nu poate funcţiona decît pe 
entităţi cu mult mai restrinse decît o religie luată în întregul ei - de 
exemplu, pe anumite texte. Pentru că ceea ce am numit aici „spectrul de 
toleranţă” al gnosticismului este ceva extrem de elastic, astfel încît găsim 
într-un text gnostic o trăsătură distinctivă - anticosmismul, să spunem -, iar 
în altul, care nu-i mai puţin gnostic, trăsătura opusă (procosmismul). 
Analiza prin ,invarianti" începută de Jonas a fost continuată de Carsten 
Colpe, H.M. Schenke si Ugo Bianchi. Ar fi util să dăm aici o listă 
aproximativă a „trăsăturilor distinctive" care au servit la definirea 
gnosticismului in contrast cu alte religii ale epocii: 

Dualism / Non-dualism (Jonas) 

Dualism: 

anticosmic/procosmic (Jonas, Bianchi) 

radical/moderat (Jonas/Bianchi) 

păcat antecedent/pácat originar (Bianchi) 

salvator salvandus/salvator salvatus (Colpe) 

Schemă verticală (Jonas) 

Consubstantialitate (Schenke). 

(În ultimele două cazuri, este superfluu să indicăm termenii nemarcati.) 
Acest pachet de trăsături opozabile ar permite în primul rînd să se facă 
distincţie între gnosticismul care este dualist şi iudaism sau creştinism, care 
nu sînt dualiste. Pe lîngă asta, Ugo Bianchi a propus introducerea unei 
distincţii suplimentare între concepţia unui păcat antecedent caracteristic 
dualismelor, deci şi gnosticismului, şi cea a păcatului originar, proprie 
iudaismului şi creştinismului. (În realitate, încă din cartea sa de tinereţe, 
Augustin und das paulinische Freiheitproblem, pp. 80-9, Hans Jonas 
demonstrase că o astfel de distincţie nu se sustine si cá păcatul, în 
concepţia creştină formulată de Augustin, este corporativ: pentru genul 
uman, „păcatul originar” este un „păcat antecedent".) 

Aşadar, ar rămîne platonismul, care este dualist şi cu care gnosticismul 
împarte trăsăturile distinctive ale schemei verticale de desfăşurare a fiinţei 
şi ale consubstantialitátii între lumea noeticá si partea superioară a 
sufletului uman. Distincția dualism anticosmic/procosmic ajută la separarea 
gnosticismului (anticosmic) de platonism (procosmic). Distincția salvator 
salvandus/salvatus nu foloseşte decît la demonstrarea greşelilor făcute de 
religionsgeschichtliche Schule. Cea dintre dualismul radical şi dualismul 
moderat permite să se  diferentieze, în interiorul gnosticismului, 
maniheismul (radical) de sistemele ,temperate". 


Dezavantajul patent al acestui edificiu laborios construit este cá procedeazá 
prin inferentá incompletă: într-adevăr, îndată ce un text gnostic n-ar mai fi 
„anticosmic” (ceea ce se întîmplă adesea), ar trebui sau să fie îndepărtat, 
sau să se dea o explicaţie (sociologică) a ceea ce-l constituie ca excepţie, 
sau să se reconsidere în întregime sistemul de opoziții. Se înţelege lesne cá 
partizanii ,invariantilor" vor opta pentru primele două soluţii, în timp ce 
adversarii lor vor trage concluzia non-validitátii sistemului. 

Alte trăsături distinctive propuse de Ugo Bianchi pentru „dualismele 
Occidentului” .-  anticosmism,  antisomatism,  encratism,  docetism, 
metensomatoză, uneori vegetarianism - vor fi analizate una cite una în 
cursul lucrării de faţă (cf. infra, cap. V 19). Simpla inducţie dezminte 
existenţa acestor trăsături în fiecare mărturie gnostică; gama soluţiilor 
gnostice referitoare la atitudinea faţă de lume, corp, procreatie, asceză, 
reîncarnare, întruparea şi patimile lui Cristos etc. este foarte variată. 
Deductia bazată pe inferenta incompletă nu ajunge spre a ne convinge că 
sistemele gnostice ar trebui să fie toate anticosmice, encratice, docetiste 
etc., chiar dacă nu sînt. 

Analiza prin invarianti a marcat desigur o etapă necesară şi importantă a 
cercetărilor asupra gnosticismului. Dacă funcţionează perfect pentru 
definirea unui text individual şi chiar a unei clase de texte, ea nu-i însă 
suficientă pentru descrierea întregului spectru de opţiuni prezente în 
gnosticism. 


6. Analiza prin „pachete de opoziții” 


Analiza prin „pachete de opoziții” se aplică la variantele miturilor gnostice, 
a căror diversitate este concepută ca rezultatul unei concretizări a 
posibilităţilor logice conţinute în fiecare secvenţă din fiecare versiune 
individuală a unui mit. În loc să stabilească ,invariantii" ideali, ea se 
străduieşte să definească spectrul sau raza de acţiune a gnosticismului prin 
cantitatea de opţiuni logice realizate in concreto în textele gnostice. Spre 
deosebire de cercetarea care doreşte ca opţiunea „anticosmică” să fie 
prezentă în toate textele gnostice fără excepţie, ea constată că există texte 
unde această opţiune se realizează, şi altele în care este activată tocmai o 
posibilitate contrară - sau una contradictorie. Cîmpul de acţiune sau 
„spectrul de toleranţă” al gnosticismului nu se reduce la opţiunea de 
„anticosmism”, ci cuprinde o întreagă gamă, mergind de la „anticosmism” la 
„procosmism” (cf. infra, cap. V 19). 

Această analiză încearcă să pună în valoare si altceva decit bogăţia 
sistemului. Ea încearcă să descopere regulile simple de generare a 
sistemului, acele postulate care formează un număr potenţial infinit de 
opţiuni, combinări şi redistribuiri de secvenţe. 

O dată scoase la iveală miturile fundamentale ale gnosticismului, devine 
posibilă, în virtutea principiului de funcţionare a sistemului, descrierea 
principiului său generator. Dincolo de asta, discursul mitic îşi are regulile 
sale interne, iar structurile decelabile se integrează unei paradigme mai 


vaste, pe care o vom defini in termeni istorico-religiosi - si nu filologici, 
istorici sau filozofici. Altfel spus, miturile gnostice apartin unei categorii 
care nu poate fi determinatá decit plecind de la o cercetare comparatá de 
istorie a religiilor. 

În ciuda bogăției uimitoare a variantelor, miturile gnostice prezintă un 
principiu de generare foarte simplu. De aceea toate „dualismele 
Occidentului” au un aer de familie: sistemul lor general este pus în mişcare 
prin aceeaşi primă operaţie care constă în a aşeza două divinităţi în locul 
uneia. lar o parte a sistemului se va continua mult dincolo de limitele 
cronologice ale „dualismelor Occidentului”: într-adevăr, ea subzistă încă în 
zilele noastre, manifestindu-se în dezbaterile ştiinţifice şi filozofice (cf. infra, 
cap. XII). 


7. Simon şi „protognosticii 


Una dintre falsele probleme cele mai persistente în cercetarea originilor 
gnosticismului se dovedeşte încercarea de a stabili dacă într-adevăr lui 
Simon, Magul din Samaria, îi revine paternitatea tuturor ereziilor (după 
cum spune celebra frază a lui Irineu din Lyon: Simon autem Samaritanus ex 
quo universae haereses substituerunt - Iren, I 23, 2). Un răspuns afirmativ 
la această întrebare ar implica ivirea întregului gnosticism din sistemul 
„primitiv” elaborat de Simon, ca un arbore întins în nenumărate ramificații. 
Într-o viziune mai puţin botanică a dinamicii istorice, ar trebui stabilit dacă 
într-adevăr putea Simon să pună în mişcare un mecanism exegetic apt să se 
reproducă în mii de forme diverse. 

Ce arată „dosarul” lui Simon, la o rapidă examinare? Să luăm în primul rînd 
textul original pe care i-l atribuie Ipolit (VI 9, 3-18, 7), Apophasis Megale 
(Marea Revelatie). Este vorba despre o scriere nedualistá, în care 
divinitatea supremă este văzută în acelaşi timp ca demiurg (bun) al 
cosmosului (14, 1-6). Pe lîngă asta, textul conţine o interpretare alegorică a 
Pentateucului, fără nici o urmă de antiiudaism. Or, ereziologii care fac din 
Simon un gnostic insistă asupra faptului că el atribuie Legea despotismului 
îngerilor celeşti, care guvernează prost lumea. Este evident că autorul lui 
Apophasis nu se identifică ereziarhului descris de creştini. Sînt posibile 
patru ipoteze logice: Apophasis nu este adevărata mărturie a doctrinei lui 
Simon (+/-); ca părinte al gnosticismului, Simon nu putea să scrie 
Apophasis (-/+); Simon nu este nici gnostic, nici autorul lui Apophasis (-/-); 
Simon a suferit o schimbare care l-a dus de la Apophasis la gnosticism sau 
viceversa (+/+). Savantii din toate epocile au exploatat toate aceste ipoteze; 
şi este greu de crezut să se găsească vreodată vreo ieşire din această 
încercuire logică cu probabilitáti egal distribuite. Numai o decizie perfect 
arbitrară a subiectului cunoscător îi va pemite să dea preferinţă uneia din 
cele patru ipoteze. Dacă se alege criteriul falsificării ca esenţial în 
construirea unei teorii ştiinţifice, e limpede că nici una dintre ipoteze nu se 
susţine, nefiind falsificabilă. Dar, de vreme ce falsificabilitatea nu-i universal 
acceptată întru validarea unei teorii, să ne mărginim la această observaţie: 


ne aflám in fata unei situatii logice elementare de permutare a unei 
alternative simple, ceea ce ne dă in mod automat patru opţiuni: +/-, -/+, -/-, 
+/+. După datele de care dispunem, este iluzoriu să credem într-o soluţie 
„obiectivă” a problemei: toate cele patru ipoteze sînt deopotrivă 
„adevărate” sau „false”. O dată ce, cu greutate, cercetarea a ajuns să 
completeze cele patru poziţii posibile, este inutil să reproducem la nesfirsit 
aceleaşi demonstraţii: simonismul este un caz caracteristic de problemă 
insolubilă. 

Să luăm drept exemplu studiile recente. J.M.A. Salles-Dabadie (1969) 
oscilează, dacă nu ne înşelăm, între ipoteza 1 (+/-) şi ipoteza 4 (+/+), dar 
aceasta din pură distracţie: căci ignoră, deliberat sau nu, contradicţiile 
dintre informaţiile ereziologilor si Apophasis. Aceasta este, pentru el, o 
operă simoniană autentică, anterioară gnosticismului. Ea suferă influenţa 
stoicismului, a platonismului, a hermetismului şi a lui Filon din Alexandria. 
În ceea ce priveşte „dosarul gnostic” al lui Simon, mărturia cea mai 
importantă rămîne aceea a lui Irineu (I 23), sursă principală a ereziologilor 
mai tirzii, alături poate de o lucrare pierdută a lui Ipolit (v. Referințe). 
Irineu nu-i atribuie lui Simon ideea unui demiurg rău al cosmosului. Lumea 
a fost făcută de îngeri şi de puteri derivate din Ennoia, Gîndirea tatălui 
primordial. Îngerii îşi dispută puterea (unusquique eorum concupiscere 
principatum), de aceea lumea este prost guvernată (cum enim male 
moderarentur angeli mundum: 23, 3-4). Ei o prind si o tin prizonieră pe 
propria lor Mamá, ,din invidie, nevrind sá fie considerati ca produsul 
altcuiva" (quoniam nollent progenius alterius cuiusdam putari esse). O 
împiedică să se întoarcă în cer, la Tatăl, si chiar reuşesc s-o incarcereze 
într-un corp omenesc (in corpore humano includeretur). Mama celestă 
transmigrează dintr-un corp de femeie într-altul: este frumoasa Elena din 
Troia şi, pînă la sfîrşit, ajunge într-un bordel. Simon este Tatăl însuşi, Marea 
Putere, şi vine s-o răscumpere. Povestea prostituatei răscumpărate nu este 
neapărat o alegorie. Un anumit vechi esoterism pitagoreic, care urmărea să 
stabilească identitatea lui Pitagora de-a lungul încarnărilor sale succesive, 
pretindea că penultima lui ensomatoză se petrecuse în corpul frumoasei 
prostituate Alco (cf. studiul meu Expériences). 

Simon şi tovarăşa lui Elena-Ennoia au puterea de a-l elibera pe om de 
tirania îngerilor, care au fixat Legea. Or, Legea este arbitrară şi n-a făcut 
decît să reducă omenirea la sclavie. Lumea va fi distrusă şi adepţii lui Simon 
vor obţine eliberarea (23, 3). Pe lîngă acest scenariu care, în mod vizibil, nu- 
i prin nimic creştin, Irineu (23, 9-10) îl asimilează pe Simon lui Isus Cristos 
conform unei interpertări numite încă, în mod obişnuit, „docetistă” (Cristos 
nu a suferit în mod real). 

Desfăşurarea „romanului lui Simon” in Omiliile şi  Recunoasterile 
pseudoclementine nu ne interesează aici. Să adăugăm că aceste două 
scrieri (Hom. II 22, 5-7; Rec. I 54, 4), ca şi cele ale ereziologilor mai tirzii 
(Hipp. VI 19-20; Filastru 29; Ps.-Tert. 1; Ep. Pan. 21, 1-4), coroborează 
informatiile lui Irineu asupra lui Simon, considerat primul gnostic. 


Cei mai multi dintre cercetátorii care s-au ocupat in ultimul timp de Simon 
au optat pentru ipoteza negativà (-/-); Simon n-ar fi nici gnostic, nici autorul 
scrierii Apophasis. Astfel, pentru Karlmann Beyschalg (1974), Apophasis 
pare să nu aibă nici o legătură cu Simon: ea reprezintă un produs al 
tradiţiilor platoniciene din primele două secole (p. 47). Iar doctrina 
originală a lui Simon nu era nici ea gnostică. Situaţia ultimelor texte asupra 
lui Simon reflectă tendinţa ereziologilor creştini de a-l gnosticiza, proiectind 
asupra unui mit originar trăsăturile gnosticismului creştin tardiv (pp. 93- 
152). 

Cu puţine diferente, Gerd Lüdemann (1975) are aceeaşi părere: Irineu ar 
transpune asupra lui Simon nişte informaţii privitoare la Basilide şi la 
carpocratieni (pp. 85-6). 

Simone Pétrement (1984) se aláturá tezei lui Beyschlag, accentuind incá 
mai mult asupra originii crestine a sistemului atribuit lui Simon (pp. 325- 
42). 

Jarl E. Fossum (1985), reluind in manieră critică o direcţie inaugurată de G. 
Widengren (pp. 162 sq.), îl aşază pe Simon aproape exclusiv în linia 
tradiţiilor samaritene. Pentru Fossum, samaritenii Simon şi Menandru şi 
evreul Cerint sînt „protognostici” (p. 337, n. 216): este o variantă a ipotezei 
1 (+/-). 

Irineu face din Menandru succesorul direct al lui Simon (I 23, 5). Îi atribuie 
cunoaşterea unor mijloace magice menite a le asigura discipolilor săi 
victoria asupra îngerilor creatori ai lumii şi imortalitatea (cu ajutorul 
botezului). Omiliile pseudoclementine (18, 12) îi atribuie lui Simon ideea că 
Marea Putere a trimis doi îngeri, unul pentru a crea lumea, celălalt pentru a 
promulga Legea; într-un pasaj din Recunoasteri (2, 57), creatorul lumii se 
dă el însuşi drept Dumnezeu. Fossum atestă existenţa în iudaism a primei 
doctrine şi crede că cei doi îngeri sînt Gabriel (creatorul lumii) şi Mihail 
(transmitátor al Legii; pp. 257 sq.). Oricum ar sta lucrurile, doctrina lui 
Menandru nu trebuie să fi deviat prea mult de la cea a predecesorului său: 
îngerii creaseră lumea şi, dintr-un motiv imprecis, au devenit în urmă 
persecutori ai rasei omeneşti. Se considera că aleşii trebuiau să-şi găsească 
mijloacele pentru a scăpa de tirania lor. 

După Irineu (I 24, 1-2), succesorul lui Menandru a fost un anume Saturnin 
(sau Satornil), care susţinea că lumea a fost creată de șapte îngeri, printre 
care şi Dumnezeul evreilor (Filastru 16, 2 sq.; Ps.-Tert. 214, 6-9; Ep. 87, 
248, 1 sq.). Îngerii, imitînd o imagine luminoasă a Tatălui, ar fi creat omul. 
Acesta se zbătea ca un vierme, fără a izbuti să se ţină pe picioare. Tatăl i-a 
trimis o scînteie de viaţă, ca să-i dea putere şi să-l insufleteascá. „Scînteia 
va fi salvată (după moarte), în rest omul va pieri” (scintillam salvam esse, 
cetera hominis perire: Ps.-Tert. 214, 12 sq.) Avem aici in nuce mitul 
antropogonic răspîndit în numeroase texte gnostice. 

Este evident că, atîta vreme cît nu renuntám la ideea de a-l găsi pe „primul 
gnostic”, indepártindu-l] pe Simon vom da peste Menandru si îndepărtindu-l 
pe acesta vom ajunge la Saturnin. Deoarece ipoteza autenticităţii 


informaţiilor despre Saturnin nu este mai puţin „adevărată” decît contrariul 
ei, am putea înainta către sisteme precum acela al ofitilor lui Irineu (I 30) 
sau acela din Apocriful lui Ioan. În comparaţie cu acestea, mărturiile despre 
„protognostici” prezintă specificul de a vorbi despre divinitatea evreilor ca 
despre unul dintre îngeri, fără a-i atribui puteri demiurgice deosebite. De 
vreme ce nu foloseşte la nimic să-i răpim lui Simon aureola de Părinte al 
ereziei, e tot atit de nimerit să evităm această problemă vădit insolubilă. 
Simon va fi considerat primul ereziarh atita vreme cît nici una dintre 
ipotezele privind rolul său nu va putea fi categoric infirmată. 

Capitolul IV 
Inţelepciunea căzută 


Două mituri îmbracă o importanţă majoră în gnosticism: mitul Mamei, care-l 
introduce pe cel al Demiurgului ignorant şi lăudăros. În general, Mama este 
Înţelepciunea celestă (Sophia), ipostaza ei cea mai frecventă fiind una de 
decădere - trecătoare însă. Căci, pe lingă textele care fac din Sophia o 
entitate căzută, există şi cîteva care o prezintă ca pe eonul suprem al unui 
Părinte insondabil. În sfîrşit, ca excepţie, un text valentinian tardiv pune în 
locul Sophiei o entitate masculină, Logosul. 


1. Greşeala Sophiei 


Numele Sophiei nu este menţionat de ereziologi în legătură cu Simon 
Magul, dar o formă primitivă a mitului, prezentată de Irineu, îl are pe Simon 
drept erou (I 23, 2; cf. supra). 

Conform surselor ereziologice, mitul Sophiei, ocupînd un loc de prim rang la 
valentinieni, se regăseşte la barbelognostici (I 29, 4) si la ofitii lui Irineu (I 
30, 3-4), in timp ce Cartea lui Baruh a gnosticului Iustin oferá o variantá 
independentà (Hipp. V 26, 19-21). 

S-a observat de multă vreme că rezumatul făcut de Irineu doctrinei 
barbelognosticilor are la bază o parte din AJ (Giversen, p. 284). Sophia, 
numită Prounikos, nume care se traduce cel mai bine prin „Lasciva” sau 
,Nesátioasa", emană de la primul înger al Tatălui. Pentru cá nu are sot, îşi 
caută unul în zonele inferioare ale cosmosului (ad inferiores partes), acţiune 
a cărei ilegalitate (sine bona voluntate patris) o îndurerează şi o copleşeşte 
în asemenea măsură, încît un avorton, Primul Arhonte (Proarchon) - ce se 
va dovedi ignorant şi îndrăzneţ (in quo erat ignorantia et audacia) - se 
desprinde de ea. Arhontele construieste un firmament in pártile inferioare 
ale cosmosului si incepe sá producá - puteri, ingeri, ceruri ,si toate cele 
pămînteşti” (et terrena omnia). Îngrozită de a fi creat un astfel de fiu, 
Sophia se refugiază in Ogdoadá. 

În doctrina atribuită de Irineu ofitilor et alii, Sophia este „o putere din (de) 
stînga” a cărei existenţă decurge dintr-un accident petrecut în regiunile de 
sus ale pleromei. Într-adevăr, Mama celor Vii, eonul al treilea, nu reuşeşte 
să conţină întreaga masă de Lumină fecundantă provenită de la Tatăl 
universal şi de la Fiul lui (I 30, 1-2). O parte din această sămînţă luminoasă 
se prelinge din şoldul stîng al Mamei - şi astfel apare Sophia, numită şi 
Stînga, Prounikos sau Mascul-Femelă. Sophia pogoară asupra apelor 
nemişcate, le agită şi-şi face din ele un corp apos - adică material -, care o 
îngreunează pe urmă într-atît încît nu se mai poate desprinde de el. 
Fortindu-se să se ridice din nou spre înălțimile pleromei, Sophia se 
desfăşoară ca un acoperámint, alcătuind din corpul ei cerul vizibil. O vreme 
rămîne sub cer, într-un tîrziu izbuteşte să-şi lepede însă corpul material, 
numit Femeie, şi să evadeze deasupra cerului. Un fiu al ei, Ialdabaoth, 
generează şase arhonti (I 30, 3-5), formînd împreună cu ei Hebdomada 


planetará (30, 9). Sophia vine mereu in ajutorul speciei umane, impotriva 
Seniorilor cosmosului, pe care nu scapă nici o ocazie de a-i trage pe sfoară 
(30, 6. 7. 9. 10). Nefiind totuşi în stare să pună capăt singură tiraniei lui 
Ialdabaoth, cere ajutor de la Mama celor Vii şi aceasta îl trimite pe Cristos, 
fratele „din dreapta” al Sophiei, care-i devine syzygos şi asigură mîntuirea 
umanităţii ca Isus Cristos (30, 12-13). 

Mitul consecinţelor fatale atrase de nefericirea unui personaj feminin este 
prezent, într-o versiune independentă, în rezumatul făcut de Ipolit (V 24, 2- 
27, 5) Cărţii lui Baruh a gnosticului Iustin. Trei principii, două masculine şi 
unul feminin, sînt puse aici la originea tuturor lucrurilor: Binele (agathós), 
atotştiutor; Elohim, Tatăl-demiurg, invizibil şi necunoscut, nu însă şi 
atotştiutor; si ambigua Eden-Israel, înzestrată cu două minţi şi două trupuri, 
„fată pînă la mijloc si mai jos şarpe” (25, 1). Elohim şi Eden, împinşi de 
dorinţă unul către celălalt, se unesc şi nasc două dodecade de îngeri, una 
apartinind Tatălui şi cealaltă Mamei. Îngerii sînt Arborii Paradisului: 
Arborele Vieţii este al treilea înger al Tatălui, Baruh, iar Arborele Ştiinţei 
este al treilea înger al lui Eden, Şarpele Naas (ebr. NHS). În rezumatul 
făcut de Ipolit (25, 7-9), episodul creaţiei perechii umane primordiale, ale 
cărei două jumătăţi sînt plămădite de îngerii Tatălui în jurul sufletului lui 
Eden şi al spiritului lui Elohim, precedă creaţia lumii (25, 11-13), condusă 
de îngerii lui Eden, orinduiti în patru clase care poartă numele celor patru 
fluvii biblice (Gen. 2, 10-14): Fison, Gihon, Tigru şi Eufrat. Îngerii 
guvernează lumea rînd pe rînd, iar grupul Fison este răspunzător îndeosebi 
de foamete şi de alte nenorociri care se abat în locurile peste care 
domneşte; ceilalţi au şi ei o parte de vină în „potopul de rele ce bintuie fără 
răgaz lumea, prin voia lui Eden” (25, 13). Această „calamitate fatală” îşi are 
pricina în acţiunile lui Elohim; el, luîndu-şi îngerii, s-a înălţat in táriile 
cerului şi a părăsit-o jos pe Eden, „care este pămîntul” (25, 14). El a intrat 
singur pe o poartă în domeniul Binelui şi a fost aşezat la dreapta acestuia. 
Văzînd cit de imperfectă este lumea creată de el, Elohim i-a spus Binelui cá 
ar vrea s-o distrugă, dar Binele s-a opus şi astfel lumea a fost lăsată numai 
pe seama lui Eden. 

Pentru Eden, retragerea lui Elohim înseamnă abandon şi ruptură. Mai întîi, 
ea încearcă să-l readucă la sine punindu-si veşminte şi podoabe atrăgătoare, 
dar cum el nu coboară, Eden îşi răzbună umilinţa asupra umanităţii, 
provocînd, cu ajutorul îngerului Babel-Afrodita, adultere si despártiri între 
oameni, în scopul de a chinui pneuma lui Elohim rămasă printre pămînteni 
şi de a-l îndurera prin experienţa traumatică pe care ea însăşi o suferise. 
Puterile malefice ale lui Naas devin tot mai mari. Ca să-i contracareze 
influenţa, Elohim îl trimite pe îngerul Baruh, care se înfăţişează printre 
îngerii lui Eden şi-l avertizează pe om să nu mánince din Arborele Ştiinţei - 
acesta este Naas însuşi şi conţine nedreptatea, în timp ce restul îngerilor 
conţin doar pasiunile. Dar Naas o seduce pe Eva şi păcătuieşte cu ea, apoi 
are un raport homosexual cu Adam: apar astfel actiunile-prototip ale 
adulterului şi pederastiei (25, 23). 


Baruh încearcă să se adreseze lui Moise si profetilor, Naas însă îi încurcă 
mesajele. Atunci Elohim hotărăşte să facă prozeliti printre cei necircumcişi 
şi-l trimite pe Hercule la luptă împotriva celor doisprezece îngeri ai lui 
Eden: este explicaţia alegorică a muncilor lui Hercule (25, 28). Dar tocmai 
cînd eroul părea să fi biruit, Omphale-Babel-Afrodita îi fură puterea şi face 
astfel zadarnice victoriile precedente. În sfîrşit, Baruh îşi găseşte un aliat de 
nădejde în Isus din Nazaret: acesta este singurul care nu se lasă sedus de 
Naas, iar Naas, ca răzbunare, îi va pune în cale răstignirea. 

În formula lui „clasică”, mitul Sophiei este cel mai bine ilustrat prin 
variantele sale valentiniene (Iren. I 1, 1-8, 4 = Ep. Pan. 31; Hipp. V 29-36; 
Fragmente din Theodot la Clement din Alexandria). 

După povestirea lui Irineu, Sophia este ultimul eon din Dodecadá. Avînd un 
soţ, Theletos, ea acţionează totuşi singură: de aceea păcatul şi pătimirea ei, 
aparent de natură erotică, sînt mai curînd rezultatul temerităţii personajului 
(I, 2, 2). Într-adevăr, pradă dorinţei de a-l cunoaşte pe Tatăl ascuns, Sophia 
încearcă să urce pînă la el, fiind însă oprită de Horos, Limita care separă 
eonii superiori de restul pleromei (de altfel, funcţia lui Horos este în altă 
parte aceea de a marca limita inferioară a pleromei). Intenţia (enthümésis) 
şi Patima Sophiei se transformă într-un mizerabil produs zămislit de ea fără 
nici un partener, întrupare care provoacă Necazul, Teama, Stupoarea şi 
Îndoiala Mamei fără voie. Această tetradă a relelor (a cărei identitate mai 
precisă pare să fie Ignoranta, Durerea, Teama şi Stupoarea - 2, 3) se află la 
originea materiei. Prin intervenţia eonilor, Sophia este expurgată de 
Intentie şi de Patimă. Cele din urmă rămîn în afara pleromei, în timp ce 
Sophia este primită printre semenii ei (2, 4). Sub numele de Ahamot, 
Intentia-Patimá încearcă in van să ajungă în pleromă, după a cărei lumină 
va tinji mereu, nefiind lipsită de o anume „aromă de nemurire” (4, 1). Opritá 
de Limită, se întristează adînc şi cade pradă tetradei pasiunilor - Durere, 
Spaimă, Confuzie si Ignorantá; pe lingă acestea, acţiunea ei are totuşi şi o 
parte pozitivă: Conversiunea (epistrophé). Din Conversiune se nasc sufletul 
lumii şi sufletul demiurgului, în timp ce „toate celelalte provin din Teamă şi 
Durere. Cu adevărat, din lacrimile ei se trage substanţa umidă; din risul ei, 
substanţa luminoasă; din Durere şi Stupoare, elementele corporale ale 
lumii. Căci ea citeodatá plingea si se întrista, se spune, fiind părăsită, 
singură în întuneric şi în vid; iar citeodatá, gindindu-se la lumina care o 
părăsise, mai prindea putere şi ridea, ca apoi să se întristeze din nou...” (4, 
2; cf. 5, 4). 

O altă versiune a mitului, de aparenţă mai crudă, ne-a fost transmisă de 
Ipolit (VI 30, 6 sq.). Sophia este cel mai tînăr eon (al douăzeci şi optulea) din 
pleromă. Ea se înalţă către Tatăl şi vede că acesta a zămislit de unul singur; 
vrea să-l imite, nestiind că puterea ei este mult mai mică decît a 
Nenăscutului. De aceea, rezultatul imitatiei este „o substanţă fără formă si 
perfecţiune” (30, 8), un avorton (éktróma) care provoacă deznădejdea 
Mamei si a întregii plerome (31, 2). Eonul Limitá-Cruce (Horos-Stauros), 
emis de Tatăl, îi interzice Sophiei accesul la pleromă (31, 6). Părăsită afară, 


Sophia cade pradá unei patimi impátrite: Teamá, Durere, Confuzie si Rugá, 
aceasta din urmă pozitivă, echivalentă Conversiunii din textul lui Irineu. Un 
eon-Rod (Karpos), emis de întreaga pleromă, vine s-o elibereze pe Sophia de 
pasiuni, transformîndu-le în substanţe: Teama devine substanţă psihică (din 
care însuşi demiurgul se compune), Durerea - substanţă hylică sau 
materială, Confuzia - substanţă demonică şi, în sfîrşit, Ruga - substanţă 
psihică „din dreapta”. 

După G.C. Stead, care a studiat versiunile valentiniene ale mitului Sophiei, 
ele ar proveni din două surse, A şi B. Irineu preferă sursa A, utilizînd B doar 
în cîteva locuri (29, 2, 3); invers, la Ipolit (A: 22, 2; 29, 3; 30, 4; 31, 3). „În 
cele două versiuni, Sophia este neascultátoare şi acţionează prezumtios, 
fără partener; în versiunea A, ea încearcă să pătrundă misterul care 
înconjoară puterea supremă, tentativă ce se dovedeşte aproape fatală; în 
timp ce în versiunea B, încearcă să imite puterea creatoare a Tatălui, 
generînd de una singură, astfel încît produce o fiinţă neîmplinită. În 
versiunea A, protagonist al episodului următor este gîndul vinovat al 
Sophiei, acum îndepărtat de ea şi cvasi-personificat; în versiunea B, este 
éktróma, rodul Sophiei diform din cauză că-i fără tată” (Stead, p. 78). În 
fine, Stead mai observă că, în valentinism, există nu mai puţin de cinci 
concepţii diferite privitoare la Sophia: „1. Sophia ca soţie perfectă a lui 
Dumnezeu; 2. Sophia - izvor esenţial al materiei, al răului şi al morţii; 3. 
Sophia care cade şi părăseşte lumea celestă, dar este iertată şi reprimită în 
ea; 4. Sophia care păcătuieşte şi este iertată, fără să părăsească pleroma; 5. 
Sophia inferioară, rămasă în afara pleromei, iertată însă si asteptind să fie 
reprimită” (Stead, p. 93). 

Printre textele gnostice copte, două par cu deosebire importante în ceea ce 
priveşte mitul Sophiei: AJ şi PS. În AJ, Sophia este vinovată pentru că 
gîndeşte fără partener si gindirea i se traduce într-o imagine, apoi într-o 
fiinţă teribilă, dragonul leontocefal Ialdabaoth (1157, 25-28, 7), mai-mare al 
Arhontilor si demiurg al lumii inferioare. Acţiunile necugetate ale acestuia 
produc deruta şi, pînă la urmă, pocáinta Sophiei (II 61, 14). 

Pocăinţa sau conversiunea (metánoia) Sophiei se află în centrul primelor 
două cărţi din PS, care dau o versiune sui generis a căderii. De la început, 
Pistis Sophia e instalată în afara pleromei alcătuite din douăzeci şi patru de 
emanatii (probolai) de Lumină, dar deasupra celor doisprezece eoni ai 
marelui tiran Adamas - cele douăsprezece semne ale zodiacului (PS 29 p. 25 
S.T.) Arhontii nu sînt singurii care o urăsc: o invidiază mai cu seamă 
Authades-Trufaşul, o triplă putere (tridynamos) aflată în acelaşi eon. Pentru 
a o deposeda de Lumina ei, Authades emană o forţă leontocefală şi, din 
materia acesteia, trimite alte emanatii materiale în diverse regiuni (tópor) 
ale haosului (cháos). Privind în jos, Pistis Sophia vede lumina forţei 
leontocefale pe care o socoate drept un reprezentant strălucitor al pleromei. 
Fără să-i ceară voie partenerului ei, se avintá în urmărirea acestei lumini 
înşelătoare, dorind să şi-o însuşească şi să se servească de ea drept vehicul 
pentru a urca în pleromă. Se întîmplă tocmai contrariul: leontocefalul 


inghite puterea luminoasá a Sophiei, eliminindu-i apoi materia (Ayle), care 
devine arhontele leontocefal Ialdabaoth, fácut din foc si tenebre (PS 31, p. 
28 S.-T.). Lipsită de Lumina ei, Pistis Sophia ajunge neputincioasă. De mai 
multe ori îşi exprimă cáinta şi cere ajutor de la pleromá. Într-un târziu, eonul 
Crist îi este trimis în sprijin. 

În textele de la Nag Hammadi - cu excepţia lui AJ II -, greşeala Sophiei este 
descrisă în termeni mai curînd generici. În Natura Puterilor (II 94, 4-8), 
aflăm că „Sophia, cea numită Pistis, a vrut să creeze de una singură, fără 
pereche” (IX, V-VII p. 67 B). Scrierea fără titlu (II 100, 8) nu furnizează 
precizări suplimentare. 

În Al doilea tratat al Marelui Seth (VII 2), Sophia este numită Tírfá (50, 28), 
termen care trebuie pus în legătură cu caracteru-i „lasciv” (prounikós). Asta 
poate de altfel explica de ce biblioteca îngropată la Nag Hammadi conţine 
textul Bronté (Tunet: VI, 2), care nu pare să fie gnostic. Dar un cititor 
gnostic sau gnosticizant o recunoştea cu uşurinţă pe Sophia în această 
Bronte care spune despre ea însăşi că este „prostituată si sfintá" în acelaşi 
timp (13, 19). A/ doilea tratat nu oferă o explicaţie limpede a căderii 
Sophiei, mărginindu-se să menţioneze că ea a acţionat fără să consulte 
pleroma şi de aceea rodul ei este sortit pieirii (VII 50, 26 sq). 

Asistind la faptele Mintuitorului, unii dintre arhonti se lasă convinşi de 
Sophia să părăsească lumea inferioară a Cosmocratorului. Motivul 
arhontilor pocáiti este comun, dar textul nostru îi dă o variantă destul de 
interesantă: arhontii sint si ei ignoranti, crezind cá Sophia ar fi puterea 
supremă a pleromei (VII, 52, 34). Or, puterea supremă este masculină si nu 
femininá, un Tatá, nu o Mamá. Si alte texte gnostice insistá pe suprematia 
masculinului asupra femininului: ,Feminitatea exista, dar nu era de la 
inceput" (1 Ap Jcc V 24, 29). Scrisoarea lui Petru cátre Filip (VIII 2) 
vorbeşte despre ,nesupunerea si uşurătatea” Sophiei, care vrea să creeze 
eoni fără porunca Tatălui (135, 12 sq.). Numărul mare al acestor mărturii ne 
arată clar că, în textele gnostice, Sophia este privită în primul rînd ca o 
entitate căzută, dincolo de variante şi de nuanţe. 


2. Sophia ca eon superior 


De altfel, această regulă nu pare să cunoască decît o singură excepţie netă: 
cea a tratatului Înţelepciunea (Sophia) lui Isus Cristos (BG 3; III 4), din care 
două versiuni de la Nag Hammadi (III 3; V 1) poartă titlul de Fugnostos 
Preafericitul. Aici, Sophia apare în mod exclusiv ca un eon superior, syzygos 
al Omului, primă emanatie a Propatorului, Tatăl nepătruns. Printr-o 
interesantă motivare a „anarhismului” gnostic, sînt numiţi adepţi ai gnozei 
cei care nu-l invocă pe Tatál-arché al universului, ci pe Tatăl Primordial, 
Propator, care este anarchos, fără început şi fără cauză (BG pp. 222-3 Till). 
Deşi textul Înțelepciunii lui Isus contine mai multe aluzii la greşeala unei 
femei (cf. BG 118, 15-16 pp. 276-7 Till), aceasta este probabil Eva şi nu 
Sophia. Sophia, numită de asemenea agápé şi, în alt loc, Tácere, este văzută 
pur şi simplu ca o Mamă universală, prótogenéteira (BG p. 238 Till), care se 


multiplică pe măsură ce noi entităţi se desprind din ea, astfel încît în sfirsit 
existá opt Sophii, orinduite in syzygii perfecte cu principii masculine (cf. 
studiul meu Feminine, p. 79). 

Dacă Înţelepciunea lui Isus contine o aluzie la demiurgul láudáros, apariţia 
acestuia nu este totuşi pusă în legătură cu Sophia. În mod evident, autorii 
textului tin să se distanteze de gnosticii obişnuiţi. 

În aceste tratate gnostice care se alătură tipului de sistem atribuit de către 
Ipolit sethienilor, Mama universală este o entitate androgină care se 
autofecundează: trebuie să ne-o reprezentăm cît mai concret posibil, ca pe o 
matrice înzestrată cu un falus (P XIII 45). Dacă Protennoia Trimorphe pare 
să aparţină tratatelor în care Protennoia-Barbelo este exclusiv un eon 
superior al pleromei, un alt text ,sethian", Parafraza lui Sem (VII 1), 
vorbeşte despre o entitate manifest androgină, lipsită de sot, capabilă să 
copuleze cu ea însăşi şi care-l zămisleşte astfel pe vîntul-demiurg, „posesor 
al puterii Focului, Întunericului şi Spiritului” (VII 21). 

Textele gnostice în general abundă în exemple de entităţi feminine privite în 
acelaşi timp ca ipostaze importante ale pleromei şi ca principii inferioare 
care au pricinuit ceea ce Hans Jonas numeşte ,devolutia" Fiintei, ducind la 
apariţia lumii de jos. Distincția este evidentă în Prima Apocalipsă a lui Iacov 
(V 3), unde Ahamot este entitatea inferioară şi ignorantă produsă de Sophia 
(VII 35), sau în Evanghelia lui Filip Ul 3), unde Ehamot este Înţelepciunea, 
pe cînd Ehmot este numită „Înţelepciunea morţii” (II 60). În fine, regăsim o 
distincţie de acelaşi gen, de astă dată între Barbelo si Sophia, în AJ (BG 27, 
11-13 p. 94 Till, ca să nu mai menţionăm duplicările sistematice ale 
fiinţelor feminine ce caracterizează Scrierea fără titlu şi Natura Puterilor (v. 
Feminine, pp. 81-2). 

3. Sophia înlocuită de Logos 


Printre textele gnostice originale se află unul singur în care Sophia a fost 
înlocuită cu entitatea masculină Logos: Tratatul tripartit (| 5), scriere de o 
mare subtilitate, pusă mai întîi în legătură cu şcoala valentinianului 
Heracleon, ale cărui speculaţii asupra Logosului din Evanghelia lui loan au 
fost transmise de Origen (in Joh, II 14, 21). 

Tentativa Tratatului este in egală măsură impunătoare si disperată: el se 
apropie la maximum de doctrina Bisericii, fără a renunţa totuşi la miturile 
fundamentale ale gnosticismului, iar rezultatul seamănă atit de mult cu 
origenismul încît ne vine greu să situăm acest text înainte de Origen. Într- 
adevăr, pentru acesta /ntelectele (noi) cad din cauza liberului lor arbitru 
(autexousion: Crouzel, pp. 47-8); la fel, Logosul din TT acţionează prin liber 
arbitru (I 75, 35): Tratatul nu pare deci mai puţin creştin decît era Origen 
însuşi gnostic (cf. Feminine, pp. 82-3). „Logosul avea bune intenţii”, ne 
asigură Tratatul (76, 3-4), dar, fiind ,tinár" (adică ultimul născut dintre 
eonii pleromei), era lipsit de experienţă. Oricum, nu-i defel potrivit să 
învinuim Logosul, deoarece lumea căreia el îi stă la origine „era destinată să 


I» 


apară” (77, 6 sq.)! Astfel, folosind mitul gnostic al Sophiei, TT renunţă totuşi 


la supoziţia fundamentală a majorităţii doctrinelor gnostice, care afirmă cà 
„lumea aceasta a apărut din eroare” (Ev Ph II 75, 3). Să urmărim 
subtilitatea argumentatiei scriitorului valentinian: dacă Logosul eşuează în 
încercarea sa de „a pricepe ceea ce-i de neînțeles” la Tatăl, nu-i vina lui; 
căci, pentru ca lumea inferioară să vină la fiinţă, eşecul era programat 
dinainte. Motivarea căderii reia tema binecunoscută a privirii aruncate în 
jos şi a îndoielii, care amindouá produc Uitare şi Ignoranţă (77, 18 sq.). 

]. Zandee a încercat să demonstreze că substituirea Sophiei prin Logos este 
perfect explicabilă plecînd de la dubla traducere grecească a cuvîntului 
ebraic HKMH: la Filon, de exemplu, cuvîntul este tradus atit prin Sophia, cit 
şi prin Logos. Pe de altă parte, G.C. Stead este convins că o ramură a 
valentinismului a suferit influenţa lui Filon (Stead, pp. 79-80). În acest caz 
totuşi credem cá nu trebuie căutat atit de departe: Logosul din Tratatul 
tripartit, ca şi cel al lui Heracleon, este pur şi simplu Logosul Evangheliei 
lui Ioan. De altfel, intenţia autorului anonim al lui TT este o cît mai mare 
apropiere de Biserică. Pentru asta, el nu şovăie în fata unei contradicții 
asupra căreia s-au aplecat cele mai mari spirite creştine şi neoplatoniciene: 
dacă Logosul acţionează prin liber arbitru, atunci el este singurul 
răspunzător de existenţa lumii inferioare, care rămîne produsul defectuos şi 
arbitrar al căderii sale; dacă, dimpotrivă, căderea Logosului era deja 
prevăzută şi programată de către Tatăl, atunci lumea nu mai este o creaţie 
arbitrară, iar liberul arbitru al Logosului este serios pus sub semnul 
întrebării. Cum se poate ca o lume, bună şi rea în acelaşi timp, să fi fost 
creată prin liberul arbitru al unei entităţi, fără responsabilitatea superiorilor 
ei, care totuşi erau informati şi chiar dornici ca lumea să se manifeste? Iată 
o situaţie juridică încîlcită pe care orice judecător impartial o va rezolva 
atribuindu-le superiorilor respectivi responsabilitatea morală a creaţiei. 
Poziţia celor mai mulţi gnostici este, la rigoare, mai coerentă, ei 
presupunind că lumea nu era destinată să existe, ci a fost produsă de 
greşeala Sophiei. Chiar în acest caz, avem motive să ne punem întrebări 
asupra omniscientei şi omnipotentei Tatălui nepátruns; dar nu ne va fi greu 
să-l declarăm inocent în ce priveşte existenţa lumii. 


4. Originea mitului 


După religionsgeschichtliche Schule germană şi suedeză, reprezentată cel 
mai bine, în această situaţie, de Wilhelm Bousset, Sophia-Barbelo (nume pe 
care Bousset îl consideră o deformare de la parthenos, Zeița Fecioară) ar fi 
pur şi simplu pandantul gnostic al Marii Zeite din Orientul Apropiat, una si 
aceeaşi sub multiplele-i manifestări: Ishtar, Atargatis, Cybele, Anaitis 
(Anahita) sau Astarteea (Hauptprobleme, p. 26). Bineînţeles, aceasta nu 
explică existenţa unei Sophii căzute, pusă de Bousset în legătură cu o 
doctrină astrologică babiloniană iranizată (ib., p. 43). 

După cel de-al doilea război mondial, predominantă devine teoria originilor 
iudaice ale Sophiei. Unul dintre pionierii acestei noi interpretări este Gilles 
Quispel, care demonstrează că Sophia gnostică, prezentă deja la Simon 


Magul sub numele de Ennoia, nu este alta decît entitatea HKMH 
(intelepciune), căreia i se atribuia, în Samaria, o putere cosmogonicá 
(Gnostic Studies I, p. 163). În articolul sáu Der gnostische Anthropos und 
die jüdische Tradition (1953), Quispel se străduieşte să reconstituie evoluţia 
mitului Sophiei plecind de la o formă iudeo-gnostică „primitivă”: 
„Dumnezeu îi creează din Haos pe cei şapte arhonti prin intermediul 
HKMH-ei sale, acea humectatio luminis sau rouă de lumină (Iren. I 30). 
HKMH îşi trimite eidólon-ul - imaginea sau umbra - peste apele primordiale 
ale lui tóhüwa-bóhü (Gen. 1, 2). După exemplul acestei imagini, arhontii 
construiesc lumea şi corpul uman care se tirágte pe pămînt ca un vierme. 
HKMH îi acordă Spirit" (ib. p. 178). Mai tîrziu, Sophia este înlocuită în 
funcţia ei cosmogonică de către un anthropos. Teodiceea gnostică, a cărei 
expresie o oferă mitul căderii Sophiei, este explicată de Quispel ca 
rezultatul unor speculaţii dualiste orfico-platoniciene (ib., p. 191). 

Teoria lui Quispel a fost continuată de Hans Martin Schenke, care atribuie 
pasajului 1, 26 din Geneză, privind crearea omului, un rol preponderent în 
apariţia mitului gnostic al Sophiei (Schenke, pp. 72 sq.), înlocuit ulterior 
prin mitul anthropos-ului (ib., p. 32). 

Un ultim inventar, punctual şi complet, al relaţiilor dintre Sophia gnostică şi 
HKMH-Înţelepciune conform surselor iudaice, i se datorează lui Georges W. 
MacRae, care întocmeşte o listă a analogiilor dintre cele două entităţi, cele 
mai importante fiind următoarele: caracterul lor de persoană, contactul 
intim cu divinitatea, şederea în zona norilor, identificarea cu Dumnezeu, 
rolul lor în comunicarea înţelepciunii si a revelaţiilor către oameni, 
coborirea în lumea terestră şi reurcarea către locuinţele celeste, rolul în 
crearea lui Adam, identificarea lor cu Viaţa sau Arborele Vieţii (MacRae, pp. 
88-94). Totuşi, MacRae constată că sursele iudaice nu furnizează nici o 
paralelă la mitul căderii Sophiei, paralelă care ar trebui să reprezinte o 
reinterpretare gnostică a păcatului Evei (ib., p. 99; Rudolph, pp. 227-8). 

În concluzie: speculațiile iudaice despre  HKMH-inţelepciune si 
interpretările alegorice ale Genezei par să ofere o explicaţie satisfăcătoare 
privind originea Sophiei superioare gnostice şi originea puterii ei creatoare. 
Dar povestirea gnostică a căderii Sophiei nu este atestată în sursele iudaice 
(Rudolph, p. 228). 


5. Interpretări ale mitului Sophiei 


Fără să ştie că se mişca pe urmele unui personaj bizar numit Ottfried Eberz, 
Elaine H. Pagels a propus de curînd o interpretare feministă a mitului 
Sophiei. 

În cartea sa The Gnostic Gospels, care a cunoscut un succes puţin 
comparabil cu cel repurtat de alte lucrări despre gnosticism, autoarea 
credea că poate stabili nişte criterii sigure pentru a defini opoziţia dintre 
ortodoxia creştină şi erezie (p. XXXVI). Unul dintre aceste criterii viza rolul 
femeii în cele două comunităţi: în gnosticism ea se poate bucura de 
autoritate, în timp ce se află practic exclusă din ierarhia ecleziastică (pp. 


42, 59-61 etc.). Corespondentul doctrinal al acestui ,feminism" gnostic ar fi 
mitul unei divinitáti supreme feminine, Sophia, in contrast cu divinitatea, 
prin excelentá masculiná, a religiilor biblice (pp. 48-57 etc.). 

Am avut deja prilejul să demonstrăm că situaţia nu-i chiar atit de simplă, 
căci, în majoritatea cazurilor, departe de a fi învestită cu puterea supremă, 
Sophia se manifestă ca un tipic Trickster feminin (Feminine, pp. 87-8). Ea îl 
ajută activ pe om în obţinerea mintuirii, dar numai după ce a creat o situaţie 
de degradare limită, care cere imperios salvarea. Mitul gnostic al Sophiei 
este si mai patriarhal, dacă se poate, decît mitul biblic al căderii. Nici o 
legătură nu pare să existe între acest mit şi poziţia particulară pe care 
anumite texte gnostice o rezervă Mariei-Magdalena, initiata prin excelenţă. 
Teza Elainei Pagels mai are si alti precursori în afară de sus-mentionatul 
Ottfried Eberz. Marxistul G. Koch o aplicase deja in 1962 unei alte mari 
mişcări dualiste, catharismul. Plecind de la constatarea superficială că 
femeile erau adeptele principale ale catharismului, Koch vedea aici un motiv 
al opozitiei dintre ,feminismul" cathar si patriarhatul ecleziastic. Teza lui 
Koch a fost complet demitizată de Jean Duvernoy: chiar in Languedoc, unde 
procentajul de femei cathare era foarte ridicat, ele nu formau decît 34% din 
perfecţi şi 30% din simplii credincioşi. Pe lîngă asta, catharismul nu rezerva 
femeii nici o cinstire deosebită: dimpotrivă, ea nu avea deloc acces la 
ierarhie şi nu putea să predice credincioşilor. Jean Duvernoy conchide: 
„Erezia, ca atare, nu aduce... femeii nici un mesaj special - poate doar un 
surplus de denigrare” (Religion, pp. 264-5). Această observaţie este de 
altminteri perfect aplicabilă în cazul gnosticismului. 

Fapt regretabil, nu există pînă în prezent o psihanaliză a miturilor dualiste. 
Vor fi deci cu atit mai meritorii tentativele încă izolate de a semnala unele 
dintre cele mai profunde semnificaţii ale lor. Cea mai subtilă îi aparţine lui 
Michel Meslin; acesta s-a aplecat în mai multe rînduri asupra mitului 
gnostic al Sophiei, Tricksterul feminin care, vrind să se apropie de Tatăl cu 
intenţia de a-l cunoaşte, a dat naştere demiurgului rău al lumii de jos. „Este 
clar, spune M. Meslin, că acest mit original se sprijină pe o structură 
psihologică de fantasme şi că el e susceptibil de o transcriere psihanalitică 
freudiană. Sophia are complexul Electrei. Ea este expresia absolut directă a 
inconştientului feminin. Vrind să se contopeascá cu persoana Tatălui, ea 
manifestă un sentiment foarte profund al incestului. Deşi ştie bine că 
încalcă o interdicţie, că această iubire în afara regulilor n-o poate duce decît 
la pieire, ea simte că, dacă ar fi permisă, o astfel de iubire i-ar da 
plenitudinea fiinţei” (Meslin, Pour une science, pp. 206-7). 

Această interpretare este fără îndoială valabilă pentru una din versiunile 
mitului Sophiei (cea a lui Irineu în special). Dar nu e aplicabilă altora, în 
care păcatul precosmic al Sophiei primeşte diverse alte explicaţii (cf. 
Feminine, p. 88). Transgresarea nomos-ului săvirşită de Tricksterul feminin 
se referă cînd la tabuul incestului, cînd la autofecundare. 


6. Analiza mitului 


Versiunile analizate ale mitului Sophiei ne oferă un întreg ,pachet" de 
motivații ale căderii ei, motivații individuale care nu sînt aproape niciodată 
perfect identice şi care se combină cîte două sau trei pentru a explica acest 
accident tragic. Sînt ele oare reductibile la un numitor comun? 

Epitetul prounikos, care face aluzie la lascivitatea Sophiei (Iren. I 29, 4; 30, 
3-4), ca şi denumirea de ,tirfá" (ST VII 50, 28), par să indice un erotism de 
nepotolit. Se spune că Sophia sau Logos sînt făpturi tinere (Hipp. VI 30, 6; 
TT I 77, 18); două texte afirmă că Sophia nu are pereche (Iren. I 29, 4; P 
Sem VII 21). În orice caz, ea gîndeşte de una singură, fără partener (AJ II 
57, 25 sq.), vrea să creeze fără el (HE II 94, 4-8) sau fără porunca Tatălui 
(Ep Pt VIII 135, 12), acţionează întotdeauna fără să consulte pleroma (ST 
VII 50, 28). În versiunile valentiniene, ea urcă spre Tatăl pradă pasiunii 
erotice şi temeritátii (Iren. I 2, 2; Hipp. VI 30, 6); la Irineu, îndrăzneala este 
cea care-i provoacă şi căderea; la Ipolit, accidentul e pricinuit de dorinţa ei 
de a-l imita pe Tatăl şi de a genera fără syzygos. Mai des, ea priveşte în jos, 
act nepermis (Iren. I 29, 4), datorat inexperientei (TT I 77, 18 sq.) sau 
masinatiunilor unei puteri rele (PS 31, p. 28 S.-T.). La barbelognosticii lui 
Irineu, secventa este constituità din trei motivatii individuale: Sophia nu are 
partener, priveste in jos, acest act este nepermis (in raport cu statutul ei in 
pleromă). În tratatul omonim, Pistis Sophia este obiectul unei curse întinse 
de Tripla Putere Authades cel Trufas care, imitind cîntecul păsărilor, o face 
să se uite în jos. Pînă aici, ea este inocentă; dar devine vinovată de îndată ce 
sávirseste coborirea fără voia partenerului ei. 

În tratatele „sethiene”, Sophia apare ca o fiinţă androgină, mai exact ca o 
matrice dotată cu falus, care se autofecundează. Faptul este indicat o dată 
drept normal (P XIII 45), în alt loc însă ca în afara ordinii, din pricină că 
Sophia acţionează astfel tocmai ca să nu-şi ia un partener (P Sem VII 21). 
Plecînd de la această copulatie cu ea însăşi, descrisă în termeni cruzi, de la 
absenţa unui partener, de la starea ei de insatisfactie şi de curiozitate 
morbidă, se poate conchide în mod logic cá numitorul comun din motivațiile 
căderii era autoerotismul (cf. Feminine, pp. 88-90). Pe de altă parte, Irineu 
are probabil dreptate; cauza generică a dramei este dublă: erotism şi 
temeritate, insatisfactie şi acţiune nelegală. Tinerețe, absenţă a unui 
partener, insatisfactie şi autofecundare tin de erotism; urcarea şi coborirea 
fără voie, imitarea puterii genezice a Tatălui fac parte din sfera ilegalitátii; 
inexperienta, curiozitatea feminină şi dorinţa de a-l cunoaşte pe Tatăl 
aparţin în acelaşi timp ambelor sfere. 

Trei texte fac figură aparte. La ofitii lui Irineu (I 30, 3-4), Sophia-Prounikos, 
Putere din Stînga şi androgină, este rezultatul unui accident din pleromă: 
căderea nu-i antrenată de liberul ei arbitru. Tratatul tripartit, dimpotrivă, 
insistă asupra libertăţii Logosului, accentuind în acelaşi timp asupra părţii 
de răspundere a mai-marilor lui, a căror omniscientà rămîne în felul acesta 
neştirbită, dar a căror conştiinţă iese în mod evident pătată. În sfîrşit, mitul 
lui Eden-Israel, soţie a demiurgului Elohim în Cartea lui Baruh a gnosticului 
Iustin (Hipp. V 24, 14 sq.) recombină într-un mod diferit elementele 


prezente in mitul Sophiei, pentru a descrie o aceeasi situatie de decádere a 
lumii şi a omului, provocată de o entitate feminină dezamăgită, nepotolità şi 
dezechilibrată. 

Istoria lui Eden formează un complement important al mitului Sophiei: 
departe de a rupe impresia de unitate pe care o dau tot timpul variantele 
mitului, ea indică limpede că fabula e doar un instrument pentru a 
transmite cîteva din datele esenţiale invariabile. 


7. Sinteza mitului Sophiei 


Juxtapunînd variantele mitului, fără a îndepărta vreuna, putem alcătui 
următoarea epitome, diferită de povestirile transmise de surse prin faptul 
că pune în relaţie de incluziune acele elemente componente din secvenţa 
căderii care, fără a se exclude vreodată reciproc, se află în raport de și/sau 
una faţă de alta: 

O entitate aproape întotdeauna feminină se află într-o situaţie abnormă. 
Într-un caz singular, responsabilitatea situaţiei îi incumbă Mamei (vinovăţie 
descrisă în termeni sexuali). În celelalte cazuri, Sophia însăşi este 
răspunzătoare. Ea este tînără, fără experienţă, e lascivă, nesátioasá, 
,prostituatá". Nu are partener. Gindeste, acţionează, vrea să creeze singură 
sau fără încuviințarea Tatălui ori a superiorilor ei. Tatăl, aflat dincolo de 
sfera ei de acţiune, îi stirneste curiozitatea si ea urcă pentru a-l cunoaşte. 
Curioasă o face şi abisul universului: priveşte în jos şi coboară - dar cade în 
cursa întinsă de nişte fiinţe pline de răutate. Se autofecundează în loc să se 
unească cu un partener. Este animată de gîndul unei răzbunări împotriva 
soţului care a părăsit-o. Dezechilibrul ei, oricum, se lasă descris în termeni 
de insatisfactie erotică, curiozitate feminină exagerată, ignorare a ordinii 
patriarhale care domneşte în familia unde ea este „ultima născută”: 
complex juvenil în care se amestecă frustrare, revoltă, gelozie, autoerotism 
şi neliniştea profundă a separării. 

Gindirea, acţiunea şi îndoiala provocată de acţiune au drept rezultat 
apariţia unui avorton: demiurgul lumii de jos. Într-un caz particular, 
dezechilibrul ce urmează frustrării provoacă deteriorarea radicală a 
situaţiei lumii, care nu-i „rea” în sine, ci doar inferioară. Apariţia lumii sau 
degradarea ei sînt rezultatul crizei personajului feminin. 

După ce constată consecinţele vătămătoare ale actelor sale, personajul se 
căieşte, se corijează, este ajutat de „familie”, se pregăteşte să se întoarcă 
acasă şi să-şi reintre în drepturi. Îndeosebi, Sophia este factorul activ care 
ajută specia umană să suporte decăderea provocată de ea însăşi. 
Concentrind aceste date, mitul Sophiei poate fi caracterizat astfel: un 
personaj feminin se află în criză erotică şi se revoltă, cu dreptate sau fără, 
împotriva ordinii patriarhale a familiei sale. În urma acţiunilor pe care le 
întreprinde, o lume inferioară, habitat inconfortabil al omului, va veni la 
fiinţă sau va fi suplimentar deteriorată în defavoarea umanităţii. Personajul 
feminin îşi va repara greşeala, ajutind omenirea să suporte consecinţele 
negative ale propriului său comportament. 


8. Antecedente dualiste 


Nu se pune problema să examinám aici ,originea", în sens îngust, a acestui 
mit, ci numai să recunoaştem categoria de mituri în care el se integrează 
plenar. 

Or, cum am mai demonstrat-o, ne aflăm în prezenţa unui mit dualist tipic 
căruia am putut să-i găsim mai multe variante, uneori adaptate unor 
contexte nedualiste (cf. Feminine, pp. 92-6; La Passione, pp. 4-14). Ne 
limităm să expunem aici paralela cea mai frapantă a mitului Sophiei, 
culeasă la populaţiile bambara din Mali. 

Bambara din grupul mande concep lumea ca operă a două fiinţe 
antagoniste: Pemba (sau Bemba) si Făro, geniul apelor. La început, Pemba 
nu este o entitate vizibilă; mai tîrziu, se va manifesta sub forma unui arbore 
balanza (Accacia albida), apoi a unui trunchi (pembele). Cît despre Făro, 
acesta începe prin a fi o vibraţie (fáro) care-i serveşte lui Pemba ca să 
plăsmuiască cerul; apoi cade din cer sub formă de ploaie şi devine geniul 
acvatic prin excelenţă, creatură bizară locuind într-un fluviu (Dieterlen, pp. 
41-5; 53). Pemba, în chip de trunchi triunghiular, amestecînd praful ridicat 
de paşii lui cu putregai şi cu propria-i salivă, plămădeşte un ou nemaivăzut 
pe care-l cloceşte timp de patru zile. O fiinţă înzestrată cu coadă, numită şi 
„bătrinica albă la cap” (Muso Koroni kundye), iese din ou şi devine soţia lui 
Pemba. Ea dă naştere plantelor şi animalelor, care-l adoră pe Pemba ca pe 
un creator, Ngala. Muso Koroni îl plantează pe Pemba în pămînt şi trunchiul 
redevine arbore balanza, strámosul arborilor sub care se adăposteşte 
umanitatea creată de Fàro. Pemba, primul stăpîn al lumii, se află aşadar la 
originea animalelor inferioare, în timp ce oamenii şi ordinea umană sînt 
opera lui Făro. 

Oamenii primordiali nemuritori primesc hrana din cer, trimisă de duhul 
aerian Teliko, păzitorul apelor superioare ale lui Fáro. Dar starea asta 
paradisiacă nu poate dura, căci Pemba vrea ca toate femeile să se acupleze 
cu el, ceea ce provoacă gelozia lui Muso Koroni. La rîndul ei, Muso îşi 
trădează soţul, care o blestemă şi o respinge cînd îşi manifestă intenţia de a 
se întoarce la el. Muso este acum pradă disperării şi nebuniei. Aleargă de la 
vest la nord şi de la sud la est, repetind mereu aceeaşi acţiune nesăbuită. 
Din cauza dereglării vieţii sexuale, ea produce primul sînge menstrual, 
pingárind pămîntul şi toate lucrurile pe care le atinge; pe lîngă asta, 
dezvăluie oamenilor secretele lui Pemba, care nu erau menite cunoaşterii 
(Dieterlen, p. 18). 

Alarmat, Făro i se alătură lui Pemba în urmărirea lui Muso, o prinde şi 
încearcă s-o convingă să se supună soţului şi creatorului ei; dar femeia se 
declară liberă şi aici se situează originea dezordinii din creaţie: această 
libertate este cauza răului, a morţii şi nenorocirii în lume (ib., p. 19). 

Rolul lui Muso Koroni nu este însă în întregime negativ. Ea îi învaţă pe 
oameni două lucruri importante: tehnicile agricole şi limbajul. 


Limbajul mosteneste ambiguitatea celei care l-a inventat: este in acelasi 
timp dáunátor si folositor. La inceput, pentru comunicare nu era necesar 
nici un limbaj. Toate fápturile se integrau intr-un sunet continuu, ,cuvintul 
neauzit", o vibratie cu aspectul fizic al unei bile coagulate de saliva lui 
Pemba. El o incredintase celeilalte vibratii, Făro. Fiind continuu, „cuvîntul 
neauzit" era incapabil sá producá un limbaj, care se bazeazá pe intreruperi 
în fluxul sonor. Aceste întreruperi au fost provocate de orgoliul si 
nesupunerea lui Muso Koroni. Ea a suscitat minia lui Pemba, care a apucat- 
o de git si a vrut s-o sugrume, fácind-o să scoată strigăte intretăiate si 
nearticulate: aceasta este originea cuvintelor (Zahan, 16). 

Muso Koroni este o femeie - Trickster, personaj întîlnit in multe mitologii 
ale lumii. Ca şi corespondentul ei masculin, e răspunzătoare de 
introducerea răului, a morţii şi a suferinţei în lume. După ce inaugurează 
starea prezentă de decădere a umanităţii, vine în ajutorul oamenilor, 
invátindu-i tehnicile primare şi esenţiale necesare supravieţuirii în noile 
condiţii. 

Păcatul lui Muso Koroni se defineşte în termeni erotici, dar şi în termeni 
„feminişti”: ea nu mai suportă ordinea patriarhală a soţului şi creatorului ei, 
care o condamnă să asiste neputincioasă la purtările lui libere faţă de alte 
femei. Ea răspunde cu aceeaşi monedă, şi astfel lumea şi umanitatea sînt 
antrenate într-un proces ireversibil de decădere, marcate de prezenţa răului 
şi a morţii. 

Mai puţin reprezentat decît demiurgul şarlatan, Tricksterul feminin, fiinţă 
mitică cu viaţă sexuală dereglată, intervine totuşi în numeroase povestiri 
pentru a explica de ce s-au deteriorat condiţiile lumii şi ale umanităţii 
originare. 


9. Sophia, Trickster feminin 


Din punct de vedere istorico-religios, mitul gnostic al Sophiei apare astfel ca 
istoria tipică a unui Trickster feminin şi slujeşte pentru a se explica starea 
de decădere a lumii sau apariţia demiurgului unei lumi de-a dreptul sau 
parţial rele. 

Această fabulă, venită din vremuri îndepărtate şi căreia nu i se poate nici 
într-un caz stabili ,provenienta" imediată în gnosticism, pare la prima 
vedere prea puţin aptă de-a face parte din sisteme metafizice uneori foarte 
complexe, precum cele ale gnosticilor. Dar să nu ne înşelăm: mai întîi, 
teodiceea mitologică a Tricksterilor masculini si feminini posedă o 
inimitabilă profunzime, lesne de echivalat în termeni metafizici; şi în al 
doilea rînd, gnosticii înşişi, ca si platonicienii de altminteri (v. cartea mea 
Experiences, pp. 103-17), sînt interpreţi avizi de mituri străvechi, pe care le 
adaptează propriilor lor postulate dualiste. Printre aceste postulate se 
numără deseori anticosmismul şi împărţirea verticală a lumii, care formează 
una dintre premisele culturii timpului: ea se regăseşte în platonism, în 
aristotelism şi chiar în stoicism. 


În sfîrşit, dacă au aerul cá multiplică praeter necessitatem entităţile lumii 
superioare, gnosticii nu sînt singurii care fac asta: ei au exemplul 
astrologilor, pe care altminteri îi execrează (cf. infra). 

Inutil s-o mai spunem, mitul Sophiei, eonul feminin „lasciv” şi neliniştit care 
tulbură ordinea prestabilită a unui Tată îndepărtat, necunoscut şi 
incognoscibil, nu caracterizează toate sistemele gnostice. (Lăsăm 
deocamdată deschisă problema de-a şti dacă aceste sisteme pot efectiv să 
fie împărţite între „dualismul radical” - maniheism - şi „dualismul moderat” 
- celelalte sisteme.) Cu toate acestea, prezenţa mitului ne permite să 
recunoaştem de la început un sistem drept gnostic. Criteriu cu mult mai 
sigur decît anticosmismul: căci Tratatul tripartit nu este anticosmic, 
valentinienii şi adepţii lui Basilide abia-abia sînt, iar lumea din Cartea lui 
Baruh a lui Iustin nu este rea la origine; nu-i decît inferioară, ca si în 
platonism sau aristotelism. 

Vom avea ocazia să revenim asupra „pesimismului” gnostic. Ne limităm la a 
remarca deocamdată că mitul Sophiei nu este nici mai mult, nici mai puţin 
pesimist decît alte povestiri cu Tricksteri. E din vina Sophiei că lumea a 
apărut aşa cum este sau a ajuns în starea de deplorabilă imperfecţiune pe 
care i-o cunoaştem. Dar - anticipind asupra capitolului următor - tot Sophia 
acordă omului scînteia de spirit care-l face asemănător pleromei şi tot ea 
ajută intens o parte a genului omenesc - „rasa neclintită” a gnosticilor - să 
scape din capcanele fiului ei, demiurgul. 

În mai multe scrieri gnostice din faza „acută” regăsim presupozitia că lumea 
de aici nu valorează absolut nimic, că atît omul cît şi lumea sînt rezultatul 
unei lamentabile erori. Pocáinta Sophiei şi ajutorul activ dat umanităţii în 
suferinţă sînt foarte departe de concepţia creştină de felix culpa, şi chiar 
intervenţia Salvatorului gnostic, oricît de eficientă, nu alungă impresia că 
acest dezastru pe care-l suportă omul nu are nici un rost. În schimb, 
sistemele fazei ,moderate" pun accentul pe cáinta demiurgului si pe 
redistributia justiţiei celeste: totul este cît se poate de bine în cea mai bună 
dintre lumi, pe care totuşi, dacă putem, e bine s-o părăsim cît mai repede. 
Nu mai este vorba despre un platonism run wild care ar fi luat-o razna: este 
platonism pur şi simplu, platonism care continuă să se servească de mituri 
gnostice, populînd imensele înălţimi celeste cu Ogdoade, Decade, Dodecade 
şi Triacontade de eoni. 

În orice caz, ceea ce nu trebuie uitat este că demnitatea hipercosmică a 
omului se află în general asigurată de Sophia care-i insuflă, direct sau 
indirect, Spirit. Conţinutul „Bunei Vestiri” este revelaţia existenţei acestei 
scîntei de Lumină transcendentă. Indiferent dacă păcatul ei este fericit sau 
nu, oamenii din rasa aleşilor au dreptate s-o venereze pe Sophia cea Sfintá, 
uitînd-o pe Prostituata Sophia. 

Capitolul V 
Demiurgul ignorant 
1. Apariţia, înfăţişarea si numele lui 


În majoritatea miturilor gnostice, Demiurgul lumii este expulzat, în cadrul 
unui episod de maternitate involuntară, de o Mamă cuprinsă de îndoieli şi 
nesiguranţă. Excepţie fac textele de o simplicitate primitivă referitoare la 
primii gnostici - Simon, Menandru, Saturnin, Carpocrate; Cartea lui Baruh a 
gnosticului Iustin, care operează exclusiv cu mitul unui Trickster feminin; 
Tratatul tripartit, unde Sophia este înlocuită prin entitatea masculină Logos: 
astfel, Demiurgul se desprinde de un Tată, dar de un Tată a cărui slăbiciune 
e tipic feminină (I 94, 15 sq.); sistemul sethienilor lui Ipolit (V 19, 1-22, 1), 
care-şi află o paralelă in Parafraza lui Sem (VII 1), unde entităţile nu sînt 
personalizate: echivalentul Sophiei este un dublu sex care se 
autofecundează, iar cel al Demiurgului un vînt teribil în formă de şarpe; în 
fine, fac excepţie toate tratatele care nu menţionează mitul Sophiei, deşi 
rare sînt cele care nu fac măcar o aluzie la el. 

Pentru că dubla caracteristică a Demiurgului este de a fi ignorant şi 
lăudăros, aroganta fiind consecinţa logică a sentimentului unicitátii sale, 
derivat din necunoaşterea Mamei şi, astfel, a pleromei sau a Totalităţii 
divine din care ea provine, e normal ca majoritatea variantelor mitului să 
menţioneze că el îşi ignoră complet originea. Exemplul clasic este cel al lui 
Ialdabaoth, Demiurgul ofitilor lui Irineu (I 30, 4 sq.), despre care Celsus la 
Origen (c. Cels., VI 31) precizează că are forma unui leu. Există aparente 
excepţii de la această regulă. În Scrierea fără titlu, primul Arhonte se iveste 
în întunericul emanat de Sophia şi observă existenţa a ceva mai înalt decît 
el; atunci, Invidia şi Furia lui se detaşează de el şi o substanţă apoasă - 
Materia - se scurge în Haos (II 98, 11 sq.). Acest episod va fi straniu 
duplicat de cel ce urmează şi furnizează o explicaţie pentru existenţa 
Întunericului şi a Materiei, considerată deci nu ca un al doilea principiu, ci 
ca o emanatie a cărei origine urcă, în ultimă instanţă, la Sophia însăşi. Dar 
Demiurgul lumii este ulterior zămislit de Pistis (aici Sophia este o imagine, 
adică o copie devitalizată a ei), cînd aceasta vizitează Haosul şi se 
întristează adînc. Confuzia ei devine o creatură spre care Pistis îşi îndreaptă 
atenţia şi căreia, suflindu-i în faţă, îi transmite ceva din pneuma ei. 
Ialdabaoth, Arhontele androgin leontomorf, apare din Materia apoasă. Îşi 
ignoră mama, nu însă cu totul, căci i-a văzut reflexul în apă şi i-a auzit vocea 
pronuntind cuvîntul /aldabaoth (textul dă cuvîntului o etimologie fantezistă). 
Din cauza formei sale leonine, Arhontele este de asemenea numit Ariael (de 
la ebr. 'RY; 99, 23 sq.). 

În Apocriful lui Ioan (BG 37, 18-38, 10, p. 118 Till = II 10, 7-28 p. 58G. = p. 
108-9 T.), Ialdabaoth se desprinde de Sophia în acelaşi timp cu Ignoranta 
(Agnoia) sau Nebunia (Aponoia), care l-a generat şi-i va fi tovarăşă într-o 
creaţie unde se respectă întodeauna principiul gemeleitátii complementare 


(masculin-feminin). El are înfăţişarea unui „şarpe cu gură de leu, cu ochi de 
foc scinteietor" (BG p. 107-8 T.). Ca si în alte texte (cf HE 94-5; p. 39, 15 
Sq.; SST 103; Samael; EE 56, 23 sq.: Sakla; etc.), Demiurgul mai poartă de 
asemenea numele de Samael si Sakla. 

Natura Puterilor (HE 86, 27 sq.) precizeazá cà Samael (etimologic: ,zeul 
orbilor"!) este orb (b- lile), ignorant şi arogant; în alte părţi, acest avorton 
material creat din umbra emanată de Pistis-Sophia-Incoruptibilitate (t-m- 
ntattako) este reprezentat ca o fiară androgină, leontomorfă, arogantă (HE 
94, 4 sq.). 

La sethienii lui Ipolit (V 19, 1-22, 1), Demiurul este un teribil vînt ofidian 
care mişcă apele întunecoase. Docetii (Hipp. VIII 8, 2-10, 11) precizează că 
el e divinitatea de foc care i-a vorbit lui Moise în rugul aprins; este imaginea 
în Tenebre a unui eon a cărui transcendentá se află pentru totdeauna 
separată, prin firmament, de lumea de jos. Substanţa lui e Întunericul; el 
are pornirea de a persecuta elementele divine, sufletele, care transmigrează 
din corp în corp. 

Valentinienii, al căror sistem, în forma transmisă de Ipolit (VI 29, 1-36, 4), 
apare ca apropiat de sistemele gnostice originale şi deci mai vechi probabil 
decît savantele elaborări ale lui Ptolemeu, Heracleon şi Theodot, nu-şi 
crutá, ca aceştia din urmă, Demiurgul, definindu-l ca „avorton” (éktróma: 
31, 2), „stupid şi nebun” (33, 1; 35, 1), al Sophiei. Demiurgul e totuşi 
departe de a fi Dusmanul, Diavolul, ca la Carpocrate (Iren. I 25, 4 = Hipp. 
VII 32, 4), sau Tatăl Diavolului, ca la arhonticii lui Epifaniu (40.5, 4). 

În cele mai multe cazuri, numele creatorului lumii este Ialdabaoth. Unii 
gnostici tardivi ca arhonticii şi un alt grup, neprecizat, la Epifaniu (40.2, 6; 
15.2, 2-4), preferă să-l numească Sabaot - care este, în cîteva texte 
originale, un duplicat pocăit al Demiurgului (v. infra). Peratii lui Ipolit (V 17, 
7) îi dau epitetul de „asasin”, după Ioan (8, 44). În Pistis Sophia, Marele 
Arhonte, tiranul tuturor tiranilor cosmici, se numeşte Adamas (I 15, p. 15; I 
27, p. 23 S.-T. etc.). Dar alt print celest, al treilea printre Puterile Triple 
(tridinamoi), poartă numele de Authades, Trufasul (I 29, p. 25), atestat în 
alte părţi ca epitet al demiurgului Ialdabaoth (AJ BG 46, 1, p. 132 Till etc.; 
M. Tardieu, p. 118, traduce „neruşinatul”). De la Authades emană o forţă 
leontocefală ce vrea să pună stápinire pe energia spirituală a Pistis Sophiei 
(I 30, p. 27). După ce-i înghite puterea, dünamis-ul ei de Lumină, 
leontocefalul produce o făptură asemănătoare lui însuşi, pe laldabaoth, 
fiinţă de foc şi de întuneric (I, 31 p. 28). 

În Cartea lui Baruh a lui Iustin, care face corp aparte, Demiurgul în 
aparenţă nezămislit se numeşte Elohim (Hipp. V 24, 2 sq.). El Sadday şi 
Sabaot sînt apelativele Divinităţii in VT; Elohim este unul dintre numele lui; 
Adamas derivă de la Adam şi a fost obiectul unor speculaţii etimologice, la 
naaseni de exemplu (Hipp. V 7, 35), unde nu e Arhontele ci, dimpotrivă, 
Omul Ceresc adamantin, incoruptibil (de la a-damáó). Care sînt însă 
explicaţiile celorlalte nume ale Demiurgului? 


Saklas, venind din arameanul SKL', inseamná ,nebun". Arhontele este 
fratele geamăn al Nebuniei (cf. AJ II 10, 25; Barc, Samael p. 123). 

E greu de precizat etimologia lui Samael. B. Barc derivă numele din cuvîntul 
de origine necunoscută sémél, desemnind în VT un idol care profaneazá 
sanctuarul lui Iehova (ib., pp. 136-7). 

Cit despre Ialdabaoth, au fost avansate mai multe ipoteze, cea mai veche 
făcîndu-l să derive din YLD (,fiu") şi dintr-un cuvînt feminin neatestat de 
origine feniciană, înrudit cu ebr. bóhü, „haos”: Fiul Haosului (Fallon, p. 31). 
Împotriva acestei interpretări tradiţionale, Gershom Scholem a ridicat 
obiecţii gramaticale de care, din nefericire, propria lui soluţie nu pare 
scutită: Abaoth ar fi forma prescurtată a lui Sabaoth şi yâled ar fi participiul 
activ al verbului aramean pentru „a naşte, a zămisli”, de unde: Cel care-l 
zămisleşte pe Sabaoth (Scholem, pp. 405-21). O altă soluţie, elegantă, dar 
respinsă de majoritatea cercetătorilor, a fost avansată de S. Giversen, după 
forma alternativă A/tabathó, care se regăseşte în trei locuri în textul AJ II şi 
care ar proveni din '/t/bwt, „Dumnezeu al dorințelor” (Giversen, p. 200). 
Ignorant, arogant, fanfaron şi vanitos, prost, nebun şi asasin, acest avorton 
leonin al unei lumi mai bune, care-şi va întrebuința talentele derizorii în 
detrimentul umanităţii, pare făcut ca să-şi atragă ura gnosticilor. Numai că 
mitologia Demiurgului prezintă aproape tot atitea variante cîte doctrine. Ca 
urmare, este o naivitate să afirmăm că, pentru gnostici, Demiurgul rău al 
acestei lumi se confundă cu Dumnezeul evreilor. Lucrul nu-i valabil fără 
rezerve decît pentru puţini dintre ei. 


2. Fanfaronada Arhontelui 


Fanfaronada Demiurgului derivă în mod clar din ignoranta lui, dar aici vine 
să se adauge uneori o a doua motivaţie, mai subtilă: într-adevăr, în unele 
texte el îşi proclamă atit de viguros unicitatea tocmai pentru că stie sau 
bănuieşte că deasupra lui există lucruri cu mult mai importante. 

La ofitii lui Irineu (I 30, 4 sq.), în Scrierea fără titlu (II 103, 10) şi in AJ (BG 
44, 14 sq. = II 13, 7 sq., p. 116-17 T.), Demiurgul se laudă după ce i-a creat 
pe arhontii ceresti: , Sint un zeu gelos, nu existá nimeni in afara mea" (BG, 
trad. Tardieu). Mai multe pasaje din VT sînt combinate aici, in care 
Dumnezeu se proclamá unic (Is. 45, 5 si 46, 9) si ,gelos" (zélótés: Dt. 5, 9). 
Dar, observă AJ - unul dintre promotorii a ceea ce s-ar putea numi „exegeza 
inversă” a VI -: „Prin asta le arăta deja îngerilor subalterni că există un alt 
zeu! Într-adevăr, dacă n-ar fi existat altul, pe cine ar fi putut să fie gelos?” 
(BG, p. 117 T.). 

În Natura Puterilor (II 94, 21 sq.), avortonul androgin al Sophiei, imediat ce 
a făcut ochi, a şi devenit arogant şi a spus: ,«Sint Dumnezeu şi altul în afară 
de mine nu există!» Atunci de sus răsună o voce, a Autorităţii supreme, 
rostind: «Te înşeli, Samael!» - Este dumnezeul orbilor. Si el zise: «Dacă 
există un altul in fata mea, să mi se arate!». Şi atunci Sophia a întins 
degetul (şi) a virit lumina in materie" (p. 67 B). 


3. Crearea Puterilor ceresti 


După credinţa ofitilor lui Irineu (I 30, 4 sq.), Ialdabaoth emite un fiu care la 
rindul lui emite un altul si astfel apare hebdomada arhontilor planetari. 
Numele lor ne-au fost transmise si de Irineu (30, 5) si de Celsus la Origen 
(c. Celsum VI 31), care pe deasupra ne descrie si formele lor si ne dà 
informatii asupra planetei pe care o reprezintà fiecare dintre ei. Conflictele 
de putere dintre cei şapte prinți cereşti îl necájesc tare pe Ialdabaoth, si el 
priveşte în jos spre materie. Dorinţa lui prinde formă în materie, într-o 
ogdoadă constituită de Intelectul ofidian (=Diavolul, Şarpele Paradisului), 
Spirit, Suflet, Uitare, Răutate, Invidie, Gelozie şi Moarte. Această creaţie, 
redusă aici la esenţial, e structurată după modelul arhetipal al pleromei, pe 
care lIaldabaoth, ca fiu al Sophiei, îl contine în el însuşi. Este visul lui treaz, 
provenind însă din străfunduri, din comoara ascunsă a unei memorii 
genetice care prinde acum consistenţă materială. Cum precizează Tratatul 
tripartit (| 5), un produs tardiv al valentinismului, libera fantezie a 
Demiurgului se loveşte întotdeauna de modelele transcendente imprimate 
în gindirea lui, ceea ce vrea să însemne că lumea al cărei arogant creator 
este păstrează mereu o slabă urmă a pleromei; dar fantasmele acestea (78, 
34) arhetipale sint lipsite de Ratiune si de Lumină, „sînt făcute din nimic” 
(78, 39) şi se întorc în neant. Arhontii înşişi apar ca umbrele unor entităţi 
pneumatice; ei se ceartă mereu pentru putere, pentru că fiecare, avind 
reminiscenta confuză a îndepărtatei şi nobilei lui origini, este convins de 
superioritatea lui asupra celorlalţi (79, 20-32). 

În AJ, Sophia, ruşinată din cauza avortonului ei Ialdabaoth, vrea să-l 
ascundă de ochii nemuritorilor şi instalează un tron pentru el în mijlocul 
unor nori luminosi care sînt „locul gloriei lui Iehova”, iar tronul lui este 
chiar „tronul lui Iehova, cerul sau firmamentul" (Tardieu, p. 275). 
Ialdabaoth însă nu rămîne acolo şi îşi construieşte altundeva „un eon încins 
de foc strălucitor”. Unindu-se apoi cu sora lui geamănă Ignoranta (Agnoia) 
sau Nebunia (Aponoia), aceasta dă naştere la „doisprezece îngeri, fiecare 
dintre ei (stabilit) în eonul său după modelul eonilor nepieritori” - îngeri 
care sînt cele douăsprezece semne ale zodiacului (BG p. 108-9 T.; Tardieu, 
pp. 277-84. Urmează crearea celor şapte planete, dintre care cinci, cu dublu 
domiciliu astrologic, sînt numărate de două ori, astfel încît seria completă 
să conţină douăsprezece entităţi; şi crearea celor trei sute şaizeci de grade 
ale cercului zodiacal, pe care copistul neastrolog al versiunii II le corijează 
în trei sute şaizeci şi cinci, identificindu-le astfel numărului de zile din anul 
solar. 

În urma unei confuzii de acelaşi fel, numele şi figurile hebdomadei 
arhontice zoomorfe sînt asociate zilelor săptămînii (Tardieu, pp. 287-9), în 
vreme ce este aproape sigur, aşa cum deja văzuse Wilhelm Bousset 
(Hauptprobleme, p. 9), că e vorba aici despre o serie planetară completă, 
aranjată în ordinea numită „chaldeeană” a planetelor (cf. Expériences, p. 
122). Ialdabaoth-Saklas îşi transferă o parte din energie asupra celor şapte 
Seniori ai cerurilor, dar nu le transmite nimic din lumina pură pe care o 
primise de la Sophia. Această Glorie, hipercosmică totuşi, îl aşeza de drept 


in fruntea lor: ,Iatá de ce s-a numit el insusi zeu, inchipuit cum era cu 
privire la locul de unde ieşise” (II, p. 113-4 T.). Într-adevăr, „este nelegiuit, 
în nebunia dintr-însul, căci a spus: «Sint Dumnezeu si nu există alt 
Dumnezeu în afara mea», neştiutor cum este de întemeierea lui, (de) locul 
de unde a venit" (II, p. 111 T.). 

După ce creează hebdomada planetară, Ialdabaoth le dă planetelor 
masculine - însoţitoare feminine: Providența, Divinitatea, Stápinirea, 
Gelozia, Regalitatea, Inteligența, Înţelepciunea, „însuşiri şi virtuti care în 
realitate sînt vicii” şi corespund atributelor tradiţionale ale Dumnezeului din 
VT (Tardieu, pp. 290-1). Aceste syzygiai „au un firmament (steréóma) în 
fiecare cer şi un eon (aión) după asemănarea eonului care există de la 
început în intenţia (typos) Nepieritorului” (BG, p. 128 Till). Privind în jos la 
mulţimea puterilor ieşite din el, Ialdabaoth îşi proclamă unicitatea. 

Mai puţin specifică în ce priveşte entităţile celeste derivate din Ialdabaoth, 
Scrierea fără titlu precizează cá Arhontele ignorant îşi emite Gîndirea 
printr-un Cuvint care pluteşte pe ape în formă de Spirit (cf. Gen. 1, 2). El 
desparte uscatul de umed; din primul îşi face pămîntul de sub picioare, 
dintr-al doilea - cerul. Prin Cuvint, laldabaoth creează şase Printi, 
completind hebdomada planetară; le dă insotitoare femele, care sînt cele 
şapte atribute ale divinității veterotestamentare, înţelese aici ca vicii (II 
101, 1-102, 25; cf. HE II 94, 34-95, 4). 

În sistemul valentinian expus de Irineu (I 1, 1-8, 4), Arhontele (care nu-i 
deloc ráu, ci numai temporar ignorant) este creatorul celor sapte ceruri 
inteligibile, fiind şi numit Hebdomada din pricina asta (5, 2). Mama lui, 
Sophia, exilată în al optulea cer, sub limita pleromei, făptuieşte mereu prin 
el (5, 3), ceea ce face din cosmos imaginea eonilor transcendenti. Dincolo 
de speculaţiile numerice foarte complicate ale valentinianului Marcos (Iren. 
I 13, 1-25, 5 = Ep. Pan. 34, 2, 1-20, 12), transpare aceeaşi schemă mitică: 
Demiurgul, ignorind planul creaţiei, care-i este transmis fără ştirea lui de 
propria-i Mamă, foloseşte cele patru elemente şi cele patru însuşiri după 
imaginea Ogdoadei transcendente; cele opt sfere (construcţii teoretice, care 
nu sînt identice cu Cerul celor fixe şi cu cele şapte planete, asociate aici cu 
cele şapte vocale greceşti şi, după toate aparențele, cu cele şapte note 
muzicale: 14, 7), împreună cu Soarele si Luna, după Decada eonilor; 
semnele zodiacului după Dodecadă - ceea ce dă un ansamblu de treizeci de 
entităţi, imagini ale Triacontadei divine. În ratiunile sale numerice, 
cosmosul este ordonat după modelul pleromei, dar nu este infinit precum 
aceasta; va fi împrăştiat, distrus, la sfîrşitul timpurilor (17, 2). 

Crearea „acestei lumi apărute din greşeală” (Ev Ph II 75, 3) nu este 
separată de crearea cerurilor; dar relele se acumulează în partea de jos, iar 
Diavolul este şi el trimis acolo din cauza greutăţii sale. Valentinienii 
consacră genezei lumii materiale o secvenţă memorabilă în textele lor. 
Astfel, în Evanghelia Adevărului (I 17, 5-21), ignoranta Demiurgului 
provoacă neliniştea şi spaima, o nelinişte care, solidificîndu-se ca o ceaţă 
deasă, întăreşte greşeala, iar aceasta la rîndul ei îşi creează propria materie 


şi se pregăteşte să instaleze în ea un substitut al Adevărului. Pátrimea 
Neliniste-Spaimá-Gresealá-Uitare este cea care a modelat Pámintul. 

În sistemul expus de Irineu, cele patru elemente materiale sînt 
componentele solidificate ale pasiunii Sophiei: pămîntul este neliniştea ei, 
apa este spaima, aerul - durerea, focul devorator - ignoranta care a generat 
celelalte stări morbide (I 5, 4; cf. 4, 2 pentru o versiune uşor diferită). 


4. Crearea omului 


După crearea puterilor cereşti, cele patru povestiri mitice urmărite pînă aici 
(ofiti, AJ, SST şi HE) vorbesc despre crearea primului om. În timp ce în AJ 
episodul este pus în legătură cu pocáinta Sophiei, în celelalte trei naratiuni 
el urmează laudei de sine a Arhontelui. Secventele sint stereotipe: 
Ialdabaoth spune: „Sînt Dumnezeu etc." (Is. 45, 5), dar Vocea Mamei il 
dezminte. Conform rezumatului lui Irineu (I 30, 6), arhontii sint tulburati 
cînd li se arată existenţa unei forte superioare lor. Se pun să plásmuiascá 
omul după propria lor imagine (Gen. 1, 26), numai că, fără ca ei s-o ştie, 
Mama le inspiră proiectul unei creaturi al cărei scop va fi să-l deposedeze 
pe laldabaoth de puterea lui spirituală. Prea slabi pentru a-l face viu, 
arhontii creează corpul imens al unei făpturi tiritoare, incapabilă să se ţină 
pe picioare. Ialdabaoth îi suflă în faţă Spiritul Vieţii (Gen. 2, 7) primit de la 
Mama sa şi de acum înainte acesta va fi în posesia omului, iar Arhontele va 
fi lipsit de el. Şi omul, posesor al Intelectului şi al Intentiei, aduce mulţumiri 
pleromei, indepártindu-se de plăsmuitorii lui. 

În Scrierea fără titlu, cînd Ialdabaoth se laudă, Pistis Sophia îi strigă: „Te 
înşeli, Samael!” şi i se arată ca un reflex în apă, retrăgîndu-se apoi în lumina 
ei (II 103, 10 sq.). Episodul este urmat de cel al dedublării Demiurgului - pe 
care-l vom analiza mai departe. După ce se luptă împotriva fiului său bun 
Sabaot, Ialdabaoth vrea din nou să ştie dacă se mai află cineva deasupra lui 
- şi atunci Adam-Lumina, o rază antropomorfá, ţişneşte din Ogdoadă. 
Pronoia, insotitoarea lui Ialdabaoth, se îndrăgosteşte de Adam si din dorinţa 
ei apar pierderi de sînge luminoase (= sámintá feminină) care cad pe 
pămînt şi-l purifică, fiind purtătoare de spirit. Din acest singe se ridică 
Erosul androgin de care toate puterile inferioare se îndrăgostesc. Apărut în 
mijlocul lor, Eros le provoacă emoţii autoerotice ale căror produse, căzute 
pe pămînt, se află la originea plăcerilor acuplării. După apariţia Erosului, 
din sáminta Pronoiei creşte vita-de-vie si cei care beau vinul ei sînt impinsi 
spre senzualitate; ceilalti copaci, precedati de smochini si de arborele de 
rodii, ale căror fructe sînt traditional asociate vulvei, răsar din sáminta 
masculină şi feminină a arhontilor (108, 11 sq.). Florile sînt produsul 
sîngelui menstrual al mai multor entităţi celeste: trandafirul provine din 
Primul Suflet, florile parfumate din cele şapte fecioare ale Pronoiei etc. 
Animalele sînt apoi create din ape, din sáminta pe care fiecare specie de 
arhonti o ejaculeazá dorindu-l pe Eros. 

Vine rindul primului om, dupá un procedeu de reduplicare utilizat frecvent 
in acest text, ca si in textul inrudit Natura puterilor. Pentru cá Pistis Sophia 


este o entitate feminină (dedublatá deja în Pistis si în imaginea ei, Sophia - 
98, 11 -, apoi în Sophia şi fiica ei, Zoe - 104, 13 sq.), ea va interveni în 
istoria creaţiei omului sub forma unui personaj feminin. Astfel, dintr-o 
picătură de lumină aruncată de Sophia pe ape (113, 12 sq.) este creată Eva 
de Lumină, Povátuitoarea, Hermafrodita. 

Pentru a-l crea pe om, cei şapte arhonti îşi lasă sămînţa în mijlocul 
pămîntului şi-i formează corpul, a cărui structură seamănă cu a lor proprie, 
dar forma - cu cea a lui Adam-Lumina: de aceea numele lui este Adam (115, 
1 sq.). 

Adam este lipsit atît de suflet cît şi de spirit. În a patruzecea zi de la 
apariţie, Zoe îi trimite suflul ei şi aşa reuşeşte el să se mişte, fără a putea 
totuşi să se ţină pe picioare. Arhontii îl aşază in Paradis, unde Sophia o 
trimite pe Eva de Lumină să-l ridice şi să-i dea vedere. Îndată ce-o vede pe 
Povăţuitoare, Adam o glorifică. 

Duplicarea episoadelor şi dedublarea fiinţelor divine răspund unei logici cu 
totul obscure în naraţiunea confuză din Natura Puterilor, dar înşiruirea 
secventelor în prima povestire cosmogonicá şi antropogonică (II 86, 27 sq.) 
se aseamănă cu cea din Scrierea fără titlu. După declaraţia lui Ialdabaoth si 
răspunsul Pistis Sophiei-Incoruptibilitate (t-m-nt' attako, echivalent copt al 
grec. aphtharsia), Mama îl alungă pe Arhonte în haos şi-n abis şi-l instalează 
în loc pe propriul ei fiu, făcut după modelul eonilor transcendenti (87, 1-11). 
Apoi Incoruptibilitatea priveşte în jos spre apele care-i reflectă imaginea. 
Puterile psihice încearcă în van s-o acapareze. Ele ţin sfat şi, ca s-o facă 
prizonieră în vreun fel, decid să modeleze, după imaginea din ape, un om de 
tárinà (chois) drept momeală pentru ca Incoruptibilitatea să vină să se 
fixeze acolo (87, 13-88, 3). La început, omul nu-i în stare să se ţină pe 
picioare, dar Spiritul venit din pămîntul adamantin (p-kah-nadamantine) se 
introduce într-însul (88, 3-17). 

Mitul antropogonic din AJ urmează aproape acelaşi scenariu, fără episoade 
intercalate si concentrindu-se, în cele două versiuni lungi ale sale, în special 
asupra unei informaţii de natură tehnică privind diverse genuri de melotezie 
(corespondențe între părţile sufletului sau trupului şi astre - sau alte 
entităţi astrologice). 

Pocáinta Sophiei, dacă initial a avut drept scop reintegrarea ei în pleromă, 
implică ulterior de asemenea asumarea unei responsabilităţi faţă de 
cosmosul creat din propria-i ignoranță, un cosmos pe care forte active 
necontrolate îl fac să fie plin de capcane, complicîndu-l, mai ales în urma 
unui episod care din nou scapă controlului eonilor de Lumină: facerea 
omului. 

Mai întîi, Sophia ia cunoştinţă de răul (kakía) ce decurge din apostazia lui 
Ialdabaoth. Plină de ruşine, ea se ascunde în tenebrele Ignorantei, pradă 
unor mişcări haotice (BG, p. 130 Till). Atunci Ialdabaoth-Trufasul (Authadés) 
află de existenţa Mamei sale, dar continuă să ignore ceea ce este deasupra 
ei. Sophia izbucneşte în plins privind lucrarea nelegiuită a fiului ei. 
Perechea ei divină o aude şi, prin intercesiunea celorlalţi eoni şi cu 


aprobarea Tatălui Inscrutabil (aóraton), coboară pentru a îndrepta tot răul. 
În timpul acestei operaţiuni, Sophia nu este acceptată în pleromă, rămînînd 
doar într-un al nouălea cer. O voce ajunge pînă la ea, anuntindu-i sosirea 
eonului numit Om Primordial şi a fiului ei, acesta din urmă prefigurat printr- 
o imagine reflectată de ape. Arhontii văd imaginea şi-şi spun între ei: „Să 
facem un om după imaginea lui Dumnezeu şi după asemănarea lui” 
(„asemănarea noastră” în II 15, 1-4; BG, p. 137 Till = 122 T.). Ei modelează 
o creatură (plasma) ca imitatie (mímesis) a imaginii reflectate în apă, care la 
rindul ei imită imaginea imperfectă a Omului Perfect (téleios; BG, p. 138 
Till). Creatura va fi numită Adam, si cele Şapte Puteri (exousíai) fabrică 
fiecare cite un suflet (psyché) pentru el, astfel încît îngerii să-i poată 
construi apoi corpul ceresc, după cum urmează: Divinitatea creează sufletul 
osos, Stápinirea - sufletul fibros sau nervos, Gelozia (sau Focul) - sufletul 
cărnii (sárx), Providența (prónoia) - sufletul medular şi tiparul corpului, 
Regalitatea - sufletul sangvin, Inteligența - sufletul pielii şi Înţelepciunea 
(sophia) - sufletul păros (BG, p. 139 Till). Plecînd de la această schemă 
psihică stabilită de cele şapte exousiai, îngerii modelează membrele (znélos, 
harmós) Adamului ceresc, din creştetul capului pînă la unghiile picioarelor, 
într-un lung episod de melotezie anatomicá (AJ II si IV p. 125-7 T.) ce se 
continuă pînă la atribuirea a treizeci de demoni părţilor corpului (II si IV p. 
128-9 T.), printr-o listă stoică a celor cinci părţi ale hegemonikon-ului sau 
„simţ intern” al sufletului-spirit şi printr-un tablou al celor patru calităţi 
elementare si al celor patru principale pasiuni ale sufletului (Tardieu, 311- 
14). 

Dar această creatură celestă, dotată cu tot ce-au putut să-i ofere Puterile şi 
cei 360 de îngeri, rămîne inertá si nu se ridică în picioare decît atunci cînd, 
la intervenţia Sophiei, Tatăl suprem îi comunică lui Ialdabaoth secretul 
animării Golemului: Ialdabaoth va trebui să sufle asupra feţei lui Adam 
puţin din spiritul (pneáma) primit de la Mama sa. O dată lucrul împlinit, 
Adam se ridică (BG p. 142 Till). Prin pneuma provenită din pleromă, el 
devine superior Puterilor care l-au modelat si lui laldabaoth însuşi. 
Cunoscind secretul, arhontii vor să se debaraseze de el şi-i găsesc un loc 
jos, în regiunea (méros) materiei (hyl6), pentru a-l exila în extremitatea 
opusă patriei hipercosmice de unde spiritul său îşi trage originea. 
Milostivindu-se de pneuma lui Adam, Tatăl nenăscut îi trimite acum în 
ajutor (boéthós) propriul sáu Suflu, Inteligenta-Luminá numită Zoe-Viatá 
(BG p. 146 Till. Numai că la vederea scînteii de lumină care luceste în 
Adam, arhontii îşi dau definitiv seama de superioritatea lui şi hotărăsc să-l 
închidă pentru totdeauna în materie, creînd pentru el, abia în acest punct, 
corpul fizic făcut din patru elemente (pămînt, apă, foc şi vînt), cărora li se 
adaugă tenebrele si concupiscenta (epithymia): „lată mormîntul refacerii 
corpului! Iată cu ce l-au invesmintat pe om tilharii aceştia: locul uitării! Si 
(astfel) el a devenit un om muritor. lată catabaza dintru început si ruptura 
dintru început!” (II p. 137 T.). Un alt element se adaugă acestei ultime si 
mizerabile creaţii a arhontilor, un element înzestrat cu o importanţă 


considerabilă nu numai la gnostici, ci si la neoplatonicienii târzii: 
antikeimenon pneuma, spiritul ráu - sau, mai corect, antimimon pneuma - 
„spiritul contrafăcut”. 


5. Spiritul contrafăcut 


Desemnat în mai multe locuri din AJ (BG, II), ca si în alte texte gnostice, 
drept antimimon pneuma, spiritul contrafăcut este o noţiune fundamentală 
a gnosticismului. El e definit ca o chintesentá a puterilor astrale rele, 
epitomá a Fatalităţii (heimarméné): Demiurgul Ialdabaoth „a ţinut sfat cu 
puterile lui. Ei toti au dat naştere Fatalităţii şi i-au inlántuit cu măsuri, clipe 
şi timpuri pe zeii cereşti, pe îngeri, demoni şi oameni, astfel încît toţi să fie 
ţinuţi prin legătura (ei), care domină toate lucrurile: tel dăunător şi funest!” 
(BG p. 157-8 T. = p. 184 Till). „Într-adevăr, din această Fatalitate au apărut 
toate nedreptăţile, ticăloşiile şi blestemele, legătura uitării şi a ignoranței, 
ca şi toate preceptele tiranice şi păcatele strivitoare şi spaimele cele mari. 
Şi astfel, întreaga creaţie a fost orbită, ca să nu poată fi cunoscut 
Dumnezeul care este deasupra lor, a tuturor” (II p. 157-8 T.). 

În alte părţi, spiritul contrafăcut primeşte o caracterizare mai precisă: este 
o informaţie astrală genetică ce însoţeşte în lume fiecare suflet, şi relaţia 
unei persoane cu propriul ei antimimon pneuma determină felul în care 
sufletul îi va fi judecat după moarte (BG, p. 174 Till). 

Mai optimist decît alte tratate gnostice, AJ neagă reîncarnarea (Tardieu, pp. 
154; 33-4). Toate sufletele, inclusiv cele rătăcite de spiritul contrafăcut, vor 
avea dreptul la salvare, ultimele după ce vor fi fost instruite de către alte 
suflete, care posedă Spiritul viu (BG, p. 178 Till = p. 154 T.). Numai 
blestemul împotriva Spiritului lasă un suflet pradă pedepsei veşnice. 

Vedem aşadar că spiritul contrafăcut este reprezentat în acelaşi timp ca 
Arborele nedreptátii, chintesenta legăturilor Fatalităţii astrale, si ca factorul 
cel mai puternic al destinului individual. El se alătură concepţiei acelor 
prosartemata sau „apendice” de care vorbeşte Basilide (Clem. Al. Strom. II 
112), cheaguri, concretiuni planetare care atrag sufletul către viciu. Isidor, 
fiul lui Basilide, pare să le fi consacrat un întreg tratat - Despre sufletul 
adventice (Peri prosphyoüs psychés), în care respinge ideea că destinul 
astrologic poate îngrădi libertatea raţiunii umane (ib., II 113, 3-114, 1). Este 
perfect evident că speculaţii de acest gen se găsesc la originea motivului 
foarte răspîndit al informaţiei dobîndite de suflet în timpul trecerii sale prin 
sferele planetare (la intrarea sau la ieşirea din lume), teorie care va 
conduce la formula vehiculului astral (óchéma) al neoplatonicienilor de 
după Plotin (cf. Experiences, pp. 119-44). 

Se observă cu uşurinţă că opiniile din AJ tin de o polemică antiastrologică 
prezentă in diverse doctrine gnostice, incluzind şi maniheismul. Rezultatul 
ei se află codificat, în cea mai completă şi coerentă formă, în textul tardiv al 
tratatului Pistis Sophia, ale cărui raporturi cu maniheismul aşteaptă încă să 
fie precizate. Pistis Sophia elaborează o teorie a spiritului contrafăcut strîns 
legată de cosmologia, de antropologia si de soteriologia pe care le 


vehiculează. Întîlnim mai întîi antimimon pneuma în capitolele 111-15 din 
cartea a doua a Pistis Sophiei. Spiritul contrafácut provine aici din viciile 
arhontilor cosmici si împinge sufletul către aceleaşi vicii, care constituie 
hrana lui (trophai: „Antimimon pneuma caută relele (kakía) şi poftele 
(epithymiai) şi păcatele” (p. 138 S.-T. = 283-4 M.), fortind astfel sufletul să 
cadă în greşeală. După moartea fizică, sufletul al cărui spirit contrafăcut 
este puternic va fi trimis într-un corp nou şi păcatul se va propaga astfel 
încît „sufletul să nu iasă din transmigratiile (metabola corpului (sóma) pînă 
ce nu va parcurge ultimul ciclu (kyklos) care i-a fost destinat” (113 p. 191 
S.-T.). Dimpotrivă, cînd spiritul contrafácut este slab, el va fi abandonat la 
trecerea prin sferele arhontilor Fatalităţii astrale. Sufletul eliberat va fi 
încredinţat bunului Sabaot şi va ajunge în sfirşit la Comoara de Lumină. 
Pentru a dezlega sufletul de spiritul contrafăcut, PS menţionează două 
metode: botezul care, în felul unui foc purificator, dizolvă peceţile păcatelor 
puse pe suflet şi-l separă de antimimon pneuma (115 p. 193-4 S.-T.), precum 
şi rugăciunea de mijlocire pentru morţi (111-2 p. 183-9). 

Într-o halucinantă parodie a dialogului Timaios al lui Platon (41d sq.), mitul 
facerii sufletului şi a spiritului contrafăcut este povestit în amănunt în 
capitolele 131-32 (p. 217-26 S.-T. = 331-46 M.). 

Cei cinci arhonti ai Fatalităţii astrale trimit sufletele preexistente în lume şi 
creează noi suflete. În primul caz, ei dau sufletelor care coboară să bea din 
cupa uitării, conținînd sáminta (sperma) relelor (kakía) si a dorințelor 
(epithymiai). Această băutură letală se transformă într-un fel de corp (s6ma) 
care înfăşoară sufletul (psyché) şi i se aseamănă: de aceea este numit spirit 
contrafăcut şi formează ca un vesmint de deasupra (énduma) pentru suflet 
(131 p. 219 S.-T. = 334 M)). 

Într-al doilea caz, un nou suflet este creat de cei cinci arhonti ai Fatalităţii 
(planetele Cronos, Ares, Hermes, Afrodita, Zeus: cf. 136-7 p. 234-5 S.-T.), 
din sudoarea, lacrimile si respiraţia tuturor colegilor lor cereşti. Această 
materie conținînd cîte o parte din fiecare planetă este adunată, amestecată 
şi tăiată ca nişte plinite mici: sufletele individuale, care vor fi pe loc 
îmbrăcate cu spiritul contrafăcut. 

Ca şi Adamul primordial în versiunile mitului antropogonic tocmai trecute în 
revistă, noile suflete nu au forţa să se descurce singure: de aceea cei cinci 
arhonti planetari şi confrații lor din Soare şi Lună le injectează suflul lor, in 
care se află închisă si o fárimá de spirit. Ea este cea care-i va permite 
sufletului să plece in căutarea Luminii (131 p. 219-20 S.-T.). 

Antimimon pneuma este prins de suflet prin niste peceti (sphragides) ale 
arhontilor. El constringe (anankázein) sufletul sá se afunde in toate 
pasiunile (páthé) si nelegiuirile (anomíai), lăsîndu-l în stăpînirea lor în 
timpul tuturor transmigratiilor in corpuri noi (ib.). Cind sufletele au fost 
astfel pregătite, arhontii le trec celor 365 de ministri (Jeitourgoi) ai eonilor 
lor, care, luind drept model structura deja existentá (typos), sint capabili sá 
fabrice o contrastructurá (antítypos) corporală, un receptacul apt să 
primeascá fiecare ,pachet" individual. ,Pachetul" ajunge la arhontii din 


Mijloc, care-i adaugă destinul (moira), adică predestinarea faptelor lui pe 
pămînt, conținînd si ora morţii. Pachetele se compun acum din moira, 
migma („amestec”), din spirit, suflet şi spirit contrafăcut. Fiecare dintre ele 
este tăiat în două şi distribuit unui bărbat şi unei femei: „Şi ei dau o parte 
din aceasta bărbatului şi o parte femeii în mîncare (trophé), în suflul 
aerului, în apă sau în ceva (eidos) de băut” (132 p. 223 S.-T. = 341 M)). 
Chiar dacă sînt foarte departe unul de celălalt, bărbatul şi femeia trebuie să 
se caute pretutindeni în lume (k6smos) pentru a realiza un acord 
(symphonia): sînt in secret constrinsi la asta de către miniştrii cereşti. 
Spiritul contrafăcut se adună în sáminta bărbatului si el îl varsă în matricea 
(metra) femeii. Tot atunci însă pătrund în matrice si cei 365 de trimişi ai 
eonilor: ei pun la loc cele două părţi, le hrănesc cu sîngele mamei timp de 
patruzeci de zile, modelează în treizeci de zile membrele (mélé), introduc 
spiritul contrafácut, sufletul, mígma şi moíra, le pecetluiesc pe toate de 
corpul nou. Ziua conceperii este marcată de pecetile lor pe palma stingă, 
ziua în care au fost terminate membrele pe palma dreaptă, alte date 
socotite semnificative în mijlocul craniului, pe timple, pe ceafă, pe creier şi 
în inimă; în sfârşit, numărul anilor pe care sufletul îi va petrece în corp se 
află înscris pe frunte. Miniştrii încredinţează  pecetile Arhonţilor 
Răzbunători (erynaíoi), care administrează pedepsele (koláseis) şi judecátile 
(kriseis). Răzbunătorii le trec unor paralémptai însărcinaţi să separe sufletul 
de corp în momentul în care, aşa cum arată informaţia conținută in moira 
individuală, bărbatul sau femeia îşi vor fi găsit fiecare felul prestabilit de 
moarte (132 p. 224-6 S.-T. = 342-5 M.). 


6. Polemica anti-astrologică 


Începînd cu doctrinele cele mai primitive ale îngerilor (şapte la număr) 
care-şi dispută puterea în ceruri, numeroase texte gnostice contin o 
polemică împotriva astrologiei, codificată nu numai în concepţia spiritului 
contrafăcut şi în corolarele ei, ci şi în mituri cu o structură mai complexă. 
Printre ele, cu deosebire tehnice sînt mitul maniheist şi mitul privitor la 
inversarea mişcării sferei cereşti, din prima carte a Pistis Sophiei (15-28). 
Legăturile evidente dintre aceste două mituri, sugerind o probabilă 
dependenţă a celui de-al doilea faţă de primul, nu vor fi abordate aici. 

În Pistis Sophia, Isus, după înviere, mai stă încă unsprezece ani în preajma 
discipolilor săi (mathetai). La sfîrşitul şederii sale terestre, pe 15 ale lunii 
Tybi, într-o noapte cu lună plină, Isus este răpit la ceruri de o mare forţă 
(dynamis) luminoasă, izvorită din cel din urmă mister (musterion) al 
pleromei, Comoara de Lumină. El se întoarce pe Muntele Măslinilor abia a 
doua zi dimineaţă la ora 9 (1-3 p. 1-4 S.T.) si le explică discipolilor 
numeroasele fapte pe care le-a sávirsit în spaţiul ceresc. 

Mai întîi, se află că acea dynamis care l-a transportat este veşmiîntul lui 
pleromatic de lumină, énduma lui, cuprinzind într-însa toate numele secrete 
ale etajelor hiperceleste. Împodobit cu vesmintul pleromatic, Isus trece fără 
nici o piedică prin porţile firmamentului (steréóma), stirnind spaima 


arhontilor, a puterilor si a ingerilor orbiti de lumina lui (11 p. 12). De altfel, 
cind Isus ajunge la prima sferá (sphaíra), strálucirea devine de patruzeci si 
nouă de ori mai puternică decît in firmament şi înmulţirea cu acelaşi factor 
se repetă în cele două sfere succesive, a Fatalităţii planetare (heimarméné) 
şi a celor doisprezece eoni (semne ale zodiacului) unde, aşa cum spune 
textul (14 p. 14), lumina ar trebui să fie de 8700 de bilioane de ori mai 
puternică decît în lumea fizică. (Un calcul sumar ne aduce la cifra mai 
modestă de 576 de bilioane şi jumătate.) 

Marele tiran Adamas şi eonii săi (ai6nes) declară război luminii lui Isus. Ca 
să le mai domoleascá acţiunile (práxeis) rele, Isus le ia a treia parte din 
putere, apoi îi aruncă în zona de jos a sferei Fatalitátii şi în prima sferă, 
căreia îi imprimă o mişcare alternativă: timp de şase luni ea se va roti spre 
stînga, iar în următoarele şase luni, spre dreapta (15 p. 15). Strategia 
aceasta destul de simplă reprezintă cea mai importantă acţiune de salvare 
întreprinsă de Isus în cosmos. Care este semnificaţia ei? 

Arhontii şi îngerii zodiacului şi ai planetelor exercită asupra lumii o teribilă 
constringere prin magia lor (magia: 18 p. 16; cf. 20 p. 17), formată din 
toate relaţiile care se pot stabili între entităţi astrologice: domicilii şi 
aspecte planetare, căderi şi exaltări, horoscop şi medium coelum, semne, 
case, moira etc. Această magie celestă care predetermină acţiunile umane 
împiedică înfăptuirea deciziilor bune. Pe lîngă asta, conferă putere 
astrologilor şi ghicitorilor. Prin inversarea periodică a mişcării sferei, Isus 
nu înlătură orice valoare prezicerilor astrologice: cînd sfera se învirteşte 
spre stînga, magia îngerilor astrali va continua să se exercite si astrologii 
vor spune adevărul; dar cînd sfera se va învirti spre dreapta, apotelésmata 
(influenţele astrale) nu vor mai funcţiona şi heimarméné se va găsi astfel 
anulată. Pe deasupra, astrologii îşi vor pierde puterea din cauza prezicerilor 
lor mincinoase, pe cînd discipolii lui Isus vor triumfa, căci de-acum înainte 
numai ei vor cunoaşte secretul mişcărilor sferei. 

O altă operaţie de salvare fusese deja încercată în zodiac si heimarméné, 
sub supravegherea Marelui Paralemptor (în altă parte, paralémptés, lat. 
exactor, „perceptor”) al Luminii, Melchisedek. Deşi esențialmente răi, 
arhontii cereşti contin totuşi parcele de Lumină rápite din pleromă. 
Melchisedek trebuie să le recupereze pentru a le trimite înapoi Comorii din 
înălţimi. De aceea el intervenise deja în mişcările astrale, punind un 
Accelerator (spoudastés) pe traiectoriile arhontilor, ceea ce-i obligase să se 
deplaseze mai repede. Trebuie să ne reprezentăm Acceleratorul ca pe un fel 
de bici si arhontii ca pe nişte animale de povară: pe măsură ce sînt forţaţi să 
se mişte mai repede, un lichid le curge din gură, ochi şi piele. Or, aceste 
secretii contin Lumină, pe care Melchisedek o separă cu grijă de deşeurile 
materiale: Lumina se duce la Comoara de sus, materia este aruncată 
trimişilor (/eitourgoí) arhontilor, care vor fabrica din ea, după procedeul 
cunoscut, suflete de oameni şi de animale (25 p. 20; cf. 131 p. 218). La 
rindul lor, alti doi Paralemptori sau Exactori (paralémptores sau 
paralémptai), plasati in Soare si in Luná, urmáresc drumurile arhontilor si 


pun stápinire pe resturile de Luminá pe care apoi le depun in Soare, de 
unde vor fi luate de trimisii lui Melchisedek. 

Dindu-si seama cá-si pierd puterea, arhontii au devenit mai circumspecti si- 
au început să-şi înghită conştiincios toate secrețiile corporale. În acest 
moment a intervenit Isus pentru a inversa periodic mişcarea sferei şi 
arhontii au fost pácáliti (planásthai), căci nu s-au mai putut întoarce pentru 
a-şi linge secrețiile (27 p. 23). Ca urmare, de atunci la Comoară urcă mai 
multă Lumină şi mai multe suflete vor fi trimise în lume, iar faptul acesta 
accelerează procesul salvării (p. 24). Căci, într-adevăr, scopul întregii 
operaţiuni nu este altul decît recuperarea Luminii împrăştiate în lume; ca şi 
Cabala lurianá, acest text gnostic dintr-o epocă tirzie pare să apere ideea că 
este necesar ca sufletele să se multiplice şi că, în consecinţă, procrearea 
este bună. Autorii lui nu prevăd însă o desfăşurare la nesfirşit a 
mecanismului: cînd numărul (arithmós) sufletelor perfecte va fi fost atins şi 
ele toate vor fi ajuns la Comoara de Lumină, porţile Comorii se vor închide 
şi sufletele rămase vor fi trimise în Tenebrele exterioare, la Marele Dragon 
(drákón) care-şi înghite coada ce înconjoară cosmosul (126 p. 207). Acest 
Mare Dragon poate fi văzut la vreme de noapte, cînd Soarele îşi retrage 
razele (aktínes) în el însuşi; prezenţa lui pătrunde în lume ca un abur uşor 
(kapnos: 131 p. 217). 

7. Principiul antropic 


O interpretare cu totul discutabilă a gnosticismului, la modă încă, vede în el 
o concepţie fundamental „pesimistă” a existenţei. Adevărat că gnosticismul 
are o atitudine ambiguă, revoluţionară în raport cu ideea unei inteligente 
ecosistemice şi cu ceea ce se numeşte principiul antropic. (În ştiinţa 
modernă, acest principiu se defineşte cam aşa: acest om există pentru 
această lume, această lume există pentru acest om.) 

Spre a înţelege cît de mult diferă atitudinea gnostică de marile tradiţii care 
domină constiintele in epoca tardivă a Antichității, va fi suficient să trecem 
în revistă cîteva poziţii reprezentative. 

În modul cel mai direct, existenţa unei inteligente ecosistemice totale si 
unice (non-fragmentate) se găseşte afirmată în VI. Dar două povestiri 
contradictorii ne spun întîi că omul a fost creat pentru această lume (Gen. 1, 
26), apoi că lumea a fost creată pentru om (ib., 2, 5-20). Să spunem că 
circularitatea principiului antropic se află şi mai bine exprimată prin 
diferenţa dintre cele două redactări. În orice caz, lumea îi revine omului 
(ib. 1, 28; 2, 19) şi amîndoi participă la inteligenţa ecosistemică: omul 
pentru că a fost creat după imaginea lui Dumnezeu (ib., 1, 26) şi lumea - 
pentru că Dumnezeu, inteligenţa creatoare, o socoteşte „foarte bună” (ib., 
1, 31). Din cauza transgresárii (ib., 3, 6) unui interdict (ib, 2, 17), echilibrul 
se rupe: omul se vede exilat în lume (ib., 3, 23), iar supremaţia lui asupra 
lumii devine cu totul relativă (ib., 3, 17-19). 

Tradiţia  platoniciană fragmenteazá de la bun început inteligenţa 
ecosistemică, atunci cînd atribuie unor intermediari atît construcţia 


cosmosului, cît si pe cea a omului. Lumea ideilor (Kósmos noétós), a Ratiunii 
(Jógos), se opune lumii inferioare dominate de Necesitate (ananké; Timaios 
47e), care a fost implantată in Locul imuabil (ch6ra), spaţiul coetern al 
Logosului unde imaginea ideilor se imprimă ca într-o ceară moale. Există 
numeroase texte platoniciene care fac referinţă la proasta calitate a copiei 
cosmice în raport cu modelul ei noetic - mitul peşterii (Republica VII 514a), 
de semnificaţie în primul rînd gnoseologică, fiind desigur cel mai cunoscut. 
Cu toate acestea, mitul platonician al creaţiei lumii, conţinut în Timaios 
(41a-e), spune cá atit lumea însăşi, cit si Artizanul ei (démiourgós) sînt buni: 
dualismul platonician nu este defavorabil cosmosului, este procosmic. 
Artizanul cel bun din Timaios, intermediar între lumea ideilor si copia ei 
care este creatia, ,a pus inteligenta in suflet si sufletul in corp si a construit 
universul in aşa fel încît a făcut din el o operă care în mod natural a fost cea 
mai frumoasă posibilă si cea mai bună” (30b), lăsînd în seama zeilor astrali 
făurirea raselor muritoare, pentru ca „acest univers să fie cu adevărat 
complet”: „Dacă ele nu se nasc, cerul va fi neterminat, necontinind în el 
toate speciile de animale; or, el trebuie să le conţină pentru a fi îndeajuns 
de perfect" (41b). Fácuti dintr-o substanţă mai puţin bună decît Sufletul 
cosmic, sufletele umane primesc totuşi de la Tatăl însuşi ,sáminta şi 
principiul” imortalităţii (41c). Dependente de „carele” astrale, aceste suflete 
nou-născute sînt destinate totuşi să sufere încarnarea ex anankés, „din 
necesitate” (42a), fiind supuse patimilor conţinute în cele două niveluri 
inferioare ale lor, cel irascibil (situat în piept) şi cel concupiscent 
(dedesubtul diafragmei: 69 sq.). De aici va decurge o lege complicată a 
reîncarnărilor, dacă sufletul raţional aflat în cap se arată incapabil să 
domine patimile. 

În mod clar, fără a înceta să fie dualistă, gîndirea platoniciană nu-i niciodată 
anticosmică, deoarece realităţile inferioare primesc o finalitate pozitivă. Şi 
totuşi, căderea sufletelor individuale în corpuri, de care ele se prind „ca 
scoicile de cochilii” (Phaidros 249e), este un eveniment funest: el are loc 
„Printr-o întîmplare nefericită” (tini syntuchía: 248c), precizată în altă parte 
ca tinind de oarece legături avute cu nedreptatea. În sfîrşit, aprecierea 
corpului este, la Platon, de-a dreptul negativă: antisomatismul său este 
obiectul mai multor pasaje lipsite de ambiguitate (Gorgias 493a; Cratylos 
440b-c etc.) Această atitudine caracterizează tradiţia platoniciană în 
întregul ei, fie că-i vorba de platonicianul de mijloc Filon din Alexandria sau 
de neoplatonicianul Plotin. Pentru acesta, cosmosul înseamnă, in mod 
evident, armonie între nivelul superior şi nivelul inferior (Enneade IV 8, 2), 
dar căderea sufletului individual în trup şi „pierderea aripilor sale" ( Enn. II 
9, 3, 18-4, 12; aluzie la Phaidros 246c) înseamnă, în mod la fel de limpede, o 
circumstantá cu totul nefericită. Asa cum Platon, citind formula „trupului- 
sicriu” (Sóma-séma: Cratylos 400c), sau cea a trupului (sóma) temnicer 
(sóma) al sufletului, „fără să fie nevoie să se schimbe vreo literă”, dădea 
expresie concisă antisomatismului care-l caracteriza, Plotin se va opri 
asupra unei memorabile definiţii a omului - „cadavru împodobit” (nekrón 


kekosméménon: II, 4, 5, 18). În ce priveşte coborírea sufletului individual, 
pentru el este vorba de o culpá (Aamartía) produsá in acelasi timp prin 
necesitate si prin liber arbitru (hé te ananké to te ekousion), ceea ce se va 
preciza mai bine în conceptul de „îndrăzneală” (tolmà), principiu al răului 
(arché toü kakoi: V, 1, 1). 

Revenind acum la Timaios, va trebui sà observàm cá principiul antropic nu 
se lasă aici definit în termenii biblici: omul şi lumea n-au fost creati unul 
pentru celălalt, ci unul precum celălalt şi amîndoi sînt o imagine a 
inteligenţei ecosistemice. În urma unei greşeli a cărei natură rămîne 
obscură, omul-suflet se vede exilat în această parte a lumii formată din 
aceeaşi substanţă rudimentară ca şi corpul său. 

Înainte de creştinism, care moşteneşte cele două tradiţii şi le combină 
formulele,  medio-platonicianul Filon din Alexandria stabilise deja 
echivalenta lor, fără să greşească prea mult prin asta: căci, reduse la o 
expresie simplă, atitudinea biblică şi atitudinea platoniciană în faţa 
inteligenţei ecosistemice si a principiului antropic prezintă mai multe 
similitudini decît diferenţe. În ambele cazuri, inteligenţa ecosistemică nu-i 
deloc pusă în chestiune, principiul antropic este afirmat cu tărie, deşi în 
funcţie de două concepţii diferite, iar omul este considerat ca decăzut de la 
o stare originară de echilibru cu lumea la o stare de exil într-o lume (sau 
într-o parte a lumii) inferioară celei în care existase mai înainte 
(„îmbrăcăminte de piele” în Geneză 3, 21; cădere a sufletului în corp ex 
anankés, in Timaios 42a). 

În raport cu aceste două tradiţii, viziunea gnostică este fără îndoială 
revoluţionară: în primul rînd, inteligenţa ecosistemică, atîta cit există, este 
cu siguranţă de calitate inferioară, iar lumea, dacă nu-i de-a dreptul rea, 
apare ca un produs inutil construit de Demiurg după fantasma arhetipală 
înscrisă în inconştientul lui. Vis al unui vis, este numai o iluzie care trebuie 
să dispară în neant. 

Altfel stau lucrurile pentru om: căci Demiurgul, reprezentant al 
ecosistemului cosmic, este, după cum se vede, păcălit de această creatură 
superioară lui. Omul n-a fost construit pentru această lume, nici această 
lume pentru om. În mod limpede, demnitatea fundamentală a omului 
provine din opoziţia lui faţă de cosmos; dar, în fiinţa lui împotriva lumii, el 
nu-i mai puţin înălţat deasupra lumii în care se află exilat. Dacă principiul 
antropic e negat, asta nu se face conform unei viziuni „pesimiste” a omului, 
ci conform unei concepţii pesimiste despre lume care ajunge la un optimism 
metafizic antropologic probabil fără echivalent în lumea veche. 

Nu este vorba numai de o consubstantialitate pneumatică între om şi 
originea sa cosmică; cum am văzut deja, această consubstantialitate este de 
asemenea o trăsătură constantă a tradiţiei platoniciene şi poate fi uşor 
tradusă în limbaj biblic, prin faptul că omul a fost creat după imaginea lui 
Dumnezeu (Gen. 2, 27). În contextul gnostic, omul mai este încă glorificat şi 
pentru că această consubstantialitate îl ridică mai presus de creatorii săi, 
adică mai presus de inteligenţa ecosistemică. Este clar că accentul se pune 


nu pe radicala straneitate a omului, ci pe superioritatea lui in raport cu 
ecosistemul din care face parte, continind de altminteri fiinte condamnate - 
ceata demiurgului si susținătorii Adversarului hylic. Rásturnare a 
principiului antropic si negare a inteligenţei ecosistemice, doctrina 
revoluţionară a gnozei, departe de a fi pesimistă, duce la un optimism 
antropologic delirant. Dar, in experienţa trăită a lumii, nu trebuie să ne 
aşteptăm ca gnosticii să condamne lumea fără drept de apel. Vom vedea, 
dimpotrivă, că pînă si maniheiştii, socotiți cei mai pesimişti dintre gnostici, 
se străduiesc să discearnă în amestecul terestru ceea ce aparţine Luminii de 
ceea ce aparţine Tenebrelor: fapt care poate să le asigure, la urma urmei, o 
trecere destul de plăcută pe acest pămînt, unde fiecare fir de iarbă si 
fiecare mugur, ráminind produsul unei nemaipomenite depravări, nu 
încetează totuşi să ascundă minunate scîntei de Lumină. Pentru gnostic, ca 
şi pentru platonician, lumea este un clarobscur: se află într-însa destule 
urme (vestigia) şi semne (nutus; cf. volumul meu Iter in silvis, p. 142) ale 
divinitátii pentru a o face - la rigoare - suportabilă. 


8. Istoria genului uman 


Sistemul ofitilor, după rezumatul lui Irineu (I 30, 7 sq.), afirmă cá 
Ialdabaoth, invidios pe máretia lui Adam, náscoceste tertipul de a-l ispiti 
prin femeie, pe care o modeleazà prin Intentia (sau Reflectia) sa. Dar 
Sophia-Prounikos îi rápeste frumoasei Eva, astfel create, puterea 
distructivá. Ea va fi doritá de arhonti si va zámisli ingeri. 

Pentru a sustrage primul cuplu uman puterii lui Ialdabaoth, Mama îl trimite 
pe Sarpe la Eva. La instigatiile Sarpelui, ea îl convinge pe Adam să mánince 
din fructul oprit al Arborelui Cunoasterii. Amîndoi află în acest fel de 
existenţa transcendentei acosmice. laldabaoth îi alungă din Paradis 
dimpreună cu Şarpele, acesta se instalează în abis şi formează acolo o 
hebdomadă malefică după exemplul hebdomadei Demiurgului. 

Descinşi în lume, Adam şi Eva, ale căror corpuri fuseseră înainte „uşoare şi 
lucitoare”, sînt aşezaţi în învelişuri carnale „obscure, dense şi opace” (30, 9) 
- acele tunicae pelliceae din Geneză (3, 21). Cain, primul lor născut, cade 
victimă înşelătoriei Şarpelui, care are numele Mihail (arhanghelul poporului 
evreu) şi Samael (în altă parte, arhontele Romei: cf. Expériences, pp. 68-9): 
el face să apară în lume Invidia şi Moartea (Abel = Primul Mort). Pentru că 
oamenii nu-l adoră destul, Ialdabaoth vrea să-i distrugă prin potop, iar 
Sophia îl salvează pe Noe laolaltă cu ai săi. Dintre descendenţii lor, 
Ialdabaoth îl alege pe Abraham ca să încheie un pact cu el: în schimbul 
onorurilor divine care-i vor fi aduse, Ialdabaoth se însărcinează să asigure 
posterităţii lui Abraham dominaţia asupra lumii. Prin Moise, Demiurgul 
conduce poporul afară din Egipt, îi dă Legea şi-l preschimbă în poporul de 
Evrei care-l venerează. Profetii sînt inspirați de arhonti, Sophia însă îi 
foloseşte şi ea pentru a vesti coborirea pe pămînt a eonului Crist (30, 11). 
Povestirea mitică din Apocriful lui Ioan (BG 58, 1 sq. = II 22, 9 sq.) urmează 
aceeaşi schemă. 


Înşelătorul Ialdabaoth îl duce pe Adam în Paradis, pretinzînd că aici va fi o 
desfátare (tryphé) pentru el. Dar tot ce provine de la arhonti nu-i decît 
mistificare: ,Cáci hrana lor este amará si frumusetea lor perversiune, 
desfátarea lor înşelăciune si arborele lor nelegiuire” (BG p. 138 T). 
Misteriosul asa-zis Arbore al Vietii din Paradis il reprezintá tocmai pe 
antimimon pneuma, spiritul contrafácut: , Rádácina lui e amará si ramurile - 
moarte, umbra lui este ură si înşelăciune se află in frunzisul sáu; sucul lui e 
unsoarea stricăciunii, fructul lui este mort şi seva lui înseamnă poftă: ea 
incolteste în întuneric” (II p. 138-9 T.). Dimpotrivă, Arborele Cunoasterii 
Binelui şi Răului este Inteligența (epinoia)-Lumină, şi din această cauză 
Demiurgul îi interzice lui Adam să guste din el, în timp ce vulturul trimis de 
pleromă îl îndeamnă s-o facă. Textul se grăbeşte să dezmintă orice 
identificare a Sarpelui cu Crist: „Şarpele l-a învăţat procesul genezic: 
dorinţă, întinare, pieire" (BG p. 140 T.), este deci instrumentul arhontilor. 
Invidios pe Adam, Ialdabaoth vrea să pună stápinire pe pneuma cu care-l 
înzestrase si, trimitind asupra lui o toropealà (anaisthesía), încearcă să 
provoace iesirea Inteligentei-Luminá prin coasta lui Adam, fárá a reusi. 
Luindu-i o parte din putere, Ialdabaoth modeleazá din ea o creaturá (plásis) 
in formá de femeie. Atunci Adam se trezeste si recunoaste in Eva pe sotia 
lui, de aceeaşi natură cu el; dar cei doi nu erau încă decît „cadavre de 
ingorantá" (BG p. 144 T). Inteligenta-Luminá in formă de vultur (aetós) - nu 
de şarpe - îi învaţă să mánince din Arborele Cunoasterii; ceea ce făcînd, 
cuplul primordial se va îndepărta de Ialdabaoth, care „îi blestemă, şi pe 
deasupra zice, către femeie, că va fi dominată de bărbat... Ialdabaoth îi 
alungă din paradis şi-i îmbracă în întuneric dens" (BG p. 145 T.). 

Acesta nu-i sfîrşitul nenorocirilor lor. Pierzindu-si minţile la vederea 
fecioarei Eva, laldabaoth vrea să trezească in ea o sámintà (sperma). 
Pingáritá de demiurg, ea naşte doi fii: Iahve cu chip de urs, care este 
nedrept (ádikos) şi domneşte peste apă si pămînt, si Elohim cu chip de 
pisică, drept (dikaios), domn al focului si al vintului. Printre oameni însă, cei 
doi vor fi cunoscuţi sub numele de Cain şi Abel. În felul acesta întristător 
inaugurează lIaldabaoth unirea (synousía) conjugală (gámos), sádind in 
Adam o concupiscentá (epithymia) care-l îndeamnă să se reproducă (sporá) 
şi să reproducă astfel spiritul contrafácut, adică informaţia genetică rea, de 
origine astrală, a celor doi părinţi. Este o cunoaştere blestemată care le 
permite lui Adam şi Evei să-l zămislească pe Seth; acesta însă şi 
descendenţii lui, numiţi „rasa neclintitá", vor fi binecuvintati de Spirit. 
Tocmai sprijinul pe care rasa umană îl primeşte fără încetare de sus 
provoacă ciuda lui Ialdabaoth, şi el hotărăşte să-i distrugă pe oameni prin 
potop. Inteligenta-Luminá îl previne pe Noe de acest plan. Înconjurat de 
gnostici, „oameni ieşiţi din generaţia neclintită” (BG p. 159 T.), Noe se 
refugiază la adăpostul unui nor luminos. Demiurgul decide atunci să-şi 
trimită îngerii pentru a le seduce pe fiicele acestor oameni, iar trimişii 
recurg la vicleşug: iau aparenţa înşelătoare a soţilor. Descendenții lor 


mostenesc intunecimea spiritului contrafácut si inimile lor sint piná-n ziua 
de azi intunecate (Tardieu, 160-2). 

Naratiunea Scrierii fără titlu şi cea din Natura Puterilor, care lucrează cu 
ipostaze dedublate şi chiar de două ori dedublate (praeter necessitatem: 
Pistis/Sophia/Zoe/Eva de Luminá), urmeazá un fir usor diferit. 

Cînd arhontii îl aşază pe Adam, tiritor, incapabil să se ţină pe picioare, în 
Paradis, Sophia o trimite pe Zoe-Eva de Luminá-Povátuitoarea să-l pună pe 
picioare şi să-i dea vedere. Adam aruncă prima privire asupra femeii 
strălucitoare si o glorifică, arhontii însă o văd şi ei si o rîvnesc. În intenţia 
de a se uni cu ea, ei îl adorm pe Adam; Eva de Lumină scapă lăsînd în urmă, 
alături de Adam, o umbră care-i seamănă (Eva carnală), iar ea se 
transformă în Arborele Cunoasterii. Toti arhontii au o legătură sexuală cu 
umbra şi fiecare o lasă însărcinată cu cîte un fiu (şapte în total), Abel 
provenind de la Ialdabaoth însuşi (SST II 115, 29 sq.). 

Arhontii le interzic lui Adam si insotitoarei lui, Eva carnală, să mánince din 
fructul Arborelui, dar Povátuitoarea-Eva de Luminá, camuflatà ea insási in 
Arbore, le apare sub forma Sarpelui si o convinge pe Eva sá guste din fruct. 
Invidios pe protoplastii umanitátii, care de-acum inainte le vor fi superiori, 
arhontii îi alungă din Paradis (120-21). Eva de Lumină răspunde la rîndul ei 
gonindu-i pe arhonti din cerurile lor pe pămînt. Aceşti îngeri căzuţi creează 
demoni (123, 5 sq.), care-i învaţă pe oameni toate religiile false şi toate 
meşteşugurile rele. 

Prima povestire din Natura Puterilor (II 88, 24 sq.; a doua povestire se 
opreşte la întronarea bunului Sabaot şi la noua economie a cosmosului care 
rezultă de aici) oscilează între varianta din AJ si cea din SST. După ce-l 
instalează in Paradis, arhontii îi poruncesc lui Adam să nu mánince din 
Arborele Cunoasterii, dar planul Tatálui este ca, dimpotrivà, el sà se 
înfrupte din Arbore (88, 24-89, 3). Ca să pună mina pe pneuma lui (care-i 
fusese deja trimisă din pămîntul adamantin: 88, 3-17), arhontii îl adorm, ii 
extirpeazá Spiritul si fac din el o Femeie Spiritualá (pneumatiké: 89, 3-11). 
Adam o adoră, iar ea, rivnitá de arhonti, trebuie să fugă, lăsînd în loc o 
umbrá, si se transformá in Arbore. Arhontii pingáresc umbra (89, 24-31). 
Femeia Spiritualá pátrunde in Povátuitor - Sarpele - si o invatá pe femeia 
carnală - Eva - să mánince din Arborele Cunoasterii (89, 31-90, 19). Samael 
o blestemă pe femeie, Şarpele si arhontii azvirl cuplul primordial afară din 
paradis (90, 19-91, 7). Lăsată însărcinată de arhonti, Eva îl naşte pe Cain, 
care este deci produsul lor colectiv, pe cînd Abel provine din acuplarea lui 
Adam şi a Evei (91, 11-15). În fine, Eva îi naşte pe Seth şi pe Norea (91, 30- 
92, 3), cu care se inaugurează spita gnosticilor, „rasa neclintită” a Fiilor 
Luminii. Pizmuindu-i, arhontii plănuiesc să-i extermine prin potop. O 
înconjoară pe Norea, care invocă Puterea de sus (92, 33-93, 2). Narațiunea 
devine circulară: îngerul Eleleth, unul dintre Marii Luminători, venit s-o 
ajute şi s-o instruiască pe Norea, îi spune istoria originii lumii (93, 8-96, 17) 
prin care începe chiar scrierea în chestiune (86, 27 sq.), dar într-o versiune 
incompletă si mai obscură decît la început. 


Două rezumate ale unor doctrine eretice la Epifaniu fac pandant istoriei 
umanităţii din Scrierea fără titlu şi din Natura Puterilor. 

Sethienii (Panarion, 38.1, 1-5, 3) îl venerează pe Seth, izvor al tuturor 
virtuţilor, pe care-l numesc de asemenea Cristos şi Isus. Lumea a fost creată 
de îngeri, aceştia s-au divizat însă între ei, luînd fie partea lui Cain, fie pe 
cea a lui Abel, căci nu se înţeleg in ce priveşte descendența cainitá sau 
abelică a rasei umane. Mama, superioară îngerilor, predetermină naşterea 
lui Seth, depunind într-însul o scinteie din Puterea transcendentá, ca să 
distrugă, prin om, tirania arhontilor cereşti. Între timp însă nesethienii se 
înmulţesc, perpetuind nedreptatea; Mama trimite potopul ca să-i elimine, 
sperînd să-i scape doar pe descendenţii lui Seth. Îngerii reuşesc să-l 
introducă pe Ham, trimisul lor, în arcă, şi de la posteritatea acestuia se vor 
trage pe pămînt noi necazuri. Seth va reveni in lume, prin concepţie 
imaculată, în persoana lui Isus Cristos, ca să îndrepte relele. Acestă notă a 
lui Epifaniu pare a fi o versiune îmbunătăţită a unei informaţii date de 
Pseudo-Tertulian (Adv. omn. haer. 2 p. 218 Kroyman) despre Sethoitae, 
informatie pe care o repetá in mare másurá (Klijn, pp. 82-90). Toate sursele 
ulterioare depind de Epifaniu si de textele Anacephaloses, rezumate ale 
ereziilor continute in Panarion (Klijn, p. 88). 

Pentru arhontici, cárora Epifaniu le atribuie o origine palestinianá, Diavolul 
este fiul arhontelui Sabaot. A avut o legătură sexuală cu Eva, care i-a născut 
pe Cain si Abel. Conflictul dintre cei doi a apárut pentru cà amindoi erau 
indrágostiti de propria lor sorá (Panarion, 40.5, 4), personaj atestat si de 
alte surse, care-i dau mai multe nume (Stroumsa, pp. 57-8). 

Seth-Allogenes este fiul lui Adam si al Evei. El este astfel numit, Stráin 
(Allogénés), pentru cá a fost rápit si crescut de cátre Stráinii ceresti, cárora 
pe urmá le-a slujit interesele in lume (7, 13). A avut sapte fii, numiti si ei 
Străini (7, 5). 

Ereziologii sirieni Theodor bar Konai (sfîrşitul secolului al VIII-lea), Agapius 
din Menbijd (secolul al X-lea) şi Bar Hebraeus (secolul al XIII-lea) îi atribuie 
ereticului Audi ('Odi) nişte povestiri în care Dumnezeu însuşi sau Stápinirile 
(Stăpînitori = arhonti) au avut legături cu Eva. După Bar Hebraeus, Audi ar 
fi propovăduit că „Dumnezeu i-a spus Evei: «Zămisleşte de la mine, înainte 
ca Stápinirile să vină să te cerceteze!», şi încă: «Zámisleste de la mine, 
înainte să vină alături de mine creatorii lui Adam!»" (Puech, p. 276). Izvoare 
evreieşti trimit de asemenea la o tradiţie conform căreia Cain ar fi fost 
conceput de Eva cu Samael (Klijn, pp. 3-8); alţii interpretează pasajul din 
Facerea 3, 13 în sensul că Şarpele ar fi violat-o pe Eva (Stroumsa, p. 48). 


9. Demiurgul pocăit 


Căinţa Demiurgului şi punerea lui în slujba pleromei reprezintă o constantă 
a mitologiei valentiniene, derivată dintr-o atitudine mai pozitivă faţă de 
lume. 

Echivalentul acestui motiv în alte texte gnostice este dedublarea 
Demiurgului într-o putere bună, „din dreapta”, şi o putere rea, „din stînga”. 


Remuscári si dedublári pot apárea simultan in aceeasi doctriná, punind 
astfel o distanţă tot mai mare între un Demiurg pînă la sfirgit bun - şi 
materie. 

În Scrierea fără titlu, cînd Sabaot, al doilea fiu al lui Ialdabaoth, aude vocea 
Pistis Sophiei dezmintind pretenţiile de unicitate ale tatălui sáu, se 
pocăieşte şi se converteşte la Bine. Pistis îşi întinde atunci degetul spre el 
şi-l umple de lumina ei (II 103, 33 sq.). Celelalte creaturi din Haos, geloase 
pe Sabaot, pornesc război împotriva lui, iar Sophia îi trimite în ajutor şapte 
arhangheli care-l duc în al şaptelea cer. Pentru a completa numărul 
doisprezece, care este cel al puterilor din Haos (fără a-i socoti pe Ialdabaoth 
şi pe tovarăşa lui, Pronoia), Pistis îi trimite alţi trei arhangheli si pe propria- 
i fiică, Zoe, venită din ogdoadă. Sabaot îşi instalează curtea la adăpostul 
unui nor luminos, în mijlocul a şaptezeci şi două de puteri, îngerii 
neamurilor (se consideră că sînt şaptezeci şi două de neamuri sau popoare: 
105, 15); la dreapta lui se află Isus Cristos şi la stînga - Zoe, pe cînd Pistis 
Sophia se ascunde cu el în norul gnozei. Faţă de ea, Sabaot-Dreptatea este 
situat la dreapta si Ialdabaoth-Nedreptatea la stînga. Din nou invidios pe 
Sabaot, Ialdabaoth zămisleşte Moartea androgină care, la rindul ei, aduce 
pe lume şapte fii - Invidia, Minia, Plinsul, Suspinul, Doliul, Lamentatiile şi 
Gemetele cu insotitoarele lor femele respective. Cele şapte cupluri dau 
nastere fiecare la cite sapte fii, astfel incit puterile Mortii sint patruzeci si 
nouă. Pentru a le contracara, Zoe creează şapte cupluri de puteri bune. 
Prima povestire din Natura Puterilor (II 87, 1-11) ne spune pe scurt că Pistis 
Sophia îl alungă pe Ialdabaoth în haos şi-n abis şi-l aşază la dreapta-i pe fiul 
lui, făcut după modelul eonilor transcendenti. A doua povestire (95, 7 sq.) 
este mai amănunţită: un înger de foc derivind din suflul Zoei îl azvirle pe 
Ialdabaoth în Tartar. Sabaot, primul fiu al lui Ialdabaoth, văzînd puterea 
acestui înger, se căieşte sincer. Sophia şi Zoe îl aşază în al şaptelea cer. 
Sabaot îşi face un car mare din heruvimi cu patru chipuri, înconjurați de 
îngeri servitori. La dreapta lui stă Zoe, iar la stinga - îngerul Miniei 
(piangelos ente torgó): dreapta lui se numeşte Viaţă (zoé), iar stinga 
Nedreptate (adikia). Cum observă foarte bine F.T. Fallon (p. 134), Sabaot 
este aici Dumnezeul veterotestamentar, care, în acest fel ocolit, este sustras 
oprobriului rezervat lui laldabaoth. 

În cartea a IV-a din Pistis Sophia, Sabaot este obiectul unei duble dedublári: 
o dată este vorba despre Micul Sabaot-Zeus (planeta Jupiter) şi despre 
Marele Sabaot cel Bun (agathós), putere „din drepta" care priveşte din 
înălţimi (IV 139 p. 238 S.-T.). Dar a doua oară Sabaot este echivalentul lui 
Adamas, avînd în grijă şase din cele douăsprezece semne ale zodiacului. În 
contrast cu fratele său Iabraot, care conduce onorabil restul zodiilor, Sabaot 
s-a dovedit păcătos, căci a avut legături sexuale (synousía). De aceea leu, 
administratorul Luminii, l-a pus pe Iabraot într-un loc mai ridicat, în timp ce 
Sabaot si arhontii lui au fost legati de sferă (136 p. 234). 

Valentinienii si basilidienii fac importante eforturi pentru a justifica 
acţiunile divinității din VT. 


Atitudinea valentinienilor faţă de Demiurg pare, in mărturiile ereziologilor, 
destul de unitară, desi calificativele acordate variază. În orice caz, el nu este 
rău: e un intermediar care ocupă, la nivel ontologic, acelaşi loc ca sufletul şi 
psihicul la nivel antropologic, în timp ce principiul răului este în general 
Vrăjmaşul, Diavolul, reprezentant al principiului hylic şi htonic. Neştiutor, 
chiar „stupid şi nebun”, acest Dumnezeu al Legii se grăbeşte în majoritatea 
cazurilor să accepte vestea cea bună imediat ce Mintuitorul i-o anunţă, 
căindu-se sincer şi cerindu-si iertare. Nu este duşmanul inversunat care, în 
poziţia lui de radicală inferioritate, păstrează totuşi urmele mereu glorioase 
ale unei pneume pervertite; apare ca un biet bolnav care are nevoie să fie 
vindecat şi va fi, devenind în felul acesta un tovarăş de acţiune al pleromei. 
Desigur, nuanțele nu lipsesc. 

Astfel, în sistemul expus de Irineu (I 1, 1-8, 4), care pare să aparţină într-o 
măsură  valentinianului Ptolemeu, sufletul Demiurgului provine din 
conversiunea Ahamot-Sophiei. Este o putere „din dreapta”, de substanţă 
psihică. Este numită Tată (dar de asemenea Mamá-Tatá - Métropátór -, căci 
Născătoarea lui acţionează prin el, sau Fără-Tată - Apátór -, pentru cá 
Ahamot l-a zămislit fără partener masculin) al fiinţelor „din dreapta” 
(psihice) şi „demiurg” al fiinţelor „din stînga” (hylice: 5, 1). Creator al celor 
şapte ceruri inteligibile, el mai poartă şi numele de Hebdomadă (5, 2). 
Neştiind că Mama sa, exilată în al optulea cer dincolo de limita pleromei, 
acţionează prin el (5, 3), se laudă că este Dumnezeu unic (Is. 45, 5; 46, 9). 
Dar acest Demiurg modelator de suflete, care nu vine direct în contact cu 
materia, nu-i nicidecum Adversarul, Diavolul, Stăpînul lumii (kosmokrător) 
de jos. Adversarul, provenind din durerea petrificată a lui Ahamot, 
păstrează în el urmele glorioase ale „elementelor spirituale ale răutăţii”, tà 
pneumatikă tes ponérías din Epistola către Efeseni (6, 12), şi exact aceasta 
îi permite să cunoască existenţa pleromei ignorate de Demiurg (5, 4). La 
venirea Mîntuitorului, Demiurgul, agent pînă atunci inconştient al puterilor 
transcendente, este iniţiat în secret, şi îl primeşte cu bucurie, grăbindu-se 
să se pună conştiincios şi conştient în slujba superiorilor săi (7, 4). 

Datele prezentate sînt confirmate de Scrisoarea lui Ptolemeu către Flora 
(Ep. Pan. 33. 7, 3-7): Demiurgul care a proclamat Legea este un just 
intermediar între Dumnezeul cel bun şi Adversar. Orientalul Theodot 
recunoaşte şi el că Demiurgul este imaginea Tatălui suprem, deci în acelaşi 
timp reflectarea şi degradarea lui coruptibilă (Exc. ex Theod., 7, 5), căci 
Mama l-a zămislit după figura eonului Crist şi din dorinţă de acesta (33, 3- 
4). Ca şi Ptolemeu, occidentalul Heracleon recunoaşte trei principii (Tatàá- 
Demiurg-Diavol: Orig. in Johann, 20, 20), face din Demiurg un intermediar 
de natură psihică, corespunzător Omului psihic şi oamenilor psihici şi îl 
laudă pentru că a acceptat Buna Vestire adusă de Salvator şi i s-a conformat 
(13, 60). 

Sistemul valentinian transmis de Ipolit (VI 29, 1-36, 4), mai apropiat de 
tratatele gnostice originale şi în consecinţă probabil mai vechi decît 
elaborările savante ale lui Ptolemeu, Heracleon şi Theodot, îl definesc cu 


mai putine menajamente pe Demiurg drept un ,avorton" (ektróma) al 
Sophiei (31, 2), „stupid si nebun” (33, 1; 35, 1), o fiinţă intermediară de foc 
(32, 7) situatá intre pleroma spiritualá si Adversarul Beelzebul (34, 1). El 
este convertit de Sophia, iar convertirea înseamnă şi sfîrşitul ignorantei sale 
(36, 2). Acelaşi happy end pentru el se regăseşte la basilidienii lui Ipolit (VI 
23), la care figura Demiurgului se dedublează în Marele Arhonte al 
Ogdoadei, perfect în raport cu lumea, neştiutor totuşi de ceea ce este 
deasupra firmamentului (steréóma) care ascunde regiunea hipercosmică 
(hyperkosmia: 23, 3-5; 25, 3), şi Arhontele Hebdomadei, identic cu 
Dumnezeul evreilor (25, 4). Amîndoi au Fii care le sînt superiori, după cum 
sufletul este superior corpului (24, 1-3). Marele Arhonte este domn al 
cerurilor planetare, Dumnezeul evreilor - al zonei sublunare (24, 3-4). Nici 
unul dintre ei nu este rău: într-adevăr, ei se vor lăsa fără greutate convinşi, 
fiecare de către fiul său, de existenţa spaţiului hipercosmic, şi-şi vor 
recunoaşte greşelile, deplingind starea lor precedentă de ignoranță (26, 1- 
6). Asa cum foarte bine a văzut R.M. Grant, avem aici de-a face cu o 
expunere tardivă, puternic influenţată de gindirea valentinienilor, de care 
lucrarea încearcă totuşi să se distanteze (Grant, p. 126). Dimpotrivă, 
informaţia lui Irineu (I 24, 3) ar putea să urce pînă la însuşi Basilide (ib., p. 
201). Ea ne arată numai că îngerii cerului vizibil, care este al 365-lea 
plecînd de sus, şi-au împărţit între ei pămînturile şi neamurile. Arhontele 
(princeps) fiind Dumnezeul evreilor, a vrut să-i supună voinţei sale pe 
ceilalţi principi şi a intrat astfel în conflict cu ei. 

Tratatul tripartit (| 5) este probabil textul valentinian cel mai favorabil 
Demiurgului şi creatorului său, Logosul. 

Logos este aici un eon masculin care nu derivă nici din Tată, nici din Fiu, ci 
e generat de eforturile întregii plerome şi posedă liber arbitru (75, 20-76, 
1). Intenţia lui de-a aduce glorie Tatălui, care provine de fapt dintr-un exces 
de iubire (76, 20), nu e rea, ci demăsurată în efectul ei creator şi nelegală în 
raport cu legile pleromei (76, 4-13). În momentul acţiunii sale, o Limită este 
stabilită în univers şi Logosul este aşezat dincolo de ea (76, 33). Creaţia lui 
este însă bună: „Nu trebuie aşadar să criticăm mişcarea care este Logosul, 
ci se cuvine să spunem că ea este cauza unui sistem care era destinat să 
apară” (77, 6-11). Acest sistem conţine în el însuşi umbra, imaginea 
pleromei, si este de asemenea produsul îndoielii, uitării şi ignoranței 
Logosului, care priveşte în jos, în abis (77, 18-25): jos apare Demiurgul 
lumii, de care Logos se desface, reurcînd către pleromă (78, 4-22). 

Arhontii produc creaturi care seamănă discordie pe pămînt, iar Logosul se 
întristează. El se pocăieşte (metánoia), se întoarce dinspre rău spre bine, şi 
făcînd aceasta dă naştere altor Puteri îmbibate de lumină aurorală (82, 35), 
superioare arhontilor şi trăind în bună înţelegere între ele. 

Cu ajutorul Mîntuitorului, Logosul va fi reintegrat pleromei (86, 25 sq.). 
Mintuitorul este o chintesentá a tuturor eonilor pleromei, la care se adaugă 
voinţa Tatălui. El ia universul în grija lui, revelîndu-se într-însul; în special, 
li se arată arhontilor in chip de trăsnet (88, 33). Uimiţi si infricosati, 


arhontii se prábusesc (89, 1-5) in Hades, Haos, Abis sau Tenebrele 
exterioare, unde vor fi pusi in slujba ordinii viitoare (89, 25 sq.). Din contra, 
Puterile născute din pocáinta Logosului devin sustinátoarele infocate ale 
Mintuitorului (89, 9-21). O nouá creatie va avea loc, prin Logos, conformá 
de această dată cu imaginea pleromei (90, 31-91, 1). Ea este prezidată de 
un Tatá numit Aion, Lácas, Sinagogá a Mintuirii etc. (91, 34-92, 13), 
superior arhontilor (hylici) si Puterilor (psihice: 92, 15 sq.; cf. 98, 12-21), 
stabilind astfel o nouá economie a universului, in care cele douá ordini 
inferioare vor fi constituite dupá ierarhia familiará lor: toti principii au in 
grijá cite un sector al lumii terestre sau infernale, iar deasupra lor se aflá un 
Arhonte psihic numit Tatá, Dumnezeu, Demiurg, Rege, Judecátor, Lege etc., 
care este instrumentul de actiune si vocea Logosului in lume (100, 1 sq.). 
Guvernarea Arhontelui se caracterizeazá prin dreptate (101, 26-9); desi 
calificat mereu în termeni onorabili, Demiurgul este totuşi ignorant, 
manipulat cum se află de către spiritul invizibil (102, 39; cf. 105, 19), în 
scopul producerii unor fiinţe pneumatice care-i depăşesc propria esenţă 
(101, 15-19). Probabil că Aion şi Arhontele sînt identici şi că a treia creaţie a 
Logosului nu-i propriu-zis spirituală: este una „psihică din dreapta”, 
deosebindu-se astfel de a doua creaţie, inferioară, pentru că este „psihică 
din stînga”. Textul acesta teribil de complicat e organizat după o schemă 
triadică de mai multe ori repetată, care reia la toate nivelurile opoziţia tipic 
valentiniană dintre pneumatic, psihic şi hylic (117, 15-20). 

10. Cercetări cu privire la originea Demiurgului ignorant 


În articolul său „The Origins of the Gnostic Demiurge" (Gnostic Studies I, 
pp. 213-19), Gilles Quispel pune apariţia Demiurgului gnostic în raport cu 
informaţia unui scriitor arab de epocă tardivă (Al-Qirqisani, secolul al X-lea), 
care atribuie sectei evreieşti precreştine a magarienilor din Palestina ideea 
că lumea a fost creată de un înger al lui Dumnezeu. Este modalitatea prin 
care magarienii, descrişi ca o sectă fundamentalistă, reuşesc să concilieze 
non-antropomorfismul divinității din VI cu creaţia antropomorficà a lumii 
prin Cuvint sau prin operă artizanală, acţiuni pe care le transferă asupra 
îngerului lui Dumnezeu (ib., p. 215). 

Quispel crede că magarienii l-au influenţat pe Simon Magul, căci, după o 
informatie conținută în Recunoasterile pseudo-clementine (2, 39), Simon ar 
fi pus accentul pe existenta unui Dumnezeu suprem si a unor divinitáti 
inferioare care au creat omul, printre ele aflindu-se si Dumnezeul evreilor. 
El ar fi fost trimis de Dumnezeul suprem pentru a crea lumea (ipse misit 
creatorem deum, ut conderet mundum: 2, 57; p. 216). Într-adevăr, Cerint 
sustine o idee similară (ib., pp. 217-18), iar identificarea Demiurgului cu un 
înger de către gnostici este menţionată ici şi colo în textele ereziologice (ib., 
p. 219). 

Mai recent, Jarl E. Fossum a pornit în căutarea originii Demiurgului gnostic 
în tradiţiile samaritene si în special la grupurile antinomiste apartinind 
sectei lui Dositeu (Fossum, pp. 44-75, în special 64 sq.). Autorul identifică 


un întreg complex de idei si de credinţe care par să conducă progresiv la 
apariţia Demiurgului văzut ca un creator inferior şi uneori rău al lumii 
acesteia. Potrivit lui Fossum, procesul începe prin transformarea Cuvintului 
lui Dumnezeu într-o ipostază independentă: Îngerul-Cuvînt (pp. 86 sq.). Asa 
cum deja am constatat, iudaismul elenistic, tradiţiile samaritene şi, în urmă, 
Simon şi succesorii săi - pe care Fossum propune să-i numim 
,protognostici" - pot atribui creaţia lumii unui înger, care nu-i socotit rău 
(pp. 192 sq.). Fossum insistă asupra faptului că nici „protognosticii” nu-l 
consideră ca atare: ei sînt pur şi simplu convinşi că acest înger, care este 
Dumnezeul evreilor, nu-i totuna cu Dumnezeul suprem (pp. 216 sq.). În fine, 
acelaşi înger este în general socotit creatorul sau unul dintre creatorii 
corpului lui Adam (p. 237). 

Pentru Fossum, Simon Magul este moştenitorul mai multor tradiţii 
samaritene privitoare la ipostazele cereşti, ipostaze care pot fi aşezate într-o 
anume ordine de succesiune: întîi Cuvîntul, apoi Numele lui Dumnezeu, în 
sfîrşit Îngerul Domnului, care reprezintă şi Cuvântul si înfricoşătorul Nume 
înzestrat cu proprietăţi magice (pp. 112 sq.). 

Impresionanta erudiție a lui J.E. Fossum nu reuşeşte să alunge impresia că 
ne găsim aici în prezenţa unui fapt în parte deja cunoscut de multă vreme: 
existenţa unui diteism evreiesc, afirmată încă de H. Graetz în 1846. 
Mărturiile samaritene nu adaugă nimic decisiv care să poată explica 
trecerea de la un Înger subordonat lui Dumnezeu la un Demiurg ignorant şi 
uneori rău. Alte cercetări recente, ale lui Alan F. Segal, deşi demonstrează 
amploarea diteismului iudaic în epoca respectivă, nu conţin nici ele cheia 
enigmei Demiurgului gnostic. 

Am încercat să dăm o explicaţie teologico-politică trecerii de la diteism la 
dualismul gnostic, bazată mai ales pe negativitatea titlului de Prinţ al 
acestei Lumi în Evanghelia lui Ioan si pe atribuirea acestui titlu lui Samael, 
Îngerul Romei, persecutor al poporului lui Israel. Anumite fapte semnalate 
de A.F. Segal (Ruler of this World, p. 263) par să confirme ipoteza noastră, 
J.E. Fossum însă (The Name of God, p. 75) este de părere că ea forţează 
cronologiile. Oricum ar sta lucrurile, nu avem intenţia să revenim la această 
ipoteză în paginile de faţă, care au drept scop să analizeze miturile 
vehiculate de „dualismele Occidentului”, şi nu să stabilească originea lor 
stricto sensu. 

Să ne limităm la următoarea observaţie: tot aşa cum teologia evreiască 
privitoare la HKMH-Înţelepciune a influenţat puternic figura Sophiei, fără a 
explica totuşi povestirile mitice cărora ea, în gnosticism, le este 
protagonistă, diteismul evreiesc şi samaritean nu-i străin de naşterea 
Demiurgului gnostic, dar nu explică nicidecum vicisitudinile personajului 
din miturile în care el este actor principal. 


11. Rezumat al mitului Demiurgului 


Analizînd grupul de cinci texte la care ne-am referit mereu aici (HE, SST, 
AJ, Ev Eg şi Irineu I 30 despre ofiti), Nils A. Dahl a ajuns la concluzia că la 


rigoare s-ar putea reconstitui, plecindu-se de la aceste texte, un arhetip al 
mitului Demiurgului continind zece secvenţe, de la început pînă la crearea 
omului: apariţie, descriere, lăudăroşenie, comentariu asupra lăudăroşeniei, 
mustrare din partea Vocii, explicație a mustrării, provocare pe care 
Demiurgul o aruncă Mamei ca să producă dovada existenţei transcendentei, 
apariţia imaginii sau a luminii, propunerea de a crea omul, fabricarea 
omului (Dahl, pp. 693-4). Cum au remarcat şi Dahl (pp. 696-7) şi B. Barc 
(HA pp. 19-27), ordinea acestor secvenţe nu urmează ordinea episoadelor 
din Geneză: de la Geneză 1, 1-3 se sare direct la 1, 26-7 şi de aici la Geneză 
2, 7 sq. B. Barc crede că autorii Naturii Puterilor au în intenţie să 
reconstituie o „geneză veritabilă”, care nu se suprapune decît parţial peste 
expunerea, interpretată pe dos, a Vechiului Testament. 

Cei doi autori pornesc în căutarea unui „text originar” şi B. Barc greşeşte 
crezînd în existenţa reală a unui arhetip, în timp ce Dahl, mai circumspect, 
îl consideră ca pe o simplă ficţiune euristică. 

Ca şi în cazul mitului Sophiei, vom încerca să stabilim aici variabilitatea 
secventelor mitului, ceea ce s-ar putea numi „limitele de toleranţă” între 
care se mişcă figura Demiurgului gnostic. Analiza noastră diferă sensibil de 
cea a lui Dahl, prin aceea că insistă în special asupra semnificației 
episoadelor în interiorul acestei categorii istorico-religioase care este 
dualismul. 

Astfel, în episodul apariției Demiurgului, accentul se pune, pentru noi, pe 
faptul cá el provine dintr-o generaţie în afara legii, că este un avorton - ca şi 
atiţia Tricksteri la popoarele care nu cunosc scrierea. Interpretarea acestui 
fapt variază de la condamnarea fără rezerve a Demiurgului şi de la 
identificarea lui cu răul pînă la acceptarea superiorității lui substantiale în 
raport cu lumea, a rolului lui pozitiv în guvernarea lumii şi în reabilitarea ei 
finală. 

Tot aşa, în ce priveşte descrierea Demiurgului: el este, desigur, ignorant şi 
lăudăros, „orb” la realităţile superioare, „stupid şi nebun”. Uneori persistă 
înrăit în ignoranta si aroganta lui, permanente şi indelebile; alteori se 
căieşte pentru ele, grăbindu-se să se pună cu zel în slujba binelui. 

Declaraţia lui de unicitate întăreşte descrierea menţionată, importanţa ei 
majoră rezidă însă în faptul că îl califică pe Demiurg drept Dumnezeu al VI, 
indicînd astfel că avem de-a face cu o exegeză inversă a VI. Vom vedea mai 
departe la cît de multe variaţii este supusă această exegeză. Să precizăm că 
gnosticismul ,moderat" elaborează două procedee fundamentale - 
duplicarea şi pocáinta - pentru a reabilita divinitatea din VT, în timp ce în 
mărturiile apartinind fazei „acute” ea este o figură de-a dreptul demonică. 
Invariabil, Demiurgul este creator al cosmosului. Accentul poate fi pus pe 
negativitatea radicală a lumii, pe caracterul ei de palid model al realitátilor 
suprasensibile, sau pe rolul ei relativ pozitiv în economia universală. 
Invariabil de asemenea, Demiurgul şi arhontii lui sînt creatorii unui om 
imperfect care, primind o scînteie pneumatică provenită din transcendenta 
Tatălui bun, va sfirsi prin a-şi depăşi creatorul. Să trecem, deocamdată, 


peste nenumăratele variante pe care le cunoaşte această temă. Chiar dacă 
ulterior vor păstra conformitatea cu episoadele Genezei (cap. 6-9), textele 
gnostice se deosebesc sensibil între ele prin faptul că interpretează potopul 
fie ca pe o încercare a arhontilor invidioşi de a se debarasa de om - superior 
lor -, fie, dimpotrivá, ca pe o tentativà a Sophiei de a salva ,rasa neclintità" 
si de a distruge rasele arhontice. 

Dincolo de aprecierile foarte fluctuante pe care textele gnostice le rezervá 
Demiurgului, cîteva trăsături îi sint atribuite cu insistenţă: el este un 
avorton, e ignorant si láudáros, este Dumnezeul Vechiului Testament, 
creatorul cosmosului si al lumii. Pe lingă asta, secventele mitului gnostic 
reprezintă o reinterpretare sistematică a episoadelor mitului biblic al 
Genezei, a căror ordine de succesiune n-o urmează în mod riguros. Cum 
bine a remarcat B. Barc, gnosticii se străduiesc să stabilească o „geneză 
veritabilă”, revăzută în întregul ei şi corijată, în care vedem cum arhontii îl 
creează pe om (1, 26; 2, 7), îl aşază în Paradis (2, 8), rostesc interdictul de a 
mînca din fructul Arborelui Cunoaşterii (2, 18), şi creează femeia (2, 21-3). 
Pentru că, prin intervenţia Şarpelui (3, 1-5), interdictul este ignorat (3, 6), 
Demiurgul alungă din Paradis cuplul primordial (3, 23) ş.a.m.d. În aceste 
texte gnostice în care mitul Demiurgului deţine rolul central, punctul de 
referință permanent este Cartea Genezei, supusă unei exegeze care 
urmăreşte să-i restabilească acesteia o semnificaţie primară şi secretă, 
conformă cu presupozitia fundamentală a gnosticilor, care este dualistă: 
Demiurgul lumii acesteia si al omului, responsabil de inferioritatea 
amîndurora, nu-i decît un Trickster ale cărui acţiuni se află în contradicţie 
mai mult sau mai puţin flagrantă cu voinţa unui Creator superior. 

Analizînd cîteva mituri cu Tricksteri, vom ajunge să descoperim analogii 
frapante existente între ele şi mitul Demiurgului gnostic. 


12. Tricksteri în context dualist 


În capitolul introductiv al acestei anchete, am trecut în revistă cîteva mituri 
de Tricksteri in context dualist. Să revenim acum asupra lor cu unele detalii 
suplimentare. 

Exhaustiva - dar inedita - cercetare a lui Mac Linscott Ricketts asupra 
Tricksterului nord-american pune în evidenţă două categorii speciale de 
mituri ale creaţiei: prima atribuie imperfectiunile lumii antagonismului a doi 
creatori, în general zoomorfi; a doua, provenind din speculaţii samanice 
(cap. 19, p. 16), atribuie Tricksterului toate schimbările negative din 
alcătuirea lumii şi a condiţiei umane, contrar intentiilor Creatorului bun. 
Printre cuplurile de creatori, Ricketts citează Vulpoiul şi Coyotul, Lupul şi 
Coyotul la populaţiile shoshoni şi la grupuri înrudite, Vulturul şi Eretele în 
California centro-meridională, Vulturul şi Corbul la populaţiile quinault etc. 
(ib., pp. 20-1). 

La indienii atchomawi si atongawi din nord-estul Californiei, cei doi creatori 
antagonisti sint Vulpoiul argintiu si Coyotul. Ín timp ce Coyotul doarme, 
Vulpoiul creeazá pámintul si vegetatia. Cei doi fac animalele, dar oamenii 


sînt creaţia exclusivă a Vulpoiului: Coyotul vrea să-l imite si nu reuşeşte. În 
fine, cei doi se află în dezacord în ce priveşte condiţiile vieţii umane. 
Coyotul este cel ce introduce procreatia pe cale sexuală, naşterea în dureri, 
greutăţile subzistentei (cap. 7, pp. 4 sq). 

Mitologia indienilor din grupul lingvistic uto-aztec, stabiliti in regiunile 
bazinului Colorado (ute, paiute, mono, bannoc, shoshoni), se bazează pe 
existenta unui creator bun (Lupul) si a antagonistului sáu, Coyotul sau 
Lupul de prerie. Lupul vrea ca oamenii să rămînă totdeauna tineri, Coyotul - 
să ajungă bătrîni dintr-o rațiune estetică: sînt frumoşi cînd se sprijină într- 
un baston. Lupul vrea ca morţii să poată fi readuşi la viaţă, în vreme ce 
Coyotul preferă ca moartea să fie ireversibilă, hotárire de care va avea 
motive să se căiască, pentru că Primul Mort va fi propriul său fiu. Şi tot 
Coyotul stabileşte conceperea pe cale genitalá, naşterea în dureri, 
menstrele si tabuurile. Pentru a imblinzi consecinţele nefaste ale acţiunilor 
Coyotului, Lupul le dă oamenilor acea sweat house, sauna (Ricketts, cap. 5). 
Populatiile maidu californiene se împart în trei grupuri: maidu din Vale, de 
pe Colină şi maidu de la Munte. La primii, Coyotul este răspunzător de 
pierderea nemuririi, pe care oamenii o obțineau îmbăindu-se într-un lac cu 
apă vie; el se căieşte, deoarece propriul său fiu va fi Primul Mort. El 
introduce riturile funerare si se sinucide, ajungînd în locul unde stau morţii. 
La maidu de pe Colină, Coyotul şi Creatorul sînt coeterni. Coyotul introduce 
procreatia pe cale sexuală şi durerile nasterii; el va prelua grijile lumii cînd 
Creatorul se retrage. 

În sfîrşit, în versiunea grupului maidu de la Munte, Coyotul este cel care 
introduce moartea şi riturile funerare (Ricketts, cap. 19, pp. 19-20). 

Corbul, Tricksterul indienilor ingalik din Alaska, vine să pervertească lumea 
după ce Creatorul s-a retras în cer: el formează rase omeneşti rele, îi face 
pe oameni muritori şi se proclamă Domn al Împărăției Morților (ib., p. 22). 
Îi vedem pe toţi aceşti Tricksteri, pe Coyot în special, încercînd fără succes 
să-l modeleze pe om şi-l vedem de asemenea pe Coyot recreînd lumea care 
fusese distrusă de un potop (ib., p. 17). 

Tricksterul este un personaj care, printre alte caracteristici 
(hipersexualitate, bulimie, transformism etc.), o prezintă deseori şi pe aceea 
de a se lăuda din invidie faţă de Creator, ignorind consecinţele nefaste ale 
propriilor sale acte. E direct implicat în crearea lumii sau a elementelor 
defectuoase ale acesteia. Are partea lui în crearea omului - în special a 
raselor umane rele - şi e considerat răspunzător de deteriorarea condiţiilor 
de viaţă ale umanităţii primordiale, care nu cunoştea nici moartea, nici 
suferinţa. Sînt şi cazuri unde Tricksterul sau Creatorul sînt puşi în legătură 
cu potopul. 

Apariţia Tricksterului este enigmatică: el poate fi coetern cu Creatorul şi 
chiar „mai bátrin" decît acesta; la indienii tsimshian, Corbul este de origine 
semidivină, căci mama lui este o fiinţă celestă. El cade din cer puţin după 
naştere (Ricketts, cap. 1, p. 4). Îl vedem răspunzător de soarta lumii după 


retragerea Creatorului la cer, sau îndeplinind funcţia de Domn al Împărăției 
Morților. 

Desigur, este vorba aici despre o categorie specială de mituri ale 
Tricksterului, care nu ilustrează decît o parte, reprezentativă dar destul de 
limitată, a isprávilor sale. Ricketts crede că apariția miturilor dualiste se 
datorează speculațiilor samanice asupra Fiintei Supreme concepute ca 
incapabilă de o creație rea. În consecință, Tricksterului, personajul cel mai 
vechi al mitologiilor amerindiene, îi revine rolul ingrat de a dezonora opera 
Creatorului. Asistăm la un proces in mare parte asemănător în gnosticism. 


13. Functiile Demiurgului în teodiceea gnostică 


Vom reveni la sfîrşitul acestui capitol asupra particularitátilor mitologiei 
dualiste gnostice. Pentru moment, să ne limităm la a observa că, deşi 
inserat într-o țesătură de speculaţii metafizice complexe si profunde, 
Demiurgul gnostic este un tipic Trickster: produs al unei naşteri în afara 
normelor, el isi ignoră originea, se laudă cu puterile sale singulare, fabrică o 
lume imperfectă sau de-a dreptul rea, modelează un om căruia, la prima 
încercare, e incapabil să-i insufle facultățile vitale; în unele cazuri, gelos pe 
superioritatea rasei omeneşti, încearcă s-o distrugă prin potop. 

Să recunoaştem cà textele prezintă variatiuni sensibile pe această temă; 
dar, deşi unele dintre trăsăturile lui cele mai dezagreabile sînt estompate în 
gnosticismul „moderat”, Demiurgul rămîne întotdeauna un creator inferior. 
În teodiceea gnostică, funcția Demiurgului este similară celei a Tricksterului 
din mitologiile dualiste pe care le-am prezentat: prin Demiurgul gnostic, ca 
şi prin Trickster, Ființa Supremă se vede scuzată pentru toate 
imperfectiunile lumii, ale omului si ale istoriei umane. 

Dacă Ricketts are dreptate împotriva lui Wilhelm Schmidt si a teoriei sale 
asupra monoteismului originar, atunci antagonismul dintre Ființa Supremă 
şi Demiurgul lumii sau al unei părți a lumii nu apare în mitologiile 
amerindiene (după cum nici in gnosticism) decît în urma dezvoltării 
speculațiilor asupra unui zeu, celest si îndepărtat, care nu intervine in 
treburile lumii. Samanii si societățile lor secrete explică poate importanța 
asumată de aceste speculații la indienii din America de Nord; ratiunile 
dualismului gnostic par mai complexe - doar dacă nu ne decidem să vedem 
în catastrofa teologico-politică a poporului evreu din anul 70 (căderea celui 
de-al doilea Templu) catalizatorul care determină transformarea 
Dumnezeului din VT într-un fel de demon. Am încercat să demonstrăm în 
altă parte (Expériences, pp. 63-77) că acest proces psiho-sociologic, 
postulat pentru prima dată de R.M. Grant (1959), ar fi fost posibil într-un 
mediu evreiesc perfect ortodox. Într-adevăr, de vreme ce doctrina „îngerilor 
popoarelor”, veche si recunoscută, prevedea ca toate natiile terestre să-şi 
aibă un reprezentant la curtea celestă, evreii aşteptau avantaje politice 
imediate din faptul că reprezentantul lor celest era însuşi Dumnezeu (cf. 
LXX, Dt. 32, 8; Peterson, p. 52) sau cel puțin arhanghelul Mihail, avînd 
primul rang după Dumnezeu (Ps.-Clem. Rec. II 42; Peterson, p. 52). Din 


moment ce Roma a cucerit Palestina si ocupatia Pámintului lui Dumnezeu 
nu pare a avea sfîrșit, asta este totuna cu a spune cá Samael, îngerul Romei, 
se substituie lui Dumnezeu sau lui Mihail în funcţia lor de conducători ai 
îngerilor popoarelor; precum puterea romană însăşi, Samael este un înger 
rău, echivalentul lui Satan (cf. studiul meu Anges des peuples, pp. 37-9). 
J.E. Fossum (p. 75) reproşează acestei interpretări că forţează cronologiile; 
iar Giovanni Filoramo (comentariul la Expériences), că n-ar avea puncte de 
sprijin precise în texte. Cei doi au într-un fel dreptate: interpretarea mea nu 
era decît o ipoteză psiho-sociologică pe care sînt departe de a o considera 
ca sigură; dar mi-e limpede cum un evreu ortodox ar putea abandona un 
Dumnezeu care, în aparenţă, l-a trădat sau i-a făcut făgăduieli mincinoase, 
transformindu-l în creatorul inferior al unei lumi rele (Gnostic Revenge, pp. 
294-5). 

Cu siguranţă şi alţi factori decisivi din climatul cultural al epocii pot să fi 
influenţat apariţia dualismului gnostic. Am încercat să-i discut în altă parte, 
insistind mai ales asupra fenomenului pe care l-am numit „demonizarea 
cosmosului”, constind într-o revărsare a răului în sferele celeste 
(Expériences, pp. 50 sq.). Raționamentul rămîne cu toate acestea circular, 
căci este foarte probabil că trebuie să considerăm gnosticismul însuşi drept 
responsabil de această transformare (ib., pp. 119 sq.). 

Atit iudaismul cît şi medio-platonismul epocii cunosc bine ideea unui al 
doilea Dumnezeu, domn al lumii (Grant, Gods, pp. 81, 86, 113); pe lîngă 
asta, medio-platonicienii insistă asupra negativităţii materiei. 

Cu cîteva particularităţi - de exemplu, aceea de a transforma Dumnezeul 
din VI într-un arhanghel al popoarelor -, „protognosticii” Simon, Menandru 
şi Saturnin nu atribuie lumii şi creatorului ei o negativitate originală şi 
radicală. Putin mai tîrziu, îi vedem pe valentinieni si pe basilidieni 
imaginînd mai multe soluţii pentru a-l reabilita pe Demiurg, Dumnezeu al 
VT, al cărui statut rămîne totuşi destul de ambiguu. Este tentant să credem 
că faza „acută” a gnosticismului se suprapune cronologic perioadei care-i 
separă pe „protognostici” de marile curente „moderate” ale secolului al II- 
lea şi că texte precum AJ sînt printre cele mai reprezentative ale acestei 
perioade. Punctul de vedere adoptat de noi în acest studiu ne scuteşte de a 
mai examina chestiunea cu deosebire dificilă a cronologiei gnosticismului. 
De altfel, chiar introduceri recente în gnosticism, cum este cartea lui K. 
Rudoph (Gnosis), au eludat-o pur şi simplu, continuînd să vehiculeze teoria 
perimată a „originilor precreştine” ale gnozei (Rudolph, pp. 276-7). Or, 
problema nu este de a stabili raporturi între creştinism şi gnosticism - data 
de naştere a celui de-al doilea n-o precedă pe a primului -, ci între 
gnosticism şi el însuşi. Este vorba, în ocurentá, de a examina gnosticismul 
ca sistem ce se mişcă între anumite limite de toleranţă, cu mult mai largi 
decît se credea. Este vorba de asemenea de a examina, potrivit mitologiei 
gnostice, mecanismele primare care o produc, asigurindu-i o elasticitate şi o 
rază de acţiune ce depăşesc de departe cadrul fenomenului istoric numit 


„gnosticism”, si chiar pe cele ale mişcărilor religioase numite de noi 
,dualismele Occidentului". 


14. Principiul , exegezei inverse" 


Concentrindu-ne exclusiv asupra acestei párti a gnosticismului care 
vehiculeazá douá mituri dualiste cunoscute in numeroase alte culturi - mitul 
Sophiei-Trickster si cel al fiului ei, Demiurgul-Trickster -, e usor de observat 
cà ea se supune unei reguli de generare simple si primare, a cárei 
importanţă în economia gnozei este egală cu importanţa celor două mituri 
înseşi; această regulă fundamentală este cea a exegezei inverse a VT si în 
special a Cărţii Genezei. Prin expresia exegeză inversă, vrem să spunem că 
perspectiva dualistă inversează interpretările tradiţionale ale VI. 

O bună parte a gnosticismului reprezintă produsul mai mult sau mai puţin 
liber al transmiterii schemelor mitice ale Tricksterului masculin şi feminin. 
În unele cazuri, circulă texte care produc alte texte: astfel de raporturi, 
foarte greu de elucidat, există de exemplu între HE şi SST. În alte cazuri, 
temele sau motivele sînt cele care circulă, de exemplu motivul celor „patru 
Luminători”, care a fost pe nedrept atribuit unei ipotetice „gnoze sethiene” 
(v. infra, ,Referinte", 8 8). Dar, in general, multiplicarea textelor este 
rezultatul unor elaborári in mare másurá personale, care propun fárá 
încetare noi soluţii, plecind de la acest principiu al exegezei inverse, 
susceptibil de un număr teoretic infinit de aplicaţii si rearanjári ale 
elementelor singulare (personaje, teme, motive) în cadrul său. Sistemul 
însuşi prezintă limite destul de largi de toleranţă, pe care vom încerca să le 
examinăm pornind de la anumite atitudini, teme şi personaje-cheie 
vehiculate de miturile gnostice. 

Din punct de vedere strict logic, este evident că o extremă a exegezei 
inverse va fi atinsă în momentul în care, fiind respins in bloc întregul VT, ca 
produs mincinos al Demiurgului rău al lumii acesteia, vom vedea operindu- 
se o răsturnare totală a valorilor, astfel încît tot ceea ce VT făcea să treacă 
drept „bun” va fi interpretat ca „rău” de către gnostici - şi viceversa. Uneori 
acelaşi tip de exegeză se aplică şi la NT, considerat ca rezultatul unei 
adulterări grosolane înfăptuite de iudeo-creştini. Acest maximum de 
tolerabilitate a sistemului este atins de cainiţii lui Irineu (I 31, 1), care văd 
în Cain şi în Iuda pe adevărații reprezentanţi ai transcendentei, cei care 
aduc fermentii revoluţiei în lumea dominată de legile Demiurgului rău. Iuda, 
în special, după o interpretare care l-ar incinta pe Jorge Luis Borges „ar fi 
fost singurul dintre apostoli care a cunoscut adevărul şi a îndeplinit misterul 
trădării”; i se atribuie şi o evanghelie din care nimic nu s-a păstrat (Ps.-Tert. 
2; Ep. Pan. 38. 2, 4). Interpretări de acest gen sînt destul de frecvente; de 
exemplu, Parafraza lui Sem (29) consideră că sodomitii sînt Drepti din „rasa 


neclintită” a lui Seth, distruşi de Demiurgul gelos. 


15. Antiiudaism 


Chiar si in ultima vreme, mai multi savanti au vorbit despre cazul de 
„antisemitism acut” pe care gnosticismul l-ar fi reprezentat in primele 
secole ale erei crestine. Fie si ignorind spectrul foarte larg al atitudinilor 
gnostice fatá de iudaism, termenul de ,antisemitism" este fárá indoialá 
deplasat. Ar trebui vorbit cel mult de , antiiudaism", cu distincţia operată de 
F. Lovsky si Jules Isaac, după care antisemitismul reprezintă un fenomen 
„de caracter pasional, degradare a antiiudaismului”, în timp ce acesta are 
un „caracter esențialmente teologic, vizind doar învăţătura de sinagogă” 
(Isaac, Genese de l'antisémitisme, p. 24). Este cu totul indoielnic cá ar 
exista texte gnostice hotárit antiiudaice; asa cum a observat foarte bine 
Karl-Wolfgang Tróger, in majoritatea cazurilor nu intilnim in scrierile 
gnostice decit o atitudine „antiiudaică”, decît ,concepte", ,tendinte", 
„topoi” şi „curente” antiiudaice (Tróger, p. 91). După Tróger, nu e vorba de 
o mişcare istorică specifică profesînd antiiudaismul, aşa cum au afirmat alţi 
savanţi, ci de o atitudine antinomistă mai generală la gnostici, din care ar 
deriva condamnarea iudaismului ca religie a nomos-ului, a Legii prin 
excelenţă. 

În numeroase texte originale (Ev Ph 74, 5; Ap Ad 74, 1 sq; P Sem 29; ST 62, 
28 sq. etc.) si în rezumate ale ereziologilor (Carpocrate: Iren. I 25, 1 = 
Hipp. VII 32, 1; ofiti: Iren. I 30, 9-10; valentinieni: Hipp. VI 35, 1-2; 
Heracleon: Orig. in Job. 19, 19; basilidieni: Iren. I 24, 5; arhontici: Ep. 40.5, 
1-6; gnostici: Ep. 16.6 1 etc.) se găsesc loci antiiudaici, în timp ce 
referintele la antinomismul gnostic ca refuz al oricárei morale acceptate 
sint relativ putin numeroase (Epifaniu, fiul lui Carpocrate: Clem. III 8, 1; 9, 
2; Carpocrate: Iren. I 25, 4 = Hipp. VII 32, 4; cainiti: Iren. I 31, 2; 
valentinieni: Iren I 6, 4; Prodikos: Clem. III 4, 30, 1; o parte a sethienilor: Ep 
40. 2, 4). Ar fi prea uşor să acceptăm definiţia lui Hans Jonas, după care 
ascetism şi libertinism ar fi cele două fete ale refuzului oricărui nomos - 
primul prin abţinere şi al doilea prin abuz (Religion gnostique, pp. 352 sq.). 
Ascetismul nu este prevăzut de ordinea romană şi rámine la periferia 
nomos-ului iudaic, dar e bine reprezentat în platonism şi creştinism, care 
vor domina incontestabil scena culturală a epocii. Singura particularitate a 
anumitor gnostici este de a fi profesat antinomismul abuzului, de altminteri 
fără să-l fi şi practicat întotdeauna - şi asta chiar după părerea unui 
ereziolog prea puţin dispus să-şi scuze adversarii, precum Irineu (I 25, 4 - 
despre Carpocrate). De altfel, toate textele gnostice originale care ne-au 
parvenit provin de la gnoza ascetică şi condamnă apăsat practicile 
licentioase pe care par să le fi cunoscut unele grupuscule. De exemplu, 
tratatul Pistis Sophia (147 p. 251 S.T.) afirmă că nu există păcat mai mare 
decît acela de a mînca spermă şi sînge menstrual - ritual atribuit de 
Epifaniu anumitor gnostici (Pan. 26. 4, 1-5, 8) - si că sufletele celor care se 
dedau la aşa ceva vor fi distruse în Tenebrele exterioare. 

Este dificil să facem din antinomism o atitudine gnostică de bază, căreia 
antiiudaismul i-ar fi o consecinţă - doar dacă nu cumva K.-W. Tróger 
foloseşte cuvîntul antinomism într-un sens uşor impropriu. Dacă prin 


antinomism K.-W. Tróger intelege pozitia gnosticá in raport cu inteligenta 
ecosistemicá si cu principiul antropic (v. supra), atunci această poziţie, cu 
toate nuantele care o caracterizeazá, este efectiv revolutionará in raport cu 
platonismul si cu Biblia si poate asadar conduce la antinomism. Dar 
antinomismul, ca si antiiudaismul de altfel, nu este decît corolarul 
veritabilei atitudini de bazà a gnosticismului, care este dualismul sau 
opoziția, mai mult sau mai puţin marcată, a două principii. Mecanismul de 
generare a unei mari părţi din scrierile gnostice se explică prin aplicarea 
constantă a acestei reguli primare la o cosmologie şi o antropogonie iudaice 
preexistente, exprimate în Cartea Genezei. Exegeza dualistă a VT este cea 
care răstoarnă datele acceptate de tradiţie, făcînd loc unei ,tendinte" si la 
numeroşi „topoi” antiiudaici. Aplicat textului neotestamentar şi ansamblului 
de practici creştine atestate în epocă, acelaşi tip de exegeză va genera o 
„tendinţă” şi nişte „topoi” anticreştini (cf. K. Koschorke, Die Polemik, pp. 
11-15; 21-2; 37-42; 64 sq. etc.; E.H. Pagels, Gnostic Gospels, pp. 3 sq.; 38 
etc.). 


16. Interpretări dualiste ale Vechiului Testament 


Cu toate nuanțele posibile, mergind de la demonizarea radicală pînă la 
ideea cá el nu este decît un intermediar între transcendentá şi lumea 
materială, Demiurgul gnostic este în mod limpede identificat cu Dumnezeul 
din VI în numeroase texte originale şi mărturii ereziologice (Carpocrate; 
Iren. I 25, 4 = Hipp. VI 32, 4; ofiti: Iren. I 30; valentinieni: Hipp. VI 33; 
Theodot: Clem. Exc. 49, 1; arhontici: Ep. Pan. 40. 5, 1; doceti: Hipp. IX 6 
etc.). 

Dat fiind cá Legea este emanatia Demiurgului, o legătură strinsá se 
stabileste intre locul rezervat acestuia de cátre gnostici in doctrinele lor si 
respectul lor faţă de Tora. Ptolemeu, de exemplu, a cărui poziţie este 
complexă, se află în polemică cu adversarii săi (gnostici) care cred că Legea 
provine de la Diavol (Ep. Pan. 33. 3, 2). Evanghelia lui Filip (74, 5) afirmă că 
Legea este Arborele Cunoasterii care-i ucide pe cei ce mănîncă din fructele 
lui. Gnosticii lui Epifaniu resping VT, folosindu-l în acelaşi timp - precum 
probabil Marcion (v. infra, cap. VI) - în scopuri polemice (Pan., 16. 6, 1). 
Scrisoarea către Flora a lui Ptolemeu (Ep. Pan. 33.4, 14-5, 15) ne va servi 
de exemplu pentru a stabili subtilitátile acestei gindiri valentiniene care, 
rămînînd gnostică prin miturile vehiculate, se apropie, în evaluarea 
Demiurgului, de platonism şi de creştinism. Chestiunea originii Legii nu-i 
simplă, afirmă Ptolemeu, căci putem să-i distingem cinci părţi: preceptele 
promulgate de Moise ca individ, de bátrinii Israelului din propria lor 
iniţiativă şi de către Demiurg; la rîndul lor, acestea se compun din Decalog, 
expresie perfectă a justiţiei; din legea talionului, expresie imperfectă a 
justiţiei, căci contrazice Decalogul: răzbunarea omorului prin omor, de 
exemplu, se opune comandamentului de a nu ucide (Ex. 20, 13); în sfîrşit, 
dintr-o ultimă parte, figurată şi simbolică, provenind din transcendenta 
însăşi. Sensul ei propriu este de natură spirituală şi a fost aplicat într-un 


mod eronat realitátilor sensibile. Ce se întimplă cu Legea în vremea 
Mintuitorului? Mintuitorul completeazá Decalogul, abrogá legea talionului 
şi explică dimensiunea transcendentă a simbolurilor si a riturilor (ib., 6, 1- 
6). 

Această exegeză fluctuantă este tot mai complexă pe măsură ce se aplică 
circumstanțelor particulare ale mitului biblic al Genezei. Cîteva interpretări 
ne vor da o idee despre libertatea demersului hermeneutic gnostic, o dată 
ce mecanismul dualist s-a pus în funcţiune. 

Astfel, de exemplu, Cain, reprezentantul transcendentei bune la cainiti 
(Iren. I 31, 1; Ps.-Tert. 2; Ep. 38. 2, 4), este considerat un personaj de-a 
dreptul rău de către ofiti (Iren. I 30, 9). Aprecierea Sarpelui biblic oscilează 
între aceiaşi poli; în mod paradoxal, grupurile ale căror nume fac referire 
directă la el îl socotesc rău: el este îngerul nelegiuirii la naaseeni (Hipp. V 
25, 23) şi Diavolul la ofiti (Iren. I 30), desi Sophia îl foloseşte pentru a face 
să-i parvină mesajul la cuplul primordial. Tratatul tripartit (107, 10 sq.) îl 
consideră tot Diavolul, iar Parafraza lui Sem - drept Moluchthas, vintul 
ofidian rău (34, 9 sq.). Alti gnostici în schimb consideră că Şarpele este 
însăşi Sophia (Iren. I 30, 15); gnosticii lui Epifaniu (16. 2, 6), în cartea lor 
Evanghelia Evei, cred că prima femeie primeşte cunoaşterea prin Sarpe, iar 
în Natura Puterilor (89, 31-2) şi în Scrierea fără titlu (118, 25 sq.), acesta e 
chiar Instructorul, Femeia Spirituală, Eva de Lumină, o derivație provenită 
din dedublarea Sophiei. Pentru perati (Hipp. V 17, 2-8), Şarpele este însuşi 
Mintuitorul, Demiurgul sethienilor lui Ipolit (V 19, 18-20) este un şarpe, iar 
Logosul e de asemenea unul. 

Am putea multiplica după voie lista, introducînd personajele şi situaţiile 
Facerii care nu sînt interpretate de gnostici după scheme fixe. Producţia 
mitologică gnostică este dominată de principiul rigid al exegezei dualiste, 
conform căruia procesul se desfăşoară prin exploatarea tuturor sau a unei 
părţi din posibilităţile logice pe care fiecare secvenţă a mitului le conţine în 
sine, ceea ce dă un număr practic nelimitat de combinaţii posibile. Aplicarea 
acestui gen de hermeneutică revoluţionară răstoarnă valorile tradiţionale, 
dar răsturnarea nu cunoaşte o reţetă imuabilă. Fiecare grup gnostic, în 
relaţie cu tipul de gnoză practicat, se bucură în exegeza veterotestamentară 
de libertatea de a inversa semnele fiecărei secvenţe şi ale fiecărui personaj 
al mitului biblic. În cazul Sarpelui, gama posibilităţilor este într-adevăr 
foarte largă, mergind de la identificarea Sarpelui cu Mintuitorul (pol pozitiv) 
piná la identificarea lui cu Diavolul (pol negativ), trecînd prin Sophia, printr- 
o desemnare neutră („Şarpele este Şarpele”), prin Demiurgul însuşi sau 
printr-un reprezentant al Diavolului. În interiorul tuturor acestor sisteme 
calificate drept „gnostice”, se creează ,traditii" atunci cînd mai multe texte 
utilizează secvenţe identice; dar combinaţia secventelor rămîne destul de 
liberă şi se amestecă cu alte ,traditii", astfel încît credinţele exprimate de 
două texte diferite rămîn în continuare diferite, în ciuda punctelor lor 
comune. Acel ne varietur, ceea ce pune în mişcare sistemul, este, pentru o 
largă categorie de texte, principiul exegezei dualiste a Genezei. În rest, 


producţia se continuă prin exploatarea unui mare număr de posibilităţi 
logice dintre cele conţinute de hermeneutica inversă a mitului biblic şi prin 
recombinári şi rearanjări ale secventelor. Avînd în vedere numărul mare de 
secvenţe si de virtualităţi interpretative ale fiecăreia, această operaţie nu 
are limite teoretice; în practică, vom vedea că jocul combinărilor tinde să se 
continue pînă la epuizarea posibilităţilor, proces la care fiecare dintre 
curentele „dualismelor Occidentului” îşi va da contributia-i substanţială. 
Sistemul de exegeză va continua să se reproducă însă dincolo de istoria 
acestor dualisme; îl vom regăsi în romantism, unde se inaugurează o formă 
de nihilism care, reprezentind inversul nihilismului gnostic (v. infra., cap. 
XII), generează cu toate acestea mituri cu o structură superficială foarte 
asemănătoare celei a miturilor gnostice. 


17. Variatiuni docetiste 


Afirmatiile sint valabile si pentru exegeza gnosticá a Noului Testament, 
considerat ca rezultatul „bricolajului” unor inşi inferiori (iudeo-crestinii), 
care n-au înţeles nimic din mesajul Mintuitorului. Nu se pune problema să 
examinăm nenumăratele variante rezultate, aflate dincolo de scopul mult 
mai modest al acestei cercetări. Un singur exemplu, esenţial însă, va fi 
suficient pentru a descrie posibilităţile hermeneuticii gnostice: doctrina 
numită, cu indreptátire sau fără, „docetistă”. Considerată un invariant, ea a 
fost deseori atribuită în bloc şi fără discriminare „gnosticilor” în general, în 
vreme ce aceştia i-au elaborat mai multe versiuni, foarte diferite între ele. 
Ironia vrea ca grupul docetilor lui Ipolit (VIII 10, 6-7) să nu fie tipic 
„docetist” după interpretarea curentă a termenului, care se aplică mai 
curînd fantaziasmului, adică doctrinei după care Isus Cristos n-a îmbrăcat 
un trup de carne, ci un trup înşelător, o fantasmă de trup, numai în 
aparenţă material. Pentru docetii lui Ipolit, se pare că Mintuitorul asumă 
într-adevăr un corp fizic, pe care-l părăseşte pe cruce. Vom regăsi aceeaşi 
interpretare în Apocalipsa lui Petru (VII 3), analizată de Klaus Koschorke: 
Isus n-a fost crucificat, crucificatá a fost doar partea sa carnală (sarkinón; 
81, 8). Adevăratul Mintuitor este făcut din spirit de foc (pneima noerón), 
corpul său este soma natsóma, un „corp incorporal” (83, 6-8), pe care 
apostolul Petru poate să-l vadă, cu „ochiul (său) spiritual”, surizînd undeva 
alături de cruce (Koschorke, pp. 20-4). La fel, Cerint (Iren. I 26, 1) afirmă că 
Cristos impasibil se retrage din omul Isus, care moare pe cruce. Motivul 
,surisului Mintuitorului" se regăseşte într-o altă tradiţie exegeticá, de la 
care se reclamă basilidienii (Iren. I 24, 4): nu Isus a fost cel crucificat, ci 
Simon Cirenaicul, in vreme ce Isus ia aparenţa lui Simon si ride de 
persecutori aláturi de cruce. 

Dimpotrivá, fantaziasti ca Saturnin cred cá Mintuitorul este incorporalis, 
innatus, putativus visus homo, că trupul său este o phantasma (Iren. I 24; 
Ps.-Tert. 3). Aceasta este doctrina la care se aplică exact termenul 
,docetism", explicat de Ignatiu din Tralles (cap. 10) ca provenind din 


expresia tôi dokein, „după aparenţă” (Koschorke, p. 44), în timp ce docetii 
lui Ipolit se folosesc de cealaltă variantă - a separării corpurilor. 

Alte versiuni gnostice ale patimilor lui Isus au fost analizate de Koschorke 
(pp. 44-8), care le ordonează în trei categorii esenţiale, avînd drept poli 
negația docetistá a morţii pe cruce si, la cealaltă extremă, valorizarea ei 
pozitivă. În majoritatea cazurilor, gnosticii recunosc realitatea morţii: fiinţa 
numită Isus Cristos este constituită din mai multe elemente (cf. valentinienii 
lui Irineu I 7, 2); uneori ei insistă însă asupra faptului că esenţa 
Mintuitorului gnostic iese din sfera suferinţei şi a morţii. 

Problemei docetismului i se rataşează şi concepţia valentiniană a naşterii lui 
Isus care trece prin corpul Mariei „ca printr-un tub”, analizată într-un 
articol recent de Michel Tardieu. Expresia quasi aqua per tubum (dià 
sólénos) (Iren. I 7, 2 = Ep. 31. 22, 1; Iren. III 11, 3), per fistulam (Ps.-Tert. 
4, 5) sau per rivum (Filastru, 38 5-6) desemnează la mai multi ereziologi - 
Michel Tardieu le face un tablou exhaustiv - doctrina incriminată a lui 
Valentin, atribuită de alţii lui Mani, Marcion, Eutyches etc. (Tardieu, 
„Comme à travers un tuyau", pp. 151-77). „Fie că Isus iese printr-o coastă a 
Mariei, fie cá o traverseazá ca o razá luminoasá, in amindouá cazurile avem 
de-a face cu versiuni populare ale unui mit extrem de vechi, cáruia Valentin 
si scoala sa 1i folosesc o variantá: Maria nu poate purta nouá luni un corp de 
naturá celestá; deci Isus trece numai printr-insa, precum apa care se scurge 
dintr-un tub fără să primească nimic de la el" (ib. p. 153). După ce 
analizează izvoarele probabile ale acestei concepţii pe care o vom regăsi 
încă şi în catharism, M. Tardieu ajunge la concluzia că „toate soluţiile pe 
care le poate produce spiritul” pentru a concilia trecerea unei fiinţe celeste 
printr-o matrice maternă terestră sînt în număr de cinci şi toate au fost 
formulate de diverse curente încă de la originile creştinismului (ib., pp. 174- 
5): ebionitii, care cred în umanitatea totală a lui Isus; mentalitatea populară 
(ea va fi, mai tîrziu, cea a catharilor), care crede în conceperea lui Isus prin 
ureche (= receptor al Cuvîntului sfint) si în trecerea lui fulgurantă prin 
Maria, din care iese printr-o latură; Protoevanghelia lui Iacov, urmată de 
Marea Biserică, care crede în conceperea lui Isus ek pnéumatos, în gestatia 
lui timp de nouă luni şi în ieşirea lui „cu uşile închise”; Valentin şi 
valentinienii orientali, crezînd în formarea unui corp psiho-fizic în care se 
instalează un corp pneumatic provenit de sus; în fine, valentinienii 
occidentali, care cred că în Isus corpul celest pătrunde în momentul 
botezului. Şi Tardieu conchide: „Nu există anterioritate genetică a vreunei 
opinii în raport cu alta... Prezentate ca succesive, aceste teze sînt de fapt 
sincrone” (p. 176). 

E greu să împărtăşim această perspectivă care face totalmente economie de 
istorie. Mai întîi, se poate uşor obiecta că realizarea tuturor posibilităţilor 
logice sincrone privind naşterea lui Isus are loc în mod diacronic. În al 
doilea rînd, există o corelaţie puternică între structura socio-intelectuală a 
grupurilor şi doctrina profesată de fiecare dintre ele. Componentele 
istorice, sociale şi existenţiale joacă un rol activ în adoptarea unei 


virtualitáti logice a unui mit, indiferent cá ea a fost ori nu deja exploatată in 
prealabil. E prea simplu să spunem cá miturile îl gindesc pe om. Mitul si 
omul se gindesc fiecare pe sine însuşi. Foarte adesea, se re-gindesc 
reciproc. 

Pe de altă parte, în situaţia în care dispunem de mituri fără a cunoaşte 
contextul producerii lor, analiza sincronă relevă o inteleaptá abţinere; or, 
este exact cazul gnosticismului, fenomen ce se refuză oricărei istorii 
coerente, de vreme ce, constituind unul dintre factorii intelectuali majori ai 
secolelor al Il-lea şi al II-lea, rămîne iremediabil cantonat în acea 
contracultură care nu face să se vorbească despre ea decît prin adversarii 
ei. Drept orice justificare, gnosticismul nu ne oferă decit o colecţie de mituri 
originale lipsite de istorie. Revenim aici la ele, pentru a analiza, fără 
pretenţie de exhaustivitate, numărul de potentialitáti logice pe care aceste 
mituri le realizează. Va trebui să precizăm însă de la început că toate datele 
lasă să se întrevadă o istorie pasionată si pasionantă de interacțiuni 
ideologice şi sociale între comunităţi numeroase: gnostici şi evrei, gnostici 
şi creştini, gnostici între ei. Dacă nu stă în intenţia noastră să o descriem, 
aceasta nu înseamnă că interacţiunile ar lipsi sau cá ar fi lipsite de 
importanţă. 

18. Combinații logice în cele două mituri gnostice 


Nu pot fi epuizate toate posibilităţile logice conţinute în fiecare secvenţă a 
mitului Sophiei şi în recombinarea secventelor. Vom prezenta cîteva, pentru 
a preciza distanţa dintre gama posibilităţilor virtuale şi exploatarea lor în 
mărturiile concrete. 

Faptul că Sophia - Tricksterul feminin - este cea care pricinuieşte căderea 
este un dat al mitului dualist pe care gnosticismul şi-l însuşeşte; nu este 
însă un dat cu totul indiscutabil. Patru posibilităţi logice se desfac: Sophia 
este bună şi rea în acelaşi timp (+/+), Sophia nu este nici bună, nici rea 
(-/-), Sophia este mai puţin bună decît rea (-/+), Sophia este exclusiv bună 
(+/-). Prima poziţie e cea a majorităţii mărturiilor gnostice, exprimată 
uneori prin dedublarea Sophiei într-o entitate superioară care urcă înapoi în 
pleromă şi o entitate inferioară care rămîne închisă în cosmos. A doua 
poziţie ar putea la rigoare să fie cea din Cartea lui Baruh, unde dubla natură 
a lui Eden se caracterizează mai curînd prin inferioritatea părţii 
transcendente şi pătimirea părţii terestre, ceea ce n-o face intrinsec rea. A 
treia poziţie se aplică prologului mitului valentinian după Ipolit, unde 
Sophia rămîne la început în afara pleromei. În sfîrşit, a patra poziţie este 
cea a scrierii Înţelepciunea lui Isus Cristos/Eugnostos. 

În ce priveşte ratiunile căderii Sophiei, textele nu menţionează decît una - 
transgresarea (unei norme), precizată în două feluri diferite şi în general 
complementare: este o acţiune ilicită în sfera erotică şi/sau în sfera legală. 
În sfera erotică, gama acţiunilor vinovate este destul de vastă, dar cele mai 
comune sînt adulterul, incestul, autoerotismul şi homosexualitatea. Textele 
oscilează între autoerotism şi adulter incestuos sau incest fără adulter, 


neglijind ultima posibilitate. Totusi, aspectul legal al problemei pare mai 
marcat: in unele cazuri, elanurile amoroase ale Sophiei sint motivate prin 
absenţa unui sot, ceea ce transferă păcatul de natură erotică în domeniul 
ordinii imuabile a pleromei, care presupune gemeleitatea complementară la 
fiecare stadiu al dezvoltării fiinţei. Sophia se poate găsi de la început în 
ilegalitate, citeodatá însă creează ea însăşi o situaţie ilegală, actionind fără 
consimtámintul soţului ei, al familiei (pleroma) şi/sau al Tatălui ei. 

Acţiunea vinovată a Sophiei, fiinţă tînără şi curioasă prinsă într-un angrenaj 
ierarhic căruia-i ignoră regulile, se defineşte tocmai în raport cu situaţia ei 
intermediară în ierarhie: ea vizează sau prea sus, sau prea jos. Textele 
vorbesc despre o ridicare ilicită către Tatăl sau despre o privire în jos, 
urmată ori nu de o coborire, posibilităţi care nu se exclud reciproc (ea poate 
întîi să urce si pe urmă să privească în jos) şi care tin în acelaşi timp de 
sfera legalităţii şi de cea a erosului, chiar dacă motivaţia erotică nu apare 
explicit menţionată în cazul privirii spre lumea de jos. 

Se pot distinge trei componente ale acestei secvenţe a mitului Sophiei: 
cauza transgresării, tipul de transgresare, genul de acțiune ilicită. Fiecare 
dintre ele comportă mai multe alternative, al căror număr de combinări este 
teoretic foarte ridicat. Deoarece cele două cauze ale transgresării, eros şi 
justiţie, nu se exclud, ci se completează una pe alta, este deseori dificil de 
precizat care din ele prevalează într-o versiune particulară a mitului. Să 
luăm mitul valentinian la Irineu (I 2): Sophia acţionează fără sot 
(ilegalitate), vrea să-şi cunoască Tatăl (incest/adulter), încearcă să urce piná 
la el (ilegalitate). În acest punct, se dedublează într-o entitate bună, Sophia, 
care se ridică la pleromă, şi o entitate mai puţin bună, Ahamot, care rămîne 
în afară. Ahamot încearcă din nou să urce la pleromă (ilegalitate, 
materializată prin Limita care-i barează accesul) ş.a.m.d. 

Versiunea lui Ipolit (VI 30, 6 sq.) este mai simplă şi factorul erotic este în 
mod cert refulat de factorul juridic: Sophia urcă spre Tatăl (ilegalitate) şi 
vrea să-i imite puterea generatoare (ilegalitate). 


Demiurgul este rezultatul căderii Sophiei, ceea ce constituie antecendentul 
situaţiei lui din momentul în care vine pe lume. 

Ca şi în cazul Mamei sale, evaluarea Demiurgului răspunde unei cvadruple 
posibilităţi logice; el este în totalitate rău (-/+), este rău şi bun în acelaşi 
timp (+/+), nu este nici rău, nici bun (-/-), este mai curînd bun decît rău 
(+/-). Prima situaţie corespunde textelor gnosticismului din faza „acută”. A 
doua se aplică textelor unde Demiurgul apare dedublat într-un Părinte 
insensibil şi nedrept şi un Fiu sincer pocăit. A treia este cea a gnosticilor 
care afirmă că Demiurgul sau dublul său continuă să ignore adevărul, chiar 
dacă se pocăieşte. A patra este cea a Demiurgului pocăit, la valentinieni, 
unde „bunătatea” lui rămîne discutabilă totuşi, avînd în vedere că, şi în 


cazul in care este definit ca o putere psihicá ,din dreapta" (in contrast cu 
,Stinga"), nu ajunge încă să fie o fiinţă pneumaticá. 

O particularitate a textelor gnostice studiate de noi este aceea de a constitui 
variantele unei exegeze dualiste a mitului Genezei biblice. Am mentionat 
deja citeva posibilitáti logice care derivá din aceastá situatie si au fost 
exploatate de scrierile gnostice. Sá incercám a le da o expunere mai 
sistematicá. 

Un punct de rezistenţă în interpretarea dualistă a Genezei îl reprezintă 
identificarea Demiurgului, fiu al Sophiei, cu Dumnezeul din VI. Aceasta e 
totuna cu a spune că Dumnezeu din VI este judecat de gnostici cu aceeaşi 
măsură ca şi Demiurgul; el poate fi rău, poate fi mai curînd bun, poate fi şi 
una şi alta, nici una, nici alta. 

În miturile în care Demiurgul se dedublează, Dumnezeu din VT este fixat fie 
ca superior celeilalte figuri demiurgice (HE, SST), fie ca inferior (la 
basilidieni). În AJ, Demiurgul se dedublează primind cele două nume 
principale ale lui Dumnezeu din VI, lehova şi Elohim, conform opoziţiei 
drept (Elohim)/nedrept (Iehova). 

Fără a urma ordinea exactă a secventelor mitului Genezei, exegeza dualistă 
gnostică procedează totuşi destul de punctual. Textele care-l consideră pe 
Demiurg rău vor descoperi fără nici o dificultate toate inconsecventele si 
dovezile de ignoranță date de Dumnezeu în Geneză. Exemplul clasic este cel 
al Mărturiei Adevărului (IX 3), care gloseazá pe marginea unuia dintre cei 
mai celebri /oci ai ignoranței divine: Geneza 3, 9 sq. De vreme ce Dumnezeu 
îl întreabă pe Adam unde se află, însemnă că n-o ştie: aşadar nu este 
omniscient (47, 20). Textul, de tendinţă antiiudaică, nu speculează aici 
continuarea pasajului (Gen. 3, 11), care ne informează că Dumnezeu nu ştia 
nici că Adam mîncase din fructul Arborelui Cunoasterii. Frapant este si că 
Demiurgul ignorant, cînd se laudă, o face aproape invariabil în termenii 
Dumnezeului din VT (v. supra) - motiv antiiudaic inserat în structura tuturor 
miturilor pe care le-am studiat pînă aici. 

Specificul gnostic al creaţiei omului este că omul apare ca produsul colectiv 
al arhontilor. Mitologemul Golemului care se tirăşte fără a se putea tine pe 
picioare este desigur atestat în speculaţiile rabinice (Scholem, Kabbalah, 
pp. 158 sq.), dar este de asemenea prezent în numeroase culturi si se 
pretează cu uşurinţă unei interpretări dualiste. Nu-i necesar ca gnosticii să-l 
fi împrumutat din iudaism. Animarea lui Adam prin pneuma vitală pe care 
Demiurgul i-o suflă în faţă este o reinterpretare dualistă a Gen. 2, 7; la fel, 
episodul somnului lui Adam în timpul creării femeii se bazează pe Gen. 2, 
21. 

Multe elemente din mitul Genezei sînt supuse unei interpretări mai mult sau 
mai puţin complexe: Arborele Cunoasterii, Şarpele, Cain şi potopul. În toate 
textele care aplică sistematic principiul exegezei inversate, Arborele 
Cunoasterii este un factor de iluminare, de revelaţie a transcendentei, iar 
Demiurgul, din gelozie, îi interzice într-adins omului să mánince din el. 


Evanghelia lui Filip (74, 5) afirmă cá Arborele Cunoasterii nu-i altceva decît 
Legea care-i omoară pe cei ce se hrănesc din ea. 

Am amintit deja citeva posibilitáti logice ale interpretárii Sarpelui si a lui 
Cain, în măsura în care textele gnostice le exploatează. Există şi alte 
variante. 

Cît despre potop, apare interpretat în două feluri, unul reprezentînd 
inversul celuilalt: sau a fost trimis de Demiurgul gelos pentru a distruge 
rasa umană care-i este superioară; sau a fost trimis de Sophia ca să distrugă 
rasele umane inferioare. 


19. Dualismul gnostic 


O particularitate fundamentală a mitologiei gnostice în raport cu alte 
mitologii dualiste constă în a opera în acelaşi timp cu mitul unui Trickster 
feminin şi cu al unuia masculin, avortonul primului. Simplificînd, s-ar putea 
spune că Tricksterul feminin păcătuieşte, că Demiurgul este rodul 
păcatului, că lumea este produsul Demiurgului. Greşeala Mamei se 
defineşte ca transgresare a unei norme şi poate deseori să fie redusă la un 
delict de ordin sexual (autoerotism, incest, incest/adulter). 

Demiurgul creează lumea şi-l modelează pe om, dar Mama este cea care se 
reabilitează actionind astfel încît omul să fie complet şi superior 
Demiurgului. De aici înainte, rolurile celor două personaje principale vor fi 
redistribuite: Sophia ocupă locul Creatorului bun, iar Demiurgul rămîne un 
Trickster, fălos si ignorant, cel puţin pînă cînd va fi adus la pocăință. 

Aceste două mituri dualiste nu sînt în aparenţă de origine iudaică. Evreii au 
cunoscut totuşi cel puţin un mit al Tricksterului, pe care, dindu-i o 
interpretare monoteistă, l-au inserat in tesátura Cărţii Genezei 3, 1-5: mitul 
Şarpelui. 

A doua particularitate a categoriei de mituri gnostice analizate aici constă 
în aplicarea unei exegeze dualiste la mitul biblic. Secventele lui vor fi astfel 
reinterpretate în mai multe maniere, după posibilităţile logice pe care 
fiecare le conţine. Şarpele formează, se pare, obiectul celui mai mare număr 
de interpretări contradictorii. 

A treia particularitate a miturilor gnostice este creativitatea pe care o arată 
unul faţă de celălalt. Aceste mituri nu se transmit, pur şi simplu, ci sînt 
întotdeauna rezultatul unui proces de reelaborare continuă care tinde să 
epuizeze potentialitátile logice prezente in nuce în fiecare din secvențele 
lor. Uneori această creativitate surprinde; cel mai adesea însă ea poate fi 
dedusă dinainte, plecîndu-se de la un inventar al posibilităţilor logice. 
Miturile gnostice vehiculează destul de des un conţinut ştiinţific 
(astrologic), supus şi el unei interpretări negative. În acest fel, gnosticismul 
apare ca apărătorul înverşunat al individualitátii si al liberului arbitru în 
epoca Antichității târzii. 

În sfîrşit, în panorama intelectuală a epocii, gnosticismul se detaşează net 
ca un fenomen de contracultură: el neagă existenţa inteligenţei 
ecosistemice (creatorul lumii este ignorant) şi luptă împotriva principiului 


antropic (= această lume este pentru/precum acest om, acest om este 
pentru/precum această lume), accentuind mereu asupra demnităţii 
supramundane a omului. Se dovedeşte prin această trăsătură de un 
optimism antropologic unic în istoria ideilor, căci îl face pe om superiorul 
creatorului său. Într-un context mult diferit (v. infra, cap. XII), o concepţie 
destul de asemănătoare va fi avansată de romantici, care vor face din om o 
fiinţă oarecum superioară ei insesi. 

Se poate oare vorbi cu certitudine despre un dualism gnostic? I se poate da 
o definiţie univocă, aplicabilă gnosticismului în întregul său (cu excepţia 
doar a maniheismului) şi integrabilă categoriilor propuse de Ugo Bianchi: 
radical/moderat, eschatologic/dialectic, anticosmic/procosmic? În fine, 
prezintá dualismul gnostic acele trásáturi generale pe care Ugo Bianchi le 
atribuie curentelor dualiste occidentale, adicá anticosmisul, antisomatismul, 
encratismul, docetismul si uneori vegetarianismul? 

Am analizat in altá parte obiectiile ridicate de tipologia lui Hans Jonas, care 
distinge gnosticismul ,siro-egiptean" (dualism moderat) de gnosticismul 
,iranian" sau maniheism (dualism radical) (cf. Gnosticismo, pp. 55 sq.). Nu 
este posibil sá spunem cá gnosticismul s-ar compune dintr-un mare sistem 
cu dualism radical - maniheismul, pe de o parte, si din restul sistemelor, 
bazate pe dualism moderat, pe de altă parte. Adevărat cá, in majoritatea 
textelor care vehiculează miturile Sophiei şi Demiurgului, unul dintre cele 
două personaje se află la originea materiei şi a Răului, care nu sînt 
concepute ca principii coeterne lui Dumnezeu. Două posibilităţi logice se 
deschid, fiecare fiind exploatată de grupuri de mărturii: dacă admitem că 
Dumnezeu şi Răul nu sînt coeterni, atunci răspunderea pentru existenţa 
Răului o poartă fie Sophia, fie Demiurgul. 

„Protognosticii” nu atribuie nici o greşeală entității feminine: Răul se 
explică prin discordia dintre îngerii cereşti care-şi împart puterea asupra 
lumii. Această poziţie se accentuează la Carpocrate, care face din Demiurg - 
Diavolul în persoană, principiu al Răului (Iren. I 25, 4 = Hipp. VII 32, 4); 
pentru arhonticii lui Epifaniu, el e părintele Diavolului (Pan., 40. 5, 4). 

În Scrierea fără titlu (98, 11 sq.), Primul Arhonte apare în întunericul 
emanat de Sophia, iar materia, substanţă apoasă, se desprinde de el o dată 
cu Invidia şi Mínia. În mod analog, în Evanghelia Adevărului (17, 5-21), 
Ignoranta Demiurgului produce o tetradá de rele care formează substanţa 
materiei. Toti valentinienii par sá insiste asupra acestei tetrade, origine 
spirituală a celor patru elemente materiale, dar sistemele transmise de 
Irineu si Ipolit o fac să derive direct din Sophia - si nu din Demiurg (v. 
supra). În particular, Irineu (I 5, 4) îl face pe Diavol, personificarea Răului, 
să provină din Durerea consolidată a lui Ahamot, care conţine în ea resturi 
pneumatice (acele tà pneumatikă tes ponerias, Efeseni 6, 12), ele 
conferindu-i Diavolului superioritate asupra Demiurgului. 

De ce oare gnosticii stăruie atit în a spune că Răul nu e coetern cu 
Dumnezeu? În fond, n-ar fi fost ei uimiti să afle că sînt dualişti, atunci cînd 
se străduiesc tocmai să demonstreze că la început nu era decît un singur 


principiu? Nu seamănă ei oare cu acei zoroastrieni moderni, parsii din 
India, care, de cind au fost clasati campioni ai dualismului, protesteazá 
mereu clamindu-si inocenta si afirmind suprematia absolutá a lui Ohrmazd? 
Deoarece numeroase texte gnostice insistá asupra aspectului apos al 
materiei, iar unele nu se preocupá nici mácar sá precizeze originea acestei 
ape imobile, se poate presupune cá ele incearcá pur si simplu sá propuná o 
exegeză raţională pasajului Gen. 1, 2, unde apariţia Apei primordiale nu 
este nicicum explicată (ea nu este făcută de Dumnezeu, pentru că acesta n-a 
făcut decît “ha ares we-has'amaiim). Două atitudini sînt posibile în fata 
acestui text biblic: fie se acceptă, fie nu, existenţa a două principii coeterne, 
Dumnezeu si Apa (sau Dumnezeu si tóhü wa-bóhü) - aşa cum Geneza pare 
să afirme. În primul caz, se oferă alte două opţiuni logice: dacă se admite 
existenţa celor două principii, acestea sînt antagoniste sau nu. Ofitii lui 
Irineu (I 30, 3) adoptă a doua variantă, acceptind astfel fără modificare 
versiunea din Gen. 1, 2. Din cîte ştim, nu există sistem gnostic care să 
exploateze ideea  antagonismului celor două principii  coeterne 
Dumnezeu/Apă, în timp ce sînt mai multe în care dualismul radical se 
exprimă în termeni de Lumină/Întuneric (Gen. 1, 4, care presupune, de 
altfel, anterioritatea Întunericului asupra Luminii create de Dumnezeu). 

De îndată ce se neagă existenţa a două principii coeterne, trebuie să se 
presupună existenţa unuia singur sau a mai multora, dar cea mai bună 
soluţie (gnostică, neoplatoniciană) constă în a admite unul si mai multe 
principii în acelaşi timp, ceea ce permite să se formuleze o teodicee 
coerentă (dacă Unul este Totul, atunci Răul face parte din Unul; dacă unul 
este şi în acelaşi timp nu este Totul, atunci Răul este separat de el). În 
sfîrşit, mitul gnostic propune doi candidati ca răspunzători pentru Rău: 
Sophia sau Demiurgul, iar aceste două posibilităţi sînt din plin atestate de 
texte. 

Au existat însă, înainte de maniheism, gnostici care să nu fi optat pentru 
această formă moderată de dualism? Au fost cel puțin sethienii lui Ipolit 
(dar cf. de asemenea şi Actele lui Archelaus 67, 4, 12), care stabilesc două 
principii coeterne antagoniste (Lumină/Întuneric) şi care, pentru a explica 
posibilitatea coexistentei lor, aşază între ele pneuma (cf. studiul meu 
Gnosticismo, pp. 55, 8). O tipologie corectă a gnosticismului ar trebui în 
consecinţă să ţină seama de toate posibilităţile logice realizate in concreto 
în texte, ceea ce ar da următoarele variante: 


El nu este 


Un principiu care se multiplicá Demiurgul 

A] doilea principiu apare mai 

tirziu (dualism moderat) 
El este 
Demiurgul 
Tatá/Apá 


Douá principii 
(dualism radical) 


Luminá/Intuneric 


Cit despre amintitele ,trásáturi distinctive" ale gnosticilor, apare clar cá ele 
fac obiectul unor tratári foarte diferite si nu caracterizează gnosticismul în 
întregime. 

Anticosmismul e prezent în mai multe sisteme gnostice, dar nu reprezintă 
decît una dintre cele patru posibilităţi logice de a considera lumea, şi cel 
puţin trei dintre ele îşi găsesc expresia în textele gnostice: lumea e rea 
(anticosmism), lumea este bună şi rea în acelaşi timp (valentinism), nu este 
nici bună, nici cu totul rea (?), este mai curind bună decit rea (Tratatul 
Tripartit). 

Encratismul caracterizează efectiv o parte din gnosticism, în timp ce 
antinomismul libertin caracterizează altă parte. Pentru că aceste două 
trăsături se opun una alteia, nu s-ar putea enunta o definiţie univocă a 
gnosticismului prin amîndouă deodată. 

Am examinat deja variantele „docetismului” gnostic; după Klaus Koschorke, 
numitorul lor comun este ideea că Cristos cel esențial este impasibil (p. 25), 
ceea ce le distinge de „erezia” Bisericii. 

Antisomatismul caracterizează majoritatea textelor gnostice, cu excepţia 
cîtorva mărturii (incomplete) asupra gnozei libertine, care nu par să implice 
devalorizarea corpului omenesc. Asta însă nu-i suficient pentru a imprima 
gnosticismului un caracter original, de vreme ce tradiţia platoniciană în 
întregime este cu totul antisomatică. 

Encratism si antisomatism sînt strîns legate de problema procreatiei. 
Aceasta, la rîndul ei, prezintă o relaţie interesantă cu ideea de 
metensomatoză sau reîncarnare a sufletului în corpuri noi. Unele texte 
gnostice o menţionează (PS - v. supra; Iren. I, 25, 4 = Hipp. VII 32, 4 despre 
Carpocrate; Hipp. VIII 10, 2 despre doceti; Ap PI 21, 15-22 etc.), altele o 
resping in mod expres (AJ - v. supra). La fel, in timp ce metensomatoza este 
privită de unii gnostici drept ceva negativ (poziţie platonicianá), PS îi dà o 
valorizare pozitivă. Avem de-a face cu trei situaţii logice contrarii, 
confirmate de scrierile gnostice: 


Ea este 


N negativă 
admite metensomatoza 
Ea este 


2. pozitivă 
Gnosticism 


nu admite 
metensomatoza 


Atitudinea gnostică faţă de procreatie trebuia si ea să fie fluctuantă. Un text 
ca acela al lui Irineu (I 30, 4) asupra ofitilor, exprimind o doctriná perfect 
ortodoxă (suflete noi in corpuri noi) sugerează, ca şi PS de altfel, că 
multiplicarea sufletelor ar fi un lucru bun. Într-adevăr, se spune acolo 
despre Isus că s-a aşezat lîngă Demiurgul Ialdabaoth ca să scoată scinteile 
pneumatice din aleşii care ajungeau piná la el, astfel încît Ialdabaoth să-şi 
piardă forţa spirituală; căci el e considerat făuritorul noilor suflete, iar 
procesul face să-i diminueze pneuma în măsura în care n-o mai poate 
recupera. La sfîrşit, laldabaoth n-o să mai aibă scîntei pneumatice de trimis 
în lume, căci „toată roua spiritului de lumină va fi fost culeasă şi reintegrată 
în eonul incoruptibil". Ca urmare, este bine ca aleşii să se înmulțească, 
pentru a se inmulti şi sufletele aleşilor. 

În fine, există prea puţine informaţii despre vegetarianism la gnostici şi cu 
siguranţă el nu reprezintă o trăsătură comună a doctrinelor şi practicilor. 
Care rămîn atunci trăsăturile comune? O foarte largă categorie de texte 
utilizează cele două mituri dualiste, ale Tricksterului feminin şi masculin. 
Faptul e de ajuns pentru a le include în gnosticism. Chiar dacă sînt texte 
care utilizează alte mituri specifice, acestea ar putea proveni din speculaţii 
sofisticate asupra celor doi Tricksteri. Exegeza dualistă a Genezei biblice 
caracterizează gnosticismul în general, dar nu-i suficientă pentru a preciza 
dacă un text este gnostic sau nu. Dualismul este aşadar singura şi cea mai 
generală dintre trăsăturile care se aplică gnosticismului în întregime, deşi 
gnosticii ,moderati" pot uşor obiecta că tocmai VT este dualist, pentru că 
admite două principii (Dumnezeu/Apă etc.), în timp ce ei nu admit decît 
unul. Dacă este „moderat” în majoritatea cazurilor, dualismul gnostic poate 
fi şi „radical”, şi asta chiar înainte de maniheeni. În rest, gnosticismul poate 
fi anticosmic sau procosmic; encratit sau nu; nu numai el este antisomatic; 
şi profesează un „docetism” care cunoaşte numeroase variante. 

În prezenţa acestei realităţi gnostice, de o varietate deconcertantă la prima 
vedere, eşafodajele teoretice şi definițiile construite cu mari eforturi pînă în 
prezent par să se prăbuşească: pentru că, încercînd să-l definim prin 
„trăsături distinctive”, ar trebui admis că el este în acelaşi timp un lucru şi 
contrariul său, ceea ce-i absurd. Asta face ca gnosticismul să nu fie, nici 
într-un caz, o „religie”; ar fi vorba cel mult despre o pluralitate de religii. 


Singura descriere corectă a gnosticismului constă în a spune cá el 
reprezintă un grup de sisteme dualiste, care vehiculează adesea în acelaşi 
timp mitul unei femei-Trickster şi al unui Trickster masculin şi care supun 
tot atit de des mitul Genezei biblice unei exegeze dualiste. Eterogenitatea 
sistemelor gnostice se explică prin faptul că ele exploatează liber multe din 
posibilităţile logice conţinute în secvențele celor două mituri dualiste, în 
secvențele mitului biblic si în consecinţele de ordin teoretic şi/sau practic 
care decurg de aici. Conceptul de „gnosticism” este aşadar mai curînd vag, 
de vreme ce spectrul lui de tolerabilitate oscilează între o afirmaţie şi 
contrariul ei: lumea este rea/bună, Demiurgul este rău/bun, asceza e 
bună/rea, metensomatoza există/nu există; dacă există, este rea/bună, 
procreatia e rea/bună, Creaţia are unul/două principii. 

Pentru cei care mai încearcă încă să-i dea o definiţie „esenţială”, 
gnosticismul va continua să rămînă un fenomen paradoxal. La cealaltă 
extremă, cei care-i refuză orice coerenţă internă se înşală în egală măsură: 
dualismul este totdeauna dualist şi foloseşte mituri dualiste care, fără să fie 
originale din punct de vedere istorico-religios, îi sînt fără îndoială specifice 
în contextul cultural al epocii. Pe lîngă asta, prin atitudinea lui generală faţă 
de inteligenţa ecosistemică şi principiul antropic, gnosticismul face figură 
aparte în interiorul curentelor de idei dominante în Antichitatea tirzie, deşi 
în anumite cazuri se apropie atît de mult de platonism încît nu mai poate fi 
distins de acesta. 

Capitolul VI 
Abolirea legii si a tatàlui real: Marcion din Sinope 
1. Izvoare 


Nu avem intenţia să discutăm aici provenienta informaţiilor, totdeauna 
indirecte, asupra lui Marcion şi a discipolilor sau sectarilor săi (v. 
,Referinte"). Cea mai mare parte a dosarului marcionit a fost adunată de 
Adolf von Harnack în cele 444 de pagini de Beilagen ale operei sale 
fundamentale Marcion. Das Evangelium vom Fremden Gott. Nu i se poate 
reproşa lui Harnack că ar fi ignorat vreun text important; uneori însă 
interpretarea sa rămîne unilaterală (cf. B. Aland, ZTK 1973; H.J.W. Drijvers, 
Marcionism in Syria). 

Marcion era deja extrem de influent în jurul anul 150, cînd Justin Martirul îl 
menţionează într-a sa Prima Apologie (Apol. I 25-58). Marii ereziologi din 
secolul al II-lea si al III-lea - Irineu, Clement din Alexandria, Origen, Ipolit - 
ne oferă deslusiri amánuntite asupra acestui subiect. Începînd cu secolul al 
IV-lea, de el se ocupă mai ales polemiştii orientali: sirienii Adamantius, 
Afraat, Efrem, Maruta, Isidor din Pelusium, Theodor din Mopsuest, 
Theodoret din Cyr; Epifaniu, episcop de Salamis în insula Cipru; armeanul 
Eznik din Kolb. Dar lucrarea capitală despre Marcion rămîne tratatul 
polemic în cinci cărţi, Adversus Marcionem, al lui Tertulian, a cărui 
redactare se întinde pe cîţiva ani, începînd din 207/8 (cf. Harnack, 329*). 
Aşa cum a demonstrat Jean-Claude Fredouille în lucrarea sa Tertullien et la 
conversion de la culture antique (1972), Tertulian este un retor de factură 
clasică. Nenumăratele clişee de care se serveşte, în atac ca şi în apărarea 
propriei sale poziţii, ocupă cea mai mare parte a enormului tratat împotriva 
lui Marcion, acest eretic „mai respingător decît scitul, mai schimbător decît 
amaxobianul, mai neomenesc decît masagetul, mai îndrăzneţ decît 
amazoana, mai întunecos decît norii, mai rece ca iarna, mai fragil ca gheaţa, 
mai perfid ca Histerul, mai abrupt decît Caucazul” (Adv. Marc. I 1, 4, după 
trad. lui J.-Cl. Fredouille). 

Informatiile furnizate de Tertulian, indestulátoare pentru a ne da o imagine 
de ansamblu a sistemului lui Marcion, nu ne îngăduie totuşi să-i examinàm 
subtilitátile. 

2. Reconstituirea doctrinei lui Marcion dupà Tertulian 


Punctul de plecare al speculatiilor lui Marcion este teodiceea, intrebarea 
Unde malum? (Tert., Advd. Marc. I 2). Răspunsul îi este dat de parabola 
celor doi arbori la Luca 6, 43: copacul bun nu poate da fructe rele, nici cel 
rău fructe bune. Aceasta înseamnă că Binele este separat de Rău (poziţie 
dualistă). Şi de vreme ce în Isaia 45, 7 Creatorul afirmă cá este autorul 
Luminii şi al Întunericului, al Binelui şi al Răului, Marcion trage concluzia 
că acest Dumnezeu nu poate să fie decît copacul cel rău (I 2). Baza doctrinei 
lui Marcion o formează opoziţia a doi dumnezei inegali: unul bun, 
necunoscut şi naturaliter ignotus (V 16), şi celălalt, Dumnezeul VI, care 


este drept şi cunoscut (I 6, 9). Acesta din urmă nu este râu; dar creaţia sa, 
lumea de aici şi omul, sînt rele din cauza calităţii inferioare a Materiei şi din 
cauza prezenţei în ea a principiului Răului (care nu-i identic cu Materia; cf. 
infra). Ajuns aici, Tertulian, pentru a-l lua în deridere pe Marcion, îi 
reproşează (I 15) de a fi introdus inconştient în sistemul lui nu două, ci nouă 
principii. Întîi Dumnezeul bun, care stă într-al treilea cer. Dar ca să stea 
într-un loc, trebuie să existe un Spaţiu unde să-şi fixeze locuinţa şi o 
Materie celestă din care aceasta să-i fie construită. lată deja trei principii. 
Al patrulea este Mintuitorul, Cristos, care anunţă oamenilor existenţa 
Dumnezeului bun. Al cincilea este Demiurgul, al şaselea Spaţiul sălaşului 
său, al şaptelea Materia lumii, al optulea Cel Viclean, al nouălea, în sfîrşit, 
este Mesia evreilor vestit de al doilea Dumnezeu. În nici un fel acest Mesia 
nu trebuie confundat cu Cristos: Cristos s-a manifestat, în timp ce Mesia 
aşteaptă încă să vină. 

Într-un raport logic, Tertulian pare aici să aibă dreptate. Dacă nu cumva ne 
scapă încă vreun punct esenţial al doctrinei lui Marcion, ceea ce-i totuşi 
puţin probabil, ea pare să conţină contradicții destul de grave, care se 
împacă prost cu conţinutul unei alte tirade antimarcionite a autorului 
nostru: „Există oare, in Pont, mai vorace rozător decît cel care a ros 
Evangheliile? Cu siguranţă, Euxin, ai produs o fiară sălbatică mai dragă 
filozofilor decit creştinilor” (1 36, 5 Fredouille - s.n.). Prima întrebare care 
se ridică vizează caracterul evident de principiu pe care-l îmbracă Materia. 
Această contradicţie pare inerentă sistemului lui Marcion, de vreme ce 
discipolii l-au corectat în privinţa asta (v. infra). Existenţa Răului separat de 
Materie pune o problemă ulterioară. Maestrul însuşi nu părea conştient de 
asta, iar alti discipoli, neidentificati (cf. Hipp. X 19), par să-i fi surprins 
inconsistenta filozofică. Marcion s-a inspirat din medio-platonismul epocii, 
după cum a observat admirabil R.M. Grant (Gods, p. 113). Dar, în ciuda 
afirmatiei lui Tertulian (I 36), el rămîne în primul rînd un exeget punctual şi 
înverşunat al Bibliei şi nu un filozof, fiind prea puţin atent la coerenţa 
internă a sistemului său. 

Marcion îşi extrage argumentele împotriva Dumnezeului creator chiar din 
VT, supunîndu-l unei hermeneutici raţionale. În primul rînd îi atrag atenţia 
acei loci ai ignoranței divine (Gen. 3, 9, 11). De vreme ce Dumnezeu îl 
întreabă pe primul om care se ascunde în Paradis: „Adame, unde eşti?”, 
înseamnă că nu-i omniscient. Tertulian (II 25; cf. IV 20) inventează o 
explicaţie cu totul forţată: semnul întrebării ar trebui interpretat aici ca un 
semn de exclamare (,Adame, unde eşti!”), arătînd descumpănirea lui 
Dumnezeu in fata primului pácat. Mai rámine totusi (Gen. 3, 11) faptul cá 
Dumnezeu nu ştia că Adam avea să cadă în păcat; asta însă nu pare să-l mai 
preocupe pe polemist. 

Un alt argument al lui Marcion împotriva Demiurgului constă în a-i reproşa 
că depune jurámínt. Tine de esenţa jurámintului să fie făcut pe ceva căruia i 
se atribuie o valoare superioară. Or, dacă nimic nu-i deasupra Demiurgului, 
pe ce ar putea el să jure dacă nu pe el însuşi (II 26)? Pe Tertulian nu-l 


tulbură asta. Se ridică întrebarea dacă Marcion vrea astfel să sugereze, în 
felul unor gnostici, că Demiurgul are o cunoaştere prealabilă a unei realităţi 
superioare lui; ceea ce rămîne totuşi puţin probabil, pentru că, înainte de a 
fi revelat prin Isus Cristos, Dumnezeul bun nu-i cunoscut de nimeni. Cristos 
se manifestă în timpul celui de-al cincisprezecelea an al domniei lui Tiberiu, 
adică şaizeci şi cinci de ani, şase luni şi două săptămîni înainte de Marcion, 
căruia Tertulian îi situează apogeul activităţii sub Antoninus Pius (138-61) (I 
19; cf. IV 7). 

Cristos nu are un trup alcătuit din elemente materiale, haec paupertina 
elementa (I 14), căci n-ar putea să-şi asume o „carne plină de excremente” 
(caro stercoribus infersa: III 1). Marcion susţinea aşadar fantaziasmul: el 
afirma că trupul lui Cristos nu era decît o aparenţă înşelătoare (III 8). Iar 
Tertulian deduce că Cristos n-a murit, deci că n-a înviat (ib.). De fapt, ne 
spune el în altă parte, lucrurile nu sînt atît de simple, pentru că Marcion 
admite că Isus a suferit in mod real. Toti Apostolii şi adevărații credincioşi, 
însemnați cu litera Tau în frunte, vor reedita individual patimile lui Cristos 
pentru Dumnezeul cel bun (III 22). 

În opoziţie cu Cristos care a venit pentru a-l revela pe Dumnezeul ascuns, 
Mesia Demiurgului va fi un războinic (III 13; cf IV 6) şi va avea drept 
menire să salveze exclusiv poporul lui Israel (III 21). 

Nimeni nu poate scăpa de creaţia rea, de „celula Demiurgului” (haec cellula 
creatoris: 1 14); ar fi posibilă scăparea doar prin retinere împinsă pînă la 
encratism (I 28), motiv pentru Tertulian de-a apăra cauza căsătoriei (I 29). 
În fine, polemistul sugerează cá marcionitii se lasă să moară de foame 
(apocarteresis) pentru a-şi arăta disprețul faţă de Creator (I 14). 

Aici s-ar afla, după Tertulian, nucleul doctrinei marcionite expuse în 
lucrarea Antiteze, care încearcă „să demonstreze discordanta dintre Vestea 
cea Bună si Lege, discordia euangelii cum lege" (I 19). Cum reuşeşte s-o 
facă? Pe de o parte - am văzut deja - prin exegeza raţională a VT; pe de 
alta, prin falsificarea canonului neotestamentar (IV 2). Dintre Evanghelii, 
Marcion n-o acceptă decît pe cea a lui Luca, provenită direct de la apostolul 
Pavel (ib.; cf. Gal. 2, 2 sq.); aceasta fusese totusi si ea alteratá de iudeo- 
creştinii ignoranti, oamenii rátáciti de cei doisprezece apostoli care - Irineu 
o afirmá (III 13, 2) - non cognoverunt veritatem, ,n-au cunoscut adevárul", 
si mai ales de Petru, Jegis homo, „omul Legii” (Tert. IV 11). În rest, canonul 
marcionit cuprinde zece din cele paisprezece epistole pauliciene ortodoxe, 
si anume: Galateni, I si II Corinteni, I Tesaloniceni, II Tesaloniceni, Epistola 
către Laodiceni (=Efeseni), Coloseni, Filipeni, Filimon (V 2, 21). Pentru a le 
face conforme doctrinei sale, Marcion a falsificat sistematic toate scrierile 
neotestamentare. Această operaţiune filologicá, reconstituită în detaliu de 
Harnack (pp. 40*-225*) şi de alţii, nu ne va retine acum atenţia. 


3. Marcion văzut de Harnack 


Cercetarea modernă asupra lui Marcion rămîne încă dominată de lucrarea 
impozantă a lui Adolf von Harnack (1921-23), care vede în navigatorul din 


Sinope un teolog biblic radical, un reformator ce nu dă înapoi din fata celor 
mai revolutionare implicatii ale NT. 

Exegeza marcionită are ca principiu „discordia dintre Vestea cea Bună şi 
Lege”, bazată în primul rînd pe o lectură intentionalá a Epistolei lui Pavel 
către Galateni, care deschide canonul lui Marcion. Plecînd de la incipit-ul 
Epistolei, Marcion deduce că al treisprezecelea apostol, ales direct de Isus 
Cristos şi de Dumnezeu Tatăl şi nu per hominem, de către omul Isus, e 
superior celor doisprezece „super-apostoli”. Pavel se plinge că galatenii au 
adoptat altă Evanghelie decît cea pe care le-o propovăduise (1, 6-8); nu 
poate fi vorba decît de o singură Evanghelie, iar cei ce se îndepărtează de 
ea riscă anatema, căci e vorba despre Evanghelia primită de Pavel prin 
revelaţie directă de la Cristos (1, 11-12) şi care, pe deasupra, a fost 
încuviinţată de Iacov, Chefa şi Ioan la Ierusalim (2, 9). Textul grec 
menţionează to euangelion, care înseamnă pur şi simplu „veste bună”. Pavel 
vrea să spună, după toate probabilitățile, că sensul revelat al predicatiei 
sale a fost recunoscut ca valid de bátrinii Ierusalimului. Textul latin 
menţionează euangelium, ceea ce-i deja mai puţin clar. Nouă cititori din 
zece ar fi convinşi că Pavel a supus aprobării Bisericii-mamă un text scris. 
Al zecelea cititor, mai perspicace, ar trebui să constate că, în absenţa unei 
Evanghelii scrise chiar, Pavel a trebuit totuşi să le prezinte bátrinilor un 
mesaj cărora ei i-au recunoscut autenticitatea. Ce putea fi mai simplu decît 
ca Pavel însuşi sau unul dintre numerosii săi tovarăşi (de ce nu Luca, de 
exemplu?) să-l fi aşternut în scris? (Ar trebui ca cineva să-şi fi pierdut orice 
inocenţă ca să afirme că Vestea cea Bună a lui Pavel nu era necesar să ia 
forma unei Evanghelii ci, de exemplu, pe cea a unei Epistole dogmatice). 
Restul Epistolei către Galateni n-ar putea decît să sporească incurcátura 
unui cititor ingenuu. Pavel afirmă că şefii Ierusalimului i-au recunoscut 
calitatea de apostol al gentililor, făcînd pandant calităţii lui Petru, de 
apostol al evreilor (2, 8). Se aflau la Ierusalim „fraţii mincinoşi” care voiau 
să-l circumcidă pe tovarăşul său Tit, care nu era iudeu de origine; cu 
acordul bátrinilor însă, Tit n-a fost „adus la robia” circumciziei de care-l 
eliberase Isus Cristos (2, 4). Cu toate acestea, atitudinea celor din 
Ierusalim, în alte ocazii, a fost ambiguă: făcîndu-i o vizită în Antiohia, Chefa 
mînca la început lîngă gentili; îi părăsi însă aflind de sosirea mesagerilor lui 
Iacov, care ar fi putut să-l surprindă. Nu mai puţin echivoc a fost 
comportamentul lui Barnaba (2, 11-13). Reacţia lui Pavel nu s-a lăsat 
aşteptată: i-a explicat lui Chefa - şi totodată lumii întregi - că credinţa în 
Isus Cristos a abolit Legea şi că a recădea sub servitutea Legii înseamnă a 
abdica de la noua Lege a Evangheliei (2, 18). „Căci eu, prin/noua/Lege, am 
murit faţă de Lege, ca să trăiesc lui Dumnezeu” (2, 19); şi „...dacă dreptatea 
vine prin Lege, atunci Cristos a murit în zadar” (2, 21). Abisul 
incomensurabil dintre Lege şi Credinţă se precizează tot mai mult: chiar în 
termenii apostolului, este vorba despre trecerea de la un regim caracterizat 
prin blestem (3, 10) la un regim caracterizat prin binecuvintare (3, 9), 
blestemul fiind cel al prescriptiilor legale, iar binecuvîntarea - cea a salvării 


prin credinţa singură. Cristos i-a răscumpărat pe credincioşii lui de sub 
blestemul Legii asumîndu-şi condiţia blestemată a unui crucificat (3, 13). Nu 
că Legea ar fi fost inutilă; dar, după venirea Mijlocitorului, făgăduinţa de 
adevăr conținută într-însa a fost împlinită (3, 19-21). În Isus Cristos, 
Credinţa a abolit în mod peremptoriu Legea (3, 23-5), astfel încît botezul 
creştin face să dispară toate deosebirile de rasă şi sex şi ridică barierele 
sociale de vreme ce orice individ, fără discriminare, este înălţat la rangul 
filialitátii divine (3, 27-4,7). Sclavia Legii este sclavia Ierusalimului terestru 
(sub ocupaţia romană); libertatea Credinței este libertatea Ierusalimului 
celest (4, 24-6). 

În capitolele cinci şi şase ale Epistolei, Pavel reia tema partidului iudaizant 
care voia să întreprindă la Galata circumcizia creştinilor. El ameninţă pe 
orice creştin „tăiat împrejur” că va trebui să-şi asume întreaga greutate a 
acestei Legi de care Isus Cristos a venit tocmai pentru a-l elibera prin 
mesajul Credinței, infáptuitoare prin iubire. De ce să te supui fără nevoie 
sclaviei (5, 6 etc.)? 

Mesajul lui Pavel este fără echivoc; şi dacă o interpretare a creştinismului 
ar trebui să se sprijine în primul rînd pe Epistola către Galateni, ea ar 
semăna într-un fel cu doctrina lui Marcion. De aceea Harnack îl apropie pe 
Marcion de un alt campion al paulicianismului, Martin Luther. 


Această antiteză între Lege şi Credinţă, pe care Pavel nu încetează s-o 
sublinieze în Epistola către Galateni, devine baza exegezei marcionite a 
Bibliei. Epistola sugerează însă şi prezenţa unui conflict de autoritate între 
Pavel, care n-a fost un discipol direct al lui Isus, şi cei doisprezece „super- 
apostoli” aleşi per hominem. Marcion se aşază hotárit de partea lui Pavel, 
singurul se pare căruia îi recunoaşte calitatea apostolică, pentru că i-a fost 
în mod miraculos conferită de Cristos şi de Dumnezeu Tatăl. Ce se întîmplă 
cu cei doisprezece? Este vorba de acei pseudoapostoli, acei falşi apostoli pe 
care-i denunţă Pavel în altă parte (2 Cor. 11, 13)? Marcion n-o afirmă 
nicăieri explicit, dar părerea lui referitoare la „super-apostoli” şi la Petru în 
special este execrabilă (Tert. IV, 11). Cei doisprezece n-au cunoscut 
adevărul, ceea ce transferă asupra lui Pavel toată greutatea apostolatului. 
Or, Pavel se declara în stăpînirea unei Evanghelii primite de la Cristos prin 
revelaţie directă. Text sau ansamblu de principii, acest mesaj trebuie să-şi fi 
avut consistenţa lui, de vreme ce fusese supus aprobării Bisericii-mamă de 
la Ierusalim. Ipoteza unei versiuni scrise a Evangheliei lui Pavel, chiar dacă 
improbabilă, nu este obligatoriu de necrezut; pentru Marcion în orice caz, 
era singura ipoteză admisibilă. 

Există oare încă această unică Evanghelie a lui Pavel? După Marcion, ea nu 
se confundă cu nici una dintre cele patru Evanghelii canonice. Între ele, trei 
sînt falsuri patente, pseudoepigrafe în întregime confecţionate. Există însă 
şi una care nu-i cu totul falsă, dar care a fost falsificată, adulterată, în 


timpul circulaţiei ei pe la falşii creştini. Din motive care ne scapă, Marcion 
conferă această demnitate singulară Evangheliei lui Luca. Oare pentru cá 
Luca a fost tovarăşul lui Pavel? Oricum, Marcion probabil nega atribuirea 
acestei Evanghelii lui Luca, de vreme ce citea în ea, în subtext, mesajul 
originar revelat de Cristos lui Pavel însuşi. 

Contrar unei practici ráspindite în epocă, Marcion n-a pretins în nici un fel 
că ar fi primit o revelaţie directă ce i-ar fi permis să restabilească textul 
originar al Evangheliei. Dimpotrivă, el întreprinde un travaliu filologic greu 
care urmărea să elimine tot ceea ce, în textul parvenit lui prin filiera 
creştină, nu-i părea conform cu doctrina pauliciană a celor două regimuri 
ale existenţei: Legea şi Credinţa, constringerea şi libertatea, blestemul si 
binecuvintarea. A efectuat aceeaşi operaţiune şi asupra celorlalte scrieri 
care compun canonul său neotestamentar. 

Din acesta făceau parte şi Antitezele. După informaţiile ereziologilor, ele 
par să se fi organizat într-un sistem de dihotomii decurgind unele din altele, 
acoperind mai multe regimuri ale Fiintei si ale istoriei ocultării şi prezenţei 
ei. La baza acestui sistem, pe care Harnack încearcă să-l reconstituie, se 
află opoziţia pauliciană între Lege şi Credinţă, termenii ei primind mai 
multe semnificaţii, în funcţie de zona de existenţă vizată în momente 
succesive. În esenţă însă, această opoziţie formează un tot indivizibil, în 
care e cuprinsă istoria lumii şi a omului, de la origini pînă la sfîrşitul ei. Pe 
plan temporal, dihotomia se precizează ca succesiune abruptă a două 
regimuri ale revelatiei: VT şi NT. Aici, argumentele lui Pavel se întorc 
împotriva lui Pavel însuşi căci, de vreme ce Credinţa a abolit Legea, 
Marcion nu mai admite continuitate între VT si NT. Contrar folosirii 
pauliciene a textelor veterotestamentare care profetizează venirea lui 
Cristos, Marcion neagă că VT ar fi o prefigurare sistematică a NT. Fractura 
intre cele douá regimuri de existentá, sub lege si sub fide, este totalá. Cum 
se explicá atunci pasajele pauliciene in care venirea lui Isus Cristos este 
prezentată ca împlinire a profeţiilor din VI? Marcion nu va fi deloc 
stingherit de aceastá chestiune: va admite numai la Pavel intrebuintarea 
materialelor alegorice veterotestamentare. Fără să iasă din cadrul paulician 
al raţionamentul său, Marcion putea aşeza VT sub semn de maledictio şi NT 
sub semn de benedictio. Maledictio, care nu-i de-a dreptul rea, dar care ţine 
de o concepţie particulară a justiţiei divine şi umane, este o constantă a VI 
şi a divinității lui răzbunătoare. În acest sens, VT este, după Marcion, un 
document istoric ireproşabil, căci ne prezintă un Demiurg al lumii care se 
comportă asemeni celui mai arbitrar dintre tirani şi promulgă legea urii 
între supuşii săi: ochi pentru ochi, dinte pentru dinte. Acest Demiurg are 
toate caracteristicile unei fiinţe inferioare, pe care le-a transmis lumii şi 
creaturii sale, omul. În măreţia lui găunoasă, se dă în vînt după publicitate 
şi grandilocvenţă; pe deasupra, nu-i nici atotputernic şi nici atotstiutor, cum 
pretinde. 

Dumnezeul lui Israel, a cărui figură s-a constituit de-a lungul a numeroase 
generaţii de păstori semi-nomazi, nu era făcut să reziste privirii acestui 


rationalist lucid care este Marcion, tot asa cum, pentru el, ipoteza unei 
continuitáti între VI si NT nu era făcută să reziste principiului de non- 
contradicţie. leşind din cadrul interpretării harnackiene, s-ar putea spune 
că creştinismul lui Marcion, în prelungirea celui paulician, este o revoltă 
împotriva fantasmei tatălui real, ale cărui acţiuni sînt supuse unei judecăţi 
impartiale. Pentru acest Kafka al teologiei biblice care-i Marcion, egoismul 
şi capriciul se dovedesc a fi singurele mobiluri ale Demiurgului. Apare deci 
rezonabil ca acest tată irațional să fie descalificat. Motivul dublei paternitáti 
îi permite lui Marcion să renască în calitate de om liber. Într-adevăr, ne 
spune Harnack, el foloseşte insistent termenul de novum: „nou legămînt”, 
„noua viaţă”, „bunătate nouă”, „liberalitate nouă” (Harnack, p. 126). 
„Vestea (noutatea) cea Bună”, pentru a fi într-adevăr nouă, produce, prin 
răsturnare, restabilirea tuturor acelor valori pe care Legea le pervertise şi 
le aşezase într-o configuraţie proastă. 

Şi iată antiteza istorică între Lege şi Credinţă, care se precizase în plan etic 
drept opoziţie între regimul mondial de maledictio şi cel de benedictio, 
ridicată acum la dimensiunea teologică: nici o nouă alianţă nu-i posibilă cu 
Dumnezeul vechi, fantasmă a tatălui real; legămîntul nu-i nou decît în 
măsura în care a fost stabilit de oameni cu un nou partener, un Dumnezeu 
nou. Ca un lucru să fie nou, trebuie să nu fi fost niciodată adus public la 
cunoştinţă. În acest fel, tatăl ireal, tatăl cel bun, tatăl dorit, a ieşit vertiginos 
din anonimatul său prin vestea cea bună anunţată prin Cristos. 

Regimul Demiurgului, Dumnezeu al Legii, se găseşte în întregime conţinut 
în descrierea din VT. El se caracterizează prin ignoranță, cunoaştere 
obştească (în contrast cu regimul Dumnezeului bun, complet necunoscut 
piná la revelaţia Mîntuitorului), prin identificare cu lumea îngustă cáreia-i 
este creator si prin infama servitute umană a procreatiei. Demiurgul nu-i 
esențialmente rău şi împărăţia sa (lumea) nu este Răul. Ceea ce-l face rău e 
modelul de comportament pe care-l urmează. Caracteristica lui principală 
rămîne dreptatea lipsită de bunătate, o dreptate fără criterii fixe, supusă 
arbitrariului naturii sale tiranice. 

Lumea în întregul ei a fost construită de Demiurg din Materie. După 
Harnack (pp. 97-8), Materia ar fi rea; în fapt, ea nu-i decît inferioară, 
calitatea ei este rea. 

Actul cel mai abominabil al tragediei cosmice nu este crearea lumii, ci aceea 
a omului, modelat de Demiurg după propria sa imagine, dintr-o substanţă 
caducă, această „carne plină de excremente” care-l face robul procreatiei. 
Procreatia nu-şi găseşte nici o scuză, fie că-i practicată liber, fie în interiorul 
acestui „comerţ neruşinat” (negotium impudicitiae) care este căsătoria. 
Cum Materia tisnise ex nihilo in cosmogonia marcionitá, drama umanităţii 
se precizeazá prin interventia unui nou personaj: Cel Viclean, Lucifer, 
ingerul cázut al Demiurgului, prábusit in materie. Ca interpret literal al VT, 
căruia-i accepta întregul adevăr istoric după o cheie inversă, Marcion ar fi 
trebuit să accepte existenţa Diavolului. Să notăm că, dacă ar fi urmat un 
raţionament gnostic sau gnosticizant, l-ar fi putut transforma pe Diavol în 


reprezentant al regimului Dumnezeului bun; dimpotrivă, el a făcut din 
Diavol exponentul Ráului si partenerul Materiei - ceea ce face ca omul lui 
Marcion sá fie mult mai de compátimit decit omul gnostic si manihean, care 
sint totusi consubstantiali cu transcendenta prin prezenta intr-insii a unei 
scintei divine. Ín cea mai disperatá dintre antropologii, Marcion alege sá 
facă din om sármana creatură a unui Demiurg debil, rătăcit de Cel Viclean 
si respins, ca abject, de creatorul lui, el insusi o fiintá inferioará (Harnack, 
p. 105). Interventia ex machina a Diavolului ii permite lui Marcion sá 
accepte relativa necesitate a justitiei veterotestamentare, a Legii. Prin 
această întorsătură, el revine la paulicianismul pe care-l părăsise prin 
postulatul celor două divinităţi. Cît de jalnică este însă situaţia acestui om 
pe care pînă si un stápin atît de meprizabil ca Dumnezeul VT îl respinge! Si 
cît de uluitoare şi neaşteptată este vestea cea bună care-i permite să ajungă 
la un nivel de demnitate şi libertate pentru care, la drept vorbind, nici nu 
fusese creat! 

Regimul Dumnezeului bun este un dar perfect gratuit şi nemeritat, vestit şi 
adus oamenilor de Cristos. Ceea ce-l caracterizează pe Dumnezeul cel bun 
este totala-i straneitate în raport cu lumea. El e tot atit de străin de genul 
uman pe cit acesta îi este lui de străin. Efect de straneitate, dar si factor 
care generează în perpetuitate straneitatea, este faptul că Dumnezeul bun 
nu se manifestă în această lume: el e naturaliter ignotus. 

Pe cînd Demiurgul, divinitate inferioară, îşi are reşedinţa în primul cer, 
Dumnezeul bun, superior sau sublimior, locuieşte într-al treilea. El îşi 
merită titlul de ,Tatá" nu pentru cà ar fi legat printr-un raport de 
paternitate, fie ea si imaculatá, de genul uman, ci pentru cá este, la rindul 
său, , Tatá" (creator) al unei lumi imateriale şi inaccesibile. Acest Dumnezeu 
care domneşte în înălțimile universului se află despărţit printr-o distanţă 
infinită de cerul inferior unde rezidă Demiurgul acestei lumi, deus saeculi 
huius. 

În timp ce principala caracteristică a Dumnezeului inferior este dreptatea, 
Dumnezeul superior nu este decît bun - şi aceasta, într-un mod gratuit. El 
nu judecă. El s-a manifestat din milă faţă de genul uman, pentru a pune 
capăt servitutii faţă de Lege. A făcut-o trimiţindu-l pe Cristos pe pămînt. 
Inutil să reluăm aici datele docetismului marcionit, care nu merge pînă la 
negarea suferinţei şi a morţii lui Cristos pe cruce, urmată de coborirea în 
Infern, locul inframundan unde Demiurgul îi aşază atit pe păcătoşii sortiti 
chinurilor, cit si pe cei drepţi în refrigerium-ul lor (Tert. IV 34). Cristos nu i- 
a salvat pe Abel, Abraham si Moise, dreptii din VT, căci ei respectaseră 
justitia necruțătoare a Demiurgului, legea talionului. Dimpotrivă: la 
coborirea in Infern, Cristos i-a recuperat pe toti cei care, dupá codul 
justitiei demiurgice, meritau pedepse ingrozitoare. Dacá Cristos a golit 
sálasul chinurilor de toti cei ce nu l-au recunoscut si slujit pe Demiurg, 
sálasul recompensei, refrigerium, a rámas intesat de drepti; patriarhii, 
Moise, profeţii si suita lor (Harnack, p. 131). Pe lingă asta, moartea lui 
Cristos pe cruce a eliberat genul uman, tinta persecuțiilor Dumnezeului 


acestei lumi (liberavit genus humanum: Tert. V 11). Mesajul lui însă a avut 
prea slab ecou la evrei si la iudeo-crestini, dintre care cei mai multi nu se 
vor bucura de salvare (non omnes salvi fiunt, sed pauciores omnibus et 
Judaeis et Christianis creatoris: Tert. I 24). 

Antinomismul acestui Dumnezeu bun care aboleste morala ar putea, 
conform unei logici foarte simple pe care ereziologii o observă neintirziat, 
să genereze la marcioniti libertinismul. Cînd i se înfăţişează o asemenea 
ipoteză, răspunsul lui Marcion e prea puţin filozofic, dar clar: „Nici vorbă, 
departe de asta!", Absit, absit! Marcionismul nu-i de genul libertin ci, 
dimpotrivă, encratit, pentru cà salvarea adusă de Cristos nu se aplică 
prezentului, ci viitorului, de futuro, non de praesenti (Tert. I 24). Din contra, 
prezentul comunităţii marcionite e sortit persecuțiilor si oprobriului. 
Mesajul revolutionar al Dumnezeului bun il condamná pe marcionit la o 
autenticitate radicală: el nu găseşte justificare în fata instanţei mundane 
dominate de către Demiurg, ci împotriva ei. În ce putea însă spera acest 
supraom care nu numai că accepta, dar trebuia să-şi provoace propriul 
martiriu? Devenit, prin adopţie, fiu al divinității bune căreia-i urma pînă la 
capăt mesajul eliberator, el aştepta judecata de apoi, care avea să însemne 
instaurarea domniei definitive a noului său Părinte. De altminteri, termenul 
de ,judecatá" nu se aplică decît la supusii Demiurgului, căci Cristos nu 
judecă. Cei promovați la filialitatea Dumnezeului bun vor trece la viaţa 
eternă a îngerilor. Cît despre păcătoşi, ei vor fi daţi Demiurgului, care-i va 
alunga în flăcări. Lumea în întregime va pieri într-o conflagrație finală, 
ducind la autodistrugerea Dumnezeului-judecátor, a cărui existenţă nu este 
de conceput fără aceea a lumii. Incendierea întregii fiinţe a lumii va marca 
instalarea domniei fără de sfîrşit a Dumnezeului străin şi milostiv. 


Biserica lui Marcion se afla la opusul unei comunităţi profetice. Era 
înzestrată cu o ierarhie funcţională, supusă aceleaşi discipline riguroase ca 
şi restul credincioşilor. În virtutea faptului că sexualitatea celor ce 
suferiseră redemptiunea era socotită stinsă, femeile aveau acces şi ele la 
magisteriul bisericii. Membrii comunităţii practicau un ascetism sever şi 
renunţarea la căsătorie. Carnea şi vinul erau excluse din regimul lor 
alimentar, peştele era însă permis. Practica foarte strictă a postului se 
extindea şi asupra sabbatului. Morala marcionită era eroică în toate 
sensurile termenului. 

Această biserică misionară, care a fost, în a doua jumătate a secolului al II- 
lea, singurul concurent redutabil al Marii Biserici, nu se deosebea, exterior, 
de ea. La mijlocul secolului următor, pericolul marcionit îşi pierduse 
puterea, după toate aparențele din pricina moralei prea severe impuse 
credincioşilor. Mai tîrziu, rămăşiţele marcionismului occidental vor fi 
absorbite de maniheism. 


În Orient, situaţia s-a prezentat altfel. Marcionismul s-a menţinut aici pînă 
la mijlocul secolului al IV-lea. Cînd persecuții repetate îl vor îndepărta de 
oraşe, se va face uitat la ţară. În secolul al V-lea, Theodoret din Cyr a 
convertit la ortodoxie, în dioceza lui, opt sate marcionite. După asta, urmele 
mariconismului dispar. 


4. Interpretări la Marcion 


Pînă în prezent, această interpretare pasionată a unui Marcion reformator 
rationalist, propusă de Harnack, a rămas foarte influentă. Pe lingă asta, 
Harnack (p. 22) credea în originea evreiască a lui Marcion, remarcînd 
(Neue Studien, p. 15) că exegeza sa literară a Bibliei, opusă hermeneuticii 
alegorizante a creştinilor, s-ar putea explica şi prin originea lui iudaică. 
Avînd în vedere antiiudaismul lui Marcion, ar fi vorba, în aparenţă, de un 
paradox. El a fost susţinut de Robert Smith Wilson (Marcion, pp. 45-6) şi, 
mai de curind, de R. Joseph Hoffmann (Marcion, pp. 287-90), care 
radicalizeazà si mai mult pozitia lui Harnack: Marcion ar fi pur si simplu un 
teolog biblic care, refuzind sá aplice Bibliei un sistem de interpretare 
alegorică, remarcă numeroasele contradictii conţinute in ea si ajunge la 
concluzia că mesajele NT şi VI sînt incompatibile între ele şi că, în 
consecinţă, n-ar putea proveni de la unul şi acelaşi Dumnezeu. 

Mai există totuşi altă tradiţie a studiilor, ilustrată prin E.C. Blackman, F.M. 
Braun, Ugo Bianchi, B. Aland si E. Muehlenberg, care preferă să vadă în 
Marcion un gnostic. Argumentele acestor autori variază: la Bianchi, ele sînt 
mai curînd de ordin tipologic; la B. Aland, sînt de ordin istoric, întemeiate 
mai ales pe mărturia cărţii a patra din tratatul Contra sectelor al 
armeanului Eznik din Kolb, care-i atribuie lui Marcion (sau marcionismului 
din epoca lui: secolul al V-lea) o mitologie gnosticizantă (Harnack, pp. 374*- 
80*). Apare însă evident că acest mit tardiv nu poate prevala asupra unei 
întregi tradiţii ereziologice anterioare, care descrie sistemul lui Marcion în 
termeni de o mare simplitate. 

În fine, cercetări recente acordă mai mult credit afirmației lui Tertulian 
după care Marcion ar fi mai curind un filozof decît un creştin. J.G. Gager 
caută în special înspre partea epicureismului. Rámine de netăgăduit, cum 
au văzut Robert M. Grant si H.J.W. Drijvers, cà Marcion a suferit influenţa 
medio-platonismului si a distincţiei făcute de acesta între Dumnezeul 
suprem şi Demiurgul lumii. 

5. Dualismul lui Marcion 


Sistemul marcionit este, în intenţia autorului, bazat pe dualismul dintre 
Dumnezeul bun şi Demiurgul inferior, drept, dar nu bun. O primă 
contradicţie apare deja din faptul că originea Materiei nu este explicată: 
această substanţă de proastă calitate trebuie interpretată ca un al treilea 
principiu. Aşadar, dualismul radical al lui Marcion nu-l opune de fapt pe 
Dumnezeul bun Demiurgului, ci Materiei: Demiurgul nu-i decît un 
intermediar. O a doua contradicţie apare în momentul în care Răul, aliat 


Materiei, capátá o existentá separatá; Diavolul este ipostaza lui, inger cázut 
din cetele celeste ale Demiurgului si in conflict cu acesta. Aparitia Ráului se 
explicà deci printr-un dualism moderat, dupá o interpretare care nu diferà 
deloc de mitul căderii lui Lucifer din punctul de vedere ,ortodox". Prezenţa 
Diavolului conferă Materiei o forţă malefică la care ea, lipsită de reflecţie 
fiind, n-ar fi putut aspira de la sine. 

După cit se pare, Marcion n-a meditat defel asupra acestor două contradicții 
ale doctrinei sale, semn că era mult mai interesat de exegeza Bibliei decît 
de coerenţa propriului său sistem. Am văzut că gnosticii adoptaseră în 
general poziţii mai precise cu privire la apariţia Materiei şi a Răului. 
Valentinienii le făceau pe amindouá să derive fie din Sophia, fie din Demiurg 
(cf. supra, V 19), insistind asupra naturii spirituale a Ráului, fapt care-i 
conferá acestuia o nelinistitoare máretie si facultáti speciale, precum 
prestiinta. De nu cumva toti ereziologii se înşală, nepásarea doctrinalá a lui 
Marcion apare ca foarte frapantá in comparatie cu speculatiile elaborate ale 
gnosticilor. 

Dacă vrem să definim doctrina lui Marcion prin „trăsături distinctive", ea ar 
fi intr-adevár dualistá, antiiudaicá, encratitá, docetistá si chiar (incomplet) 
vegetarianistá. Dar dualismul ei nu se lasă definit decît în termeni 
complicati: împotriva intenţiei înseşi a autorului, opoziţia radicală 
Dumnezeu bun/Materie primează asupra opoziţiei de asemenea radicale 
Dumnezeu bun/ Demiurg. În sfîrşit, Răul apare prin „dualism moderat”, dar 
se instalează în Materie, căreia-i activează potenţialităţile rele: el este deci 
în mod radical Adversarul Dumnezeului bun. 

Coaliția între Demiurg şi cuplul Materie/Rău nu-i nici ea pasnicá, de vreme 
ce Răul este de asemenea Adversarul Demiurgului Drept, care l-a gonit din 
cerul lui. Dacă Demiurgul a putut colabora cu materia înainte de instalarea 
Răului în ea, o tensiune puternică s-a introdus în tot sistemul după apariţia 
Diavolului. Pentru că Răul este în mod evident disociat de Demiurg, avem 
de-a face cu o doctrină după toate semnele mult mai puţin antiiudaică decit 
a anumitor gnostici. Pe lingă asta, nici o formă de dualism gnostic nu 
exclude existenţa unei zone unde forţele binelui să poată intilni forţele 
inferioare - fie că-i vorba despre pneuma sethienilor lui Ipolit, despre 
Sophia exilată din pleromă la gnosticii ,moderati" sau despre ,amestecul" 
din care provine lumea la maniheeni. În cazul lui Marcion, apare o separare 
completă între Dumnezeul bun şi un sistem tensionat compus din Demiurgul 
drept, aliat cu Materia - aliată a Răului - care este Adversarul Demiurgului. 

Dificultăţile nerezolvate prezentate de doctrina lui Marcion par să provină 
din însăşi simplicitatea ei şi din nepăsarea autorului mai curînd decît din 
subtilitatea lui, rezervată tratării problemelor textuale referitoare la Biblie. 
În realitate, dualismul lui Marcion este mult mai puţin complex decît 
dualismul gnostic. 

În primul rînd, deşi vehiculează liber cîteva noţiuni generale şi elementare 
împrumutate din platonismul mediu, Marcion nu utilizează totuşi nici un 
mit, gnostic sau de alt fel. Ceea ce are el în comun cu gnosticismul este 


exegeza inversă a Bibliei. Dar, in timp ce avem impresia că acest gen de 
exegezá provine, la gnostici, din supozitiile dualiste prezente in miturile lor, 
la Marcion exegeza însăşi ajunge la consecinţe dualiste care devin punctul 
de plecare al unui sistem foarte simplu. 

Găsim şi altă diferenţă fundamentală între Marcion şi gnostici: cei din urmă 
integrează exegeza inversă a VI în mitul Demiurgului, astfel încît un 
feedback permanent se stabileşte între cele două discursuri; istoria 
Demiurgului atrage exegeza inversă, iar aceasta determină la rîndul ei 
episoadele din istoria Demiurgului. La Marcion lucrurile se prezintă încă o 
dată sub o lumină mai simplă, căci la el mitul Demiurgului şi exegeza 
inversă se confundă, de vreme ce acceptă adevărul istoric integral şi literal 
al VI. 

Cu aceasta încă n-am stabilit cele mai importante diferenţe care-l deosebesc 
pe Marcion de gnostici. Am văzut că gnosticii au o atitudine revoluţionară în 
raport cu inteligenţa ecosistemicá, o atitudine care, acoperind o gamă 
variată de posibilităţi, îl aşază totuşi pe Creatorul lumii acesteia într-o 
poziţie întotdeauna inferioară în ierarhia ontologică. 

Situarea lui Marcion ar fi practic identică cu cea a unei clase de gnostici 
,moderati" care, deşi constată inferioritatea esenţială a Demiurgului, insistă 
mereu asupra distanţei uriaşe ce separă justiţia lui imperfectă de Rău. În 
timp ce problema inteligenţei ecosistemice, în ciuda numitorului comun 
menţionat mai sus, e supusă de gnostici unui tratament variabil, toate 
sistemele gnostice sînt de acord în ce priveşte formularea principiului 
antropic: omul este superior creatorilor săi. În acest punct se află Marcion 
la antipodul gnosticilor: negind inteligenţa ecosistemicá, el acceptă totuşi 
datele tradiţionale ale principiului antropic - acest om a fost creat pentru 
această lume, lumea aceasta a fost creată pentru acest om, şi amîndoi sînt 
de-o extrem de proastă calitate. Pentru Marcion, nici o consubstantialitate 
nu-l leagă pe om de Dumnezeul bun; graţia acordată de acesta este un dar 
perfect gratuit, care nu presupune nici o înrudire între cei doi. 

Pe cînd gnosticismul este reprezentatul unui optimism antropologic unic în 
istoria ideilor occidentale, Marcion, dimpotrivă, profesează un pesimism 
antropologic ce rămîne în metafizica occidentală tot atit de singular. 
(Filozofii Evului Mediu tardiv nu constituie rivali serioşi, dar se opun 
interpretării creştine curente a principiului antropic: Dumnezeu, va spune 
Duns Scot, nu s-a încarnat propter nos homines, ci propter se ipsum.) 

În ciuda cîtorva asemănări frapante, sistemele gnostice şi doctrina 
marcionită reprezintă două tipuri de gindire diametral opuse. Pe lingă asta, 
în timp ce ideea consubstantialitátii omului cu transcendenta acosmică îi 
apropie de gnostici de platonism, Marcion se distinge radical de ea, 
neadmitind nici o relaţie de înrudire între Dumnezeul sáu absolut străin si 
om. Ca să reluăm jocurile de cuvinte ale lui Hans Jonas, va trebui observat 
aici că pentru gnostici Dumnezeu si omul sînt străini, pe cînd pentru 
Marcion omul nu-i nicidecum străin de lume, nu se găseşte aici în Exil, nu 
merită Împărăţia. 


6. Discipolii lui Marcion 


Marcion pune în mişcare un sistem înzestrat cu posibilităţi multiple. 
Discipolii îl vor exploata cu atit mai în voie cu cît maestrul însuşi nu fusese 
deloc atent la coerenţa doctrinei. 

Am remarcat că, o dată cel puţin, argumentatia lui Tertulian este perfect 
logică atunci cînd îi obiectează lui Marcion că doctrina lui comportă nu 
două, ci mai multe principii (Adv. M. I 15). Această problemă căreia 
Marcion nu-i acordase suficientă atenţie îi va preocupa pe toţi discipolii săi. 
Toti par să-l trădeze în aceea că aplică Dumnezeului bun termenul de arché, 
,principiu", în timp ce el nu-i propriu-zis, în gîndirea lui Marcion, principiul 
a nimic. 

Megetius postulează existenţa a trei archai în loc de doi: Dumnezeu cel bun, 
Demiurgul intermediar şi Diavolul sau Dumnezeu cel rău, corespunzind 
respectiv cu creştinii, evreii si páginii (Harnack, p. 165). Este o rationalizare 
previzibilă a sistemului marcionit, care elimină una dintre contradicţiile lui 
cele mai evidente - alti ereziologi, mai nesofisticati, nici nu se ostenesc s-o 
facă, atribuind dintr-o dată marcionismului trei principii (ib., pp. 166-7). 
Ipolit (X 19) mentioneazá de asemenea discipoli ai lui Marcion care 
profesează o doctrină cu patru principii (Dumnezeul bun, Demiurgul, 
Materia, Răul). Este altă modalitate de a înlătura contradicţiile maestrului. 
O altă problemă suscitată de doctrina lui Marcion este existenţa a doi 
Mesia, reprezentindu-i respectiv pe Dumnezeul bun şi pe Demiurg. Un 
discipol asirian menţionat de Ipolit (VII 31; X 19), pe numele său Prepon, îi 
concentrează pe amindoi într-un singur Crist, „intermediar între bine si 
rău” (mésos tis ôn kakoi kai agothoü), care este astfel liber de rău, dar şi de 
bine (Harnack, p. 167, n. 333). 

Între discipolii lui Marcion, cel mai important rămîne fără îndoială Apelles, 
care-şi elaborează propria doctrină si o predică în Alexandria (ib., pp. 177- 
96). Raportările ereziologilor au deformat-o. În realitate, Apelles, căruia 
crestinul Rhodon i-ar fi descoperit incapacitatea de argumentatie logică, era 
prea subtil pentru interlocutorul său şi, dacă nu mai subtil, cu siguranţă mai 
filozof decît Marcion însuşi. 

Apelles a compus o operă în treizeci şi opt de cărţi, intitulată Silogisme, 
care avea drept scop refutarea, printr-un rationalism obstinat, a fabulelor 
din VI. Împotriva lui Marcion, Apelles nega existenţa a două principii, 
insistind asupra monarhiei lui Dumnezeu. Revenind la soluția 
,protognosticilor", el atribuia crearea lumii unui înger, numit Domn. Dar 
acest înger nu era Demiurgul marcionit. Răul însuşi îşi manifesta prezenţa 
încarnîndu-se într-un alt înger (praeses mali), spirit al minciunii, care este 
Dumnezeul VT şi al iudeo-crestinilor. 

Conform doctrinei curente a vehiculului astral al sufletului (cf. Expériences, 
pp. 119-44), Apelles atribuia trupului lui Cristos o alcătuire din pure 
elemente stelare. 


Apelles a trimis-o in misiune la Roma pe profetesa lui, Filomena, ale cárei 
revelații le aprecia atit de mult încît le fixase în scris într-o operă intitulată 
Phaneroseis (Harnack, pp. 190-4). 

Îl vedem aşadar pe Apelles continuînd să predice marcionismul într-un spirit 
în acelaşi timp mai înverşunat antiiudaic (Dumnezeul VT este Diavolul), dar 
şi mai conform cu doctrina iudeo-gnostică a îngerului creator. Criza de 
respingere manifestată de Pavel faţă de Lege se amplifică la Marcion şi îşi 
atinge punctul culminant la Apelles. 

Capitolul VII 
Mitul maniheist 


Nous tremblons au-dessus de vous, livide armée, 
Et de votre feu noir nous sommes la fumée. 


Victor Hugo 


1. Cosmogonia 


„La început erau două substanţe distincte si contrarii (in exordio fuerunt 
due substantiae a sese divisae). Întîi Dumnezeu Tatăl, ocupind împărăţia de 
lumină, perpetuu prin originea-i sfintá, minunat prin putere, adevărat prin 
însăşi natura sa, mereu exultant prin propria-i eternitate, posedind 
înţelepciunea şi atributele vieţii, printre care cuprinde şi cele douăsprezece 
membre ale luminii sale, adică bogăţiile debordante ale propriului său 
regat. În plus, în fiecare din membrele sale sînt închise nenumărate, uriaşe 
comori, cu miile. Or, Tatăl, care este cel dintîi prin gloria sa şi de necuprins 
prin măreție, posedă, uniti cu sine, eoni preafericiti si gloriosi, ale căror 
număr şi durată nu pot fi socotite. Cu ei vietuieste acest Părinte si Creator 
sfint şi luminos si in impárátiile lui nobile nu se află nici săraci, nici bolnavi. 
Atit de bine întemeiate pe un pămînt luminos si preafericit (supra lucidam 
et beatam terram) sînt impárátiile sale, încît nimeni nu le poate niciodată 
clinti sau răsturna. 

Învecinîndu-se cu o parte sau o latură a acestei ţări sfinte şi luminoase, se 
afla tara tenebrelor, adincá şi uriaşă (tenebrarum terra profunda et 
immensa magnitudine), unde se gáseau corpuri de foc, adicà un fel de fiinte 
ciumate. Acolo se întindeau tenebrele nesfirşite, emanate din aceeaşi 
natură, cu vlăstarele lor nenumărate; şi mai încolo se găseau ape nămoloase 
şi furioase cu locuitorii lor, agitate de vinturi de o violenţă cumplită, ridicate 
de principele lor şi de părinţii lor. Venea apoi regiunea de foc coruptibil, cu 
conducătorii şi popoarele ei. De asemenea se afla, în mijlocul acestei 
regiuni, o rasă cuprinsă de ceturi şi de fum în care sălăşluia principele si 
conducătorul ei crud, înconjurat de nenumărați principi cărora el însuşi le 
era inspirator şi origine. Acestea erau cele cinci naturi ale ţării ciumate 
(terrae pestiferae)... 

..Tatál luminii preafericite cunoştea primejdia unei întinse si pustiitoare 
întinări care stătea să ţişnească din tenebre asupra sfinţilor săi eoni 
(saecula), dacă nu ar fi pus împotrivă vreo însemnată şi ilustră divinitate, 
mare în putere, datorită căreia să fie supusă şi nimicită stirpea întunecată şi 
să fie adusă, prin această nimicire, o tihnă veşnică locuitorilor luminii...” 
(Augustin, Contra Epistula Fund. XIII 182-3, pp. 423-5; XV 184, pp. 429-30; 
Contra Fel XIX 533, p. 695, dupá trad. Jolivet si Joujon, cu citeva 
modificári). 


Aceste pasaje provin dintr-o traducere latină folosită de Augustin, din 
Epistula Fundamenti a lui Mani, Geneza maniheistă. Între numeroasele 
expuneri ale mitului maniheist, cea continutá in cartea a XI-a din Scoliile lui 
Theodor bar Kónai, episcop nestorian in Kashkar la cumpána secolelor al VI- 
lea si al VII-lea, se foloseşte de aceeaşi sursă. „Înainte de existenţa cerului 
şi a pămîntului şi a tot ce se află în ele, spune Theodor, erau două principii: 
unul bun, celălalt rău. Principiul bun locuieşte în tara de lumină (athrâ de 
nuhrà) şi se numeşte Părintele măreției” (după trad. Pognon, in Cumont, 
Recherches I, pp. 7-8). lar Sever, patriarhul Antiohiei (512-18), condamnat 
in 536 ca monofizit, precizează în Omilia a CXXIII-a că Lumina ocupă 
regiunile aflate în Orient, în Occident şi în Nord, pe cînd Întunericul, 
Arborele Morţii, ocupă regiunile meridionale. El este reprezentat in general 
ca un triunghi negru al cărui vîrf se înfige, prin partea de jos, în întinderea 
nesfîrşită a Luminii şi a cărui masă se continuă spre Sud. În redactarea pe 
care o dă mitului, Sever nu foloseşte Epistula Fundamenti, ci o altă sursă, 
probabil Cartea Uriasilor, folosită înainte de Titus din Bostra (după 370; 
copiată de Epifaniu, Pan. 66, 14), după aceea de Theodoret din Cyr într-a sa 
Prezentare pe scurt a minciunilor ereticilor (Kugener, Rech. II, pp. 152-72). 
La această sursă urcă probabil comparatia lui Sever (p. 97 Kugener): 
„Diferenţa care separă cele două principii este la fel de mare ca (aceea 
existentă) între un rege şi un porc. Unul (Binele) trăieşte în locuri care-i sînt 
proprii, precum un palat regesc, celălalt (Răul), în felul porcului, se lăfăie în 
mizgá, se hrăneşte şi se desfatá cu putreziciunea sau stă cuibărit ca un 
şarpe în birlogul sáu." Natura Luminii este înţelepciunea, cea a 
Întunericului - nebunia, spune un text chinez (Tratité 1913, pp. 114-16). 
,Substante" sau „principii” (archa5, Lumina şi Întunericul sînt increate, 
fără de început (Titus din Bostra, Adv. Man. 1 6), nu sînt „rădăcini” (rhiza) 
unul pentru celălalt (Sever, p. 90 K). Augustin şi al-Nadim nu vorbesc de 
vreun obstacol între cele două Împărăţii. Sever (p. 103) precizează cá 
Arborele Vieţii este separat la sud de Arborele Morţii printr-un zid, „ca să 
nu-i prilejuiască vreo dorinţă Arborelui Rău care se află la sud” şi pentru a 
evita ca Arborele Binelui să fie zbuciumat şi „expus pericolului” (ib., p. 104). 
Titus din Bostra (I 7; cf Alfaric, Écritures II 24) vorbeşte despre un zid de 
aramă. 

Acea terra lucida (athra de nuhrà) a Tatălui - numit şi Regele Paradisului 
sau al Universului - de Lumină (maliku janani ['alami] 'n-nur) are cinci 
compartimente sau „sălaşuri” (shekinătâ): Inteligență, Ratiune, Gîndire, 
Reflectare, Voinţă, pe care Epifaniu (Pan. 66, 28) le redă în greacă prin 
nous, énnoia, phrónésis, enthymésis, logismós, iar traducerea latină a 
Actelor lui Archelaus prin mens, sensus, prudentia, intellectus, cogitatio (X 
1 p. 15, 10-11, 24-5 Beeson). O listă uşor diferită apare in Fihrist de al- 
Nadim (IX 1, p. 777 Dodge). 

Aceste pentade care, după cum a observat Michel Tardieu, organizează 
intregul sistem maniheist, nu se impacá bine cu cei 12 eoni despre care 
vorbeşte Epistula Fundamenti. Cei din urmă formează o tetradă de eoni 


grupati cite trei (si nu o triadá de grupuri de cite patru, cum crede S.N. 
Lieu, p. 9: Aug., C. Faust. XV 5) - ceea ce explică de ce Tatăl este numit „cu 
patru chipuri”, tetrapros6pos, şi justifică poate de asemenea cele patru 
atribute - Divinitate, Lumină, Putere şi Înţelepciune - pe care i le acordă o 
sursă partă (Lieu, p. 9). Nu există însă nici vreo diadă formată din Tată şi 
Marele Spirit, nici triadă de eoni, nici o a doua pentadă de elemente 
(stoicheía) pure, cum crede S.N. Lieu (pp. 9-10): acestea vin doar mai tirziu, 
cînd de la Tatăl va fi emanat (probállein, produxit) Mama celor Vii (emmă de 
hayye) (cf. Acta Arch. VII, p. 10 Beeson). 

Împărăţia Întunericului se organizează după o simetrie antiteticá în raport 
cu Tara strălucitoare: ea este Materie (hyle: Sever, p. 90 K.; Theodoret 
Haer. Fab. Comp., PG 83 col. 377b), posedă cinci membre sau lumi ('âlam), 
„cele cinci compartimente ale Răului” (tà pente toi kakoü tamieia: Simplic. 
In Enchirid. 27), acele antra elementorum Fum, Foc, Vînt, Ape, Întuneric: 
alius tenebris, aliud aquis, aliud ventis, aliud igni, aliud fumo plenum, 
malum esse animalia in illis singulis nata elementis, serpentia in tenebris, 
natantia in aquis, volatilia in ventis, quadrupedia in igne, bipedia in fumo 
(Aug., De morib. Man. II 9, 14). Fihrist-ul lui al-Nadim (p. 777 Dodge) dă 
liste uşor diferite: Nori, Flacárá, Vint Pestilential, Otravă, Întuneric, sau 
încă: Fum, Flacárá, Întuneric, Vînt Pestilential, Nori. 

Cît despre Principele Tenebrelor în Împărăţia sa, obiect al unui excelent 
studiu de H.-Ch. Puech (Sur le manichéisme, pp. 103-51), al-Nadim îl 
descrie astfel (p. 78 Dodge): „Capul lui seamănă cu cel al unui leu, trupul lui 
este ca trupul unui dragon (mare şarpe), aripa asemeni aripii unei păsări, 
coada precum coada unui şarpe mare şi cele patru picioare precum 
picioarele unui animal de povară.” Este, evident, Ialdabaoth din Apocalipsa 
lui Ioan, „şarpe cu gură de leu, cu ochi scinteietori de foc" (cf. supra, V 1), 
adaptat la pentada elementelor al căror stápinitor este: „Capul lui are 
înfăţişarea unui leu ieşit din lumea Focului; aripile şi umerii lui seamănă cu 
cele ale vulturului, potrivit cu imaginea fiilor Vintului; mîinile şi picioarele 
lui sînt de demoni, după imaginea fiilor din lumea Fumului; pîntecele lui 
seamănă cu al şarpelui, după imaginea fiilor din lumea Întunericului; coada 
este cea a peştelui care aparţine de lumea fiilor Apei” (Kephalaion 27, I 77, 
25 sq. Polotsky; după trad. din Puech, p. 105). Şi încă: „În ce-l priveşte pe 
Regele Întunericului, are cinci forme în el: capul lui are înfăţişare de leu; 
mîinile şi picioarele - de demoni si de spirite rele; umerii lui - figură de 
vultur; coada - figură de peşte” (ib., 6 I 39, 12 sq., după trad. Puech, p. 
107). Acelaşi text aşază cîte un Arhonte în fiecare din cele cinci lumi, 
conform următorului tablou de corespondențe (Puech, pp. 108-9). 


Lume Arhonte Metal Gust Gresealá 
1. Fum ? Aur Sărat Astrolatrie 
2. Foc Leu Aramă Acru False religii care 
venerează focul 
3. Vint Vultur Fier Intepátor Idolatrie, cult 


5; 


Apá 


Întuneric 


Peşte 


Şarpe 
(dragon) 


Dulce 
(fad?) 


Argint 


Plumb 
şi cositor 


al imaginilor 
Secte baptiste 


Divinatie, 
posesiune oraculará 


Formele arhontilor corespund clasificárii animalelor pe care am intilnit-o la 
Augustin, reluată si în altă parte: „În fum s-au născut animalele bipede...; în 
întuneric, reptilele; în foc, patrupedele; în apă, peştii; în vînt, zburătoarele” 
(De Haer. 46; Puech, p. 127; cf. Contra Epist. Fund. 31). 

Cei cinci arhonti sînt ca viermii din cei cinci Arbori ai Răului (C. Faust. VI 
8), provenind fiecare din propriul său element. Arhontele suprem reprezintă 
chintesenta genurilor animale, a celor cinci elemente şi a arhontilor 
provinciali care le prezidează; uneori însă e considerat pur şi simplu ca 
arhontele biped al lumii de ceaţă şi fum (Puech, pp. 133 sq.). În Occidentul 
creştin a fost identificat cu Diavolul, în Islam cu Shaytan sau cu Iblis, în Iran 
cu Ahriman, la uiguri cu Shimnu sau Shamnu; în documentele iraniene şi 
paleoturceşti este de asemenea Az, „încarnare feminină şi diabolică a 
concupiscentei", în chineză este t'an-mo, „demon al poftelor rele" (Puech, 
pp. 138-9). 


Putem să ni-i reprezentăm pe locuitorii Împărăției Întunericului prin 
analogie cu instinctele cele mai josnice; ei se cunosc puţin între ei (Sever, 
pp. 121-3 K) si, cum sînt „plini de o răutate totală”, sînt dezbinati (ib., pp. 
117-18) si se gásesc in rázboi permanent unii cu altii (Theodoret, PG 83 col. 
377b). Luptindu-se mereu, puterile Întunericului ajung la graniţa cu 
Lumina, iar aici lăcomia lor comună faţă de aceasta se dovedeşte mai tare 
decît discordia lor: ele pornesc toate la asaltul ţării strălucitoare. „Toate 
membrele Arborelui Întunericului, care este Materia corupătoare, au pornit 
aşadar împreună cu multe puteri al căror număr este imposibil de spus. 
Toate erau îmbrăcate în materia focului (sau «în materie şi foc»; cf. puri kai 
Skótó la Titus din Bostra I 22). Şi aceste membre erau diferite. Unele, intr- 
adevăr, aveau corpuri dure si o mărime nesfîirşită; altele, incorporale si 
intangibile, aveau totuşi o tangibilitate subtilă, ca demonii şi spectrele 
fantasmelor. După ce s-a ridicat, toată materia a pornit cu vînturile, cu 
furtunile, cu apele, demonii, fantomele, principii şi puterile ei, toţi căutînd 
cu grijă felul cum să se introducă în Lumină” (Sever, pp. 125-6). 


Cuprins poate de teamă, cum afirmă Theodoret si Simplicius (In Epict. 
Enchirid. 27), Părintele Máretiei se află în fata unei alegeri: să-i trimită la 
luptă pe cei cinci eoni ai săi de Lumină sau să creeze alţii. Theodor bar 
Kónai crede că eonii, fiind făcuţi pentru pace, n-ar fi putut interveni; sursa 
folosită de al-Nadim precizează că „războinicii lui erau în stare să-l învingă 
(pe Regele Întunericului), dar el (Părintele Máretiei) dorea să aibă ce-i mai 
bun prin el însuşi” (pp. 778-9 D). De aceea hotărăşte să lupte singur. Ca să 
se pregătească, o cheamă întîi pe Mama celor Vii (emma de hayy6), aceasta, 
la rîndul ei, îl cheamă pe Protoantrop (/nashà qadmaya). Protoantropul îşi 
cheamă cei cinci fii, elementele pure, care se opun elementelor impure ale 
Regelui Întunericului: „...aerul limpede - fumului, vîntul răcoritor - celui 
torid, lumina - tenebrelor, apa vie - apei întinate, focul care încălzeşte - 
focului devorator” (Cumont, Rech. I, p. 172; variantă in Act. Arch. VII p. 10 
B); sau, dupá al-Nadim, eterul sau zefirul, vintul, lumina, apa si focul. Din 
elemente, Părintele „şi-a făcut armură. S-a împodobit întîi cu eterul, a 
folosit apoi lumina fără teamă (a/-mushayya?) drept ham pentru eter (zefir), 
apoi a încins lumina cu praf umed şi a acoperit-o cu suflul vîntului. Luînd în 
mînă focul ca scut si ca lance, cobori repede şi se opri la linia despártitoare, 
lîngă combatanți. Atunci bátrinul Diavol, Iblis al-Qadim, s-a întors la cele 
cinci principii ale sale, care sînt focul, flacăra, întunericul, vîntul pestilential 
şi ceața şi s-a înarmat cu ele, fácindu-si din ele pavăză” (Fihrist IX 1 p. 779 
D). 

Regele Întunericului pune stápinire pe trimişii Luminii şi-i înghite, fără să-şi 
dea seama că această hrană este toxică pentru el. Fiii lui Dumnezeu se 
regăsesc lipsiţi de inteligenţă, ca muscati de un cîine turbat sau de un şarpe 
veninos. Protoantropul îşi redobindeste cunoştinţa şi i se adresează de şapte 
ori Părintelui Máretiei, care trece atunci la o a doua creaţie, invocîndu-l pe 
Prietenul Luminilor (habbib nahire), care-l invocă pe Marele Arhitect (bàn 
rabbà; sogdianul B'myzd, „Dumnezeu-Splendoare” - probabil b'm confundat 
cu bàn; pahl. nwhshr' pwryzd, „Dumnezeul care creează noi eoni"; partul 
nwg(s) [hr'fwryzdyg] chin. zao xin xiang „Constructorul Noii Glorii”; 
Bryder, p. 99), iar acesta cheamă Spiritul Viu (ruhà hayyà; Epifaniu: zón 
pneuma; Acta Archelai: Spiritus vivens; pahl. Mihr Yazd; chin. jing féng 
,Vint pur”). Iar Spiritul Viu, înzestrat cu inteligenţă, rațiune etc., cheamă 
cîte un fiu de la fiecare din cele cinci membre ale sale, după cum urmează: 


- de la Inteligență, pe Splenditenens (Aug. C. Faust. XV 5-6; sir. sefath 
ziwâ); 

- de la Ratiune, pe Marele Rege de Onoare (malka rabba d'igara); 

- de la Gindire, pe Adamas de Lumină (Adamas nuhra); 

- de la Reflectie, pe Regele Gloriei (melekn shubha); 


- de la Voinţă, pe Purtátor (sablà) numit de asemenea Omofor 
(homophorus: Act. Arch. 8 13 B; cf. Cumont, Rech. I 69-75) si, cel mai 
adesea, Atlas, care poartă Pămîntul pe umerii lui. 


lată episodul, in rezumat, la Augustin (C. Faust, XV 6; cf. XX 10): 
„Splenditenentem magnum sex vultus et ora ferentem micantemque lumine, 
et alterum regem honoris angelorum exercitibus circumdatum, et alterum 
Adamantem heroem belligerum, dextra hasta tenentem et sinistra clipeum, 
et alterum gloriosum regem tres rotas impellentem ignis aquae et venti, et 
maximum Atlantem mundum ferentem humeris, et eum, genu flexo, brachiis 
utrimque secus fulcientem." 

Cei cinci războinici din A Doua Creaţie ajung în Tara Întunericului, unde 
Protoantropul cu cei cinci fii ai săi fuseseră inghititi de puterile Răului. 
Spiritul Viu lansează un strigăt (Chemare); vocea i se face ca un paloş 
ascuţit cînd îi vorbeşte Protoantropului, care-l aude şi-i dă un Răspuns. 
Divinităţile Chemare şi Răspuns urcă la Spiritul Viu şi la Mama celor Vii (cf. 
Puech, pp. 38 sq.). Actele lui Archelaus (VII 4-5 pp. 10-11 B), mult mai 
succinte de altfel decit Theodor bar Kónai, precizeazá cá Spiritul Viu l-a 
scos pe Protoantrop din Întuneric întinzîndu-i mîna dreaptă: „...şi de aceea 
maniheeni, cînd se întîlnesc, îşi dau mina dreaptă în virtutea acestui semn 
(sémeíou chárin), [pentru a arăta] că au fost eliberaţi din Întuneric; căci în 
Întuneric sînt toate ereziile (in tenebris enim omnis haeresis esse: pp. 11, 3. 
15)”. Omorîndu-i pe Arhonţii Întunericului, fiii Spiritului Viu le aduc 
carcasele la Mama celor Vii; din pielea lor, ea construieşte unsprezece 
(zece, la al-Nadim IX 1 p. 781) ceruri, iar corpurile le aruncă în Întuneric, 
unde formează opt pămînturi. În timp ce, pentru Theodor, rolul de Demiurg 
al Lumii îi este conferit Mamei celor Vii, Actele lui Archelaus (VIII 1 p. 11) şi 
alte surse (Puech, p. 43) îl atribuie Spiritului Viu, care împarte în trei 
substanţa luminoasă reţinută în Tenebre: „cea care n-a suferit «amestecul» 
formează Soarele şi Luna; alta, doar parţial afectată, dă stelele; eliberarea 
părţii a treia, cea mai contaminată, va cere mai multe artificii şi mai mult 
timp” (Puech, p. 43, bazat aici pe Alexandru din Lycopolis). 

După loan Damaschinul (C. Man. 29), „elementul” pămînt provine din 
carnea Arhontilor, pe cînd munţii, structurile stincoase, provin din oasele 
lor. Motiv pentru F. Cumont (Rech. I, p. 27) de a conchide: „Astfel toate 
componentele naturii care ne inconjoará provin din cadavrele imunde ale 
puterilor răului. Rareori  pesimismul a găsit o imaginaţie mai 
pătrunzătoare.” lar Hans Jonas adaugă încă: ,Pesimismul maniheist a 
inventat aici expresia imaginară cea mai ascuţită posibilă pentru a-şi 
traduce viziunea negativă a lumii: toate părţile naturii care ne împresoară 
provin din cadavrele necurate ale puterilor răului” (Rel. Gnost., p. 295). 
Judecată fără îndoială grăbită, căreia îi vom examina mai departe (8 5) 
limitele şi scăderile. 


După ce Spiritul Viu şi-a îndeplinit misiunea demiurgicá şi lumea a fost 
creată, fiecare dintre cei cinci Fii ai Spiritului a primit o funcţie în sistem, 
acesta fiind pus sub supravegherea marelui Rege de Onoare, instalat în cer. 
Splenditenens, cu rol mai important, tine hăţurile celor „cinci zei 
strălucitori”, pénte noerà phenge din Formula de abjurare, totuna cu cele 
cinci elemente pure (Fiii Protoantropului) inghitite de Arhonti (cf. Aug. C. 
Faust XV 5: ,Spleditenentem ponderatorem dicis capita elementorum 
tenere mundumque suspendere"; cf. XX 9 si F. Cumont, Rech. I, 28); Atlas, 
Omoforul, aplecat, poartă pămînturile pe umeri. 

Vom reveni la structura foarte complicată a cosmosului maniheist în 
paragraful consacrat polemicii antiastrologice, aflată în centrul acestei 
cunoasteri ,stiintifice" a lumii pe care maniheismul îşi propune s-o 
desávirseascá. 

După Theodor bar Kónai, din Lumina recuperată de Spiritul Viu care se 
aratá Arhontilor ar proveni Soarele si Luna; episodul il anticipeazá pe cel al 
„seducerii Arhontilor", de care vorbesc alte izvoare (8 2). Oricum, Spiritul 
Viu face Soarele din Focul bun (ex igne bono), din Apa bună (ex bona aqua: 
Aug. De haer. 46), Luna, „navă a apelor vitale” (navis vitalium aguarum: De 
nat. Boni 44). Pe lîngă aceste două nave cosmice strălucitoare (Jucidae 
naves), el construieşte trei Roţi (rotae), ale Vintului, Apei şi Focului, puse in 
mişcare de Regele Gloriei (Gloriosum regem tres rotas impellentem ignis 
aquae et venti: C. Faust. XV 6). Funcţia acestor Roţi - ele formează un fel de 
moară de apă - este de a recupera Lumina împrăştiată în lume şi de a o 
transporta piná la nave, ca si de-a arunca in partea cea mai de jos a lumii 
resturile Arhontilor cereşti (am întîlnit deja descrierea unui proces similar 
in tratatul gnostic Pistis Sophia). 

Mecanismul imaginat are drept scop sá ia in stápinire a treia parte a 
Luminii, cea mai contaminată si deci cel mai greu recuperabilă; el va fi 
supravegheat de fiintele din A Treia Creatie. Rugat de Mama celor Vii, de 
Protoantrop si de Spiritul Viu, Părintele suprem îl evocă pe Tertius Legatus 
(Evodiu, De fide, 17), al Treilea Trimis (sir. izgaddă, gr. presbeutés ho 
tritos), numit şi Fecioara de Lumină (Ao parthénos tou phótós: Form. Abj.), 
Androgin (tén arrhenikén Parthénon, hé tón phótós legoméné thugatér: 
Theodoret din Cyr I 26), Masculofemina (Filastru, De haer., 61). La rindul 
sáu, Tertius Legatus evocá douásprezece Fecioare sau Virtuti (Aug.: 
virtutes, gr. aretai, sir. '/yádée): Regalitate, Înţelepciune, Victorie, 
Persuasiune, Puritate, Adevăr, Credinţă, Ràbdare, Echitate, Bunătate, 
Justiţie, Lumină. Legatus locuieşte în Soare şi Fecioarele sînt piloţii navei 
celeste (Act. Arch. 13 pp. 21, 11). După Theodor bar Kónai, prima poruncă a 
lui Tertius Legatus este ca Marele Bàn să construiască un nou pămînt şi să 
urce pe el cele trei Roţi. Ele sînt puse în funcţiune, navele se mişcă şi astfel 
începe procesul de recuperare a luminii împrăştiate în lume. 


2. Seducerea Arhontilor 


Un mit care are numeroase corespondente gnostice, derivate probabil chiar 
din maniheism, este povestit de mai multe surse (Act. Arch. IX p. 13 = Ep. 
66. 32; Theodoret din Cyr V 10; Cyril din Ierusalim, Cateches, VI 34; Titus 
din Bostra I 17. II 56; Form. Abj.; Efrem Sirul; Orosio, Commonit. 2, despre 
priscilienii din Spania; Aug. C. Faust. XX 6; Evodiu, De fide 14-17; cf. 
Cumont, Rech. I, pp. 54-68). 

În versiunea cea mai comună, Tertius Legatus, pentru a-i provoca pe 
cerului. Arhontilor masculi li se aratá sub forma unei preafrumoase 
Fecioare goale, iar Arhontii femele îl văd ca pe un tînăr seducător in 
nuditatea sa. La Augustin şi la discipolul său Evodiu, protagonistele 
aparitiilor sînt cele douăsprezece Virtuti (cf Alfaric, Écritures II, pp. 45 sq.). 
Arhontii sînt cuprinsi de dorinţă: masculii, care ar vrea să posede Fecioara 
de Lumină, „urlă de luxură şi sudoarea curge de pe corpurile lor gigantice: 
este ploaia care cade pe pămînt în vuietul furtunilor” (Cumont, Rech. I, p. 
54). Descrierea lui Augustin precizează mai clar scopul operaţiunii (Alfaric, 
loc.cit.): „În fata acestei viziuni atrăgătoare, puterile rele îşi sporesc 
ardoarea si concupiscenta. Legătura gindurilor lor detestabile se desface 
imediat şi sufletul viu care ráminea închis în membrele lor aflindu-se 
eliberat, fuge şi se amestecă în aerul foarte pur. Sufletul se purifică aici 
complet. Apoi urcă în navele luminoase care au fost pregătite pentru a-l 
îmbarca şi a-l conduce în patria lui. lar resturile care păstrează 
putreziciunea rasei duşmane coboară în bucăţi mici, cu focul şi căldura, şi 
se amestecă în arbori, in plante şi în toate seminţele, colorindu-se în nuanţe 
diferite.” 

Versiunea lui Evodiu (De fide 14-16), precizînd că substanţa degajată din 
Arhonti este ejaculatá per genitalia, nu contrazice sursele care vorbesc în 
primul rînd despre sudoare: toate umorile Arhontilor contin o parte de 
Luminá, impreuná cu o parte din Pácatul dorintei. Legatus, retrágindu-se 
din cer, separă cu grijă cele două părţi, lăsînd să recadá Păcatul asupra 
Arhontilor, care refuză să-l primească. Păcatul se divide atunci într-o parte 
care cade pe pămîntul uscat, transformindu-se în cinci Arbori din care 
derivă toate plantele, şi o parte care cade în apă, devenind un monstru 
asemănător cu Regele Întunericului. Un fragment pahlavi (M7981 I = T 
III260bI; Asmussen, Man. Lit., pp. 124-5) relatează această secvenţă a 
mitului: „Plantele şi florile şi mirodeniile şi speciile fără boabe şi toate 
felurile de legume au fost semănate şi au crescut. Şi în ele, Az (= Marele 
Arhonte) şi-a amestecat propria-i substanţă. Şi din această parte care 
căzuse într-un lac a apărut un monstru dusmános şi oribil. El s-a tîrît afară 
din lac şi a început să facă păcate prin lume... Zeul Mihr (=Spiritul Viu) a 
trimis atunci, din cei cinci zei creaţi de el (= cei cinci Fii), un zeu cu patru 
nume (=Adamas de Lumină), care întinse monstrul peste toată regiunea din 
nord, de la est la vest, îşi puse piciorul deasupra, îl răsturnă şi se urcă pe el, 
astfel ca în lume să nu mai fie păcat. Şi el (Mihr) l-a făcut pe acest zeu 
(Adamas) conducător al cosmosului întreg, al cerului şi al pămîntului, (al 


Nordului) si al Răsăritului, al Sudului si al Apusului, pentru ca el să 
ocrotească lumea.” În versiunea lui Theodor bar Kónai, Adamas pur si 
simplu ii strápunge monstrului inima cu o lance. 

Viaţa vegetală precedă viaţa animală. Aceasta provine de la Arhontii 
feminini, Fiice ale Întunericului legate de firmament şi rămase însărcinate 
de la vederea luminoasă a lui Adamas. Din cauza ametelii provocate de 
mişcarea sferei, Arhontesele nasc avortoni care cad pe pămînt, se hrănesc 
cu mugurii celor cinci Arbori, copulează şi zămislesc animalele: „Aceasta 
este, spun ei, originea a toată carnea care se mişcă pe pămînt, în apă, in 
aer" (Hinc esse dicunt originem carnium omnium, quae moventur in terra, 
in acqua, in aere: Aug. C. Faust. VI 8; cf. De morib. Man II 9, 14. 18. 61). 
Dar in felul acesta, asimilind concupiscenta inchisá in Arbori, avortonii se 
transformă: ei devin monstri si Asreshtars, o clasă neidentificată de demoni 
feminini (c£. supra. Asmussen, p. 125). Instigată de Regele Întunericului, 
toată această faună infernalá va conspira, într-un gigantic proces orgiastic, 
pentru a crea omul, produs final al unui număr nesfirsit de întinări. 


3. Crearea omului 


„În urzelile sale perverse”, Marele Arhonte (Saklas, sir. Ashaglun, pahl. Az) 
„spuse celor care-l înconjurau: Ce credeţi voi despre lumina aceea mare 
care se ridică? Uitaţi-vă cum zdruncină cerul, cum răstoarnă cele mai multe 
puteri! În aceste condiţii, ar fi mai bine să-mi daţi mie partea de Lumină pe 
care o aveţi în puterea voastră. Voi face cu ea o imagine a acestei fiinţe care 
ne-a apărut plină de glorie. Aşa, domnia ne va aparţine si vom fi în sfîrşit 
scápati de viaţa din Tenebre" (Aug. De nat. boni, tr. Alfaric, Écr. II, p. 63). 
Două fragmente pahlavi (M7984-T III 260el si M7981 cit.; Asmussen, Man. 
Lit., p. 127) vorbesc despre minia lui Az, care începe să creeze fiinţe după 
formele masculine şi feminine ale zeului Narisah, nume iranian al lui Tertius 
Legatus, înlocuit de obicei prin perifraza funcţională  Roshnshahr, 
„(Dumnezeu) al cărui regat este Lumina”. Creaturile vor fi destinate 
mizeriei şi suferinţei. Ca să ajungă la acest rezultat, Az îi învaţă pe monştrii 
masculini si pe Asreshtărs femele să se acupleze pentru ca el însuşi, 
devorindu-le progeniturile şi asimilindu-le Lumina, să poată aduce pe lume 
bărbatul şi femeia. Monstrii şi Asreshtars învaţă arta luxurii, copuleazá, dau 
naştere unor copii pe care Az îi înghite. Din acuplarea a doi demoni leonini, 
cu deosebire duşmănoşi, pe care-i folosea ca „îmbrăcăminte”, rezultă un 
produs pe care Az îl modelează în formă de om. Din cauza sufletului de 
Lumină închis într-însul, omul se înrudeşte cu Regatul de sus; din pricina 
materiei obscene din care a fost plămădit, el este însă încărcat cu toate 
relele. Az îl face pe Gehmurd (-2Gayómard), apoi pe tovarăşa lui 
Murdiyanag, „Femeia Glorioasă” (M7983 = T III 260dI pahl.; Asmussen, pp. 
130-31). Repetind binecuvintárile biblice (Gen. 1, 28-9), Az tine in fata 
cuplului primordial o cuvintare mincinoasá: „Am făcut pentru voi pămîntul 
şi cerul, soarele si luna, apa şi focul, copacii si plantele, animalele sălbatice 
şi domestice, ca ele să vă aducă bucurie pe lume, să ajungeţi fericiţi şi 


veseli şi să-mi indepliniti voinţa.” Cuplul se instalează pe pămînt sub semnul 
distrugerii ecologice, spurcînd izvoarele şi omorînd plantele şi animalele, 
deoarece n-avea habar de existenţa şi regulile zeilor de Lumină. 

După Theodor bar Kónai si Augustin, acest proces se derulează in mod 
diferit: Saklas, mai-marele Arhontilor, ii inghite pe monstrii masculini, iar 
sotia lui Nebroel (cf. Mihail Sirul ap. Cumont, Rech. I, p. 42 n.3) le 
devorează pe femele. Cei doi se acuplează si Nebroel naşte pe Adam, apoi 
pe Eva. 

Cei cinci zei supraveghetori ai cosmosului vád tragedia lui Adam si a 
insotitoarei lui, substanţe divine intemnitate în carne; sint cuprinsi de milă 
şi-o roagă pe Mama celor Vii să le trimită pe cineva în ajutor (al-Nadim, p. 
783). Această misiune o primeşte Isus-Strálucirea, divinitate rezidind în 
Nava Apelor vitale, Luna, care are responsabilitatea de a veghea asupra 
mecanismului de recuperare a Luminii. Isus (arab. 'Isa), pe care textele 
pahlavi îl desemnează drept Xradeshahr, „Dumnezeu al cărui Regat este 
Rațiunea” (Bóhlig, pp. 108-9), îl trezeşte pe Adam din somnul lui de moarte, 
îi dă capacitatea de a se mişca şi-i îndepărtează pe Saklas si pe diavolita 
Nebroel. Povestindu-i istoria creaţiei, îi dezvăluie propria lui origine: „Isus i- 
a arătat lui Adam pe Părinţii din înălțimile celeste şi propria sa persoană 
supusă tuturor pericolelor, coltilor panterei şi ai elefantului, devoratà de cei 
hrápáreti, înghițită de cei lacomi, mincatá de cîini, amestecată şi 
intemnitatá în tot ce există, legată in duhoarea Tenebrelor" (Theodor bar 
Kónai, ap. Cumont, Rech. I, p. 48). Revelatia lui Isus, care este totuna cu 
Arborele Cunoasterii (Act. Arch. XI 1 p. 18, 18), il face pe Adam constient de 
starea-i mizerabilă. Povestirea lui bar Kónai se opreşte aici, in timp ce 
Fihrist-ul lui al-Nadim prezintá o istorie a rasei omenesti pe care am intilnit- 
o deja in povestirile gnostice sethiene. 

Arhontele, care este aici tatál Evei, o doreste pe propria sa fiicà si din 
acuplarea lor apare monstruosul Cain; la rindul lui, Cain se acupleazá cu 
mama sa Eva şi produsul incestului în cerc închis sint Abel si două gemene: 
Înţeleapta Vremilor, care va fi soţia lui Abel, si Fata Coruptiei, care devine 
soţia lui Cain. Înţeleapta Vremilor, sedusă de un arhonte, le zámisleste pe 
Plingere (Faryad) si pe Pliná de Plingere (Pur-Faryad); sotul ei Abel o 
părăseşte si, bănuindu-l pe Cain de a fi tatăl celor două, vrea să i se plingá 
Evei; Cain îl omoară, despicindu-i capul cu o piatră, si o ia de soţie pe 
Înţeleapta Vremilor. Arhontele Sindid o învaţă pe Eva să facă vrăji - Adam 
trebuia sedus cáci, urmind porunca lui Isus, nu se mai apropiase de ea. Din 
unirea lor conjugalá provine Stráinul, Shatil-Seth; Adam îl închide în trei 
cercuri, rostind asupra lor numele Regelui Grădinilor (Dumnezeu), al 
Protoantropului şi al Spiritului Viu; unul dintre aceştia îi aduce o coroană 
strălucitoare, semn că Seth este recunoscut ca fără de păcat. Cînd Eva îl 
provoacă din nou pe Adam la acuplare, Seth îl duce pe tatăl său spre 
Răsărit, ca să-l smulgă din lanţul întinărilor. După moarte, Adam merge în 
rai iar , Shàtil, Faryàd, Pur-Faryàd şi mama lor, Ínteleapta Vremilor, 
indeplinesc si ele fapte bune" (al-Nadim, pp. 784-6). 


Sethel, fiul lui Adam, apare mentionat in Kephalaia (Capetele) copte 1 si 57 
(p. 12, 9 Polotsky; 144, 13-47, 20 Bohlig); apare de asemenea pe lista 
profeților la  al-Shahrastâni; Adam, Seth, Noe, Abraham, Buddha, 
Zarathustra, Cristos, Pavel si Mani (I, p. 192 Cureton), ca si in alte surse (cf. 
Stroumsa, pp. 147 sq.) Fragmente parte si pahlavi vin să confirme 
autenticitatea istorisirii lui al-Nadim (Stroumsa, p. 148). Printre apocrifele 
folosite de Mani (Aug. De haer., 46, PL 42 col. 37-8) se află cu siguranţă 
acea Apocalipsă a lui Seth menţionată de Codexul din Kóln (CMC 50, 8-52, 
7), care nu poate fi identificatà cu nici una din sursele cunoscute (Stroumsa, 
p. 146). Sistemul lui Mani se leagá in multiple feluri de forma de gnosticism 
numità de ereziologi ,sethianá", care vehiculeazà o istorie a omului unde 
„rasa de neclintit” a Stráinului Seth (sperma héteron, Gen. 4, 25) joacă un 
rol preponderent. Observăm cá, în povestirea maniheistá, oroarea si desfriul 
sporesc, urmînd logica întilnită si în alte părţi în mitologia lui Mani: 
sexualitatea reprezintă activitatea arhontică prin excelenţă, deoarece îşi 
trage rădăcina din natura noastră întunecată şi indică înrudirea noastră cu 
Tenebrele; repetarea episoadelor scabroase trebuie să arate gradul de 
decădere la care a ajuns umanitatea, cît de grav este păcatul care-o apasă. 
Ipoteza unui cuplu uman primordial implică în mod necesar incestul ca 
singură posibilitate de înmulţire a speciei; dar, la Mani, incestul se 
transformă în sistem, de vreme ce Arhontele-lehova rivneşte la propria lui 
fiică, Eva, Cain se împreunează cu mama sa, se căsătoreşte cu fiica sa care-i 
este şi soră etc., astfel încît devine foarte greu să mai descurcăm relaţiile 
primordiale de rudenie: Abel este fratele lui Cain, dar este deopotrivă fiul 
lui, Eva fiindu-i mamá si cumnatá; în Înţeleapta Vremilor, Abel îşi ia în 
căsătorie sora, verişoara primară (fiica Evei, care aici îi este mătuşă) şi 
nepoata. Asta spune totul: de vreme ce rasa umană provine, în ultimă 
instanţă, dintr-un lant de nemaipomenite stricăciuni si se inmulteste 
ignorind in mod lamentabil interdictele elementare, situatia ei nu poate fi 
decit disperatá. 


4. Eschatologia 


Sistemul maniheist - constatarea s-a făcut demult - reprezintă în intenţia 
autorului său o ştiinţă care-şi propune să dea răspunsuri exhaustive tuturor 
întrebărilor privitoare la originea şi la destinul omului şi al lumii. În 
interiorul acestei ştiinţe, centrală este polemica anti-astrologică, iar faptul 
precizează dintr-o dată caracterul de contracultură pe care-l îmbracă 
maniheismul. Asta explică probabil dezastrul personal al lui Mani: în ochii 
lui Bahram I-ul, de exemplu, el este un antinomist periculos. Lăsîndu-l să 
aştepte la uşă pînă să-şi termine masa, Bahram i se adresează lui Mani, într- 
un tîrziu, cu aceste cuvinte: „Nu eşti binevenit... La ce eşti tu bun, nefiind 
nici luptător, nici vinátor? Eşti poate trebuincios ca doctor sau vindecător? 
Dar cum, de vreme ce nu te îndeletniceşti cu asta?" (M3 pahl., af. Ort., 
Mani, pp. 52-4). 


Nu intenţionăm să desfăşurăm aici subtilitátile astrologice ale sistemului lui 
Mani. Vom examina cîteva, ca să înţelegem cum funcţionează „Coloana 
Gloriei” pusă în mişcare de Isus. 

„Mani zise: «Regele Lumii de Lumină i-a poruncit unui înger de-al lui să 
creeze lumea şi s-o facă din particule amestecate, pentru a elibera 
particulele de Lumină şi cele de Întuneric. Astfel au fost făcute zece ceruri 
şi opt páminturi. Regele i-a poruncit unui înger să ţină cerurile suspendate 
şi altuia să înalțe pămînturile. În fiecare cer a făcut douăsprezece intrări şi 
pridvoare, mari şi întinse. Fiecare intrare era asemenea cu cea din faţa ei şi 
fiecare pridvor avea două porţi. Fiecare poartă avea şase praguri şi fiecare 
prag treizeci de drumuri, iar fiecare drum douăsprezece culoare. lar aceste 
praguri, drumuri şi culoare le-a făcut la înălţimea cea mai mare, înălţimea 
cerească.» 

El spuse: «Regele a făcut într-aşa fel încît bolta pămîntului celui mai de jos 
să atingă cerul şi a făcut un şanţ ca să arunce acolo Întunericul din care 
fusese filtrată Lumina; în spatele santului a făcut un zid pentru ca nimic din 
Întunericul separat de Lumină să nu poată ieşi.» 

Mani spuse: «După aceea, el a creat Soarele şi Luna pentru a filtra toată 
Lumina aflată în lume. Soarele a filtrat Lumina amestecată cu demonii 
fierbinţi, iar Luna a filtrat Lumina amestecată cu demonii reci. Această 
[Lumină] urcă printr-o Coloană a Laudelor [arab. subuh, probabil reluare a 
sir. shubhă, corespunzător grec. dóxa, „glorie”; într-adevăr, în greceste este 
vorba despre o Coloană de Glorie, stylos tes dóxés], împreună cu cintárile 
de slavă, cu sfintenia, cu vorbele bune şi faptele drepte.» 

Mani spuse: «Acestea sînt aruncate în Soare şi Soarele le aruncă în Lumina 
de deasupra lui, în lumea venerabilă unde se duc spre cea mai înaltă 
Lumină neîntinată. Lucrarea continuă pînă cînd din Lumina legată [cu 
particule de Întuneric] nu mai rămîne decît ceea ce Soarele şi Luna n-au 
fost în stare să extragă. Atunci, îngerul care poartă pămînturile se ridică în 
picioare, pe cînd celălalt înger dă drumul cerurilor astfel încît cel mai de sus 
se amestecă cu cel mai de jos si un foc tisneste care arde toate acestea 
[particulele amestecate], pinà ce resturile de Luminá sint eliberate.» 

Mani spuse: «Această bătălie va dura o mie patru sute şaizeci şi opt de ani.» 
El mai spuse: «Cînd această lucrare se va termina si indráznetul 
conducător, Spiritul Întunericului, va vedea mîntuirea Luminii şi 
înflăcărarea îngerilor la capitularea luptătorilor şi a gărzilor [Întunericului], 
şi cînd va vedea în jurul lui cîmpul de luptă şi războinicii care-l acuză, se va 
retrage într-un mormînt pregătit pentru el şi mormîntul va fi pecetluit cu o 
stîncă mare cît lumea, pentru ca el fiind acolo închis, Lumina să fie scăpată 
de spaima pe care i-o provoacă Întunericul şi de jignirile lui.»” (al-Nadim, 
Fihrist, pp. 781-3 Dodge). 

La ce se referă oare primele cifre - douăsprezece intrări si pridvoare, cu 
cite două porti, de două ori şase praguri, treizeci de căi la fiecare prag si 
douăsprezece culoare la fiecare cale? Le vedem confirmate de un fragment 
sogdian (M187r, 66-129, ap. Bohlig, p. 327 n. 140), care vorbeşte de şase 


praguri, treizeci de bazaruri, douăsprezece şiruri duble, fiecare prevăzut cu 
cîte o sută optzeci de „cutii” în care sînt închişi demoni. Este probabilă aici 
referirea la anul solar (cf. Dodge, Fihrist, p. 782 n. 184). Referirea apare şi 
în alte părţi, de exemplu în Kephalaion 57 Despre zămislirea lui Adam (pp. 
144, 13-47, 20 B6hlig): „Sînt cinci feluri de supraveghetori si de 
Conducători în sfera zodiacală şi în cerurile de deasupra ei. Primul nume 
este An, al doilea Lună, al treilea Zi, (al patrulea) Oră, al cincilea Minut. 
Aceste cinci locuri şi cinci case sînt în sferă şi în ceruri şi aceste locuri au 
cinci puteri care sînt stápinii lor. Există Stápinul Anului, Stăpînul Lunii, cel 
al Zilei, al Orei şi al Minutului. Fiecare porunceşte celor din aceeaşi specie 
cu el. lar superiorii poruncesc inferiorilor (adică Ora - Minutului etc.). 
Aceste puteri zămislesc oamenii şi mamiferele. Şi puterile sînt la lucru de la 
începutul creaţiei şi pînă la sfîrşitul lumii.” Textul continuă precizînd că în 
epoca lui Adam şi a fiului său Sethel, Stápinul Anului era cel care 
administra timpul in lume. Mai tîrziu, a venit la rind Stápinul Lunii şi ,...tot 
asa precum luna este mai scurtă decît anul, durata vieţii celor născuţi sub 
administrarea Stápinului Lunii este mai scurtă decit a celor zámisliti în 
perioada cînd domneau Puterile Anului”. 

Urmînd acest mecanism de diminuare progresivă a duratei, viaţa umană, 
precară, se desfăşoară acum sub semnul Stápinului Minutului, oamenii sînt 
din ce în ce mai uriti şi mai mici de statură, „doctrinele şi gîndurile lor sint 
pline de viclenie”. Şi e firesc să fie aşa, căci Lumina închisă în lume stă să 
se termine şi sfîrşitul e aproape. Shahrastani, care scria in 521/1143, ne 
aduce la cunoştinţă calculele efectuate în anul 217/839 de conducătorul 
manihean Abu Sa'id, care atribuia cosmosului o durată totală de 12000 de 
ani. Deoarece de la Amestec pînă în vremea lui se scurseseră deja 11700 de 
ani, Abu Sa'id conchidea că pirjolul final avea să se producă peste 300 de 
ani (Shahrastani I, p. 192 Cureton). Toate izvoarele confirmă că aşa-numitul 
Frashegird, combustia lumii, va dura 1468 de ani, timp in care toată Lumina 
tinutá prizonierá va fi trimisá in Soare si in Luná si transmisá zeului 
Ohrmizd (=Protoantrop), după care cele patru divinităţi cardinale - 
Ohrmizd la nord, Roshnshahr-Legatul la est, Bân, Creatorul-Lumii-Noi la 
sud şi Mihr-Spiritul Viu la vest - vor părăsi acele locuri şi vor privi din 
balconul Raiului la Focul Negru care consumă Materia (cf. Alexandru de 
Lycopolis, C. Man. opin. 6, 15-16; fragm.pahl. la Boyce, Reader, pp. 80-1, 
trad. in Bohlig, p. 239). Iar un alt fragment pahlavi (M7981 I = T III260bI, 
ap. Asmussen, Man. Lit., p. 125) notează că Roshnshahr ii porunceste lui 
Ban să construiască la sud o închisoare unde demonii să fie pentru 
totdeauna ţinuţi în Frashegird; pentru Ohrmizd şi zeii lui, Ban construieşte, 
în contrapondere a închisorii, Paradisul de Lumină unde va sălăşlui pentru 
totdeauna Lumina recuperată. Psalmul copt 233 (pp. 9, 2-11, 32 Allberry) dă 
informaţii suplimentare: „Alături de lume în întregul ei, care va exista un 
timp, se află o zidire mare construită în afara acestei lumi. Cînd 
constructorul ei va fi gata, lumea întreagă se va destrăma, va fi aprinsă, 
pentru ca focul s-o nimicească.” Restul de Lumină împrăştiată se va aduna 


pentru a forma o ultimă Statuie, andriăs, iar Întunericul si arhontii lui se vor 
chirci, alcătuind un fel de bulgăre, un Bólos, globus la Augustin (De haer., 
38), astfel că, strinse si presate, tenebrele să intre în închisoarea pregătită 
pentru ele. O restauratie va urma Frashegirdului (cf. M7980 = T III260a, 
text pahl. la Asmussen, Man. Lit., pp. 125-27). 


5. Astrologia maniheistă 


Istoria de acum a umanităţii, în Timpul intermediar care durează pînă la 
ekpyrosis, la conflagratia terminată cu dezamorsarea forţei agresive a 
Întunericului, este dominată în sistemul maniheist de acea maşinărie uriaşă 
- un fel de „moară de apă” instalată de Legatus: „Al Treilea Trimis salvează 
lumea în măsura în care o organizează desăvirşit, ca pe o maşină capabilă 
să extragă, să rafineze şi să sublimeze Lumina ascunsă. Angrenajul este 
format din Soare, Lună şi «roţile» Vintului, Apei şi Focului, miscate de un 
fiu al Spiritului Viu. În primele cincisprezece zile ale fiecărei luni, substanţa 
eliberată urcă prin «Coloana de Lumină» («Omul Perfect») la Luna care, 
umflată de această încărcătură, devine încet-încet Lună Plină; în celelalte 
cincisprezece zile ale lunii, încărcătura este transferată sau «transvazată» 
în Soare, de unde va fi redată Patriei sale celeste" (Puech, Sur le man., pp. 
43-4), „Imensa maşinărie cosmică se învirteşte şi roata gigantică cu 
douăsprezece cupe, noria, instituită de Isus pentru salvarea sufletelor, nu 
încetează să soarbă sufletele luminoase ale morţilor pentru a le vărsa în 
Coloana de Lumină care, prin navele Lunii şi Soarelui, face să reurce 
încărcătura mistică in radiosul ei Paradis originar” (ib., p. 50). 

Operația are loc pe fundalul unei cosmologii care prevede opt páminturi, 
zece ceruri, cele două Nave cosmice si Roata zodiacală: „După ce zeul Mihr 
(= Spiritul Viu) a făcut si a pus în rinduialá cele patru etaje care formează 
închisoarea demonilor şi cele patru Páminturi cu coloanele şi aşezarea lor, 
cu zidurile şi mormintele, cavernele şi canalele aflate în interiorul 
pămîntului, şi munţii, văile, izvoarele, riurile şi lacurile, şi zece ceruri cu 
atmosfere şi tronuri şi regiuni, case şi sate şi triburi şi provincii, graniţe şi 
păzitori ai graniţelor şi ai porţilor (...) şi ziduri şi o Roată cerească cu stelele 
şi semnele zodiacului şi două care, al Soarelui şi al Lunii, cu case şi tronuri 
şi porţi şi păzitori ai hotarelor şi ai caselor, satelor, neamurilor şi 
provinciilor şi toate lucrurile din cosmosul întreg, după ce a făcut şi a pus în 
rinduialá toate acestea, atunci zeul Mesager (= Chemare) şi zeul Vestitor (= 
Răspuns), proveniţi din zeul Mihr şi din zeiţă, mama zeului Ohrmizd (= 
Protoantrop), au fost desemnaţi răspunzători de toate acestea de către Cel 
aflat mai presus decît cerurile si în fruntea zeilor” (M7984 II = T III260ell, 
text pahl. la Asmussen, Man. Lit., pp. 122-24). 

Nu este uşor să ne reprezentăm acest cosmos, despre care totuşi un 
manihean trebuie să fi avut o imagine schematică foarte exactă. Ştim că 
Roata zodiacală cu douăsprezece cupe alimentează Coloana Gloriei, care 
este Calea Lactee. Să ne-o reprezentăm însă ca pe unul dintre cele zece 
ceruri, şi dacă da, care anume? Pe de altă parte, primele şapte ceruri din 


sistem nu sint cerurile planetare, cáci un Kephalaion (69, p. 167 B) spune cá 
planetele si semnele zodiacului se află pe zone, ceea ce vrea să spună că ele 
sînt coplanare. Reluind o idee existentă deja la protognostici, la Simon şi la 
succesorii lui, Mani atribuie planetelor („Conducători”) toate relele din 
lume: „Tot ce se întîmplă pe lume, sus şi jos, lupte, confuzie, strămutări, 
foamete, lăcomie si stápinire, totul creşte sau se micşorează urmînd 
acţiunea Conducătorilor. Ei sînt cei care pun în mişcare toată creaţia...” 
(ib.). 

Ca si gnosticismul, maniheismul nu oboseste nicicind in a polemiza cu 
concepţiile astrologice care îngrădesc libertatea umană: cele cinci planete 
şi cele douăsprezece semne ale zodiacului sînt arhonti (Keph., 69 p. 166, 31- 
169, 22 B; v. infra). Kephalaion 47 Despre cele patru lucruri importante (p. 
118, 13-20, 20 B) afirmă că există patru clase de arhonti tenebrosi: prima o 
formeazá Puterile din cele zece firmamente de deasupra Rotii instelate 
(zodiacul); a doua îi cuprinde pe arhontii celor opt páminturi, patru 
amestecate şi patru complet întunecate, aflate sub pămîntul oamenilor; a 
treia este formată din zidurile sau din cei patru munţi şi trei vehicule care, 
toate, înconjoară lumea; a patra şi ultima clasă de arhonti tenebrosi îi 
cuprinde pe şefii şi pe primii născuţi din arhontii legati cu lanţuri de zodiac. 
Roata zodiacală are o dublă funcţiune: captează Lumina care urcă de jos şi 
o transmite, prin Coloana de Glorie, către înalt; de asemenea, adună 
resturile care cad din înalt şi le distribuie în toată materia. 

Kephalaion 69 Despre cele douăsprezece semne ale zodiacului şi cele cinci 
stele (p. 166, 31-69, 22 B) expune un sistem astrologic maniheist adaptat 
clasificării pe pentade, care face din cele douăsprezece semne şi din cei 
cinci Conducători, arhonti inlántuiti de zodiac şi puşi sub supravegherea 
unui apaitétés, Exactor, cuvînt sinonim cu paralemptes, intilnit deja în 
tratatul gonostic Pistis Sophia. Cei cinci arhonti planetari sînt in mod 
evident arhontii celor cinci elemente: Jupiter al Fumului, Venus al 
Focului(!), Marte al Vîntului, Mercur al Apei, Saturn - al Întunericului. Dacă 
uneori seria comportă şapte elemente în loc de cinci, cele două adăugate nu 
sînt Soarele si Luna, care, evident, nu aparţin cetei arhontilor. În acest caz, 
ultimele două entități ce completează hebdomada sînt numite 
„Anabibazontes”, probabil ca să indice Ascendentul (anabibazon) si 
Descendentul (katabibazon) lunare, constelatiile Caput si Cauda Draconis, 
considerate ca genitori ai planetelor propriu-zise. De vreme ce astrologia, 
asa cum bine stiau autorii textului, imparte cele douásprezece semne ale 
zodiacului in patru grupe de cite trei (Triunghiuri) sau in trei grupe de cite 
patru elemente (Cvadrati), maniheismul se vede obligat sá redistribuie cele 
douăsprezece semne în conformitate cu pentada elementelor care stă la 
baza sistemului lui. O face fárà sá-i pese prea mult de datele traditionale: 
Gemenii si Ságetátorul revin Fumului, Berbecul si Leul - Focului, Taurul, 
Vársátorul si Balanta - Vintului; Racul, Fecioara şi Peştii - Apei si, în sfîrşit, 
Capricornul şi Scorpionul - Întunericului (despre originea acestei doctrine, 
cf. W. Stegemann, Zu Kapitel 69 der Kephalaia). 


Asa cum am vázut, Soarele si Luna sint in intregime benefice, neavind nimic 
de-a face cu Arhontii planetari. Soarele in special ,este poarta vietii si 
vehiculul păcii către marele eon de Lumină”, „poarta prin care urcă 
sufletele” (Keph., 65 p. 158, 26-161, 30 B). Numai că Satan însuşi, repetind 
cuvintele Deuteronomului (17, 2-5), interzice adorarea Soarelui si aceastà 
prohibitie i-a fácut pe oameni orbi, cáci ei n-au recunoscut máretia si 
capacitatea soteriologică a celor doi luminători. 

Soarele aduce în lume şapte binefaceri, în fiecare zi: lumina, pacea, trezia, 
creşterea vegetală; obligă şarpele şi animalele de pradă să se retragă în 
vizuinile lor, potoleşte suferinţele oamenilor, dezvăluie lumii semnul de 
Splendoare al eonului de Lumină. În opoziţie, noaptea aduce şapte lucruri 
rele: întunericul, neliniştea, revolta, somnul, uritenia, faptele rele ale omului 
şi ale animalului de pradă, relevind semnul hidos al Tenebrelor. 

Revenind acum la episodul seducerii arhontilor, vom înţelege că el ascunde 
consideraţii reale antiastrologice, care devin vizibile la o lectură globală a 
secventelor mitului maniheist. Într-adevăr, cele douăsprezece Fecioare de 
Lumină ale lui Tertius Legatus reprezintă pandantul luminos al semnelor 
zodiacale inlántuite de Roata înstelată, pe care se agită spumeginde si cele 
cinci planete, Arhontii puterilor elementare ale Întunericului. Nu în mod 
arbitrar resturile căzute pe pămîntul uscat se transformă în Cinci Arbori: ei 
sînt reprezentanţii tereştri ai celor cinci planete care prezidează, conform 
astrologiei tradiţionale, anumite serii de plante şi de animale. Cei Cinci 
Arbori nu sînt nimic altceva decît antimimon pneuma din textele gnostice, 
Fatalitatea astrală socotită în întregime rea. Hrănindu-se cu mugurii 
Arborilor, avortonii generează animalele. Şi cînd Saklas doreşte să înghită 
progenitura avortonilor pentru a-şi spori puterea creatoare, el urmăreşte de 
fapt să obţină o mare cantitate de antimimon pneuma. În acelaşi fel, Adam 
şi Eva devin chintesenta spiritului contrafăcut. Nu-i de mirare că Adam, 
aflînd de la Isus adevărul asupra originii sale, „ridică tare vocea, ca un răget 
de leu, îşi smulse părul şi-şi lovi pieptul, zicînd: «Nenorocire, nenorocire 
celui care mi-a făcut trupul, celui care mi-a legat sufletul şi răzvrătiţilor 
care m-au făcut sclav!»” (Theodor bar Kónai, Lib. schol, XI, în Cumont, 
Rech. |, p. 48). 

Observăm că mitul maniheist ocultează date „ştiinţifice” fundamentale, încît 
adeseori descifrarea lor devine foarte dificilă. Ele însă nu sînt mai puţin 
prezente, în filigran, şi toate aceste serii de pentade care guvernează 
sistemul ar putea foarte bine să derive din încercarea de a armoniza dublele 
clasificări astrologice (4 elemente si 5 + 2 planete) si de a le reduce la o 
structurá unicá, bazatá pe numárul 5. Departe de a rupe cu gnosticismul 
sau mácar de a inova pornind de la materiale stráine, maniheismul nu face 
decît să urmeze pînă la capăt ideea gnosticilor cá Fatalitatea astrală este 
Arborele Rău al spiritului contrafăcut care otrăveşte lumea aceasta. Cinci 
planete, cinci elemente, cinci arbori, cinci arhonti, toate reprezintă expresia 
sistematică a aceleiaşi intuitii pătrunzătoare pe care gnosticii o exprimau 
prin ecuaţia antimimon pneuma = Arborele Vieţii: „Rădăcina lui este amară 


şi ramurile-i sînt umbre ale morţii, frunzisul - ură şi înşelăciune, răşina sa - 
mir al ticăloşiei, fructul său - dorinţă a morţii; seva lui incolteste în 
întuneric; celor care gustă din el, sălaş le este Hadesul!” (AJ III 27-8, pp. 
138-9 Tardieu). 


6. Antropologia şi etica 


Nu-i locul să examinăm aici subtilitátile antropologiei maniheiste sau 
consecinţele etice derivate din ea, ci numai să umplem căsuţele 
„trăsăturilor distinctive” propuse de Ugo Bianchi:  anticosmism, 
antisomatism, o atitudine resimţită evident ca antinomistă de către toate 
puterile religioase şi laice ale momentului, encratism, vegetarianism (şi 
docetism, ca să revenim la doctrină), toate acestea sînt „trăsături marcate” 
care par să transforme maniheismul, dacă nu într-un campion al 
dualismului, în orice caz în cel mai tipic reprezentant al său şi, după opinia 
majorităţii, de asemenea cel mai „pesimist”. Or, practic, nimic din toate 
acestea: teoria amestecului şi a dublei naturi a omului şi a cosmosului dă 
naştere la o serie întreagă de atitudini, printre care şi aceea, perfect 
optimistă, conform căreia lumea se revelează în fiecare zi ca o epifanie a 
Împărăției Luminii. 

„Cînd am ajuns să-l cunoaştem pe adevăratul Dumnezeu şi Legea curată”, 
spune textul uigur Xuăstvânift, „atunci am cunoscut cele Două Rădăcini şi 
legea celor Trei Momente” (după trad. Chavannes-Pelliot, 1913, p. 139). 
Cele Trei Momente - anterior, mediu şi posterior -, ne arată Tratatul 
Chavannes-Pelliot (1913, pp. 114-16), vizează starea primordială în care 
Întunericul şi Lumina sînt distincte, apoi amestecul lor şi separarea lor 
finală. Cele două Rădăcini sînt cele două principii pe care le regăsim în 
dubla natură umană şi în întreaga lume, unde adeptul manihean „treaz” 
trebuie să le discearnă fără încetare. Căci omul-microcosmos este imaginea 
fidelă a microcosmosului: păcatul ocupă în el exact acelaşi loc pe care 
Arhontii din zóné, din zodiac, care provoacă cutremurele de pămînt şi toate 
relele, îl ocupă în întregul univers sensibil (Keph. 38 p. 94, 17-95, 1 P). 
Acelaşi Kephalaion copt ne spune despre corpul uman că a fost construit din 
cinci elemente împrumutate de la Arhontii Întunericului, iar sufletul omului 
a fost alcătuit de cele cinci membre ale Luminii: el are un sistem osos 
produs de Inteligență, un sistem nervos produs de Ratiune, un sistem 
circulator produs de Gîndire, o „carne” produsă de Reflectare şi o „piele” 
produsă de Voinţă (ib., 95). Pe lîngă acestea, sufletul posedă Inteligență, 
Ratiune etc., provenite de la cei cinci eoni luminosi. 

Închis în corpul întunecos, sufletul este lăsat în voia păcatului, care-l expune 
tuturor greşelilor şi-l face să-şi uite originea. Inteligența (Nous)-Lumină 
eliberează sufletul din celula corporală, punînd în lanţuri cele cinci membre 
ale păcatului. Un „Om Nou”, „Fiu al Dreptăţii”, îi ia locul vechiului om căzut 
şi cele cinci componente ale sufletului său vor fi guvernate de Iubire 
(Inteligență), Credință  (Ratiune),  Perfectiune  (Gîndire),  Răbdare 
(Reflectare) şi Înţelepciune (Voinţă). Starea aceasta de împăcare poate fi 


insá oricind perturbatá de pácat dacá cumva vreunul dintre frati nu se 
supune regulilor comunităţii (p. 89, 18-102, 12P.). 

Evident, aceasta nu implică nicidecum concepţia a două suflete - unul bun, 
celălalt rău - imputată de Augustin maniheenilor în De duabus animabus 
(c£ Puech, Sur le man., p. 53; Alfaric, Evol. intellect., p. 117). Partida se 
joacá intre corp si sufletul trezit, fortificat si fácut viu (anima viva) de Isus, 
căruia Omul Nou îi devine astfel „frate” (Puech, pp. 53-6). Isus însuşi, pe 
lîngă aspectul său transcendent, are şi ipostaza de Jesus patibilis, „răstignit 
pe oricare lemn” (omni suspensus ex ligno: Aug. C. Faust., XX 4), purtind 
rănile Patimilor de care suferă sufletul la ieşirea din Întuneric (ib., XXXII 7). 
Astfel, lumea întreagă este „Crucea de Lumină” (Aug. Enarr. in Ps. CXL, 12) 
care-l poartă pe Isus. 

Pe lingă aceste două ipostaze, deopotrivă cosmice şi soteriologice, Isus este 
şi marele profet care-l precedă pe Mani, apariţie istorică a entității 
transcendente a cărei epifanie luminoasă este Luna. Mani era docet din 
genul „fantaziast”, adică susţinea irealitatea cărnii lui Cristos (Aug. De 
haer., 46, PL 42 col. 37-8). Contrar lui Marcion, el nega orice realitate 
Patimilor şi morţii Mintuitorului: „Duşmanul care spera că l-a răstignit pe 
Mintuitor, pe Tatăl celor Drepti, s-a aflat crucificat în locul lui. Una a fost 
atunci realitatea şi alta aparenţa. Căci cel legat de cruce a fost Prinţul 
Întunericului, el împreună cu tovarăşii lui au purtat cununa de spini, el a 
fost îmbrăcat în mantia de purpură. El numai a băut oţetul şi fierea care s-a 
crezut că au fost băute de Domnul. Tot ceea ce părea că suferă acesta a 
căzut asupra Puterilor întunecate. Pe ele le-au zdrobit lancea şi cuiele” 
(Aug. De fide contra Man., 27, trad. în Alfaric, Écritures, II, p. 64). 

Tráind Patimile cosmice ale lui Isus omni suspensus ex ligno, omul vechi se 
transforma in Om Nou, sufletul lui devenea viu si ,frate" al eonului Isus; 
adeptul trebuia atunci să exercite un discernămînt constant asupra lumii din 
jur şi asupra propriei sale existente, separind astfel faptele luminoase de 
cele întunecate, Lumina de Întuneric. În plan etic, principiul acesta se 
traduce printr-o „regulă de aur” formulată într-un fragment sogdian (M 
1391, in Bóhlig, pp. 197 sq.) corpul trebuie întotdeauna sacrificat în 
interesul sufletului; şi într-un precept general: trebuie evitat „gîndul de 
moarte”, gîndul întunecat care se ataşează de cele ale corpului si 
antrenează toate păcatele: lăcomie, dorinţă, răzbunare, indignare, ciudă, 
furie, ură (M 131 IA, ib., p. 197). 

Într-un mod mai specific, maniheeni sînt encratiţi: resping căsătoria, a cărei 
origine se află după ei în voinţa lui Saklas, creatorul lui Adam şi al Evei 
(Aug. De haer, 46, PL 42 col 37), abhorá procreatia şi exerciţiul 
sexualitátii. Regulile acestea nu sint explicite decit pentru cei perfecti, 
electi: „Cine intră în religie trebuie să-şi cerceteze sufletul. Dacă găseşte că- 
şi poate înfringe dorinţa senzuală si concupiscenta, că se poate abtine de la 
carne şi vin, ca şi de la căsătorie, dacă poate evita să facă rău apei, focului, 
arborilor şi animalelor, să intre atunci în religie. Dacă însă nu-i în stare să 
păzească toate aceste lucruri, atunci să nu intre. Dacă totuşi iubeşte religia 


fără să-şi poată infringe dorinţa senzualá si concupiscenta, să înceapă prin a 
respecta cu atentie religia si pe Alesi, astfel incit faptele lui josnice sá 
înceteze, să se dedice muncii si dreptăţii, rugăciunilor de noapte, 
intercesiunii şi smereniei pline de credinţă. Acestea îi vor fi apărarea în 
viaţa trecătoare de aici şi în clipa (morţii sale), astfel încît în viaţa viitoare 
condiţia lui va fi asemănătoare (celei a Aleşilor)” (al-Nadim, p. 788 D). 
Înseamnă oare asta că auditores vor deveni electi într-o ultimă viaţă, înainte 
de a ajunge din nou în Paradisul de Lumină, aşa cum o sugerează Augustin 
(De Haer., 46)? Este adevărat, cum afirmă Augustin, că doctrina maniheistă 
a metensomatozei precizează că se vor reîncarna în plante şi în animale toţi 
oamenii, cu excepţia auditorilor şi a perfectilor (ib.)? Ipoteza ar furniza o 
explicaţie pentru respectul arătat de maniheeni faţă de toate formele de 
viaţă: „Ei cred mai ales că iarba şi copacii sînt vii şi că viaţa din ele este 
înzestrată cu sensibilitate şi capabilă să sufere dacă e rănită. De aceea 
nimeni nu poate să rupă sau să culeagă ceva, fără a provoca suferinţe. Din 
pricina asta, consideră că nu-i voie să scoţi mărăcinii dintr-o cultură. În 
prostia lor, ei impută agriculturii, care-i cel mai inocent mestesug, de a fi 
vinovată de nenumărate crime" (ib.). Altundeva însă (C. Adimant. XII 2), 
Augustin pare să indice cà maniheenii exclud reîncarnarea ființelor 
omeneşti în animale mai mici decît vulpea. Întemeiat sau nu pe ideea 
metensomatozei, vegetarianismul maniheenilor este un fapt sigur: „Ei cred 
într-adevăr că în mîncare, ca şi în lumea întreagă, se află amestecată 
substanţa divinității. Această substanţă, cred ei, este purificată în aleşii lor 
prin însăşi modalitatea lor de viaţă, mai sfintă şi mai bună decît cea a 
auditorilor” (De haer., 46, PL 42 col. 35). Semănat cu posturi frecvente 
(despre regimul posturilor, v. Asmussen, Xuástváníft, pp. 224-7), regimul 
alimentar al aleşilor - parte importantă a „peceţii gurii” - are drept scop să 
elibereze lumina aflată în plantele cele mai bogate în substanţa divină (cum 
este prin excelenţă pepenele) (Aug. De morib. Man., 39; Alfaric, Evol. 
intellect., pp. 126-31). 

În timp ce catehumenii postesc în fiecare duminică, cincizeci de săptămîni 
pe an, aleşii tin post şi lunea (Keph. 109 p. 262, 10-64, 19 B). Postul ii 
pedepseşte pe Arhontii care locuiesc în corpul omenesc, purifică sufletul de 
întuneric, împiedică să i se facă rău luminii conţinute în mîncare, contribuie 
la construirea Crucii de Lumină (Keph. 79 p. 191, 9-92, 3 B). Un post mare, 
colectiv, are loc de sărbătoarea Bema, a tronului expus pentru 
comemorarea mortii lui Mani (cf. Asmussen, Xuást., pp. 198 sq.; Allberry, 
Bema-Fest, p. 321). După J.P. Asmussen (ib., 224-7), această perioadă de 
abstinentá alimentară care durează o lună întreagă n-ar fi fost introdusă 
decît în secolul al VIII-lea. 

Un ales trebuie să practice Trei Peceti: a pintecelui (celibatul perpetuu), a 
miinii (să evite orice contact cu materia) şi a gurii (disciplina vorbirii si 
regim vegetarian: cf. Decret, pp. 109-10); auditorul are obligaţia de a posti 
duminica, de a-şi spune rugăciunile către Soare şi Lună, de a face pomană, 
de a oferi Bisericii pe cineva din familia lui sau un sclav special cumpărat ca 


să devină ales, în fine, de a contribui la construirea unor mînăstiri ( Keph. 80 
p. 192, 3-93, 22 B). Informaţia tendentioasá a lui Augustin (Enarr. in Ps. 
CCL 12, CCL 40, 2034 sq), după care maniheenii „nu dau pîine 
cerşetorilor” nu se poate referi decît la aleşi. Nici etica economică a 
maniheenilor nu-i aşa de revoluţionară pe cît par s-o implice spusele lui 
Augustin: mai bine să fii cămătar decît agricultor, căci „cel care împrumută 
bani nu aduce suferinţe Crucii de Lumină” (ib.) În realitate, după cum 
remarcă P. Alfaric, deşi e mai bună decît agricultura, cămătăria este 
considerată totuşi ca un fel de furt, contravenind ,pecetii mîinii” (Évol. 
intellect., 138). Aceeaşi „pecete” împinge la atitudini antinomiste, cele mai 
caracteristice fiind refuzul războiului, al vînătorii şi al agriculturii: „Înainte 
de a trece în ierburi şi în copaci, substanţa divină răpită de demoni zace 
pretutindeni pe pămînt. Ea este împrăştiată şi în aer şi pînă în străfundurile 
solului. Chiar pietrele au facultatea simţirii si a gîndirii. De aceea, un 
manihean perfect se va strădui să trăiască în pace cu natura întreagă. El 
ştie că în natură totul concură la triumful binelui. Se va feri deci să-i tulbure 
armonia. Nu-şi va îngădui să are, pentru că n-ar putea s-o facă fără să 
tortureze membrele divine. Nu va îndrăzni nici măcar să facă o baie, de 
teamă să nu sfişie apa" (Alfaric, ib., p. 136). 

7. Dualismul maniheist 


Maniheismul reprezintă o reelaborare profund originală a acelei ramuri a 
gnosticismului care, fără să fie organizată în sistem, era numită de 
ereziologi ,sethianá"; ea stabilea dualismul radical Lumină-Întuneric, 
imblinzit totuşi prin prezenţa, la mijloc, a pneumei (Ipolit) si îi acorda lui 
Seth - după surse apocrife rămase necunoscute - un mare rol în procesul 
soteriologic în care se află angajată „rasa neclintită” a gnosticilor (Epifaniu 
şi tratate copte). Mani operează o sistematizare în centrul căreia regăsim 
vechea polemică antiastrologică dusă de gnostici, fapt ce explică probabil 
abundența clasificărilor bazate pe pentade. Într-adevăr, numărul cinci al 
planetelor rele pare să fi influenţat alegerea a cinci - în loc de patru 
elemente, oferind apoi cheia apariţiei celor cinci Arbori care se află la 
originea plantelor (pe cînd animalele au o dublă provenienţă: din semnele 
zodiacului şi din mugurii Arborilor). Mitul este aici o alegorie a legăturilor 
care unesc planetele, zodiile, viaţa vegetală şi viaţa animală. Corpul omului- 
microcosmos este chintesenta tuturor acestor legături. 

Pe de altă parte, maniheismul rămîne într-o relaţie foarte strinsă cu 
Marcion, arătind ca si el o preferinţă marcată pentru parabola copacului 
bun şi a celui rău (Luca 6, 43; Matei 7, 18), care deschide expunerea 
doctrinei în Actele lui Archelaus (VI 4 p. 7 Beeson): Dumnezeu nu poate fi 
creatorul lui Satan. Docetismul maniheist, care afirmă despre Cristos că s-a 
născut „din sînul Tatălui” (Jn. I, 18) si nu ex sanguine et carne ac reliquis 
mulierum spurcitiis (Act. Arch. VII 5), poartă si el pecetea lui Marcion. Fără 
a fi numit, acesta este probabil Dreptul care vine dupà Pavel, despre care 
vorbeşte Kephalaion 01 (p. 13, 21-14, 1 P; pentru identificare, cf. Ort, p. 


121). Desi nu figurează pe lista profetilor care marchează înaintarea 
adevăratei religii (cf. M 57941 = T II D 1261 pahl.: trad. in Bóhlig, pp. 80- 
81) pinà la implinirea ei in predicatia universalistá a lui Mani, scrisá, 
salvatoare si revelatá, Marcion este obiectul unei reverente speciale. 
Reluind argumentele marcionite, maniheismul are o puternică tendinţă 
antiiudaicá. Este suficient sá amintim cà principalul subiect al episcopului 
manihean Faust din Milev, refutat de Augustin într-un cuprinzător tratat în 
treizeci si trei de cárti (400 p.C.), este antiteza intre Vechiul si Noul 
Testament. Augustin însuşi (C. Faust. I 1) îi recunostea autorului „o ratiune 
pătrunzătoare şi eleganta stilului”, cărora li se adăuga reputaţia unei vieţi 
exemplare (Alfaric, Évol. intellect., p. 83). 

Ín vreme ce gnosticismul acoperá un spectru foarte intins de optiuni si de 
atitudini faţă de Vechiul şi Noul Testament, maniheismul procedează fără 
ambiguitáti; Dumnezeul din VT este Marele Arhonte Saklas, care, împreună 
cu soţia lui Nebroel, creează omul. Saklas este o ipostază a Regelui 
Întunericului şi nu are nici un rol în crearea lumii. Creştinismul Bisericii, 
acuzat de a fi vulgar si iudaizant, nu-i deloc cruțat. În docetismul lor, mult 
radicalizat faţă de cel al lui Marcion, maniheenii neagă orice realitate 
naşterii şi morţii lui Cristos, entitate transcendentă care rezidă în Lună şi 
ale cărei patimi trebuie considerate la scară cosmică (concepţia lui Jesus 
patibilis). 

Discernămîntul constant exercitat de initiatul manihean (care trebuie să 
lucreze pentru despărţirea Luminii de Întuneric) îi impune o totală abţinere 
de la actul prin excelenţă tenebros care este păcatul trupesc (encratism) şi 
de la consumul materiei  arhontice care este carnea animală 
(vegetarianism). 

Dupá perechile de opozitii stabilite de Bianchi, dualismul maniheist apare 
într-adevăr ca radical. N-am putea să-l definim fără greş ca eschatologic, 
deoarece, după combustia lumii, Întunericul nu-şi va înceta existenţa. 
Adevărat, mitul nu lasă nici o îndoială în ce priveşte caracterul definitiv al 
evictiunii lui. Mai mult, Tenebrele nu vor mai ocupa nici spaţiul infinit pe 
care-l umpleau în „Momentul anterior”: conglomerate într-o bulă, ele vor fi 
închise pe veci în fortăreaţa construită de Marele Ban. 

Dacă victoria finală a Luminii, care dă caracterul linear al dualismului 
maniheist, este un fapt cert, anticosmismul maniheist lasă loc unor 
consideratiuni mai complexe. 

Maniheismul se desparte radical de gnosticism prin faptul cá admite 
bunătatea inteligenţei ecosistemice: Demiurgul maniheenilor nu este rău (el 
e Spiritul Viu) şi nu se identifică divinității din VT, care nu-i decît creatoare 
a omului. Structura lumii oglindeşte înțelepciunea eonilor de lumină; corpul 
lumii este făcut din Tenebre, dar sufletul ei luminos se amestecă indisolubil 
cu acestea. Oricit de îndurerată ar fi de imbrátisarea sufocantă a materiei, 
Lumina reuşeşte să transpará în fiecare fir de iarbă. Iar corăbiile celeste, 
Soarele şi Luna, nu sînt nişte planete rele: ele sînt instrumentele salvării, 


facute din Luminà purá, adápostind sálasul Trimisului si pe al lui Isus, 
entitáti transcendente. 

Pe de altá parte, lumea nu este desigur ,buná" in sensul platonician al 
termenului: disparitia ei, marcind finalul procesului de recuperare a 
Luminii, este privită ca un eveniment eliberator. Putem vorbi, cu aceste 
precizări, despre un anticosmism maniheist, aflat totuşi la antipodul 
pesimismului doctrinar. Nu-i vorba doar de a reaminti aici că un manihean 
este convins de victoria finală a Luminii, ci şi de a constata că experienţa 
imediată a lumii pe care o are el nu-i cîtuşi de puţin traumatică. Lui nu-i 
lipseşte reverenta in fata creaţiei, aşa cum se întîmplă cu alti gnostici. 
Există o parte a naturii care reprezintă epifania Luminii şi care constituie 
pentru el un mister şi obiectul unei necontenite uimiri. 

Un text pahlavi descrie admirabil această învecinare cu miracolul (M 91, ap. 
Ort, p. 141): „Cei Înţelepţi si Cei Drepti sînt capabili să recunoască 
bunătatea pură, nesfirşită în spaţiu şi în timp, a Paradisului, în bunătatea 
amestecată, limitată şi tranzitorie a lumii. Şi, în acelaşi fel, în răul limitat şi 
numărat pe care-l vedem în lume se recunoaşte răul fără număr şi fără 
limitare al Iadului...” 

În ce priveşte poziţia faţă de principiul antropic, maniheismul rămîne o 
formă de gnosticism, cu diferenţa că nu fixează trei componente ale 
agregatului uman (sóma, psyché, pneuma), dintre care numai ultima 
înrudită cu eonii transcendenti, ci două (trup, suflet), a doua apartinind 
Luminii. Ca şi în gnosticism, omul, conform doctrinei lui Mani, este o 
creatură superioară creatorilor ei. Optimismul antropologic gnostic, în 
ciuda tuturor controverselor despre sufletele damnate pe care Augustin le 
exploatează în De duabus animabus ca şi în alte locuri, îşi atinge în 
maniheism formularea cea mai democratică si mai triumfătoare: în 
principiu, de vreme ce fiecare fiinţă umană este dotată cu un suflet (alte 
grupuri gnostice nu recunosc că fiecare om ar poseda o pneuma), aceasta 
va avea parte, mai devreme sau mai tîrziu, de salvare. În practică, Mani 
pune restricţii destul de serioase acestei constatări de o logică elementară: 
după conflagratia finală, vor mai exista încă suflete damnate care se vor 
vedea comprimate în globul tenebros şi încarcerate pentru vecie (Aug. De 
haer., 38). După toate aparențele, afirmaţia se referă la sufletele azvirlite în 
Iad după moarte (al-Nadim, p. 796 D). 

Folosirea constantă a unor argumente marcionite antiiudaice face să fie de 
fapt trecute cu vederea diferenţele enorme care separă doctrina lui Mani de 
cea a lui Marcion. Pentru Marcion, este de neconceput ca Binele să se 
amestece cu Răul: necontaminată, Împărăţia Tatălui bun nu se dezvăluie 
decît pentru a da un ajutor gratuit omului. Este vorba aici de un adevărat 
pesimism, fără negare a principiului antropic: omul este asemenea 
creatorului său. 

În măsura în care Mani utilizează materialele biblice, el le aplică exegeza 
inversă conform sistemului gnostic, exploatind astfel şi posibilităţi noi. Cá 
Dumnezeul din VI este Saklas, că acesta e tatăl lui Adam şi al Evei si că el 


se împreunează cu propria lui fiică, sau că Isus este Şarpele - nimic nou, 
pînă aici, în raport cu gnosticismul. În schimb, istoria speciei umane după 
Cain e plină de surprize, cele mai multe respingătoare. Căderea îngerilor 
din Cartea Uriasilor reprezintă o adaptare a mitului din Enohul etiopian. 
Încheiem, o dată cu maniheismul, cercetarea vechilor doctrine dualiste, 
pentru a trece la cele din Evul Mediu, mai întîi în Imperiul de Răsărit, apoi 
din nou în Occident. Am putut constata că diferenţe fundamentale separă 
sistemele gnostice de marcionism şi maniheism, în ce priveşte atitudinea 
faţă de inteligenţa ecosistemică şi de principiul antropic. Aceste distincţii 
pot fi cu uşurinţă rezumate într-un tabel: 


Inteligență Principiu Om (superior 
ecosistemică antropic creatorilor săi) 
Gnosticism - - + 
Marcion - + - 
Mani + - + 


Aceste trei sisteme nu au comun decît faptul că folosesc exegeza inversă a 
VT şi a NT. În timp ce Marcion nu produce un mit original, gnosticii recurg 
la povestiri tipice. În elaborarea mitului său, Mani se inspiră din anumite 
istorisiri gnostice „sethiene”, pe care le introduce într-o structură complexă, 
scolastică, bazată pe clasificări cu cinci elemente. Polemica antiastrologică 
joacă un rol central atit în doctrinele gnostice cît si in maniheism. 

original ca sá-si redacteze Omilia CXXIII. Aceeasi versiune fusese folosità 
mai înainte de Titus din Bostra în tratatul sáu contra maniheenilor (scris 
dupà 370: text la Kugener, pp. 154-6) si de Theodoret din Cyr 
(Haereticarum fabularum compendium, I 26; text la Kugener, pp. 152-3). 
Asa cum observà Kugener (p. 172), Sever ,a fost cam ciudat recompensat 
pentru osteneala pe care şi-a dat-o” spre a respinge doctrina lui Mani: în 
536 a fost anatemizat ca manihean! Omiliile sale au fost păstrate de iacobiti 
în două versiuni siriace. Omilia CXXIII a fost deci tradusă din siriacă în 
greacă şi retradusă din greacă în siriacă în secolul al Vl-lea. Iacob din 
Edessa a revizuit-o în 700-701, servindu-se probabil de un text grecesc (p. 
88). 

De o importanţă cu totul aparte sînt mărturiile lui Augustin despre 
maniheism, cu privire la care se va citi mereu cu profit remarcabila carte a 
lui Prosper Alfaric, L'Évolution Intellectuelle de Saint Augustin, E. Nourry, 
Paris, 1918, 556 pp. Şase tratate antimaniheiste ale lui Augustin sînt 
reunite în ediţia comodă de Oeuvres de Saint Augustin, 17: Six traités anti- 
manichéens. Texte, traduction, introduction et notes par R. Jolivet et M. 
Jourjon, Desclée de Brouwer, Paris, 1961, 827 pp. Din nefericire, această 
ediţie nu conţine scrierea antimaniheistă cea mai masivă a lui Augustin 
(Contra Faustum Manichaeum libri XXXIII, ed. Zycha, Corpus Scriptorum 
Ecclesiasticorum Latinorum 25, pp. 249-797), nici De moribus ecclesiae 
catholicae et de moribus Manichaeorum libri II, PL 32 coll. 1309-1378. O 
altă selecţie din tratatele antimaniheiste ale lui Augustin va putea fi găsită 
în Philip Schaff (Ed.), A Select Library of the Nicene and Post-Nicene 
Fathers VI: St. Augustin: The Writing against the Manichaeans and against 
the Donatists, WMB Eerdmans, Grand Rapids (Michigan) (1887), 1979, 675 
pp. 

Fihrist de al-Nadim (cca 989) consacră maniheismului un capitol foarte 
important (IX 1). Acest capitol a fost editat aparte de cátre Gustav Flügel, 
Mani, seine Lehre und seine Schriften, Ein Beitrag zur Geschichte der 
Manicháismus. Aus dem Fihrist des Abu'lfaradsch Muhammad ben Ishak al- 
Warrák, bekkant unter dem Namen Ibn Abi Ja'küb al-Nadim, im Text nebst 
Übersetzung, Commentar und Index, Brockhaus, Leipzig, 1862, 440 pp. Am 
folosit traducerea engleză mai recentă a lui Bayard Dodge, The Fihrist of al- 
Nadim. A Tenth-Century Survey of Muslim Culture, Columbia University 
Press, New York, 1970, vol. 2, pp. 773-806. 

Un alt autor arab care furnizează informaţii importante despre maniheism 
este al-Shahrastâni - Ash-Shahrastâni, Book of Religious and Philosophical 
Sects, ed. by W. Cureton (Londra, 1846), Leipzig, 1923. 


Studii: 


O selecție istoriografică a fost operată de Geo Widengren, Der 
Manichăâismus | (Wege der Forschung, 168)|  Wissenschaftliche 
Buchgesellschaft, Darmstadt, 1977, 497 pp.; ea contine articolul ,Zu Kapitel 
69 der Kephalaia des Mani" (1939) de Viktor Stegemann (pp. 214-24), pe 
care l-am citat in sectiunea 5 a capitolului VII, si studiul lui G. Vajda (1938) 
despre zindíqs in Islam (pp. 418-63). 

O descriere completá a maniheismului va putea fi gásitá in H.-Ch. Puech, Le 
Manichéisme. Son fondateur - sa doctrine, ,Civilisation du Sud", Paris, 
1949, 195 pp., de completat cu Sur le manichéisme et autres essais, 
Flammarion, Paris, 1979, 509 pp. 

Cu privire la personalitatea lui Mani dupà izvoarele iraniene si copte, v. 
L.J.R. Ort, Mani. A Religio-Historical Description of his Personality, E.J. 
Brill, Leiden, 1967, 286 pp. 

Cartea lui François Decret, Mani et la tradition manichéenne, Seuil, Paris, 
1974, 190 pp., foloseste in descrierea maniheismului toate izvoarele 
existente; la fel si cartea lui Michel Tardieu, Le Manichéisme, PUF, Paris, 
1981, 128 pp., continind o bună analiză structurală a sistemului de pentade 
care regizează doctrina maniheistă. 

Despre maniheismul din documentele chinezeşti comparat îndeosebi cu 
acela din documentele iraniene, v. Peter Bryder, The Chinese 
Transformation of Manichaeism. A Study of Chinese  Manichaean 
Terminology, Bokforlaget Plus Ultra, Loberod, 1985, 176 pp. 

Recenta carte a lui Samuel N.C. Lieu, Manichaeism in the Later Roman 
Empire and Medieval China. A Historical Survey, Manchester University 
Press, 1985, 360 pp., se va utiliza cu prudenţă. 


Capitolul VIII 
O ramură populară a marcionismului: paulicianismul 
1. Izvoare 


Există numai o singură sursă principală de informaţii pentru doctrina 
paulicienilor: Istoria folositoare, contrazicerea şi răsturnarea gáunoasei si 
deşartei erezii a maniheenilor numiţi şi paulicieni, compusă în 870-871 (cf. 
Paul Lemerle, L'Histoire des Pauliciens, p. 29) de un scriitor bizantin 
altminteri necunoscut, Petru din Sicilia. O ediţie recentă, cu traducere 
franceză, a fost realizată de grupul de cercetători condus de Lemerle 
(Sources grecques, pp. 3-78). Istoria lui Petru din Sicilia se completează cu 
trei Predici, care îşi propun să respingă cele trei teze principale ale 
paulicienilor, şi anume: dualismul, docetismul şi negarea transsubstantierii. 
Predicile nu adaugă ceva hotáritor la informaţiile deja oferite de Istorie. 
Singura lor ediţie accesibilă rămîne tot cea a lui Migne (v. , Referinte"). 
Petru din Sicilia a făcut el însuşi, la 871-872, un compendiu al /storiei, pe 
care majoritatea manuscriselor il trece sub numele lui Petru Egumenul 
(Sources grecques, pp. 80-97). Evident, Petru din Sicilia era călugăr si 
superiorul unei mînăstiri, adică egumen (Lemerle, Histoire, p. 31). 

Tot pe la 871-872 (ib., 47), Fotius, patriarhul din Constantinopole, a scris o 
Povestire pe scurt a recentei reaparitii a maniheenilor (Sources grecques, 
pp. 99-183), bazată exclusiv pe Istoria si pe compendiul lui Petru Egumenul 
din Sicilia. 

Alte informaţii sînt conţinute în cele patru Formule de abjurare redactate în 
intenţia paulicienilor (numiţi mai adesea „maniheeni”: Sources grecques, 
pp. 185-207). 


2. Doctrina pauliciană 


„Un singur lucru ne desparte de Romani”, i-ar fi mărturisit paulicienii lui 
Petru din Sicilia: „Noi spunem că există un Dumnezeu care este tatăl ceresc 
şi care nu are putere în lumea asta, ci în cea de apoi, şi încă un alt 
Dumnezeu, creatorul lumii, care are putere asupra lumii de-acum; în timp 
ce Romanii - continuă ei - recunosc existenţa unuia şi aceluiaşi Dumnezeu, 
care este totodată tatăl ceresc şi creatorul întregului univers.” Paulicienii, 
mai spune Petru, „se numesc pe ei înşişi creștini, iar pe noi ne numesc 
Romani" (Compendiu, 9 p. 85; cf. Istoria, 36-7, pp. 19-20). 

După ce defineşte in aceiaşi termeni incompleti dualismul paulicienilor, 
Istoria precizează încă cinci puncte fundamentale ale doctrinei lor: ei nu 
recunosc virginitatea Mariei care, după ce l-a născut pe Isus Cristos, al 
cărui trup este totuşi ceresc, i-a mai dăruit „şi alti fii lui Iosif”; nu recunosc 
misterul transsubstantierii; resping simbolul crucii; resping în totalitate VT, 
făcîndu-i pe profeti ,mincinosi şi hoţi” (plánous kai léstás) şi posedă un 
canon neotestamentar a cărui compoziţie o vom analiza în cele ce urmează; 
îi resping pe preoţii Bisericii (Istoria, 39-45, pp. 20-2). Compendiul nu 
adaugă nimic important la aceste acuzaţii, în vreme ce prima Formulă de 


abjurare (I 4, p. 191) informează că, după paulicieni, Domnul „s-a folosit de 
pintecele maicii lui Cristos ca de o pungă - balântion”. Privitor la naşterea 
virginală a lui Cristos, Fotius comentează: „Aducîndu-şi cu el, din ceruri, şi 
trupul, a trecut prin ea (prin Fecioară) ca printr-un canal - hôs dià sólénos - 
şi această Fecioară curată şi fără de pată, după naşterea Mintuitorului a 
adus la lumină si alti copii, născuţi din Iosif” (20, pp. 126-7). 

Concisă şi corectă, a doua Formulă îi anatemizează pe toţi cei care „1. Spun 
şi cred că există două principii, unul bun şi altul rău, unul creator al luminii 
şi celălalt al nopţii, unul creator al oamenilor şi celălalt al îngerilor şi al 
altor vieţuitoare... 2... Enuntà absurditatea că diavolul pervers ar fi autorul 
şi Arhontele materiei şi al întregii lumi vizibile şi al trupurilor noastre... 3... 
Denigrează legea mozaică şi spun că profeţii nu se trag de la Cel Bun... 4... 
Resping căsătoria legitimă şi rostesc vorbe de hulă, că înmulţirea şi 
continuarea speciei noastre ar fi legea diavolului... 5... Enunţă această 
blasfemie, că unul din Sfinta Treime, Fiul şi Cuvîntul de-o fiinţă cu 
Dumnezeu Tatăl, s-a făcut om doar în aparenţă şi iluzie (katà phantasían kai 
dókésin) şi nu într-adevăr om, mai puţin păcatul... 6... Prezintă crucea şi 
moartea lui Cristos şi învierea lui ca o aparenţă... 7... Nu cred că este cu 
adevărat trupul şi sîngele lui Cristos ceea ce el a spus şi a dat Apostolilor 
prin «Luaţi, mîncaţi», ci afirmă prostia că ar fi vorba de Evanghelie si de 
Apostoli...” (II 1-7, pp. 194-7). 

Interesantă este de asemenea a patra Formulă (Sources grecques, pp. 202- 
7), dar ea este tardivă si, foarte probabil, se referă la bogomili, numindu-i 
paulicieni (ib. pp. 189-90). Ei îi spun Satan lui Dumnezeu creatorul, 
,márturisesc cà Domnul nostru Isus Cristos a pátimit, dar declará cà el nu-i 
náscut cu adevárat din sfinta, pururea fecioará si maicá preacuratá a lui 
Dumnezeu, ci numai după aparenţă - dokései" (IV 2 p. 203). 

Luindu-se după primul episod din Istorie (114-21, pp. 47-9), toate sursele 
vor vorbi despre reservatio mentalis a ereticilor, în stare să mărturisească 
legea ortodoxă şi să atribuie în acelaşi timp cuvintelor o semnificaţie 
simbolică; şi despre capacitatea lor de a simula credinţa şi cultul ortodox. 
Compendiul (24, p. 92) le pune la socoteală şi asocieri dubioase; în 
Formulele de abjurare (III 9, p. 201; IV 7, p. 205), acestea se transformă 
repede într-o „orgie în întuneric”, lucerna extincta, practicată de Anul Nou. 
E vorba aici despre o calomnie stereotipă care circulă de-a lungul secolelor. 

În capitolele 42-44 ale Istoriei sale (pp. 20-3), Petru din Sicilia prezintă 
componenţa canonului neotestamentar paulician: „Ei nu recunosc decît 
tetrada sfintelor Evanghelii şi cele paisprezece epistole ale Apostolului 
Pavel şi catolica lui Iacov si cele trei ale lui Ioan şi catolica Sfîntului Iuda si 
Faptele Apostolilor, în acelaşi text ca şi noi, aidoma, cuvînt cu cuvînt. Ei mai 
au şi epistole, blestemate de Dumnezeu, ale învățătorului lor Sergius, pline 
de trufie şi de necredintà. Ei nu recunosc deci cele două catolice... ale lui 
Petru, principele apostolilor, faţă de care nutresc duşmănie şi pe care-l 
acoperă de ocări şi de injurii nenumărate, cu nu ştiu ce gînduri ascunse.” O 
scolie a capitolului 42 din Istorie spune în plus cá paulicienii de mai tirziu 


,nu recunosc... decit cele patru Evanghelii, preferind-o pe cea a lui Luca, si 
cele cincisprezece epistole ale Sfintului Pavel, cáci ei au de asemenea o 
epistolà cátre Laodiceni" (Lemerle, Histoire, 132). Este vorba despre un fals 
publicat de A. von Harnack in Addenda la cartea sa Marcion (pp. 137* sq.). 
Trebuie să recunoaştem că datele asupra doctrinei paulicienilor sînt destul 
de inconsistente. Ei profesează dualismul celor doi Dumnezei, al lui 
Marcion, debarasat de orice complicatie şi contradicţie: pe de o parte, 
există Demiurgul, Arhontele lumii, care este cunoscut si stápineste in epoca 
prezentă; pe de alta, Dumnezeul ascuns al epocii viitoare, de după sfîrşitul 
lumii. Demiurgul este divinitatea din VT, pe care paulicienii îl resping în 
bloc. 'Toate acestea înseamnă marcionism popular, altoit de-bine-de-rău pe 
un canon neotestamentar ortodox, expurgat însă de epistolele lui Petru pe 
care, după cît se pare, Marcion il considera un fals apostol (Harnack, p. 45). 
Întîlnim, ca si la Marcion, veneratia pentru Pavel si pentru Evanghelia lui 
Luca; în sfîrşit, regăsim aceeaşi ambiguitate a patimilor lui Cristos, care 
suferă fără a avea totuşi un corp fizic. 

Dualismul paulician reprezintă regresia dualismului marcionit la elementele 
sale primare: cele două divinităţi. Toate tendinţele pauliciene - atitudinea 
antiiudaică, docetismul, respingerea sacramentelor şi a crucii - derivă din 
această premisă simplă, care le furnizează un infailibil principiu de exegeză 
biblică. 

3. Ipoteze armenesti 

Numele de ,paulicieni" trimite la o persoaná, fondatorul sau un ereziarh 
important, pe nume Pavel (Paul). Dar derivatul grecesc normal in acest caz 
ar fi paulianoi („paulieni”, apelativ dat, de exemplu, adeptilor lui Pavel din 
Samosata, episcop al Antiohiei in a doua jumătate a secolului al III-lea, 
susţinător al ereziei adoptianiste). Paulikianoi pare să conţină sufixul 
armenesc depreciativ -ik-: „Paulicienii trebuie aşadar să fi fost adepţii 
vreunui Pavel neînsemnat sau adepţii neinsemnati ai lui Pavel" (Runciman, 
p. 48). Dar ai cărui Pavel? Nu-i decît una din întrebările pe care continuăm 
să ni le punem în faţa enigmelor - de altminteri în majoritate artificiale - 
ridicate de această veche sectă dualistă. 

Paulicianismul prezintă importanţă mai cu seamă în istoria dualismelor din 
Europa şi din Asia Mică: existenţa lui e considerată ca o explicaţie a 
transmiterii doctrinelor dualiste de la gnozele Antichității tirzii pînă la 
bogomilism şi catharism pe de o parte, la ismailism pe de altă parte. 
Aceasta este teza clasică susţinută de I. Von Dóllinger, S. Runciman, Raoul 
Manselli, Milan Loos, H.-Ch. Puech, Heinz Halm etc., combátutá insá cu 
hotárire de anumiţi armenizanti precum F.C. Conybear (1898) si, de curînd, 
de Nina G. Garsoian (1967). Destul de timpuriu în cursul cercetării, 
problema s-a complicat - inutil, după cum a văzut exact P. Lemerle 
(Histoire, pp. 12-14) - prin intrarea în joc a unor materiale armenesti 
referitoare la o erezie adoptianistá (non-dualistă), considerată, în mod 
greşit, ca avînd raporturi strînse cu paulicianismul din izvoarele greceşti. 


Vinovatá de toatá aceastá confuzie s-a vádit a fi in primul rind o simplá 
apropiere fonetică: documentele  armenesti, care ignoră complet 
paulicianismul, dau cîteva informaţii subţiri despre erezia unor payl-i-keank. 
Dar această expresie nu conţine nici o referinţă la vreun Pavel oarecare: 
payl înseamnă pur şi simplu „murdărie”, iar payl-i-keank menţionaţi pentru 
prima dată în anul 555 (Garsoian, p. 89; text in App. II, pp. 236-8), sînt cei 
„murdari în viaţa lor" (ib. 210). Sectantii astfel numiţi nu vor constitui 
obiectul vreunei refutatii serioase decit la conciliul din Dvin, reunit in 719 
de katholikos-ul Ioan din Ojun (ib., p. 94), iar după aceea numele lor dispare 
din circulaţie. Doamna Garsoian crede totuşi că expresia payl-i-keank ar fi 
înlocuit un sinonim mai vechi. Marele sinod din Shahapivan ar fi condamnat, 
în 447, erezia unor mcinéut'iun, cuvîntul fiind un derivat abstract nominal 
de la mciné, care înseamnă „murdărie, necurátenie" (ib. pp. 207-8). 
Mclinéut'iun au fost totdeauna considerati mesalieni. Într-adevăr, numele lor 
este foarte apropiat fonetic de sirianul mesalleyáné, şi nu-i deloc greu de 
înţeles de ce un sinod armenesc nu putea decît să se bucure de jocul de 
cuvinte care permitea desemnarea prin mcln€ („murdărie”; ,c", precum s 
sirian, se pronunţă [) a ereticilor pe care izvoarele vechi îi socoteau 
„impurii” prin excelenţă - un autor scria despre ei că-şi petreceau timpul în 
festinuri, dezmát şi schimburi de femei (Maxim, De ecclesiastica hierarchia 
VI, col. CCXXX Kmosko). În fine, ştim că mesalienii au adoptat scrierile 
călugărului grec Simeon din Mesopotamia, stabilit în secolul al V-lea pe 
Eufratul superior. N-ar trebui să ne mirăm aşadar să-i vedem pe mesalieni 
condamnaţi în Armenia în secolul al IV-lea; în afară de asta, nu există totuşi 
nici un argument serios care să sprijine identificarea între mclnê si payl-i- 
keank, susţinută de Nina Garsoian. 

Cît despre aceştia din urmă, ei nu au nimic de-a face cu mesalienii, iar dacă, 
prin pură asociere fonetică, sînt uneori confundați cu paulicienii, faptul 
acoperă şi oarecare adevăr: căci ei chiar sînt adepţii unui „neînsemnat 
Pavel”, adoptianistul Pavel din Samosata. De altminteri, este foarte probabil 
că această erezie a continuat să existe, sub un alt nume, mult timp după 
combaterea ei de către loan din Ojun. La începutul secolului al XI-lea, 
Grigorie Magistros, guvernator în Vaspuragan si în Taron, devenit 
persecutorul unei secte adoptianiste răsărite la începutul secolului al IX-lea, 
ne povesteşte istoria ei. Stabilită între 836-855 în regiunea T'ondrak, la 
nord de lacul Van, secta avea să fie cunoscută sub numele de t'ondrakeci. 
La mijlocul secolului al XI-lea, persecuțiile violente i-au împins pe 
t'ondrakeci să fugă în Siria. Tăcerea relativă a izvoarelor armenesti după 
1166 nu înseamnă că erezia ar fi fost extirpată. Între 1833 şi 1847, erau 
descoperiţi încă, la Ark'weli, t'ondrakeci care au pus la dispoziţia istoricilor 
un document nepretuit: manuscrisul, copiat în 1782, al unei vechi scrieri 
numite Cheia adevărului. Analiza acestei scrieri originale confirmă faptul că 
sectantii noştri erau nişte puri adoptianisti: credeau că Isus Cristos nu era 
fiul lui Dumnezeu, că naşterea nu i-ar fi fost virginală, nici conceptiunea 
imaculată. Dumnezeu l-ar fi adoptat la vîrsta de treizeci de ani, în timpul 


botezului; de unde necesitatea de a aboli botezarea copiilor si de a o rezerva 
adulţilor (Garsoian, pp. 151-7). Este aceeaşi doctrină pe care o formulase 
Pavel din Samosata si pe care o sustineau payl-i-keank in secolul al VIII-lea. 
În mod evident, numele paulicienilor nu provine de la acelaşi Pavel, ci se 
referă la Apostolul Pavel, venerat de marcioniti si de ei înşişi: sufixul -ik- 
desemnează, în acest caz, starea lor umilă şi nu pe cea a apostolului. Pentru 
a conchide: paulikianoi nu au legătură cu payl-i-keank, deşi numele acestora 
din urmă poate să conţină, intenţionat sau nu, o aluzie la Pavel din 
Samosata. Doctrina adoptianistá a lui Pavel din Samosata s-a transformat în 
cursul secolelor, ráminind totuşi de recunoscut în Cheia adevărului, ca şi în 
scrierile ereziologilor armeni. De asemenea, dacă doctrina dualistă a 
paulicienilor descrişi de sursele bizantine a suferit ea însăşi contaminări, 
reale sau pretinse, care ar putea trăda contacte cu adoptianisti, ea contine 
şi referinţe evidente la Pavel, al treisprezecelea apostol al lui Isus Cristos. 
În sfîrşit, o ultimă ipoteză formulată de Doamna Garsoian este interesantă, 
dar nesprijinită de suficiente dovezi: ea afirmă cá în primele timpuri 
paulicienii erau pur şi simplu adoptianisti si non-dualişti şi că ereziarhul 
Sergius ar fi fost răspunzător, la începutul secolului al IX-lea, de o reformă 
prin care s-ar fi introdus în sectă doctrina dualistă aşa cum o ştim (şi căreia 
Doamna Garsoian, în alte locuri, îi neagă de altfel autenticitatea - Garsoian, 
p. 184). Toate acestea sînt speculaţii forţate; să nu uităm că izvoarele 
armenesti nu suflă nici un cuvînt despre istoria veche a paulicianismului in 
Armenia. 

Premisele de la care pleacă autoarea, şi pe care Lemerle le consideră false, 
o conduc totuşi la o concluzie corectă: paulicianismul nu este capabil să 
explice tranziţia de la dualismul Antichității tirzii la dualismul bogomil şi 
cathar. 

Ce să credem despre analogiile dintre doctrina adoptianistilor şi cea a 
paulicienilor? 

Ele sînt mai degrabă superficiale şi se explică în parte printr-o simplă 
coincidenţă: un adoptianist va fi împins, de exemplu, să nege virginitatea 
Mariei din motive opuse celor ale unui docet. Pentru primul, Isus a fost om 
pînă la vîrsta de treizeci de ani; în consecinţă, conceptiunea şi naşterea lui 
au fost omeneşti; pentru cel de-al doilea, nici o legătură nu există între 
Cristos, care nu are trup uman, şi Maria, care nu-i poate fi mamă: 
virginitatea ei apare ca o chestiune secundară. 

În vreme ce e cu totul rezonabil ca un docet să nege simbolul crucii, căci 
doar ignorantii pot crede în suferinţa unei fiinţe cereşti al cărei trup nu-i 
decît o fantasmá amăgitoare, raţiunea pentru care un adoptianist ar trebui 
să ia aceeaşi atitudine rămîne mai puţin evidentă. A fost comod să se admită 
că paulicienii dualişti au făcut cîteva împrumuturi de la adoptianisti, căci 
identificarea paulicianismului cu marcionismul nu este totală: la paulicieni, 
esenţială rămîne respingerea sacramentelor (Obolensky, p. 47). Nimic însă 
nu ne împiedică să credem că aplicînd metoda lui Marcion, adică exegeza 
critică a Bibliei, paulicienii au ajuns singuri la concluzii de ordin doctrinal 


sau practic pe care marcionitii nu le-au dezvoltat. Ne aflăm în interiorul 
unui sistem care se explică prin el însuşi: ipoteza unor împrumuturi istorice 
determinabile este superfluă, pentru a nu spune naivă. 


4. Dualismul paulician 


A. von Harnack, mai circumspect decît predecesorii săi care-i făceau pe 
paulicieni cu totul si cu totul marcioniti, îi consideră drept , halbschláchtige 
Marcioniten" (p. 383*). Obolensky (p. 47) observă cà nu există urme de 
encratism si de vegetarianism la paulicieni; o Formulă de abjurare (II 4) le 
atribuie totusi respingerea cásátoriei. Dar acest refuz al sfintelor taine care 
îmbracă la ei o importanţă majoră nu le venea din marcionism. După cîte se 
ştie, marcioniţii practicau botezul, euharistia - dar cu apă în loc de vin -, 
ungerea cu sfintul mir, iar liturghia lor se asemăna cu cea din biserica 
primitivă (Harnack, pp. 144-5). 

Este oare însă adevărat că toate aceste elemente trebuie să aibă o origine 
istorică precisă? Sau este posibil ca ele să fie deduse pornind de la o simplă 
analiză logică a sistemului pus în mişcare de principiul exegezei dualiste? 
Paulicianismul prezintă toate aparențele unui marcionism degradat, 
folcloric, transmis prin mijloace precare si, pe deasupra, dezvoltindu-se în 
medii puţin intelectuale. Legăturile care-l unesc cu marcionismul trebuie să 
se fi rezumat la învăţăturile orale pe care fondatorul real al paulicienilor 
dualişti le primise de la un adevărat marcionit. O dată expuse principiile, 
paulicienii sînt integrati în sistem; deoarece ei nu se află în posesia tuturor 
soluţiilor, le caută explorind posibilităţile sistemului însuşi, care sînt, după 
cum am văzut, foarte întinse. Nu-i deloc surprinzător că ei n-au nimerit 
aceleaşi soluţii ca marcioniţii: căci nu dispuneau de mijloacele intelectuale 
şi materiale ale acestora. 

Să revenim la mărturiile păstrate. 

Docetismul paulician, presupunind trecerea prin trupul Mariei sicut per 
fistulam a acestui Cristos al cărui corp nu-i decît o fantasmă, precum şi 
negarea morţii lui Cristos pe cruce, dar nu şi negarea suferinţei reale a 
crucificatului, derivă direct şi fără nici o inovaţie din marcionism. 

În ceea ce priveşte respingerea tainei euharistiei, nu ritul însuşi se află în 
joc, ci dogma transsubstantierii. Un fantaziast care nu atribuie nici o 
realitate fizică trupului lui Cristos nu-i poate accepta prezenţa într-o bucată 
de pîine. Este obligat oricum să nege transsubstantierea, ceea ce nu implică 
în mod automat refuzul euharistiei, pe care o poate interpreta fie ca pe o 
simplă comemorare a ultimei Cine a Mintuitorului împreună cu apostolii, fie 
ca pe o aluzie la prezenţa lui Cristos în comunitate etc. Paulicianul 
hotărăşte să respingă complet euharistia şi să interpreteze simbolic spusa 
hoc est corpus meum, drept Cuvîntul lui Cristos care-i va inspira pe discipoli 
(Lemerle, Histoire, p. 130). 

Numărul atitudinilor pe care le poate avea un fantaziast faţă de cruce este 
de asemenea foarte restrins: fie cá o respinge în virtutea imposibilității 
morţii lui Cristos, fie că îi acceptă funcțiunea simbolică şi comemorativă în 


ansamblul ,adeváratei" istorii a trecerii lui Cristos pe pămînt. Paulicienii 
afirmă că „nu trebuie venerată această bucată de lemn, unealtă blestemată” 
şi că „Cristos este crucea” (Compendiu, p. 13; Lemerle, Histoire, p. 129). Şi 
(fiind pe deasupra capabili, prin reservatio mentalis, să adore crucea - 
Histoire, p. 116; Fotius, Povestire, pp. 22, 76), nu-i atribuie nici o funcţiune 
pozitivă, deoarece nu recunosc realitatea eliberatoare a morţii lui Cristos. 
Capabili şi să interpreteze simbolic botezul (Lemerle, Histoire, p. 130), 
paulicienii se îndepărtează de el din motive asemănătoare acelora pentru 
care resping împărtăşania şi cultul crucii, chiar dacă mai greu de surprins. 
Lemerle (p. 129 n. 43) este de părere că ei nu practică botezul cu apă, 
deoarece Cristos botează „cu Duhul Sfînt şi cu foc” (Matei 3, 11; Luca 3, 16; 
Ioan 1, 26.33). 

Prin coerenţă de idei, paulicienii îi detestă pe preoţi si nu-i recunosc pe 
sfinţi (Lemerle, p. 130): trăsături perfect explicabile pornind de la disprețul 
pe care trebuie să-l fi resimţit pentru „Romani”, aceşti adepti rătăciţi ai 
falsului Apostol Petru, care nu cunosc doctrina adevărată, cea predicată de 
Pavel. 

Toate acestea îi arată pe paulicieni ca pe nişte marcioniti populari târzii, 
luînd atitudini antinomiste hotărite faţă de Biserica ortodoxă, atitudini ce 
derivă direct din aplicarea exegezei dualiste care formează esenţa însăşi a 
doctrinei lor. Principiile hermeneuticii inverse a Bibliei, ca şi multe alte 
informaţii importante, trebuie să le fi fost comunicate oral de vreun 
supravieţuitor marcionit. În rest, paulicienii şi-au dezvoltat singuri sistemul, 
indreptindu-se pe un drum care pare să se îndepărteze de marcionism. 

Capitolul IX 
O mitologie pseudodualistă: bogomilismul 
1. Izvoare 


Există numai un izvor bogomil direct, /nterrogatio Johannis (Întrebările lui 
Ioan), apocrif adus din Bulgaria în timpul episcopului cathar lombard 
Nazarie din Concorezzo (pe la 1190) şi tradus în latină. Se păstrează trei 
manuscrise şi un text imprimat, iar izvorul are două redactări: aceea numită 
„din Viena" (V; un manuscris, Viena, BN lat. 1137 fol. 158v-160) şi cea 
numitá ,din Carcassonne", urcind la un document, astázi pierdut, al 
Inchiziției din Carcassonne (manuscrisul cel mai vechi este cel din D6le=D). 
Primele izvoare indirecte se referá la bogomilismul bulgar: este vorba 
despre a doua scrisoare a patriarhului din Constantinopole, Theofilact, cátre 
Petru, ţarul bulgarilor (940-50) si despre Tratatul contra bogomililor al lui 
Cosma Preotul, compus puţin după 972. 

Mai bogate în ce priveşte informaţiile asupra miturilor bogomile se 
dovedesc izvoarele bizantine, cele mai vechi fiind scrisoarea călugărului 
Eftimie din mînăstirea Maicii Domnului (Theotokou tes Peribleptou) din 
Constantinopole. Eftimie provenea din Asia Mică, din tema Opsikion (toă 
opsikiou), episcopatul Acmoniei din Frigia, unde bogomilii erau cunoscuţi 
sub numele de phoundagiagites sau phoundaites, din cuvîntul latin funda 
trecut în greceste şi insemnind „traistă”: era instrumentul în care aceşti 
„trăistari” îşi adunau pomana (bg. torba, de unde torbeshi, „tolbaşi” sau 
„torbaşi” pentru bogomili; pentru alte nume, v. Obolensky, pp. 166-7). 
Eftimie din mînăstirea Preasfintei Născătoare scria pe la 1050 (ib., p. 174), 
in vremea cind Mihail Pselllos isi compunea Dialogus de daemonum 
operatione, care contine informaţii (destul de îndoielnice) despre nişte 
„euchites” (mesalieni) asemănători bogomililor. Un veac mai tirziu, 
prinderea şi executarea lui Vasile, conducătorul impenitent al bogomililor 
din Constantinopole, este povestită amănunţit in Alexiada Annei Comnena 
(1148). Împăratul Alexios reuşeşte printr-un şiretlic să obţină de la Vasile o 
expunere a credințelor bogomile. La ordinul direct al lui Alexios, ele au fost 
apoi notate de istoricul ecleziastic Eftimie Zigabenos, în lucrarea sa 
Panoplia dogmatica, din care o variantă manuscrisă a fost imprimată de 
Gerhard Ficker (în 1908) sub titlul De haeresi Bogomilorum narratio, în 
continuare la Epistula invectiva a călugărului Eftimie. Celelalte izvoare sînt 
mai puţin importante pentru studierea miturilor (v. ,Referinte"). Povestiri 
dualiste populare au suferit influenţa bogomilismului în întreaga arie slavă 
(v. în special Ivanov, pp. 255 sq.). Ceea ce nu exclude posibilitatea inversă, 
ca bogomilismul însuşi, în elaborarea mitului său, să se fi inspirat din aceste 
tradiţii populare. 

2. Prolog în ceruri 


Două izvoare sînt de acord cu existenţa a şapte ceruri (IJ, 173 V=157 D, p. 
720), opt dacă numărăm şi cerul vizibil făurit de Satan (Epistula, p. 33 si 


Ficker, p. 162), in timp ce Eftimie Zigabenos (Panoplia, Migne, PG 130 col. 
1296 = Narratio 92, 11) nu menţionează decît un cer si un pămînt create de 
Dumnezeu, apoi un al doilea cer si un al doilea pămînt create de Satanael 
(Samael), care-l imită pe Dumnezeu. 

Sathanas, asimilat cu „iconomul necredincios” din parabola lui Luca (16, 1- 
8; cf. IJ, p. 50; Cosma, p. 74 Vaillant; Zig. Narr., p. 91 = Pan., col. 1296) 
este intendentul întregului cosmos, poate circula liber de la tronul Tatălui 
invizibil pînă la Iad (IJ, p. 45). Acest cosmos, conform celor afirmate în 
Interrogatio, se compune, dedesubtul celor şapte ceruri, din zona Aerului, a 
Apelor superioare, a Apelor inferioare, a Pămîntului susţinut de doi Peşti, a 
Norilor „care rețin apa oceanului” (tenentes pelagum maris: IJ, p. 46) si în 
sfîrşit din ultima zonă, unde se află Iadul, geenna ignis. Ceea ce dă şapte 
niveluri superioare (cerurile) si sapte niveluri inferioare. 

Cauza cáderii lui Sathanas este orgoliul: el vrea sá imite puterea creatoare 
a Tatălui şi să domnească peste un univers al său. Caută un loc unde să-l 
implanteze şi vizitează cele şapte niveluri de jos, trecînd prin poarta 
Aerului, apoi prin poarta Apelor, pe care i le deschid îngerii păzitori ai 
elementelor respective (IJ, pp. 46-7). Sub Apele superioare, lumea este 
oarecum organizată, dar nu are îngeri: nu e controlată de Tatăl. De aceea 
Sathanas, urcînd pînă la ultimii îngeri, se proclamă conducător al acestei 
impárátii preexistente, dar neapartinind încă nimănui, şi încearcă să-i 
convingă pe îngeri să-l urmeze. Mijloacele sale de convingere sînt scoase 
din parabola lui Luca - în calitate de administrator necinstit, el îşi foloseşte 
abuziv puterea pentru a micşora datoriile îngerilor către Dumnezeu - şi le 
aplică pînă în cerul al cincilea, „seducîndu-i pe îngerii Tatălui invizibil” (IJ p. 
51). Dumnezeu porunceşte atunci îngerilor credincioşi să ridice de la rebeli 
însemnele slujbelor lor (veşminte, tronuri, coroane); în acelaşi timp, lui 
Sathanas îi este luată „lumina gloriei sale (lumen gloriae suae), şi fata lui 
deveni ca fierul trecut prin foc, şi aspectul feţei lui se făcu întru totul 
asemănător cu al omului, şi el avu şapte cozi (D: o coadă) cu care trase 
după sine a treia parte din îngerii Domnului” (IJ 60-3 V, p. 52; glosatorul 
manuscrisului din Viena adaugă: „Cele şapte cozi sînt cele şapte păcate sau 
vicii prin care el îi mai seduce încă pe oameni, şi anume minciuna, 
adulterul, zgircenia, furtul, blasfemia, ura şi discordia" - pp. 88-9 Bozóki). 
Alungat de la locul său de conducere şi din sălaşurile sale cereşti, Sathanas 
se aşază cu rázvrátitii săi in firmament şi-l roagă pe Tatăl să-i acorde un 
răstimp de odihnă. „Şi Tatălui i se făcu milă de el şi-i dădu un răstimp de 
odihnă, lui şi celor care erau cu el, să facă ce vor pînă în ziua a şaptea” (61- 
3 D., pp. 54-5), adică vreme de 700 de ani (p. 64). Sathanas foloseşte 
răgazul pentru a pune să i se construiască lumea la care visa: el nu e 
creatorul, ci numai arhitectul lumii. Îngerii Aerului şi ai Apelor ridică în aer 
două treimi din apa care acoperea pămîntul şi ceea ce rămîne din apă 
formează mările. Este interesant de notat că, deşi Sathanas este cel care 
comandă, împărţirea apelor are loc numai la ordinul Tatălui invizibil (sed 
precepto patris, 67 D), care în felul acesta se amestecă în organizarea 


cosmosului inferior. Nu cumva ereziologii atribuie Diavolului prin exces sau 
din neatentie creația lumii vizibile? Interrogatio este formală in acest punct: 
Diavolul crede că organizează lumea de jos, dar Dumnezeu însuşi intervine; 
aşa încît în această formulă anticosmismul bogomil devine cu totul relativ. 
Suit în picioare pe cei doi Peşti, îngerul Apelor a ridicat pămîntul - „şi 
atunci a apărut uscatul” (p. 54). Apoi Sathanas a luat coroana de la îngerul 
Aerului şi dintr-o jumătate a ei a făcut tronul, iar din cealaltă - lumina 
Soarelui; coroana îngerului Apelor i-a slujit pentru a face lumina Lunii şi cea 
a zilei (sau a stelelor), în vreme ce din pietrele scumpe de pe cele două 
coroane a făurit armata stelelor (omnes militias stellarum: 72 D). Din 
aceasta a creat mai tîrziu îngerii care administrează fenomenele 
meteorologice (cf. Experiences, p. 158), vînturile, tunetele, ploile, grindina 
şi zăpada. „Şi porunci pămîntului să producă toate fiinţele vii, animalele, 
arborii şi ierburile, şi porunci mării să producă peştii şi [probabil: aerului] 
păsările cerului” (pp. 56-7; V şi D nu menţionează aerul). Glosatorul (pp. 90- 
1 Boz6ki) adaugă: „Păsările şi peştii nu au suflet şi fiarele nu au nici ele 
suflet omenesc, dar păsările şi peştii primesc ceea ce au de la aer şi de la 
ape, iar fiarele, de la pămînt şi de la aer.” 

Celelalte surse sînt mai puţin precise: Cosma atribuie creației Diavolului 
„cerul, Soarele, stelele, aerul, pămîntul, omul” (p. 26, 4 Vaillant); călugărul 
Eftimie din mînăstirea Maicii Domnului îl consideră pe Diavol creatorul 
lumii vizibile, cu excepţia Soarelui şi a sufletului omenesc (pp. 33-4 Ficker); 
Psellos îi rezervă Tatălui guvernarea zonei hiperceleste (tà hiperkósmia), 
Fiului mai mic (= Cristos) celei a zonei celeste (tà ouránia), şi lui Satanael, 
Fiul cel mare, pe cea a lumii (tà enkósmia; cf. Puech, pp. 183-4). Eftimie 
Zigabenos vede in Diavol divinitatea din VT, care-si plásmuieste pentru ea 
însăşi un al doilea cer si un al doilea pămînt, despártite de împărăţia lui 
Dumnezeu (cf. supra). Toate sursele implică de altfel faptul că Satan este 
Dumnezeul veterotestamentar (Puech, p. 202). 

Tripartitia universului la Psellos corespunde unui mit mentionat si de alte 
surse: Tatál are doi fii, pe Satanael, care este intiiul náscut (prótótokos) si 
domneşte asupra celor pămînteşti, si pe Isus, fiul cel mic (neóteros), 
stápinitor peste ceruri (Op. daem. PG 122, col. 824a). Eftimie Zigabenos 
precizează cá Samael-Satanael îi este superior, în calitate de prim născut 
(Narr., p. 95, 21 sq. = Pan., col. 1293-6), lui Isus-Logosul, identificat în altă 
parte (Pan. col. 1301b) cu arhanghelul Mihail. Cosma contrazice aceste 
informatii, afirmind cá fiul mai mare este Isus, iar cel mic - Diavolul (Puech, 
pp. 190-2; Sfameni-Gasparro, p. 3). Printre euhiti, Psellos distinge trei 
grupuri diferite: un grup îi venerează pe amindoi Fiii lui Dumnezeu, al 
doilea îl venerează pe Isus-mezinul, al treilea pe Satanael, „creatorul 
(démiourgós) plantelor, al animalelor si al tuturor corpurilor compuse”, 
atribuindu-i lui Isus, fratele ceresc, fenomenele naturale negative 
(cutremure, secetă, grindină), din invidie faţă de rînduiala bună a lui 
Satanael (PG 122 col. 825). 


În fine, în naraţiunea lui Eftimie Zigabenos apare o altă Trinitate bogomilă, 
pe care autorul o apropie de sabelianism: Fiul şi Sfîntul Duh nu sînt ipostaze 
distincte decît în timpul celor treizeci şi trei de ani ai manifestării lui Isus 
(de la 5500 la 5533 de la facerea lumii). Mai tîrziu, ele se resorb întru Tatăl, 
revenind la starea indistinctă de mai înainte. Reprezentarea figurată a 
acestei Trinităţi era Tatăl cu chip omenesc, încadrat de Fiu la dreapta şi de 
Sfîntul Duh la stinga, sub formă de raze emanind din ochii lui ( Narr., pp. 94 
Sq. = Pan., col. 1292-3; v. Puech, pp. 178-81). 


3. Antropogonia 


Ín centrul scenariului bogomil se aflá cu sigurantá antropogonia, care are 
mai multe versiuni distincte. 

După /nterrogatio, Sathanas il modelează pe om din lutul pămîntului după 
asemănarea sa şi le porunceşte îngerilor din al doilea sau al treilea cer să 
intre în acest trup; la fel procedează şi cu celălalt sex, care va fi animat de 
îngerul din al doilea sau din primul cer (p. 58). Cei doi îngeri, deşi căzuţi, 
sînt descumpániti si pling vázindu-se închişi in învelişuri muritoare, pe 
deasupra si sexuate (in divisis formis, dissimiles forma). Ei, care ignorau 
aceastá distinctie, incearcá in zadar sá se impreuneze la porunca lui 
Sathanas: „Ei nu ştiau să înfăptuiască păcatul”, nesciebant facere peccatum 
(93 V). Atunci Sathanas recurge la un şiretlic: face Raiul, îi introduce acolo 
pe oameni şi sádeste în mijloc o trestie, Arborele Cunoasterii Binelui si 
Răului, în care-l ascunde pe Sarpe, făcut din saliva sa (pp. 58-60). Episodul 
este extrem de interesant, fiind o opţiune cu totul originală de exegeză 
inversă a episodului biblic: Satan este în acelaşi timp şi Arborele 
Cunoaşterii şi Şarpele, iar şiretlicul lui constă în a determina cuplul angelic 
primordial să încalce interdictul pe care el însuşi îl formulase. El impune 
regula si tot el îi împinge pe îngerii intrupati s-o nesocotească. 

Pătrunzînd în Şarpe, Cel Viclean o seduce pe Eva şi-o fecundează cu coada 
lui: „De aceea oamenii nu se numesc fii ai lui Dumnezeu, ci fii ai Diavolului 
şi ai Şarpelui, îndeplinind planurile diabolice ale părintelui lor pînă la 
sfîrşitul veacurilor” (104-6 V, pp. 60-1). Robi ai concupiscentei Diavolului, 
Adam şi Eva dau astfel naştere unei rase satanice care se propagă în modul 
numit „traducianist”, diferit de viziunea ortodoxă (Dumnezeu creează fără 
încetare noi suflete) şi de doctrina metensomatozei (acelaşi suflet migrează 
în corpuri noi), deoarece presupune că sufletele se înmulţesc în acelaşi fel 
ca şi trupurile, adică plecînd de la sufletul unui protoplast. În cazul de faţă, 
spiritele căzute se înmulţesc în ceruri, pătrunzînd în trupurile de noroi ale 
femeilor (corpora feminea lutosa: 125 V, p. 64). 

Călugărul Eftimie (p. 35 sq., Ficker) furnizează altă versiune a mitului: 
Arhontele acestei lumi plăsmuieşte corpul lui Adam şi vrea să implanteze în 
el un suflet furat de la Dumnezeu (o dată cu Soarele); îndată însă ce-l 
introduce pe gură, sufletul iese prin anus, iar operaţia inversă produce 
rezultatul invers, tot atît de nesatisfăcător. Trupul lui Adam rămîne 
inanimat vreme de trei sute de ani, pînă cînd Arhontelui îi trece prin minte 


să se hrănească cu animale spurcate, precum şarpele, scorpionul, cîinele, 
pisica, broasca, nevăstuica etc. Atunci el scuipă acest amestec dezgustător 
asupra sufletului (formîndu-i astfel învelişul material, antimimon pneuma) 
şi, astupînd spatele lui Adam, îi suflă pe gură sufletul întinat: sufletul rămîne 
acolo. 

Această secvenţă a unui mit care, în ciuda aparentelor naive, tine totuşi de 
nişte speculaţii intelectuale destul de sofisticate, pare să indice că doctrina 
gnostică a lui antimimon pneuma, minuţios elaborată în maniheism, 
continuă să joace un rol în bogomilism, sub masca povestirii „populare” a 
animării lui Adam. Referințele ei astrale s-au pierdut însă. 

Versiunea lui Eftimie Zigabenos (Narr., p. 92 = Pan., col. 1297) este mai 
simplă: Samael-Satanael încearcă să insufleteascá trupul imbibat de apă al 
lui Adam cu propria-i pneumă; aceasta îi scapă însă prin degetul mare de la 
piciorul drept, luînd cu ea puţin din umezeala care, unită cu spiritul 
Diavolului, dă naştere Şarpelui. Samael va reuşi să-l insufleteascá pe Adam 
numai cerind de la bunul Părinte puţin din suflul sáu. Să notăm că aici 
sufletul se datorează direct bunátátii lui Dumnezeu, că, în episodul similar 
povestit de Eftimie din minástirea Maicii Domnului, el a fost furat de la 
Dumnezeu, iar în /nterrogatio este un înger care, deşi căzut, n-a avut timp 
să-şi „consume” în nici un fel starea de decădere - stă în logica povestirii să 
credem că fusese mai curînd aruncat afară din cer, fără vină, de coada sau 
cozile lui Sathanas. 


4. Istoria rasei omeneşti 


Eftimie Zigabenos este singurul care furnizează amănunte asupra 
posterităţii Arhontelui şi a lui Adam. Dumnezeu a acceptat să-i trimită 
sufletul omenesc lui Samael, la promisiunea acestuia că rasa cea nouă avea 
să umple golurile lăsate în cer de îngerii căzuţi. Dar, invidios din nou pe 
Dumnezeu, Samael nu-şi ţine făgăduiala şi se împreunează cu Eva pentru a 
pîngări toate generaţiile viitoare. Rodul acestei crime sînt Cain şi sora lui, 
Calomena (p. 93, 3 Ficker). De la Adam, Eva îl zămisleşte pe Abel, care este 
omorît de Cain. 

Ca să-l pedepsească pe Satanael, Dumnezeu i-a luat particula divină -el, 
lipsindu-l astfel de puterea lui creatoare: Satan a devenit o fiinţă diformă şi 
întunecată (skoteinos kai duseides), pe care Dumnezeu în bunătatea sa l-a 
lăsat totuşi să domnească peste lucrurile create de el (despre pierderea 
particulei -e/, v. Obolensky, p. 200). 

Următorul episod din istoria umanităţii este relatat de acelaşi autor ( Narr., 
pp. 98-9 = Pan., col. 1305): îngerii se unesc cu fiicele oamenilor si fiii lor, 
uriaşii, se ridică împotriva Arhontelui, care-i va distruge prin potop, 
salvîndu-l numai pe sincerul său adorator, Noe. 

Interrogatio nu explică dacă pămîntul este populat de catastrofala rasă 
generată de coada Sarpelui transformată in organ sexual. Sathanas 
guvernează lumea, din lăcaşul său de deasupra norilor şi prin intermediul 
slugilor sale. Pentru a încropi o istorie mincinoasă a lumii, Arhontele îl 


rápeste in cerul sáu pe Enoh. El compune saptezeci si sase de cárti 
cuprinzind, probabil, descrierea acestei impárátii înşelătoare, in aşa fel încît 
oamenii nu vor mai cunoaşte niciodată adevărata Împărăţie, adică cele 
şapte ceruri ale Tatălui. Pe lingă asta, Enoh îi învaţă pe fiii săi „forma 
sacrificiilor şi misterele nelegiuite” (131 D, pp. 66-7). Tatăl hotărăşte atunci 
să-l trimită pe Isus, fiul care-i stă alături (p. 44), pentru a dezvălui adevărul. 
Sathanas află şi face apel la Moise: îi trimite bucăţi din trei arbori ca să 
pregătească crucea lui Isus, îi dă Legea şi-l ajută să treacă Marea Roşie pe 
uscat. Tatăl nu renunţă totuşi la planul lui: pentru a pregăti venirea lui Isus, 
trimite întîi in lume un înger - pe Maria. Isus intră şi iese prin urechea ei 
(cea dreaptă, după Eftimie Zigabenos): iată una dintre secvențele mitului 
bogomil care, în ciuda bizareriei sale, se află atestată la scriitorii ortodocşi, 
unde nu-i folosită „metaforic”, cum crede Obolensky (p. 211 n. 3). Într- 
adevăr, conceptiunea auriculară se explică prin faptul că Isus fiind Verbul 
lui Dumnezeu, el nu putea pătrunde în Fecioară decit prin auz (loan 
Damaschinul, De fide orthodoxa IV 14, citat de E. Bozóki, p. 153, spune deja 
,ureche"); nasterea imaculatá a Mintuitorului implicá de asemenea o iesire 
„cu poarta ferecatá", iar urechea prin care a intrat fără pingárire 
îndeplineşte fără dificultate rolul de orificiu inocent presupus de această 
operaţiune (text de Proclus, episcop de Kyzikos, la Bozóki, 154). Eftimie 
Zigabenos (Narr., p. 93 = Pan., col. 1301) precizează că Fecioara n-a fost 
conştientă de trecerea Mintuitorului: el a traversat-o aşa cum trece apa 
printr-o conductă. 

Să notăm pe scurt că atit conceptiunea cit şi naşterea auriculará sînt idei 
vechi, de origine intelectuală, şi că nu trebuie să ne grăbim a le taxa de 
„docetism”. Într-adevăr, naşterea „cu poarta ferecată” era deja în 
contradicţie cu dubla natură - divină şi umană - a lui Cristos; că acesta ar 
ieşi prin ureche nu-i decît o soluţie printre altele, aproape de ordinul 
evidenţei imediat ce recunoaştem caracterul perfect ortodox al impregnării 
Mariei de către Verbul lui Dumnezeu, care-i răsună în auz. 

Dacă bogomilii apar ca doceti de genul „fantaziast”, asta se datorează 
credințelor că Cristos îmbracă un corp imaterial pe care-l părăseşte în aer 
la Înălţare, cá el nu are nevoie de hrană si că patimile, moartea pe cruce si 
chiar învierea lui sînt acţiuni ireale (Narr., p. 93 = Pan., col. 1301). 

Auzind că a venit Cristos în lume, dar neştiind unde să-l găsească, Arhontele 
îl trimite pe îngerul său Ilie, care-i de asemenea Ioan Botezătorul şi botează 
cu apă; trimisul îl identifică pe Cristos după porumbelul care se aşază pe el. 
Dar numai botezul lui Isus poate aduce salvarea, pentru că este botez al 
Spiritului. În acelaşi fel, expresiile „trupul meu” şi „sîngele meu” se referă 
metaforic la rugăciunea Tatăl Nostru (p. 72), ceea ce ne oferă deja 
suficiente date pentru a înţelege că bogomilii resping sfintele taine, 
asociindu-le cu răii creştini, discipoli ai lui Ioan, care „se căsătoresc şi sînt 
dati în căsătorie”, pe cînd discipolii lui Isus sînt encratiti: „Ei sînt ca îngerii 
lui Dumnezeu în cer, în împărăţia cerurilor”, eunuchi... propter regnum 
caelorum (Matei 19, 10-12) (Int. 186-8 V, pp. 74-5 Bozóky). 


Lumea va dăinui pînă cînd numărul Dreptilor recuperati în ceruri va fi egal 
cu cel al îngerilor căzuţi (p. 76). Scenariul eschatologic este împrumutat din 
Apocalipsa lui Ioan. Cristos va veni cu apostolii săi să judece universul; 
demonii şi cei care au crezut în ei vor fi trimişi în focul veşnic, Dreptii vor 
moşteni Împărăţia cerurilor (pp. 81-3). „Şi atunci, cu voia Tatălui, o píclà 
tenebroasă şi o gheenă de foc (obscuritas tenebrosa et geena ignis) vor ieşi 
din străfundurile pămîntului si vor înghiţi toate părţile inferioare ale 
pămîntului, pînă la aerul firmamentului" (240-2 V, pp. 82-3; cf Puech, p. 
211, care compará aceastá obscuritas tenebrosa cu Focul Negru al 
eschatologiei maniheiste). Sathanas şi armata lui de demoni vor fi aruncaţi 
într-un lac de foc atit de adînc, încît o piatră azvirlitá în el de un om de 
treizeci de ani nu i-ar atinge fundul decit în trei ani; Diavolul va fi legat cu 
„lanţuri indestructibile", pe cînd ,Dreptii vor străluci ca Soarele în 
împărăţia Tatălui lor", iar Fiul lui Dumnezeu va fi aşezat la dreapta Tatălui 
(pp. 84-5). 

5. Consecințe doctrinale şi etice ale mitului bogomil 


Encratiţi pentru a imita viaţa îngerilor si retinindu-se de la mincarea 
comună ca să nu se hrănească cu alimente provenite ex coitu sau cu 
produse ca vinul, inventate de Diavol spre a incita la procreatie (cf. 
Obolensky, pp. 127-9), bogomilii au o atitudine precisă şi tranşant 
antinomistă faţă de doctrina, sacramentele şi etica ortodoxe. 

Cosma Preotul (p. 32, 12-18 Vaillant; Puech, pp. 209 sq.; Obolensky, pp. 131 
sq.) le atribuie credinţa că Diavolul însuşi ar fi autorul minunilor lui Isus, 
ceea ce probabil vrea să spună, după cum crede H.-Ch. Puech, că ei preferă 
interpretarea simbolică, spirituală, acceptiei literale a miracolelor. Celelalte 
informaţii ale lui Cosma sînt în general confirmate de restul izvoarelor: 
bogomilii resping botezul, euharistia - negind realitatea transsubstantierii si 
interpretînd alegoric propoziţia hoc est corpus meum -, cultul crucii - 
instrument diabolic destinat executării lui Isus -, cultul Fecioarei şi al 
Sfinţilor, icoanele şi moaştele, ierarhia ecleziastică, liturghia şi rugăciunile 
ortodoxe - acceptind ca singură rugăciune Tatăl Nostru. Ei cred că edificiile 
materiale ale bisericilor sînt ascunzişurile lui Satan şi incită la nesupunere 
civilă căci, dispretuind bogăţia şi autoritatea, vor să mineze înseşi 
temeiurile ordinii sociale. Cu toate acestea, se prefac a fi creştini exemplari 
(Obolensky, pp. 130-8; Puech, pp. 213-37, 260-77). Eftimie din mînăstirea 
Maicii Domnului (p. 38 Ficker) adaugă la cele de mai sus respingerea 
dogmelor învierii morţilor si a judecății de apoi (v. Ficker, pp. 167-70). 
Eftimie Zigabenos, sursa cea mai completă privind bogomilismul bizantin, 
confirmă toate aceste informaţii şi furnizează de asemenea date importante 
despre practicile şi riturile comunităţii bogomile (cf. mai ales Puech, pp. 
237-60), care însă nu interesează studiul de faţă, consacrat în primul rînd 
analizei miturilor. 

Dacă bogomilii bulgari, după informaţiile lui Cosma Preotul, resping Legea 
şi Profetii (v. Puech, pp. 168-77), bogomilii bizantini, după Eftimie 


Zigabenos, acceptá pe lingá canonul ortodox neotestamentar si cele 
şaisprezece cărţi ale profetilor si psalmii (Narr., p. 98, 10-20 = Pan., col. 
1292-3; cf. Ficker, p. 265; Puech, Joc.cit.; Obolensky, p. 212). Interpretarea 
datà de ei Scripturilor este alegoricá. Eftimie Zigabenos (Narr., pp. 103 sq.) 
oferá exemple gráitoare, ca acela referitor la descrierea vesmintelor lui Ioan 
Botezătorul (enduma din păr de cămilă, cingătoarea de piele) si a hranei 
sale (lăcuste şi miere sălbatică) dată de Matei 3, 4: părul de cămilă 
simbolizează comandamentele Legii mozaice (tàs entolâs tou mosaikou 
nómou), impură precum cámila, deoarece permite regimul carnivor 
(kreóphagyía), căsătoria, jurămîntul, sacrificiul, omorul etc.; dimpotrivă, 
cingătoarea de piele este Sfinta Evanghelie, care a fost înscrisă pe piei de 
oaie. Lăcustele, din nou, reprezintă poruncile Legii mozaice, incapabile de a 
distinge binele de rău, în timp ce mierea sălbatică este încă o dată 
Evanghelia divină, dulce ca mierea pentru cei ce-o primesc (Narr., pp. 104, 
40-18 = Pan., col. 1321-2). Acest gen de exegeză este rezultatul unui 
considerabil efort hermeneutic, care pledează o dată mai mult pentru 
originea intelectuală şi nicidecum populară a bogomilismului. 


6. Crestinii bosniaci 


În 1199 este atestată pentru prima dată în Bosnia o erezie provenită din 
Bizanţ. Popa Nicetas sau Nichinta ar fi menţionat deja o biserică dalmată 
cathară în 1167, la Conciliul din Saint-Félix-du-Lauragais, pe cînd 
documentul De haeresi catharorum in Lombardia (în jur de 1200) vorbeşte 
de raporturi directe între comunităţile din Mantova şi din Vicenza, pe de o 
parte, cu, de cealaltă parte, „Sclavenia” sau „Sclavania”, identificată de 
Anselm din Alexandria ca terra (quae) dicitur Bossona, Bosnia aşadar, parte 
a Croaţiei, desemnată în documentele medievale cu numele de „Slavonia” 
(Sanjek, pp. 19-43). Din nefericire, prea puţine sînt lămuririle asupra 
doctrinei acestor eretici bosniaci care, ca şi bogomilii, se prezintă pe ei 
înşişi drept „creştini” prin excelenţă şi cu excluderea tuturor celorlalţi. 
Conform unui manuscris glagolitic din secolul al XIV-lea, credinţa lor ar fi 
asemănătoare cu cea a bogomililor: „(Ei spun) că Domnul nostru Isus 
Cristos n-a avut un adevărat trup omenesc, că Fecioara Maria era un înger 
şi încă alte greşeli împotriva credinţei catolice... (Ei) condamnă căsătoria, 
anumite alimente şi multe alte lucruri” (Sanjek, pp. 28-9). 

O scrisoare a legatului papal în Burgundia, cardinalul Conrad de Urach, din 
iunie 1223, informează despre existenţa unui „antipapă” cathar, rezident 
„pe teritoriile bulgarilor, in Croatia si Dalmatia, la hotarele poporului 
ungar”, care i-ar fi dat învestitura lui Barthelemy de Carcassonne, astfel 
încît acesta să poată numi el însuşi episcopi în Agenais. Să fie oare, acest 
misterios „antipapă” slav, djed-ul, „Strămoşul”, Magister sau Abbas al 
bisericii patarine bosniace, aşa cum cred D-ra Thouzellier şi Franjo Sanjek 
(p. 80)? Nimic nu ne permite s-o afirmăm, atîta vreme cit nu avem 
certitudinea că aceşti „creştini” din Bosnia erau realmente dualişti. În ea 
însăşi, ierarhia bisericii bosniace, care nu seamănă cu cea a bisericilor 


cathare decit in másura, destul de imprecisá, in care orice ierarhie 
ecleziasticá este comparabilá cu alta (in ciuda argumentelor opuse ale lui 
Sanjek, pp. 95 sq.), nu dovedeste deloc filiatia patarini-cathari si cu atit mai 
puţin pe cea care ne interesează aici, dintre bogomili si patarini. 

Cele cîteva date pozitive de care dispunem asupra acestor „creştini si 
creştine care nu admit păcatul”, formînd probabil un ordin religios (Sanjek, 
pp. 88-90), sînt respingerea botezului cu apă al Romanilor (înlocuit printr- 
un „botez al cărţii”), contestarea valorii operelor de binefacere şi - după o 
sursă foarte tirzie, de la 1454 - refuzul de a depune jurámint (Sanjek, pp. 
97-124). Dubia ecclesiastica (după 1373) ale franciscanului Barthélemy 
d'Auvergne, vicar al ordinului in Bosnia (1366-75), confirmá respingerea 
botezului cu apă, adáugind că bosniacii neglijează taina căsătoriei, luîndu-şi 
o soţie cu simpla condiţie ca ea să-i fie devotată soţului. Toate acestea nu 
implică neapărat o bază teologică dualistă. 

Cu excepţia manuscrisului glagolitic, care ar putea să se inspire pur şi 
simplu dintr-un izvor bizantin referitor la bogomili, mărturiile asupra 
dualismului sau pseudodualismului „patarinilor” (despre originea, milaneză, 
a acestui termen, v. Chr. Thouzellier, Hérésies, p. 220) sînt foarte tirzii. Una 
dintre ele provine de la Iacob din Marchia, vicar al franciscanilor în Bosnia 
(1435-1438), după un compendiu al lucrării sale Dialog contra maniheenilor 
din Bosnia, redactat în 1697 pentru canonizarea autorului (Sanjek, p. 145). 
Confirmînd neacceptarea sacramentelor si a dogmei transsubstantierii, 
compendiul adaugă: „De creatione visibilium et... de animalibus iugulat 
haeresim Patarenorum, qui visibilium creatorem putabant esse diabolum, 
stultaque persuasione docebant, hominum animas esse daemones, qui olim 
de caelo ceciderunt et illuc tandem erant reversuri" (f. 242v). Ei refuză să 
depună jurámint si cred că Legea a fost promulgată de Diavol (f. 243r). Ar 
trebui aici să stabilim dacă în canonul biblic al patarinilor bosniaci se află 
conţinut VT, pentru a avea o dovadă, indirectă dar hotáritoare, a credințelor 
lor dualiste sau pseudodualiste. Codexul biblic cel mai complet al creştinilor 
bosniaci, copiat în 1404 de un oarecare Hval, în timpul djed-ului Radomer, 
pentru Hrvoje, duce de Split, este foarte aproape de canonul bogomililor 
bizantini. Pe lîngă întregul NT sînt inserate patru texte apocrife (o epistolă a 
lui Doroteu, episcopul din Tyr; o Viaţă a Apostolilor a lui Epifanie, episcop 
de Cipru; Visitatio a lui Pavel; martiriul lui Pavel), Decalogul (Exod 20, 1-7), 
151 de psalmi (ultimul apocrif), opt cîntări din VT si Magnificat (Sanjek, p. 
172). Rezultà cá sint acceptabile márturia glagoliticá din secolul al XIV-lea 
Si o parte din reconstituirea doctrinei patarine propuse de F. Sanjek (pp. 
147-54). 

La drept vorbind, doctrina ne este cunoscută numai după cîteva documente 
latine, ultimul tardiv (1461), care prezintă contradicții frapante între ele. 
Sanjek şi alţi autori, ca să le explice, contestă autenticitatea informaţiei 
venite de la cardinalul Ioan de Torquemada, care ar fi fost extrasă din surse 
livreşti. 


O listă de greşeli din secolul al XIV-lea, anterioară deci lui Iacob din 
Marchia, prezintă, pe lîngă practicile manifest bogomile, aceste date privind 
credinţele patarine (Bibl. Marciană din Venetia, fondul Nanni, in Dóllinger I, 
pp. 242-3 n.1): „...ei susţin cà există doi Dumnezei si cà cel mai mare a creat 
toate lucrurile spirituale si invizibile, iar cel inferior, Lucifer, toate lucrurile 
corporale si vizibile... Ei neagá umanitatea lui Cristos si spun cá ar fi avut 
un trup fantastic si aerian... Ei spun cá Preafericita Maria a fost un inger, 
nu o fiinţă umană... Că Cristos nu a murit cu adevărat..., nu a înviat cu 
adevărat..., nu s-a ridicat la ceruri cu adevăratul său trup. De asemenea, 
condamnă Vechiul Testament, cu excepţia Psalmilor şi spun că toţi părinţii 
din Vechiul Testament, patriarhi şi profeti, sint damnati, si toti cei care au 
fost înainte de Cristos... Îl condamnă pe Ioan Botezătorul şi spun cà este 
damnat... Afirmă că legea lui Moise a fost dată de diavol şi că acesta i-a 
apărut lui Moise în (rugul) arzător... Ei spun că Lucifer s-a dus la cer şi i-a 
ademenit pe îngerii Domnului, făcîndu-i să coboare pe pămînt şi Lucifer i-a 
închis în corpuri omeneşti... Că sufletele oamenilor sînt demoni căzuţi din 
cer şi cá se vor întoarce în cer după ce vor fi făcut penitenţă în unul sau mai 
multe corpuri.” 

La o privire mai atentă, acest text diferă deja în mai multe puncte de 
bogomilism. Dacă nu ar fi confirmat de lista lui Ioan de Torquemada, am 
putea presupune cà avem aici de-a face cu erori tipice Inchizitiei: Satan- 
Satanael-Sathanas este numit aici Lucifer; acesta a urcat în cer ca să-i 
seducă pe îngeri, ceea ce ar putea arăta că rezida deja în lumea invizibilă pe 
care a creat-o, în timp ce in Interrogatio el nu modelează lumea decît după 
ce a fost expulzat din cer; în fine - şi este vorba despre o credinţă atribuită 
bizantinului Ioan Italos de un singur izvor (Anna Comnena, Alexiada; cf. 
Duvernoy, Rel, p. 345) - ei sînt convinşi că sufletele se purifică pe pămînt 
într-unul sau mai multe corpuri, in corporibus uno vel pluribus, aluzie fie la 
doctrina origenistă, fie la metensomatozá. Se ştie că Inchiziția nu face 
întotdeauna distincţie între cele două (v. infra); de altfel, nici ereticii, avînd 
în vedere că formula metensomatozei reprezintă uneori o variantă simplă, 
convenabilă şi inteligibilă a origenismului. Ne aflăm in fata unor 
descendenţi ai bogomililor care, după cum se pare, nu mai optează pentru 
soluţia traducianistă a raportului numeric între suflete şi corpuri, ci pentru 
aceea, radical opusă, a metensomatozei. 

Respingerea acestei mărturii ar fi atrăgătoare (se pot oricînd invoca 
inexactitatea Inchiziției, interpolările, amalgamul ereziilor etc.), dacă n-ar fi 
coroborarea ei cu mărturia lui loan de Torquemada (1461). Fără nici un 
motiv, această din urmă atestare e mult mai contestată decît prima (v. un 
rezumat la Duvernoy, Rel., p. 353, care o consideră autentică): „Există doi 
Dumnezei, Supremul Bine şi Supremul Rău. Există două principii, cel al 
lucrurilor spirituale si (in)corporale; cel al lucrurilor coruptibile şi 
corporale, sau vizibile. Primul este Dumnezeul Luminii, al doilea - 
Dumnezeul Întunericului. Îngerii erau prin natură răi, şi nu puteau să nu 
păcătuiască. Lucifer s-a urcat la cer, s-a luptat acolo împotriva lui 


Dumnezeu, si pe multi ingeri i-a fácut sá coboare din cer. Sufletele sint 
demoni închişi în corpuri. Îngerii răi, închişi în corpuri, se vor întoarce în 
cer prin botez, purificare (purgationem) si penitentà. Dezaprobind şi 
condamnind Vechiul Testament, ei spun că provine de la Prinţul 
Întunericului” (urmează toate acele informaţii asupra doctrinei şi practicilor 
care-i apropie de bogomili). Găsim aici, în mod limpede, o formă de 
origenism destul de stîngaci, combinat cu maniheismul si retinind cea mai 
mare parte dintre consecinţele de ordin practic ale unui bogomilism în alte 
privinte complet remaniat. Vom reveni asupra chestiunii origenismului. Dar 
problema autenticitátii informatiei din aceste documente rámine extrem de 
importantă în încercarea de a stabili originea celor două religii cathare: una 
pseudodualistă si derivind direct din bogomilism, cealaltă dualistă radicală, 
inspirindu-se, după toate probabilitățile, dintr-un origenism tardiv, pe care-l 
reinterpretează într-un sens puternic maniheist. Evident, inconvenientul 
este că izvoarele cathare le precedă pe cele referitoare la patarinii din 
Bosnia şi că Inchiziția putea foarte bine să le atribuie acestora din urmă 
credinţe scoase din manuale sau provenite, în cazul că erau autentice, din 
catharismul Italiei nord-orientale, pe nu se ştie prea bine ce căi. Desigur, 
este mai uşor de presupus că această religie dualistă radicală se trage dintr- 
un bogomilism transformat deja în Bizanţ, exportat apoi pe Coasta Dalmată, 
de unde ajunge în estul Italiei. Faptul cá este imposibil să stabilim 
anterioritatea credințelor bosniace în raport cu cele cathare italiene nu ne 
permite însă să formulăm nici o ipoteză acceptabilă. În concluzie, pe baza 
celor două documente studiate şi în ciuda numeroaselor puncte comune cu 
bogomilismul, vom sublinia că religia „creştinilor” bosniaci este un dualism 
radical, vehiculind ideea metensomatozei; prin urmare, nu trebuie să mai fie 
considerată ca o formă de bogomilism. Între această religie şi bogomilism 
este aproape aceeaşi distanţă care separă maniheismul de creştinism. 


7. Dualismul bogomil 


Problema dualismului bogomil este una dintre cele mai dificile cu care ne- 
am confruntat pînă aici. Nu este vorba pur şi simplu de a stabili un anumit 
gen de dualism şi particularităţile lui, ci de a hotărî dacă, la urma urmei, 
avem într-adevăr de-a face cu un dualism. Să ne amintim că dualismul a fost 
definit ca „opoziția a două principii”. Dacă opoziţia bogomilă dintre 
Dumnezeu şi Diavol este un fapt neîndoielnic, este oare posibil să-l definim 
pe acesta din urmă ca principiu a ceva? La drept vorbind, creaţia lumii îi 
este atribuită de către ereziologi care nu scriu numaidecit îngrijit si nu fac 
economie de invective; ei nu au nici timpul şi nici voinţa de a zăbovi asupra 
detaliilor, amestecind informaţii directe cu izvoare livreşti. Or, există 
versiuni ale genezei bogomile care insistă pe faptul că Diavolul - un înger 
de mare rang, alungat din ceruri pentru a fi vrut să imite puterea Tatălui - 
nu este autorul lumii inferioare; el nu este, literal, decit démiourgós, 
artizanul, cel care mestereste lumea plecînd de la elementele preexistente. 
Mai mult încă, în această acţiune intervine Tatăl. În varianta lui Eftimie 


Zigabenos, universul diabolic este copia impárátiei divine, dar elementele 
care-l compun erau deja existente. Adevărat, /nterrogatio stabileşte o 
distincţie implicită între o zonă superioară (întinzîndu-se pînă la poarta 
apelor şi ale cărei etaje îi aparţin toate lui Dumnezeu, de vreme ce fiecare 
îşi are îngerii săi) şi o zonă inferioară (întinzîndu-se de la poarta apelor pînă 
la gheena de foc, care nu are îngeri şi în care Sathanas îşi va aşeza 
împărăţia). Pe de altă parte, înainte de cădere, pe cînd era „economul” lui 
Dumnezeu, Sathanas putea să coboare de la tronul lui Dumnezeu pînă în 
gheenă şi să urce pe aceeaşi cale, ceea ce arată că Infernul, la celălalt capăt 
al verticalei, aparţinea ordinii divine şi slujea probabil planurilor lui 
Dumnezeu. 

Am avea de-a face, la prima vedere, cu un „dualism moderat”; considerind 
însă lucrurile mai îndeaproape, poziţia bogomililor nu este dualistă şi, 
deosebindu-se în oarecare măsură de cea a Bisericii, poate oricînd să fie 
rinduitá între limitele ortodoxiei. Aceasta, după cum ştim, nu contestă 
lucrarea Diavolului - îngerul căzut - în lume şi asupra omului; dar face din 
ea o putere aservită lui Dumnezeu. Altfel spus, poziţia ortodoxă recunoaşte 
din plin existenţa şi rolul Adversarului, precizîndu-i funcțiunea în cadrul 
monarhiei divine. Or, bogomilismul are grijă să insiste asupra 
atotputerniciei divinității bune, care din pură mizericordie îi permite lui 
Satan să domnească peste lumea pe care şi-a dat atita osteneală s-o 
organizeze şi apoi s-o stigmatizeze. De vreme ce Diavolul este arhitect al 
lumii fără să fie principiu a ceva, de vreme ce el este o entitate subordonată 
lui Dumnezeu şi nu face răul decît pentru că Dumnezeu i-a permis-o 
(Dumnezeu nu-i autorul răului, dar îi tolerează existenţa din milă), doctrina 
bogomililor nu este dualistă. Ar deveni dualistă dacă bogomilii ar crede într- 
adevăr, cum pare să subînţeleagă Eftimie Zigabenos (Narr., pp. 92, 13-16 = 
Pan., col. 1296-7), că Diavolul a creat animalele şi plantele. Din nou însă, 
textul lor original şi autentic, Interrogatio, vine să precizeze că „pămîntul si 
marea (şi probabil aerul) sînt cele care produc toate fiinţele vii” (84-5 V = 
76-8 D, p. 56) şi, cum am spus deja, glosatorul adaugă că animalele nu 
posedă suflet omenesc, esenţa lor provenind din elementele apă, aer şi 
pămînt: acestea, după cum bine o ştim, n-au fost create de Adversar. Am 
putea fără îndoială specula asupra existenţei unor bogomili dualişti şi a 
unor bogomili non-dualisti (sau pseudodualişti). Este însă mai uşor de 
presupus că ereziologii, în primul rînd Cosma şi Eftimie Zigabenos, n-au 
prins toate nuanțele doctrinei bogomile, atribuind creația lumii inferioare 
unei fiinţe care n-a făcut decît s-o construiască. 

În dualismul gnostic moderat, materia din care este constituită lumea 
apare, în majoritatea cazurilor, ca o consecinţă a greşelii Sophiei sau ca 
emanatie a Demiurgului. Cînd pleroma divină trimite la Demiurg visele care 
vor constitui „proiectul” universului, este foarte rar ca acest proiect să se 
implanteze într-un material preexistent Demiurgului sau Sophiei, şi în orice 
caz materialul nu provine de la Tatăl. Demiurgul creează cosmosul dintr-o 
substanţă alogenă în raport cu lucrurile divine. 


Acelaşi lucru se petrece la Marcion, care insistă asupra totalei alogeneitáti 
a divinității sale bune, Străinul prin excelenţă, în raport cu lumea creată de 
Demiurgul drept, divinitate a VI. 

Cît despre maniheism, el este exclus din capul locului de pe lista 
dualismelor care admit o comparatie cu bogomilismul, prin faptul cà 
Demiurgul maniheist este bun si cá Tenebrele sau Ayle n-au fost create de 
nimeni. 

Rámine, desigur, paulicianismul: cum am văzut însă, acesta urmează 
marcionismul, admitind existenţa a două divinităţi, una „care este tatăl 
ceresc şi nu are puteri în lumea de acum, ci în lumea viitoare, şi un alt 
Dumnezeu, creatorul lumii, care are putere asupra lumii prezente” 
(Compendiu, 9, p. 85). Fapt ce implică un dualism în afara oricărei îndoieli 
şi exclude în acelaşi timp legăturile de rudenie prea strînse între 
paulicianism şi bogomilism. 

Să convenim cá doctrina bogomilá, asa cum se prezintă în Interrogatio şi în 
miturile transmise de ereziologi (nu însă si în consideratiile ereziologilor 
insisi) se apleacá intr-un mod periculos asupra abisului dualist, fárá a párási 
totusi tárimul ortodoxiei - si aceasta in ciuda opozitiei bine marcate la 
dogmele si practicile ortodoxe. Dar, de vreme ce ecuaţia Arhonte = 
Dumnezeu al VI este activată şi ea declanşează o exegeză inversă a Bibliei 
deosebit de bine reprezentată în sistemele dualiste pe care le-am trecut în 
revistă, apare potrivit să-i recunoaştem bogomilismului caracterului său 
pseudodualist. Nu este de altfel exclus să fi existat şi bogomili dualişti; ne 
lipseşte însă certitudinea, şi nu trebuie să ne grăbim a accepta literal 
afirmaţiile ereziologilor. În ciuda aparenţelor sale uneori naive şi 
„populare”, mitul bogomil pare să desfăşoare o remarcabilă subtilitate 
pentru a afirma şi a nega în acelaşi timp că Satan ar fi creator al vreunui 
lucru. Nu există nici un motiv sigur să credem că alţi bogomili, mai vechi şi 
mai puţin prudenti, ar fi susţinut vreodată altceva decit ce ne arată 
Interrogatio şi miturile celor doi Eftimie. 

Distincția dintre „creator” si „modelator”, poietes si démiourgós (la cathari, 
creator şi factor; v. infra) - foarte importantă la catharii numiţi „moderaţi”, 
dar de care poate bogomilii înşişi nu-şi dădeau seama -, se aplică oare şi la 
corpul omenesc? În mod logic, nămolul din care Satan îl plămădeşte nu este 
o substanță diabolică în ea însăşi, dar bogomilismul subliniază în mai multe 
rînduri inferioritatea elementului apă şi a ceea ce provine din el, stabilind 
astfel un raport între umiditatea corpului arhontic şi forma fluidă a 
Şarpelui. La rigoare, asta ne poate duce cu gindul la materia apoasă despre 
care vorbesc numeroase texte gnostice, echivalentă acelui principiu al 
Genezei, apa deasupra căreia planează Spiritul lui Dumnezeu (Gen., 1, 2). 
Totuşi, nici Interrogatio, nici ereziologii, chiar aşa grăbiţi cum sînt să 
regăsească în bogomilism toate vechile erezii, nu spun vreun cuvînt despre 
originea materiei sau despre caracterul ei negativ. Să subliniem că, dacă 
apele inferioare n-ar aparţine ordinii divine (ceea ce, de altfel, nici un text 
nu afirmă), am avea de-a face cu un dualism radical; şi că majoritatea 


gnosticilor (cu exceptia ofitilor lui Irineu) au reactionat la ceea ce le párea 
cu siguranţă ca dualismul radical al Genezei biblice, insistînd asupra 
faptului că materia este generată de păcatul Sophiei sau de către Demiurg. 
Pornind de la mărturiile prezente, este imposibil să le atribuim şi 
bogomililor, în ciuda puternicei lor aversiuni pentru corp, oroarea 
gnosticilor, neoplatonicienilor sau maniheenilor faţă de primordiala Ayle. 

Ca şi dualismul lor şi din aceleaşi raţiuni, anticosmismul bogomililor este cu 
totul relativ: în primul rînd, de vreme ce Dumnezeu s-a amestecat în facerea 
lumii (plecînd de la o materie care a aparţinut întotdeauna ordinii divine, 
chiar dacă nu-i de primă calitate), înseamnă că ea nu este în întregime 
opera Satanei. Pe lîngă asta, fiinţele animate sînt produse, la ordinul 
Satanei, de elementele însele: animalele sînt demne de dispreţ pentru că se 
înmulţesc după legea arhontică a procreaţiei, în timp ce plantele, care 
scapă acestei reguli infame, n-ar trebui să formeze obiectul vreunui 
oprobriu special. Nici chiar vita-de-vie nu constituie o excepţie. După glosa 
manuscrisului din Viena, ea face parte dintre cele douăzeci de specii 
vegetale plantate de Diavol în Paradis. Dar, în timp ce Paradisul însuşi este 
rău, plantele nu sînt intrinsec rele: vita-de-vie nu este rea, de exemplu, decît 
pentru că „Diavolul şi-a introdus [în ea], în secret (latenter), savoarea” (pp. 
90-1 Boz6ki). 

Singurul lucru care poate fi cu uşurinţă definit ca rău în întregime în 
concepţia bogomilà, ca provenind direct de la Diavol, este concupiscenta. 
De aceea sînt bogomilii encratiti şi vegetarieni, ca să se abţină de la ea. 
Maria şi Isus nu sînt feriti de ea decît pentru că nu au corp fizic, căci acesta 
este fatalmente conceput în misterul arhontic al pîntecelui feminin. În timp 
ce fantaziasmul nu lasă nici o îndoială în ce-l priveşte pe Isus, el nu mai este 
atît de sigur în cazul Fecioarei. Probabil însă că nu s-ar fi precizat că Maria 
este un înger dacă ea ar fi fost un înger încarnat, pentru că, în perspectiva 
bogomilă, sîntem cu toţii îngeri incarnati. În ceea ce priveşte conceptiunea 
şi naşterea auriculare, bogomilismul n-a inventat această soluţie perfect 
raţională a problemei, ci a împrumutat-o de la speculaţiile intelectuale ale 
unor autori vechi creştini. 

Identificarea Diavolului cu divinitatea din VI, regăsită uneori în 
gnosticismul „acut” (în vreme ce, pentru Marcion, Diavolul era Adversarul 
Demiurgului veterotestamentar), revine şi în maniheism. Apropierea făcută 
de ereziologi între bogomilism şi maniheism nu e aşadar în unele privinţe 
lipsită de temei, în ciuda distanţei care le separă. Nu este însă deloc 
necesar să postulăm existenţa unei filiatii istorice oarecare între maniheism 
şi bogomilism. Ecuația Satan = Iehova este o opţiune logică posibilă, 
reactivată de bogomili şi pusă în slujba unei exegeze inverse a VI care 
seamănă, evident, cu exegeza gnostică, maniheistă şi chiar marcionită, 
propunînd în acelaşi timp soluţii originale pentru fiecare secvenţă a mitului 
biblic al genezei în particular. Vedem astfel cum Satan devine totodată 
Arborele Cunoasterii (asta se întîmplă de prea puţine ori la gnostici) si 
Şarpele; el o seduce pe Eva si, fecundind-o cu coada, dă naştere rasei 


arhontice a lui Cain, singura care subzistá de altfel, căci Cain îl ucide 
imediat pe Abel, ceea ce probabil vrea sá spuná cà bogomilii nu recunosc 
existenţa nici unei „rase de neclintit” si nu fac nici o aluzie la Seth. O rasă 
mai bună există totuşi, provenind din împreunarea îngerilor cu fiicele 
oamenilor: se compune din nephilim, Uriaşii, duşmanii Arhontelui, distruşi 
de el prin potop. Trebuie să presupunem că susţinătorii Diavolului nu-l 
multumeau, de vreme ce printre ei nu află decît pe unul demn de a fi salvat: 
Noe. Enoh, Ilie şi Moise sînt şi ei oamenii Arhontelui ca şi loan Botezătorul, 
reîncarnare a lui Ilie. Isus, Fiul Tatăl Bun, este trimis în lume ca să 
dezvăluie adevărul. Arhontele face să fie crucificat, dar patimile şi moartea 
lui Cristos nu sînt reale. În fine, atunci cînd Dreptii vor fi ocupat toate 
tronurile cereşti lăsate libere de îngerii căzuţi, lumea va pieri prin foc şi 
Diavolul va fi inlántuit în adincurile cele mai de jos ale gheenei (doctrină 
augustiniană pe care-o vom mai regăsi şi la Luther). 

Atitudinea bogomilă în faţa inteligenţei ecosistemice este, aşa cum am 
văzut, ambiguă: Satan răspunde de organizarea lumii, fără ca Tatăl să fie 
străin de ea. Arhitectul ecosistemului, cel care-i conferă inteligenţa, rămîne 
totuşi în primul rînd Diavolul. Nu există nici un dubiu asupra acestui punct 
şi bogomilismul se rînduieşte, alături de sistemele gnostice, printre acele 
curente de contraculturá care insistă asupra ráutátii Demiurgului lumii. 

Dat fiind că pentru ei esenţa omului, sufletul, este un înger căzut, bogomilii 
neagă de asemenea principiul antropic susţinut de tradiţia platoniciano- 
creştină. Negatie care însă nu-i identică cu aceea a gnosticismului şi a 
maniheismului: omul este egal sau uşor inferior făcătorului său, el însuşi tot 
un înger căzut, dar unul de rang atit de important încît se putea ridica piná 
la tronul lui Dumnezeu. Spre deosebire de gnosticism şi de maniheism şi în 
alt mod decît marcionismul, bogomilismul este pesimist: îngerul inocent a 
fost înşelat de îngerul viclean şi el nu va putea depăşi condiţia blestemată a 
rasei sale decît renuntind la concupiscenţă si la lucrările Arhontelui, 
reprezentate în primul rînd de credinţele şi practicile creştinilor răi - 
Romanii. 


Referinţe bibliografice 


Izvoare 

Cea mai bună ediţie din Interrogatio, cu traducere franceză (de corectat în 
cîteva locuri) şi comentariu, este aceea îngrijită de Edina Bozóky, Le Livre 
secret des Cathares. Interrogatio Johannis. Apocryphe d'origine bogomile. 
Preface d'Emile Turdeanu, Beauchesne, Paris, 1980, 245 pp. 

Traducerea franceză a textului lui Cosma Preotul, urmată de studiul de- 
acum clasic al lui Henri-Charles Puech, îi aparţine lui Andre Vaillant, Le 
Traité contre les Bogomiles de Cosmas le Prétre. Traduction et étude par 
H.-Ch. Puech - André Vaillant (Travaux publiés par l'Institut d'Études 
slaves, 21), Imprimerie Nationale-Droz, Paris, 1945, 348 pp. 

Epistula invectiva a lui Eftimie de la minástirea Maica Domnului, urmatà de 
Narratio a lui Eftimie Zigabenos (aceasta reprezentind o variantă 


manuscrisă a capitolului 27 dintr-a sa Panoplia dogmatica, PG 130, col. 
1289-1322a), de o epistolă contra bogomililor de Germanos, patriarhul 
Constantinopolului, si de un lung comentariu al editorului, a fost publicată 
de Gerhard Ficker, Die Phundagiagiten. Ein Beitrag zur Ketzergeschichte 
des byzantinischen Mittelalters, Johann Ambrosius Barth, Leipzig, 1908, 
282 pp. 

Un alt izvor important privindu-i pe bogomili este Synodikonul ortodoxiei, 
un ritual special pentru prima duminică din postul Pastelui, sărbătoare a 
ortodoxiei reinstauratá de Conciliul de la Constantinopole in 843, datá care 
marchează sfîrşitul controversei iconoclaste. Ritualul comemorează sfirsitul 
persecuțiilor împotriva imaginilor şi a adepților lor. El contine de asemenea 
anateme împotriva tuturor ereticilor şi ereziilor. Textul din 843 a fost 
remaniat succesiv sub Alexios I Comnenul (1081-1118), Manuel I Comnenul 
(1143-1180) şi în secolul al XIV-lea. Textul Synodikonului a fost publicat si 
tradus de Jean Gouillard, „Le Synodikon de l'ortodoxie. Edition et 
commentaire", in: Travaux et Mémoires, 2 (Centre de Recherche d'Histoire 
et Civilisation Byzantines), Boccard, Paris, 1967, 316 pp. Comentariul 
anatemelor care-i vizeazá pe bogomili este la pp. 228-37. 


Literatură secundară 

În pofida unor judecăţi grăbite cu privire la originea doctrinei lor, studiul 
cel mai documentat despre bogomili rămîne acela al lui Dmitri Obolensky, 
The Bogomils. A Study in Balkan Neo-Manichaeism, Anthony C. Hall, 
Twickenham (Middlesex), 1972 (1948), 317 pp. 

Răspîndirea legendelor populare apropiate de miturile bogomile a fost 
examinată în cartea acum foarte imbátrinitá a lui Jordan Ivanov, Livres et 
legendes bogomiles (Aux sources du catharisme). Traduit du bulgare par 
Monette Ribeyrol. Préface de René Nelli (Les Littératures Populaires de 
toutes les Nations, N.S., T. 22), Maisonneuve-Larose, Paris, 1976, 391 pp. 
Teza savantilor bulgari după care bogomilii ar fi reprezentat o mişcare de 
revoltă socială este ilustrată de lucrarea lui Borislav Primov, Les Bougres. 
Histoire du pope Bogomil et de ses adeptes. Traduit du bulgare par Monette 
Ribeyrol, Payot, Paris, 1975, 325 pp. 

Mitul celor doi fii ai lui Dumnezeu în bogomilism a fost analizat de Giulia 
Sfameni Gasparro, „Il mito bogomilo dei due figli di Dio: Osservazioni 
storico-religiose", in Umanità e Storia. Scritti in onore di Adelchi Attisani, 
Francesco Giannini & Figli, Napoli, 1971, pp. 643-67. 

Cu privire la patarinii din Bosnia există o expunere foarte documentată, 
care rezumă, comentează şi depăşeşte interminabilele controverse în jurul 
relaţiilor dintre „creştinii” din Bosnia, bogomili şi cathari: Franjo Sanjek, 
Les chrétiens bosniaques et le mouvement cathare, Xlle-XVe siècles 
(Publications de la Sorbonne, N.S. Recherches, 20), Nauwelaerts-Vander- 
Oyez, Bruxelles-Paris-Louvain, 1976, 260 pp. 


Un bun rezumat al doctrinelor bogomililor si patarinilor bosniaci, impreuná 
cu traducerea celor mai importante texte, au fost date de Jean Duvernoy, Le 
Catharisme: La Religion des cathares, Privat, Toulouse, 1976, pp. 309-58. 
Vom vedea în capitolul următor cà Duvernoy se alătură ipotezei formulate 
de Marcel Dando (Les Origines du catharisme, Paris, 1968), care subliniază 
importanţa origenismului în formarea catharismului numit de obicei 
„radical”. După Duvernoy, diferenţa nu este între „radicali” şi , moderati", ci 
între „origenişti” şi „traducianişti”. Cu toate acestea, cum vom vedea mai 
departe, trăsături origeniste există si in /nterrogatio Johannis, text de 
origine bogomilá fundamental la catharii ,moderati": calificativul de 
,dualisti" nu li se potriveste, desi de alte erezii se fac cit se poate de 
vinovati. 

Existá capitole despre bogomilism in toate cártile si articolele consacrate 
dualismelor medievale, de la Dollinger la Runciman şi la Loos. Cei mai multi 
savanţi cred că există o continuitate între paulicianism si bogomilism, între 
maniheism şi bogomilism şi chiar între mesalianism şi bogomilism. La 
nivelul analizei mitului, putem constata că bogomilismul foloseşte materiale 
dualiste, dar că le dă o întorsătură „pseudodualistă” care-i face doctrina mai 
apropiată de ortodoxie decît se credea. În exegeza inversă a VI, 
bogomilismul produce soluţii noi pornind de la un principiu simplu, care 
este ecuaţia Diavol = Dumnezeul din VI. Regăsim această identificare în 
cîteva rare mărturii gnostice şi, sub forma Marele Arhonte = Dumnezeul din 
VT, în maniheism. Semnificaţia miturilor bogomile este totuşi independentă 
şi nu tine nici de paulicianismul bizantin, nici de maniheism, nici de 
marcionism, nici de sistemele gnostice, nici de acel origenism oriental tirziu 
a cărui descriere o vom ataca în capitolul următor. 

Să subliniem că, după definițiile lui Ugo Bianchi, bogomilismul intră în 
categoria dualismului, din moment ce Diavolul organizează lumea. 


Capitolul X 
Cele două religii ale catharilor 
1. Două forme de catharism 


Aşa cum deja am putut constata (cf. supra, cap. Il), expansiunea occidentală 
a bogomilismului n-a fost încă elucidată. Dacă documentele referitoare la 
patarinii bosniaci din secolele al XIV-lea şi al XV-lea se referă de asemenea 
la o situaţie anterioară, atunci bogomilismul introdus în Bosnia ar fi suferit 
deja o reformă radicală din partea unor intelectuali origenişti care, şi ei, se 
complac în a nega monarhia divină şi a transforma Răul într-un principiu 
autonom. Dimpotrivă însă, nimic nu dovedeşte că mărturiile privitoare la 
patarini n-ar fi fost influențate de informaţiile supraabundente despre 
catharii „radicali”. Pe lîngă asta, dacă „Sclavonia” este identificată cu 
Bosnia, atunci numele moderatului Caloianus din Mantova se leagă de 
această regiune, după De haeresi catharorum in Lombardia (Wakefield- 
Evans, p. 165); „radicalii” din Desenzano, din contra, au drept Biserică- 
mamă „Drugunthia”, această misterioasă Dragovita imposibil de situat 
precis pe harta geografică a Balcanilor (ib., p. 164). 

Pe la 1190, Nazarie, episcop de Concorezzo în Lombardia, primise din 
Bulgaria textul Interrogatio Johannis, căruia avea să-i rămînă fidel toată 
viaţa. În 1250, înlocuit la conducerea grupului de al sáu filius major Didier, 
care dădea acum tonul, bătrinul profesa mereu fantaziasmul doctrinei 
bogomile „ortodoxe” (Sacconi; Moore, pp. 143 sq.). Reformată într-un sens 
care-o apropie şi mai mult de catolicism şi care, în marea polemică purtată 
cu şcoala radicală a „albanezilor” din Desenzano, îşi va preciza mai mult 
caracterul non-dualist, doctrina din Concorezzo nu se detaşează în vreun fel 
spectaculos de trunchiul bogomil de unde provine. 

Distincția între ,moderati" si „radicali” este deja prezentă în gîndirea lui 
Bonacursus, autorul celei mai vechi scrieri anticathare, Manifestatio 
haeresis catharorum (1176-1190) (Wakefield-Evans, pp. 170 sq.): „Sînt unii 
care spun că Dumnezeu a creat toate elementele, alţii spun că Diavolul a 
creat elementele; dar părerea lor comună este că Diavolul a învrăjbit 
elementele” (PG 104, col. 775). Bonacursus se limitează însă la descrierea 
catharilor bogomili, ignorindu-i cu desávirsire pe ceilalţi. 

Informaţii mai numeroase conţine De haeresi catharorum in Lombardia, 
redactată pe la 1190-1200, căci îl citează pe Nazarie ca pe filius major al 
episcopului Garattus din Concorezzo, iar Nazarie, în viaţă încă la 1250, se 
născuse cel mai devreme pe la 1165-70. 

Lucrarea De haeresi vorbeşte despre trei biserici cathare italiene: cea din 
Desenzano, pe lacul Garda (aproape de Verona), profesînd un dualism 
radical, provenită din biserica Dragovita; cea a episcopului Caloianus din 
Mantova, care s-ar trage din Sclavonia (Dalmatia); si cea a episcopului 
Garattus din Concorezzo, provenită din Bulgaria. În timpul succesorului lui 


Garattus, Nazarie, această din urmă biserică profesa pseudodualismul 
bogomil, servindu-se de /nterrogatio. 

Salvo Burci din Piacenza, al cárui tratat Supra stella a fost inceput pe 6 mai 
1235 (Dollinger II, p. 52), distinge între A/banenses (radicali), Concorricii 
(moderati) si un al treilea ordin, „qui Calojani et etiam Francigenae 
nuncupantur" si care ,ex toto non sunt ex fide Albanensium, nec ex fide 
Concorricium" (ib., p. 53). Mai tîrziu (spre 1250-60), o Brevis summula 
contra herrores notatos hereticorum furnizează o listă comparativă 
detaliată a dogmelor profesate de cele trei grupuri cathare, menţionate ca A 
(,albanezi"), B (bagnolezi, din Bagnolo) si C (concorezzieni) (Wakefield- 
Evans, pp. 358-61). Lista, care contrazice in numeroase puncte izvoarele 
anterioare, trebuie consultată cu multă circumspectie. 

Expunerea prea puţin sistematică a lui Iacob de Capellis (cca 1240, după 
Wakefield-Evans, p. 301; Dollinger II, pp. 273-9) nu adaugă nimic acestor 
date. 

Moneta da Cremona, dominicanul care a compus o voluminoasă Summa 
adversus Catharos et Valdenses, între 1241-1244, prezintă separat 
doctrinele ,radicalilor" si ale , moderatilor". 

Informatii de primá miná oferá insá Ranieri Sacconi din Piacenza in Summa 
de Catharis et Pauperibus de Lugduno (1250). Cathar de oarecare 
importanţă, el se converteste în 1245, devine dominican, colaborează la 
acţiunile inchizitoriale ale lui Petru din Verona, scápind din atentatul în care 
acesta şi-a pierdut viaţa (6 aprilie 1252), pentru a ajunge, între 1254 şi 
1259, inchizitorul-şef al Lombardiei (Moore, Birth., p. 132). Sacconi face şi 
el diferenţa între albanezii radicali din Desenzano si moderatii din 
Concorezzo si Bagnolo. Biserica din Concorezzo era de departe cea mai 
puternicá numeric: avea o mie cinci sute - sau chiar mai multi - perfecti, 
pentru un total care, în întreaga Europă meridională şi orientală, nu trebuie 
să fi depăşit patru mii (după Sacconi, Sudul nu avea la vremea aceea mai 
mult de două sute). Albanezii din Verona numără cinci sute; bagnolezii, 
concentrați în zonele Mantova, Brescia si Bergamo, ajung la două sute. Pe 
lîngă aceştia, mai există o biserică de francezi în Verona şi în Lombardia, cu 
aproximativ o sută cincizeci de perfecţi, şi nişte comunităţi în Toscana 
(Florenţa, Spoleto), cu o sută de perfecti (ib., p. 138). 

Albanenses, numiţi obişnuit Albigenses, albingezi, se împart în două 
facţiuni: a lui Balasinanza, episcop de Verona, şi a lui loan de Lugio, din 
Bergamo, filius major şi „uns episcop" (Sacconi, p. 139; Borst, pp. 223-4 n. 
5, li contestá ungerea). 

Potrivit lui Sacconi, bagnolezii se acordă in general cu concorezzienii, cu 
deosebirea cá sint fantaziasti, ca Nazarie, si cred in preexistenta sufletelor; 
concorezzienii rámáseserá traducianisti, ca bogomilii. 

În fine, Sacconi oferă o informatie foarte pretioasá despre bisericile din 
Toulouse, Albi si Carcassone, care ar fi radicale ca Albanenses (cf. Borst, 
pp. 198-9), in vreme ce francezii isi trag credinta de la bagnolezi, mai 
curînd inclinind către cei din urmă. 


Tractatus de hereticis (1266-67) al inchizitorului lombard Anselm din 
Alexandria (in Piemont), care a lucrat sub ordinele lui Sacconi, confirmá 
tripartitia catharilor italieni in Garattenses (de la Garattus, episcop pe la 
1190) la Concorezzo, Albanenses la Verona si Bagnolenses la Bagnolo, in 
Lombardia. Concorezzienii se impártiserá in douá grupuri, unul al fostului 
episcop Nazarie, fidel textului /nterrogatio primit pe la 1190 de la un 
episcop bulgar (Sacconi, p. 144), si altul condus de Didier (Desiderius), 
filius major al lui Nazarie, care renuntase la doctrina fantaziastá. Anselm 
distingea cel putin trei scoli de bagnolezi, dar nu produce informatii decit 
asupra uneia dintre ele. 

În concluzie, catharii înşişi erau perfect conştienţi de diversitatea 
credințelor lor. Datorită ereziologilor ne sînt suficient de bine cunoscute 
doctrinele celor trei biserici din nordul Italiei. Două dintre ele profesează un 
pseudodualism derivat direct din bogomilism, iar a treia, care se retaşează 
la o misterioasă Biserică-mamă din Dragoviţa, profesează un dualism 
radical de origine cu siguranţă intelectuală, suprapus peste o formă de 
origenism a cărei provenienţă o vom examina în cele ce urmează. 


2. Catharii pseudodualisti 


Doctrina rezumatá de Bonacursus in Manifestatio este cea a catharilor 
monarhieni, care cred cá Diavolul a fácut trupul omului, inchizind in el, prin 
fortá, un inger de luminá. Apoi a fácut-o pe Eva, a sedus-o si ea l-a zámislit 
pe Cain. Abel a apărut din acuplarea lui Adam si a Evei. Cain l-a omorît, iar 
din sîngele lui Abel s-au născut ciinii: de aceea ei sînt credincioşi omului 
(legendă etiologică populară). Toate cîte se află pe lume, animate şi 
inanimate, au fost create de Diavol (Bonacursus nu tine nicidecum seama de 
distincţia între creator şi factor, creator şi artizan). Fiicele Evei zămislesc 
de la demoni rasa Uriaşilor, care află secretul că lumea a fost creată de un 
principiu rău. Minios, Diavolul îi distruge prin potop. Enoh este omul 
Diavolului, la fel şi Patriarhii. Moise face voia Diavolului şi primeşte Legea 
de la acesta. David era doar un asasin, iar Ilie a fost răpit la cer de însuşi 
Diavolul. Sfîntul Duh s-a exprimat uneori prin glasul Profetilor, însă Ioan 
Botezătorul este tot omul Diavolului. Conceptiunea Mariei a fost imaculată, 
fără intervenţia vreunui bărbat, iar Isus n-a avut trup material. El nu este 
egalul lui Dumnezeu (doctrină subordinaţionistă). Crucea este semnul Fiarei 
din Apocalipsă. 

Pe lîngă acestea, catharii  monarhieni sînt vegetarieni, resping 
sacramentele, nu-i recunosc pe Părinţii bisericii şi nu prestează jurămînt. 
Cu excepția acelei istorisiri populare citate care explică naşterea ciinelui, 
singura informație dată de Bonacursus fără a fi fost preluată din 
Interrogatio se referă la împerecherea astrilor: „Ei cred că Diavolul este 
Soarele, cá Eva este Luna si cá ei fáptuiesc adulterul în fiecare lună, ca un 
bărbat cu o prostituată. Şi toate stelele sint demoni" (Diabolum esse Solem, 
Lunam esse Evam, et per singulos menses dicunt eos fornicari: PL 204 col. 
777; cf. studiul nostru The Sun and the Moon, p. 90). 


Tratatul De haeresi catharorum nu se grábeste sá le atribuie moderatilor o 
doctrină dualistă. Într-adevăr, discipolii lui Caloianus si ai lui Garattus cred 
într-un singur Dumnezeu, atotputernic, creatorul îngerilor si al celor patru 
elemente. Mai mult încă, elementele n-ar fi fost separate de către Diavol, ci 
de un înger bun al Domnului. Lucifer a păcătuit pe cînd era în ceruri - dar 
alţi cathari vorbesc despre un Spirit al răului cu patru feţe (om, pasăre, 
peşte şi fiară), sălăşluind în străfundurile universului. Lucifer a coborit la el, 
a fost sedus de el şi, la rîndul lui, i-a sedus pe îngerii cerului. Recunoaştem 
în acest Spirit cu patru feţe, adăpostit în haos, pe Regele manihean al 
Întunericului (acesta avea, ce-i drept, cinci forme), dibuit fără doar şi poate 
în cine ştie ce descriere ereziologică de aceiaşi intelectuali origenişti care 
au combinat, în catharismul radical, concepţii origeniste şi maniheiste. 
Lucifer este Dumnezeul din VI; ca şi el, a plămădit trupurile de lut ale lui 
Adam şi Evei, introducînd în ele „cu forţa” cîte un înger. Eva este 
instrumentul păcatului, iar fructul oprit al Arborelui Cunoasterii este luxura. 
De haeresi distinge două feluri de animologie la monarhieni: unii 
monarhieni sînt traducianişti, împotriva bogomililor, iar alţii cred, precum 
origenistii, în preexistenta sufletelor. Dumnezeu ar fi creat cîteva suflete noi 
pentru a compensa pierderea celor care nu vor dobîndi salvarea veşnică. 
Tot după De haeresi, sclavonii şi bulgarii au în comun un anumit număr de 
credinţe: Diavolul este răspunzător de potop, tot el l-a cruțat pe Noe, i-a 
vorbit lui Abraham, a distrus Sodoma şi Gomora; el i-a scos pe evrei din 
Egipt, le-a dat Legea si i-a trimis la ei pe Profeţi. Sfintul Duh s-a folosit 
uneori de Profeti pentru a anunţa venirea lui Cristos. În sfîrşit, Diavolul este 
instrumentul lui Dumnezeu şi acţionează cu voia acestuia. 

Sclavonii mai cred că Isus, Ioan Botezătorul si Maria ar fi trei îngeri ai 
Domnului; lacob de Capellis (Dollinger II, p. 277), transmitind această teză, 
afirmă însă că Dumnezeu ,tres angelos misit in mundum, unus ex eis 
formam mulieris accepit, et hic fuit b. Virgo Maria. Alii duo angeli viriles 
formas sumpserunt. Unus fuit Christum, alius Johannes Evangelista...", ceea 
ce pare a avea mai mult sens. Dupá acelasi tratat, sclavonii sint fantaziasti. 
Dimpotrivá, unii dintre bulgarii din Concorezzo cred cà Maria a fost cu 
adevărat femeie şi Isus bărbat, cá Isus a murit în realitate, dar cá şi-a 
abandonat corpul în momentul Înălţării. loan Botezătorul ar fi fost trimisul 
Diavolului. Recunoaştem aici doctrina reformată a lui Didier, care învinsese 
docetismul fantaziast al lui Nazarie. 

În rezumatul făcut de Salvo Burci la credinţele „concorricienilor” (Dóllinger 
II, pp. 60-1), nu se află nimic nou. Şi el povesteşte istoria Spiritului cu patru 
chipuri, adáugind că Lucifer, Spiritul si un al treilea companion (formînd o 
Trinitate malignă) au împărţit elementele. După cum se prezintă, inovaţia ar 
putea să însemne o încercare de explicare a plurarului din Geneză, 1, 26 
(„Faciamus hominem etc.”): „Lucifer fuit locutus in persona sociorum." 
Episodul trebuie să constituie o simplă variantă locală, pentru cà nu este 
menţionat de alte izvoare. Pentru tot restul, concorezzienii sînt riguros 
bogomili, fideli doctrinei din /nterrogatio. 


Moneta precizează in mai multe rînduri cá, la catharii monarhieni, creatorul 
materiei primordiale este Dumnezeu, în timp ce Diavolul n-a făcut decît s-o 
organizeze, este doar artizanul (factor) al lumii vizibile: „El este desemnat 
exclusiv ca făcător (factor) al lucrurilor văzute, căci a lucrat pe un material 
preexistent; de aceea, spun ei, Crist l-a numit prinţ al acestei lumi. Şi nu-l 
recunosc drept creator al lumii, întrucît afirmă că a crea înseamnă a face 
ceva plecînd de la nimic” (Wakefield-Evans, pp. 317-18). Distincția creator- 
factor a jucat un rol foarte important în polemica dintre Albanenses şi 
Garattenses, radicalii şi pseudodualiştii, după cum dovedeşte Liber de 
duobus principiis al şcolii lui loan de Lugio (cf. infra). lacob de Capellis o 
formulează în termeni asemănători celor ai lui Moneta (Dóllinger II, p. 274): 
,Diabolum vero non creatorem, sed factorem dicunt, quia ex praejacente 
materia quatuor elementorum operatus est, sicut figulus ex luto vas 
operatur", precum olarul care modelează un vas din argilă. 

Lucifer nu este un principiu fără înrădăcinare în altceva; a fost creat de 
Dumnezeu şi a păcătuit prin liber arbitru, fiind invidios pe creaţia divină. 
Întors la cer, a sedus îngerii-stele; Soarele, Luna şi stelele sînt demoni, 
astrele majore comit adulter în fiecare lună şi produsul insotirii lor este 
roua („Dicunt enim quod Sol et Luna et aliae Stellae Daemones sunt, 
adiicentes quod Sol et Luna semel in mense adulterium committunt, quod in 
Astronomia legitur de coitu Solis et Lunae. Dicunt enim quod ros ex illo 
coitu spargitur super aérem et super terram, quod istam claritatem amittent 
et habebunt eam salvandi qui ex semine angelico, scilicet qui ex Adam 
generati fuerunt": cf. The Sun and the Moon, pp. 90-1). Pe lîngă acest mit 
pe care l-am intilnit deja la Bonacursus, catharii monarhieni ai lui Moneta, 
traducianisti, adversari ai sacramentelor si alegorizanti, subordinationisti 
fárá a nega natura diviná a Fiului si a Sfintului Duh, urmeazá cu rigoare 
învăţătura din Interrogatio. Cristologia lor nu este raportată în detaliu: 
aflăm că unii dintre ei cred în trecerea lui Isus prin trupul Mariei sicut per 
fistulam, alţii afirmînd că el a primit totuşi ceva de la Maria. 

Ranieri Sacconi repetă aceleaşi lucruri despre monarhienii din Concorezzo: 
ei recunosc un singur principiu, pe Dumnezeul creator al îngerilor şi al celor 
patru elemente ex nihilo. Diavolul modelează lumea vizibilă cu îngăduința 
lui Dumnezeu, face corpul omului şi introduce în el un înger căzut. 
Concorezzienii sînt traducianişti, resping VI, dar au unele îndoieli în ce-i 
priveşte pe Patriarhi „şi mai ales pe Profeti"; mai demult îl socoteau rău pe 
loan Botezătorul, în vremea lui Sacconi însă, la 1250, îşi schimbaseră 
opinia. Cristologia realistă a lui Didier prevalase asupra fantaziasmului 
bogomil al lui Nazarie, fără ca doctrina cathară să fi întîlnit în acest punct 
catolicismul, deoarece ei susțineau că Isus, în timpul Înălţării, şi-a depus 
trupul într-un loc din cer unde se află Fecioara şi Apostolii şi că îl va folosi 
pentru ultima dată la Judecata de Apoi. 

Cît despre monarhienii bagnolezi, ei sînt fantaziaşti ca Nazarie, numai că au 
înlocuit traducianismul bogomil prin doctrina origenistá a preexistentei 
sufletelor. 


Anselm din Alexandria precizează cà Nazarie împărtăşea vechea teorie a 
conceptiei si nasterii auriculare a lui Isus Cristos si cà era subordinationist 
in asemenea másurá incit nu accepta divinitatea lui Cristos. Dimpotrivá, 
cristologia succesorului sáu Didier este realistà: trupul Fecioarei si al lui 
Cristos sint de carne, patimile si moartea acestuia sint reale. Fecioara si 
Ioan Botezătorul stau în Paradis asteptind Judecata de Apoi. La Înălţare, 
Isus şi-a lăsat corpul terestru în Paradis şi-l va îmbrăca o ultimă oară cînd 
va cobori să judece viii şi morţii. Profetii nu sînt răi, deşi uneori prin gura 
lor a vorbit Diavolul, şi sint deja mintuiti, pentru că au înviat la moartea lui 
Cristos. 

Bátrinul Nazarie ar fi propováduit si el mitul împerecherii astrelor majore, 
care ar fi produs astfel roua si mierea. Din aceastá priciná, nazarienii se 
abtineau sá mánince miere. 

Anselm menţionează trei şcoli de bagnolezi, dar nu se opreşte decît asupra 
unei singure doctrine, în întregime provenită dintr-o speculatie bine 
închegată asupra textului din Interrogatio. Am văzut într-adevăr că acesta 
părea să stabilească o distincţie între îngerii seduşi de Sathanas şi cei scoşi 
pur şi simplu din ceruri prin mişcarea Diavolului. Inocenta îngerilor 
implantati în trupuri omeneşti de lut pleda pentru apartenenţa lor la a doua 
categorie. Prin urmare, şi bagnolezii fac distincţie între îngerii care l-au 
urmat în mod voluntar pe Sathanas şi cei care, involuntar, au fost antrenati 
în căderea lui, considerind că sufletele umane sînt fiinţe angelice dintr-a 
doua categorie. În rest, spune Anselm, bagnolezii sînt traducianişti şi 
subordinationisti, crezind de asemenea, după /nterrogatio, că Diavolul este 
autorul fenomenelor atmosferice supărătoare. 

În concluzie, catharii monarhieni din Lombardia apar ca pseudodualişti cu o 
etică bogomilă: doctrina lor derivă direct din cea exprimată în /nterrogatio. 
Ereziologii notează anumite inovaţii în raport cu Interrogatio: 

- mitul Spiritului Răului ascuns în străfundurile universului, care împinge 
pseudodualismul monarhienilor spre un dualism radical; 

- mitul luxurii astrelor majore, lipsit de consecinţe doctrinale; 

- realismul cristologic al lui Didier, însoţit de doctrina unui Paradis 
intermediar, care înlocuieşte fantaziasmul „ortodox” în raport cu bogomilii 
al bátrinului Nazarie; 

- doctrina origenistă a preexistentei sufletelor, care face concurenţă 
traducianismului bogomil. 

Ín ciuda tuturor acestor transformári, care nu afecteazá decít sectoare ale 
comunitátilor monarhiene si nu au avut, in ansamblu, o pondere doctrinalá 
decisivá, catharismul ,moderat" nu este decit un pur bogomilism, antrenat 
într-un proces de amestec cu doctrina ,radicalilor", a cărei provenienţă este 
complet diferită. 


3. Catharii radicali 


Tratatul De haeresi catharorum le atribuie catharilor din Desenzano un 
dualism radical: ei cred in doi Dumnezei, unul totalmente bun, celălalt 


totalmente rău, fiecare creator de îngeri. Lucifer este Fiul Domnului 
Întunericului. El se transfigurează într-un înger de Lumină şi urcă în cerul 
Dumnezeului bun, unde îngerii intervin în favoarea lui, aşa încît Dumnezeu 
îl acceptă pe străin şi-l face intendentul împărăției sale, „iconom” care se va 
dovedi necinstit; va avea a se căi pentru asta, căci Lucifer îi seduce pe 
îngeri şi provoacă în ceruri un adevărat război civil. Dumnezeu trebuie 
atunci să-l alunge, împreună cu cei împinşi la răzvrătire, care formează o 
treime din îngerii celesti. Aceştia sînt alcătuiți din corp, suflet si spirit: 
corpurile şi spiritele lor vor rămîne în ceruri, numai sufletele cad şi sînt 
intemnitate de Lucifer în trupuri omeneşti. Ca urmare, omul va fi în posesia 
unui suflet angelic, dar spiritul l-a primit de la Diavol. Cristos, se spune, a 
coborit pentru a salva sufletele ingeresti. Vesmintele, coroanele şi tronurile 
îi aşteaptă pe vechii lor posesori în ceruri. Căci la capătul a numeroase 
transmigratii, un suflet pocăit poate să-şi recistige spiritul şi invelisul celest. 
Salvo Burci (Dollinger II, p. 58), mult mai precis, transmite un mit uşor 
diferit: cei doi creatori coeterni au fiecare o trinitate şi o lume proprie 
(habent ambo trinitatem et unusquisque habet suam creationem). Fiul 
Dumnezeului Întunericului s-a ridicat pînă la cer cu îngerii lui şi a pornit un 
război neînduplecat împotriva îngerilor bunului Dumnezeu. l-a sedus pe 
îngerii Domnului şi le-a luat pe urmă sufletele în lumea lui, unde „ele se 
încarnează din corp în corp, pînă ce ajung să cunoască adevărul” (vadunt 
incorporando se de corpore in corpore, dum veniunt ad cognoscendum 
veritatem). Îngerii au trup, suflet si spirit; trupurile corespunzătoare 
sufletelor căzute au rămas în cer, spiritele însă coboară în căutarea 
sufletelor, cînd le găsesc le vorbesc, iar sufletele răspund: „...îndată ce 
sufletul cunoaşte spiritul, el îşi aminteşte că a fost în cer şi că a păcătuit şi 
de atunci înainte începe să făptuiască binele (abandonind) păcatul pe care l- 
a comis”. Cristos, Fiul lui Dumnezeu, este un înger născut din Îngerul 
Maria: trupul lui era o fantasmă, el n-a suferit, n-a murit, n-a înviat. Lumea 
de aici de jos este Infernul, iar altul nu există. Cînd toate sufletele vor fi 
reajuns în lumea lui Dumnezeu şi îşi vor fi recuperat corpurile şi spiritele 
celeste, îngerii Răului le vor declara din nou război: exemplu destul de rar 
de „dualism dialectic” în cerc, care reîncepe de acolo de unde s-a terminat. 
Moneta da Cremona oferă cîteva precizări suplimentare. Coetern cu 
Dumnezeu, Diavolul a creat toate lucrurile vizibile, printre care şi astrele. El 
este divinitatea din VI pe care albigenzii o resping, cu excepţia celor 
şaisprezece profeti, a Psalmilor si a celor cinci cărţi ale lui Solomon. Unii 
dintre ei mai acceptă totuşi cărţile lui Iov şi Ezdra. 

Dumnezeu este creatorul unei impárátii incoruptibile, cu ceruri proprii, cu 
Soarele, Luna, stelele şi cele patru elemente ale ei. Oamenii cereşti se 
compun din trup, suflet şi spirit. Spiritul are un sălaş în afara trupului. 
Satan, „iconomul necredincios”, urcă la cer, îi seduce pe îngeri, suferă o 
înfrîngere din partea arhanghelului Mihail, este expulzat şi se reîntoarce în 
sfîrşit în regatul său, luînd cu sine a treia parte din îngeri (cf. Apoc. 12, 4), 
pe care-i închide în trupuri omeneşti. Isus vine în lume pentru a miîntui 


sufletele angelice care, la venirea lui, vor face penitentá in trup dupá ce vor 
primi impozitia míinilor - botezul spiritual. in momentul consolamentum- 
ului, fiecare suflet primeşte un spirit celest protector, numit Spiritus 
Paraclitum, spirit consolator care diferă de Spiritus Sanctum, expresie ce 
desemnează spiritul personal al fiecărui suflet-înger, si de Spiritus 
Principale, care este Sfîntul Spirit, a treia persoană a Trinității. Acest Sfînt 
Spirit şi Fiul lui Dumnezeu sînt creaturi divine, nu însă egale cu Dumnezeu 
(subordinationism). Maria este o fiinţă celestă, înzestrată, ca toate din 
specia ei, cu trup, suflet şi spirit celest. Isus este de asemenea o fiinţă 
celestă; el a fost realmente conceput şi născut sicut per fistulam de fiinţa 
celestă Maria. Isus suferă şi moare în trupul său celest şi învierea lui e 
adevărată. Pentru a-l fi doborit pe Diavol, Tatăl îi acordă în ceruri un loc la 
dreapta lui. Unii radicali cred că Judecata a şi avut loc. Miracolele lui 
Cristos nu sînt fizice, ci spirituale. Nu există înviere a cărnii, ci numai a 
corpului angelic. Albigenzii neagă liberul arbitru (de vreme ce Dumnezeu 
însuşi nu-l posedă, nu l-ar putea acorda creaturilor sale), crezind în 
preexistenta sufletelor (poporul lui Dumnezeu este antiquus, primordial, 
căci Dumnezeu nu creează noi suflete), nu acceptă sfintele taine, nici 
prestarea de jurámint, nu omoară, sînt vegetarieni. Ei cred că Profetii, care 
n-au fost răi, şi-au rostit profeţiile într-o altă lume. 

Cele mai complete informaţii despre catharii radicali provin însă de la 
Ranieri Sacconi, care distinge două şcoli: a lui Balasinanza, episcop de 
Verona, şi a lui Ioan de Lugio din Bergamo, filius major al celui dintii. 
Adepții lui Balasinanza cred în două principii coeterne, fiecare cu propria-i 
Trinitate (cea a lui Dumnezeu fiind subordinationistá), cu îngerii şi cu 
propria sa lume. Diavolul urcă în ceruri ca să se lupte cu Mihail şi cu îngerii 
Domnului; reuşesc să aducă în lumea lui a treia parte din aceşti îngeri, 
făcîndu-i prizonieri în corpuri de oameni şi de animale. Îngerii 
transmigrează din corp în corp, pînă la întoarcerea lor finală în lumea 
divină. Să observăm că, în spusele lui Sacconi, doctrina preexistentei 
sufletelor se îmbină cu o idee curentă din catharismul occitan (cf. infra): 
aceea că metensomatoza poate avea loc prin schimbarea regnului, un suflet 
uman fiind susceptibil de a se reîncarna în corpul unui animal (şi invers). 
Maria este un înger, trupul Mîntuitorului este imaterial, aparent: el n-a 
pătimit şi nu a murit (acelaşi fantaziasm bogomil). Nici miracolele nu sînt 
adevărate. Toţi Patriarhii şi loan Botezătorul au fost în slujba Diavolului, 
autor al VI cu excepţia cărţilor lui lov, a Psalmilor, a lui Solomon, a 
Înţelepciunii, a Ecleziastului şi a celor şaisprezece Profeti. 

„Ei propovăduiesc că lumea nu va avea sfirşit, că Judecata de Apoi a avut 
deja loc şi nu se va mai repeta, că Infernul, focul şi osînda veşnică sînt în 
această lume şi nicăieri în altă parte” (Moore, p. 139). 

Tot Ranieri Sacconi rămîne sursa noastră majoră de informaţii despre cel 
mai original ginditor al catharismului, Ioan de Lugio. Născut pe la 1180, 
acesta a fost întîi călugăr cistercian şi a devenit apoi filius major, poate 
chiar episcop al bisericii cathare din Desenzano (Borst, pp. 223-4 n. 5). În 


1939, A. Dondaine publica Liber de duobus principiis (Cartea celor două 
principii), o culegere ce cuprinde sapte tratate provenite din scoala lui Ioan 
de Lugio. Ín ciuda frumosului studiu filozofic pe care i l-a consacrat René 
Nelli (Philosophie, pp. 73-124), Liber... este evident de o calitate nesfirşit 
inferioară producţiei maestrului şi rămîne, pentru a-l cita pe Arno Borst, „un 
supărător imbroglio de repetiţii, de salturi neaşteptate de gindire” (ib., p. 
211); ,..autorul lui Liber... nu a fost nici într-un caz o inteligenţă 
independentă, o individualitate" (ib. p. 227). Documentul acesta, care 
ilustreazá polemica dintre A/banenses si Garattenses, cathari moderati din 
Concorezzo, ne va permite totusi sá distingem mai bine opozitia dintre 
dualismul radical al unora si pseudodualismul celorlalti. Pentru a analiza 
gindirea lui Ioan de Lugio, e mult mai oportun să ne adresăm informaţiilor 
lui Sacconi. 

Ioan de Lugio îşi insuseste dualismul celor două principii si argumentele 
sale trebuie să fi fost asemenea celor pe care ni le face cunoscute partea 
cea mai valoroasă din Liber..., tratatul De Libero arbitrio, deschis printr-un 
rechizitoriu nemilos al teodiceei non-dualiste. N-ar fi fost posibil să existe 
numai un principiu, afirmă Liber... repetind raţionamentul marcionit şi 
maniheist, deoarece „nu poate pom bun să facă roade rele, nici pom rău să 
facă roade bune” (Matei 7, 17-18). Şi, de asemenea, dacă i se rezervă lui 
Dumnezeu toate atributele pozitive (omniscienţă, omnipotenţă, sfinţenie, 
bunătate, dreptate), este imposibil să se construiască o teodicee coerentă: 
dacă el este toate acestea, atunci a ştiut că îngerii aveau să cadă; a voit 
aşadar să-i creeze imperfecti. Concluzia apare inevitabilă: „Atunci însă 
acest Dumnezeu, despre care am spus mai înainte cá este bun, sfint si 
drept... ar fi cauza supremă şi principiul oricărui rău” (după ed. Nelli, p. 
88). Şcoala din Desenzano înţelege să demonstreze că nu poate exista o 
teodicee coerentă care să fie non-dualistă, căci Dumnezeu sau este 
omniscient fără să fie bun, sau este bun fără să fie omniscient. 

Ioan de Lugio tratează în chip spiritual cele două creaţii separate: pentru el, 
Cel Viclean are multe nume, care-i sint totodată ipostaze. Cearta cu 
garattenzii îl face să repete mereu - ca şi pe elevul sáu care a compus 
Liber... - că factor şi creator sînt exact acelaşi lucru; nu-i adevărat că unul 
ar produce totul ex nihilo, iar celălalt plecind de la elemente preexistente. A 
crea înseamnă întotdeauna a folosi elemente preexistente. (Într-adevăr, 
catharii din Concorezzo susțineau că Diavolul nu-i creator, ci factor al lumii; 
Ioan de Lugio găseşte că diferenţa nu-i relevantă şi autorul lui Liber..., cum 
vom vedea în continuare, le reproşează adversarilor că sînt catolici şi nu 
cathari.) Lumea aceasta a fost plăsmuită, creată adică, de Tatăl Diavolului 
(Diavolul este Lucifer însuşi). lar bunul Dumnezeu posedă o altă lume, 
paralelă cu a noastră, invizibilă însă şi incoruptibilă. Şi în această lume 
există căsătorie, păcat trupesc şi adulter; oamenii de acolo au luat în 
căsătorie pe fiicele Diavolului şi au zămislit cu ele rasa Uriaşilor. Toate 
acestea sînt lucrul Diavolului, care este mai puternic decît creaturile lui 
Dumnezeu, şi se petrec fără voinţa sau ingáduinta celui din urmă. 


Un Compendium ad instructionem rudium, care face parte din Liber de 
duobus principiis, adaugă în plus unele informaţii. Dumnezeu a creat un cer 
şi un pămînt, intrebuintind altă materie decît „elementele mereu 
schimbătoare şi lipsite de rațiune” (ed. Nelli, p. 145), pămînt si cer populate 
de creaturi „înzestrate cu inteligenţă, capabile să înţeleagă şi să audă... Prin 
cer pămint si mare se înţeleg deci existente celestiale" (ib. p. 146). 
Dumnezeu nu este creatorul ,stihiilor slabe si sárace" (Gal. 4, 9) ale acestei 
lumi. „Există un alt creator sau factor care este principiul şi cauza morţii, a 
pierzaniei şi a oricărui rău...” (ed. Nelli, p. 147, cuvintele latine inserate de 
noi). Dumnezeu nu este atotputernic, căci nu are capacitatea de a face răul: 
e incapabil să se autodistrugă, după cum este şi incapabil să se dedubleze. I 
se spune „atotputernic” numai pentru că poate să săvirşească toate cele 
bune. Relele provin de la un principiu al Răului, altul decît Dumnezeu: acest 
principiu, Sathanas, „puterea întunericului” (Col. 1, 12-13; Luca 22, 53), 
este Puternic în nelegiuire (ib., p. 154). Răul, împărţit între Domni şi Printi, 
este coetern cu Dumnezeu: „Păcatul, pedepsele, frica şi greşeala, focul şi 
chinurile, lanţurile şi Diavolul însuşi nu au început şi nu vor avea sfîrşit. În 
fapt, fie că acestea sînt numele prin care se desemnează principiul răului 
suprem, fie că sînt doar numele prin care se desemnează efectele sale, ele 
stau oricum mărturie pentru existenţa unei cauze unice a răului, eternă, 
cvasi-eternă sau străveche, întrucît dacă efectul este etern, cvasi-etern sau 
străvechi, in mod necesar cauza trebuie să fie la fel” (ib., p. 160). 
Într-adevăr, potrivit lui Sacconi, loan de Lugio susţinea că tot ce există e 
privat de liber arbitru, mergind pînă la Dumnezeu însuşi, incapabil să-şi 
impună voinţa în faţa celei a Adversarului său şi nefiind, în consecinţă, nici 
omniscient, nici atotputernic. Există o singură creatură a bunului Dumnezeu 
nesupusă întinării Diavolului: Cristos. 

Bunul Dumnezeu a săvirşit în realitate tot ce i se atribuie în VT, a provocat 
potopul şi alte distrugeri pentru a pedepsi păcatul; acestea însă nu se 
petrec în lumea noastră, ci în cealaltă, în lumea sa. loan de Lugio acceptă 
Biblia în întregime si în adevărul ei integral, care însă se aplică lumii 
celeilalte. Şi tot în cealaltă lume s-a născut şi Cristos, a pătimit, a murit şi a 
înviat. 

În fine, ereziarhul afirmă că sufletele omeneşti trec dintr-un corp în altul şi 
că la sfîrşit vor fi salvate, teorie care trebuie probabil interpretată într-un 
sens origenist (v. infra). 

Din nefericire, numai după informaţiile ereziologilor este cu neputinţă de 
dedus care sînt raporturile dintre cele două lumi. loan de Lugio aparţine 
poate acelei fracțiuni a radicalilor care crede (cf. si Brevis summula, 
Wakefield-Evans, p. 356) că Infernul ar fi această lume de aici? Este foarte 
posibil: cînd aceşti cathari origenizanti afirmă că nu există nici Judecată, 
nici Infern, nici Purgatoriu (ib.), asta înseamnă că sîntem deja în Infern, că 
deja sîntem judecaţi. 

Înainte de a examina tipul de dualism al „radicalilor” italieni, este absolut 
necesar să trecem în revistă doctrina origenistă aşa cum circula ea la 


sfîrşitul secolului al IV-lea si începutul secolului al V-lea. Pe cînd 
catharismul monarhian nu reprezintă în fond decît o variantă a 
bogomilismului, catharismul radical este derivatia unui origenism uşor 
colorat de maniheism, care-şi însuşeşte etica bogomilă. Doctrina radicală a 
fost pregătită cu grijă în cercuri intelectuale care au cunoscut cu siguranţă 
bogomilismul. Ele au reinterpretat mitul bogomil după o cheie în primul 
rind maniheistă, apoi origenistă. Dar maniheismul lor se reduce la opoziţia 
celor două principii şi la o reminiscență, împrumutată de la vreun ereziolog 
(de exemplu, Augustin, De haer., 46), privitoare la fizionomia Prințului 
Întunericului. Dimpotrivă, origenismul tardiv formează baza doctrinei 
radicale în întregul ei, unde speculaţiile pur metafizice iau adesea forma 
unor mituri destul de bizare. Explicaţia lor devine posibilă numai în 
perspectiva origenismului. 


4. Origenism şi catharism radical 


Urme de origenism la cathari au fost puse în lumină de Marcel Dando 
(1967), iar ipoteza unei relaţii strinse între origenism şi catharism a fost 
acceptată de Jean Duvernoy, (Rel., pp. 295 sq.; 344 sq.). 

Nu este vorba, bineînţeles, despre doctrina originală a lui Origen, ci despre 
acea formă a origenismului probabil elaborată (şi practicată) de monahii din 
Egipt în secolele al IV-lea si al V-lea, care va face obiectul refutatiilor 
sistematice ale ereziologilor precum Epifaniu (Panarion, 64) şi fostul 
origenist Ieronim. Dosarul acestei discuţii a fost întocmit de Antoine 
Guillaumont în cartea sa despre Evagrie Ponticul (1962). 

Polemica lui Epifaniu se articulează după patru puncte majore. El le 
reproşează origeniştilor: 1. credinţa într-un trup al învierii care nu este 
identic trupului de carne; 2. faptul că sint subordinationisti; 3. afirmaţia „că 
sufletul uman preexistá, că aceste suflete preexistente ar fi îngeri şi puteri 
superioare, că ele au comis păcate şi, de aceea, au fost închise în acest trup 
pentru a fi pedepsite şi că Dumnezeu le-a trimis aici în lumea de jos în 
vederea unei pedepse, ca să suporte aici efectul unei judecăţi dintii” (Pan. 
64, 4, 5-6, trad. Guillaumont, p. 85); 4. faptul de a profesa doctrina 
platoniciană a trupului-mormiînt: venind de sus, sufletul (psyché) s-a „răcit” 
(epsychtai) atunci cînd a fost pus în „îmbrăcămintea de piele” (Gen. 3, 21), 
care figurează corpul terestru (Guillaumont, pp. 85-6). Jocul de cuvinte 
psyché-psychrón, care are în spate o întreagă istorie, a fost într-adevăr 
folosit de Origen însuşi (Peri Archón, II, 8, 3; cf. Crouzel, Anthropologie, p. 
43). După cum a arătat P.F. Beatrice, Origen, dimpotrivă, privea cu un fel 
de amuzament identificarea corpului terestru cu „îmbrăcămintea de piele” 
din Geneză (dermátinoi chitónes, tunicae pelliciae), identificare ce urcă pînă 
la Filon din Alexandria (Beatrice, pp. 448 sq.) - în vreme ce, în general, 
tradiţia ecleziastică dă expresiei în chestiune o exegeză alegorică (Augustin, 
De Genesi contra Manichaeos, Il 21, 32; Beatrice, p. 462). Părinţi ai bisericii 
respectabili, precum Ambrozie din Milano, identifică literalmente însă acele 


tunicae pelliciae cu trupul de carne (Ep. 49, 4; Beatrice, p. 460), conform 
acestei doctrine imputate lui Origen fără ca el s-o fi susţinut vreodată. 

Într-o scrisoare a lui Epitafiu din 394 (Guillaumont, pp. 87-9), un al cincilea 
repros se adaugă la cele menţionate: origenistii ar propovádui că „Diavolul 
va deveni din nou ceea ce-a fost, va reveni la vechea-i poziţie şi va urca din 
nou în Împărăţia cerurilor” (ib., p. 89). 

Într-un pamflet din 396 (Guillaumont, pp. 89-92), Ieronim găseşte opt 
capete de acuzare împotriva origenismului pe care-l cunoştea atit de bine: 
subordinationism, preexistenta sufletelor, iertarea finală a Diavolului, 
doctrina acelor tunicae pelliciae, trupul învierii şi trei alte puncte care încă 
nu figurau la Epitafiu: interpretarea alegorică a Paradisului, ideea că după 
ieşirea din Rai omul şi-a pierdut asemănarea cu Dumnezeu şi o ultimă acuză 
(a şaptea pe listă: Guillaumont, p. 90), importantă de cunoscut în întregime: 
„(Origenismul) crede că apele despre care Scriptura spune cá se află 
deasupra cerurilor ar fi puteri sfinte şi superioare, iar cele aflate pe pămînt 
şi sub pămînt - puteri opuse şi demonice.” Mai adaugă şi că, potrivit 
comunicării verbale a unui origenist, sufletul nu se numeşte suflet decît 
după incorporare: înainte a fost fie înger, fie demon (ib., p. 91). 

A noua doctrină origenistă incriminată de acelaşi Ieronim priveşte credinţa 
că „Soarele, Luna şi întreg corul stelelor sînt suflete raţionale, creaturi 
odinioară incorporale, supuse acum vanitátii, într-un soi de corpuri de foc 
pe care, în simplitatea şi ignoranta noastră, le numim luminători ai lumii; şi 
că ele vor fi eliberate de servitutea corupţiei pentru a se bucura de 
libertatea glorioasă a fiilor lui Dumnezeu” (rezumat în Guillaumont, pp. 93- 
4). 

Într-o scrisoare din 401 păstrată de Ieronim, Teofil, patriarhul Alexandriei, 
întîi simpatizant şi pe urmă duşman înverşunat şi persecutor al origeniştilor 
din deşert, oferă informaţii suplimentare despre trupul învierii şi 
imbogáteste lista greşelilor origeniste cu încă două capitole. Trupurile 
înviate nu sînt incoruptibile, ele rămîn tot „corporale”: numai după secole 
de corporalitate subtilă, fiinţa suferă o „a doua moarte”, care desăvirşeşte 
distrugerea substanţei corporale (ib., p. 98). În fine, cele două acuze noi se 
referă la doctrinele despre sfîrşitul domniei lui Cristos şi despre a doua lui 
crucificare: „Cristos va fi într-o zi crucificat din cauza demonilor şi a 
crimelor spirituale comise de fiinţele superioare.” 

Un al doisprezecelea argument de contestare doctrinală apare tot într-o 
scrisoare a lui Teofil, din 402: origeniştii susțineau că Dumnezeu nu-i 
atotputernic şi „nu a creat fiinţe rationale decît în măsura în care putea s-o 
facă” (Guillaumont, p. 101). Iar într-o scrisoare din 404, patriarhul adaugă 
faptul că origeniştii sînt encratiti: ei condamnă căsătoria si procreatia (ib.). 
Cite dintre aceste acuzaţii ale ereziologilor îşi găsesc confirmarea în opera 
celui mai important origenist de la finele secolului al IV-lea, Evagrie 
Ponticul? Majoritatea, crede Antoine  Guillaumont, excepţie făcînd 
subordinationismul si antisomatismul, căci pentru Evagrie trupul este, 
dimpotrivă, cel mai preţios instrument al mintuirii (ib., pp. 110-11). Ca de 


obicei, ereziologii au simplificat lucrurile. Mai mult încă: au trecut complet 
sub tăcere anumite puncte din doctrina lui Evagrie care vor avea o 
importanţă capitală la catharii radicali. Într-adevăr, Evagrie vorbeşte de 
pluralitatea „locurilor” sau a „lumilor”: „Există astfel o lume a îngerilor, o 
lume a oamenilor şi o lume a demonilor. Orice intelect decăzut sau suflet 
pus într-o lume este în acelaşi timp unit cu un corp; în alţi termeni, orice 
natură raţională căzută posedă un corp, îngerii ca şi oamenii sau demonii. 
Toate aceste corpuri sînt formate din patru elemente şi sînt aşadar, într-o 
măsură, materiale; ceea ce le deosebeşte unele de altele este doar proporţia 
variabilă a elementelor; aceasta este «calitatea» lor, care merge împreună 
cu o proporţie, şi ea variabilă, a celor trei părţi constitutive ale sufletului: 
«La îngeri predomină intelectul si focul; la oameni predomină 
concupiscenta şi pămîntul; la demoni, minia şi aerul» (Kephalaia gnostica I 
68)" (Guillaumont, p. 108). În afară de asta, „corpurile si lumile, adică 
universul vizibil si sensibil, au format obiectul unei a doua creatii, diferità 
de prima care, ea, a avut drept obiect doar intelectele, naturi pur 
inteligibile": ,pácatul creaturilor rationale este ceea ce l-a impins pe 
Dumnezeu să creeze lumea vizibilă şi... crearea corpurilor este legată de 
căderea sufletelor în cer”. Însă a doua creaţie, creaţia vizibilă, nu este rea: 
,...Dacà facerea corpurilor, a materiei şi a lumii vizibile este cu adevărat o 
urmare a căderii naturilor raţionale, nu-i vorba totuşi nicidecum de o 
consecinţă dezastruoasă şi deplorabilă. Dimpotrivă, a doua creaţie este 
opera aceluiaşi Dumnezeu care crease naturile raţionale cu singurul scop ca 
ele să se bucure de ştiinţa lui şi care, făcîndu-se «providenţă milostivá»..., a 
creat, după căderea lor, trupuri şi lumi pentru a le permite să urce din nou 
spre starea lor dintru început” (ib., p. 110). „Mai curînd decît o închisoare, 
un loc de pedeapsă sau un mormiînt, trupul este aşadar un instrument de 
eliberare si de mîntuire, voit printr-o inclinare providentialá şi binevoitoare 
a lui Dumnezeu.” Crearea trupurilor a fost precedată de o „judecată dintii”, 
care va fi urmată de multe altele; cea din urmă va însemna dispariţia 
definitivă a corporalitátii: cînd totul va fi supus lui Cristos, domnia acestuia 
va lua sfîrşit (ib., pp. 116-7). 

Ce trebuie să credem despre acest origenism care a fost anatemizat în 543 
şi 553, la al cincilea Conciliu ecumenic de la Constantinopole? La lista deja 
impresionantă de obiecţii ortodoxe pe care am văzut-o, nu se mai adaugă 
decît nişte detalii: se precizează, de exemplu, că trupul învierii va avea o 
formă sferică, precum androginul lui Platon (anatematisme V din 543 şi X 
din 553, la Guillaumont, pp. 141, 145). 

Nu am regăsit, în bogomilism şi în catharismul moderat derivat din el, decît 
puţine dintre principiile origeniste sau considerate astfel, in special 
subordinationismul (implicit la bogomili si devenit explicit la cathari, care 
meditează îndelung asupra textului /nterrogatio) si căderea sufletelor 
angelice în trupuri. În compensație, bogomilismul „ortodox” este 
traducianist, prevede bipartitia lumii cu plecare de la o singură creaţie, 
ignoră chestiunea capitală a corporalitátii îngerilor, nu inmulteste numărul 


judecátilor si nu neagà omnipotenta lui Dumnezeu. Putem trage concluzia 
cá nu există raport direct între origenism si bogomilismul bizantin, căci 
singura doctrină comună între bogomilism şi versiunea origenismului 
prezentată de ereziologi este cea a trupului-mormînt, „îmbrăcăminte de 
piele” care inveleste sufletul căzut. Ideea este atit de generală, ca să nu 
spunem banală, în toată tradiţia platonicianá, încît bogomilii nu aveau nici 
un motiv s-o caute într-un origenism de care în rest totul îi separă. 
Dimpotrivă, catharismul monarhian italian oscilează între fidelitatea faţă de 
traducianismul bogomilismului „ortodox” şi ideea origenistă (venită de la 
catharii radicali) a preexistentei sufletelor, care va sfirsi prin a se confunda 
cu metensomatoza. Alt mit monarhian care s-ar putea explica prin insistența 
origenismului în a afirma că astrele au o corporalitate provocată de păcat 
este mitul împreunării Soarelui cu Luna. Ideea acuplărilor este folclorică 
(cf. studiul nostru The Sun and the Moon), dar aceea că toate astrele sînt 
demoni n-ar putea proveni decit din interpretarea maniheizantă a 
origenismului, proprie catharilor radicali. Ereziologii totuşi indică prezenţa 
mitului numai la monarhieni. 

Analogiile între catharismul radical şi origenism sînt atît de impresionante, 
încît logic este să considerăm că primul este o deformare a celui de-al 
doilea. Nu se poate şti unde şi în ce condiţii s-a produs transformarea; ea 
trebuie însă fără îndoială atribuită unor cercuri rafinat intelectuale, în care 
trăia încă un origenism foarte asemănător celui condamnat de ereziologii 
secolelor al IV-lea şi al V-lea. Să remarcăm că ipoteza originii bizantine a 
metamorfozei găseşte mai multe argumente decît cea a originii sale latine şi 
că misterioasa biserică din Dragovita, de unde ar proveni învăţătura 
„albanezilor”, putea deja să fi întreprins acest amestec straniu de 
origenism, bogomilism şi maniheism care va fi doctrina catharilor radicali. 
De la origenism ei au împrumutat următoarele trăsături, adaptindu-le 
postulatului maniheist al celor două principii antagonice: 

- preexistenta sufletelor; 

- corporalitatea ingerilor; 

- dubla creatie si lumile paralele; 

- mai multe judecáti; 

- trupurile invierii; 

- negarea atotputerniciei - si deci a liberului arbitru - ale lui Dumnezeu. 

În fine, subordinationismul si căderea în trupuri sînt idei comune 
origeniştilor, catharilor monarhieni şi catharilor radicali. 


5. Catharismul occitan din secolul al XIV-lea 


Datorám zelului inchizitorial al lui Jacques Fournier (cca 1280-1342), 
instalat episcop la Pamiers pe 19 martie 1317, ales cardinal si transferat in 
1326 la Mirepoix, ales in fine papá la 26 decembrie 1334 sub numele de 
Bendict al XII-lea, informaţiile complete asupra învăţăturii ultimului perfect 
cathar din Sudul Franţei, Pierre Authié. 


Cultivat, notar la Aix-les-Thermes, Pierre Authié se trágea dintr-o ,familie 
buná de magistrati, cu clientelà ilustrá" (Duvernoy, Hist., p. 322). Pe la 
1295-96, Pierre si fratele sáu Guillaume „erau învăţaţi, ştiau dreptul, aveau 
soţii şi copii şi erau bogaţi” (Sibille, văduva lui Raimond Peyre d'Arques, în 
Duvernoy, Registre II, p. 566). „Într-o zi, Pierre, care citea o carte la el 
acasă în prezenţa lui Guillaume, îi dădu fratelui său să citească şi el ce scria 
în carte. Acesta citi puţin. Pierre îl întrebă: «Ei, ce spui, frate?» Răspunse 
Guillaume: «Mi se pare că ne-am pierdut sufletele.» Pierre zise: «Atunci să 
plecăm, frate, şi să încercăm să ne mintuim sufletele.» Acestea spuse, ei au 
lăsat tot ce aveau de făcut şi au plecat în Lombardia; iar acolo s-au făcut 
buni creştini şi au primit puterea de a-i face şi pe alţii buni creştini, 
indreptindu-le sufletele spre mîntuire” (ib., p. 567). 

Ceea ce propovăduia Pierre Authie se adresa unor oameni simpli, care se 
lasă convinşi de istoriile lui mitice, de altminteri pline de interes: „Între 
altele, el a spus că Tatăl ceresc, la început, făcuse toate spiritele şi sufletele 
în cer, iar spiritele şi sufletele acestea erau cu Tatăl ceresc. Pe urmă 
Diavolul a mers la poarta raiului, vrind să intre, dar n-a putut şi a rămas la 
poartă timp de o mie de ani. Apoi a intrat prin înşelăciune în rai, iar acolo a 
convins spiritele şi sufletele făcute de Tatăl ceresc că soarta lor nu era 
bună, pentru că erau supuse Tatălui, dar că, dacă vor voi să i se supună lui 
şi să-l urmeze în lumea lui, el le va da avutii, adică vii, cimpuri, aur şi argint, 
femei şi alte bunuri din lumea vizibilă de aici de jos” (ib., p. 569, text latin 
II, pp. 406-7). Promisiunea de a le da îngerilor „femei care or să le placă 
mult” (Fournier II, pp. 461-2) este înlocuită în altă parte de introducerea în 
paradis a unei femei „strălucit împodobite, pe care spiritele se grăbiră s-o 
urmeze” (Fournier IL, p. 34; Duvernoy, Rel, p. 70 n. 83). „Amăgiţi de 
vorbirea Diavolului, spiritele si sufletele din cer au mers după el, şi toti care 
l-au urmat au căzut din cer. Nouă zile şi nouă nopţi tot au căzut mereu, ca o 
ploaie deasă. Tatăl ceresc, vázindu-se aproape părăsit de spirite şi suflete, s- 
a ridicat atunci de pe tron şi a pus piciorul peste gaura pe unde cădeau ele. 
Şi le-a spus celor rămase că dacă vreunul s-o mai mişca, n-o să mai aibă 
pace şi odihnă. lar către cele care cădeau a spus: «Duceti-và, pentru 
moment şi per ja (pentru acum)!» Dacă ar fi spus: «de-acum înainte», nici 
unul din aceste spirite (sau suflete) n-ar fi putut să se mai mîntuiască şi să 
se mai întoarcă la cer. Dar spunînd «per ja», adică «pentru un timp», toate 
spiritele acelea vor reveni în cer...” (Duvernoy, Reg., p. 569). Toate spiritele 
se vor întoarce la cer înainte de sfîrşitul lumii. Spiritele căzute, care-şi pling 
soarta, sînt introduse de Diavol in „îmbrăcăminte” corporală: „...în aceste 
trupuri sufletele uită ce au avut în cer, şi nici nu vor să le mai părăsească. 
Trupurile acestea sînt numite «imbrácáminte»" (ib. p. 570). Sufletul 
transmigrează în mai multe corpuri, de oameni şi animale (urmează 
exemplul celebru al catharului care-şi aminteşte că a fost calul unui senior 
şi atunci găseşte potcoava pe care o pierduse între două pietre), dar după 
ce se încarnează într-un „bun creştin” se poate întoarce la cer (ib.). Pierre 
Authié profesează acelaşi fantaziasm al bogomililor: Cristos nu a fost 


niciodată ,adumbrit" de ceva atit de abject ca pintecele unei femei (ib., p. 
571). Conceptul de ,adumbrire" este astfel explicat de preotul din 
Montaillou (Fournier I, p. 230; Duvernoy, Rel., p. 84): „Aşa cum un om aflat 
intr-o bute este in umbra acesteia fárá a primi nimic de la ea, este numai 
conţinut înăuntru, Cristos a locuit în Fecioara Maria fără a lua nimic de la 
ea şi a fost numai în ea precum conţinutul în continátor." Explicaţia este 
rezonabilă, dar Pierre Authié merge mai departe, negînd chiar că Cristos ar 
putea fi „adumbrit”, în timp ce în primul caz „el «se adumbreşte» numai în 
Sfînta Maria, neprimind nimic de la ea” (Duvernoy, Joc.cit.). 

În rest, Pierre Authié refuză adorarea crucii si a imaginilor, botezul în „apa 
materială”, transsubstantierea, căsătoria, sărbătorile, învierea cărnii (Reg., 
pp. 572-3). În ce priveşte vegetarianismul, ştim că el se impune, pentru 
cathari, din două raţiuni distincte: una era moştenită de la bogomili, care 
interziceau incorporarea hranei provenite ex coitu; cealaltă, derivată dintr-o 
interpretare platonicizantă sau maniheizantă a origenismului, implica ideea 
metensomatozei şi în felul acesta posibilitatea ca acela care mănîncă fereza, 
„hrană de animale feroce”, să ingereze carnea propriilor săi părinţi 
(Duvernoy, Rel, p. 173). Peştii totuşi nu sint incluşi între alimentele 
interzise, din pricini diferite: sînt generati de apă, fără acuplare; nu au spirit 
(sînge); sînt marcați de caractere respingátoare, /egeza, ca şi reptilele si 
nevertebratele, de aceea spiritele nu se încarnează în aceste animale (ib., p. 
192; cf. Fournier II, p. 108). Două explicaţii se regăsesc la inchizitorul 
Bernard Gui (Manuel, p. 18): „În nici un mod ei n-ar face să piară (nullo 
modo occiderent) vreun animal sau vreo zburătoare, deoarece ei spun şi 
cred că spiritele care se retrag din oamenii neinitiati în secta şi ordinul lor 
prin impozitia miinilor, înfăptuită după rituri, se refugiază în animalele 
lipsite de rațiune şi chiar în păsări şi trec dintr-un corp în altul.” Si a doua 
pricină: ei „niciodată nu mănîncă, nici măcar nu ating carne, nici brînză sau 
ouă, nici altă fiinţă născută din carne pe calea generaţiei sau a coitului, per 
viam generationis seu cohitus". Cele trei principii negative inamovibile ale 
perfectilor cathari pot fi astfel exprimate într-o formulă succintă: in nullo 
casu jurant, nullo modo occiderent, non tangunt aliquam mulierem (ib.). 
Arnaud Teisseyre de Lordat (Reg., p. 603), soţul Guillemettei, fiica lui Pierre 
Authié, îşi aminteşte că acesta cunoştea, cu trei ani încă înainte de a pleca 
în Lombardia, interpretarea radicală a Prologului la Evanghelia lui Ioan: „El 
m-a întrebat: «Ştii ce înseamnă Toate prin El s-au făcut; şi fără El nimic [nu] 
s-a făcut»?” Si a explicat jocul de cuvinte prin vechea interpretare cathară 
care, după cum afirmă René Nelli, substantivează adverbul nihil: fără El 
neantul s-a făcut, lumea vizibilă. „Pierre îmi spuse că înţelesul pasajului era 
«fără El s-a făcut nimicul», adică «toate lucrurile au fost făcute fără El»." 
Exegeza era veche. Pentru prima dată, o găsim la un autor combătut de 
Durand de Huesca, „vechi valdez, convertit în cursul unei discuţii în 
contradictoriu ţinute la Pamiers, în 1207, între discipolii lui Valdes şi 
episcopul Diego d'Osma, probabil însoţit de vicepriorul Dominic Guzmân 
(Thouzellier, Une Somme, p. 31). Summa lui Durand, reluînd tema unei 


lucrári anterioare (Liber Antiheresis, 2), a fost scrisá in 1222-23 si supusá 
Curiei in 1224. Autorul cathar discutat de Durand - probabil Barthélemy din 
Carcassonne - afirmă: „loan a spus in Evanghelie: toate lucrurile au fost 
făcute de el şi fără el s-a făcut nihil (ib., p. 209; cf. Nelli, Philosophie, pp. 
17, 34 n. 8), adicá lumea vizibilá. Ceva mai tirziu, Salvo Burci le atribuia 
aceeaşi exegeză ,albanezilor" (Dóllinger II, p. 59). 

jacques Authié, fiul lui Pierre, „era cultivat, iar depozitiile îl arată cufundat 
în cărţi sau «predicînd ca un inger»" (Duvernoy, Hist., p. 324). Pierre Maury 
din Montaillou auzise de la el aceeasi versiune a mitului cáderii ingerilor pe 
care o povestea şi tatăl sáu. Jacques istorisea cu mai mult har si intirzia mai 
mult asupra ,tunicilor, adicá a trupurilor din pámintul uitárii" (Ps. 136, 4: 
„pămînt străin”; Reg., p. 931): „Părintele sfint spuse spiritelor căzute: «O să 
aveţi voi tunici întoarse, de diverse feluri, căci o să mergeţi dintr-o tunică 
într-alta, pînă ce vă veţi întoarce la loc în tunica unde să fiţi în dreptate şi 
adevăr, în care să puteţi fi salvati»" (ib., p. 930). 

Învățătura lui Pierre şi Jacques Authié, atît cît a putut fi reconstituită după 
mărturiile unor oameni cărora nu trebuie să le fi încredinţat ei prea multe, 
nu are nimic dintr-un dualism radical, ca să nu mai spunem că se află 
departe de subtilitátile origenizante şi de măreţia întunecată ale lui Ioan de 
Lugio. Cei doi nu sînt de altminteri moştenitorii albigenzilor, ci ai unei 
biserici din Lombardia de la sfîrşitul secolului al XIII-lea, în care îi 
recunoaştem uşor pe „sclavini” sau „francezi”, pe discipolii lui Caloianus: 
într-un cuvînt, bagnolezii despre care vorbesc ereziologii tardivi. 

În general, doctrina profesată de cei doi Authié poate fi definită ca 
monarhiană, chiar dacă acest Dumnezeu care, cu piciorul, astupă gaura din 
cer pe unde-i fugeau îngerii îi dă o notă cam ridicolă. Auditorii celor doi nu 
excelau probabil în speculaţii asupra atotputerniciei sau a liberului arbitru 
divin. Fantaziasmul lui Nazarie este preferat realismului lui Didier; 
origenismul în formula populară a metensomatozei prevalează asupra 
traducianismului bogomil, iar „îmbrăcămintea de piele” se bucură de mare 
atenţie, ca şi mai înainte la toţi vechii cathari. În lungul său noviciat 
lombard (1296-99), Pierre Authié trebuie să fi uitat interpretarea Prologului 
la Evanghelia lui Ioan luată din catharismul radical, pe care, cu ani în urmă, 
i-o împărtăşea ginerelui său. 

A judeca întregul catharism după aceste basme care prefigurează deja 
epoca perfectului Guillaume Belibaste - ultimul din specia sa, dar cu 
siguranţă nu cel mai bun - este ca şi cum am încerca să reconstituim 
teologia creştină a lui Duns Scot după informaţiile date de un ţăran creştin 
din Languedoc care ar fi ascultat doar predicile duminicale ale preotului 
său. Pe de altă parte, nici şcolile monarhiene nu păcătuiesc prin exces de 
intelectualism; acesta pare să fie apanajul exclusiv al radicalilor. 


6. Dualismul cathar 


Al cincilea tratat din Liber de duobus principiis, culegerea de scrieri a 
bisericii  albigenzilor, se numeşte Contra  Garattenses, „Impotriva 


discipolilor lui Garattus", episcopul catharilor monarhieni din Concorezzo, 
adversarii permanenti ai radicalilor din Desenzano. „Aş vrea, acum - 
declară autorul anonim -, să aduc la cunoştinţa persoanelor luminate 
nebunia garattenzilor; deşi ei cred, ca şi alţii (adică Romanii), că nu există 
decît un singur creator preasfint, nu obosesc totuşi să predice, în toate 
ocaziile, că mai există încă un Dumnezeu: Dumnezeul rău, prinţ al acestei 
lumi, care, spun ei, a fost la început o creatură a Dumnezeului bun; dar pe 
urmă a corupt cele patru elemente produse de adevăratul Dumnezeu şi din 
aceste elemente a alcătuit şi a constituit, la începutul lumii, bărbatul şi 
femeia şi toate celelalte corpuri vizibile, din care au ieşit toate creaturile ce 
se întind astăzi pe pămînt” (Nelli, p. 175). Dacă asta este erezia 
garattenzilor, se întreabă autorul (iar rezumatul dat de el este perfect 
corect), atunci ce diferenţă mai există între ei şi Romani? „Dacă este 
adevărat că Domnul, adevăratul Dumnezeu, a făcut la început bărbatul şi 
femeia, păsările şi animalele şi toate lucrurile vizibile, atunci de ce 
condamnaţi voi, în fiecare zi, lucrarea cărnii şi unirea bărbatului cu femeia, 
zicînd că este lucrarea Diavolului? De ce nu mîncaţi carne, ouă, brînză, 
toate cele create de excelentul vostru creator? Şi de ce îi condamnaţi atît de 
aspru pe cei care mănîncă din ele, dacă ginditi că există un singur creator, 
autor a toate cele ce sînt?” (ib. p. 179). Într-adevăr, garattenzii sînt 
surprinşi într-o contradicţie flagrantă: „Dacă este adevărat că Dumnezeul 
bun şi milostiv a creat şi făcut bărbatul şi femeia şi corpurile vizibile din 
lumea aceasta, atunci voi în fiecare zi respingeţi creaţia Domnului, 
adevăratului Dumnezeu” (ib. p. 180). Apare clar că locul dezacordului 
dintre radicali şi monarhieni este semnificaţia termenilor creator şi factor. 
Pentru monarhieni, Dumnezeu este creator a tot ce există, incluzind materia 
primordială, iar Diavolul este factor al lumii vizibile, cu ingáduinta lui 
Dumnezeu. În acest sens, albigenzii au perfectă dreptate cînd denunţă 
caracterul non-dualist al credinţei monarhienilor. La rîndul lor, radicalii 
afirmă că creator şi factor sînt perfect echivalenți: Răul acoperă amindouá 
sensurile în acelaşi timp, este creator şi factor în sensul precizat în De 
creatione (Nelli, p. 119): pentru că a organizat lucrurile acestei lumi (b., p. 
161), în timp ce Dumnezeu este creator si factor al altei lumi, paralele (ib., 
p. 162). Se înţelege greu ce ar fi putut ei organiza, de vreme ce nu exista 
nimic în afara lor. Dar nu logica radicalilor este aici în joc: ceea ce trebuie 
examinat este acuzaţia teribilă lansată contra catharilor din Concorezzo - că 
ei adoptă principii etice derivate din dualism (encratism, vegetarianism 
etc.), cînd în realitate nu sînt dualişti. Albigenzii pretind că adversarii lor au 
de fapt credinţe pseudodualiste. 

Dacă am ajuns deja la concluzia că bogomilismul este un pseudodualism, de 
vreme ce nu atribuie Diavolului nici un rol în creația lumii, cu mai multă 
îndreptăţire încă trebuie să subliniem caracterul non-dualist al doctrinei 
catharilor monarhieni, care insistă mereu, explicit, asupra faptului că 
lucrarea Diavolului se petrece cu íngáduinta lui Dumnezeu. Definiţia 
comună a ereticului pare să se potrivească de minune în acest caz: ereticul 


nu-i decît un cirtitor (maugréant), nu este un necredincios (mécréant) 
(Grundmann, Oportet et haereses, p. 30). Dar, pentru că celelalte trăsături 
ale catharismului moderat - encratism, vegetarianism, antinomism faţă de 
dogmele, tainele, normele si practicile Bisericii etc. - nu pot fi intilnite într-o 
asemenea concentrare decît in religiile dualiste, apare potrivit să-i 
considerăm pe  garattenzi pseudodualişti, confirmind astfel părerea 
adversarilor lor radicali. 

Mult mai greu de definit sînt aceştia din urmă. Este evident că baza 
doctrinei lor o formează origenismul. René Nelli crede că poate deduce 
frecventarea asiduă a scrierilor lui Augustin din folosirea anumitor 
concepte, ca nihil (Philosophie, pp. 58-62). La rîndul sáu, Jean Duvernoy 
confirmá folosirea lui Augustin, mai ales pentru descrierea celor douá 
principii in maniheism; o asemenea descriere insá este mult prea generalá 
ca să poată dovedi cá ereticii îl citiserá pe Augustin. 

Pentru tot restul - eticá si practicà -, cele douà forme de catharism depind 
direct de bogomilism. Nu se poate spune dacă doctrina cathará radicală 
vine dintr-un bogomilism reformat de origenisti maniheizanti în teritoriu 
bizantin, sau dacă ea reprezintă o creaţie occidentală al cărei focar ar 
trebui plasat atunci fie în Sudul Franţei, fie în Italia. Dependenţa de o 
biserică balcanică şi credinţele paralele ale patarinilor bosniaci, raportate, e 
drept, la o epocă în care catharismul figura deja în toate manualele 
Inchiziției, constituie un argument favorabil pentru teza originii bizantine. 
Catharismul occitan de la începutul secolului al XIV-lea nu mai este radical; 
el depinde strîns de doctrina bisericii lombarde din Bagnolo (a 
„francezilor”), care este monarhiană. 

În ce priveşte exegeza inversă a VT, cele două religii cathare continuă să 
activeze posibilităţile inerente sistemului, pornind de la soluţii vechi, de 
regăsit în marcionism, în maniheism şi, fireşte, în bogomilism - izvorul şi 
modelul lor. Majoritatea catharilor îl identifică şi ei pe Dumnezeul VT cu 
Diavolul, potrivit opțiunii gnosticismului din faza „acută”, a maniheismului 
şi a bogomililor. Revoluționară este şcoala lui Ioan de Lugio, prin aceea cá 
ea acceptă realitatea ambelor Testamente, în altă lume decît cea de aici, o 
lume infinit superioară lumii noastre, care rămîne rea, fiind coruptibilă. Este 
dificil de decelat motivul exact pentru care loan de Lugio a recurs la 
această interpretare neaşteptată; el ar putea fi atribuit conştiinţei, perfect 
verosimile pentru secolul al XIII-lea, că în lumea de aici nu-şi mai găsesc loc 
acţiunile miraculoase descrise de Biblie. Ar fi totuşi arbitrar să-i atribuim 
ereziarhului sentimentul cu totul protestant al „tăcerii lui Dumnezeu”. 
Trebuie să ne mulţumim a observa cá acest gînditor cathar activează o 
posibilitate singulară din sistemul exegezei inverse, şi anume inversarea 
inversării. Biblia, potrivit lui, este absolut falsă pentru această lume (pol 
pozitiv al exegezei inverse), dar ea este în mod absolut şi literal adevărată 
pentru altă lume, dotată cu altă corporalitate, lume căreia povestirile din VI 
şi NT îi dau o descriere riguros exactă (pol negativ al exegezei inverse, 


negarea negatiei). Teza aceasta înseamnă contribuţia cea mai originală pe 
care catharismul o aduce sistemului. 

Capitolul XI 
Dualismele Occidentului: o analizà sincronicà 


I saw that One was animate 
Mankind inanimate fantasy. 


Yeats 


Un gangster vestit prin anii '30 folosea o metodă extrem de simplă cînd 
trebuia să ia o hotárire: dădea cu banul. Dacă ieşea cap răspunsul era „da”, 
dacă ieşea pajură, răspunsul era „nu”. O singură dată informaţia s-a dovedit 
greşită; asta l-a costat viaţa. 

O schemă cu patru soluţii (un pătrat) i-ar fi furnizat deja mai multe 
posibilităţi: +/-, -/+, +/+, -/-. Combinind două pătrate, ar fi obţinut 
şaisprezece posibilităţi. Combinind mai multe pătrate într-o secvenţă, 
numărul de posibilităţi ar fi crescut vertiginos. Ca să organizeze întîmplările 
unei singure zile, ar fi trebuit să dea cu banul de cîteva sute de ori. Viaţa, ca 
şi mitul, este domeniul alegerilor multiple. Şi, ca şi în viaţă, o alegere 
greşită în mit poate fi fatală. Asa a fost pentru nenumărați marcioniti, 
maniheeni, paulicieni şi cathari, a căror opţiune originală şi fundamentală 
semăna în totul cu metoda gangsterului, căci consta într-o alternativă 
simplă: un principiu sau două principii. Sau Răul provine din Bine şi atunci 
Binele nu-i chiar bun, iar Răul nu-i chiar rău; sau Binele şi Răul sînt 
despărțite, Binele-i bun, Răul - rău. În acest punct, pătratul îşi putea face 
apariţia, pentru a stabili că există de asemenea lucruri bune si rele în 
acelaşi timp, lucruri mai mult bune decît rele sau lucruri mai mult rele decît 
bune. 

Atita singe a curs pentru atit de puţin, şi pentru încă mai puţin continuă să 
curgă. Se moare şi se trăieşte într-un adevăr care nu-i decît unul din multe. 
Ce să credem însă despre „rădăcina existenţială”, despre ideea pe care toţi 
aceşti oameni şi-o făceau despre lume? Ea este în general atribuită unei 
situaţii de „criză”, economică, politică, religioasă sau de toate felurile la un 
loc, o „criză” cu majusculă. Oare au fost ei bolnavi, nevrotici, ca să 
surghiunească astfel lumea în sfera Răului sau cel puţin a amestecului? 

Cu siguranţă, sistemul nu-i inocent, iar bătălii se dau pe toate fronturile, 
pentru un simplu iota. De aici însă pînă la a stabili o legătură strinsá între 
un anumit „sentiment al lumii” şi activarea opțiunii „această lume este rea”, 
distanţa este uriaşă. Cei care gîndesc astfel nu sînt nici mai mult nici mai 
puţin în „criză” decît ceilalţi, nici mai mult nici mai puţin „bolnavi” sau 
„pesimişti”. Ei nu fac decît să gindească şi uneori gîndesc mai bine decît 
adversarii lor. 

Să revenim însă la alegerea iniţială între două principii sau pentru două 
principii. Nu există nici o opțiune înaintea acesteia, pentru simplul motiv că 
sistemul nu conţinea încă posibilitatea de a anula transcendenta: această 


inovaţie nu s-a prezentat spiritului european decît la finele secolului al 
XVIII-lea şi ei îi vom consacra ultimul capitol al cărţii de faţă. 

Lumea este creată. Ea poate fi creată, logic, de Bine, de Rău, de amindouá, 
de nici unul. Dacă un creationist de astăzi gîndeşte că lumea nu-i decît 
bună, păcătuieşte desigur prin exces de optimism. Trebuie să existe ceva 
care s-o degradeze, care să-i justifice starea actuală şi pe cea anterioară, 
pătrunsă de impermanentá, de suferinţă si de nelinişte: Diavolul este o 
necesitate a primei reflecţii asupra experienţei lumii. Si totuşi, dualiştii nu 
exclud nici una dintre cele patru ipoteze: pentru maniheeni, lumea a fost 
creată de Bine; pentru anumiţi gnostici, pentru paulicieni şi catharii radicali 
- de Rău; pentru bogomili şi catharii moderati, lumea a fost creată de Bine 
şi organizată de Rău, dar Răul depinde de Bine: aceste două curente nu sînt 
cu adevărat dualiste; pentru majoritatea gnosticilor si a marcionitilor, lumea 
a fost creată de un intermediar care nu-i nici bun, nici rău. În gnosticism, el 
se află în legătură şi cu Binele şi cu Răul, iar Răul derivă uneori din el, fiind, 
paradoxal, superior prin natură intermediarului însuşi. Pentru Marcion, 
Răul derivă tot din intermediar, dar raporturile dintre ei sînt încordate: Răul 
nu-i adversarul Binelui, ci al Demiurgului intermediar din care provine. 
Unde malum? Dacă se postulează două principii, Răul este unul din ele: nu 
are origine, nici început. Dacă se postulează un principiu, Răul trebuie să 
derive din Bine. Pentru a-l explica, este nevoie de un mit, de un Lucifer 
căzut, un Iblis, un Samael. Gnosticii recurg la două mituri, extrase dintr-un 
repertoriu dualist fără vîrstă. Nu mai reanalizăm variantele secventelor 
celor două mituri, cu diversele lor aranjamente (v. supra, cap. V, 8 18-19). 
Marcion, bogomilii şi catharii monarhieni se folosesc de mitul iudeo-creştin 
al lui Lucifer. Primul, care optase deja pentru o separare a lumilor şi a 
principiilor, transpune mitul arhanghelului căzut în lumea de jos; ceilalţi, 
dimpotrivă, îl formulează într-o modalitate aproape ortodoxă. 

În acest punct ajunse, toate dualismele şi pseudodualismele din Occident se 
găsesc în faţa unei alegeri simple, dar de bătaie lungă: trebuie să înfrunte 
mitul biblic al Genezei, şi îl supun unei interpretări libere, pornind de la 
premisele lor dualiste sau pseudodualiste. 


Respingerea VT, în totalitate sau în parte, ar fi fost oare posibilă înainte de 
apariţia creştinismului? Altfel spus, se poate gindi că ar fi existat pentru 
respingerea lui raţiuni anterioare distinctiei pauliciene a celor două 
regimuri, sub lege şi sub gratia? Astfel de raţiuni, după cum am demonstrat 
în alt loc, par să fi existat într-un iudaism fundamentalist ortodox, înşelat în 
aşteptările sale teologico-politice după căderea Templului, în 70 p.C. Cu 
certitudine, Pavel radicalizează termenii problemei, în aşa fel încît ar fi de 
negîndit ca un număr de consecinţe să nu se producă, dat fiind că aici se 
găsesc premisele sistemului şi că sistemul, o dată ce s-a pus în mişcare, 
tinde să-şi activeze toate posibilităţile. 


Cu ce trebuie asociat VT? Cu Binele, cu Rául, cu amindouá, cu nici unul. 
Aici pseudodualistii se îndepărtează de ortodocşi, neatribuind în totalitate 
VT Binelui. Numai acei intelectuali origenizanti, catharii radicali din 
Desenzano, vor accepta realitatea VT pentru o lume creată de Bine, o lume 
care totuşi, fiind fizică, n-ar avea cum să fie bună. În opoziţie, o parte a 
gnosticilor, maniheenii, paulicienii, bogomilii şi catharii monarhieni atribuie 
VT Răului, în întregime sau în parte. Pentru numeroşi gnostici şi pentru 
Marcion, el ţine de intermediar, care nu este nici bun, nici rău. În orice caz, 
chiar dacă i se acceptă adevărul istoric integral, VT caracterizează un regim 
al lumii care nu mai este valabil: poate fi folosit ca un exemplu pentru a 
arăta negativitatea acelui regim. (Să mai amintim în acest punct că Harnack 
era un evanghelic militant şi că lucrarea sa despre Marcion formula un 
reproş direct la adresa lui Luther pentru a nu fi avut fericita inspiraţie să se 
debaraseze de textul veterotestamentar înainte de institutionalizarea 
Reformei.) 

Exegeza inversá a VT se organizeazá intr-un sistem care are tendinta sá se 
reproducă pînă la epuizarea posibilităţilor sale. Aici cercetarea devine 
fascinantă, căci dualiştii şi pseudodualiştii noştri operează acum pe un 
material mitic preexistent, activind soluţii şi reasezindu-i secvențele în 
configurații mereu noi. Ei nu i-au compus toate variantele posibile (ar fi 
interesant de examinat, alături de potentialitátile logice realizate, cele care 
ar fi putut să fie), dar şi-au făcut conştiincios datoria. 

Geneza nu contrazice pe nimeni. Ea vorbeşte despre un Dumnezeu creator 
al pămîntului si al cerului (ha-arets weha-shamayim), aflat în fata a două 
lucruri pe care nu le-a creat el: tóhu wa-bóhu şi apele primordiale învăluite 
în întuneric. Gnosticii monarhieni au reacţionat cu siguranţă într-un sens 
monist la această cosmogonie pe care o interpretau ca dualistă, atribuind 
creaţia materiei Sophiei sau Demiurgului. Duhul lui Dumnezeu, ruáh, se 
„poartă” deasupra apelor, Dumnezeu face Lumina care contrastează cu 
Întunericul, face firmamentul („tăria”) pentru a despărţi apele de sus de 
cele de jos, se iveşte uscatul, Dumnezeu îi porunceşte să „dea din sine” 
plantele, porunceste (prin Cuvint) să fie luminători, animale acvatice si 
zburătoare, apoi animalele pămîntului; se adresează sieşi (la plural: Gen. I, 
26), pentru a-l face pe om după chipul şi asemănarea lui, îl face sexuat şi 
stápin al lucrurilor create. Vázind că toate acestea sînt bune, Dumnezeu se 
odihneşte o zi. 

Învăţaţii care au colationat Biblia erau traditionalisti şi nu se gîndeau la 
vremurile rationaliste care aveau să vină. Capitolul 2 al Genezei, provenit 
din altă versiune, îl contrazice pe primul. Nu analizăm contradicţiile - ele au 
format, demult deja, obiectul unei critici necruțătoare din partea dualiştilor 
cu care ne-am ocupat. Secventele următoare sînt, in ordine: facerea lui 
Adam din tárina pămîntului, insufletirea lui prin „suflarea de viaţă” a lui 
Dumnezeu (2, 7), facerea grădinii orientale a Edenului, cu Arborele Vieţii şi 
Arborele Cunoaşterii (2, 8-9), ducerea lui Adam în Eden (2, 15), interdictul 
de a mînca din Arborele Cunoaşterii (2, 16-17), crearea femeii din coasta 


bărbatului adormit (2, 21-2), apariţia Sarpelui care-i explică Evei că dacă 
mănîncă din fructul oprit nu va muri (3, 4-5), Eva mîncînd si dindu-i şi lui 
Adam sá mánince (3, 6); rusinea lor de a se vedea sexuati si ascunderea lor 
de vederea lui Dumnezeu (3, 7-8); Dumnezeu care nu stie unde sint (3, 9), 
nici ce-au făcut (3, 11), blestemarea Sarpelui, a femeii si a bărbatului (3, 14- 
19), „îmbrăcămintea de piele” (3, 21) şi izgonirea din rai (3, 23-4). 

Să ne oprim o clipă asupra primelor secvenţe, uitind din nou 
contrasensurile care mişună în ele pentru ochii unui exeget din epoca 
elenistică-romană, care se aşteaptă ca Dumnezeul său să fie atotstiutor, 
atotputernic etc. (Iehova şi/sau Elohim nu sînt nici una, nici alta; pentru cei 
care au gîndit acest mit arhaic, problema nu se punea în aceiaşi termeni). 
Două interpretări la capitolul 1 al Genezei nu au nevoie de o inventivitate 
specială: că la început era Dumnezeu și ansamblul tóhu wa-bóhu-ape- 
întuneric; şi că Dumnezeu era multiplu (1, 26). Prima secvenţă impune 
totuşi să fie găsită o obirgie pentru apă si pentru celelalte elemente. Există 
trei soluţii posibile: 

1) Dumnezeu şi apa (sau întunericul) sînt principii (ofitii lui Irineu, sethienii 
lui Ipolit, maniheismul, catharismul radical); 

2) toate au fost făcute de Dumnezeu, dar Geneza a uitat s-o spună 
(ortodocşi, bogomili, cathari monarhieni); 

3) acest Dumnezeu nu este adevăratul Dumnezeu (toti dualiştii si 
pseudodualiştii Occidentului, cu excepţia lui loan de Lugio); prin urmare, i 
se poate atribui originea materiei primordiale şi a întunericului (gnostici). 
Pentru Marcion, materia primordială este un principiu, chiar dacă el nu 
vorbeşte explicit despre asta; paulicienii nu par să-şi pună problema. Prima 
soluţie este dualist-radicală; a doua nu este dualistă; a treia este dualist- 
moderată: ea acceptă un al doilea Dumnezeu, inferior, care poate fi autorul 
materiei şi al Răului, dar provine totuşi, într-un fel sau altul, din Dumnezeu 
Tatăl. 

Multiplicitatea lui Dumnezeu (Gen., 1, 26) este interpretabilă în mai multe 
feluri: 

1) este un plurale maiestatis fără nici un sens concret (ortodocşi); 

2) este o indicație că Dumnezeu a colaborat cu unul sau mai multi îngeri 
(posibilitate explorată de iudaism); 

3) Dumnezeu nu este Dumnezeu: 

a) este un înger printre alţii (prognostici); 

b) în acest episod, este Diavolul (anumiţi gnostici, maniheeni, bogomili, cathari); 

c) este Arhontele lumii vizibile, dar nu Diavolul (majoritatea gnosticilor, Marcion). Lucrează împreună 
cu alti arhonti la facerea omului (majoritatea gnosticilor). 

Numeroase opţiuni sînt de asemenea prezente în fiecare dintre secvențele 
succesive ale mitului. Cine, de exemplu, îi suflă în faţă lui Adam? Ar putea 
fi: 

1) făcătorul său; 

2) altcineva decit făcătorul; 

În primul caz, poate sufla în faţa lui Adam: 


1) ceva ce-i apartine; 

2) ceva ce nu-i aparţine. 

Apar patru combinări posibile: 

1) făcătorul îi suflă în faţă lui Adam ceva ce-i aparţine (ortodocşi, Marcion, 
maniheeni); 

2) făcătorul îi suflă în faţă lui Adam ceva ce nu-i aparţine (unii gnostici, un 
mit bogomil); 

3) cineva diferit de făcător îi suflă în faţă ceva ce-i aparţine (anumiţi 
gnostici, un mit bogomil); 

4) cineva diferit de făcător îi suflă în faţă ceva ce nu-i aparţine (anumiţi 
gnostici). 

Nu vom continua, evident, această analiză, enumerind posibilităţile 
conţinute în fiecare secvenţă. Dualiştii au arătat o inventivitate cu totul 
aparte cînd au avut de-a face cu episoade şi personaje precum Şarpele şi 
Cain. 

Procesul la care asistăm încearcă să explice mitul iudeo-creştin al creaţiei 
inversînd exegeza literală (sau alegorizantă, în situaţia în care povestirea 
evidenţiază contradicții insolubile) si activind liber alegeri multiple din 
fiecare secvenţă a fabulei de origine. 

Rezultatul acestui proces îl formează miturile dualismelor din Occident, 
care, din această perspectivă, sînt sincrone. Pentru că tendinţa lor este de a 
se reproduce la nesfirsit plecind de la un număr de principii simple, ele au 
reuşit să sfideze în diacronie persecuțiile, sabia şi rugul, ca să ajungă la 
manifestare. Semnele au trecut prin oameni, lăsînd în urmă victime. Lecţia 
dualismului nu a fost însă zadarnică: nimic din ceea ce obligă la gîndire nu 
este zadarnic, căci fisurează adevărurile acceptate. Or, în mecanismul 
generator al miturilor nu există vreun adevăr mai adevărat decit celelalte: 
„Mintea îşi este sieşi loc, într-însa poate face Rai din Iad şi Iad din Rai” 
(Milton). 


Capitolul XII 
Nihilism modern si gnosticism 


Wo keine Góter sind, walten Gespenster. 
Novalis 


1. Nasterea nihilismului 


Nu avem intentia sá rezumám dezbaterea in jurul nihilismului, concept care 
apare in 1799 si continuá sá fie mult folosit si in zilele noastre (cf. Th. Süss, 
Der Nihilismus bei F.H. Jacobi, in D. Arendt, pp. 65-78; Penzo, pp. 11 sq.; v. 
studiul nostru Gnostic Revenge, pp. 291 sq.). Va fi suficient sá incercám a 
preciza esenţa acestui „oaspete neliniştitor” care bate la usa civilizaţiei 
noastre în zorii erei moderne. Lui Nietzsche în primul rînd va trebui să ne 
adresăm pentru a elucida chestiunea „morţii lui Dumnezeu”. 

Nietzsche se face purtătorul de cuvînt al vremii sale proclamind cá 
transcendenta, care animă credinţa platonico-creştină si care a dominat 
cultura occidentală mai mult de două milenii, şi-a pierdut eficienţa; ea a 
încetat să mai fie o sursă de energie vitală şi de creativitate. Bineînţeles, 
aceasta implică şi eliberarea omului - numai că este vorba despre o 
„eliberare in neant", Befreiung in das Nichts (cf. L. Landgrebe, Zur 
Überwindung, p. 32). În această situaţie, există o singură alternativă: fie să 
acceptăm acest substitut edulcorat, acest Ersatz al transcendentei care este 
credinţa în rațiune (Vernunftglauben), care, neavînd justificare metafizică, 
nu are nici forţă reală (ib., p. 29); fie să considerăm nihilismul ca o putere 
activă şi să-i devenim instrumente. Atitudinea din urmă înseamnă, pentru 
Nietzsche, să construieşti dárimind - cum o dovedeşte un joc de cuvinte 
intraductibil: „man legt Hand an, man richtet zugrunde" (Wille zur Macht 
XV 152, ap. Landgrebe, p. 33; zugrunde richten este expresia obişnuită 
pentru ,a dárima"; dar verbul richten inseamná ,a construi": asadar, o 
construcţie care constă în distrugere). 

Martin Heidegger a consacrat un întreg eseu spusei lui Nietzsche: 
„Dumnezeu a murit” (Holzwege: Nietzsches Wort „Gott ist tot”), iar 
concluzia este următoarea: „Astfel, vorba «Dumnezeu a murit» înseamnă: 
lumea suprasensibilă este lipsită de forţă eficientă. Nu mai ráspindeste nici 
un fel de viaţă. Metafizica, adică pentru Nietzsche filozofia occidentală 
înţeleasă ca platonism, s-a sfîrşit. Nietzsche îşi înţelege filozofia ca pe o 
mişcare antimetafizicà, adică, pentru el, antiplatoniciană. (...) Dacă 
Dumnezeu, în calitate de Cauză suprasensibilă şi Scop al oricărei realităţi, a 
murit, dacă lumea suprasensibilă a ideilor şi-a pierdut forţa constringátoare 
şi mai ales forţa de redeşteptare şi de elevaţie, nu mai rămîne nimic căruia 
omul să i se poată conforma şi după care să-şi poată îndrepta paşii. De 
aceea... apare întrebarea: «Nu rátácim noi oare ca printr-un neant 
nesfirsit?» [La Gaya Scienza, af. 125, din 1882]. Astfel, formula «Dumnezeu 


a murit» constatà cá neantul incepe sá se intindá. Aici, neant vrea sá spuná: 
absenta unei lumi suprasensibile cu putere de constringere. Nihilismul este 
o mişcare istorială:, si nu părerea sau doctrina unei persoane sau a alteia. 
Nihilismul, «cel mai neliniştitor dintre oaspeţi», bate la uşă. (...) Nihilismul 
mişcă Istoria în felul unui proces fundamental abia recunoscut în destinul 
popoarelor occidentale. Nihilismul nu este aşadar un fenomen istoric 
printre altele, sau un curent spiritual care, în interiorul istoriei occidentale, 
s-ar infátisa alături de alte curente spirituale, cum ar fi creştinismul, 
umanismul ori iluminismul. Nihilismul, gîndit în esenţa lui, este mai curînd 
mişcarea fundamentală a Istoriei Occidentului. (...) Nihilismul este mişcarea 
universală a popoarelor pămîntului, inghitite în sfera de putere a Timpurilor 
Moderne. (..) Ceea ce mai înainte conditiona si determina, sub modul 
finalitátii si al másurii lucrurilor, esenta omului, si-a pierdut puterea 
absolută si imediată de eficienţă, această putere pretutindeni infailibil 
eficientă. Lumea suprasensibilă a finalitátilor si a măsurilor nu mai trezeşte 
şi nu mai suportă viaţa. Această lume a ajuns ea însăşi lipsită de viaţă: 
moartă. Cu siguranţă, credinţa creştină mai există pe ici-pe colo. Dar 
iubirea revărsată într-o astfel de lume nu mai este principiul eficient şi 
operant al celor ce se întîmplă acum. Temeiul suprasensibil al lumii 
suprasensibile, luat ca realitate eficientă a întregului real, a ajuns ireal. lată 
înţelesul metafizic al vorbei «Dumnezeu a murit», gindità metafizic” (pp. 
179-180, 209 trad. Brokmeier). 

Or, în perspectiva a ceea ce urmează, trebuie să observăm imediat că starea 
căreia pare să i se aplice, potrivit acestei definiţii, conceptul modern de 
nihilism, este inversul celei pe care am constatat-o în toate „dualismele 
Occidentului”. Este important să  precizăm acest lucru, întrucît 
interpretarea probabil cea mai influentă a gnosticismului tinde să facă din 
el, din pricina realului sau a pretinsului său anticosmism, echivalentul 
nihilismului modern (cf. lucrarea noastră Gnosticismo, pp. 119-29). 

Am văzut că o caracteristică principală a gnosticismului, împărtăşită de 
celelalte curente dualiste sau pseudodualiste, este afirmaţia extremă şi 
extremistă a transcendentei, în dauna lumii sensibile. Dacă este aceasta o 
formă de nihilism, atunci este vorba despre nihilismul metafizic cel mai 
puternic pe care-l va fi cunoscut vreodată istoria ideilor occidentale. 
Nihilismul modern se caracterizează tocmai prin trăsătura sa 
antimetafizică: sfera valorilor (metasistemul) este totalmente negată în 
favoarea lumii acesteia (sistemul), dar asta înseamnă că metasistemul care 
garanta sensul sistemului a încetat să mai funcţioneze şi că sistemul este 
de-acum înainte lipsit de orice valoare - este o Befreiung in das Nichts, o 
eliberare în neant care înlocuieşte transcendenta. 

Dacă nihilismul metafizic gnostic este, în substanţă, contrariul nihilismului 
modern, ele au totuşi ceva în comun: dărîmă aceeaşi transcendentá. Într- 
adevăr, pentru nihilismul modern, transcendenta este cea a Bibliei şi a 
„platonismului pentru popor” care-i creştinismul; pentru ,dualismele 
Occidentului”, aceasta este „falsa transcendentá" care trebuie demascată si 


distrusă. Situaţia se traduce într-o activitate anti-iudeo-creştină si într-o 
producţie antibiblică pe care nihilismul metafizic şi inversul lui, nihilismul 
antimetafizic, le au în comun. Prin urmare, la începuturile erei moderne, şi 
fără vreo legătură cu dualismele precedente, sistemul exegezei inverse a VT 
s-a reactivat şi continuă să se reproducă de parcă n-ar exista soluţie de 
continuitate între generaţiile romantice din secolul al XIX-lea şi dualiştii 
activi din secolul I pînă într-al XVI-lea. Ceea ce explică analogia 
impresionantă dintre anumite scenarii mitice produse de romantici şi 
mitologiile dualiste. În mod sincronic, s-ar spune că nihilismul modern 
porneşte de la o opţiune aflată la extrema opusă afirmării dualiste a sferei 
valorilor, pentru a ajunge la concluzii formal identice în ce priveşte cerința 
de a neantiza, de a anihila conceptul comun (iudeo-creştin) de valoare. 
Diferenţa stă în faptul că, în majoritatea manifestărilor dualismului, 
Dumnezeul iudeo-creştin nu-i decît un intermediar falacios între sistem şi 
metasistem, iar pentru nihilismul modern el este expresia directă a 
metasistemului, care merită să fie dárimat de vreme ce a încetat a mai fi 
garantul valorilor mundane. Altă analogie între nihilismul metafizic si 
opusul său apare în aceea că primul postulează, iar al doilea a descoperit - 
mai devreme sau mai tîrziu - că sistemul nu poate să aibă nici o valoare fără 
să existe ceva care să întemeieze valorile. Este experienţa existentialistà 
care, la Albert Camus în orice caz, se desfăşoară în mod conştient sub 
semnul gnosticismului: titlurile mai multor opere majore ale sale - Exilul si 
Împărăţia, Străinul, Căderea - nu sînt decît metafore gnostice folosite 
pentru a desemna aici o situaţie formal identică şi esențialmente inversă 
faţă de cea a gnosticului (cf. infra). 

Vom analiza în cele ce urmează, fără nici o pretenţie de exhaustivitate, 
expresiile exegezei inverse a Bibliei în nihilismul romantic, pentru a trece 
apoi la dezbaterea contemporană asupra gnozei. 


2. Tradiţia post-miltoniană 


Milton (1608-1674) este cel care inaugurează, cu Paradisul pierdut (1667), 
o întreagă tradiţie mitologică în marginea Bibliei, continuată de William 
Blake (1757-1827) şi, la începutul secolului al XIX-lea, de romanticii englezi. 
Nonconformist în viaţa socială şi în opiniile sale religioase - făcute publice 
abia la o sută cincizeci de ani după moartea sa -, Milton respectă totuşi 
riguros în poemul său limitele ortodoxiei şi, în ciuda măreției dramatice a 
figurii lui Satan, îl lasă mereu să fie Adversarul invidios al Dumnezeului 
atotputernic. Cît despre Adam şi Eva, ei păcătuiesc în buna tradiţie 
augustiniană, printr-un liber arbitru care nu este definit totuşi în termeni 
sexuali, pînă şi printre îngeri unirea sexuală fiind socotită dezirabilă. 
Scenariile mitice create de Blake sînt influențate, cum a demonstrat 
Kathleen Raine, de platonismul lui Thomas Taylor, de experienţa vizionară a 
lui Swedenborg şi de filozofia lui Berkeley (Raine, pp. 11 sq., 81-159 sq.). În 
prima Carte a lui Urizen, se recunoaşte o parafrază liberă a Genezei, 
combinată cu reminiscente de mitologie greacă într-o istorisire originală în 


care teribila fiintà primordialà Urizen joacá rolul creatorului biblic. Urizen a 
fost înaintea pămîntului si a morţii; stă undeva la Miazánoapte, in tárimuri 
„întunecate, umbroase, deşerte, solitare”. „Umbră de groază”, necunoscută, 
sterilă, închisă în ea însăşi, Urizen măsoară timpul şi spaţiul în „tenebrele 
sale de nouă ori desfăşurate” (Blake, The Complete Poems, p. 242). Arhitect 
al cosmosului, el reprezintă după Raine (pp. 74-5, 167-9) ipostaza divină a 
dispretului şi urii pe care i le trezesc autorului mecanicismul fără suflet al 
lui Newton şi senzualismul lui Locke; se identifică şi cu „tiranul moral al 
cărţilor profetice, care prin religia şi legile sale stápineste o lume ce a uitat 
veşnicia” (ib., p. 5). Creaţia este pusă sub semnul împuținării facultăţilor 
umane: Zilele Genezei nu sint altceva decît o cădere în şase etape (ib., pp. 
172-3): 


Şase zile mereu s-au micşorat plecînd 

Din ce erau, iar într-a şaptea se-odihniră 

Si binecuvíntará-a şaptea zi-n speranţa lor nelegiuită 
Si viața lor eternă o uitară (Urizen IX). 


Libertatea vizionară a autorului faţă de personajele scenariului nu permite 
desigur să se stabilească şiruri, chiar parţiale, de opţiuni activate într-o 
exegeză inversă a VI. Să ne limităm la constatarea cu totul generală că 
acest principiu rău, Urizen al poemului, este identificat cu Dumnezeul 
veterotestamentar. 

Traditiei post-miltoniene îi aparţine Prometeu descátusat (1818-1819) al lui 
Shelley, chiar dacă autorul îl preferă pe Prometeu lui Satan, ca unul ce „nu 
cunoaşte defectele ambitiei, invidiei, răzbunării si nici pe cel al dorinţei de 
mărire personală, ce fac să scadă interesul nostru pentru eroul Paradisului 
pierdut” (Shelley, p. 201). În loc să încerce recuperarea lui Satan - cum va 
face Byron cîţiva ani mai încolo -, Shelley alege să-l înlocuiască prin 
Prometeu. În cadrul schimbat se recunoaşte însă aceeaşi revoltă contra lui 
Iehova: Jupiter este o divinitate celestá, un tiran neînsemnat care nu face 
altceva decît să se joace cu fenomenele meteorologice. La drept vorbind, 
găsim în Shelley, la prima vedere, mai multe trăsături „gnostice” decît 
nihiliste: există o transcendenţă mai puternică decît Jupiter însuşi - 
Fatalitatea, Timpul, Norocul, Întîmplarea, Schimbarea, care se supun numai 
legii Iubirii. lar deasupra acestei forte care se va substitui inteligenţei 
ecosistemice incapabile să-şi împlinească rolul, se găseşte ecosistemul 
cosmic în întregul său, reprezentat de creatorul universal, 


Rege al sorilor si al stelelor, al Demonilor si al Zeilor, 
Al Dominatiilor eteree ce-n stápínire au 

Cuiburi elizeene, neschimbátoare, fericite, 

Dincolo de pustiul înstelat al cerului (ib., p. 255). 


Cînd despotismul lui Jupiter este înlocuit prin domnia iubirii şi a libertăţii, 
iar Hercule sfărimă lanţurile lui Prometeu, marea, binecuvîntata Republică 
a enonilor hiperceleşti, un fel de pleromă gnostică în jurul unui agnostos 
theos, îşi va arăta multumirea printr-un glas anonim (ib., p. 256). 

Scenariul lui Shelley prezintă un aspect „gnostic”: un tiran celest, ignorant 
şi neputincios, stăpineşte lumea oamenilor; pentru salvarea omenirii în 
suferinţă, un mîntuitor se sacrifică; o Republică de entităţi pure, superioară 
despotului, îşi declară satisfacția la detronarea lui; un nou regim al lumii, 
regimul prometean al iubirii şi al egalităţii, va veni după domnia arbitrară a 
lui Jupiter. Aici însă se opresc analogiile cu gnosticismul. Pentru Shelley, 
Pămîntul este un Titan si are o funcţie cu totul pozitivă; salvarea va fi 
perfect democratică (într-adevăr, idealul şi limbajul Revoluţiei franceze îl 
inspiră în mare măsură pe autor); nu-i vorba despre consubstantialitatea 
omului cu eonii transcendenti, aceştia nu intervin direct în luptele din 
ecosistemul terestru; în fine, principiul antropic nu este nici negat, nici 
afirmat: destinul umanităţii se joacă între tiranul din ceruri şi Titanul- 
mintuitor. Nu trebuie să conchidem grăbit cá optimism şi nihilism se exclud 
reciproc; dimpotrivă, entuziasmul lui Shelley şi cadrul perfect optimist al 
scenariului său nu contenesc de-a fi nihiliste, căci în ultimă instanţă avem 
de-a face cu  aneantizarea Dumnezeului biblic. lar acesta este 
reprezentantul  transcendentei  platonico-crestine care a constituit 
metasistemul civilizatiei occidentale, precedindu-i nasterea. Ín strigátele de 
bucurie ale eliberării se vestesc deja abisurile libertăţii. 

Cu Cain. Un mister (1821), Byron merge mai departe decît Shelley, reluînd 
cu îndrăzneală figura eroului miltonian, Satan-Lucifer. De astă dată, Satan 
nu mai este rebelul care vrea cu orice preţ să pîngărească opera divină. 
Cititorul însuşi trebuie să hotărască dacă Lucifer l-a înşelat pe Cain, aşa 
cum pare să sugereze finalul poemului sau dacă, dimpotrivă, i-a deschis 
ochii. Byron îşi suspendă judecata: nu ia nici partea Bibliei, nici pe cea a 
cainitilor lui Irineu (I 31, 1-2), care fac din Cain un personaj în întregime 
pozitiv. 

Este uimitor cît de mult seamănă, la suprafaţă, poemul byronian cu miturile 
gnostice. Inutil să mai subliniem că autorul nu era cîtuşi de puţin conştient 
de acest „anacronism”; el credea chiar că oferă o dimensiune epică teoriei 
catastrofelor periodice a lui Cuvier. Acesta, la rîndul său, „Napoleon al 
inteligenţei”, nu face altceva decît să dea o expresie ştiinţifică mitului 
distrugerilor periodice ale lumii, prezent în Politicul lui Platon. Celsus, 
Porfir şi Calcidius se folosiseră în voie de acest mit; din cîte ştim însă, el n-a 


fost niciodată utilizat de gnostici. (Este interesant să amintim aici că Rudolf 
Steiner era un admirator al lui Byron şi îi atribuia cunoştinţe esoterice. 
Steiner avea să combine formula universurilor succesive Byron-Cuvier cu 
ideea origenistă a „răcirii” Intelectelor, care devin suflete. Se poate spune 
că Platon este demitologizat de Cuvier, că Byron îl remitologizează pe 
Cuvier, iar Steiner la rîndul lui îl remitologizează pe Byron.) 

Byron a aplicat Bibliei o exegeză inversă, activind şi el opţiuni deja intilnite 
în tratatele gnostice. Principiul care explică răsturnarea perspectivei 
tradiţionale este legat de întrebarea unde malum? Într-adevăr, crede 
Lucifer-Byron, un Dumnezeu care a făcut sau a permis ca omul să fie 
muritor şi lumea - rea nu poate fi un Dumnezeu bun. Lucifer îi dezvăluie lui 
Cain că există altă putere în afară de Dumnezeu, iar aceasta este chiar 
Lucifer. Cain poate deveni nemuritor dacă acceptă să-l adore pe Lucifer în 
schimbul cunoaşterii pe care acesta este gata să i-o treacă (Lucifer = Pomul 
Cunoaşterii). Precum Ioan din Apocriful lui Ioan, Cain îşi chestioneazá 
maestrul, uneori întrebările fiind chiar identice: cine era Şarpele din 
grădina Edenului? Cain crede că era un spirit (Byron, The Poetical Works, p. 
450b), dar Lucifer îi dă răspunsul realist pe care l-am aflat deja în Mărturia 
adevărului: „Şarpele era Şarpele”, „The snake was the snake -/ No more 
and yet no less than those he tempted”, „nici mai mult şi nici mai puţin...” 
Revelația lui Lucifer are un aspect teoretic şi unul practic, constind într-o 
experienţă extatică. Spre a ajunge nemuritor, Cain trebuie să-şi transforme 
intelectul în aşa fel, încît să devină „el însuşi/ Şi centru-al lucrurilor 
dimprejur” („if the mind will be itself/ And centre of surrounding things": p. 
540b). Lucifer ii aratá apoi adevárata fatá a universului, alcátuit din lumi 
multiple, produse ratate ale aceluiaşi Dumnezeu: Cain află adevărul teribil 
că nu numai lumea de aici este rea, ci şi toate acele nenumărate lumi, chiar 
locuite de creaturi superioare omului, şi ele coruptibile şi sortite morţii (p. 
445a); ideea, o ştim, este de extracţie origenistă, chiar dacă Byron i-o 
atribuia lui Cuvier. Multiplicarea sistemelor provenite de la un creator 
nefericit transformă suferinţa în adevărata dimensiune a fiinţei. În esenţa ei, 
dezváluirea luciferiană este simplă: Dumnezeu însuşi fiind tiranic, el nu 
poate decît să se reproducă în creaturi imperfecte, rele, pe care va încerca 
neîncetat să le înşele, ascunzindu-le taina ultimă a universului - că viața în 
ea însăşi este nefericită. 

În ciuda analogiilor de suprafaţă cu scenarii mitice gnostice, poemul 
byronian vehiculează un înţeles opus atitudinii gnostice: omul devine el 
însuşi numai acceptind ideea decadentei unui sistem de valori care, văzute 
de departe, par bune, dar care de aproape se descoperă la fel de adînc 
nefericite pe cît este rezultatul (= lumea umană) căruia ele îi formează 
cauza eficientă. Intelectul (mind) nu este Intelectul platonician, ci Rațiunea 
Luminilor şi a Revoluţiei franceze, care devine „centru ei înseşi şi lucrurilor 
dimprejur”. Ne aflăm aici în prezenţa a ceea ce filozofii definesc drept 
„abisul credinţei în Ratiune", Abgrund des Vernunftglaubens (Landgrebe, p. 
29). 


3. Leopardi 


Marele poet din Recanti, Giacomo Leopardi (1798-1837), care, pe culmea 
disperárii, il ruga in 1833 pe artizanul lumii, Ahriman (Arimane), suprem 
,dáruitor al tuturor relelor”, să-i taie firul vieţii înainte de a atinge treizeci 
şi cinci de ani (Ad Arimane, Opere I, pp. 434-5), a deschis deja poarta către 
Abgrund. În concepţia sa, transcendenta nu mai ocupă nici un loc, nici ca 
principiu filozofic, nici ca mit literar. Divinitatea lui, numită o dată Ahriman, 
este supremă, imanentă şi în mod rational rea: ea nu poate fi înfrintă decit 
prin moarte. Avem de-a face cu o situaţie gnostică în răspăr: nu divinitatea 
(cea adevărată) este chemată să dea ajutor împotriva morţii, ci moartea 
trebuie să aducă salvarea împotriva singurei divinităţi a singurei lumi. Mai 
mult încă decît Abgrund des Vernunftglaubens, aici aflăm deja un nihilism 
activ. 

Operette morali ale lui Leopardi abundă in remarce privind nefericirea 
făpturii umane si precaritatea condiţiei sale. Acel Zibaldone di pensieri, un 
fel de jurnal filozofic de 4526 de pagini (3300 de pagini imprimate in editia 
F. Flora) ce acoperá o perioadá de douázeci de ani, ii oferá prilejul unor 
consideratiuni diverse si uneori contradictorii. Leopardi se întreabă dacă 
structura lumii şi prezenţa răului atît de adînc înrădăcinat în ea sînt 
compatibile cu ipoteza unei „cauze inteligente” aflate la originea totului 
(4284: II, 1080). Subiectul său predilect este meditaţia asupra sinuciderii, 
vederile lui în privinţa aceasta schimbindu-se după umori şi o dată cu 
trecerea timpului. De multe ori creştinismul este acuzat că a răspîndit o 
imagine nefericită a omului (105: I, pp. 131; 253-55; 248-50 etc.). Omul şi-a 
pierdut legătura cu natura, devenind o fiinţă acosmică (220: I, pp. 226 etc.). 
Cum a constatat C. Galimberti (Operette, pp. XXIX-XXX), fragmentul cel mai 
,gnostic" al lui Leopardi poartă data de 19-22 aprilie 1826 şi reprezintă o 
condamnare fără apel a acestei lumi rele (4174-77: II, pp. 1004-6): „Totul 
este rău. Asta înseamnă că tot ce este este rău; existenţa în ea însăşi e rea 
şi îndreptată spre rău. Nimic nu este bun, decît nefiinta..." 

Leopardi pare să discute cu detaşare această idee anti-leibniziană. El îşi 
imaginează pe cineva ostenindu-se să compună un fragment pseudoepigraf 
pe această temă, atribuindu-l vreunui filozof „din vechime” sau „indian”. 
Personal, spune, n-ar fi ostil acestei ipoteze: „Lucru sigur şi serios este că 
existenţa înseamnă un rău pentru toate părţile care compun universul.” 
Într-un fragment din 17 mai 1829 (4511: II, p. 1319), Leopardi discută 
problema divinitátii si a naturii, le identifică si trage concluzia cá răul 
apartine in mod esential Naturii lui Dumnezeu. 

Dar manifestul nihilist al lui Leopardi este proiectul imnului cátre Ahriman 
din 1833. Ahriman este Demiurgul şi Domnul singurei lumi care există, 
adorat de popoarele primitive si moderne sub numele de ,Dumnezeu", 
„Fatalitate” si „Natură”. Este o divinitate a cerului, un soi de Iehova 
manifestat prin furtuni şi calamitáti. Ordinea lui, care este ordinea acestei 
lumi, este rea căci se întemeiază pe agresiune şi viclesug, care izbindesc 


asupra sinceritàtii, a modestiei si a cinstei. Dumnezeul acesta al Răului a 
pus totusi in om un gráunte de plácere (Eros), repede preschimbat in 
torturá. Pe scurt, Ahriman este 


Rege al lucrurilor, fáuritor al lumii, misterioasá 
Ráutate, supremá putere si supremá 
Inteligentá, vesnic 

Dáruitor de rele si priciná a miscárii. 


Dorinţa formulată de Leopardi este paradoxală: „Nu ştiu să fi cerut cineva 
vreodată milă de la Ahriman, eu însă îţi cer să nu trec de-al şaptelea lustru. 
Am fost în viaţă profetul tău cel mai de seamă, apostolul religiei tale. 
Răsplăteşte-mă. Nu-ţi cer nimic din cele pe care oamenii le numesc bune: iti 
cer ceea ce oamenii iau drept cel mai mare rău, moartea.” 

C. Galimberti crede că poetul a fost direct influenţat de comportamente 
gnostice. Încă prin 1814-15, Leopardi, adevărat învăţat precoce, adunase 
Fragmenta Patrum Graecorum Saeculi Secundi et Veterum Auctorum de 
illis testimonia, unde vădea o bună cunoaştere a diverselor erezii gnostice 
(Galimberti, p. XXVIII n. 48). Îl citise pe Irineu în ediţia Massuet (1720). 
Ipoteza unor reminiscente de lectură nu e obligatorie: Leopardi însuşi avea 
o „conştiinţă nefericită”, pentru a relua formula lui Hegel. 


4. Romantismul francez 


„Romantismul a favorizat renaşterea literară a maniheismului, făcînd să 
predomine în marile sale epopei (La Chute d'un ange, La Légende des 
siecles) un dualism metafizic de care se pare că nici Lamartine, nici Victor 
Hugo nu erau prea conştienţi, acelaşi totuşi care învăluia în mod straniu 
cele mai însemnate teorii ale catharilor”, scrie René Nelli în 1953 
(Spiritualité, p. 213). În ce priveşte povestirea în versuri a lui Lamartine, pe 
care amestecul de eros, science-fiction şi sadism ar putea-o desemna ca 
precursoare pesimistă a romanului foileton, Rene Nelli avea în vedere 
probabil teoria bogomilo-cathară a sufletului angelic şi asemănarea cu totul 
relativă dintre endura cathară şi sfîrşitul eroului lamartinian. 

Singur finalul Căderii unui înger (publicat în 1838) conţine cîteva accente 
anticosmice. În rest, tempoul narativ este mult prea alert ca să permită 
consideratiuni filozofice. Cedar, îngerul căzut, naiv şi înzestrat cu o forţă 
fizică remarcabilă, se comportă ca un erou şi găseşte întotdeauna o cale de 
ieşire din fel de fel de situaţii periculoase. Cedar şi iubita sa, Daidha, 
vizitează numeroase societăţi omeneşti, întemeiate toate pe nedreptate şi 
pe reguli arbitrare. Daidha murind, disperarea provoacă îngerului încarnat 


o iluminare, el înţelege cá existenţa este rea în sine si se dă pradă focului ca 
un preot budist. 

Poemele din La Légende des siécles a lui Hugo (1859, completată în 1877, 
apoi pînă în 1885) cuprind doar cîteva legende dualiste populare, dar La Fin 
de Satan (ediţie postumă, 1886), elaborat între 1854-57, este o istorisire 
post-miltoniană originală pe care critica n-a omis s-o pună în legătură cu 
mitologia gnostică (cf. Gnostic Revenge, p. 303). În 1854, Hugo locuieşte la 
Jersey, face spiritism şi primeşte vizitele nocturne ale unei fantome 
credincioase, Doamna Albă (Iunie II, pp. 318-20). La echinocțiul de toamnă, 
la masa spiritelor va vorbi Moartea însăşi. Ea îi spune: „Dă viaţă operei tale 
de nălucă; fă-o completă, alcătuieşte-o din toate filtrele misterului; umple-o 
de oroare, de fulgere şi trásnete, de clocote; aruncă în ea broaste ríioase, 
şerpi, păianjeni, lilieci şi omizi, scorpioni, scolopendere, făpturile imunde, 
tiritoare, fiinţele blestemate, ginditoare, palide, hirsute etc." (ib., p. 336). La 
22 octombrie, moartea îi prezice că lucrarea lui fundamentală se va intitula 
Conseils à Dieu (ib., p. 337). La începutul lui 1855, în mai multe rînduri se 
manifestă Isus, lansindu-se într-o critică a creştinismului si insistind asupra 
absenței lui Dumnezeu. Pe 8 martie, Isus îi vorbeşte de iertare, iar poetul 
înscrie pe marginea notelor şedinţei: „Fac un poem intitulat Satan 
pardonné”, adáugind că-l începuse în martie 1854. Continuă Dieu si La Fin 
de Satan la Guernesey, unde nopţile îi sînt populate de prezenţe stranii. 
Cele două poeme poartă pecetea acestei perioade agitate (Gaudon, pp. 218- 
20, 351-2). 

La Fin de Satan se prezintă mai curînd ca o legendă dualistă populară decît 
ca o speculație gnosticizantă. Centrul de interes al poemului îl găsim în 
legătura de iubire şi ură dintre Dumnezeu şi Satan, arhanghelul căzut. 
Satan vrea să anihileze creaţia unui Dumnezeu evident lipsit de 
atotputernicie. Ar reuşi poate, dacă n-ar nutri pentru Dumnezeu o delicată, 
reală şi indestructibilă afecţiune şi dacă n-ar detesta el însuşi, din toată 
fiinta-i angelicá, tenebrele fetide în care este constrins să vietuiascá. Pe 
măsură ce este mai copleşit de scoriile propriei sale activităţi distructive, 
Satan işi sporeşte violenta contra lui însuşi. Cei doi luptători trebuie să 
ajungă la o înţelegere înainte ca opera divină să fie cu totul compromisá, iar 
Satan definitiv dezgustat de lumea lui deplorabilă. 

Personajul lui Hugo nu mai este Satan al lui Milton, dispune de puteri mai 
mari. Expulzat din cer, el cade vreme de 15000 de ani. Cuvintele lui - 
Moarte, Infern, Minti! - se incarneazá respectiv in Cain, Sodoma si Iuda, 
scuipatul i se preschimbá in Baraba. Ca sá se rázbune pe Dumnezeu, o face 
în primul rînd pe Isis-Lilith, anima mundi rea, prima femeie a lui Adam. Isis- 
Lilith ia in stápinire metalele si mineralele, iar cind Dumnezeu vrea sá 
distrugă lumea pentru a contracara urzelile vrájmasului, substanţele lui 
Lilith îl împiedică, rezistind la apă si la foc. Acţiunea lui Satan este si 
spirituală si fizică. De la el vin războaiele, nedreptátile, lipsa de libertate, 
puterea; el a făcut animalele hidoase şi nocive. Îl urmăreşte fără răgaz pe 
creator, pe propriul lui teren: „Lumea e un eşafod. Eu sînt călăul sumbru şi-l 


execut pe Zeu”, spune el, şi anunţă: „Dumnezeu va muri" (Fin, p. 903). La 
un moment dat, creaţia si contracreatia se află în echilibru: „Paradisul tàu e 
doar o cumpănă la ocna mea”, îi spune Satan lui Dumnezeu. „Ocna” e, 
fireşte, lumea. 

Dumnezeu cunoaşte însă nefericirea adîncă a lui Satan. Ca să nu fie silit să 
lase toată creaţia la voia lui, încearcă un gest de împăcare: o trimite la 
Satan pe propria-i fiică, îngerul Libertate, făcută de Dumnezeu dintr-o pană 
pierdută în cădere de arhanghel, cu o propunere onorabilă: pentru ca 
„Edenul să se-ntoarcă”, lumea urmează să fie întîi distrusă; în schimb, Satan 
va putea reurca la cer (ib., p. 930). Satan acceptă, Dumnezeu îl iartă si 
războiul cumplit încetează. 

Nu ne-am fi aşteptat ca Hugo să dorească nimicirea lumii. Este totuşi 
concluzia logică ce derivă din conţinutul pactului dintre Dumnezeu şi Satan. 


5. Un romantic român 


Romanticul român Mihai Eminescu (1850-1889), puternic influenţat de 
Schopenhauer şi de acea Indie pe care filozoful german şi admiratorii săi 
din Viena o dezvăluiseră Occidentului, a construit şi el, în poemele sale, 
scenarii care, perfect încadrate în sistemul nihilismului, prezintă cu miturile 
gnostice numai analogii de suprafaţă. 

Poemul Mureşanu (în versiunile din 1872 şi 1876) închide în sine o 
condamnare a Demiurgului, falsă divinitate lipsită de putere, care nu-i poate 
impresiona pe oameni decît prin vijelii şi tunete. Este un Dumnezeu egoist şi 
oamenii îi seamănă. Fericirea supremă ar echivala cu non-existenta in 
această lume rea. Dar Demiurgul este el însuşi supus legii metensomatozei, 
a reîncarnării în corpuri noi. El nu poate asigura totala extinctie a fiinţei. 
Omului îi rămîne ca soluţie numai să se alieze cu Adversarul, Satan, singura 
forţă cosmică în stare să aducă odihna prin moarte. Atitudinea lui Eminescu 
se apropie aici de cea a lui Leopardi. 

Un scenariu mitic mai complex cuprinde poemul Demonism din 1871, care 
oferă o viziune „primitivă” a lumii (cf. art. nostru Fantasmes, p. 428): 


O raclă mare-i lumea. Stele-s cuie 
Bătute-n ea şi soarele-i fereastra 
La temnita vieții... 


În centrul ei ideatic regăsim „critica” Demiurgului iudeo-crestin domnitor în 
ceruri, caracterizat prin frumusețe şi răutate, pe cînd Titanul Pămînt, aliat 
odinioară cu Adversarul şi „detunat”, lovit de trăsnetul Demiurgului, este 
urit, dar bun. Unitatea platoniciană a Frumosului şi a Binelui este ruptă, 
polaritátile esteticii şi eticii sînt inversate. Eminescu retrage proiecţiile din 


planul transcendentei pentru a le investi in ecosistemul terestru. Dacá 
lumea este rea, înseamnă cá Demiurgul e rău; in consecinţă, toti revoltatii 
împotriva ordinii sale sînt buni. Vrăjmaşul bun se numeşte aici Ormuz 
(Ohrmazd-Ahura Mazda); Pămîntul a participat la revolta lui, a recăzut, lovit 
şi a fost învelit în sicriul ceresc. Epifania naturii revelează însă mereu că 
Pámintul are o existenţă supranaturală: el este un înger. Numai ascultind 
mesajul de pace al naturii terestre poate omul să învingă în el însuşi 
egoismul demiurgic. Proiecţiile sint dezinvestite din transcendentà şi 
orientate asupra Pămîntului: iată o situaţie tipică pentru nihilismul modern. 


6. Gnosticismul ca model analog 


Filozofia, potrivit unei zise celebre, este o afacere germană de provincie. 
Dezbaterea modernă asupra gnozei încă n-a ieşit din această provincie 
unde, alături de concepte precum „secularizare” şi „nihilism”, continuă să 
agite spiritele. În fond, miza ei nu este chiar modestă: se pune în chestiune 
însuşi sensul istoriei. 

Prin convenţie, lucrarea Die christliche Gnosis oder die christliche 
Religionsphilosophie (Tubingen, 1835) a lui Ferdinand Christian Baur este 
considerată semnalul de deschidere a discuţiei filozofice asupra gnozei. În 
realitate, am putea urca pînă la Gottfried Arnold (1666-1714), a cărui operă 
Unparteiische Kirchen - und Ketzerhistorie (1699) l-a influenţat decisiv pe 
Goethe. 

Baur inaugurează în orice caz moda comparatiilor între gindirea modernă si 
vechiul gnosticism. Pentru el, Hegel ar fi moştenitorul gnozei valentiniene. 
În valentinism, spiritul absolut se află în vîrful piramidei, iar eonii sînt 
esențe in care spiritul se gîndeşte pe sine, negindu-se. Legătura care le 
asigură eonilor coerenţa în diversitate este iubirea. Toate acestea se 
regăsesc la Hegel: pentru el, echivalentul căderii Sophiei şi al creaţiei lumii 
inferioare este fractura „Împărăției Fiului Lumii”, cea care succedă 
„Împărăției Tatălui”, în „natură fizică” şi „spirit finit” (endlicher Geist). 
„Spiritul finit” la Hegel ar fi echivalentul acelei psyché valentiniene, care 
este rea. „Împărăţia Fiului Lumii” se va sfirsi prin „negarea negatiei": 
„procesul de reconciliere” (der Prozess der Versöhnung) prin care spiritul 
absolut se recunoaşte pe sine ca atare (Taubes, Eschatologie, pp. 159-61). 
Baur nu sesizează caracterul dualist şi uneori anticosmic al gnosticismului, 
pus în lumină abia cu o sută de ani mai tîrziu de către Hans Jonas (1934). 
Conceptul său de „gnoză” se aplică la fel de bine creştinismului si 
neoplatonismului. Nu intrăm în detalii asupra variațiilor considerabile ale 
acestui concept. Pentru Eugen Heinrich Schmitt (Die Gnosis. Grundlagen 
der Weltanschauung einer edleren Kultur, 1903-1907), gnoza este opusă 
simplei ,credinte" (p. 3), asa precum experienţa interioară se opune 
experienţei vulgare asociate în viziunea lui cu Biserica. Definiţia este 
creştină şi a fost formulată de Clement din Alexandria. Analiza lui Schmitt 
plonjează însă repede în arbitrar, cel mai mare gnostic modern fiind 
declarat... Tolstoi (p. 9)! 


Discutia cîştigă în coerenţă prin publicarea primului volum din Gnosis und 
spătantiker Geist (1934) de Hans Jonas. Aici se fixează, ca ,invarianti" ai 
gnosticismului, dualismul  anticosmic şi caracterul  ,de-volutiv" al 
gnosticismului: ruptură a ordinii şi cădere, iar nu evoluţie. Pentru Jonas, 
Hegel nu intră nicidecum în aceşti parametri. Cercetarea ne-a arătat (v. 
supra., cap. V) că spectrul manifestărilor gnostice nu permite o definire prin 
invarianti. Totuşi, este fundamental să se precizeze aceste „trăsături 
distinctive” în raport cu care devine posibilă definiţia însăşi. Pe de altă 
parte, ,devolutia" caracterizează într-adevăr sistemele gnostice, dar o 
întîlnim şi în alte locuri, la Origen şi Plotin, de exemplu. Ea este strîns 
legată de „schema alexandrină”, de multiplicarea treptelor intermediare 
dintre Dumnezeu şi lume; altminteri am putea spune că ideea devolutiei nu 
este străină de toată tradiţia platoniciană şi că varianta ei iudeo-creştină 
înseamnă pierderea condiţiei paradisiace din cauza păcatului originar. 
Cartea lui Jonas relansează în Germania interesul pentru gnoză, în vreme ce 
capodopera polemică a lui A. von Harnack, Marcion (1951), sensibilizase 
spiritele la tematicile dualiste. Al treilea eveniment îl constituie apariţia 
cărţii lui Karl Lowith, Von Hegel zu Nietzsche. Der Revolutionăre Bruch im 
Denken des 19. Jahrhunderts (1941). Cînd dezbaterea se va relua după 
război, ea va fi orientată după reperele fixate de cei trei mari autori. 
Eschatologia occidentală (Abendlândische Eschatologie, 1947) a lui Jacob 
Taubes lua în discuţie destinul popoarelor din Occident. La vremea aceea, 
Taubes era heideggerian. Or, pentru Heidegger, sensul fiinţei se manifestă 
ca fiintà-pentru-moarte (Sein zum Tode). Taubes transferă această 
propoziţie asupra istoriei: sensul istoriei se manifestă in eschaton, în 
sfîrşitul istoriei. „În eschaton, istoria îşi depăşeşte propriile-i limite şi îşi 
devine sieşi vizibilă” (p. 3). Autenticitatea istorială va aparţine aşadar acelor 
forte istorice care tind, dacă nu să accelereze, cel puţin să realizeze sfîrşitul 
istoriei printr-un proces de „revoluţie permanentă”. 

Taubes identifică mişcarea pozitivă a istoriei în tradiţia gnostico- 
apocaliptică (pp. 5-10), proprie poporului lui Israel. Acesta are în lume o 
situaţie singulară: subzistă în mod paradoxal ca „popor fără spaţiu”, pentru 
că este „poporul timpului”, timp a ceva ce nu este, dar va fi, timpul unui cer 
nou si al unui pămînt nou (ib., p. 12). De aceea Israel se înfăţişează ca „loc 
al revoluţiei”: „Locul istoric al apocalipticii revoluţionare este Israel" (ib., p. 
15). Taubes nu face nici o distincţie între literatura apocaliptică şi 
gnosticism; pentru a le defini pe amîndouă, se slujeşte de analiza lui Jonas - 
şi atit (ib., pp. 25-31). Atunci apare corect să spunem cá, pentru Taubes, 
gnosticismul reprezintă ideologia istorială a apocalipticii revoluţionare, 
căreia creştinismul îi este, de altfel, manifestare, căci Isus predică 
apropierea Împărăției cerurilor. Prin moartea şi învierea lui, lumea de aici 
este abolită, dar intirzie să dispară. Pavel dă o expresie gnostică acestui 
paradox: mintuirea pe dimensiunea orizontală a timpului este transpusă în 
mintuire pe dimensiunea verticală a fiinţei, în eliberarea din închisoarea 
lumii (ib., p. 71). Părinţii bisericii însă, începînd cu Origen, au optat pentru 


inautenticitate istorialá, condamnind chiliasmul (ib. pp. 75-6). Spiritul 
eschatologic se stinge în concepţia augustiniană a Bisericii, care reprezintă 
răsturnarea chiliasmului: Biserica este deja Împărăţia lui Cristos şi a 
Cerurilor (ib., p. 79). După Augustin, chiliasmul devine o afacere sectară 
(ib., p. 80), foarte serioasă de altminteri la Gioacchino da Fiore, a cărui 
interpretare a istoriei va fi dusă la ultimele ei consecinţe logice de Thomas 
Münzer - acesta vrea să realizeze ecclesia spiritualis pe pămînt şi justifică 
folosirea puterii de către cei buni (ib. p. 86). În inautenticitate recade 
secolul Luminilor, cel care restabileşte Biserica, o „Biserică a Raţiunii”. În 
vremea lui Hegel, valoarea critică a creştinismului, raţiunea lui de a fi, se 
consumase. După Taubes, acesta ar fi înţelesul „morţii lui Dumnezeu” 
constatate de Hegel în Glauben und Wissen din 1802. Hegel însuşi se 
plasează în tradiţia apocaliptică sectară, este un ioachimit. Dacă la 
Gioacchino da Fiore țelul mişcării dialectice a spiritului era plenitudo 
intellectus, la Hegel el va fi cunoaşterea absolută, das absolute Wissen. 
Dialectica devenirii nu-i nesfirşită, ea tinde spre acel eschaton unde îşi 
găseşte împlinirea: „Cînd spiritul atinge sfirşitul unde se dezvăluie în de- 
plina sa formă, istoria spiritului este îm-plinită” („Indem der Geist das Ende 
erreicht, darin er seine volle Gestalt offenbart, ist die Geschichte des 
Geistes voll-endet" - ib., p. 94). Hegel îşi concepe filozofia ca pe ultima 
posibilă: ea este fortăreaţa finală unde s-a „împlinit” istoria filozofiei. 
Taubes accentuează asupra momentului Reformei în revelarea forţelor 
istoriale. Pentru el, Munzer este un teocrat revoluţionar care, asemenea 
profeților din VT, urmăreşte să instaureze legea lui Dumnezeu pe pămînt 
prin violenţă şi subversiune. La rîndul lui, Luther este un marcionit 
moderat, uşurat să lase în grija statului laic acea blestemată parte din 
existenţă care cade sub Lege, pentru a se consacra în întregime edificării 
unei interioritáti creştine. Mai perspicace între cei doi ar fi fost Münzer, 
întrucît el prevede că sufletul, adică interioritatea, subiectivitatea, saturat 
de mierea rugăciunii şi a gratiei, copleşit, înecat, va sfirsi prin a nu mai 
exista: , Wer den bitteren Christum nicht will haben, wird sich am Honig 
totfressen”. Cine nu vrea să aibă de-a face cu partea amară a lui Cristos, va 
mînca atîta miere cá va muri. Metafora obsedantă a lui Luther, care refuza 
totuşi „partea amară” a lui Cristos, o formau excrementele solide; mierea - 
dar una care provoacă moartea prin supraabundentà - revine mereu sub 
pana lui Münzer. Din punctul de vedere al dezvoltării conştiinţei, Münzer va 
fi avut dreptate, căci subiectivitatea pe care se sprijină evanghelismul avea 
să se dovedească ceva tare precar şi, în curînd, la toate eforturile de a 
intilni divinitatea pe terenul interioritátii nu va mai răspunde decît tăcerea 
inspáimintátoare a lui Dumnezeu. 

O dată cu Hegel, locul autenticităţii istoriale se mută definitiv din religie în 
filozofie, aceasta preluînd funcţia revoluţionară a celei dintîi (ib., pp. 163-4). 
Reprezentanţii revoluţiei permanente sînt Marx şi Kierkegaard: „Marx 
distruge lumea burghezo-capitalistă, Kierkegaard lumea burghezo-creştină” 
(b. p. 167). Cînd Marx îşi publică Manifestul comunist, Apocalipsa 


societátii capitaliste pe ruinele cáreia se va inálta societatea fárá clase, 
Kierkegaard publicá un manifest anticomunist (Das Eine was nottut). Pentru 
Marx, 1848 a fost anul istorial cind ,starea a patra" si-a fácut intrarea in 
istorie. Pentru Kierkegaard, acest eveniment este semnul palpabil al 
îndepărtării de Dumnezeu: revoluţia nu trebuie să fie socială, ci religioasă, 
socialismul este culmea demonismului, Anticristul în persoană (ib., p. 190). 
Care dintre ei are dreptate? După Taubes, singura soluţie posibilă este 
coincidentia oppositorum, care va elimina contradictia între înăuntru şi 
afară, între ordinea exterioară şi cea interioară. Dar etapa aceasta nu va 
putea fi atinsă decît in eschaton; prin urmare, nu trebuie nicidecum pierdut 
din vedere că locul autenticităţii istoriale este revoluţia gnostică (ib., pp. 
192-3). 

Cartea patetică a lui Taubes provoacă o reacţie care se prelungeşte pînă în 
zilele noastre. Cel dintii, Eric Voegelin (The New Science of Politics, 1952), 
desi acceptá analiza lui Taubes, ii pune in discutie premisele si rezultatele 
(Voegelin nu-l citeazá decit o singurá datá pe Taubes; este insá evident cà 
se referá la el, polemic sau nu, in tot cursul lucrárii). 

Voegelin constată că creştinismul, care este o mişcare mesianică evreiască, 
posedă o „tensiune internă” provenită din intirzierea temporală a parusiei 
aşteptate: de vreme ce parusia nu s-a produs, Biserica preschimbă 
eschatologia istorică în eschatologie supranaturală. Aşteptarea parusiei nu 
dispare însă niciodată cu totul din viaţa comunităţilor creştine: acest 
element apocaliptic reprezintă fermentul anarhist, revoluţionar, care 
însoţeşte creştinismul în cursul întregii sale istorii (pp. 108-9). Gioacchino 
da Fiore, asa cum sînt de părere si Taubes şi Löwith (Meaning in History, 
pp. 145-59), a fost personajul cel mai important pentru reînnoirea 
sperantelor eschatologice. Concepţia lui Gioacchino se articulează, după 
comentariul lui Voegelin, în patru idei fundamentale (New Science, pp. 111- 
13): ideea istoriei lumii ca succesiune progresivă a trei faze, pe care o 
regăsim încă la Hegel, la Marx şi în simbolul nazist al celui de-al treilea 
Reich (al cărui ideolog a fost Moeller van den Bruck, autorul unei lucrări 
despre Dostoievski - Das dritte Reich, 1923); cea a marelui leader religios, 
Dux, de regăsit la Marx şi Hitler; ideea Profetului erei noi, confundat uneori 
cu leaderul; şi, în sfîrşit, ideea erei finale ca o comunitate de persoane 
autonome, în contact direct cu Sfîntul Duh, fără medierea tainelor şi 
harului. Este era în care Biserica îşi va înceta existenţa. În sumedenia de 
variatiuni pe acest subiect, cele mai marcante sînt Biserica puritaná a 
sfinţilor şi epoca marxistă a comunismului victorios. 

Voegelin dă numele de „gnoză” marelui curent apocaliptico-milenarist care 
însoţeşte încă de la origini creştinismul. Pentru el, ca şi pentru Taubes, 
gnoza este acel extraordinar ferment al istoriei care modelează figura 
actuală a Occidentului. Asemenea nihilismului la Heidegger, „gnosticismul” 
timpurilor moderne întruchipează pentru cei doi autori o forţă istorială 
fatală, care determină destinul popoarelor lumii antrenate în mişcarea 
occidentală. Dar pe cînd Taubes califică pozitiv această forţă şi se pronunţă 


în favoarea „revoluţiei permanente" ca să provoace neintirziat acea 
suspendare a istoriei care-i va institui sensul, Voegelin accentuează pe 
negativitatea radicală a „gnosticismului”, devenit în timpurile moderne din 
ce în ce mai vizibil şi mai tulburător. „Revoluţia gnostică” se produce în 
etape. Una a fost Reforma, văzută ca „invadare reuşită a instituţiilor 
occidentale de către mişcările gnostice” (ib. p. 134). Exemplul patent al 
invaziei îl formează puritanii englezi, care închideau gura oricărui opozant 
repetîndu-i cuvintele lui Ioan: „Noi sîntem de la Dumnezeu; oricine îl 
cunoaşte pe Dumnezeu ne înţelege” (ib. pp. 137-8). După Voegelin, 
puritanii reprezintă o mişcare anticreştină deghizată în ultracreştinism. 
Geniul camuflajului scriptural este însă Calvin: opera lui „poate fi 
considerată primul Coran gnostic pus la punct în mod deliberat” (prin 
Coran, Voegelin înţelege un digest care face inutil recursul la vreo 
cunoaştere anterioară). Calvin desávirseste ruptura în interiorul tradiţiei 
intelectuale occidentale. Alte rupturi, alte Coranuri: Enciclopedia lui 
Diderot şi d'Alembert, operele lui Auguste Comte şi Marx, „literatura 
patristică a leninism-stalinismului" (ib., p. 140). Caracterul coranic al 
tuturor acestor lucrări implică excluderea activă a tot ce ele îşi propun să 
înlocuiască. Deja nici Reforma nu functionase după legea argumentului si a 
persuasiunii. Adevărul ei era imuabil şi indiscutabil - ea este o societate 
totalitară (ib. p. 142). Totalitarismul înseamnă într-adevăr împlinirea 
căutării gnostice a unei teologii civile. Astăzi gnosticismul, imanentizare a 
eschatonului creştin, se manifestă în două forme distincte: marxismul, cea 
mai explicită şi mai grosolană, şi „occidentalizarea”, care implică nimicirea 
„adevărului sufletesc” şi disprețul pentru problema existenţei (ib., pp. 163- 
78). 

Ideile acestea sînt reluate de Voegelin într-un opuscul din 1959, 
Wissenschaft, Politik und Gnosis, care-şi propune să analizeze analogiile 
structurale dintre gnosticism şi filozofia modernă deja evidenţiate de F. 
Christian Baur. Ca şi Baur, Voegelin crede că procesul care, în gnosticism, 
poartă scinteia înstrăinată a spiritului de la locul exilului său pînă la locul 
plenitudinii ce-i este origine şi destinaţie, este echivalentul procesului prin 
care spiritul absolut hegelian se regăseşte în mod dialectic pe sine, pornind 
de la o situaţie de alienare (Entfremdung) şi, de asemenea, al procesului 
materialist-dialectic care face ca natura, alienată prin Dumnezeu şi prin 
proprietatea privată, să recupereze libertatea unei existente deplin 
omeneşti şi libertatea devenirii supraomului (Kierkegaard, Nietzsche) ca 
negare a omului (p. 17). Voegelin preia de la Heidegger termenul de 
„parusie” şi înţelege prin „parusism” „acea dispoziţie a spiritului în care 
eliberarea de răul temporal este aşteptată de la venirea fiinţei în toată 
plenitudinea ei, înţeleasă ca imanentă” (ib., p. 60). „Parusismul” cunoaşte, 
la Voegelin, două faze principale: în cea dintii, tinind pînă la Renastere, 
gnoza se manifestă în secte, cărora Biserica reuşeşte să le stăpinească 
elanul revoluţionar; în cea de-a doua, a timpurilor moderne, gnoza devine o 
Weltmacht, o putere mondială. 


Principala trăsătură a „parusismului” modern este uciderea lui Dumnezeu, 
„săvîrşită speculativ prin explicarea fiinţei divine ca operă a omului” (ib., p. 
66). Bineînţeles, reprezentanţii parusismului mondial sînt Hegel, Marx, 
Nietzsche şi - cel mai subtil dintre ei - Heidegger. 

Fie că „gnosticismul” modern este socotit, ca la Taubes, o mişcare pozitivă 
care trebuie să elibereze lumea de ea însăşi, fie că apare ca o Weltmacht 
negativă în curs de a nimici lumea, ca la Voegelin, în ambele procese i se 
atribuie lui Marx un rol determinant. Pentru a demonstra descendența 
,gnosticá" a lui Marx, Ernst Topitsch a părăsit terenul tipologiilor şi a trecut 
în istoria ideilor. Prin Hegel, Marx a ajuns să se inspire din tradiţiile 
,gnostice" ale „ideologiei germane", o „moştenire de familie” provenită de 
la teologia evanghelică (Marxismus, p. 262). Sumedenie de motive 
apocaliptico-gnostice isi croiserá drum piná in vremea lui Hegel prin 
intermediul Cabalei crestine. Un personaj-cheie in transmiterea acestor idei 
este pietistul Friedrich Christoph Oetinger (1702-1782), cunoscátor al 
cabalei luriene, admirator al lui Jakob Bóhme si elev al lui Johann Albrecht 
Bengel, care, la rindul lui, se inspira din teoriile lui Gioacchino da Fiore 
pentru a efectua calcule numerologice pe textul Apocalipsei lui Ioan. Aceste 
calcule îl făcuseră să fixeze sfîrşitul lumii în anul 1836 - numai cá 
aşteptările lui eschatologice au rămas fără răspuns. Sub influenţa lui 
Bengel, Oetinger a alcătuit proiectul unei Împărăţii  milenariste 
caracterizate prin egalitatea oamenilor, abolirea proprietăţii private, a 
puterii de stat şi a mediatizării prin valoarea de schimb. Este greu de ştiut 
în ce măsură îl va fi influenţat pe tînărul Hegel viziunea lui Oetinger. 
„Gnosticismul” hegelian se exprimă în primul rînd în teoria lui despre 
alienare (Entfremdung, Entàusserung): absolutul trebuie să se înstrăineze 
de el însuşi pentru a se cunoaşte, a se recunoaşte şi a se reuni cu sine. 
Filozofia hegeliană a istoriei ar fi o teodicee gnostică (ib., p. 283). Hegel în 
persoană pregăteşte terenul teoriei marxiste a muncii, atunci cînd afirmă că 
în procesul muncii lucrătorul se alienează (entáussert sich) într-un produs 
obiectiv care-i este străin. 

Topitsch recunoaşte mitul gnostic al căderii (Fal), al alienării 
(Entfremdung) şi al orbirii (Verblendung) omului înşelat de Demiurg mai 
întîi în mitul hegelian al alienării Ideii în raport cu ea însăşi (alienare care 
este totodată mistificare - Täuschung) şi apoi în mitul marxist al alienării 
omului prin religie şi al salvării sale prin exerciţiul „ştiinţei pozitive” 
(Entfremdung, pp. 300-320). Topitsch constată de asemenea că, în teoria 
marxistă, proletarii preiau rolul de electi gnostici, ca posesori ai secretului 
luptei de clasă, aşadar ai unei adevărate conştiinţe de clasă, în contrast cu 
conştiinţa „falsă”, „alienată” şi „ideologizată” a restului umanităţii. 

Tot în linia de gîndire a lui Voegelin şi Topitsch trebuie să-l aşezăm şi pe 
Luciano Pellicani (Z rivoluzionari di professione, 1975) care, în ciuda 
candorilor sale, are meritul de a fi adăugat o dimensiune nouă discuţiilor. 
Pellicani acceptă fără obiecţii istoria „gnosticilor” schitatá de Voegelin, de 
la puritanii englezi pînă la Karl Marx. Pentru el totuşi aceşti „gnostici” nu 


sînt nimic altceva decît intelectualii dezaxati din teoria sociologică a lui Karl 
Mannheim, autori ai tuturor marilor mistificári istorice, de la Revolutia 
puritaná pinà la Revolutia rusá, trecind prin Revolutia francezá si prin 
marxism. 

Potrivit lui Pellicani (şi lui Mannheim), intelectualii constituie o clasă 
aparte, situată între deţinătorii mijloacelor de producţie şi producătorii 
înşişi. Proletarizată de facto, această clasă, care deţine accesul la o „ştiinţă” 
în mare măsură inutilă, ridică totuşi pretenţia de a conduce societatea a 
cărei aristocrație spirituală o formează. 

Pentru Mannheim,  intelighentia alcătuieşte un grup fluctuant 
(freischwebend) care poate fie să susţină în mod voluntar interesele uneia 
dintre clasele aflate în luptă pentru putere, fie să-şi urmeze vocaţia 
„naturală”, care este de „a sluji interesele spirituale ale întregii umanitáti" 
(p. 14). Asemenea altor sociologi, Pellicani consideră intelectualitatea ca o 
clasă specifică în luptă pentru supremație. Clasa intelectuală este alienatá 
în sensul că societatea capitalistă o exclude de la exercitarea puterii, 
rezervată posesorilor de capital. Şi totuşi, intelectualul deţine o putere 
extraordinară, chiar dacă nu imediată: puterea ideilor (ib., p. 18). Acţiunea 
íntírziatá a acestei puteri îl face pe posesorul ei neputincios în imediat, 
nevrotic din cauza frustrărilor impuse de această situaţie. Din timp în timp 
însă, intelectualii ,gnostici" iau puterea, provocind marile momente de 
ruptură din istoria modernă: puritanismul englez, Thomas Münzer, iacobinii 
şi marxismul însuşi schimbă astfel cursul istoriei. 

Hegelianul romantic Marx se preschimbă în ideologul revoluţiei sociale 
citind, în 1842, Conspirația egalității a lui Filippo Buonarroti, adept al lui 
Babeuf, care vede în dictatura revoluţionară a filozofilor radicali singurul 
mijloc de a desfiinţa proprietatea particulară şi de a crea un „om nou, 
eliberat de mizeriile seculare” (ib., p. 56). În 1843, Marx părea să fi găsit 
deja formula mistificării sale geniale: el pune dictatura intelectualilor 
„gnostici” ca o condiţie necesară pentru a elimina cosmica nedreptate 
căreia proletariatul îi era victimă. Proletariatul va fi aşadar obiectul unei 
acţiuni de salvare petrecută fără de ştirea sa şi, cîteodată, chiar împotriva 
lui însuşi (ib., pp. 57 sq.). Partidul comunist şi Marx în special reprezintă 
chiar conştiinţa „cosmico-istorică” aptă să surprindă voinţa Weltgeist-ului, a 
Subiectului absolut, transcendental, al istoriei. În faţa simbolurilor 
Profetului masa ignarilor va trebui să tacă. Anarhiştii au subliniat primii 
caracterul mistificator al pretențiilor unei ,intelighentii declasate” de a 
asuma conducerea clasei muncitoare, folosind-o în felul acesta întru 
obţinerea Puterii (ib., pp. 69 sq.). Pretentiile acestea n-ar fi rezistat de altfel 
în faţa tentativelor realiste ale lui Edouard Bernstein şi ale altora de a 
atinge adevăratele obiective ale proletariatului industrial, dacă n-ar fi 
întîlnit în Rusia un teren exceptional de favorabil realizării lor. Doctrina 
leninistă este şi mai radical elitistă decît cea marxistă: intelectualii au 
dreptul să guverneze masele ignorante în virtutea superiorității lor culturale 
(ib., pp. 80-85). 


În marxism si în leninism se afirmă o figură care apăruse deja o dată cu 
Revolutia francezá: revolutionarul de profesie, ,activistul gnostic" care 
asigură Revoluţiei caracterul ei ,permanent". „În acest punct, intelectualul 
alienat s-a transformat în profet gnostic care vesteşte că el însuşi, prin forţe 
proprii şi datorită unei metode speculative privilegiate, a găsit calea 
eliberării oamenilor, cărora nu le mai rămîne decît să se increadá în 
directivele lui" (ib., p. 115). Acest profetism ecumenic se transformă în 
maniheism polemologic îndată ce toţi aceia care nu avuseseră inspiraţia să 
se lase conduşi de inteleptele indicaţii ale „gnosticilor” sint anatemizati de 
ei ca „duşmani” perverşi. „Minciună organică” (Max Scheler) şi nu invenţie 
voluntară, această obsesie de a salva lumea fără voia ei este semnul 
profundei cratomanii a intelectualului gnostic (ib., pp. 123-5). 

Mai mult decît Voegelin, Pellicani crede în continuitatea aproape directă 
dintre gnoză şi doctrina „revoluţiei permanente”, căci o explică pe aceasta 
ca pe un efect de secularizare a conceptelor religioase gnostice (ib., p. 133). 
Partidul revoluţionar este o Biserică gnostică (ib. pp. 177 sq.), morala 
gnostică este o formă de asceză intramundană (ib., pp. 203 sq.), strategia si 
tactica Revoluţiei sînt o cruciadă politică generală împotriva duşmanilor 
gnosticismului (ib, pp. 227 sq). În plan concret, această ,tiranie 
ideocraticá" impusă de revolutionarii profesionişti s-a transformat într-o 
„teocraţie a birocratilor si a managerilor” (ib., pp. 249 sq.). Se poate vorbi 
despre o evoluţie totalitară, care se afla deja înscrisă în premisele 
Revoluţiei, şi care marchează eşecul complet al „activităţilor gnostice” şi 
dispariţia raţiunii lor de a fi (ib., pp. 272-3). 


Pentru umilul istoric care se ocupă de gnosticism, atîta atenţie acordată 
obiectului său de studiu este măgulitoare. La drept vorbind, nici nu-şi crede 
ochilor cînd vede că lumea a fost de-acum invadată de gnosticii aceia care, 
neinsemnati numeric şi mereu persecutați, puteau cel mult spera să 
exercite oarece fascinatie intelectuală asupra cîtorva spirite eminente din 
vremea lor şi nimic mai mult. Într-adevăr, negarea inteligenţei ecosistemice 
şi a principiului antropic operată de ei, ca şi afirmaţia că omul le este 
superior propriilor lui creatori, constituiseră o provocare nemaiîntilnită 
pentru toate tradiţiile consacrate. Judecîndu-le după criteriile acestea, nu 
ştim dacă toate sistemele de idei incluse de Taubes, Voegelin, Topitsch şi 
ceilalţi în conceptul de „gnosticism” figurează de drept acolo. Marx, de 
exemplu, este un evoluționist îndrăzneţ şi gîndul unei „devoluţii” i-ar inspira 
probabil oroare. Pe deasupra, el este cum nu se poate mai antimetafizic, în 
vreme ce  gnosticii erau susţinătorii prin excelenţă ai metafizicii. 
Determinismul natural stabilit de Engels după o dialectică primitivă exaltă 
posibilităţile materiei de a crea inteligenţă (deci, materia nu-i numai „bună”, 
ea mai este şi inteleaptá fără să-şi dea seama) şi pe ale inteligenţei de a 
modifica natura. Omul este produsul perfect al Naturii, pe care se simte 


capabil s-o perfecţioneze fără încetare. În măsura în care se poate vorbi 
despre o opoziţie faţă de Natură, aceasta este dialectică: ea duce la 
reconciliere. După cum se vede, gnosticismul nu funcţionează tocmai bine 
ca model analog al marxismului. Ceea de rămîne însă interesant este 
sistemul însuşi care produce toată această serie de analogii trecute în 
revistă. La drept vorbind, miturile vehiculate de Hegel şi Marx nu prezintă 
nici una dintre caracteristicile izbitoare ale miturilor gnostice. Singurul 
filozof care ar admite o anumită comparaţie cu gnosticismul real este 
probabil Kant, cel din Die Religion innerhalb der Grenzen der blossen 
Vernunft (1793), unde afiseazà o antropologie dualistá. Omul este ràu prin 
natură, dar contine în fundul sufletului sáu (Seelengrund) o scinteie divină 
de bunătate. Aceasta îi va permite să devină „un om nou” printr-o „revoluţie 
morală”. Or, Kant nu apare deloc pe listele suspectilor de gnosticism. 


7. O apărare a timpurilor moderne 


Ideea lui Voegelin că timpurile moderne ar fi o epocă „gnostică” se află 
discutată în partea a doua a cărţii lui Hans Blumenberg, Sákularisierung 
und Selbstbehauptung (a doua ediţie, revăzută, a lucrării Die Legitimităt 
der Neuzeit, din 1966). Pentru Blumenberg, dimpotrivă, timpurile moderne 
sînt rezultatul unei depășiri a gnosticismului. 

Biserica a dus o luptă necontenită împotriva fermentilor apocaliptico- 
gnostici care există în ea. Ea este cea care oferă soluţiile pentru depăşirea 
dualismului gnostic. Reluînd teza dintr-o carte de tinereţe a lui Hans Jonas 
(Augustin, 1930), Blumenberg este de părere că prima încercare serioasă 
de depăşire, cea a lui Augustin, a eşuat. 

Hans Jonas constatase că viziunea augustiniană asupra păcatului originar 
ridică o problemă care o aduce mult mai aproape de concepţia „păcatului 
antecedent” gnostic decît autorul însuşi ar fi dorit-o. Într-adevăr, păcatul 
este transmisibil, iar asta vrea să spună că la origine el nu este individual, ci 
corporativ. A susţine în acelaşi timp că păcatul se moşteneşte şi că liberul 
arbitru există reprezintă, după Jonas, o antinomie insolubilă a gîndirii 
augustiniene (Aug., p. 86). Motiv pentru Hans Blumenberg să conchidă că 
Augustin nu a depăşit gnoza, ci a transpus-o numai în limbaj creştin (Săk., 
p. 157). Omul Evului Mediu nu concepea posibilitatea de a schimba cu 
adevărat realitatea prin acţiune, deoarece negativitatea realităţii înseşi îi 
apărea ca o consecinţă a păcatului. 

De vreme ce nu a fost eliminat, dualismul gnostic îşi face din nou apariţia în 
filozofia medievală şi mai cu seamă la un grup de ginditori care se inspiră 
din Duns Scot şi din William din Occam şi pe care Blumenberg îi numeşte 
adeseori nominalişti. Pentru că pare foarte greu de precizat cine, în epocă, 
era nominalist şi cine nu, preferăm să renuntàm la acest termen, referindu- 
ne la fiecare ginditor in parte. Pentru a retraduce afirmaţia lui Blumenberg 
în terminologia folosită în cartea de faţă, el vizează, vorbind despre 
„dualismul gnostic”, negarea principiului antropic. Mai mult încă, varianta 
în chestiune nu ţine de optimismul gnostic (omul le este superior creatorilor 


sái), ci de un pesimism aproape marcionit (aici: omul nu are nici un merit in 
fata creatorului). 

În primul rînd Duns Scot este cel care refuză să limiteze puterea si voinţa 
lui Dumnezeu atribuindu-i o încarnare motivată numai prin mizeria 
umanităţii decăzute. În Cristos, Dumnezeu îşi împlineşte opera supremă. Or, 
ar fi nepotrivit să afirmăm că acest summum opus putea fi conceput de 
Dumnezeu cu un prilej anume (occasionatum), şi îndeosebi pentru 
răscumpărarea omului. După cum n-a fost creat în vederea mîntuirii 
omeneşti, el nu s-a făcut om din necesitate, ci fiindcă aşa a voit; altminteri, 
ar fi putut voi să-şi asume orice natură. Termenii crezului de la Niceea, 
propter nos homines... homo factus est, i se par inadecvati lui Duns Scot, 
care propune să se înlocuiască propter nos homines cu propter se ipsum 
(Sák., pp. 204-13). Rezultat: ,istoria umaná devine indiferentà din punctul 
de vedere al vointei divine" (ib., p. 204). 

Expresia ontologică a negării principiului antropic este distincţia pe care o 
face Occam între potentia absoluta şi potentia ordinata la Dumnezeu şi pe 
care Blumenberg o socoteşte o versiune ad hominem a dualismului gnostic 
(ib., p. 178). „Puterea ordonată” a lui Dumnezeu este aceea pe care 
Dumnezeu însuşi şi-a limitat-o prin legile lui; „puterea absolută” e, 
dimpotrivă, nelimitată şi cuprinde tot ceea ce Dumnezeu poate să facă şi fie 
că vrea, fie că nu vrea să facă. Proiectul istoric al lui Dumnezeu devine 
insondabil, iar tainele mintuirii - incognoscibile. Tocmai această concepţie a 
puterilor divine deschide calea teoriei pluralităţii lumilor, căci potentia 
absoluta se desfăşoară într-o infinitate de lumi posibile, care însă nu sînt cu 
necesitate reale. Lumea dată, ca şi harul acordat, nu corespund niciodată 
maximului de posibilităţi ale lui Dumnezeu. În orice clipă, Dumnezeu poate 
hotări să creeze o infinitate de lumi, dacă nu cumva le-a creat mai dinainte. 
Imposibil este ca el să-şi epuizeze toate posibilităţile, căci asta ar însemna 
că s-ar reproduce pe sine însuşi în şi prin lume (ib., pp. 186-9). Credinţa tine 
de domeniul puterii ordinata, filozofia de acela al insondabilei potentia 
absoluta. Consecința caracterului insondabil al lui Dumnezeu este 
deprecierea raţiunii, care merge pînă la negarea, formulată de Nicolas 
d'Autrecourt şi condamnată de Biserică in 1346, a preeminentei naturale a 
omului asupra tuturor celorlalte creaturi. Este, de la Marcion încoace, cea 
mai pesimistă negare a principiului antropic pe care a cunoscut-o istoria 
ideilor occidentale. Căci, de vreme ce existenţa lumii e indiferentă faţă de 
om şi nu depinde de el, pînă la urmă este puţin important să ştim dacă 
cunoaşterea sensibilă corespunde sau nu realităţii: non potest evidenter 
ostendi, quin omnia, quae apparent, sint vera (ib., pp. 201-2). 

Dezbaterea deschisă de Scot si Occam duce la întărirea poziţiei Bisericii 
(care-i condamnă pe Occam şi pe alţii) şi la depăşirea dualismului „gnostic” 
(ib., pp. 224 sq.). Depăşirea însă nu devine definitivă decit în zorii timpurilor 
moderne, atunci cînd Descartes împinge ipoteza lui Occam pînă la 
consecinţele ei absurde, imaginînd posibilitatea - o exotica fictio - ca 
Dumnezeu să fie un geniu rău (genius malignus) (Leibniz), un amágitor 


(deceptor potentissimus: Méditations III 4). Descartes nu opteazá pentru 
ipoteza unui deux fallax, ci o elimină printr-o propoziţie apodictică: 
Dumnezeu nu este un deceptor. Aceasta deschide posibilitatea unui sistem 
al fizicii şi al moralei („morala definitivă”: ib., pp. 229-30). Apărarea 
timpurilor moderne ca epocă a raţiunii întărite se însoţeşte la Hans 
Blumenberg cu o intolerantá completă faţă de fenomenul existențialist (ib., 
pp. 225-6). Teza lui Blumenberg este interesantă, dar arbitrară: într-adevăr, 
caracterul nu doar neamăgitor, ci şi divin al raţiunii se află în centrul acelei 
tradiţii platoniciene care a fost de timpuriu apropriată de către Biserică. 
Episodul occamian n-ar avea cum să fie socotit o reviviscenţă a dualismului 
gnostic, cu care n-are absolut nimic de-a face: el este inerent oricărei 
teologii negative ce meditează asupra ei înseşi. Blumenberg ar fi putut de 
altfel cita una dintre propoziţiile lui Meister Eckhart care au fost 
condamnate la Kóln în acelaşi an în care cele cincizeci şi unu de articole ale 
lui William din Occam erau cenzurate la Avignon: e deopotrivă fals să 
spunem că Dumnezeu e „bun” sau „rău”. Teologia apofatică are o lungă 
istorie; ea duce Zn general (nu numai la Occam) la distincţia dintre partea 
cognoscibilă şi partea incognoscibilă a lui Dumnezeu. Toate acestea nu au 
nici o legătură cu gnosticismul şi nu seamănă cu marcionismul decît în 
măsura în care principiul antropic este negat în ambele cazuri, fără ca 
omului să-i fie atribuită vreo demnitate hipercelestă. 


8. Existentialismul 


Nu vom insista analizînd relaţiile dintre existentialism şi gnosticism stabilite 
de Hans Jonas. Am făcut deja acest lucru în altă parte, în detaliu 
(Gnosticismo, pp. 119 sq.). Gnosticismul si existentialismul se aseamănă în 
ce priveşte fenomenologia  fiinţei-în-lume, care este  ,pro-iectare" 
(Geworfenheit), abandon, uitare, inautenticitate. Dar in vreme ce aceastá 
conditie nu formeazá, pentru gnostic, decit baza negativá care suscitá in el 
forta pozitivá a angoasei si energia necesará in vederea obtinerii salvárii, in 
cazul existentialismului ea reprezintă mundanitatea în general, care 
ocultează sensul fiinţei ca fiintá-pentru-moarte. Toate acestea nu numai că 
nu sînt gnostice, dar sînt chiar inversul gnosticismului. Explicaţia, foarte 
complicată în termeni genetici, apare totuşi foarte simplă în termeni 
tipologici: existentialismul apare ca una dintre formele cele mai tipice ale 
nihilismului modern, care este antimetafizic, în timp ce gnosticismul este 
campionul transcendentei în istoria ideilor din Occident. Era necesar ca 
unul să fie inversul celuilalt. 

Adevărat însă cá imageria gnostică exercită o fascinatie puternică asupra 
ginditorilor existentialisti. Camus o descoperă pregătindu-şi lucrarea pentru 
Diploma de Studii Superioare (1936), lucrare pe care o intitulează 
Métaphysique chrétienne et néoplatonisme (o singură ediţie disponibilă, 
presărată de erori - Essais, Pléiade, 183, pp. 1220-1313). El nu citise mult 
(ib., p. 1311: bibliografia contine zece autori), dar citise bine, in special pe 
Eugene de Faye. Expunerea pe care o face (ib., pp. 1250-69) nu dă impresia 


cà gnoza ar fi reprezentat pentru el un subiect exaltant. Dar mai multe din 
titlurile capodoperelor sale - Stráinul, Căderea, Exilul şi Împărăţia - sint 
metafore gnostice. Avem de-a face cu un nihilism care devine conştient de 
sine - experienţă care, fiind negativul gnozei, i se aseamănă. 

Un cavaler al nihilismului, situat la antipodul gnozei şi asemănîndu-i-se 
astfel cel mai mult sub acest aspect, este însă Emil Cioran. Tema lui 
fundamentală este, de altfel, veşnica întrebare gnostică: unde malum? 
Pentru el, neajunsul de a fi născut se explică prin existenţa Demiurgului 
Rău, a Făcătorului acestei lumi. Erezia este mediul lui natural. În 
memorabilul său eseu despre Joseph de Maistre, îl vedem deplasîndu-se 
vertiginos de la o erezie la alta, asemenea arhanghelului căzut, eretic 
printre eretici. Îl vedem întîi criticînd poziţia augustinianá, care face din rău 
o privatio boni. Devine imediat manihean, pentru a afirma că Binele şi Răul 
sînt două principii coeterne. O pagină mai încolo (Exercices, 26), cade în 
erezia occamistă, după care omul în cosmos nu are în faţa lui Dumnezeu 
nici un merit special care să-l facă mai important decît furnicile. Peste încă 
două pagini, pătrunde cu entuziasm pe terenul ereziei mesaliene, afirmind 
că răul face parte din natura umană, ca să ajungă în final la origenism: cum 
să explici istoria umană altfel decît printr-o sfişiere originară, obirsie a 
multiplicitátii şi a răului? Patru erezii în patru pagini, iată un record pe care 
Cioran nu-l împarte cu nimeni, nici chiar cu ereziologii înşişi! 

9. Noua mitologie 


Miturile trec de la religie la filozofie, apoi la ştiinţă. Foarte adesea, este 
vorba despre aceleaşi mituri (v. Toulmin, pp. 72 sq.; Thuiller, Les Savoirs 
ventriloques, pp. 7-8), cu acelaşi conţinut de adevăr. 

Hans Jonas este cel care a relevat (The Phenomenon of Life, pp. 51-2) 
persistenta mitului gnostic al ,devolutiei" in teoria darwinianá a mutatiilor 
genetice după interpretarea lui Jacques Monod (cf. Gnosticismo, pp. 123-5). 
În această concepţie neodarwinianá, progresul nu se desávirseste prin 
,evolutie", ci printr-un proces de mutatii perfect arbitrare care pot avea 
sansa de a fi selectionate in cazul unor modificári ecologice drastice, 
perpetuind astfel o specie... mutatá. 

Mitul este o chestiune de credintá: crezi sau nu crezi in el. Toulmin crede in 
mitul darwinian, Pierre Thuiller (Darwin) nu se expune, Karl Popper nu 
crede: Monod, dupá el, este un metafizician deghizat, iar Darwin trebuie sá 
fie corectat prin Lamarck. În ce-l priveşte, Monod sustine că dacă dám un 
răgaz de cinci milioane de ani unei păduri în care sînt prezente toate 
sunetele, ele vor sfirsi prin a compune, cel puţin o dată, Simfonia a V-a de 
Beethoven. Ar fi uşor de replicat că, dacă n-ar exista corelare lamarckiană 
între mediul care propune mutatia si mutatia însăşi, caii ar fi avut poate 
aripi sau gheare şi nu copite (Monod ar spune că pînă în momentul de faţă 
caii inaripati ori cu gheare au fost eliminaţi de selecţia naturală). Analizind 
o frază retorică din aceeaşi carte a lui Monod (Le Hasard et la nécessité: 
„Omul trebuie să aleagă între Împărăţie şi Tenebre”), René Nelli 


(Catharisme, pp. 228-32) formulează următoarea întrebare: „Oare însă tot 
de la hazard - la care toate se reduc la sfîrşitul timpurilor - a învăţat el cá 
există o «Împărăţie»? Din moment ce stie că lumea şi Dumnezeu sînt 
«monstruoase», cum ar putea el să aleagă «Împărăţia» dacă n-ar crede, ipso 
facto, în alt Dumnezeu?” (p. 232). Asta înseamnă să i se acorde prea mult. 
Cînd elaborează mituri, oamenii de ştiinţă nu sînt în chip necesar mai 
coerenti decît popoarele analfabete: în mare parte, mitul este cel care-i 
gîndeşte, iar raţiunea face eforturi ca să justifice mitul. Povestirile de 
aparente gnostice  proliferează în special în biologie (etologie, 
sociobiologie). Nu ne vom ocupa aici de acest lucru, dar vom reveni asupra 
subiectului într-o viitoare lucrare. Să observăm acum că epistemologi 
precum P. Thuiller au îndeplinit un travaliu excelent de „remitologizare” a 
biologiei, de descoperire a structurilor ei mitice care nu trebuie să fie mai 
„adevărate” decît alte structuri mitice, cu condiţia ca ele să nu contrazică 
aceleaşi date genetice de bază. 


În principiu, nu există diferenţă substanţială între miturile folosite de religie 
şi literatură, apoi de filozofie şi literatură, apoi de ştiinţă. Garantia 
adevărului nu stă în posesia nici unuia. Dacă se examinează apropierile 
sugestive făcute între mitologiile ştiinţifice, filozofice şi literare, pe de o 
parte, şi gnosticism pe de alta, se constată că, în majoritatea cazurilor, 
utilizarea gnosticismului ca model analog este abuzivă. Ceea ce devine cu 
deosebire supărător în cazul hermeneuticii literare. 

Nici nu am izbuti să facem o listă completă a scriitorilor care au fost definiti 
ca ,gnostici". lată numai cîteva nume: Frangois Villon, Kafka, Proust, Joyce, 
Musil, Hesse, Thomas Mann, Flannery O'Connors. Ajungi să crezi că în 
fiecare scriitor stă ascuns un gnostic. Confuzia conceptuală şi terminologică 
devine intolerabilă cînd vreo paradigmă „gnostică” lipsită de semnificaţie 
este întrebuințată pentru ca un autor oarecare să-şi reverse în ea toate 
cunoştinţele de istorie literară. Nu-i suficient ca cineva să ştie ceva sau să 
resimtă plăcere în a cunoaşte pentru ca faptul să intre în categoria actelor 
de „gnoză”. Pe de altă parte, în fiecare clipă alte şi alte cărţi sînt umplute cu 
semne în dispuneri mereu noi. Nu putem decide care configurații sînt 
arbitrare: aceasta ţine de hazardul selecţiei naturale. 


10. Epilog sau citeva reflecţii asupra mitului 


Ceea ce se numeşte nihilism modern şi constă în negarea metasistemului 
care întemeia valorile sistemului lumii, lăsîndu-l pe acesta lipsit de valoare 
absolută, se trage dintr-o opţiune care precedă alegerea între unul sau două 
principii creatoare. În epoca dualismelor din Occident, opţiunea aceasta nu 
era dată: metafizica era un fapt incontestabil, transcendenta se revársa în 
fiecare zi prin scinteile ei pneumatice sau prin lumina Soarelui si a Lunii, 
sau încă prin graţia lui Dumnezeu, prin darurile ei gratuite din sufletul 


omului. Dualismele Occidentului sint campioanele metafizicii, iar nihilismul 
modern este negarea ei absolutá. Principiul fundamental a ceea ce se 
numeşte „ştiinţă modernă”, şi care nu este altceva decît produsul tîrziu al 
secolului al XIX-lea, a fost formulat de Helmholz şi „grupul său de cinci”: 
ştiinţa se defineşte ca ştiinţă deoarece nu acceptă existenţa cauzelor 
extranaturale. Orice cauză trebuie căutată în organizarea materiei. Ceea ce 
produce scenarii mitice asemănătoare, în biologie mai ales, cu miturile 
gnostice, plecînd exact de la premise inverse. Tot aşa, cum am putut 
constata, literatura generează ea însăşi mituri de aparenţă „gnostică”, al 
căror mesaj este totuşi numai nihilist. Dincolo de analogiile lor de suprafaţă, 
gnoza şi nihilismul nu sînt comparabile: semnele lor sînt inversate chiar de 
la baza sistemelor generatoare respective. 

Ce putem crede despre autorii care fac din „gnosticism” esenţa timpurilor 
moderne? 

După toate evidenţele, ei se înşală, căci nimeni nu poate pretinde că 
timpurile moderne ar însemna o afirmare plină de forţă a transcendentei. 
Dimpotrivă, în accepţia filozofică a termenului, ele sînt esențialmente 
nihiliste. 

Dar în miturile filozofice, literare şi ştiinţifice ale acestor vremuri 
recunoaştem încă structuri şi secvenţe folosite în trecut de dualismele 
Occidentului. Şi poate nu gresim afirmînd că aceeaşi nostalgie a Împărăției 
le animă pe unele, ca şi pe celelalte. 

Dezamăgit de a fi sperat în perfecţionarea continuă a omului, H.G. Wells 
scria după război că această rasă va trebui distrusă pentru ca o nouă 
omenire să se nască. l-am regăsit raţionamentul în numeroase articole 
ştiinţifice pe care intimplátor le-am parcurs în ultimul timp. Specia, se 
spune, poate fi „mutată” numai prin catastrofe ecologice şi se consideră că 
ar exista 0,001% sau mai puţine mutații favorabile pentru 99,999% sau mai 
multe mutații nefavorabile. Sansa merită oare încercată? Fantasma 
ekpyrozei, a combustiei lumii, bîntuie mereu spiritele şi vedem deja răsărind 
din acest Foc Negru o Împărăţie de Lumină fără de sfîrşit. Mare trebuie să 
fie forţa de atracţie a acestui mit pentru ca el să se arate încă activ! Totul 
dovedeşte că experienţa lumii ca Întuneric nu s-a încheiat. 

Trebuie să ne resemnăm cu gindul că orice activitate umană este rezultatul 
unui bricolaj mitic şi că principiile ei înseşi nu prezintă nici o garanţie de 
adevăr. În ştiinţă, desigur, unele mituri sînt mai adevărate ca altele - ele fac 
să meargă locomotive, rotative, motoare cu reacţie sau ochiul camerei de 
luat vederi -, dar în societate toate experimentele par în acelaşi grad 
posibile. Oamenii trebuie să fie inegali, trebuie să fie egali, ceva trebuie să 
vină de la ţara cea mai bogată din lume sau dimpotrivă, de la cea mai 
săracă: vedem tot timpul astfel de lucruri, dar sîntem atît de angajaţi în 
conflictul mitic încît e foarte dificil să-l reducem la proporţiile lui concrete, 
adică - de sistem care trebuie să-şi realizeze toate potentialitàtile latente si 
care ne alege pentru a-i deveni eroi sau victime. În rest, hazardul se 
îngrijeşte de toate: îl trimite pe exilatul Lenin de la Zurich în Rusia sub o 


formidabilă escortă prusacă, pentru a realiza acolo cea mai aberantă erezie 
marxistă pe care ar fi putut-o gîndi cineva - şi care constă dintr-o simplă 
răsturnare de semne în raport cu mitul de bază. Altfel spus, nu cel dintii 
(Anglia sau Olanda) a fost menit să fie primul, ci cel de pe urmă, adică 
Rusia. 

Dincolo de diviziunile şi preferinţele mitico-politice, există însă activităţile 
omeneşti fundamentale, inevitabile: nutriția, somnul, excretia, procreatia. 
Am înclina să credem că, prin caracterul lor de neocolit, ele ar trebui să fie 
mai puţin supuse interpretărilor mitice. Or, lucrurile nu stau aşa: sînt 
excelente raţiuni mitice pentru a fi vegetarian sau carnivor, pentru a dormi 
puţin sau mult, pentru ca femeia să nască din picioare, culcată sau şezînd, 
pentru a lua anticonceptionale ori nu, pentru a face dragoste ori nu, pentru 
a fi hetero-, homo-, bi-, trans- sau autosexual. Evident, Biserica catolicà sau 
marxismul ortodox, puritan de modá veche, iau hotárirea genialá de a 
postula existenta unei /egi naturale care prescrie anumite comportamente si 
proscrie altele. Si roata dezbaterii mitice se invirteste, asigurind slujbele 
milioanelor de medici, magistrati, avocati, preoti, biologi si politicieni, 
antrenati in vreo ,ceartá" imposibil de transat, precum aceea despre 
legitimitatea sau ilegitimitatea avortului. Din nefericire, dacá existá o 
„rațiune naturală”, ea este numai una dintre miriadele de soluţii mitice 
posibile, iar Demiurgul lumii s-a revelat pînă intr-atita de viclean că nu ne-a 
arătat-o explicit. La urma urmei, este mai avantajos să nu credem în ea: căci 
orice pretenţie de a cunoaşte dogmele misterioase ale naturii sfîrşeşte prin 
a genera teroarea împotriva celor care nu i se supun. 

La fel stau lucrurile şi cu alte chestiuni importante, cum ar fi existenţa sau 
inexistenţa progresului omenirii ori credinţa în sfîrşitul lumii. Fel de fel de 
mituri se mişcă pe scena actuală, iar noi sîntem chemaţi să ocupăm o 
poziţie în sistemul lor. Există, fireşte, o „istorie socială” a miturilor 
progresului sau a celor contrarii, care face ca fiecare individ să fie împins 
fatalmente la a-şi asuma poziţia ce-i revine; dar poziţia aceasta, în raport cu 
ansamblul sistemului, poate fi considerată perfect aleatorie şi egală cu toate 
celelalte în ce priveşte „adevărul” ei. Blestemul rasei umane este că toate 
miturile ei sînt deopotrivă adevărate. Numai puterea le face pe unele mai 
„adevărate” decît altele, dar orice putere este pînă la sfîrşit înlăturată de 
alta, miscatá de motivații mitice diferite: în Franţa, de exemplu, sînt 
guverne „de dreapta” şi „de stinga”, preşedinţi „republicani” şi „socialişti”. 
Aparaturile mitice se schimbă, rămîne în final instituţia, ea însăşi mitică, a 
puterii, care îşi păstrează locul un timp mai îndelungat. 

Cît despre sfîrşitul lumii, unii cred în el, alţii nu, alţii încă (majoritatea 
probabil) sînt de părere că problema nu e la ordinea zilei; apar profesori 
bărboşi care epateazá publicul discutind cu gravitate chestiunea la 
televizor; există cei care-l doresc cu ardoare, asemenea dualiştilor din 
Occident, cabaliştilor lurieni, lui H.G. Wells sau multor savanţi moderni; şi 
este restul omenirii, care consideră simpla lui posibilitate cu stupoare şi 
angoasă. 


Existá, in fine, cei care stiu. De curind, am gásit in cutia de scrisori un 
manifest distribuit de Martorii lui Iehova, care má intrebau dacá aflasem cá 
Armaghedonul e la doi paşi, şi că după aceea pentru Cei Drepti va veni 
Împărăţia. Mai exact, se presupunea deja cá eu ignoram complet forţele 
care vor înălța Împărăţia pe ruinele lumii actuale si chipul pe care-l va lua 
ea. 

As vrea sá confirm aici explicit cá Martorii lui Iehova au, in ce má priveste, 
dreptate: nu ştiu nimic despre Armaghedon si nici despre ce va fi după 
aceea. 

E bine însă că cineva ştie. Asta mă reconfortează enorm. 

Milano, noiembrie 1973 - Wassenaar (Haga), noiembrie 1986 

Rezumat 


0. Preambul. 1. Prelucrarea materialului gnostic din perspectiva 
„trăsăturilor esenţiale” si a ,invariantilor". Poziţia lui Ugo Bianchi si critica 
lui IPC la adresa predecesorilor săi. 2. Formalizarea argumentelor critice şi 
conturarea unei poziţii alternative. 3. Principiile unei noi metodologii, 
capabile să sesizeze mai radical specificul dualismului/gnosticismului. 4. 
Cum poate fi definit specificul gnosticismului pornind de la aceste noi 
principii. 5 şi 6. Bilanţul comparativ (înainte şi după 1986) a ceea ce, în 
cercetarea erudită, aprobă sau respinge IPC. Schimbarea de accent: de la o 
metodă locală, menită studierii dualismelor occidentale, metoda propusă de 
IPC tinde să devină o mathesis universalis. 7. Definiţia dualismului 
(respectiv, a gnosticismului) în ediţia din 1990. 8. Definiţia gnozei 
(respectiv, a dualismului) în ediţia din 1992. 9. Metoda lui IPC constă într- 
un „set de reguli” şi un „mecanism de generare”. Ea funcţionează prin 
activarea tuturor posibilităţilor de interpretare a variantelor de opţiuni care 
caracterizează orice material cultural dat. Aplicarea acestui procedeu la 
patru secvenţe mitologice din cartea Genezei. Rezultatul este generarea 
„Arborelui Gnozei”. 10. Aplicarea principiului ,Arborelui Gnozei" la 
controversa trinitará si la speculatia cristologică. Arborele disputei 
cristologice. 11. Arborele ramificaţiilor binare care rezultă prin aplicarea 
metodei IPC la un material dat este, formal vorbind, arborele numerelor 2- 
adice. Analogul organizării rezultate din aplicarea metodei IPC asupra unei 
materii date este corpul numerelor p-adice. 12. Ideea sistemică transformă 
metoda în mathesis universalis. Totul poate fi definit ca un mind game, 
pentru că orice înţeles are o bază cognitivă (cultura este un proces 
computaţional). 13. Mathesis universalis - un rezumat. 14. Radicalitatea 
unei metode care tinde să asume funcţionarea computationalá a spiritului 
conduce la un soi de „monism ontologic” integral. Produsele spiritului uman 
sînt non-separabile în procesul lor de generare şi sînt identice la infinit 
(dezvoltată în toate consecinţele ei, orice teorie este o hartă completă a 
minţii). 15. Autocertitudinea cognitivă este forma sub care facem 
experienţa spaţiului nostru mental. 


Preambul 


0. Ceea ce urmăresc prin studiul pe care îl întreprind în această postfață 
este să pun în lumină ideea pe care şi-o făcea Ioan Petru Culianu (IPC) 


despre metoda capabilă să surprindă adecvat funcţionarea faptelor 
spiritului. Voi face acest lucru luînd ca obiecte de investigaţie cartea despre 
gnoze şi dualism, în cele două versiuni pe care le avem, franceză şi engleză. 
Din deosebirile de organizare a materiei lor - deosebiri datorate impactului 
pe care descoperirea unei noi metode de investigaţie l-a avut asupra 
conţinutului (în esenţă, neschimbat) -, sper să pot degaja conturul acelei 
mathesis universalis prin care Culianu nutrea ambiția să explice totalitatea 
faptelor spiritului, de la ştiinţă la religie. De ce ar fi cartea despre gnoze şi 
dualism, mai degrabă decît alte lucrări ale lui IPC, un indicator mai sensibil 
al acestei mathesis universalis? Teza mea este că materia studiului despre 
gnoze şi dualism, între cele două ediţii pe care Culianu a mai avut timp să le 
dea, a suferit o profundă şi radicală prefacere - tocmai datorită maturizării 
convingerii sale că ar exista o metodă universală, capabilă să descrie în mod 
adecvat toate faptele spiritului. Împlinind un proiect din 1973, prima 
variantă a cărţii despre gnozele dualiste a fost redactată în limba franceză 
în 1986, cînd autorul a fost Fellow in Residence al „Institutului Olandez de 
Înalte Studii” (NIAS) din Wassenaar. Capitole din ea au fost prezentate în 
cadrul unui curs ţinut în primăvara lui 1986 la Chicago şi, un an mai tîrziu, 
tot acolo, în cadrul conferinţelor Nathaniel Colver. În redactarea 
corespunzătoare anului 1986 şi concepţiei de atunci, cartea a apărut în 
limba franceză, la editura pariziană Plon (abia în anul 1990!), sub titlul Les 
Gnoses dualistes d'Occident. Histoire et mythes (323 pp.). Radical 
remaniatá este versiunea apárutá la o diviziune a editurii HarperCollins in 
1992, in limba englezá, intr-o traducere fácutá de H.S. Wiesner si de 
Culianu însuşi, sub titlul The Tree of Gnosis. Gnostic Mythology from Early 
Christianity to Modern Nihilism (296 + XVIII pp.). Traducerea engleză este 
,an entirely revised edition". Culianu explicá necesitatea acestei remanieri 
nu prin cantitatea de material sau prin noutăţile eruditiei gnostice, ci prin 
inovațiile metodei întrebuințate, metodă care, sustine el, i-ar permite 
cercetătorului să identifice apartenenţa naturală la acelaşi sistem, generat 
de aceleaşi premise, a unor fenomene culturale aparent îndepărtate (toate 
gnozele dualiste de la gnosticism la cathari, pînă la poeţii romantici sau 
filozofii şi biologii secolului XX). 

Scopul studiului meu este de a pune în evidenţă într-o manieră succintă 
procedeul metodologic prin care materia luxuriantă a miturilor gnostice a 
putut fi în mod formal ordonată de către loan Petru Culianu - ceea ce 
autorul însuşi a denumit principala sa contribuţie la subiect: metoda sa. 


Căutarea originii si a invariantilor 


1. Bogăția în situaţii, personaje, înrudiri şi amănunte deconcertante a 
miturilor gnostice este enormă. Literal vorbind, situaţia gnostică de exil şi 
derelictiune este perfect redată prin formarea în cititor/ascultător a 
sentimentului de junglă impenetrabilă, de lume sufocant închisă, din care 
nu mai este scăpare. În acest tóhü wa-bóhü trebuie să ai un fir, o cale de 
acces (şi, neapărat, una de ieşire), o metodă, altfel eşti pierdut. Ce este o 


metodă? La Aristotel, termenul era folosit atit pentru a desemna activitatea 
de a cerceta, cît şi, uneori, pentru a desemna teoria, stiinta:. În a doua 
jumătate a secolului XVII, în botanică, la John Ray de pildă, metoda era un 
sistem de clasificare, şi tot aşa mai era încă pentru Linné, în 1738. În mod 
general, ideea de metodă este întotdeauna legată de identificarea acelor 
operaţii ale spiritului care sînt capabile, în materia concretă a unui domeniu 
dat, să ducă la bun sfîrşit investigația“. Această definiţie este foarte comodă 
pentru raţionamentul pe care vreau să-l dezvolt aici. 

Prima paradigmă de cercetare a gnosticismului a fost oferită de Wilhelm 
Bousset în cartea sa Hauptprobleme der Gnosis (1907). Pentru Bousset, 
copleşitoarea masă de documente gnostice putea fi natural împărţită în 
texte care contin probleme centrale (Sophia, cei şapte Arhonti etc.) şi 
restul, care conţine chestiuni colaterale ori secundare, de valoare 
inferioară. La capătul investigării textelor, cercetătorul avea la dispoziţie o 
listă de motive centrale, scoase din contextul lor mitologic. Potrivit lui 
Bousset, problema, acum, constă în identificarea originilor acestor motive 
centrale. Cum se procedează? Sînt acumulate pe cît posibil toate 
materialele tinind de paradigma motivelor centrale (evidenţiate în stadiul 
anterior al cercetării), din toate contextele culturale, religioase şi mitologice 
posibile. Ghidat de un anumit simţ intern (sau de intuiţie), cercetătorul va 
merge pe firul ,esentei" motivelor centrale, pentru a identifica, din maldărul 
de variante şi copii degradate, originalul care, la sfirşit, va fi indicat sub 
forma unei zone geografice şi culturale anumite:. Evident, acest tip de 
cercetare are ca presupozitie centrală validitatea logică şi metodologicà a 
binomului variantă/original. Unii cercetători din această şcoală, precum 
Richard Reitzenstein, au găsit originea a tot ceea ce era Antichitate tirzie în 
Egipt, iar mai apoi, către 1920, locul originii a fost schimbat cu Iranul, unde 
au fost identificate pretinsele origini persane ale platonismului:. O critică a 
acestui tip de Quellenforschung a fost dată de Culianu in Eros si magie în 
radical, după ce metoda sa de investigaţie a fost deplin formulată, căutarea 
originii unui fenomen spiritual a fost respinsă în numele ideii că „tradiţiile 
umanităţii s-au dezvoltat paralel, plecînd de la premise analoge”:. Asupra 
acestui argument, esenţial la Culianu, vom mai avea prilejul să revenim. 
Deocamdată e interesant să remarcăm o diferenţă de ton în ce priveşte 
judecata asupra rezultatelor obţinute de religionsgeschichtliche Schule 
germană - între textul din 1990 şi cel din 1992. În prima variantă, critica 
constă din înregistrarea unui eşec, mergind pe linia argumentelor aduse 
împotriva poziţiei lui Bousset de către H.H. Schaeder în Urform und 
Fortbildungen des manicháischen Systems. În ultima variantă a cărţii, 
judecata este extrem de severă, dată în numele unei noi generaţii de 
eruditi»: astăzi, se afirmă, religionsgeschichtliche Schule ne apare ca fiind 
„una dintre cele mai bine organizate şi mai aclamate gafe ştiinţifice, 
sprijinită pe uneltele redutabile ale filologiei germane şi pe reputaţia de 


temeinicie (Gründlichkeit) a acesteia"" - ea fiind, nu numai din punct de 
vedere strict ştiinţific, „complet compromisá"". 

A doua paradigmă de cercetare a gnosticismului şi-a găsit expresie în cartea 
Gnosis und spátantiker Geist, I (1934), scrisă de Hans Jonas ca răspuns la 
criticile aduse lui Bousset de Schaeder, potrivit proiectului de a dezvolta 
„adevăratele” probleme ale gnosticismului, pe care critica lui Schaeder deja 
le menţionase::. Ideea era cá ori de cite ori apare un mit gnostic, el se 
supune regulii citorva invarianti simpli: gnosticismul ar fi o religie 
caracterizată de un dualism anticosmic si antisomatic, de o origine 
transcendentá a lumii si a omului (1990, p. 75) si de întreruperea 
catastrofală a evoluţiei eonilori. Alti eruditi au suplimentat numărul de 
invarianti  caracterologici, găsind că doctrina  consubstantialitàtii 
pneumatice a omului si a elementului transcendent este de asemenea un 
invariant (Schenke), sau adáugind doctrina pácatului antecedent (Bianchi), 
ginditá ca opozitie la traditia pácatului originar, care este proprie si 
iudaismului si crestinismului». Cel care a dat expresia cea mai completă 
cercetării gnosticismului prin invarianti a fost Ugo Bianchi (maestrul alături 
de care a trecut Culianu de la indologie la studiul gnosticismului)*, în cartea 
sa I] Dualismo religioso: Saggio storico ed etnologico (1958). 

Ugo Bianchi atribuia intregului sistem al dualismelor occidentale, de la 
gnosticism la catharism, un numár de trásáturi distinctive universale 
(invarianti: anticosmism, antisomatism, metensomatozá (reîncarnare), 
encratism, docetism şi, uneori, vegetarianism”. Deşi admite că descrierea 
prin invarianti funcţionează bine pe un text individual sau pe o clasă de 
texte, Culianu crede că definiţia prin invarianti nu e suficientă pentru a 
descrie tot spectrul de opţiuni prezente în gnosticism, adică privind 
gnosticismul ca sistem integral». Cel mai la indeminá argument critic este 
acela cà toti invariantii enumerati, cu excepţia anticosmismului, se 
potrivesc si neoplatonismului. Ceea ce ar insemna cá toate gnosticismele ar 
trebui să fie anticosmiste, lucru care însă nu se observă». Al doilea 
argument derivă din primul: gnosticismul, spre deosebire de platonism, 
funcţionează prin utilizarea unor mituri specifice. Mai mult, întrucît atit 
gnosticismul, cît şi platonismul s-au înfruntat în acelaşi spaţiu cultural, este 
important de subliniat că anume platonismul şi creştinismul au reprezentat 
fundalul dominant, faţă de care gnosticismul s-a definit ca o 
„contracultură”, uzind de mituri  ,stiintifice", negind valabilitatea 
principiului antropic şi a inteligenţei ecosistemice*. 

O indicație lipsită de echivoc a contradiscursului gnostic este critica 
ireductibilă pe care acesta a făcut-o, în toate variantele sale, astrologiei 
(care, se ştie, făcea parte din marile curente dominante ale epocii)». Fireşte, 
critica astrologiei nu era făcută punindu-se în discuţie realitatea vehiculului 
astral al sufletului, ci prin valorizarea negativă a influențelor astrale 
(cosmosul era rău, iar astrele erau arhonti corupți şi ignoranti)». În fine, 
ultimul argument furnizat de Culianu împotriva ideii că descrierea miturilor 
gnostice prin invarianti ar fi una completă este caracterul contradictoriu al 


definiţiilor obţinute prin etalarea setului de invarianti. Spre exemplu, e 
limpede că encratismul caracterizează cu adevărat o parte a miturilor 
gnostice; dar, nu mai puţin, antinomismul libertin e o trăsătură care le 
caracterizează pe altele. Or, de vreme ce aceleaşi două trăsături pot fi 
folosite în mod justificat pentru a caracteriza doctrine direct contradictorii, 
rezultă că nici una din trăsături nu poate fi considerată în mod real ca un 
invariant definitoriu valabil. 


2. În fond, simplificate, argumentele de metodă ale lui Culianu împotriva 
predecesorilor săi pot fi grupate astfel: şcolii germane istoriste a religiilor i 
se reproşează că a creat un lexic arbitrar (în parte), lipsit în mod structural 
de gramatica necesară articulării lui; şi, în egală măsură, i se impută 
canalizarea discuţiilor erudite spre identificarea originii 
culturale/geografice a unui prezumtiv original al mitului, în mod arbitrar 
postulat. Lexic fără gramatică e ca o limbă de interjectii, iar căutarea 
originii, cînd nu e utopică sau greşit pusă, e lipsită de relevanţă, căci 
problema reală este ,,cum au fost generate aceste mituri?” şi nu „de unde 
vin?” sau „ce semnificaţie au?” (în raport cu ce valori, presupuse 
mai ,,esentiale"?). 

Metodei de descriere si definire prin invarianti (Jonas/Colpe/Bianchi) i se 
aduc de asemenea obiectii, rezumate in douá contra-argumente. Primul 
afirmă cá  invariantii propusi descriu prea mult, adică indistinct: 
neoplatonismul si gnosticismul cad sub descrierea aproape a tuturor 
trăsăturilor propuse, iar cele rămase ca specifice gnosticismului nu îl 
descriu în totalitate, ceea ce înseamnă că restul nu poate fi distins de 
neoplatonism. Al doilea argument spune că, potrivit anumitor invarianti, 
gnosticismul este în acelaşi timp ceva şi contrariul lui, ceea ce e absurd şi 
descalifică anumiţi invarianti ca definiendum. 

În fine, ultimul punct de atac al lui Culianu împotriva metodologiei 
predecesorilor săi este valoarea cognitivă a aşa-numitului „principiu 
explicativ”. Reluînd argumentele lui K.R. Popper împotriva esentialistilor 
care caută definiţii pentru a da explicaţii”, Culianu consideră şi el că orice 
explanatory principle conduce fie la regresiune infinită (mutind problema 
mereu alături sau în spate), fie la postularea unor esente de tipul celor 
ironizate de Moliere în cazul medicilor: inconştient, telepatie, gravitate 
(calitatea de a fi greu), criză existenţială, arhetip etc. (numărul lor e practic 
nelimitat). O astfel de postulare de esențe opace sau neclare se manifestă în 
explicarea gnosticismului prin „sincretism” sau prin „pseudomorfoză”e. 
„Principiul explicativ” ar desemna ceva care poate fi descris (verbal) fără a 
putea fi însă explicat. Este, ca şi intuiţia, o reverie a sensibilităţii culturale, 
istorice sau metafizice. În fond, argumentează Culianu, decît să constatăm 
că miturile concrete sînt prea largi pentru a fi suprapuse exact întinderii 
invariantilor sau opoziţiilor binare, mai bine să fortàm la maxim 


specificitatea fiecárui mit in parte, pentru a testa astfel spectrul sáu logic de 
posibilitáti, empiric realizate. Problema, prin urmare, nu este ,care sint 
trăsăturile esentiale?", ci „care este spectrul intern de toleranţă logică a 
combinațiilor pe care le admite un mit dat?”». Astfel, noţiunea de variantă 
devine centrală şi capătă un sens concret, nu derivat, iar chestiunea 
evanescentă a originii dispare între conjecturile subsolului. În acest mod, 
fiecare mit gnostic nu mai este gîndit ca o realizare imperfectă, 
aproximativă, obţinută prin asamblarea unor structuri considerate a priori 
ca fiind mai ,esentiale", ci va trebui văzut ca o „unitate sintagmaticá 
indisolubilă” (proprie numai gnosticismului si neimpártitá cu vreun alt 
sistem ştiinţific, religios etc.)*. 


3. Putem acum trasa un tablou sintetic al rezultatelor criticii la care Culianu 
a supus metodologia predecesorilor săi. Unde erau înainte „trăsături 
esenţiale”, clasificări, invarianti sau clasificări interne prin pachete de 
opoziții, Culianu introduce noţiunea de „rază de acţiune a mitului” sau 
„spectru de toleranţă logică” (subiacent, noţiunea utopică de original 
absolut şi, neapărat, „esenţial”, este înlocuită cu aceea de variantă, ca sursă 
concretă a oricărei creativitáti: religioase, filozofice etc.). Acolo unde înainte 
erau găsite „principii explicative”, Culianu propune căutarea „principiului 
generator”, dat prin enuntarea celor cîteva reguli simple, capabile să 
genereze sistemul studiat în ansamblul său. Acum - toate variantele 
numărabile sub acelaşi sistem de generare formează o categorie istorico- 
religioasă, care nu poate fi explicată prin altceva, ci reprezintă un dat 
ireductibil, sezisabil ca atare nu a priori, ci „numai printr-o cercetare 
comparativă de istorie a religiilor”2. 

Concret, cercetarea la care a supus Culianu materialul empiric al literaturii 
gnosticismului urmează următoarele etape: în loc să fie căutat arhetipul 
unui mit, în a cărui existenţă unii savanţi cred realiter, alţii doar ex 
suppositione, trebuie căutată, dimpotrivă, variabilitatea lui extremă, pentru 
a vedea care îi este spectrul intern de toleranţă logică». Dacă ne referim, 
bunăoară, la mitul Demiurgului, a afirma că Demiurgul ignorant este un 
invariant sau o trăsătură esenţială a gnosticismului (cum a făcut Nils A. 
Dahl, construind din texte un arhetip al mitului) este contraproductiv, 
deoarece, dincolo de interesul pur intelectual al reconstrucției, se blochează 
orice investigaţie ulterioară: cînd postulăm prea devreme ,esentele", riscăm 
să ráminem la ele, adică la suprafaţa realităţii. Dimpotrivă, dacă se ia în 
consideraţie că Demiurgul provine dintr-o generare defectuoasă, că este un 
avorton în sens propriu, că e caracterizat de acţiunile care, la popoarele 
analfabete, sint integrate morfologic prin figura Tricksterului, atunci, 
observînd că extensiunea mitului Demiurgului este compatibilă cu categoria 
istorico-religioasă a Tricksterului, putem să-l subsumăm acesteia“. Prin 
urmare, conchide Culianu, Demiurgul inferior şi ignorant va suporta toate 


valenţele si constringerile specifice morfologiei Tricksterului. Din punctul 
de vedere al metodei lui Culianu, identificarea categoriei istorico-religioase 
pune capăt explicatiei motivului*. 

Cum transformă Culianu întrebarea privitoare la originea dualismului? 
„Principiul explicativ” ar fi pretins fie mutarea problemei în alt domeniu 
(e.g., creierul bicameral sau preeminenta mîinii drepte), fie propunerea unei 
„crize existenţiale”, explicată istoric prin condiţii sociale, ideologice, 
economice etc. Punctul de vedere al lui Culianu cere însă „examinarea 
gnosticismului ca sistem mişcîndu-se între anumite limite de toleranţă”, 
ceea ce implică găsirea sursei dualismului în chiar structura logică a datelor 
constitutive ale problemei gnostice. Or, cadrul de manifestare a 
Tricksterului e dat de faptul că actele lui intră în contradicţie cu voinţa unui 
creator superior. lar cadrul de referinţă la care gnosticii aplică negarea 
inteligenţei ecosistemice şi a principiului antropic este Cartea Genezei. 
Astfel, presupozitia fundamentală a oricărui gnosticism este exegeza 
inversă aplicată Genezei, obţinută prin punerea ca absolut a dualismului, 
ie. a opoziţiei mai mult sau mai puţin marcate dintre două principii: 
„Mecanismul de generare a unei mari părţi din scrierile gnostice se explică 
prin aplicarea constantă a acestei reguli primare [dualismul] la o 
cosmogonie şi o antropogonie iudaice preexistente, exprimate în Cartea 
Genezei”. 

Astfel se obţine criteriul empiric ne varietur al majorităţii gnosticismelor, 
criteriu care decurge din principiul dualismului aplicat tradiţiei 
veterotestamentare: exegeza inversă a Bibliei. Pentru textele care nu 
aplică anume Genezei exegeza dualistă (sau inversă), procedeul de generare 
a mitului dualist implică „exploatarea marelui număr de posibilităţi logice 
compatibile cu hermeneutica inversă a mitului biblic”, în general», 

Acest criteriu empiric de recunoaştere dă şi formula principiului de 
generare a miturilor gnostice. Procesul se desfăşoară astfel: fiecare 
secvenţă a mitului biblic comportă un număr de posibilităţi logice, care pot 
fi supuse exegezei inverse; fiecare din aceste posibilităţi, reinterpretată, se 
combină cu una sau mai multe din valenţele logice ale secventei 
următoare». De exemplu, Şarpele din secvenţa Geneza 3, 1 poate fi 
identificat cu Salvatorul, cu Sophia, cu şarpele însuşi (desemnare neutră), 
cu Demiurgul, cu un reprezentant al Diavolului ori cu Diavolul însuşi. 
Fiecare din aceste opţiuni va genera, în combinaţie cu alte secvenţe din 
Geneză, reinterpretate sau lăsate neschimbate, cîte un sistem „gnostic” 
diferit. Există un mare număr de secvenţe şi de virtualitáti interpretative. În 
interiorul tuturor acestor sisteme „gnostice” spunem că se formează o 
tradiţie atunci cînd mai multe mituri utilizează secvenţe identice, 
combinarea secventelor între ele ráminind destul de liberă“. Cît timp 
durează generarea? În principiu, o dată pus în funcţiune, sistemul are 
tendinţa de a-şi epuiza toate posibilităţile de combinare, deoarece operaţia 
de generare nu are limite teoretice*. Totuşi, în practică, jocul combinațiilor 
merge pînă la epuizarea posibilităţilor unui curent dat, potrivit 


constringerilor impuse liberei dezvoltári de puternica interactiune dintre 
acestea si structura socio-intelectualáà a epocii:. Ansamblul acestor 
combinaţii, istoric vorbind, formează dualismele din Occident. 

Dar sistemul de exegeză continuă să se reproducă şi dincolo de această 
istorie a dualismelor religioase: de exemplu, romantismul - care 
inaugurează o formă de nihilism direct opusă celui gnostic (care admitea 
raportul de transcendentá in mod absolut), deoarece „demolează însăşi 
transcendenta"^, fiind prin aceasta radical antimetafizic si in răspărul 
metasistemului civilizaţiei occidentale: - generează mituri a căror structură 
este, din punct de vedere numai formal, gnostică (datorită principiului 
exegezei inverse)“. 


4. Rezultatul final al acestei discuţii este că dualismul, pentru Culianu, 
reprezintă categoria istorico-religioasă sub care cade orice gnosticism. 
Principiul său general de generare este dat de exegeza inversă aplicată 
mitului biblic, prin punerea existenţei a doi zei, în loc de unul, la originea 
operaţiei de generare“. Astfel se obţin toate dualismele occidentale. Cît 
priveşte gnosticismul, el se distinge în interiorul sistemului dualist prin 
aceea că „nu operează, ca majoritatea celorlalte specii dualiste, cu un 
singur mit central, ci cu două mituri dualiste, într-o succesiune temporală 
care le face dependente unul de celălalt şi, prin aceasta, indisolubil 
legate”:. 


Schimbarea de accent 


5. Definiţia la care ajunge I.P. Culianu este una care implică metoda, adică 
mecanismul de generare. Deocamdată, în 1986 (dată la care termina de 
redactat forma în limba franceză a cărţii despre gnozele dualiste), Culianu 
realizează o interesantă schimbare de accent în studiile gnostice, dar nu 
propune încă o mathesis universalis. În schimb, ediţia engleză a cărţii, 
complet remaniată în privinţa structurării conţinutului, transformă o 
metodă iniţial locală într-un principiu universal de explicare a oricărui 
fenomen spiritual, sub raportul mecanismului său cognitiv de generare. 
Dacă luăm în mod formal anul 1986 ca an al cezurii (începuturile 
transformării unei metode locale într-o mathesis universalis), ar fi instructiv 
să putem compara ceea ce aprobă şi ceea ce respinge Culianu înainte şi 
după această dată. 

Eros si magie ín Renastere. 1484, terminată într-o primă variantă 
românească în 1979 (pornind de la nişte studii din 1970-72) şi publicată în 
limba franceză abia în 1984, exprimă foarte bine opiniile despre cunoaştere, 
cercetare, istorie şi civilizaţie ale „primului” Culianu (cel care încă nu 
intrase în posesia unei mathesis universalis). Călătorii în lumea de dincolo 
(1991), publicată în anul morţii autorului, exprimă deja foarte limpede (şi cu 
anumite ,imprudente" universitare) importanţa decisivă pe care I.P. Culianu 


o ataşa descoperirii sale - descoperirea unei metode care, în sensul unui 
Lullus ori al unui Leibniz, trebuia interpretată ca fiind realiter o mathesis 
universalis. În opinia mea, toate senzationalele sale propuneri de cărţi, 
făcute unor reputate edituri academice în anii 1990-91, exprimă frenezia 
vertiginoasă care a însoţit în spiritul său conştientizarea semnificației 
acestei descoperiri“. Ei bine, comparînd ceea ce aprobă şi ceea ce respinge 
IPC în chestiunea studiilor erudite înainte şi după 1986, putem avea o 
imagine vie a mutatiei pe care a produs-o în viziunea sa despre lume 


conştiinţa că a descoperit o mathesis universalis. 

ÎNAINTE DE 1986 


DUPĂ 1986 


Se vorbeşte de existenţa unui nivel de 
suprafaţă al cercetării. 


Acestuia îi corespunde, 
după 1986 — vezi mai jos, 8 6. 


* La acest nivel, studiul are ca obiect 
cunoştinţele, care sint ideologice, au caracter 
recurent*, prezintă diversitate? pot fi descrise“. 
Scopul constá in identificarea, catalogarea si 
clasificarea cunostintelor. 


* La acest nivel, studiul are ca obiect stabilirea 
setului de reguli (sau de idei), i.e. enumerarea 
enunţurilor  ontologice elementare? şi a 
mecanismului de generare, care constă in 
activarea posibilităţilor opțiunii binare. 


* Se stabileşte originea unei cunoştinţe : studiul e 
complet atunci cind, printr-o difuziune 
continuă, a putut fi identificată sursa materială a 
fenomenului spiritual (cultural) studiat. 


* Ideea originii in sens difuzionist este categoric 
respinsă“. Întrebarea „de unde vine?" e 
înlocuită prin intrebarea „cum e generat? ". 
Faptul spiritual e „explicat” cind e identificată 
categoria istorico-religioasă proximi. 


* Formarea cunoştinţelor e explicată prin 
regularităţile psihologiei analitice (Freud: 
complexe; Jung: inconştient colectiv, 
arhetipuri): explicaţie admisă de IPC, inainte 
de 1986, ca valabilă“. 


e  Arhetipurile, inconştientul colectiv sint 
considerate pseudo-explicatii de tip explanatory 
principle, foarte criticat după 1986. Acum 
recurentele se explică cognitiv, cu argumentul că 
„orice transformare prin care trece mitul are, 


i 


prin definiţie, o origine cognitivă”. 


Înainte de 1986, se putea vorbi de existenţa 
unui nivel de profunzime. 


Caàruia, după 1986. îi corespunde - vezi mai 
jos. $ 6. 


e Cunoştinţele sint activate şi acţionate de 
„presupoziţii culturale” de adincime care, intr-o 
epocă dată, alcătuiesc grila interpretativă, filtrul 
hermeneutic al unei epoci - specificul unei 
epoci fiind dat de individualitatea acestui „filtru 
hermeneutic”i. Acesta prezintă unicitate, este 
insesizabil!, nu poate fi dezvăluit decit 
invăluindu-l”. Cercetătorul e invitat de aceea să 
pătrundă în „culisele” scenei ideilor, să 
surprindă „firele invizibile”*. 


* Locul „filtrului hermeneutic” este luat, după 
1986, de mecanismul de transmitere cognitivă, 
prin care IPC intelege o „regindire activă a 
tradiţiei, bazată pe un simplu set de reguli", 
care funcţionează prin intermediul dubletului 
intertextualitate („un fenomen mental") si 
tradiţie culturală (definită ca „set de idei”, 
generat prin „setul de reguli"?, şi asimilată 
uneori cu „spaţiul mental"). Transmiterea 
cognitivă poate fi complet exprimată prin 
indicarea serului de reguli şi a mecanismului de 
generare. Acum, IPC recomandă combinarea 
istoriei culturii cu psihologia cognitivă'. 


Culianu, 1984, p. 34. 


Ibidem, p. 37. 
Ibidem, p. 34. 


Culianu, 1991, p. 41. 
Culianu, 1990, p. 145. 


Ibidem, p. 107. 


Culianu, 1984, pp. 39, 83 sq., 77, 323; rezervá doar la p. 109. 


Culianu, 1990, p. 76; 1992, p. 2. 
i Culianu, 1992, p. XIII; 1998, p. 11. 
; Culianu, 1984, p. 34. 


* Ibidem, p. 37. 

! Ibidem, p. 34. 

= Ibidem, pp. 34-5 (reziduu heideggerian). 

^ Ibidem, p. 35. 

e Culianu, 1991, p. 43. 

» Ibidem, pp. 40-1. 

: Ibidem, p. 41. 

* Ibidem, pp. 238-40. 

: Un exemplu, la Culianu, 1992, p. 18; 1998, p. 41 — pentru cazul disputei 
cristologice (raportul dintre cele două naturi, divină si umană) ori al 
teologiei trinitare (raportul dintre cele trei persoane în sînul trinitátii), 
dezvoltarea sistemică propusă de IPC este dată fie sub forma unui arbore de 
ierarhii binare, fie prin împachetarea alternativelor în „cărămizi de 
construcţie”, în care elementele izolate pot intra, virtual, în orice 
combinaţie posibilă. 

t Culianu, 1991, p. 68. 

Transformarea semnificației binomului profund / 


superficial 


6. O consecință interesantă a noului punct de vedere adoptat de I.P. Culianu 
este anularea distinctiei dintre un nivel profund al cercetării (filtrul 
hermeneutic) şi unul superficial (cunostintele ideologice). Distincția dintre 
superficial si profund este preluată in cadrul noii metode de distincția 
ontologică dintre lumea în care trăim si lumea in care există obiectele 
ideale ale investigației sistemice. În prima lume se realizează, succesiv si 
partial, fenomene spirituale (culturale). În cea de-a doua se realizează, 
simultan şi integral, obiectele ideale care corespund dezvoltării într-o 
dimensiune pur logică a caracterului sistematic al setului de reguli prin care 
sînt caracterizate fenomenele spirituale (culturale) ale primei lumi. Pentru 
Culianu, fenomenele din prima lume nu reprezintă, în fond, decît rezultatul 
desfăşurării unei hîrtii scrise (sistemele ideale din lumea a doua) prin fața 
unei fante înguste (istoria, temporalitatea): faptul că fanta se deplasează 
permitind apariţia unor rînduri succesive nu înseamnă că mişcarea ei le 
generează». 

Transformarea opoziţiei „profund” vs. „superficial” (înainte de 1986), care e 
de natură pur epistemologică, în opoziţia dintre „spaţiul nostru mental” şi 
„spaţiul din afara noastră” (după 1986)2, care e de natură ontologică (desi, 
în mod evident, şi această din urmă opoziţie porneşte de la o chestiune 
metodologică - preferința „ultimului Culianu” pentru teoriile cognitiviste), a 
avut drept rezultat o frapantă răsturnare ontologică: simţim că în concepţia 
lui Ioan Petru Culianu spaţiul mental - înţeles ca „loc” psihologic de 
,Sustinere" a spaţiului logic în care se dezvoltă obiectele ideale pe care le 
pune în evidenţă metoda IPC - a devenit mai real, mai complet, mai 
adevărat (în ultimă instanţă) decît lumea în care trăim, lume în care, cum 
ştim, realizarea obiectelor ideale este nu numai parţială şi succesivă, ci şi 


deformată de intruziunea jocurilor de putere. Aceasta înseamnă că 
experienţele pe care le trăim în spaţiul nostru mental sînt întemeitoare în 
raport cu experienţele pe care le putem suferi în spaţiul lumii fizice. Pentru 
„ultimul Culianu”, adevăratul ,loc" al inteligibilităţii lumii nu mai este 
spaţiul fizic tridimensional, în care erau formulate vechile teorii difuzioniste 
şi unde îşi situau obiectele purtătoare de sens ultim (arhetipurile, 
inconştientul colectiv etc.) depăşitele teorii hermeneutice, ci spaţiul Hilbert 
infinit dimensional, populat de sisteme de obiecte ideale, „fractalice în 
natură”, produse potrivit unor reguli simple de generare, spaţiu logic in 
care vieţile noastre reprezintă nişte fractali complet dezvoltați - chiar dacă 
în lumea fizică, în care ne mişcăm, fractalul vieţii noastre ne apare nouă ca 
fiind incomplet dezvoltat, deoarece acesta, în lumea fizică, nu poate fi 
descris complet (cum poate fi făcut în lumea ideală a spaţiului Hilbert, al 
cărui analog este spaţiul nostru mental), ci doar trăit=. 


Setul de reguli şi mecanismele de generare 


7. Am văzut deja care e definiţia dată dualismului (categorie istorico- 
religioasă care constă în aplicarea exegezei inverse asupra tradiţiei 
veterotestamentare - Geneza, mitul biblic -, prin punerea la baza 
interpretării a două principii opuse, diferite sau  antagonice) şi 
gnosticismului (diviziune a dualismului; grup de sisteme dualiste care, 
atunci cînd supun exegezei inverse mitul biblic, recurg nu la un mit dualist - 
transcendenta proximá a acestei lumi nu este Zeul Suprem -, ci la două, 
într-o secvenţă temporală care le face dependente unul de celălalt). E 
important de subliniat că, pentru Culianu, dualismul nu este o doctrină, ci 
un proces de gindire. Sensul aici este acelaşi cu cel dat de Wittgenstein 
ideii că filozofia nu este o doctrină, ci o activitate*: dualismele nu reprezintă 
rezultatul desfăşurării în lume a vreunui arhetip ontologic, nici nu sînt o 
ştiinţă tranzitivă despre lume”. Ele sînt un mecanism de producere 
(generare) a unor enunturi care derivă prin opţiuni binare simple dintr-un 
număr foarte restrins de principii: exegeza inversă a mitului biblic si 
punerea principiului dualist, cu un mit (dualismele în genere) sau cu două 
(clasa gnosticismelor). 

În mod declarat, acesta este obiectul de studiu al cărţii terminate în 1986». 
În fine, deja în 1986, deşi enumeră ipotezele „ontologice” care ar putea 
explica existenţa perspectivei dualiste (de ce există un mit dualist?)», 
Culianu susţine că pentru deplina înţelegere a unei categorii istorico- 
religioase esenţiale este suficientă furnizarea principiului ei de generare 
(principe productif). Dualismul fiind un sistem „selfconsistent”, el poate fi 
generat în mod sincron fără nici o referire istorică“, numai prin epuizarea 
tuturor posibilităţilor pe care principiul dualist, al exegezei inverse şi al 
opțiunii binare între alternative le activează atunci cînd este pornit“. 


8. Această definiţie este uşor modificată în ediţia din 1992. Aici dualismul 
este privit ca un „obiect ideal”, un sistem dezvoltat după reguli interne 
proprii într-o dimensiune pur logică, fără raport cu temporalitatea sau cu 
jocurile puterii, care aparţin unei alte dimensiuni a realităţiiz. Acum nu se 
mai pune accentul pe mecanismul de generare (deşi el este păstrat ca atare, 
pentru funcţionarea sistemului), ci pe faptul că gnosticismul/dualismul 
reprezintă un set de transformări apartinind unui sistem variabil si 
multidimensional. Rezultatul cel mai notabil al definiţiei prin transformare 
(mai degrabă decît prin generare) este acela cá gnosticismul şi creştinismul 
timpuriu reprezintă ramuri ale aceluiaşi obiect ideal (sau, altfel spus, 
transformări reciproce ale unuia în celălalt):, cam în felul în care osul 
metacarp al boului este o transformare geometrică continuă a osului 
metacarp al girafei sau al berbecului (ceea ce nu este deloc a priori 
evident)“. 

În continuare, şi în ediţia din 1992, diferenţa specifică e dată de procedeul 
exegezei inverse=. Individual, pentru gnosticism, procesul de generare 
constă din activarea procedeului exegezei inverse, iar diferenţa specifică a 
gnosticismului faţă de platonism, iudaism şi creştinism, doctrinele 
dominante în epoca înfloririi sale, e dată de cele două principii enuntate si 
in 1990», adică negarea inteligenţei ecosistemice si a principiului antropice. 
În fond, dualismul, şi o dată cu el toate dezbaterile teologice care au condus 
la formula definitivă a doctrinei creştine, este definit de către Ioan Petru 
Culianu ca un „joc al minţii”. Jocurile minţii seamănă cu şahul în privinţa 
numărului enorm de variante pe care le antrenează combinarea secventialà 
dintre un număr mic de piese şi un număr redus de reguli de mutare; dar, 
spre deosebire de şah, jocurile minţii sînt jocuri care nu pot fi cîştigate, 
deoarece nu există nici o procedură de şah mat. În plus, în cadrul lor se 
moare, fiindcă singura procedură de şah mat sau de tranşare a „adevărului” 
vreunei combinaţii este exterioară jocului şi provine din interacţiunea 
adesea tragică dintre jocurile minţii şi jocurile puterii. 

Schimbarea accentului de pe generare pe transformare, care trimite gindul 
la noţiunea matematică de clase de echivalente, are o consecinţă 
interesantă asupra relației dintre gnosticism şi dualism, aparent 
neremarcată de Culianu. Am văzut că definiţia din 1990 stabilea dualismului 
o categorie istorico-religioasă de referinţă şi identifica gnosticismul ca fiind 
una din subdiviziunile dualismului. În 1992, Culianu părea a înclina spre 
ideea că dualismul ţine de categoria gnozei ca sistem”, de vreme ce „orice 
sistem dualist e mai simplu decît sistemul gnosticismului, care este extrem 
de complex”". Aici dualismul pare a fi devenit o subspecie a gnosticismului, 
fapt consistent cu formularea din Introducere, potrivit căreia obiectul cărţii 
l-ar constitui „gnozele dualiste ale Occidentului”2. 


9. După ce (i) am conturat poziţia lui Ioan Petru Culianu pornind de la 
criticile pe care acesta le-a adus predecesorilor sái, (ii) am trecut in revistá 
definițiile dualismului/gnosticismului (1990/1992) si (iii) am examinat 
descrierile verbale ale metodei sale de investigatie, este timpul sá vedem, 
pe citeva cazuri concrete, cum anume lucreazá aceastá metodá. Metoda e 
dată printr-un set de reguli, prin care IPC înţelegea un sir de propoziţii 
atomare, de tip asertiune ontologică (sînt, de fapt, propoziţiile elementare 
ale sistemului, între care acţionează opţiunea binară şi ele reprezintă 
afirmaţii foarte generale despre existenţă, zei, lume, ceruri etc.) şi un 
mecanism de generare, care e dat de un procedeu binar de alegere de tip 
da/nu. E important să înţelegem că, din punctul de vedere al mecanismului 
de generare, setul de reguli este perfect arbitrar: el reprezintă „materia” 
căreia, spre a putea funcţiona, i se aplică „forma” principiilor de generare. 
Totuşi, deşi fără a exista o indicație precisă, se pare că IPC a lucrat cu două 
interpretări diferite date setului de reguli. Dacă setul de reguli este format 
din propoziţii ontologice atomare, de tip „există suflet”, „sufletul e 
imaterial”, „există Dumnezeu” ş.a.m.d., atunci el nu este arbitrar, ci 
alegerea lui pare a putea fi justificată prin constituţia subiectului epistemic 
(subiectul transcendental). Dacă propoziţiile care îl alcătuiesc nu reprezintă 
predicatiile cele mai simple care se pot face asupra existenţei (rol pe care 
însă îl joacă în cazul multor sisteme religioase sau filozofice), abia atunci ele 
pot fi considerate ca fiind arbitrare sau, altfel spus, temporal dependente 
(contingente). Se poate însă imagina şi posibilitatea de a exprima orice set 
de reguli contingent printr-o combinaţie de seturi de reguli ontologic 
elementare. Oricum ar fi, pentru Culianu setul de reguli pare a fi echivalent 
cu rolul jucat în teoria numerelor de sistemul de numerație (sexagesimal, 
zecimal, binar), care, în raport cu „realitatea” numărului, e arbitrar. 
Generarea numărului ţine de teoria numerelor, care ar putea fi echivalată 
mecanismului de generare. Dar realitatea numărului nu este dată nici de 
expresia lui zecimală, nici de cea sexagesimală, nici de cea binară, ci numai 
de caracterul său invariant la transformările între aceste sisteme de 
numerație. Este o situaţie comparabilă cu aceea din relativitatea restrinsă, 
unde o ecuaţie nu are sens absolut decît dată împreună cu transformările 
(de la un referential la altul) faţă de care forma ei trebuie să fie invariantă - 
acest lucru este absolut. Exemplele care implică ideea de invarianță la clase 
de transformări bine definite par a fi cele mai ilustrative pentru gindirea 
„ultimului Culianu”, care ajunsese în cel din urmă an din viaţă să considere 
că singura realitate veritabilă este transformarea morfodinamică a 
sistemelor de gindire unele în altele». 

Dar să revenim. Principiul metodologic pus la lucru de Culianu este 
deopotrivă elementar, tehnic şi formalizabil: el constă din exprimarea 
mecanismului de generare sub forma combinațiilor care pornesc de la 
opţiuni binare între alternative. Rezultatul este multiplicarea în arbore a 
combinațiilor astfel obţinute. lată cum: să presupunem că dorim să obţinem 
răspunsuri la întrebările noastre dînd cu banul - cap înseamnă „da” (+), 


pajurá înseamnă ,nu" (-). Divinatia noastră este extrem de slabă, căci lumea 
deciziilor rezultată prin acest procedeu este prea rigidă”. Pentru a face 
lucrurile mai nuantate, să impártim încăperea unde ne găsim în două şi să 
aruncăm moneda numai atunci cînd ne aflăm pe linia despártitoare. Să 
convenim pentru următoarele valori ale deciziei: dacă moneda cade cap în 
regiunea din dreapta, avem (+ +); dacă ea cade cap în stînga, avem (+ -); 
dacă moneda cade pajură în dreapta, avem (- +); în fine, dacă ea cade 
pajură în stînga, avem (- -). Analizind, vedem că aici am combinat două 
secvenţe binare, (+; -) ale aruncării monedei şi (+; -) ale valorilor rezultate 
din împărţirea încăperii. Combinarea a două secvenţe printr-un sistem de 
opţiune binară conduce la 2? posibilităţi. Dacă avem patru secvenţe de 
opţiune binară, atunci numărul combinațiilor posibile creşte la 2: s.a.m.d. 
Cum organizează această schemă materialul gnostic? Orice text gnostic e 
structurat prin (a) punerea principiului dualist (cu varianta: admiterea 
redundantă a două mituri dualiste, dependente unul de altul) şi (b) 
aplicarea procedurii exegezei inverse (dualiste) la mitul biblic (de regulă, 
cartea Genezei). Or, cum specificul speculatiei gnostice este de a opera pe 
un material preexistent, activind soluţii prin exegeză inversă şi rearanjind 
apoi continuu secvențele mitice astfel rezultate», se poate exemplifica 
funcţionarea mecanismului de generare folosind „setul de reguli” furnizat 
de patru pasaje controversate din cartea Genezei”. 


Geneza 1, 1-2 este prima secvenţă. 

„Setul de reguli”: 

Dumnezeu, care este creatorul cerului şi al pămîntului, se află în faţa a două 
lucruri pe care nu le-a creat el: tóhü wa-bóhü şi apa primordială, infásuratá 
în tenebre. 

Avem următoarele posibilităţi: 

(I) principiul al doilea este identificat cu: Apa (ofitii descrişi de Irineu), cu 
Tenebrele (sethienii descrişi de Ipolit, maniheenii şi catharii radicali), cu 
Abisul (gnosticii platonizanti, care respingeau titulatura de dualişti); 

(II) Dumnezeul Genezei nu este Dumnezeul suprem (poziţie adoptată de 
întreg dualismul occidental şi de toţi pseudo-dualiştii, cu excepţia lui loan 
de Lugio), iar materia primordială şi tenebrele au fost create de acest 
Dumnezeu secundar. 


Geneza 1, 26 este a doua secvenţă. 

„Setul de reguli”: 

Dumnezeul din Geneză nu e Dumnezeul ultim (suprem). Divinitatea e un 
plural. 

Avem următoarele posibilităţi: 


(I) pluralul e înlăturat afirmîndu-se că, oricare ar fi fost Dumnezeul 
Genezei, omul a fost făcut fără ajutor (este poziţia lui Marcion, a 
bogomililor, a catharilor; prin om se înţelege aici trupul fizic); 

(II) pluralul folosit in verset arată că Dumnezeul din Geneză (un 
intermediar sau un Diavol) a creat umanitatea cu ajutorul Arhontilor 
(maniheenii şi majoritatea gnosticilor). 


Geneza 2, 7 este a treia secvenţă. 

„Setul de reguli”: 

Cine i-a insuflat lui Adam suflul vieţii? Ce este suflul vieţii? 

Avem următoarele posibilităţi: 

(I) chiar cel care l-a făcut pe Adam i-a insuflat suflul vieţii; 

(II) altcineva decît făcătorul. 

Fiecare din aceste variante admite alternativa: 

a) suflul aplicat lui Adam este al făcătorului, 

b) suflul îi aparţine altcuiva. 

Prin urmare, a treia secvenţă poate fi analizată în patru ramificații distincte: 
(I) făcătorul lui Adam îi insuflă acestuia propriu-i suflu (ortodocşii, Marcion, 
maniheenii); 

(P) făcătorul lui Adam suflă peste Adam suflul altcuiva (multi gnostici, un 
mit bogomil); 

(I) cel care nu l-a făcut pe Adam i-a insuflat suflul sáu (anumiţi gnostici, alt 
mit bogomil); 

(I) cel care nu l-a făcut pe Adam suflă peste el suflul altcuiva (unii 
gnostici). 


Geneza 3, 1 este a patra secvenţă. 

,Setul de reguli": 

Apare Sarpele; cine este Sarpele? 

Avem următoarele posibilităţi: 

(I) Şarpele este reprezentantul adevăratului Dumnezeu (cel ultim, suprem) 
(este poziţia adoptată de mulţi dualişti); 

(II) Şarpele nu este reprezentantul adevăratului Dumnezeu (ortodocşii, unii 
dualişti, toţi pseudo-dualiştii). 

Varianta (II) admite încă două interpretări, care decurg din soluţia la 
problema relaţiei dintre Demiurg şi Şarpe: 

(ID) Şarpele este reprezentantul Demiurgului; 

(ID) al altcuiva decît Demiurgul. 

Şi, transind chestiunea legăturii dintre Diavol si Demiurg, varianta (IL) 
poate fi activată sub forma a încă două variante: 

(II::) Demiurgul este Diavolul şi 


(II?) Demiurgul nu este Diavolul. 

Fără a admite că Diavolul ar fi Demiurgul, ortodocşii susţin că Şarpele e 
reprezentantul Diavolului. Pseudo-dualiştii admit însă întreaga secvenţă 
dată de succesiunea II + IT: + II'.7 


Principiul acestei dezvoltări este acum, cred, limpede. Ceea ce am admis a 
fost: 

- rădăcina comună a afirmațiilor din cartea Genezei (botezate „set de 
reguli”; prin „set de reguli”, aici, IPC înţelege propoziţiile atomare, 
esenţiale, despre Dumnezeu, lume, viaţă, om); 

- principiul dualist şi, astfel, 

- procedeele exegezei inverse (dualiste). 

Aplicînd acestui material mecanismul de opţiune binară, care activează, 
potrivit unei ramificări infinite, toate posibilităţile aflate în chip latent în 
trunchiul mitului biblic, se obţine figura unui arbore care, suficient 
dezvoltat, va conţine în coroana sa toate consecinţele compatibile cu un 
trunchi comun datz. Imaginea arborelui nu apare decît ca idee în varianta 
franceză a cărţii, dar ea este explicit formulată în ediţia engleză: „Vedem 
cum, dintr-un germene, Gnoza se dezvoltă într-un arbore ale cărui ramuri se 
despică in alte ramuri prin diviziune. Unele ramuri rămîn virtuale, altele 
cresc cu adevărat. Modelul generativ al sistemelor gnostice este în realitate 
un Arbore. Arborele Gnozei”». 


Arborele lumii 


10. Descris formal, acest arbore arată după cum urmează. Fie un trunchi 
dat. Fiecare ramură se ramifică în două ramuri, după cum valoarea opțiunii 
este „1” sau ,0", ca în sistemul binar de numerație. La rîndul ei, fiecare 
ramură nou obţinută în urma diviziunii se divide în alte două ramuri şi aşa 
la nesfirşit. Pentru gnosticism, cum deja am văzut, trunchiul este dat de 
existenţa a două principii opuse şi a tradiţiei mitului biblic, căruia, datorită 
principiului dualist, trebuie să i se aplice exegeza inversă. Am văzut deja 
cîteva din dezvoltările posibile pentru patru secvenţe luate din Geneză. 
Fiecare din opţiunile activate în interiorul unei secvenţe se va combina cu 
una sau alta din opţiunile compatibile care au fost activate în secvenţa 
mitologică precedentă/următoare. Şirul format dintr-o astfel de succesiune 
de secvenţe mitologice va da un mit gnostic, asignabil ca atare uneia din 
tradiţiile istorice deja atestate. În cazul în care mitul gnostic obţinut nu 
poate fi identificat cu unul deja atestat istoric, sîntem în faţa unei variante 
gnostice virtuale, încă nerealizate efectiv în lumea noastră (cel puţin 
deocamdată). Tipic pentru acest gen de raţionament este faptul că obiectele 
studiate sînt considerate ca fiind nişte obiecte ideale, logic articulate - 
complet dezvoltabile numai într-un spaţiu logic propriu, corespunzător unei 
dimensiuni care nu este lumea istorică reală. Mai mult, această schemă 


generativà nu se aplică doar materiei miturilor gnostice, ci, deopotrivă, 
oricărui sistem de propoziţii elementare suficient de complex». Spre pildă, 
controversa trinitară poate fi studiată analog, după acelaşi criteriu sistemic. 
O variantă de organizare a disputei trinitare constă în „împachetarea” 
fiecărei opţiuni într-o „cărămidă de construcţie”, potrivit activării a trei 
dihotomii de bază: (1) o persoană versus mai multe, (2) persoane egale 
versus subordonate, (3) persoane distincte versus indistincte». O alta, mai 
sintetică, constă în studierea ierarhiei trinitare potrivit dimensiunilor 
identitate/non-identitate si superioritate/inferioritate=. Spre deosebire de 
ierarhiile binare dezvoltate pînă acum, fiecare element al dihotomiei este 
,impachetat" într-o „cărămidă” de trei afirmaţii, în care intră, virtualmente, 
orice fel de combinaţii. De exemplu, sînt posibile teologii trinitare a) de tip 
monarhian, subordinationist şi care nu disting între Tată şi Fiu (modalismul 
în varianta numită de Tertulian patripasianism, atribuită lui Noetus din 
Smirna), b) de tip monarhian, subordinationist, dar care disting între Tată si 
Fiu (Origen, Arius), c) de tip egalitar şi care disting între persoane (varianta 
ortodoxă) si asa mai departe». Cînd combinaţiile ,impachetate" în 
,cárámizi" se întîlnesc cu dihotomiile ierarhice dezvoltate în arbore, 
integrarea lor este foarte simplă: oricare nivel al ierarhiei binare poate 
contine opţiuni ,impachetate" în astfel de „cărămizi” (sau „unităţi de 
construcţie”). 

Un arbore similar (v. fig. 1) poate fi ridicat pentru obiectul ideal numit 
cristologie, în care ceea ce azi numim poziţie ortodoxă este un rezultat al 
deciziilor de putere ale conciliilor din Niceea (325), Constantinopol (381) şi 
Calcedonia (451), cu o ramificare filioque introdusă de creştinii iberici - 
acceptată numai de Occidentul latin şi condamnată de bizantini (867)*. 


11. Se observă imediat că există un procedeu simplu de a obţine forma 
ideală, perfectă, a acestui arbore cristologic (dar, fireşte, el poate fi 
dezvoltat pentru orice sistem de premise, mulţime de reguli, set de idei 
etc.). Fie o ramură-mamă. Fiecare ramură-mamă se divide în două ramuri- 
fiice, identice. Să atribuim ramurii din dreapta valoarea „0”, iar ramurii din 
stînga valoarea „1” (în mod convenţional; putem face şi invers). La infinit, 
fiecare din ramificații se termină cu o frunză. Drumul pînă la oricare din 
frunze poate fi exprimat printr-o relaţie algebrică de forma 

X — à, t a2! t a2? + a2?  ...., (A) 

unde coeficienţii a., a, a,,... pot lua numai valorile opțiunii binare (0 si 1), iar 
,lungimea" lor este lungimea unei ramuri. Geometric vorbind, totalitatea 
ramificaţiilor descrise de formula de mai sus formează un arbore, perfect 
asemánátor arborelui cristologic (sau oricárui arbore gnostic, potrivit 
transformării de echivalență demonstrate de IPC)* - acest arbore poate fi 
desenat după cum arată figura 2”. 


numai divini 
(docetism) 


DS 


posedi suflet 


este divină 
uman 
Origei —— 

i (Origen) tertium genus 
(monofizism) 


nu posedă 
suflet uman 
(Athanasius) me 


Natura lui 
CRISTOS 


divină si 
umană 


stincte 
non-separate 


indistincte 
(monofiziti) 


nici divini, nici umană 
(cristologie angelică) 


x= o + a 2'+ 0,25 9,234... 


Fig. 2 $ CĂ i 9 


Acest obiect ideal are, în matematică, un nume. Reprezintă vizual formula 
generală (A) a întregilor 2-adici şi simbolizează corpul Q, al numerelor Z- 
adice (mulţimea numerelor p-adice: formează un corp). Fiecare din frunzele 
terminale ale arborelui reprezintă un număr 2-adic. În general, dacă am 


avea un arbore generat potrivit regulii cá fiecare ramurá se ramificá in p 
ramuri la infinit, atunci fiecare succesiune de ramuri, simbolizată, la capătul 
ei, printr-o frunză terminală, este un număr p-adic. Fireşte, fiecare 
coeficient a, din dezvoltarea dată de formula (A) reprezintă ramura rezultată 
din a n-a ramificare, unde din fiecare nod ies 0, 1, 2,... p-l ramuri. 

În modelul IPC al ramificárii prin opţiune binară, fiecare număr Z2-adic ar 
corespunde formal inlántuirii de secvenţe care descrie dezvoltarea 
doctrinală a cîte unei variante de gnoză (sau, în cazul arborelui cristologic, 
oricare din erezii poate fi urmărită, în desfăşurarea ei, ca o succesiune de 
ramificații, analogia fiind drumul ramificat, care se termină cu un anumit 
număr 2-adic). Analogia este, fireşte, strict formală. 


12. Pornind de la o sugestie a matematicianului Rudolf von Bitter Rucker, 
potrivit căruia teoria haosului şi geometria obiectelor fractale pot furniza 
definiţii matematice oricărei forme de existenţă, Culianu, în ultima parte a 
vieţii sale, ajunsese să conceapă ideea că totul poate fi definit în termeni de 
mind game”. În special, admiţind o definiţie relaxată a noţiunii de fractal - 
potrivit căreia „orice ramificaţie infinită care se conformează unei anumite 
reguli este un «fractal»"* -, ar fi posibil ca figura lui Cristos să fie analizată, 
în oricare din aspectele ei (divinitate, umanitate, natură, substanţă, poziţie 
ierarhică în cadrul trinitátii etc.), conform ideii că „Isus Cristos se află în 
centrul unui fractal multidimensional care vorbeşte potrivit unor reguli de 
producere ce pot fi descrise în termeni binari”. Esenţială în această 
abordare este reducerea oricărui fenomen spiritual sau cultural la 
mecanismul său de generare. Or, argumentează Culianu, deoarece 
mecanismul de generare are o bază cognitivă, înseamnă că: 

* toate produsele spiritului uman pot fi explicate similar (ceea ce constituie 
teza identităţii genetice a întregii culturi”; 

* orice obiect cultural particular trebuie integrat obiectului sistemic ideal 
căruia el, în mod natural (adică în virtutea setului de reguli şi a 
mecanismului de generare), îi aparţine; 

* sistemele obiectelor culturale sînt fractale în natura lor (adică ele tind să 
producă la infinit soluţii, potrivit regulilor de generare); 

* în general, singura cale de a defini sistemic istoria este următoarea: 
„integrare morfodinamicá a obiectelor ideale”, conform ideii că istoria ar fi 
tocmai „linia” după care sistemele de obiecte ideale interacționează între 
ele, într-o complexitate care nu poate fi apreciată intuitiv decît realizind 
numărul enorm de astfel de sisteme care interacționează simultan pentru a 
genera ceea ce noi, îndeobşte, numim realitate. 

Concluzia este următoarea: „La actualul nivel al cercetării, sîntem 
incapabili să mergem mai departe decît recunoaşterea sistemelor în 
dimensiunea lor logică”“. Altfel spus, dacă am fi fiinţe bidimensionale şi am 
trăi pe suprafaţa unei supe aflate într-o farfurie, din care tocmai mănîncă un 


om tridimensional cu o lingurá tridimensionalà, atunci stadiul nostru de 
cunoaştere ar consta în capacitatea de a concepe lingura, fără a avea însă 
nici o reprezentare asupra lumii din care lingura vine să intersecteze 
suprafaţa supei în care ne aflăm. 


Consecințele unei metode integrale 


13. Dacă în mod efectiv nu există parte a lumii sau a existenţei umane care 
să nu poată fi definită ca un joc al minţii (mind game), cu reguli sigure de 
desfăşurare, dar cu rezultate imprevizibile, atunci religia, filozofia, ştiinţa, 
literatura etc. sînt, toate, simple procese computationale. Mitul ca şi viaţa 
sînt deopotrivă procese cu alegere multiplă, avînd la origine, ca mecanism 
de generare, simpla opţiune binară în interiorul unei alternative formulate 
printr-un set de reguli, la stabilirea căruia concură atît structura naturii 
umane, cît şi constringerile istoriei (interacţiunea cu alte jocuri - ale puterii, 
de pildă). Viaţa pare un continuum fără fisuri numai deoarece deciziile 
cerute de ea sînt integrate unui flux temporal care este prea rapid pentru ca 
acestea să mai poată fi percepute, de către simţurile noastre analogice, în 
discontinuitatea lor digitală. Dar, în fond, susţine Culianu, orice proces 
poate fi analizat ca o secvenţă de decizii binare şi, fiindcă orice ramificaţie 
infinită care se conformează unei reguli de generare este un fractal, 
sistemele astfel dezvoltate sint fractale in natura lor. 

În principiu, sistemul de generare operează pînă cînd toate posibilităţile de 
combinare şi rearanjare a secventelor implicate în proces sînt epuizate. 
Obiectul astfel rezultat este un obiect ideal, a cărui existenţă se desfăşoară 
într-o altă lume decît cea în care trăim, o dimensiune a realităţii logică şi 
sistemică. Calea noastră fizică de acces la lumea sistemelor ideale este 
spaţiul nostru mental, în care experimentăm nu doar prezenţa obiectelor 
ideale, ci şi realitatea lumii fizice. Datorită acestui fapt, omul este atit 
conţinut, cît şi continátor al spaţiului sáu mental. În spaţiul lor propriu, 
singura constringere de existenţă a obiectelor ideale este că ele nu se pot 
dezvolta dincolo de premisele lor (care sînt de regulă foarte simple), potrivit 
mecanismului de generare (care, potrivit uneia din interpretările la care se 
pretează gindirea lui Culianu, poate fi dedus din structura cognitivă a 
subiectului transcendental). Aceasta este metoda ultimului Culianu - 
metoda IPC -, în care autorul ei a văzut o adevărată mathesis universalis. 


14. Acest monism metodologic radical are cel puţin o consecinţă 
remarcabilă, pe care as dori s-o schitez, foarte succint, în încheiere. 
Unitatea a tot ceea ce e mental trebuie cu necesitate să stea în unitatea 
minţii. Observatia că generarea tuturor sistemelor de gîndire este solidară 
în minte, dacă admitem unitatea procedeelor computationale, este imediată. 
Ceea ce înseamnă că religia, filozofia şi ştiinţa (ca să ne oprim numai la ele) 
nu îşi construiesc obiectele ideale în mod diferit. Deja Culianu a arătat că, 


în termeni morfodinamici, gnosticismul si creştinismul timpuriu sînt 
transformări reciproce (sau, în sensul lui D'Arcy Wentworth Thompson, sînt 
„deformări”) ale aceluiaşi sistem de generare. Prin urmare, din punct de 
vedere sistemic ele sînt identice. Acest rezultat poate fi generalizat la orice 
produs cultural uman, deoarece orice creaţie omenească poate fi înţeleasă 
în mod ultim ca fiind o prelucrare, prin procedee computationale, a 
anumitor ipoteze foarte generale privind natura şi existenţa. Evident că, 
pentru Culianu, unitatea umanităţii nu stă în soluţii, ci în operaţiile minţii: 
nu viziunile ne apropie, ci modul lor comun de elaborare. Totuşi, Culianu 
sesizează aici o deficiență a sistemului. Acest monism integral poate foarte 
bine explica unitatea creaţiilor, dar întîmpină dificultăţi în a da seama de 
diferenţe. Or, în mod clar, diferenţele există. Soluţia lui Culianu este 
următoarea: există diferenţe între soluţii, deoarece „programele” sînt 
deocamdată insuficient „rulate”. Toate creaţiile umane sînt ,hárti" ale 
minţii. Dar, din cauza micii lor amplori, sînt hărţi infinitezimale. Noi însă 
deja vedem că anumite mari religii, cele care, datorită complexităţii şi 
timpului pe care l-au avut la dispoziţie, s-au dezvoltat sistemic (budism, 
jainism, iudaism, creştinism, islamism), se suprapun parţial. La rigoare, 
orice creaţie umană dezvoltată sistematic în toate consecinţele premiselor 
ei tinde să ofere o hartă completă a minţii. Altfel spus, sistemele complet 
dezvoltate se acoperă. Acest enunţ este, în concepţia lui Culianu, consecinţa 
următoarelor premise: (a) presupozitia metodologicà cognitivă (i.e. 
caracterul computaţional al minţii)», (b) generarea tuturor sistemelor e 
solidară în minte (teza identităţii genetice), (c) toate alternativele logice 
oferite de termenii unei anumite probleme tind să fie in mod real acoperite» 
şi (d) filozofia şi ştiinţa reprezintă transformări ale religiilor potrivit unor 
mici modificări ale regulilor de generare”. Un exemplu de „hartă a minţii”, 
care deja se acoperă cu altele, este oferit de budism, care, în opinia lui IPC, 
conţine porţiuni din sistemul creştin, din idealismul german şi din ştiinţa 
moderná*. 

Se vede imediat cà premisa (c) nu este decit o reformulare a principiului 
plenitudinii*», comun gîndirii antice si medievale: orice sistem infinit tinde să 
exploreze toate posibilitátile compatibile cu datele sale initiale. Ceea ce 
adaugă Culianu este concluzia că, suficient extinse, ştiinţa, filozofia, religia 
se suprapun în mod necesar. Fapt care înseamnă cá, în fond, (b) si (c) 
alcătuiesc o singură presupozitie, esenţială metodologiei lui Culianu, care 
afirmă că toate sistemele produse de mintea umană sînt non-separabile 
(sistemic identice) în sistemul de generare şi, extinse la infinit, coincidente 
material. 


15. Această consecinţă admite un scurt codicil. Este destul de limpede 
faptul că poziţia lui Culianu la sfîrşitul anului 1986, în privinţa adevărului 
ontologic al conţinuturilor prelucrate de metoda sa, era fundamental 


sceptică. Într-adevăr, Culianu afirma că problema adevărului alternativelor 
dezvoltate de posibilităţile sistemului este indecidabilă:», neexistind nici un 
temei de a susţine că o ramură a dezvoltării este mai adevărată decît alta 
sau decît contrariul eis. Principiile nu sînt o garantie de adevăr, iar 
mecanismele generative ale miturilor nu contin nici adevărul, nici falsul:. 
Culianu avansează si un argument etic în favoarea respingerii pretentiei că 
anumite premise ar fi mai adecvate decît altele: „...orice pretenţie de a 
cunoaşte dogmele misterioase ale naturii sfirşeşte prin a naşte teroarea 
împotriva celor care nu i se supun”. Pe de altă parte, pentru Culianu 
egalul adevăr sau egala falsitate a tuturor miturilor umane este totuşi o 
soluţie inacceptabilă - o „pedeapsă pentru rasa umană”. 

Acest scepticism a primit o corecție neasteptatà din partea „ultimului 
Culianu”. Fireşte, indecidabilitatea valorilor este autistă. Soluţia clasică la 
autism este recursul la experienţă. Ei bine, acestui „recurs la experienţă” 
ultimul Culianu i-a dat o formulare interesantă: potrivit lui Culianu, în 
procesul în care subiectul gindeşte tradiţia şi este gindit de ea 
(intertextualitate, tradiţie culturală), „el ajunge la autocertitudinea 
cognitivă că orice este gîndit este experimentat şi că, de asemenea, orice 
este experimentat are un efect asupra a ceea ce este gindit”. Or, in 
viziunea ultimului Culianu, totul - de la societate pînă la lume - este un 
sistem de obiecte ideale, dezvoltate după logica computationalá binară in 
spaţiul ideal (al cărui „loc” de manifestare este spaţiul nostru mental). Cum 
teza identităţii genetice susţine că procesele de generare ale tuturor 
sistemelor sînt, în minte, non-separabile, rezultă că orice modificare a unuia 
din procese va afecta imediat celelalte sisteme care, prin interacţiunea lor 
mutuală, fac împreună istoria. Acum, dacă admitem că religiile sînt un soi 
de program pe care îl rulează societatea umană, atunci e posibil să gindim 
religia ca fiind mesajul privilegiat la care societatea, o dată solicitată, oferă 
imediat un răspuns. Or, dacă pot fi efectuate schimbări în sfera religiei, 
atunci chiar şi viitorul societăţilor care rulează programul modificat ar 
putea fi reprogramat. 

Asocierea experimentabilitátii cunoaşterii cu experienţa propriului spaţiu 
mental, într-o tentativă de a depăşi indecidabilitatea autistă, reprezintă 
ultima încercare pe care Culianu a mai apucat să o facă, în vederea 
soluționării întrebării cardinale a oricărei cunoasteri: care este spaţiul real 
şi concret in care toate creaţiile spirituale umane sînt validate»? 


1 1990, p. 8; 1998, p. 15. (Pentru sistemul de citare, vezi Nota de la finele articolului.) 

2 1992, p. 7. 

3 Aristotel, Physica, IIT, 1 (200b); VII, 1 (251a). 

4 André Lalande, Vocabulaire technique et critique de la philosophie, 16e édition, PUF, 1988, pp. 
623-625, Obs. et seq. 

5 1990, p. 77 


6 1994, p. 26. 

7 1984, p. 172. 

8 1991, p. 238. În 1990 (prima variantă a cărţii despre gnosticism) Culianu opunea noţiunii de origine 
pe aceea de „categorie de mituri” (p. 107), argumentind că naraţiunea (fabula) miturilor „nu este 
decît un instrument pentru a transmite cîteva din datele esenţiale invariabile” (p. 106). Un sens mai 
precis a fost dat acestui argument prin noţiunea de cognitive transmission, care se opune vechii 
noţiuni, ce presupunea o origine, de transmitere prin difuziune (1992, p. 72). Transmiterea cognitivă 
admite numai transmiterea principiilor (ib., p. 195 şi precizarea din n. 35 de la p. 197). Noţiunile 
între care Culianu a încadrat transmiterea cognitivă au fost cele de ,intertextualitate"(1991, pp. 40 
sq.) şi de „tradiţie culturală” (1991, pp. 43 şi 238). Alternativa la obsesia originii ar consta în 
combinarea istoriei culturii cu psihologia cognitivă, care este perspectiva lui Culianu însuşi (ib., p. 
68). 

9 Publicată în Vortrăge der Bibliothek Warburg 1924-1925, în anul 1927. 

10 Culianu, 1992, p. 45, n. 12. 

11 Culianu, 1992, p. 26; 1996, p. 53. 

12 Culianu, 1998, p. 10. Culianu nu se sfieşte să afirme că teoria privitoare la originile iraniene atit 
ale creştinismului, cit si ale gnosticismului, favorizată de religionsgeschichtliche Schule germană, 
tine de acelaşi Zeitgeist din care, într-o etapă ulterioară, s-a ivit şi nazismul (Ibidem, pp. 10-11). 

13 Culianu, 1990, p. 77, şi 1992, p. 55. 

14 „Devoluţie”, la Jonas - cf. 1992, p. 256, si 1990, pp. 328, 99. 

15 Ibidem, p. 79. 

16 În 1973; cf. Culianu, 1992, p. XVIII. 

17 1992, p. 56. Pentru un comentariu, v. p. 45, n. 17, iar pentru caracterizarea de cátre Bianchi a 


diferitelor dualisme prin opozitii binare, v. p. 46, aceeaşi notă. 

18 1990, p. 80. 

19 Ibidem, p. 168. 

20 1990, p. 72 si p. 110, unde este vorba despre un platonism care, aplicat unor mituri gnostice, 
genereazá continuu gnosticism. 

21 1990, p. 73. 

22 Ibidem, loc.cit. si p. 171. 

23 O discutie amánuntità, la Culianu, 1990, pp. 127-130. 

24 Culianu, 1990, pp. 124-126. 

25 Cf. Culianu, 1990, pp. 74-75. 

26 Culianu, 1990, p. 168; v. si toată discuţia privind definiţia corectă din cap. V, 8 19, pp. 165-171, 
asupra cáreia vom reveni mai jos. 

27 V. Societatea deschisá si dusmanii ei, vol. II, Humanitas, 1993, notele 44; 46-50, pp. 318-24. 

28 Cf. Culianu, 1990, p. 76. 


33 1990, p. 146. 
34 1990, p. 150. 
35 Este şi cazul dualismului, ca structură gnoseologiă, căruia Culianu i-a sugerat originile prezumtive 


în paragraful 10 al capitolului I (1990, pp. 40-44: creierul bicameral al lui Julian Jaynes, preeminenta 


miinii drepte atestată de R. Hertz, sau ipoteza societăţii împotriva Statului); în spaţiul aceleiaşi 
discuţii, Culianu aminteşte şi de prezumtiva etiologie a tipului Trickster propusă de Mac Linscott 
Ricketts, văzută ca soluţie de conciliere, în cadrul teodiceei, a omnipotentei, omniscientei şi bunátátii 
Zeului Suprem cu existenţa răului în lume (cf. 1990, pp. 150-1). 

36 1990, p. 152. 

37 1990, p. 155. 

38 1992, pp. 121, 124-27 şi 137. 

39 1990, p. 158. 

40 1990, pp. 157, 78, 237 - aplicarea acestui raţionament la cazul paulicienilor. 

41 1990, pp. 157-58. 

42 1990, pp. 16, 151, 296, 299 etc. 

43 1990, pp. 160 şi 299. 

44 1990, p. 302. 

45 Ibidem, p. 306. 

46 Ideea potrivit căreia nihilismul modern este formal identic, dar esenţial invers punctului de vedere 
originar gnostic este enunțată la p. 158 şi argumentată la pp. 302-3 (1990). Despre nihilismul 
,gnostic" al existentialismului (p. 327), despre nihilismul programului lui Helmholz (p. 330), Culianu 
sustine că reprezintă un anticosmism în afara oricărei transcendente (definiţia nihilismului), în timp 
ce gnosticismul practicase un anticosmism în prezenţa adevăratei transcendente, care îl denunța pe 
Demiurgul ignorant şi, uneori, răuvoitor. Ceea ce se poate recunoaşte în modernitate drept 
gnosticism sînt în fond structuri şi secvenţe, odinioară utilizate de dualismele Occidentului, pe care 
funcţionarea minţii umane le asamblează, le bricolează fără răgaz, potrivit mecanismului ne varietur 
de generare a tuturor concepţiilor omeneşti, care sînt indiferente sub raportul adevărului (pp. 331 şi 
329). 

47 Cf. 1990, p. 81. 

48 Un exemplu. Fără o Mamă care greseste n-ar fi existat un Demiurg ignorant şi, deopotrivă, fără 
existenţa unui Demiurg ignorant ar fi fost de prisos să fie inventată o Mamá care greşeşte. În text 
apare „Mere douteuse" (1990, pp. 75 si 165 sq.); potrivit cap. V 8 1, p. 118, une Mere qui a des 
doutes este une Mere douteuse; îndoielile ei provin din eroarea în care se află, din pricina Aybris-ului 
initial: autoerotism şi încălcarea legalităţii divine (pp. 106-07). Demiurgul lumii acesteia este ejectat 
de ea intr-un act de maternitate involuntará, cauzatá de exasperare eroticá si de transgresarea unei 
legi a pleromei. 

49 M-am referit la aceste propuneri de cárti (din care in cuprinsul prezentului studiu am citat una, A 
History of Mind, vol. 1: Religion) în eseul Ultimul Culianu, publicat în L.A. & I., nr. 27(161), anul V, 18 
iulie 1994. 

50 La 5.07.1990, I.P. Culianu a trimis editurii Harper & Row propunerea unei trilogii, al cárei prim 
volum, intitulat The History of Mentalities, Religion, se angaja sá-l trimitá spre publicare piná la 
sfirsitul anului 1991. Într-o prezentare mai extinsă, de 29 pp., a proiectului de carte, IPC citează un 
articol apárut in martie 1991, ceea ce ne permite sá datám aceastá prezentare intre martie si 21 mai 
1991, cînd autorul a fost asasinat. De aici este luat exemplul cu fanta. 

51 De pildă, Culianu, 1991, p. 240. 

52 Culianu, 1991, pp. 36-9. 

53 Culianu, 1998, p. 28. 

54 Culianu, 1990* (ediţia II), pp. 15-6. 

55 1990, p. 30. 


56 Tractatus logico-philosophicus 4.112. 

57 V. aici desele sale referiri sceptice la capacitatea teoriilor de a dezválui adevárul (1990, pp. 86, 87, 
307, 332; o inconsecventá apare la p. 331, unde afirmá cá teoriile stiintei sint mai adevárate, 
afirmatie formal contrazisá de ideea cá nu existá nici o diferentá esentialá intre miturile vehiculate de 
religie, filozofie si stiintá, de la p. 329). 

58 1990, p. 30. 

59 Ipoteza lui M.L. Ricketts: speculaţii samanice despre Fiinţa Supremă, care trebuie să fie 
incapabilă de rău, i.e. salvarea teodiceei aşa cum apare această chestiune în speculaţiile lui Ioan de 
Lugio (cf. 1990, p. 275, plus toate trimiterile de la 8 3, n. 35, p. 365-366 supra). 

60 Concret, existá o corelatie puternicá intre structura socio-intelectualá a grupurilor si doctrina pe 
care o profeseazá. Si anume, rolul istoriei constá in discriminarea posibilitátilor. Altfel spus, tabloul 
alegerii este complet independent de istorie, dar, din acesta, ceea ce este ales este o consecintà a 
interactiunii cu istoria. , Componentele istoricá, socialá si existentialá joacá un rol activ in adoptarea 
unei virtualitáti logice a unui mit, indiferent dacá a fost sau nu deja exploatatá in prealabil. Ar fi fost 
prea simplu să spunem cá miturile îl gîndesc pe om. Mit si om se gîndesc reciproc"(1990, p. 160, cf. 
şi 1991, p. 431). În 1992, morfologiei structurale îi este preferată morfodinamica: „Eu favorizez o 
abordare care implică diacronia ca o dimensiune obligatorie a lumii”(p. XII), pornind însă de la un 
model de descriere a culturii strict cognitiv, adică sincron. 

61 Din analiza lui Culianu nu reiese clar care este raportul între trăsăturile sistemului format de 
definiţia citată, care e pur procedurală si e compatibilă cu asertiunea că dualismul nu e o doctrină, ci 
un proces de gîndire (adică un mecanism de generare), şi afirmaţia că nota distinctivă a dualismului e 
dată de atitudinea sa generală negativă faţă de principiile inteligenţei ecosistemice şi antropic (cf. 
1990, p. 171). Mai funcţionează aceste două trăsături ca invarianti în sensul lui Bianchi? 

62 1992, p. 267. 

63 Ibidem. 

64 Un rezultat stabilit de D'Arcy Wentworth Thompson (On Growth and Form, Cambridge University 
Press, 1961, pp. 288 sqq.) si citat de Culianu, 1992, p. 18; 1998, p. 26. 

65 1992, p. XIV. 

66 Ibidem. 

67 1990, p. 171. 

68 1992, p. XV. 

69 1992, p. 284. 

70 p. XIV. 

71 p. XV. 

72 1992, p. 8. Trebuie să remarcăm cá această formulare, ca si titlul ediţiei franceze, este 
inconsistentă cu ideea cá gnosticismul ar reprezenta o subspecie a dualismului. Dacă ar fi 
consistentă, atunci ar trebui să existe şi gnoze nedualiste, ceea ce, deşi posibil, iese din cadrul 
definiţiei cu care a operat I. P. Culianu în 1990. 

73 Şi care îl cita pe Einstein pentru ideea caracterului convenţional, arbitrar, al legilor lumii 
tridimensionale, şi pe D'Arcy Wentworth Thompson pentru ideea că realitate au numai regulile de 
transformare între lumile parţiale. Cf. Culianu, A Historian's Kit to the Fourth Dimension (în 
Incognita, vol I, nr. 2 /1990, pp. 113-129, studiu reluat drept cap. I in Cálátorii..., 1991, pp. 44-62), 
unde accentueazá faptul cá intelegerea caracterului pur conventional al formei si continutului in care 
lucrurile ne apar „implică o modificare dramatică a conştiinţei obişnuite”. Dezvoltarea ideii de 


transformare morfodinamicá cu aplicare la istorie este de găsit in System and History, Incognita, |, 
nr. 1/1990, pp. 6-17. 

74 Exemplul deciziei prin aruncarea banului a fost dat de Culianu: 1990, p. 293; 1992, p. 239. 

75 1990, p. 296. 

76 Analiza este dezvoltată de I. P. Culianu, complet formalizat, in 1992, pp. 245-47; o tratare mai 
putin formalizatá, dar mergind in acelasi sens, este de gásit in 1990, pp. 296-98. 

77 1992, p. 247. 

78 Potrivit principiului, deseori enuntat de I.P. Culianu, că sistemul, o dată pus în mişcare, tinde să-şi 
epuizeze toate posibilităţile de combinare, rămînînd, fireşte, în limitele datelor sale iniţiale (1990, pp. 
16, 295 etc.). 

79 1992, p. 242. 

80 1991, Introducere şi Concluzii; 1990, p. 299; 1992, p. 268. 

81 1992, p. 18. 

82 1990* (ediţia I), p. 121. 

83 Analiza este in 1992, p. 18. 

84 Ibidem. 

85 1990*, p. 122; 1992, pp. 8-16. 

86 1992, pp. 18-19. 

87 Această imagine, reprezentînd un arbore 2-adic, este reprodusă după D. Barsky, G. Christol, „Les 
nombres p-adiques", La Recherche, nr. 278, iulie/august 1995, p. 767, fig. 1. 

88 Numerele p-adice au fost inventate la inceputul acestui secol de matematicianul german Kurt 
Hensel (1861-1941), elev al lui Leopold Kronecker si profesor la Berlin si Marburg. Numerele p-adice 
au fost introduse pentru a putea genera numerele algebrice, adicá acele numere care sint solutii ale 
ecuatiilor polinomiale cu coeficienti intregi (sau, ceea ce revine la acelasi lucru, rationali). Ideea era 
de a găsi o reprezentare convenabilă a numerelor algebrice sub forma unor serii de puteri ale unui 
număr întreg p. Ansamblul acestor serii, pentru un p dat, formează un arbore p-adic, care are 
proprietatea că, la extremităţile sale, se află numerele căutate. Folosind lumea numerelor p-adice 
(mai degrabă decît lumea numerelor reale, unde anumite lucruri par imposibil de demonstrat sau de 
refutat), Andrew Wiles de la Universitatea din Princeton a fost capabil să transforme celebra 
conjectură a lui Fermat (nu există întregi pozitivi şi nenuli a, b, c, astfel încît, pentru n > 2, relaţia an 
+ bn = cn să fie adevărată), într-o teoremă (1995). Mai mult, faptul că lungimea Planck pare a fi o 
limită spaţială absolută a sugerat cîtorva teoreticieni ideea cá structura ultimă a spatiu-timpului nu 
poate fi descrisă adecvat prin numere reale, ci în termeni de structură p-adică. - Cf. Barsky, Christol, 
loc.cit., pp. 766-771. 

89 1992, pp. 267-8. 

90 1990*, p. 15. 

91 1990* (editia I), p. 118. 

92 Teză formulată mai întîi în 1990, p. 329, reluată apoi în 1992, p. 239 şi devenită, in ultimele texte 
pe care IPC le-a mai scris, piatra unghiulară a concepţiei sale finale, potrivit căreia realitatea, în sens 
tare, nu aparţine decît regulilor de transformare (unul din principiile morfodinamicii). Religia, ştiinţa 
şi filozofia, susţine IPC, nu îşi construiesc obiectele ideale în mod diferit; ele vorbesc despre acelaşi 
lucru şi sînt, sistematic vorbind, identice (în felul în care, spre pildă, D'Arcy Thompson, citat de 
Culianu, a arătat că multe forme naturale nu sînt decît transformări punctuale reciproce: craniile 
mamiferelor, incluzînd omul, pot fi obţinute unele din altele prin transformări punctuale). 

93 1992, p. 16. 


94 1992, p. 7. 

95 Ipoteza caracterului computational al minţii pare a fi argumentată de IPC în special prin refuzul 
de a accepta multiplicarea esentelor. Si anume, in loc sá postulám existenta unor arhetipuri 
înmagazinate în spiritul uman printr-o acretiune filogenetică pe tipuri individuale, care să conducă in 
cele din urmă la un misterios cod genetic arhetipal, este mult mai realist să adoptăm poziţia minimală 
potrivit căreia mintea are un caracter computaţional. Fireşte că mintea noastră e mai mult decît o 
maşină Thuring dar, între altele, este cu siguranţă şi ceva de genul acesta. Atunci, ar fi putut gîndi 
Culianu, dacă admitem această ipoteză minimală, să vedem care sînt consecinţele imediate pentru 
orice creaţie a minţii (am rezumat interpretativ punctul de vedere exprimat în 1992, pp. 1-22). 

96 Ioan P. Couliano, Introduction to the Eliade Guide to Religion, datată 4 martie 1991, care este 
mult mai completă si mai interesantă decît Introducerea din 1990* (ediţia I), pp. 15-19. 

97 Idem, A History of Mind, vol. 1: Religion; acest text existá sub forma unei propuneri de publicare 
adresate editurii Harper & Row, din 5.07.1990, si a unei prezentári de carte, in rezumat, de 29 pp. 
Aceeaşi idee apare si in Epilogue la 1992, p. 268. 

98 1992, p. 268. 

99 Formulat, între alţii, de Platon (Timaios 41b). Monografia standard a fost făcută de A. O. Lovejoy, 
The Great Chain of Being: A Study of the History of an Idea, 1936. 

100 1990, p. 82-83. 

101 Ibidem, p. 85. 

102 Ibidem, p. 329. 

103 Ibidem, p. 299. 

104 1990, p. 332. 

105 Ibidem. 


106 1991, p. 43. 


107 Schimbind ce este de schimbat, este evident cá aici Culianu reia in nume propriu pretentiile de 
mare manipulator magic ale lui Giordano Bruno din De vinculis in genere, pe care le-a analizat ca 
scholar în 1984, cap. IV, 8 2 si partea a Il-a, passim. 

108 1991, p. 240 si intreg capitolul I. 

109 Mi se pare evident cá răspunsul oferit de „ultimul Culianu” la această întrebare se înscrie în 


n 


logica incercárilor unui Henry Corbin de a gási un ,loc" al validitátii tuturor reprezentárilor 
religioase, un ,loc" unde experienţele despre care vorbesc toate textele religioase ar putea avea o 
existenţă reală, non-fictivă (vezi Henry Corbin, , Mundus imaginalis ou L'imaginaire et l'imaginal", în: 
Cahiers internationaux de symbolisme, No 6, 1964, pp. 3-26 ; bilanţul teoretic al acestei poziţii a fost 
făcut în eseul „Pour une charte de l'Imaginal", publicat ca prefaţă la a doua ediţie a cărţii Corps 
spirituel et terre céleste, de l'Iran mazdéen à l'Iran shí'ite, Paris, Éditions Buchet/Chastel, 1979, pp. 


7-19). 


Notă 


Toate lucrările citate în text sub forma unui an urmat, după virgulă, de un 
număr de pînă la trei cifre reprezentind pagina, se referă la cărţile lui I.P. 
Culianu. Anul reprezintă data primei publicări, iar citarea se face de regulă 
după traducerea în limba romînă, cînd aceasta există. Uneori, cum este 
cazul 1990*, sînt făcute referiri şi la ediţia a II-a (acest lucru indicîndu-se în 
paranteză rotundă). Pentru Arborele Gnozei 1992 trimite la ediţia 
americană. 

1984: Eros si magie în Renastere. 1484 (traducere din limba franceză de 
Dan Petrescu), Nemira, Bucuresti, 1994. 

1990: Gnozele dualiste ale Occidentului. Istorie si mituri (traducere din 
limba francezà de Tereza Culianu-Petrescu), Nemira, Bucuresti, 1995; editia 
a II-a, Polirom, laşi, 2002 (ediţia prezentă). 

1990*: Dicţionar al religiilor (Eliade/Culianu, în colaborare cu H.S. Wiesner) 
(traducere din limba franceză de Cezar Baltag), Humanitas, Bucureşti, 1993 
(ediţia a II-a, 1996). 

1991: Călătorii în lumea de dincolo (în original: Out of this World. 
Otherworldly Journeys from Gilgamesh to Albert Einstein, traducere din 
limba englezá de Gabriela si Andrei Oisteanu), Nemira, Bucuresti, 1994, 
ediţia a III-a, Polirom, laşi, 2002. 

1992: The Tree of Gnosis. Gnostic Mythology from Early Christianity to 
Modern Nihilism (translated into English by H.S. Wiesner and the author; 
versiunea engleză, radical remaniată de autor, a titlului din 1990), Harper, 
San Francisco, 1992. 

1998: Arborele Gnozei. Mitologia gnosticá de la crestinismul timpuriu la 
nihilismul modern (traducere din limba engleză de Corina Popescu), 
Nemira, Bucureşti, 1998. 

Manuscrisele articolelor A History of Mind, vol. 1: Religion (scris probabil 
între martie şi mai 1991) şi Introduction to the Eliade Guide to Religion 
(4.03.1991) mi-au fost puse cu amabilitate la dispoziţie de Tereza Culianu- 
Petrescu, sora lui I.P. Culianu, căreia îi mulţumesc şi pe această cale. 


H.-R. Patapievici 
(august 1995; revăzut în aprilie 2002) 

